
I PARTEA GENERALĂ 
1.1. MEDICINA DE AMBULATORIU 


— cadru, conţinut și perspective — 


Sănătatea este una din aspiraţiile cele mai puternice a zilelor 
noastre și este strîns și indisolubil legată de conceptul de pace, de 


dezvoltare economică şi socială, de libertate. Ea constituie un drept 


inalienabil al tuturor oamenilor și trebuie înțeleasă ca „o bunăstare 
completă din punct de vedere fizic, mintal și social și nu înseamnă 
doar absenţa bolii sau a unei infirmități“ (OMS). 

Argumentele care permit să se întrevadă posibilităţile reale de 
a satisface această necesitate fundamentală a omenirii sînt legate în 
primul rînd de progresele remarcabile ale medicinii contemporane, 
dar mai ales de direcţiile și perspectivele de dezvoltare și perfec- 
ționare a acesteia în viitor. 

Putem afirma pe bună dreptate că în prezent au fost realizate 
importante progrese, atît în ceea ce priveşte creșterea promptitu- 
dinii şi exactităţii actului diagnostic, datorită în principal lărgirii 
gamei şi sporirii tehnicităţii mijloacelor de investigaţie invazive și 
neinvazive, cît și pe-plan terapeutic, printr-o stăpînire mai eficientă 
a tot mai multor boli, graţie existenţei unor produse medicamentoase 
deosebit de active sau prin intervenţii chirurgicale „eroice“, de 
înaltă tehnicitate. | d. A sp 

Efectele complexe ale impactului dintre aplicarea în practica me- 
dicală a tuturor acestor cuceriri ale cercetării şi tehnicii moderne 
cu starea de sănătate nu. au întîrziat să apară, atît cele benefice cît 
și unele negative, avataruri, pînă la un anumit punct, inerente unui 
ritm atît de accelerat de dezvoltare și progres. 

Făcînd o succintă apreciere a consecințelor ce decurg din reali- 
zările actuale în domeniul asistenţei medicale, trebuie să menţio- 
năm în mod deosebit creșterea apreciabilă a speranţei de viaţă şi 
a duratei medii de viaţă, prelungirea vîrstei de „tinerețe“ şi depla- 
sarea graniței vîrstei active, în multe cazuri, semnificativ peste de- 
cada a şasea. Există de asemenea tendinţe evidente şi s-au obținut 
unele succese în a asigura o stare mai aproape de sănătate persoane- 
lor în vîrstă, astfel încît prelungirea vieţii să nu însemne doar ani 
în plus de mizerie fizică şi psihică, care să instituţionalizeze și sa 
extindă starea de dependenţă familială şi socială. 

Nu putem să nu remarcăm însă că în etapa actuală calitatea asis- 
tentei medicale, creșterea nivelului tehnic profesional al actului me- 
dical şi chiar perspectivele de dezvoltare a medicinii în viitor sînt 
apreciate şi preconizate încă în multe cazuri prin viziunea medicinii 
de spital care deţine un loc central şi în sistemul de organizare al 
instituțiilor sanitare. 

Este de necontestat faptul că, mai ales în ultimii 50 de ani, me- 
dicina spitalicească s-a dezvoltat vertiginos și în prezent și-a cîş- 
tigat un important şi binemeritat prestigiu. Ea este latura asistenţei 
medicale care a înmănuncheat, aplicat și fructificat din plin datele 
cercetării ştiinţifice, progresele tehnice -și mijloacele moderne de 
investigaţie, la cel mai înalt nivel. În acest mod medicina de spital 
este privită azi ca medicina „serioasă“, a actului medical „precis“, 
care intervine întotdeauna „la momentul oportun“ pentru a salva 
bolnavul, ceea ce de altfel, în accepțiunea actuală a lucrurilor este 
în mare măsură adevărat. 

Mai mult decît atît, servind cu dăruire principiul de „a pune pe 
picioare“ omul bolnav, medicina clinică deţine în etapa actuală locul 
central în acordarea asistenţei medicale, iar în același timp spitalul 
a devenit un veritabil „templu“ al bolnavului „legat de pat“ prin 
suferința sa. | 

În aceste condiţii, siguranţa de sine conferită medicului de im- 
portanţa şi prestigiul instituţiei spitaliceşti îl. predispune adesea la 
o mai mare îndrăzneală şi uneori chiar temeritate, atît în utilizarea 
mijloacelor invazive de investigație, cît și în conduita terapeutică, 
în special în situaţiile grave, în formele complicate şi avansate de 
suferinţă. * Spectaculozitatea acestor acţiuni, mai ales dacă ele se 
soldează cu succese, chiar și numai parţiale, face ușor să treacă 
mai puţin observate și cunoscute cauzele inițiale a căror acţiune 
i-a adus pe acești bolnavi în situaţiile precare, de multe ori la limită, 
în care se găsesc. | | 

„Acest mod de a privi și înţelege rezolvarea problemelor actuale 
și de perspectivă ale activităţii medicale, este cel care în prezent 
stăpînește încă o bună parte din opinia publică şi din păcate limi- 
tează orizontul conceptual chiar și al unor personalităţi din lumea 
medicală. Numai așa se poate explica faptul că şi învățămîntul me- 
dical a devenit aproape eminamente clinic, iar în aceste condiţii 
pregătirea și formarea personalului medical rămîn serios tributare 
acestei viziuni; tot în acest context credem că ar putea fi interpre- 
tate și unele anomalii organizatorice privind rolul şi ponderea insti- 
tuţiilor medicale de ambulatoriu în prezentul și viitorul dezvoltării 
medicinii, | 

Această problematică pe cît de dificilă şi delicată, pe atît de im- 
portantă şi actuală, preocupă în prezent în cel mai înalt grad gru- 
purile de experţi și specialişti din întreaga lume, deoarece din ne- 
fericire nu este vorba de un proces limitat regional. Numeroasele 

studii şi documente elaborate sub egida OMS sînt axate, pe de o 
parte pe extinderea măsurilor și acţiunilor care și-au demonstrat 
deja fiabilitatea cu privire la promovarea sănătăţii (lupta împotriva 
cancerului, campania pentru combaterea fumatului, prevenirea și 
combaterea bolilor cronice cu largă răspîndire în masă etc.), iar, pe 
de altă parte, pe o mai judicioasă organizare, o reconsiderare și re- 
evaluare a ierarhiei valorilor și priorităţilor în dezvoltarea medicinii, 
corespunzător cerințelor („sănătatea pentru toți pînă în anul 2000“) 
și condiţiilor specifice societăţii secolului viitor. 

Așa după cum se subliniază în același cadru, un rol deosebit în 
această privinţă revine universităţilor și școlilor de medicină, care 
trebuie să fie în măsură să pregătească şi să formeze personalul me- 
dical în spiritul şi conţinutul medicinii viitorului. 
= Se pare însă că în realitate lucrurile nu sînt nici pe departe așa 
de simplu şi ușor de realizat. 

Un document relativ recent al OMS (Biroul regional pentru Eu- 
ropa, Raport 1984) constata, nu fără regret, cît de izolate şi îndepăr- 
tate sînt şcolile de medicină din multe ţări față de cerinţele și struc- 
turile de sănătate: „preocupările unor universități de a rămîne ade- 
vărate «turnuri de fildeș» cu niveluri universitare internaționale, au 
devenit cu atît mai imprecise cu cît se voiau a fi mai prestigioase, 
iar formarea studenţilor era condusă de vagi noțiuni despre posibi- 
lele necesităţi ale secolului XXI și chiar despre cele atît de urgente 
ale lumii contemporane“. | 

Problemele de fond privind perspectivele de dezvoltare a medi- 
cinii ar putea fi rezumate, de fapt, la conturarea obiectivelor de 
viitor, stabilirea direcțiilor și mijloacelor de acţiune, precum şi adec- 
varea gîndirii medicale şi a structurilor de asistenţă sanitară, în con- 
cordanță cu aceste noi linii directoare. 


Obiectivele existente ale medicinii viitorului, sintetic exprimate, 
converg pe toate planurile pentru a satisface dezideratul optim și 
esențial al societăţii, acela de „a menţine individul uman sănătos 
şi eficient pe durata maximă a întregii sale perioade de viaţă“. 

Această formulare, în ciuda caracterului său lapidar, exprimă cu 
multă claritate un concept medical nou, care impune în consecință 
noi modalități de înţelegere, abordare și rezolvare a problemelor de 
sănătate. 

Așa de exemplu, vechiul şi actualul principiu al medicinii cu- 
rative de a trata și a „pune pe picioare“ bolnavul care „zace“ la 
pat, va trebui să acorde din ce în ce mai mare prioritate mijloacelor 
de asistență medicală a bolnavului care este încă „în picioare“, res- 
pectiv în mediul său familial și social, cu toate avantajele şi conse- 
cințele pozitive ce derivă din această situaţie mult mai apropiata 
de fiziologic; „cînd boala obligă bolnavul să stea la pat, aceasta are 
un efect regresiv apreciabil“ (Krăhenbih]). | 

Mai mult decît atît, extinderea responsabilităţii şi competenţei 
medicale, de la îngrijirea și tratarea individului, pînă la asigurarea 
stării de sănătate a unei colectivităţi, presupune o veritabilă muta- 
ție în conceptul actual de asistență medicală clinică, de spital, după 
cum deplasarea centrului de greutate al preocupărilor medicale, mai 
puţin pe terapia îmbolnăvirilor și în mult mai mare măsură pe 
menţinerea nealterată a stării de sănătate a fiecărui membru al so- 
cietăţii, va marca uriașul pas care trebuie făcut de la medicina omu- 
lui suferind, la medicina omului sănătos. 

Așa după cum lasă să se întrevadă, medicina începutului mile- 
niului al treilea se va afirma printr-un pronunțat conţinut profi- 
lactic, caracter care va interfera în mod consecvent și armonios, fără 
excepţie, toate domeniile de activitate medicală; va dispărea astfel 
delimitarea arbitrară și nejustificată între activităţile curative și cele 
profilactice. 

Acest fapt va determina în mod implicit o multitudine şi diver- 
sitate de modificări, dintre care unele cu caracter definitoriu, mai 
ales în ceea ce privește concepţia medicală, conținutul și orientarea 
formării viitorilor medici, precum și reorganizarea instituțiilor sa- 
nitare, care va trebui făcută pe baza unei noi ierarhii pe scara va- 
lorilor. 

Este de la sine înţeles că în asemenea condiţii ponderea și dez- 
voltarea unor specialități medicale vor fi, cu atît mai importante, 
cu cît conţinutul și sfera lor de cuprindere vor acoperi și satisface 
o parte cît mai însemnată din atributele fundamentale ale medicinii 
noi. 

Aşa stînd lucrurile apare în mod justificat întrebarea: care va 
fi forma de asistență medicală şi care specialitate va fi mai în 
măsură să asigure saltul valoric corespunzător pentru a face față cu 
succes cerințelor specifice de sănătate de la începutul secolului 
viitor? : 
Desigur, problema este mult prea complexă şi dificilă pentru a 
putea beneficia de un răspuns simplu şi categoric; se poate spune 
însă cu certitudine că toate domeniile. activității medicale vor înre- 
gistra însemnate progrese şi vor cunoaşte un ritm alert de dez- 
voltare. ; : 

În ceea ce priveşte asistența medicală, tendințele par totuşi să 
capete un contur din ce în ce mai precis, așa după cum rezultă din 
preocupările grupurilor de specialişti pe plan mondial. 

Sînt abordate în principal cele două componente de bază ale prac- 
ticii medicale — medicina clinică, de spital și medicina de ambula- 
toriu, văzute prin prisma rolului și a perspectivelor de dezvoltare 
în viitor. R 

Nu poate fi vorba de a pune în opoziție cele două laturi ale asis- 
tenței medicale, care formează o unitate dialectică, organică şi func- 

țională, chiar dacă ele au totuși unele particularităţi ce le diferen- 
țiază. | 

Aceste particularităţi sînt reprezentate de gradul diferit de acce- 
sibilitate, de extinderea sferei de cuprindere în teren, de economi- 
citate, dar mai ales de conţinutul activităţii și prin concepţie; cir- 
cumstanţele și ipostazele diferite în care se efectuează actul me- 
dical nu pot fi considerate deosebiri esenţiale. 

- Dacă despre unele caractere definitorii ale medicii clinice s-a mai 
vorbit, despre medicina de ambulatoriu se poate spune că este o 
specialitate de sinteză a medicinii clinice, cu profil predominant de 
medicină internă şi cu tangenţe multidisciplinare. 

În afara caracterelor esenţiale comune cu medicina internă de 
spital, ea are şi domenii particulare proprii atit în ceea ce privește 
asistenţa medicală, cît şi în activitatea de cercetare științifică și în 
procesul de învățămînt universitar și postuniversitar. 

“Se poate spune fără nici o exagerare că există o patologie spe- 
cifică de ambulatoriu. Aceasta este realizată în primul rînd de im- 
presionanta „cohortă“ a bolilor așa-zise „banale“, obișnuite, care 
prin evoluţia şi gravitatea lor nu necesită niciodată, sau doar acci- 
dental și excepţional internarea. Ele sînt cele care nu pot fi întîl- 
nite în clinică, sînt mai puţin sau deloc cunoscute de medicul de 
spital și în consecinţă sînt omise și din conţinutul programelor de 
învăţămînt ale studenţilor, cu toate că importanța lor practică este 
deosebită şi rezultă tocmai din incidenţa mare pe care o au, precum 
și un potenţial evolutiv polivalent cu care sînt cotate unele dintre 
aceste suferinţe. | 

Există apoi o patologie obișnuită de ambulatoriu alcătuită din 
suferințele mai des întîlnite în practica medicală curentă, a căror 
diagnostic și terapie se rezolvă în cea mai mare măsură fără inter- 
nare în spital. În această categorie pot fi încadrate unele boli meta- 
bolice, degenerative, reumatismale, cardiovasculare, pulmonare cro- 
nice, unele afecţiuni din patologia digestivă sau psihosomatică. 

În sfîrșit, dar nu în ultimul rînd ca importanţă, tot medicinii 
de ambulatoriu îi aparțin formele incipiente și primele stadii de 
manifestare ale tuturor bolilor grave, cu evoluţie severă în timp, bi- 
neînțeles pe durata, adesea îndelungată, a perioadelor premergă- 
toare spitalizărilor și a celor de după externare. 

Adăugînd la toate acestea abordarea și a bolilor de graniţă sau 
a unor probleme de patologie interdisciplinară, se realizează o 1ma- 
gine mai clară privitor la dimensiunile domeniului și vasta sferă de 
cuprindere a medicinii de ambulatoriu. 

Domeniile speciale proprii, deosebite, de cercetare sînt jalonate 
în mod logic de specificul şi particularităţile pe care le are prac- 
tica medicinii în condiţii de ambulatoriu. Exemplificăm în acest sens 
posibilitatea efectuării studiilor epidemiologice în marea masa a 
populaţiei, eficienţa şi consecinţele terapiei de lungă durată apli- 

cată în afecțiunile cronice, experimentarea și adecvarea unor mij- 
loace și metode de tratament bolnavilor la domiciliu etc., dar desi- 
gur cele mai importante sînt studiile și acţiunile profilactice în te- 
ren, din care cele de profilaxie primară sînt accesibile, în cea mai 
mare măsură, în primul rînd medicului din unităţile sanitare de am- 
bulatoriu. 

Preocupările specifice în domeniul învăţămîntului ar, putea fi 
rezumate la pregătirea viitorilor medici, care au deja un bagaj de 
cunoştinţe medicale acumulate la disciplinele clinice, pentru a-şi în- 
susi o metodologie corectă de a aplica aceste cunoştinţe, în cea mai 
frecventă ipostază de exercitare a practicii medicale, respectiv, în 
ambulatoriu. Totodată imprimarea unei gîndiri și formarea unei vi- 
ziuni profilactice atît viitorilor medici cît şi medicilor în cadrul pro- 


cesului de perfecţionare profesională, poate fi socotită trăsătura esen- . 


ţială şi definitorie a tuturor eforturilor formative. 

Se spune adesea, atunci cînd se vorbeşte de locul și importanţa 
profilaxiei în activitatea medicală că „este mai ușor să previi o boală 
decît s-o tratezi“, mai ales că, în ciuda progreselor terapeutice ac- 
tuale, practic abia o boală din cinci este stăpînită prin tratament. 
Poate mai apropiată de conţinutul ideii ar fi exprimarea că „e mai 
bine să previi apariţia unei boli decît să ajungi să o tratezi“, fiindcă 
profilaxia nu este întotdeauna posibil şi ușor de realizat, chiar şi 
numai pentru simplul fapt că orice acţiune profilactică nu poate îi 
decît rodul unei gîndiri şi formări profilactice. 

Din succinta prezentare a caracterelor principale ale practicii 
medicale în ambulatoriu se pot stabili cu ușurință suficiente identi- 
tăți sau cel puţin apropieri cu unele din trăsăturile esenţiale ale 
medicinii de viitor. | | 

Nu puţine sînt părerile conform cărora această specialitate me- 
dicală își va spori considerabil ponderea şi aportul în rezolvarea pro- 
blemelor de sănătate -ce vor apare în contextul dezvoltării accele- 
rate economico-sociale din deceniile următoare. | 

În acest sens, însăşi factorul financiar, de care depinde în mare 
măsură progresul medicinii, va putea exercita o influenţă cu rol 
determinant. l 

Este o realitate unanim recunoscută că îmbunătățirea stării de 
sănătate şi actualele progrese realizate pe seama dezvoltării asis- 
tenţei medicale de spital au provocat aproape în toate ţările o adevă- 
rată „explozie“ a costului acesteia. Mai mult decît atît, se afirmă, 
şi nu fără temei, că „prioritatea dată spitalului este adesea dăună- 
toare sănătăţii ansamblului populaţiei, deoarece consumă toate fon- 
durile şi resursele în detrimentul medicinii din teren“. 

Se pare că în prezent medicina trebuie să ia o nouă decizie cu 
privire la perspectivele sale de progres, deoarece „dacă se va men- 
ţine predominant spitalieră, se va reduce la o tehnologie din ce în ce 

mai costisitoare, care foarte rapid va urma o evoluţie retrogradă“ 
{Krähenbühl]). 

Este o problemă de probitate profesională datoria de a sublinia 
faptul că aceste vederi şi idei nu trebuie să fie considerate certitu- 
dini absolute. Ceea ce trebuie însă reținut pentru etapa actuală este 
necesitatea stringentă de a stabili un echilibru bazat pe o nouă vi- 
ziune și o corectă înţelegere a problemelor esenţiale ale dezvoltării 
medicale. 

Ca orice lucru nou, de perspectivă, aceasta va avea de înfruntat 
inevitabil numeroase obstacole, dintre care cel mai puternic și mai 
greu de învins va fi barajul de concepție; surmontarea lui constituie 
un adevărat proces revoluţionar, dar mai are nevoie de timp pentru 
desăviîrşire. 


1.2. PATOLOGIA IATROGENĂ 


Fiecare latură a actului medical, fie că e vorba de procesul de 
elaborare a diagnosticului sau de alcătuirea și aplicarea unui plan 
terapeutic judicios conceput, comportă un anumit grad de risc po- 
tențial pentru bolnav. 


Aceste considerente nu trebuie să priveze însă bolnavul de aju- 
torul medical competent, respectiv de toate binefacerile medicinii 
ştiinţifice moderne, mai ales dacă medicul a judecat cu discernământ 
tot ce este pentru sau contra, legat de fiecare investigaţie diagnostică 
şi a decis, pe baze raționale, tot;ceea ce este necesar sau absolut 
indispensabil din punct de vedere terapeutic pentru vindecarea sau 
ameliorarea suferinţei. 


Atunci însă cînd efectele nefaste ale actului medical prodan 
asupra avantajelor prealabil scontate prin efectuarea acestuia, se 
poate vorbi de iatrogenie. 


Denumirea provine din grecescul :datzast, care înseamnă medic, 
„_Vindecător şi „genan“, a face, a provoca; patologia iatrogenă însu- 
mează deci suferințele și bolile provocate de medic în cursul sau ca 
urmare a îndeplinirii oricăreia dintre componentele actului medical. 


Obiectivul major al medicinii actuale este de a menţine individul 
uman sănătos și eficient pe durata maximă a întregii sale perioade 
de viață, dar conceptul de sănătate, așa cum îl defineşte Organizaţia 
Mondială a Sănătăţii (OMS), trebuie înţeles ca „o bună stare com- 
pletă din punct de vedere fizic, mintal și social şi nu înseamnă doar 
absenţa bolii sau a unei infirmităţie. 


Pentru realizarea trăsăturilor fundamentale ale acestuia concură 
o multitudine de factori medicali și extramedicali (economici, sociali, 
politici); menţionăm în mod deosebit aportul și influența medicului, 

care pot şi trebuie să se exercite complex, graţie multiplelor valențe 
ale personalității medicale. 

Sintetizînd în mod strălucit atributele definitorii ale activităţii 
noastre, tovarășul Nicolae Ceaușescu spunea (Plenara C.C. al P.C.R. 
1968): „medicina este într-adevăr o profesiune, dar nu este o profe- 
siune ca toate celelalte. Ea cere nu numai pricepere, ci și multă 
dragoste faţă de om, multă omenie, pasiune de a te dedica sănătăţii 
semenilor“. | 

Formati în spiritul profundului umanism ce stă la baza întregu- 
lui nostru sistem social, continuînd la nivel superior tradiţiile înain- 
tate ale şcolii medicale românești şi promovînd cu consecvență nor- 
mele eticii şi deontologiei medicale, medicii din ţara noastră îşi aduc 
în mod competent și din plin contribuţia la asigurarea sănătăţii 
populaţiei. 

În aceste condiţii poate părea paradoxal ca cei care au o pregă- 
tire specifică, deosebită, complexă și prin însăşi esenţa profesiunii 
lor au menirea de a apăra sănătatea, să provoace, prin activitatea 
lor, suferinţe sau îmbolnăviri, care uneori pot fi mai grave sau mai 
dificil de tratat decît cele care au constituit iniţial motivul solici- 
tării ajutorului medical. 

Foarte probabil că acest avatar al activităţii medicale să fi apă- 
rut odată cu medicul și practica medicală, în general, motiv pentru 
care încă din antichitate pe frontispiciul medicinii a fost- încrustat 
vechiul și totodată atît de actualul principiu: „primum non nocere, 
deinde salutare“. 

Dezvoltarea medicinii ca știință și artă, perfecţionarea mijloace- 
lor tehnice de explorare şi investigaţie, proliferarea uneori explo- 
zivă şi diversificarea substanțelor medicamentoase în etapa actuală, 
nu numai că nu au diminuat riscul iatrogen, ci din contră, se poate 
spune că l-au sporit în mod considerabil. 

După unele date statistice în SUA, 30/, dintre bolnavii spitali- 
zați au fost internaţi pentru o afecțiune iatrogenă; este însă foarte 
dificil, dacă nu chiar imposibil, de a putea stabili cu precizie inci- 
denţa iatrogeniilor. Se poate totuși estima că în prezent patologia 
iatrogenă, dişimulat infiltrată în patologia generală, ameninţă perfid 
deopotrivă bolnavul şi. medicul neavizat şi credem că nu exagerăm 
dacă socotim că, în sfera preocupărilor de profilaxie şi combatere, 
ea ar trebui să ocupe un loc asemănător cu cel al unora dintre cele 
mai redutabile boli cu largă răpîndire în masă. 

Pornind de la această premisă, au fost schițate principalele mo- 
dalităţi prin care medicul practician riscă să contribuie la declan- 
şarea procesului de iatrogeneză. 

Schematic, acestea ar putea fi grupate în iatrogenii prin: greșeli 
de diagnostic; explorări paraclinice excesive, laborioase şi nejusti- 
fieate; manevre terapeutice brutale și/sau utilizarea inadecvată a 

mijloacelor medicamentoase; greșeli de comportament etic și deonto- 
logic care pot leza profund și uneori ireversibil relația medic-bolnav. 

Consecințele nefaste ale greșelilor de diagnostic pot avea impli- 
cații multiple și de importanță majoră în patologia iatrogenă. Un 
diagnostic greşit poate deturna atitudinea și conduita terapeutică 
adecvată, cu efecte și rezultate nefaste; poate masca o afecţiune se- 
veră care asttel va evolua nestăpînită terapeutic sub falsa etichetă 
a unei boli banale, lipsită de gravitate, după cum o suferinţă minoră 
sau o simplă tulburare funcțională poate fi transformată într-o ve- 
ritabilă boală organică cu o evoluţie trenantă sau chiar invalidanţă. 

Sintetizînd cauzele care pot genera greşelile de diagnostic, Fies- 
singer (citat de Hegglin) situează pe primul loc în ierarhia acestora 
ignoranța, pe care Rabelais o numea „izvorul tuturor relelor“. 
J. Gosset propunea să fie considerată „unul dintre păcatele capitale 
ale medicului și chirurgului“, iar O. Fodor afirma pe bună dreptate 
că „ignoranța în medicină este impostură“. g-i 

Desigur că azi ea nu mai are aceeași semnificație ca în urmă cu 
secole, dar îşi menține pe deplin actualitatea, manifestîndu-se fie 
sub forma unor lacune în procesul de acumulare a cunoștințelor, con- 
secința unor carenţe chiar în metodologia de instruire din cursul fa- 
cultăţii, dar mai ales datorită diminuării sau chiar abandonării de 
către unii medici a eforturilor formative postuniversitare. Raportate 
la cerinţele şi exigenţele actuale ale profesiei medicale, neștiinţa, in- 
competența sau plafonarea şi alunecarea într-un pseudoprofesiona- 
lism îngust, de rutină, trebuie considerate și sancţionate ca verita- 
bile acte de imoralitate. - | 

Ţinînd seama că rata de diminuare a cunoștințelor este de apro- 
ximativ jumătate, într-un interval de 3—5 ani, se poate estima că 
un medic, dacă nu mai citește, nu mai studiază nimic, după 8—10 
ani mai poate avea doar un sfert din volumul cunoștințelor avute 
la terminarea facultăţii; în aceste condiţii „numai cu bune intenţii şi 
cu o hărnicie amabilă nu se poate rezolva corespunzător salvarea 
vieții ori vindecarea bolnavilor“ (Th. Burghele). . | 

O altă sursă importantă de greșeli de diagnostic. o constituie 
examenul medical incomplet, fie datorită lipsei unei metodologii 
corecte de examinare, fie din superficialitate sau grabă, invocată de 
obicei ca justificare în condiţiile particulare ale efectuării actului 
medical în ambulatoriu. Oricare ar fi cauza, ea nu poate scuza pe 
nimeni care în mod deliberat neglijează sau renunţă la unul dintre 
cele mai importante și utile mijloace în stabilirea diagnosticului. 

Desigur, nu putem să nu menţionăm și celelalte cauze care pot 
duce la un diagnostic eronat, datorită unor greșeli în elaborarea ra- 
ționamentului medical, cum sînt: gîndirea creatoare insuficientă, 
concluzii ilogice, diagnostice preconcepute, unele particularităţi de 
caracter ale medicului (pesimism sau optimism nejustificat şi exa- 
gerat, teama de a-și asuma răspunderea unui diagnostic, fuga după 

„boli ieșite din comun“, vanitate, orgoliu) sau legături afective deo- 
sebite dintre medic și bolnav (membri de familie, rudenii). 

Explorările paraclinice excesive și intempestive, datorită supra- 
licitării de către medic a mijloacelor tehnice de investigație şi a 
rezultatelor acestora în dauna tabloului clinic, pot provoca aşa-nu- 
mitele iatrogenii de explorare, al căror număr tinde să crească pe 
măsura sporirii gradului de dotare cu aparatură de investigare inva- 
zivă şi al celui de accesibilitate la acestea. 


În aceste condiţii, îmbolnăvirilie iatrogene pot fi generate prin: 
expuneri radiologice şi la izotopi radioactivi repetate sau de durată; 
substanțe de contrast (iodul, bariul) utilizate în cursul unor explo- 
rări radiologice; puncţii-biopsii viscerale (hepatice, renale, pleuro- 
pulmonare etc.) efectuate în scop diagnostic; endoscopii (esogastrice, 
traheobronşice, rectale) şi cateterisme (ale căilor urinare, cardiace 
și vasculare); teste de sensibilitate la diferite substanţe cu un poten- 
țial rol alergizant; metode de explorare a funcţiilor endocrine, a se- 
crețiilor digestive și probe fizice sau farmacodinamice efectuate 
în scopul reproducerii unui fenomen morbid prezumptiv (criza de 
angină pectorală la proba de efort, criza de bronhospasm la acetil- 
colină în perioada dintre crizele de astm, paroxisme de hipertensiune 
prin diferite manevre sau prin injectare de histamină intravenos în 
feocromocitom și altele). 


Chiar dacă unele estimări cu privire la accidentele grave surve- 
nite, de exemplu în cursul explorărilor radiologice curente cu sub- 
stanțe de contrast, sînt de 1/74.000 (D. Rădulescu) sau pînă la 2%/ 
în puncţii-biopsie (hepatice, renale, splenice etc.), ele sînt incom- 
parabil mai frecvente în cazul celor invazive (mediastinoscopii, aorto- 
grafii, cateterism cardiac etc.), motiv pentru care recomandarea efec- 
tuării lor solicită un plus de prudență medicului din ambulatoriu, 
mai ales că aproape nu există investigaţii, indiferent de cota de certi- 
tudine cu care sînt creditate, care să nu ofere procentaje, uneori 
apreciabile, de rezultate fals pozitive sau fals negative. 

Departe de noi ideea de a subestima rolul și aportul diagnostic al 
acestor examinări paraclinice, multe dintre ele destul de laborioase 
și dificil de executat, dar ţinem să subliniem că reala lor valoare 
diagnostică poate fi atinsă în toate cazurile numai prin interpretarea 
rezultatelor în ansamblul contextului clinic. 

Ca principiu general subliniem necesitatea efectuării, în primul 
rînd, a acelor explorări care au cea mai mare probabilitate de a con- 
duce la diagnostic (așa-numita „lege a lui Sutton“) evitind bateriile 
convenționale de teste cu limite mari de eroare, care pot prezenta 
pentru bolnav un veritabil pericol, incomparabil mai important decît 
aportul diagnostic oferit. 

Terapeutica modernă este pusă în situația deosebit-de dificilă de 
a preîntîmpina şi combate de foarte multe ori serioasele riscuri pe 

care le incumbă utilizarea adesea nejudicioasă sau abuzivă a sub- 
stanţelor medicamentoase. 

Arsenalul terapeutic actual este de-a dreptul invadat de noi şi 
noi produse cu acţiune foarte puternică, se poate spune chiar eroică 
asupra organismului, însă dotate în acelaşi timp cu un pronunţat 
potenţial de toxicitate. 

La toate acestea trebuie adăugată și existența celorlalte efecte 
provocate de medicamente, aşa-numitele efecte secundare („side 
effects“), reacţii medicamentoase negative sau acțiuni adverse ale 
medicamentelor, precum şi eterna variabilă și necunoscută, respectiv 
modul diferit de a acționa al fiecărui organism. 

Ca premisă esenţială, trebuie subliniat de la început faptul că 
acţiunea unui medicament în organismul uman nu are constanța și 
fixitatea unei reacţii chimice. Ea poate varia în funcţie de anumite 
stări fiziologice sau patologice, de starea şi tipul medicamentului, de 
calea de administrâre şi nu în ultimul rînd, de modul de asociere a 
substanţelor medicamentoase. 

Interacțiunile medicamentelor realizate prin asociere, pot avea 
ca rezultat sporirea acţiunii acestora, slăbirea și chiar anularea sau 
inversarea efectelor. 

În ceea ce privește sporirea acţiunii medicamentelor, sinergismul 
medicamentelor poate fi apreciat estimativ conform legilor lui Burgi 
(1938). Astfel, dacă medicamentele asociate au aceeaşi acțiune, efecte 
de aceeaşi intensitate, același punct de atac, vor realiza un sinergism 
de adiţie, suma efectelor prin asociere fiind mai mică sau egală cu 
suma aritmetică a efectelor componentelor; în alte cazuri, fie că 
ambele componente acţionează în același sens dar prin mecanisme 
diferite, ducînd la același efect terminal, fie că una dintre ele întă- 
rește un anumit efect al celeilalte (fără ca ea să posede efectul pe 
care îl întărește), ele relevă un sinergism de potenţare în cadrul căruia 
efectul final este mai mare decît suma efectelor parțiale determinate 
de medicamentele asociate. 

Chiar dacă aceste „legi“ nu sînt în prezent unanim admise ele 
se bazează totuşi pe unele mecanisme farmacodinamice cunoscute 
și pot constitui cel puţin un criteriu orientativ, de principiu, în 
alcătuirea asocierilor medicamentoase. 

Se poate adăuga că în prezent, pe baza cunoştinţelor recente, pot 
fi deosebite, pe de o parte, interacţiunile medicamentoase datorită 
unui mecanism cinetic, care modifică distribuţia unei substanţe în 
organism, iar pe de altă parte, interacțiuni farmacodinamice datorită 
modificărilor efectelor medicamentelor la nivelul receptorilor. 

În general, interacţiunile cu adevărat periculoase și care trebuie 
cunoscute și evitate sînt rare; de cele mai multe ori eşte necesară 

doar adaptarea dozei medicamentului. Medicul practician, care pre- 
scrie şi adaptează de manieră pragmatică mijloacele terapeutice me- 
dicamentoase, poate foarte greu să deceleze sau să prevadă consecin- 
tele interacțiunilor. i 

Cum însă în această privință nu se pot propune scheme uni- 
versal valabile, se recomandă, ca principiu, să se inventarieze, în 
cazul fiecărui bolnav în parte, grupul, uneori deloc neglijabil, al me- 
dicamentelor așa-zise „uzuale“ ca: barbituricele, medicamentele anti- 
depresive, betablocantele, antinevralgicele etc., care uneori scapă 
atenției terapeutului atunci cînd prescrie tratamentul unei afecțiuni; 
apoi să se aibă în vedere grupul celorlalte substanțe, nemedicamen- 
toase, care pot fi prezente episodic sau permanent în viața bolnavu- 
lui: alcoolul (se cunosc peste 20 de interacțiuni), cafeaua, dar mai ales 
unele noxe profesionale a căror interacțiune sau compatibilitate cu 
medicamentele prescrise trebuie urmărită de către medicul practician 
în condiții de ambulatoriu. 


Ținind seama de aceste cîteva succinte considerente de ordin te- 
rapeutic, vom reuși să diminuăm, dacă nu chiar să evităm cu desă= 
virșire, riscul unor îmbolnăviri iatrogene, care uneori pot fi mai 
grave decît însăși boala pentru care s-a administrat medicamentul. 

De altfel, asupra unor criterii privind modul și oportunitatea aso- 
cierii substanţelor medicamentoase, vom reveni la fiecare capitol 
care abordează principiile generale de tratament. 

Un rol deosebit de important în profilaxia patologiei iatrogene îl 
are și promovarea consecventă a normelor eticii şi deontologiei me- 
dicale în relaţia medic-bolnav | 

Complexitatea personalității medicale, atitudinea și întregul com- 
portament al medicului joacă un rol hotăritor asupra bolnavului, în- 
cepînd chiar cu primul contact. Pe bună dreptate se afirmă că nu 
există profesie care să ofere mai largi posibilități de acţiune, să im- 
plice o mai mare responsabilitate şi care să impună în acelaşi timp 
mai multe obligaţii şi îndatoriri, ca cea a medicului. 

Legătura psihică absolut necesară care trebuie să se stabilească 
între medic şi bolnav guvernează definitoriu eficienţa și consecinţele 
ulterioare ale actului medical. | 

Pentru a fi ascultat, crezut şi eficient, medicul trebuie să ştie 
la rîndul său să asculte, să uşureze o neliniște apăsătoare, să dea un 
răspuns la o întrebare mai mult sau mai puţin formulată; să se 
pronunțe cu mult tact, dar și cu fermitate în toate problemele ridi- 
cate de starea de sănătate a pacientului. 

Medicul trebuie să înveţe să-și cultive nu numai aptitudinile sale 
profesionale, ci întregul comportament, căutînd să-și controleze ati- 

tudinea, reacţiile faţă de fiecare bolnav în parte, cît și celelalte 
afecte mai puţin conștiente, de aceea și mai greu de stăpinit, care 
pot influenţa conduita sa diagnostică și terapeutică. 

Respectînd aceste citeva principii se pot evita multe din greşe- 
lile deontologice, care lezează și alterează uneori ireversibil, nu nu- 
mai relaţiile dintre practician și pacient, ci chiar sănătatea celui care 

[II SEMNE ŞI SINDROAME MAI 
FRECVENT ÎNTÎLNITE 
ÎN PRACTICA MEDICALĂ 
DE AMBULATORIU 


2.1. DUREREA ÎN EXTREMITĂȚI 


Durerea în extremităţi, sau durerea distală, defineşte de obicei 
simptomatologia dureroasă acuzată la nivelul membrelor inferioare 
şi superioare. 

e Fa poate fi provocată de o mare varietate de afecţiuni care pot 
interesa oricare din structurile locale: tegumente și ţesut celular 
subcutanat, mușchi, vase (artere, vene, limfatice), periost, os, struc- 
turi articulare, nervi etc. 

e În alte circumstanţe este indusă în extremităţi și exprimă mai 
frecvent suferințe localizate la nivelul sistemului nervos central 
(SNC). 

e Nu de puţine ori, poate fi răsunetul distal al suferinței unui 
organ situat într-un alt teritoriu, realizînd, în astfel de cazuri, dure- 
rea iradiată în extremități. 

Din aceste motive, durerea în extremități poate pune dificile 
probleme de diagnostic medicului practician; el este cel care, în 
foarte multe cazuri, pornind de la analiza atentă a caracterelor simp- 
tomatologiei, trebuie să stabilească structura anatomică afectată și, 
prin examenul clinic și investigaţiile paraclinice necesare, să stabi- 
lească diagnosticul precis al bolii de bază. 

e În majoritatea situaţiilor, datele furnizate de anamneză şi un 
examen obiectiv amănunţit sînt suficiente pentru stabilirea unui 
diagnostic prezumptiv, foarte apropiat sau chiar identic cu diag- 
nosticul definitiv. 

Așa de exemplu, în cazul afecţiunilor dureroase cu localizare cu- 

tanată, durerea este superficială, resimţită ca o senzaţie de arsură, 
tăietură, este precis localizată și se însoțește de modificări obiective 
locale (tumefacţie, induraţie, modificări de temperatură şi culoare) 
ce pot fi puse în evidență prin inspecţie și palpare. 
În acest mod, pot fi diagnosticate infecțiile cutanate (erizipel, 
panariţii, furuncule, carbuncule etc.) care, în funcţie de agentul 
microbian, pe lîngă modificările locale (durere, edem, eritem loca- 
lizat), pot antrena și semne generale de infecţie. 

Micozele cutanate cu localizare mai ales subunghială şi inter- 

digitală pot fi identificate ca atare (clinic și prin examen micologic) 
sau se pot suprainfecta microbian și, în asemenea cazuri, tabloul 
clinic este completat de prezenţa semnelor de celulită și limfangită, 
ușor de recunoscut (vezi capitolul micozele cutanate). 

Celulita infecțioasă aparţine bolilor infecțioase, în schimb iden- 
tificarea unor noduli eritematoși infiltraţi în țesutul celular subcu- 
tanat, duri şi sensibili la palpare, adesea însoțiți de febră și/sau 
modificări articulare, constituie semne sugestive pentru un eritem 
nodos. 

Durerea cutanată produsă prin traumatisme (mecanice, fizice, 
chimice), de obicei, nu pune probleme deosebite de diagnostic; nu 
trebuie scăpată din vedere nici posibilitatea originii tumorale a 
acesteia. 

Durerea de cauză musculară se însoțește întotdeauna de contrac- 
tura spastică a mușchiului, iar aceasta, la rindul său, menţine sau 
augmentează durerea. Ea întrunește toate caracterele durerii pro- 
funde. 

Se localizează în primul rînd la nivelul mușchiului afectat de 
procesul patologic, dar foarte frecvent durerea: poate cuprinde în- 
tregul grup muscular, iar prin prinderea burselor, tendoanelor, fas- 
ciilor şi structurilor articulare se poate extinde la întreaga extre- 
mitate. if | 

Prin palpare se accentuează durerea, se constată contractura şi se 
pot uneori sesiza formaţiuni nodulare de consistență fermă sau 
dură, osoasă, caracteristice proceselor de miozită (sclerozantă, osifi- 


cantă). 
Printre cauzele care pot fi incriminate în producerea durerii 


musculare pot fi menţionate: inflamaţiile, traumatismele (inclusiv 


eforturile musculare intense), infecțiile bacteriene ' generale şi/sau 
localizate, procesele tumorale (benigne, maligne) și, frecvent, tul- 
burările de irigație. — — imi | 
Durerea de cauză osoasă este tot o durere profundă. Ea se dato- 
reşte în primul rînd afectării periostului şi a structurilor sensibile 
din vecinătate (tendoane, ligamente, burse, formațiuni articulare), 
țesutul osos propriu-zis fiind practic lipsit de sensibilitate dureroasă. 
Cele mai frecvente cauze care pot genera durerea osoasă sînt: 
traumatismele (contuzii, fracturi), procesele infecțioase (mai ales 
osteomielita cu evoluţie rapidă), formațiunile tumorale osoase expan- 
sive, tulburările metabolice (osteoporoza, osteomalacia, hiperparati- 
roidismul, boala Paget, rahitismul etc.). dOn 
Examenul obiectiv poate pune în evidență unele modificări locale 
cu mare valoare diagnostică (deformări, edem, sufuziuni sanghine, 
crepitații în fracturi, tumefacție locală cu semne celsiene de infla- 
maţie în osteomielite etc.). . i | MRI 
Examenul radiologic oferă cel mai mare aport diagnostic în 
toate tipurile de leziuni osoase, dar mai ales în tumori şi în sufe- 

rinţele metabolice, unde bineînţeles trebuie completat și de investi- 
gaţiile paraclinice corespunzătoare. 

“Durerea de cauză articulară poate avea la bază o diversitate de 
suferinţe, cu caracter reumatismal (inflamator acut, cronic sau de- 
generativ), participări articulare în diverse boli (infecţii generale, 
infecţii specifice, tulburări imunologice, boli metabolice), trauma- 
tisme, boli de sistem, tumori și altele. 

Cadrul expunerii nu permite abordarea diagnostică a entităților 
clinice, care va fi făcută în capitolul suferințelor articulare. 

Redăm, în schimb, elementele caracteristice ale durerii din su- 
ferinţele articulare, care pot oferi medicului practician o bază raţio- 
nală pentru efectuarea diferențiată a investigaţiilor paraclinice ne- 
cesare stabilirii diagnosticului etiologic. 

Schematic ele pot fi reprezentate prin: 

e Sensibilitate spontană şi/sau la palpare, localizată la nivelul 
articulației afectate, mai rar cu iradieri într-un teritoriu mai larg; 

e Limitarea dureroasă sau chiar abolirea totală a motilităţii din 
articulaţia lezată; 

e Uneori, modificări obiective locale (tumefacţie, modificări de 
culoare, de temperatură locală, deformări articulare) sugestive pen- 
tru unele forme de suferinţă; | 

e Manifestări generale clinice şi umorale caracteristice pentru 
suferința de bază, atunci cînd afectarea articulară constituie doar 
un epifenomen al acesteia. 

Durerea. de cauză vasculară poate fi provocată de suferinţe ale 
venelor, ale vaselor arteriale sau limfatice. Mecanismul de produ- 
cere se realizează prin stimularea terminaţiunilor nervoase de la 
nivelul pereţilor vaselor lezate şi/sau prin tulburarea irigaţiei ţesu- 
turilor în teritoriile tributare de la nivelul extremităților. 

Suferințele venoase își trădează existența prin dureri spontane 
de intensitate variabilă sau provocate, localizate în teritoriul afectat. 

În varice (dilatarea venelor superficiale din sistemul safenei ex- 
terne şi interne), necomplicate cu flebite superficiale, bolnavii nu 
acuză durere propriu-zisă, ci mai mult o senzaţie de „picioare grele“ 
care se accentuează după ortostatism și către sfîrşitul zilei şi ce- 
dează în decubit, cu picioarele situate pe un plan mai ridicat. 


În flebitele superficiale se observă cordonul venos afectat roşu, 
tumefiat şi sensibil la palpare, uneori prezența subfebrilităților. 
Simptomatologia clinică este mai exprimată atunci cînd se complică 
şi cu tromboza venelor profunde, iar cînd are un caracter migrant 
semnificaţia ei diagnostică poate fi variată (trombangeită obliterantă 
Biirger, colagenoză malignă, proces neoplazic etc.). ze ‘g 

Trombozele venoase profunde în stadiul incipient se manifestă 
prin semne clinice generale (anxietate, tahicardie, subfebrilităţi-fe- 
bră), modificări obiective locale (hipercalorism local, împăstarea ma- 
sei musculare a gambei însoţită de durere la palpare), durere pro- 

vocată în molet și spaţiul popliteu prin flexia dorsală a piciorului 
pe gambă (semnul Homans) sau prin comprimarea cu manșeta ten- 
siometrului la presiuni mai mici de 160 mm Hg (semnul Löwen- 
berg), cît și unele modificări paraclinice (testul cu fibrinogen marcat 
cu I!%5, unele teste de coagulare, investigația ultrasonică cu efect 
Doppler etc.). Riscul emboligen este foarte mare (coagulul aderent 
la peretele venos numai în zona „capului“ își flutură „coada“ liberă 
în curentul sanguin pe distanțe uneori impresionante), de unde și 
importanţa deosebită a diagnosticului precoce. 

Întreaga simptomatologie clinică este mai intensă și mult mai 
evidentă după cîteva zile, în perioada de stare, cînd realizează una 
din cele două forme clinice caracteristice „flegmatia alba dolens“ 
sau „flegmatia caerulea“. 

în acest stadiu de evoluţie, diagnosticul clinic este mult mai 
uşor și riscul emboligen mult mai mic datorită aderării coagulului 
la perete prin extinderea procesului tromboflebitic. 

„Flegmatia alba dolens“ este realizată de o tromboflebită ileo- 
femurală la care se asociază procese de periflebită și participarea 
vaselor limfatice, ceea ce explică edemul masiv de culoare palidă, 
albă şi durere spontană foarte accentuată, responsabilă în mare 
măsură de impotenta funcţională a membrului inferior afectat. 

În „flegmatia caerulea dolens“ se realizează obstrucţia aproape 
totală a fluxului venos și stînjenirea considerabilă şi a fluxului ar- 
terial la nivelul unui membru inferior, care apare edemaţiat, mai 
rece, cu aspect violaceu (uneori „marmorat“) și foarte dureros. 

Dacă în aproximativ 900/, din cazuri, trombozele venoase ale ex- 
tremităţilor debutează şi se' localizează la nivelul membrelor infe- 
rioare, deși mai rar și mai puţin cunoscute, există localizări și la 
nivelul membrelor superioare. | 

Amintim în acest sens tromboza acută a venei axilare şi/sau sub- 
claviculare în care durerea este: mai moderată sau uneori este acu- 
zată doar ca o senzaţie de apăsare în axilă. 

Diagnosticul poate fi sugerat de instalarea simptomatologiei cli- 
nice de obicei după un efort fizic efectuat cu membrele superioare, 
mai frecvent la persoane tinere. Primele semne sînt rigiditatea bra- 
tului, tumefierea, iar la inspecţie se remarcă turgescența venelor 
superficiale ale brațului în regiunea deltoidiană și pectorală. 

Durerea distală este adesea prezentă și în sindromul postflebitic. 
Rareori este de intensitate foarte mare; în mod obișnuit este mo- 
derată sau de mică intensitate și poate fi declanșată sau accentuată 
de ortostatism, de schimbările meteorologice, sau se ameliorează evi- 
dent în repaus cu membrele inferioare ridicate deasupra orizontalei. 

Este realizată fie de reacutizări tromboflebitice, dar mai ales de 
densificările fibrozitice (celulită) și tulburările trofice, (ulceraţii) lo- 
cale. Diagnosticul sindromului poate fi făcut pe baza modificărilor 

locale: edem cronic dur, ectazii venoase, tegumente indurate, pig- 
mentate (depuneri de hemosiderină), eczemă şi ulceraţii cronice 
atone și antecedentele tromboflebitice. 

În obliterările arteriale acute, durerea este un simptom principal 
cu mare valoare diagnostică. 

Obstrucţia acută arterială poate fi realizată în general prin em- 
bolie (din cavitățile inimii, plăcile ateromatoase ale aortei etc.), prin 
tromboză sau în cadrul unui traumatism. 

întreruperea bruscă a circulației arteriale la nivelul membrelor 
realizează un cadru clinic al cărui componente sînt determinate de 
calibrul şi întinderea segmentului de vas obstruat, precum și de 
starea morfofuncţională a colateralelor. 

Dacă aceasta se produce într-un segment arterial „critic“ (cali- 
bru mare, sistemul vascular colateral imediat disponibil insuficient), 
atunci se instalează rapid un tablou clinic dramatic, a cărui simpto- 
matologie şi evoluţie în timp trebuie să fie foarte bine cunoscută de 
către medicul din ambulatoriu. 

Simptomul dominant, care ocupă primul loc în cronologia insta- 
lării manifestărilor clinice este durerea. Aceasta se instalează brusc 
şi violent în emboliile segmentelor arteriale „critice“, are caracter 
de crampă şi întrunește deopotrivă elemente caracteristice ale du- 
rerii profunde și ale celei superficiale. 

La producerea ei concură distensia acută a segmentului arterial 
de deasupra embolului, la care se adaugă ischemia nervilor regio- 
nali și a musculaturii în aval de obstacol. Concomitent cu durerea 
atroce se constată dispariția pulsului în teritoriul situat după embol 
şi se instalează impotenţa funcţională a membrului afectat; paloarea 
şi răcirea tegumentelor împreună cu senzaţia de amorțeală comple- 
tează tabloul clinic din primele 30—60 de minute de la producerea 


emboliei. 

După aproximativ o oră de evoluţie dispare sensibilitatea cuta- 
nată în teritoriul ischemiat, simptom care poate constitui un reper 
important în aprecierea intervalului de timp scurs de la instaurarea 
obstrucției. 

Între ora a cincea și a șasea de la debut se instalează contractura 
musculară ischemică, culoarea tegumentelor capătă un aspect mar- 
morat, apar hemoragii subcutanate, flictene, modificări ce prefa- 
tează constituirea gangrenei și pierderea viabilității segmentului. 

Țesutul muscular fiind cel mai sensibil la lipsa de oxigen, re- 
versibilitatea leziunilor musculare este posibilă numai într-un 1n- 
terval de pînă la 6 ore; peste această limită se produc modificări 
ireversibile. 

Rezultă o dată în plus importanța deosebită a diagnosticului pre- 
coce în aceste suferințe, în primele ore de la debut (pînă în ora a 
șasea), cînd încă se mai poate acţiona terapeutic eficient pentru 1n- 

tegritatea corporală și chiar viaţa bolnavului; recunoaşterea în timp 
util a cadrului clinic, acordarea primului ajutor și internarea de ur- 
gență a acestor bolnavi într-un serviciu de specialitate angajează 
din plin competenţa şi responsabilitatea profesională a medicului din 
ambulatoriu. 

În cazurile în care circulaţia colaterală imediat disponibilă este 
bună, obstrucția acută arterială se poate manifesta doar prin dis- 
pariţia pulsului în aval de obstacol, scăderea temperaturii cuta- 
nate, presiune sistolică mai mică decît cea normală în porţiunea 
distală a membrului, iar durerea nu apare decît în decubit și este 
localizată la nivelul feţei dorsale a piciorului şi în haluce. În for- 
mele mai uşoare poate fi prezentă doar senzaţia de răcire și de amor- 
țeală a membrului inferior respectiv. 

Am acordat mai mult spațiu obliterării arteriale acute a membre- 
lor inferioare deoarece ea este mai frecventă, realizînd 85%/ din tota- 


litatea emboliilor periferice, în timp ce la nivelul membrelor supe- 


rioare este mult mai rară (150/0). 

în sinăromul de ischemie periferică cronică, durerea distală con- 
stituie unul dintre simptomele caracteristice cu mare valoare diag- 
nostică. 

Ischemia periferică cronică este produsă de obliterările arteriale 
cronice, indiferent de substratul lor anatomic şi mecanismul etio- 
patogenetic. | 

Aceste suferințe arteriale sînt mai frecvente la membrele infe- 
rioare și unele dintre. ele survin la vîrsta mai tînără (prima parte 
a vieţii — trombangeita obliterantă Biierger), altele în a doua parte 
a vieţii (arteriopatia ateroscleroasă); de asemenea sînt unele dife- 
rente de nuanţă şi în relaţie cu sexul. (trombangeita obliterantă e 
mai frecventă la bărbaţi iar boala Raynaud la femei). 

Din punct de vedere diagnostic, durerea este simptomul cardinal 
relevat de anamneză; analiza caracterelor acesteia furnizează nu 
numai elementul principal al diagnosticului pozitiv şi diferențial al 
suferinţei, ci şi al celui topografic, al diagnosticului precoce, stadial, 
și al prognosticului. | 

Cea mai expresivă și caracteristică formă de durere în ischemia 
cronică periferică este claudicaţia intermitentă. Identificarea şi recu- 
noaşterea ei, din relatarea bolnavilor, constituie veritabila cheie a 
diagnosticului. Cel mai des este acuzată ca o crampă profundă în 
muşchii ischemiaţi ai membrelor inferioare (mai rar în cei ai mem- 
brelor superioare), care apare în timpul unui efort fizic (efortul de 
mers) şi obligă bolnavul să-și întrerupă efortul o scurtă perioadă 
(3—10 minute), după care poate ceda total sau mai pot persista mici 
parestezii, eventual senzaţia de picior greu. Durerea se poate repeta 
de mai multe ori pe parcursul aceluiași traseu, după un anumit nu- 
măr de pași, de obicei același, în cazurile în care se merge cu aceeași 
viteză şi în aceleaşi condiţii de teren (Hărăguș); se realizează astfel un 

indice de claudicaţie sau „distanța — viteza, fără dureri“ (Hărăguș) 
dar aceşti parametri pot diminua apreciabil dacă se schimbă condi- 
tiile în care se efectuează efortul (frig, mers în pantă, purtarea unor 
greutăţi). 

În ceea ce privește localizarea, claudicaţia intermitentă poate fi 
resimțită iniţial la un singur membru inferior (deși obiectiv afecta- 
rea arterială este bilaterală), dar în evoluţia în timp a bolii se poate 
manifesta şi la celălalt, chiar dacă nu întotdeauna este acuzată cu 
aceeași intensitate în ambele membre. 'Totodată, în funcţie de teri- 
toriul în care se manifestă, se pot face aprecieri cu privire la seg- 
mentul în care s-a produs obliterarea arterială cronică; astfel dure- 
rile în plantă şi picior apar în obstrucţiile arterelor gambiere, dure- 
rile în gambă (în molet) — în afectarea arterelor coapsei, iar cele l0- 
calizate în coapsă sau în bazin, coapse și gambe, trădează obstruc- 
ţia arterei femurale (în prima situație), respectiv a arterelor iliacă co- 
mună, internă și externă (în cea de a doua ipostază). 

Obstrucţiile cantonate la nivelul bifurcaţiei aortei (sindromul 
Leriche) sînt sugerate de claudicaţia intermitentă localizată la ni- 
velul bazinului, feselor, coapselor, sciatică de tip ischemic și im- 
potență sexuală (tulburări de erecţie), la indivizi relativ tineri. 


Tot pe criteriul durerii se bazează și clasificarea stadială a sin- 
dromului de ischemie periferică, de mare importanţă pentru medicul 
practician în stabilirea diagnosticului precoce al acestor suferinţe, 
cînd instituirea unor măsuri terapeutice simple poate opri sau întâr- 
zia mult evoluţia spre stadiile avansate, invalidante. 

Astfel, în stadiul I (clasificarea în cinci stadii după Hegglin), 
durerea în grupele musculare ischemiate apare la începutul mersu- 
lui dar dispare dacă acesta se continuă fără oprire; o astfel de du- 
rere, de obicei, este trecută cu vederea de către bolnav, iar medicul 
practician nu poate lua act de ea decît dacă este avertizat de exis- 
tența acestui stadiu şi prin anamneză atent condusă reușește să 
identifice prezenţa tulburării. 

În stadiul II, apariţia durerii este declanșată de mers, dar ea 
persistă în mod constant după o anumită distanță parcursă fără 
oprire (acest stadiu practic se identifică cu stadiul I în stadializarea 
prezentată de Hărăguş după Leriche și Fontaine). Simptomatologia 
clinică trădează încă o fază precoce, care precede obliterarea, dar 
și în acest stadiu, bolnavii rareori se adresează medicului şi din ne- 
fericire tot aşa de rar este recunoscută și suferința vasculară. 

Stadiul III este stadiul în care obliterarea arterială se manifestă 
clinic prin sindromul de claudicaţie intermitentă, deja descris . (co- 
respunde stadiului II în clasificarea prezentată de Hărăguș). ; 

În stadiu] IV, durerile apar în repaus, mai ales noaptea, sînt 
exacerbate în decubit, de căldură și se calmează sau cedează dacă 
membrul inferior se află în poziţie declivă. 

În stadiul V, durerile nu mai sînt influențate de schimbările de 
poziție ale membrelor, sînt incomparabil mai mari: decît cele “din 
claudicaţia intermitentă, mai ales cînd apar și tulburările prene- 
crotice sau necroza. 

Examenul clinic obiectiv (inspecția, palparea, auscultaţia pe axele 
arteriale) şi metodele complementare de investigaţie a- circulaţiei 
arteriale (oscilometria, temperatura cutanată, pletismografia și reo- 
grafia, fluoroscopia, explorarea ultrasonică cu efect Doppler, arte- 
riografia etc.), precum și unele examinări paraclinice biologice (VSH, 
glicemia, bilanţul lipidic etc.), contribuie substanţial la stabilirea 
diagnosticului etiologic, topografic şi stadial al obliterărilor arteriale 
cronice periferice. du | 

Cea mai frecventă etiologie a sindromului de ischemie cronică 
periferică este ateroscleroza, dar nu trebuie omise, nici celelalte arte- 
riopatii: diabetică, trombangeita obliterantă, Buerger, unele colage- 
noze şi mai ales grupul eterogen al angeitelor necrozânte (poliarte- 
rita nodoasă, boala Wegener, arterita Horton etc.). 


Trebuie menţionat că și .la nivelul membrelor superioare, chiar 
dacă mai rar (în 10—200/, a cazurilor faţă de membrele inferioare), 
, pot fi întîlnite dureri intermitente, asemănătoare cu cele de la nivelul 
membrelor inferioare, în timpul eforturilor fizice ale brațelor, con- 
secinţa obstruărilor la nivelul arterelor subclaviculare (tipul centu- 
rii scapulare), sau a arterelor umerale (tipul brahial); tipul de ob- 
structie la nivelul arcului aortic realizează clinic sindromul Takayasu 
(Hegglin). 

Mai frecvent la acest nivel se întîlnesc însă afecţiuni care se 
încadrează în patologia vasospastică; ne referim în special la livedo 
reticularis, acrocianoza, eritromelalgia, fenomenul Raynaud etc. Din- 
tre acestea fenomenul Raynaud se manifestă cu simptomatologie 
dureroasă și ridică importante probleme de ordin diagnostic, nu atît 
privitor la recunoaşterea manifestărilor clinice, cît mai ales la iden- 
tificarea formelor primare (boala Raynaud), care duc rareori la 
necroza degetelor şi niciodată la un sfîrşit letal, faţă de cele secun- 
dare (sindromul Raynaud), ale căror afecţiuni de bază sint adesea 
marcate de un prognostic grav. aA 

Diagnosticul fenomenului Raynaud se face uşor ori de cîte ori 
bolnavul are, față de frig sau stress psihic, modificări vasomotorii la 
nivelul degetelor de la mîini, care se succed întotdeauna în aceeaşi 
ordine secvenţială: paloarea accentuată, lividă și dureroasă, urmată 
de cianoză și apoi de roșeaţă uneori cu o discretă tentă violacee. 

Boala Raynaud poate fi suspicionată atunci cînd fenomenul de- 
butează la virsta tînără (între 15—20 de ani) la persoane de sex 
feminin, este de obicei bilateral şi simetric, iar în evoluţia sa ajunge 
foarte rar la ulceraţia sau gangrena degetelor. 

Sindromul Raynaud poate fi bănuit în toate cazurile în care de- 

butul este brutal (cu evoluţie rapidă spre necroză) sau se produce la 
un bărbat peste 50 de ani, interesarea mîinilor este unilaterală sau 
asimetrică şi mai ales cînd există unele semne clinice şi umorale 
care trădează prezența afecțiunii de bază: trombangeita obliterantă, 
colagenoze maligne, expuneri profesionale la vibrații, intoxicații pro- 
fesionale cu Pb, As, sau intoxicații medicamentoase iatrogene, (de.-- 
rivați de ergot, propranolol, antimalarice de sinteză etc.), afecțiuni 
hematologice (aglutinine la. rece, disproteinemii), hipertensiunea 
pulmonară primitivă, procese tumorale etc. 

Durerea distală prin suferinţa vaselor limfatice este trădată de 
prezența limfedemului la nivelul extremității respective: edem elas- 
tic, adesea sensibil la palpare, cu ectazii limfatice (limfangită), sau 
cu caracter dur (edemul vechi), uneori cu dimensiuni impresionante 
(elefantiază) şi care nu reacționează favorabil la modificările de pos- 
tură sau la tratamentul cu diuretice. Examenul clinic atent şi exa- 
minările paraclinice, inclusiv limfografia permit stabilirea diagnos- 
ticului etiologic (limfedem infecțios, parazitar, posttraumatic, alergic, 
posttromboiic, esențial etc.). 

Durerea produsă de afecţiuni ale nervilor periferici este acuzată 
ca o senzație de sfișiere sau tracțiune, uneori sub formă de accese 
de durată variabilă; este localizată în teritoriul de distribuție a ner- 
vului respectiv, se exacerbează prin presiune pe traiectul nervos (în 
punctele Valleix). și poate fi însoţită de tulburări motorii și/sau 
senzitive. te i 

Examenul clinic și de specialitate permit diagnosticul nevritelor 
și a polinevritelor (infecțioase, toxice, metabolice), a radiculitelor și 
plexitelor - (în suferinţele coloanei vertebrale) sau neuropatii post- 
traumatice, prin prinderea nervului în „cursă“ (sindrom de canal 
carpian și tarsian) etc. f i 

Durerea indusă în extremități se datorește leziunilor sistemului 
nervos central. Poate surveni în două. eventualități: tromboza unei 
ramuri a arterei cerebrale posterioare (sindromul dureros talamic) 
şi în leziunile; măduvei spinale și/sau ale tractului cortico-spinal. 

Sindromul dureros talamic poate fi declanșat de cei mai neînsem- 
naţi stimuli ca simpla atingere a tegumentelor, emoţii, zgomot etc.; 
simptomul cardinal îl constituie durerea de intensitate foarte mare, 
renitentă la tratamentul antialgic (nu e influențată nici de novocal- 
nizarea locală) și care se exacerbează la excitaţii uşoare şi nespeci- 
fice în zona interesată (stimuli optici, acustici, termici) sau moderate 
stări emoţionale (Hegglin). Examenul neurologic poate evidenția o 
scădere a sensibilităţii cutanate şi chiar tulburări de sensibilitate 
profundă. a sd 

Leziunile medulare spinale pot fi realizate de o gamă largă și va- 
riată de afecțiuni (spondiloze, traumatisme, procese inflamatorii, tu- 
morale etc.). Durerea poate avea un caracter „fulgurant“, surve- 
nind în accese și însoţită de tulburări gastrice, vegetative etc. ca in 

tabesul dorsal, sau un caracter „nevralgiform“ cu evoluţie lungă ca 
în tumorile intramedulare sau extradurale, mielite, scleroza multi- 
plă, procese mai dificil de diagnosticat în stadiul incipient. O formă 
deosebită de durere medulară se realizează în sindromul Lhermitte: 
prin flectarea capului spre piept se produc dureri fulgurante de-a 
lungul spatelui care iradiază în membrele „inferioare (Hegglin). 
Apare în comprimarea măduvei spinale cervicale pe faţa ventrală 
de către un proces expansiv (exostază, tumoare etc.). 

Durerile iradiate în extremităţi aparţin suferinței unor forma- 
țiuni şi organe situate în alte zone ale organismului. Este cunoscută 


iradierea în membrele superioare a durerii din angina pectorală, in-. 


farctul miocardic, sau în membrele inferioare în disecția acută dis- 
tală a aortei, în apendicita acută, hernii strangulate, colică renală etc. 
Analiza atentă a contextului clinic şi a. modificărilor umorale care 
însoțesc durerea, precum şi agregarea simptomelor. împreună cu 
stabilirea sediului intensității maxime a durerii la nivelul organu- 
lui afectat vor permite diferenţierea durerilor iradiate de cele de 
cauză locală. 


2.2. DUREREA TORACICĂ 


Frecvent. întîlnită în practica medicală de ambulatoriu, durerea 
toracică, prin diversitatea formelor de manifestare și. semnificaţia 
diagnostică deosebită pe care o poate avea, evidențiază, în multe 
situații, probleme dificile de diagnostic. 

Aceste dificultăți rezidă în primul rînd în multitudinea, dar mai 
ales importanţa vitală a formațiunilor şi organelor intratoracice ale 
căror suferințe se pot exprima dominant, sau uneori exclusiv şi 
definitoriu prin simptomul durere. 

Chiar dacă în mod obișnuit există unele zone predilecte, sau 
unele teritorii în care proiecția sau iradierea durerii în suferinţele 
anumitor organe este caracteristică, acestea nu sînt precis delimitate, 
ca de altfel toate durerile profunde în general; în plus, nu de pu- 
ține ori același teritoriu serveşte ca sediu de cantonare a durerii din 
afecțiunile mai multor organe, uneori situate la distanţă sau în alte 
regiuni ale corpului, ceea ce face adesea dificilă diferențierea şi in- 
terpretarea diagnostică a acestui important și neliniștitor simptom. 

_ Alta este situaţia în leziunile şi afecțiunile structurilor superfi- 
ciale; localizarea durerii în teritoriile bine delimitate ale nervilor 
periferici, datele anamnestice și unele modificări obiective locale, 
sesizabile prin inspecţie și palpare permit de foarte multe ori sta- 
bilirea cu ușurință a diagnosticului precis. Aşa pot fi identificate le- 
zunile superficiale de la nivelul tegumentelor, cum sînt furuncu- 
lele, carbunculele, erizipelul, erupțiile herpetice zosteriene, celu- 

lita, paniculita şi chiar unele afecţiuni mai puţin frecvente (cu con- 
ditia ca ele să fie cunoscute de medic). Exemplificăm în acest sens 
boala Mondor care se trădează clinic mai mult printr-o senzație de 
tensiune dureroasă decît durere propriu-zisă, iar la examenul obiec- 
tiv se observă o formaţiune în formă de panglică dreaptă și lungă 
de 20—30 cm, localizată subcutanat și aderentă la pielea regiunii to- 
racice (sau şi abdominale). Afecţiunea, cu etiologie necunoscută, este 
lipsită de gravitate și evoluează spontan, în două, trei luni spre 
vindecare. 

Practic însă lucrurile nu se pot rezolva în toate cazurile aşa 
de simplu şi ușor; multitudinea și complexitatea circumstanțelor în 
care pot surveni durerile toracice solicită de cele mai multe ori me- 
dicul să facă dovada unui pătrunzător simţ clinic, a unei deosebite 
perspicacităţi de discernămînt și raționament logic. Totodată pentru 
a se putea orienta în acest veritabil labirint pe culoarele căruia pot 


fi întîlnite cele mai diverse și neașteptate probleme de patologie 


medicală, medicul practician trebuie să fie înarmat cu bogate cu- 
noștinţe de medicină internă, dar în același timp să stăpînească și 
să utilizeze o corectă metodologie de abordare şi investigare a unui 
bolnav cu durere toracică. 

Desigur că în cadrul acestei metodologii culegerea judicioasă a 
datelor necesare furnizate de un interogatoriu minuţios, sistematic, 
şi de examenul obiectiv general, pe aparate și local, joacă un rol im- 
portant în procesul de elaborare a diagnosticului. Punctul central 
îl constituie însă analiza amănunţită a trăsăturilor caracteristice ale 
simptomului cardinal, durerea; în acest sens se apreciază intensi- 


tatea (în raport cu posibilitatea de a desfășura activitatea profesio- 


nală, de a dormi, de a se odihni), condiţiile de apariţie, modalitatea 
de manifestare, evoluţia, factori favorizanți, declanșaţi sau care o 
influențează pozitiv. 

Se delimitează apoi întregul cortegiu simptomatic care poate pre- 
ceda sau întovărăși durerea şi se apreciază locul pe care aceasta îl 
ocupă în ansamblul manifestărilor clinice. 

Sinteza datelor astfel obţinute se completează cu rezultatele exa- 
minărilor paraclinice impuse de necesităţile diagnostice, diferite de 
la caz la caz, cele care sînt mai accesibile şi posibil de efectuat în 
condiții de ambulatoriu și care, în acelaşi timp, incumbă un grad 
cît mai scăzut de risc pentru bolnav. 

Din dorinţa de a ordona și sistematiza expunerea, în cele ce ur- 
mează vom prezenta problemele de diagnostic ale durerilor toracice 
după localizare și origine: 

Dureri cu origine și localizare în peretele toracic; 


Dureri retrosternale cauzate de bolile mediastinului şi ale orkai 


nelor mediastinale; 
Dureri generate de suferințele pleuropulmonare; - 
Dureri cu localizare în regiunea precardiacă; ` 

Dureri precardiace iradiate din alte zone ale organismului (în mod 
deosebit din regiunea abdominală). | 

Aşa după cum s-a mai arătat, durerile generate de afectarea 
- structurilor ce alcătuiesc pereţii toracici (tegumente, ţesut celular sub- 
cutanat, muşchi, grilajul costal) corespund aproape în toate cazurile 
locului leziunii, situîndu-se pe traiectul sau în teritoriul nervului 
spinal respectiv. Analiza caracterelor durerii, datele anamnestice şi 
ale examenului obiectiv sînt aproape întotdeauna suficiente pentru 
identificarea suferinţei şi stabilirea diagnosticului etiologic. 

Foarte frecvent la femei, durerile cantonate în jurul toracelui su- 
perior, regiunea supraclaviculară sau iradiate la nivelul gitului, re- 
giunea suprascapulară, uneori în axilă și de-a lungul marginii me- 
diale a braţului și antebraţului, pînă în ultimele două degete, pot fi 
sugestive pentru suferințele sînului. 

Examenul clinic local poate evidenția în unele cazuri modificări 
ale aspectului tegumentelor (în „coaja de portocală“), sau retracții ma- 
melonare unilaterale, semne care pledează pentru prezența unor 
procese tumorale maligne, din nefericire de multe ori în stadii deja 
avansate de evoluție. 

În procesele inflamatorii acute ale sînului, mai des întîlnite fiind 
mastitele puerperale, sînii sînt congestionați, foarte dureroși, adesea 
nici nu pot fi palpaţi. Condiţiile în care au apărut durerile, caracterul 
lor, modificările locale şi generale permit uşor stabilirea diagnosti- 
cului. 

O formă de durere care ridică de multe ori numeroase probleme 
de diagnostic este mastodinia. Debutul durerilor este insidios; inițial 
ele nu sînt prea intense și se reţine ca element caracteristic pentru 
diagnostic intensificarea lor premenstrual, cînd se pot însoţi de o 
ușoară tumefiere a sînilor. La examenul obiectiv, se pot palpa uneori 
induraţii sensibile, mai ales în cadranul superoextern. Caracterul 
durerilor, datele examenului clinic şi evoluţia lungă a afecțiunii în 
timp, stau la baza diagnosticului etiologic. 

i Simptomatologia dureroasă locală neînsoţită de modificări obiec- 
tive evidente, trebuie să-l determine pe medic să-şi concentreze aten- 
ţia asupra examenului obiectiv local, să palpeze atent, sistematic 
cadran cu cadran și apoi în ansamblu, cu toată palma, întregul or- 
gan. Nu trebuie neglijat faptul că orice indurațţie, chiar cu sensibi- 
litatea discretă, întîlnită la nivelul sînului, trebuie să facă obiectul 
unor investigaţii rapide şi complexe (mamografie, biopsie), deoarece 
procesele tumorale benigne sau maligne dau dureri de intensitate 
mare numai atunci cînd, prin volumul lor, produc distensia stromel, 
iar prin caracterul invadant prind filetele şi terminaţiunile nervoase. 
Diagnosticul precoce al formațiunilor tumorale, în stadiul incipient, 
datorită progreselor terapeutice actuale, permite salvarea vieţii bol- 
navei, chiar vindecarea. 

Durerile musculaturii toracice localizate la nivelul mușchilor 
intercostali sau al celorlalți mușchi sînt intensificate de mișcările 
toracelui, de respirațiile ample şi la palparea locală. 

Eforturile musculare unilaterale (purtarea unor greutăți, poziţii 
forțate), mai ales dacă se efectuează și în condiții necorespunzătoare 
de mediu (expunere la frig, umezeală), pot provoca dureri localizate 
la nivelul mușchiului (pectoral, trapez) sau a grupului muscular su- 
prasolicitat (mialgii). 

Durerile la nivelul mușchilor intercostali pot apare după efor- 
turi mari şi prelungite de tuse (mai rar după rîs) și au un caracter 
de veritabilă „febră musculară“, iar în unele cazuri se pot întîlni 
chiar rupturi musculare, situaţii în care sensibilitatea maximă este 
localizată la nivelul leziunii. 

În dermatomiozită, durerile musculare sînt însoţite foarte frec- 
vent de erupții cutanate polimorfe şi asociate cu un edem al ţesutu- 
lui celular subcutanat şi mușchilor subiacenţi, cu caracter dur şi du- 
reros la presiune. Induraţii musculare circumscrise, dureroase la 
palpare, de consistenţă fermă, scleroasă sau chiar osoasă se întîlnesc 
în miozita sclerozantă progresivă (Wagner) sau în miozita osificantă 
progresivă (Miinchmeyer). 

Trichinoza evoluează cu dureri musculare generalizate şi/sau pre- 
ponderent toracic. Apariţia lor la un bolnav cu sindrom dispeptic fe- 
bril în antecedentele apropiate, apărut după ingerarea de carne (de 
porc, de vînat) insuficient preparată termic, eventual prezența unei 
simptomatologii asemănătoare şi la alţi convivi, precum și pre- 
zența unei eozinofilii foarte exprimate în tabloul sanguin, sînt prin- 
cipalele criterii de diagnostic. 

Durerea diafragmatică se localizează la baza toracelui, de-a lun- 
gul marginilor de inserție a diafragmului și se însoţeşte de semne 
de iritație frenică trădată de sensibilitatea la palpare a punctului 
scalenic, a celor parasternale în spațiile intercostale și la nivelul bu- 
tonului diafragmatic (Gueneau de Mussy), uni- sau bilateral. Poate 
apare în procesele pleurale diafragmatice, pleurezii, pleurite (pleuro- 
dinia din boala de Bornholm), în abcesele subfrenice, în cadrul tri- 
chinozei sau în unele suferinţe ale diafragmului ca junghiul de efort 
(prin ischemie!?) și spasmul tonic dureros. 

Durerile localizate la nivelul coastelor, cartilagiilor şi articulaţiilor 
(costovertebrale, costocondrosternale) pot surveni în cadrul unei 
game largi de suferinţe. 

Traumatismele din regiunea toracică pot produce contuzii, luxaţii 
sau fracturi costale, care se recunosc pe baza sensibilităţii maxime 
la nivelul locului fracturii şi perceperii de crepitaţii locale. Frac- 
turile pot însă surveni şi spontan (după traumatisme minime sau 
fără o cauză evidentă). Simptomatologia clinică de însoţire (sindrom 
infecțios, sindrom de impregnaţie bacilară sau neoplazică) şi exa- 
minările paraclinice impuse de aceasta permit evidenţierea unor 


32 


CE Scanned with OKEN Scanner 


procese de osteoporoză (senilă, carenţială, endocrină) sau stabilirea 
diagnosticului de osteomalacie (boala lui Lobstein), de osteită fibro- 
chistică (boala lui Rechlinghaussen), neoplazii primitive (sarcom, 
granulom eozinofil) sau secundare, procese de osteomielită acută şi 
cronică sau alte forme de suferinţe. 

O menţiune aparte merită sindromul Tietze, care se manifestă 
clinic prin dureri la nivelul articulaţiilor costocondrosternale înso- 
tite în marea majoritate a cazurilor și de inflamaţia nespecifică a 
cartilagiului costosternal cu localizare la nivelul primelor două, 
trei sau patru coaste, de obicei unilateral şi mai rar bilateral. 

Etiologia sindromului este necunoscută; s-au incriminat afecţiuni 
bacilare sau infecţii pulmonare repetate în trecutul acestor bolnavi, 
dar o mare parte dintre ei nu au nici un fel de antecedente. Obser- 
vaţii făcute de autor pe un număr de 14 bolnavi cu sindrom Tietze, 
diagnosticați în decurs de doi ani în cadrul unui dispensar medical 
de întreprindere, au evidenţiat mai frecvent, în antecedentele apro- 
piate ale acestora, infecţii acute virotice şi eforturi fizice intense cu 
suprasolicitarea unui membru superior. 

Amintim că durerile osoase pot fi uneori localizate strict la ni- 
` velul sternului, eventualitate în care pot constitui singurul semn 
à de debut al unui proces leucemic sau al intoxicației cu taliu. 

Foarte frecvent întilnite în practica medicală din ambulatoriu sînt 
durerile de tip radicular care iradiază de-a lungul traiectelor peri- 
ferice ale nervilor intercostali, în peretele toracic lateral și anterior, 
în „corset“ sau în „centură“. Se obiectivizează prin sensibilitatea 
punctelor lui Valleix (paravertebral, medioaxilar și medioclavicular 
în spaţiile intercostale), sînt influențate de postură, de flexia sau tor- 
siunea coloanei vertebrale, de mişcările membrelor superioare şi de 
circumstanţele în. care se produce o creștere bruscă a tensiunii in- 
traspinale (tuse, strănut, suilatul nasului, efort de defecare etc.). 

Recunoașterea durerii radiculare trebuie să fie urmată întot- 
deauna de identificarea cauzei care o provoacă. Sub acest aspect 
unele radiculite pot fi de natură toxică sau infecțioasă, dar, în 
marea majoritate a cazurilor, ele sînt consecinţa suferințelor coloa- 
nei vertebrale. Examenul obiectiv poate pune: în evidenţă modi- 
ficări în statica şi mobilitatea coloanei, deformări, contracturi mus- 
culare paravertebrale, iar examenul radiologic aduce precizări pri- 
Vind integritatea pieselor vertebrale, prezenţa de osteofite, modifi- 
cări ale spaţiilor şi deplasări ale discurilor intervertebrale, hernii 
intrasomatice (Schmorl) şi alte modificări nedecelabile clinic. La toate 
acestea trebuie adăugate rezultatele și ale altor examinări paraclinice 
care trebuie integrate și interpretate în contextul clinic. 

O cauză mai rară, dar care nu trebuie totuși neglijată ca even- 
tualitate de producere a durerilor la nivelul coloanei dorsale, cu ca- 
racter lancinant, fulgurante, de scurtă durată, cu apariţii și inten- 


sificări mai ales nocturne, poate fi tabesul dorsal. Faptul că durerile: 

sînt independente de postură și mișcările coloanei, coexistă cu tul- 
burări ale sensibilităţi profunde şi anizocorie, neregularitatea fantei 
pupilare, cu abolirea reflexului fotomotor şi/sau de acomodare la 
distanță (semnul Argyll Douglas Robertson), împreună cu serologia 
pozitivă pentru lues, constituie elemente de certitudine diagnostică. 

În sfîrșit, nevralgia întercostală, diagnostic de care uneori se abu- 
zează în practica medicală din ambulatoriu este o suferință a ner- 
vilor intercostali ce poate fi determinată de cauze infecțioase, to- 
xice sau metabolice și agravată de expunerile la îrig. Durerea are 
un debut brusc, este puternică, lancinantă sau arzătoare, localizată 
în unul sau mai multe spaţii intercostale pe traiectul nervilor res- 
pectivi şi este accentuată de tuse, inspirații sau mișcări bruște dar 
nu şi de manevrele care cresc tensiunea intraspinală. Circumstan- 
tele în care apare, caracterul și localizarea durerii, sensibilitatea la 
palpare a punctelor Valleix pe traiectul nervilor intercostali, precum 
şi excluderea altor afecţiuni care ar putea evolua sub masca aceleiași 
simptomatologii, poate conferi autonomie diagnostică acestei sufe- 
rinte, cadru în care intră şi herpesul zoster în perioadele de evo- 
luţie cu sau fără erupție veziculară tipică. | 

Durerile cu localizare retrosternală, cauzate de bolile mediasti- 
nului şi ale organelor mediastinale, au la bază un alt mare grup de 
suferinţe, unele dintre ele cu evoluție dramatică şi solicitări tera- 
peutice de maximă urgenţă. 

-O durere retrosternală monotonă, uneori mai mult senzația de 
jenă dureroasă, însoţită de tuse seacă sau cu expectoraţie se întîl- 
neşte în traheitele şi traheobronșitele banale. | 

În alte cazuri, senzația de tensiune dureroasă retrosternală, pozi- 
ţia de „cap în piept“ pe care o adoptă bolnavul şi dispneea de tip 
traheal orientează diagnosticul către o suferință traheală. Impor- 
tant de reţinut este că sediul de localizare a durerii în aceste cazuri 
corespunde, de obicei, cu-sediul leziunii. Semnele clinice de obstacol 
obstructiv sau compresiv și rezultatele examinărilor concentrice 
axate în această direcţie pot evidenția corpi străini, procese infla- 
matorii, tumori intrinseci sau în vecinătate etc. 

Durerea esofagiană este localizată retrosternal sau epigastr 
perior, uneori cu iradiere în spate. Poate fi solitară apărînd ca o 
durere toracică profundă ce poate fi confundată cu cea a altor or- 
gane toracice. De cele mai multe ori, ea apare însă asociată cu dis- 
fagia intermitentă sau progresivă, regurgitarea alimentelor solide 
proaspăt ingerate şi se accentuează sau este declanșată în mișcările 
de deglutiţie. | 

Examenul radiologic şi esofagoscopia pot evidenția procese infla- 
matorii acute şi cronice, esofagite de reflux, ulcerul esofagian, di- 
verticuli de pulsiune (mai ales în treimea superioară) sau de trac- 


ic su- 

țiune, carcinomul esofagian, cardiospasmul sau acalazia, stenoza eso- 
fagiană sau un megaesofag. 

Hernia hiatală poate provoca dureri epigastrice în regiunea retro- 
sternală și cu iradiere în spate, uneori pînă în toracele superior, 
în umeri şi în braţe. Elementul caracteristic pentru diagnostic îl 
constituie faptul că ele se accentuează în poziţie de decubit și se 
ameliorează sau dispar în ortostatism și la mers. Certitudinea diag- 
nostică este dată de identificarea radiologică a pliurilor mucoasei 
gastrice în interiorul formaţiunii situate deasupra diafragmului, exa- 
minarea fiind, bineînţeles, făcută după tehnici speciale. | 

Suferinta vaselor mari, Și în special unele leziuni ale aortei, pot 
genera dureri de intensitate variabilă de la simple senzaţii de dis- 
confort pînă la crize dureroase violente însoţite de modificări clinice 
caracteristice, uneori cu evoluţie dramatică şi rapidă. 

În aortita anevrismală luetică, durerile sînt generate de distensia 
adventicei prin dilatarea aortei, prin îngustarea ostiilor coronariene, 
cît şi prin iritarea plexurilor nervoase de către sacul anevrismatic 
pulsatil, datorită comprimării pe peretele toracic şi coloana verte- 
brală. Ele pot evolua fie ca o senzaţie de disconfort monoton, arză- 
tor, continuu în dreptul manubriului sternal, fie ca nişte veritabile 
crize de angină pectorală apărute în repaus, mai ales noaptea (aortal- 
giile nocturne) și care nu cedează la nitriţi. 

Anevrismul aortic poate da dureri sub formă de arsuri sfredeli- 
toare, localizate precis (rezistente la antialgicele obișnuite) prin iri- 
tarea pleurei parientale și a nervilor intercostali, precum și prin ero- 
ziunile osoase din vecinătate. | 

Menţionăm că şi dilatările excesive ale arterei pulmonare (în 


cadrul hipertensiunii pulmonare) pot provoca dureri, mai ales pre- 


cordiale, de tip anginos, care nu cedează nici ele la nitriți. 

Cea mai importantă şi intensă afecţiune dureroasă care intere- 
sează aorta, are o evoluţie clinică dramatică și adesea sfîrșeşte letal, 
este disecţia acută a peretelui aortic. 

Simptomatologia clinică este net dominată de o durere extrem de 
puternică, atroce, instalată de obicei brusc (ca un fulger din cer se- 
nin), cu localizare fie retrosternală şi iradiere în spate fie cu sediul 
maxim interscapular și iradiere în faţă, retrosternal. | 
„Durerea este în general rezistentă chiar la antialgicele majore, 
lar bolnavul este agitat, neliniștit, se plimbă cu pași mici prin ca- 
meră sau se zvîrcoleşte în pat, pe jos şi, ca un element caracteristic 
pentru diagnostic, unii încearcă să-și uşureze durerea prin compri- 
marea spatelui de perete sau de speteaza scaunului. 

n unele cazuri, durerea poate fi mai puţin intensă, cu caracter 
pseudoanginos sau infarctoid. fe 

Substratul patogenetic al acestei afecțiuni constă în ruptura inti- 
mei aortei, mai frecvent la nivelul unei plăci ateromatoase sau 1n 
caz de leziuni degenerative ale acesteia (sindrom Marfan) și pătrun- 

derea undei sanguine în peretele arterial, dilacerînd astfel intima 
de medie, mai ales în sensul curentului sanguin, dar și circular sau 
retrograd. aș 

: În funcţie de nivelul unde se produce ruptura intimei şi extinde- 
rea hematomului disecant, după Debakey se descriu 3 tipuri: tipul 
I, ruptura intimei se produce la cîţiva centimetri deasupra valvulelor 
sigmoide aortice şi disecţia aortică progresează la nivelul aortei ascen- 
dente, prinde arcul aortic și se continuă distal la nivelul aortei des- 
cendente; tipul II, disecţia interesează numai aorta ascendentă pînă 
la emergenţa vaselor mari, și tipul III, cînd disecţia începe la ni- 
velul aortei descendente, imediat sub emergența arterei subclavicu- 
lare stîngi. Tipul I și II realizează disecţia aortică de tip „proxi- 
mal“, iar tipul III disecţia „distală“. | 

La examenul obiectiv al acestor bolnavi pot fi găsite semnele se- 
cundare asociate care pot adesea sugera orientarea diagnostică. 
Acestea sînt diferite în funcţie de tipul de disecţie: sincopă, stare 
de şoc şi tamponadă cardiacă în disecţia de tip proximal, insufi- 
cienţa aortică acută și insuficiența cardiacă congestivă în disecția 
aortei ascendente, modificări ale pulsului cînd disecția interesează 
arterele ce se desprind din arcul aortic, semne neurologice în caz 
de afectare a circulaţiei în carotide (accidente cerebrovasculare) și 
de neuropatie ischemică periferică în disecția aortei descendente. 

Diagnosticul de certitudine se poate stabili pe baza examinărilor 
paraclinice. | 

Examenul radiologic poate evidenția lărgirea mediastinului su- 
perior. și voalarea bulbului aortic. în disecţia aortei ascendente, lăr- 
girea aortei descendente în disecţia de tip distal și în cazul unei 
intime calcificate se poate observa radiologic mărirea, peste 10 mm, 
a distanţei dintre aceasta şi peretele extern a aortei. Toate aceste 
modificări sînt evocatoare pentru diagnosticul disecţiei acute a aor- 
tei, în schimb examenul radiologic de aspect normal îndepărtează 
prezumția diagnostică. E p | uo bengin 

Ecocardiografia poate aduce precizări importante cu privire la 
disocierea peretelui aortic și insuficiența aortică acută în disecţia de 
tip proximal. 

Dintre metodele invazive de investigaţie, aortografia este cea care 
evidenţiază falsul lumen între intimă şi medie, care uneori poate 
din nou comunica cu lumenul aortic printr-un nou orificiu în 
intimă la nivelul capătului său distal. 

Superioară ca aport diagnostic, dacă este accesibilă, 
a fi tomografia computerizată. 

Fiind o urgenţă medicală majoră, grevată pînă nu demult de o 
mortalitate de peste 50—900% în primele 6—7 zile, în prezent, dato- 
rită îmbunătăţirii posibilităţilor de diagnostic precoce, ale mijloacelor 
de tratament medicamentos și ale perfecţionării tehnicilor. de chi- 


s-a dovedit 

rugie cardiovasculară, supraviețuirea în această suferință poate atinge 
80%/, din cazuri, mai ales în formele cu evoluţie cronică. = 

Medicului practician îi revine dificila misiune de a stabili în cel 
mai scurt timp diagnosticul și de a iniția primele măsuri terapeutice 
care determină, în mare măsură, soarta bolnavului în viitor. 

Schematic, principalele obiective terapeutice sînt următoarele: 

— Combaterea durerii cu analgezice majore (Mialgin sau simi- 
lare) în injecții intravenoase, în doze de 100 mg repetate la nevoie 
de 3—4 ori în 24 ore; 

— Scăderea şi/sau menţinerea tensiunii arteriale sistolice la va- 
lori între 100—120 mm Hg prin antihipertensive cu acţiune rapidă 
(Nitroprusiatul de sodiu sau similare) în perfuzie cu ser glucozat; 
administrarea de diuretice; | 

— Scăderea forţei de contracție a miocardului prin administrarea 
de betablocante pentru a opri progresia disecţiei peretelui aortei. 


Desigur că disecţia acută a peretelui aortic nu face parte din afec- 
țiunile care pot fi tratate ambulatoriu, dar asigurarea supraviețuirii 


bolnavului pînă la ajungerea lui într-un serviciu de specialitate de- 


pinde și aparţine de medicul din teren. 

În mediastinita acută, durerile retrosternale difuze, sînt uneori 
greu de localizat, alteori reflectate interscapular, accentuate la de- 
glutiție (cînd a prins și esofagul), la tuse sau la mișcările bruște ale 
trunchiului. Tabloul clinic, mai ales în formele supurate, este foarte 
grav, cu febră, frisoane, stare generală alterată şi semnele biologice 
ale infecțiilor acute severe. Întreaga simptomatologie cîștigă o și mai 
mare valoare diagnostică dacă se instalează la cîteva zile după un 
traumatism al unui organ mediastinal (corp. străin, explorare medi- 
cală instrumenală), în special prin efracţia esofagului sau după in- 
fecții rinolaringologice şi traheale flegmonoase, care pot produce 
invazia mediastinului pe cale descendentă, iar pe cale ascendentă, 
de la procese abdominale (abces subrenic, peritonită etc.). 

Se admite că pot exista și forme primitive sau aparent primitive 
de mediastinită acută. 

Diagnosticul se bazează în mare parte pe contrastul dintre gravi- 
tatea simptomelor clinice caracteristice orientate asupra mediastinu- 
lui și sărăcia modificărilor obiective şi radiologice locale. 

Mediastinitele cronice au o simptomatologie clinică mai puţin zgo- 
motoasă. Durerile au adesea un caracter de opresiune retrosternală. 
Se însoțesc, uneori, de semne care trădează prinderea cavei (sin- 
dromul cavei superioare, edem în pelerină) sau a recurentului (disfo- 
nie), a simpaticului cervical (sindromul Claude Bernard-Horner), a 
frenicului ete, Ca etiologie, mai frecvent se întilnește infecția tuber- 
culoasă, luetică sau afecţiuni care interesează ganglionii mediasti- 
nali şi pot determina procese de periadenită și celulită. 

O simptomatologie dureroasă, variabilă ca intensitate şi carac- 

ter, pot realiza şi tumorile benigne sau maligne ale mediastinului 
(neurinoame, limfosarcoame, boala Hodgkin), atunci cînd devin ex- 
tensive şi prind structurile nervoase. 

Pneumomediastinul, infiltrarea aeriană spontană sau posttrau- 
matică a tesutului celular mediastinal, ca urmare a stabilirii unei 
comunicaţii directe sau indirecte cu aerul atmosferic, poate provoca 
dureri retrosternale, de la simpla jenă mediotoracică pînă la dureri 
puternice cu iradiere spre ceafă și umeri, însoţite de starea de anxie- 
tate, dispnee intensă, cianoză. Simptomatologia clinică se poate 
agrava rapid în funcţie de rapiditatea și volumul aerului pătruns, 
precum şi de gradul de compresiune a organelor mediastinale în caz 
de pneumomediastin cu supapă. 

Prezența aerului în jurul cordului se trădează printr-un zgomot 
caracteristic (crepitus), sincron cu bătăile cardiace. 

Diagnosticul se bazează pe triada clinică: dureri toracice retro- 


sternale, emfizem subcutanat cu crepitaţii gazoase la baza gîtului . 


şi dispariţia matităţii precardiace. 

Terapeutic, în caz de pneumomediastin cu ventil, se impune in- 
troducerea de urgenţă a unei sonde în mediastin pentru decompri- 
mare şi atenuarea durerii. 

Dureri de origine pleurală pot fi produse de orice cauză care pro- 
voacă iritația pleurei parietale. Se pot manifesta sub formă de 
junghi puternic, arsură sau înţepătură cu caracter permanent, dar 
elementul caracteristic îl constituie accentuarea lor la tuse și inspi- 
riții ample. Din aceste motive determină o ventilaţie superficială, 
pot imprima bolnavului anumite poziţii care-i ușurează durerea (de- 
cubit contralateral), iar la examenul obiectiv se observă o mobili- 
tate mai scăzută la nivelul hemitoracelui afectat, cu rămînerea lui 
în urmă în inspiraţie. 

În pleurita uscată, durerea este însoţită de frecătura pleurală 
sincronă cu respiraţia, decelabilă prin ascultaţie și/sau palpatoric. 
Perceperea acesteia bilateral, mai ales la tineri, pledează pentru 
etiologia virotică (cu virus Coxsackie). Prinderea pleurei diafrag- 
matice poate crea dificultăţi de diagnostic atît prin lipsa frecăturii, 
cît și prin iradierile abdominale ale durerii. Sensibilitatea punctelor 
de iritaţie frenică şi mişcările paradoxe în inspiraţie ale hemidia- 
fragmului afectat (prezente uneori radiologic), pot contribui hotări- 
tor la stabilirea diagnosticului. | r 

Să nu uităm însă că pleurita uscată constituie rar o entitate cli- 
nică; de cele mai multe ori, ea reprezintă doar un stadiu incipient 
al unei pleurezii exudative cu colecție lichidiană a cărei etiologie 
trebuie stabilită prin punctie pleurală și cercetarea celorlalte modifi- 
cări umorale care o însoțesc. 

Mai amintim faptul că în pleurezia interlobară, durerea are un 
sediu cu intensitate maximă în treimea mijlocie a hemitoracelui 
respectiv şi iradiază de-a lungul coastelor IV, V şi VI, „in eșarfă“. 

Într-o formă violentă ca durere se manifestă și pneumotoracele 
spontan, uneori cu evoluţie de mare urgență medicală (pneumotora- 
cele cu ventil). 

Prevalența pneumotoracelui spontan idiopatic (PSI) este greu de 
estimat; se poate afirma însă că la vîrsta tînără, după unele date 
statistice, predomină la bărbaţi, iar după vîrsta de 40 ani interesează 
aproape în egală măsură ambele sexe. 

Cea mai frecventă cauză a PSI o constituie ruptura unei vezi- 
cule subpleurale, fenomen constatat de cele mai multe ori prin 
pleuroscopie. i ERAEN 

Se vorbeşte de un tip constituțional predispus pentru această afec- 
tiune, mai ales la bărbaţii tineri de tip longilini, cu disproporție evi- 
dentă între talia înaltă şi greutatea corporală mică. 

Diagnosticul pozitiv este sugerat de tipul şi cronologia în care 
apar simptomele subiective şi modificările obiective evidenţiabile 
clinic şi radiologic. 

În acest sens, simptomul cardinal, durerea toracică puternică, 
prezentă în 94,440/, din cazuri, este prima care apare în mod bruse 
și este urmată, în general, după un interval de pînă la cîteva ore, de 
dispnee. Această simptomatologie se instalează în peste 80%/ din 
cazuri în repaus sau la sculare și numai într-o proporţie mai mică 
(15,68%/) poate fi precedată de un efort fizic, de obicei neglijabil. 

La femei sînt descrise observaţii în care PSI s-a instalat și re- 


petat cu ciclul catamenial sau a debutat cu ocazia primei sarcini 


şi a recidivat cu următoarea. 

Examenul obiectiv arată hemitoracele afectat ușor dilatat, ampli- 
tudinea mișcărilor respiratorii este mai redusă, iar regiunea pecto- 
rală superioară poate fi ușor bombată. 

La percuție se constată hipersonoritate pulmonară sau scodism, 
iar auscultatoric se întîlneşte silenţiu. 

Argumentul decisiv din punct de vedere diagnostic îl conferă 
examenul radiologic care poate evidenția, în formele complete, plă- 
mînul colabat la hil și prezenţa aerului în cavitatea pleurală. 

Din punct de vedere terapeutic se pare că în prezent pleurodeza 
cu tetraciclină (după anestezia prealabilă cu xilină a cavităţii pleu- 
rale) şi aspiraţia continuă a plămînului, începînd cu a doua zi după 
introducerea tetraciclinei hidrosolubile, printr-un dren radioopac, 
aduc, într-un interval de 10—12 zile, plămînul la peretele toracic, 
după care se oprește aspiraţia, apoi se suprimă drenul și se obține 
vindecarea totală după încă 14—15 zile de repaus. 

Metoda pare să prevină și apariţia recidivelor. 

În ceea ce priveşte pneumotoracele spontan cu ventil, acesta este 
o urgență majoră în care medicul practician are obligaţia de a acor- 
da primul ajutor; cea mai simplă soluţie constă în a restabili comu- 
nicarea cavităţii pleurale sub tensiune cu exteriorul prin intermediul 
unui trocar introdus în spaţiul intercostal la locul de elecție pen- 

tru puncţia pleurală, administrarea de antibiotice pentru prevenirea 
infecţiei şi internarea bolnavului de urgenţă într-un serviciu de 
specialitate. 

Embolia pulmonară (EP) este o boală gravă care este foarte frec- 
vent trădată clinic de durere toracică. Cu toate posibilităţile actuale 
şi mijloacele moderne de investigaţie, se admite că sînt recunos- 
cute clinic aproximativ 25%/ din totalul emboliilor constatate ne- 
croptic. 

Stabilirea diagnosticului precoce şi instituirea unui tratament 
corect reduce mult procesul de mortalitate, care desigur este diferit 
în funcţie de forma clinică (embolia pulmonară masivă fiind cea mai 
frecventă cauză de moarte subită la diferitele categorii de bolnavi 
spitalizaţi). 

Diagnosticul de suspiciune se bazează pe anamneză și examenul 
clinic la care trebuie adăugate rezultatele examinărilor paraclinice 
judicios eşalonate. 

EP survine mai frecvent la bolnavii din mediul spitalicesc, cei 
nai expuşi fiind cei cu insuficienţă cardiacă cronică, cei cu obstrui'- 
ţii cronice ale căilor aeriene, cu neoplasme, operați, politraumat: - 
zaţi etc. 

În condiţii de ambulatoriu, factorii importanţi de risc ai EP sint: 
vîrsta, obezitatea, sarcina, suferințele venoase, anticoncepţionalele 
hormonale, traumatisme (zdrobiri, fracturi), iatrogenii. 

Simptomatologia clinică diferă ca intensitate şi evoluţie în func- 
ţie de forma clinică. | 

EP masivă, cu cord pulmonar acut are întotdeauna o manifestare 
clinică dramatică și o evoluţie rapidă spre exitus, proporția de su- 
praviețuire variind de la 53%, după 15 minute, la aproximativ 17%% 
la 6 ore de la debut. Diagnosticul complet (clinic şi paraclinic) se 
poate face numai la cazurile care supraviețuiesc 24 ore; tratamentul 
de urgenţă în asemenea situații vizează combaterea durerii toracice, 
a stării de șoc și a hipoxemiei, pe lingă medicamentele anticoagu- 
lante, măsuți care e preferabil să fie aplicate într-un serviciu de 
specialitate. 

Pentru medicul practician este deosebit de utilă cunoașterea simp- 
tomatologiei clinice și a posibilităților de explorare paraclinică pen- 
tru diagnosticul formelor de EP cu evoluţie mai puţin severă, care 


alcătuiesc, din fericire, marea majoritate față de EP masivă şi chiar 
i infarct pulmonar (10— 


față de cele care ajung la constituirea unui 
300/9). 
Deosebită valoare diagnostică au atît 
dominante, cît şi cronologia instalării lor în tabloul clini 
În acest sens, diferitele studii clinice subliniază că 
festare caracteristică ce se instalează în ordinea frecvenței es 
neea cu tahipnee (880/), urmată apoi de durerea toracică (720/0), 
rea de neliniște (590/1), tuse (540/0) si hemoptizie (34); celelalte mo- 


simptomele caracteristice 
C. 

prima mani- 
te disp- 
sta- 

dificări, pulmonare (raluri) și cardiovasculare (tahicardie, aritmie, 
scăderi tensionale) nu cîștigă valoare diagnostică decît în prezența 
semnelor caracteristice menţionate anterior. | 

Dacă dispneea, considerată ca cel mai constant simptom, nu are 
caractere particulare (tahipnee), în schimb durerea toracică necesită 
o analiză mai atentă, deoarece se succede în două faze și are origine 
diferită. 

Astfel într-un prim stadiu, în momentul emboliei, ea este locali- 
zată retrosternal, are caracter de opresiune, constricţie și se datorește 
probabil creşterii bruşte a presiunii în artera pulmonară cu distensia 
acesteia şi/sau fenomenelor de ischemie coronariană (prin hipoxe- 
mie? spasm?). Abia în al doilea stadiu apare durerea de origine pleu- 
rală, odată cu producerea atelectaziei prin congestie sau infarct 
pulmonar și prinderea pleurei parietale. 


Deoarece restul semnelor. clinice sînt necaracteristice şi pasa- 
gere, precizarea diagnosticului necesită utilizarea examinărilor pa- 
raclinice. 

Radiografia toracică face parte din examinările obligatorii în 
cazul suspiciunii de EP. Dintre aspectele caracteristice menționăm: 
infiltratele pulmonare, atelectaziile în bandă („line shadows“) cica- 
trici parenchimatoase, colecție pleurală, ridicarea cupolei diafrag- 
matice. 

Modificări electrocardiografice (devierea spre dreapta a QRS, bloc 
incomplet de ramură dreaptă, P pulmonar) se întîlnesc inconstant și, 
cînd sînt prezente, au un caracter pasager. : 

Dintre examinările biologice, tot un caracter nespecific, menţio- 
năm creșterea VSH, leucocitoză. 

Același aport diagnostic redus se remarcă şi în cazul determină- 
rilor gazelor arteriale și alveolare, precum și al măsurării presiu- 
nilor și rezistenţei vasculare în mica circulaţie. 

Dintre examinările diferențiate se situează pe primul loc, ca me- 
todă neinvazivă, scintigrafia pulmonară pentru aprecierea periuziei 
(avînd valoare diagnostică. defectele întîlnite la nivelul unui seg- 
ment sau loc, dar la un bolnav fără antecedente cardiopulmonare 
și cu imagine toracică normală). 

Arteriografia pulmonară este metoda cea mai sigură pentru diag- 
nosticul emboliei pulmonare, dar este o metodă invazivă, incumbă 
un anumit grad de risc pentru bolnav și este bine să fie indicată şi 
practicată atunci cînd se întrevede rezolvarea terapeutică a bolnavului 
pe cale chirurgicală (embolectomie). = 

Celelalte dureri toracice realizate prin acelaşi mecanism (prinde- 
rea pleurei parietale) nu au elemente caracteristice deosebite, sînt 
variabile şi pot însoţi tuberculoza pulmonară, silicoza, pneumoconio- 
zele, chistul hidatic, supuraţiile pulmonare etc. 

Durerile toracice cu localizare în regiunea precardiacă ridică poate 

cele mai multe şi complicate probleme de diagnostic, atit prin frec- 
venta cu care sînt întîlnite în practica medicală, cît şi prin varietatea 
lor deosebită de exprimare clinică. 

Acceptînd ideea că în unele boli cardiace durerea este simptomul 
dominant sau chiar unic, revelator și definitoriu (Vlaicu, — Dudea), 
trebuie subliniată încă o dată valoarea deosebită a mijloacelor clinice 
de diagnostic, care, nici într-un caz, nu pot fi suplinite în totalitate 
de actualelele mijloace de investigație tehnice și de laborator. | 

Punctele principale de orientare sînt caracterele durerii, contex- 
tul simptomatic în care se manifestă și locul pe care îl ocupă în 
tabloul clinic. 

Astfel, bazati pe asemenea premise, datele bibliografice și expe- 
rienţa diagnosticianului se poate afirma că: durerea precordială sur- 
dă, cu durată de ore sau chiar zile, descrisă uneori mai mult ca o 
senzaţie neplăcută decît durere, chiar dacă are o iradiere în umăr, 
braț, antebraţ pînă la ultimele două degete, sau durerile precardiace 
de mare intensitate, ca niște junghiuri sau înțepături, cu durată 
foarte scurtă (cîteva secunde), localizate punctiform la nivelul ape- 
xului sau într-un punct submamelonar, de obicei sensibil la pal- 
pare, nu întrunesc caracterele durerilor generate de suferințe orga- 
nice în general și în mod deosebit de bolile cardiace cu insuficiență 
coronariană. 

„, Diagnosticul este întărit de faptul că aceste dureri nu sînt în 
legătură cu efortul fizic sau, din contră, uneori se atenuează în tim- 
pul activităţii fizice, în schimb apar foarte frecvent în stările de 
emoție sau surmenaj, iar în alte cazuri apariția lor este capricioasă, 
legată de cele mai bizare circumstanțe sau, din contră, fără nici o 
cauză declanșatoare evidentă. 

Ca argumente de ordin obiectiv pentru susţinerea diagnosticului 
se adaugă rezultatul examenului electrocardiografic (ECG) care ex- 
clude o leziune miocardică, în schimb poate evidenția unde T înalte 
caracteristice (T-uri vegetative) şi, uneori, scăderi anormale ale va- 
lorilor vitezei de sedimentare a hematiilor (VSH). 

Durerile precardiace care sînt generate de suferinţe organice pot 
fi sistematizate (după Vlaicu și Dudea) în următoarele categorii:. 

— Dureri produse prin mecanismul insuficienţei coronariene; 

— Dureri datorate pericarditelor acute; 

— Dureri date de afecțiunile aorţei; | 

— Dureri necaracteristice de origine cardiacă; 

— Dureri precardiace datorită afectării-unor structuri din afara 
inimii și vaselor. | 

Se afirmă, pe bună dreptate, că durerile prin mecanismul insu- 
ficienţei coronariene sînt cel mai frecvente dureri toracice după vîrsta 
de 40 ani (Hărăguş). Ele sînt cunoscute sub termenul general de du- 
reri anginoase sau stenocardice. Raportindu-ne la modul de sistema- 

tizare utilizat de Vlaicu și Dudea pot fi întilnite în: sindromul angi- 
nei pectorale; infarctul miocardic; sindroamele coronariene interme- 
diare; unele cardiopatii de altă natură; unele stări circulatorii func- 
tionale. 

Elementele caracteristice definitorii din angina pectorală trebuie 
să fie foarte bine cunoscute pentru a putea fi recunoscute din rela- 
tarea bolnavului şi, în unele cazuri, căutate și evidenţiate prin ches- 
tionarea dirijată a acestuia. 

După Zăgreanu, caracterele anginei pectorale pot fi sintetizate 
astfel: 

a) Caracteristicile durerii: 

— Localizarea este în 900/, din cazuri în regiunea precardiacă (în 
spatele segmentului retrosternal de la nivelul coastelor III—IV stîn- 
ga sau retroxifoidian) și numai în 100% din cazuri, poate fi atipică; 

— Iradierea tipică se produce în umărul stîng, braț, antebraţ, ulti- 
mele două degete ale mîinii, dar cea mai concludentă formă din punct 
de vedere diagnostic poate fi considerată cea bilaterală și simetrică; 


— Caracterul durerii este de constricţie în peste 500/, din cazuri 
de opresiune, greutate, apăsare și mai rar de înțepătură sau tăiere; 

— Condiţiile de apariţie sînt realizate în 82,5%/ din cazuri de efor- 
tul fizic, în peste 16%/, din emoţii (mai ales negative), iar în aproape 
50/⁄ din cazuri nu pot fi identificaţi factori declanşatori; 

— Durata crizei este de pînă la 3 minute în 970/, din situaţii; 

— Încetarea sau dispariţia durerii se produce la scurt timp du- 
pă încetarea acţiunii factorului declanșant sau într-un interval de 
cîteva zeci de secunde pînă la 5 minute (maximum 10) de la adminis- 
trarea sublinguală a nitroglicerinei (eficacitatea acesteia manifestin- 
du-se în 760%/, din cazuri); c 

b) Simptomele asociate care se: pot. întîlni în criza angioasă sînt 
reprezentate de palpitații, tulburări de ritm, dificultăți de inspirație, 
senzația morţii iminente, uneori paloare şi alteori chiar scurte peri- 
oade de pierdere a cunoștinței; 


c) Totodată, trebuie căutate şi unele caractere negative, lipsa 
cărora întărește diagnosticul pozitiv. Astfel, în timpul crizei angi- 
noase nu se pun în evidență puncte sensibile la palpare în regiunea 
precardiacă, durerea nu se exacerbează la tuse, mişcările respiratorii 
sau ale trunchiului și nu are caracter pulsatil. 


Simptomatologia clinică dominată de durere în angina pectorală 
o situează pe primul loc în ierarhia mijloacelor diagnostice ale aces- 
tei suferinţe, mai ales că, într-un număr destul de: mare de cazuri 
(540/0), electrocardiograma efectuată acestor bolnavi în afara crizel 
nu evidenţiază nici un fel de modificări; creşterea aportului diagnos- 
tic al electrocardiogramei prin testul de efort (testul scăriţei Master, 
proba covorului rulant, testul submaximal sau maximal la bicicleta 

ergometrică), deși este o metodă neinvazivă, are totuși unele contra- 
indicaţii (angina pectorală cu debut recent, angina instabilă cu alura 
progresivă sau în caz de valori diastolice ale tensiunii arteriale peste 
130 mm Hg și prezența insuficienţei cardiace). În același timp, sînt 
citate procentaje deloc neglijabile de rezultate fals negative la bol- 
navi cu leziuni coronariene certe, sau fals pozitive la indivizi cu 
circulaţie coronariană indemnă (mai frecvent la femei și tineri). 
Nici metodele invazive de investigaţie (stimularea endocavitară 
atrială, coronarografia) nu sînt lipsite de rezultate incerte şi, în 
plus, prezintă un grad mult mai mare de risc pentru bolnavi. 


Tot pe baza criteriilor clinice de diagnostic pot fi conturate dife- 
ritele forme de angină pectorală ca: angina pectorală de efort, an- 
„gina „de novo“ (cu o vechime de pînă la 30 zile), angina pectorală 
stabilă (cu vechime de peste 30 zile), angina progresivă, angina spon- 
tană și chiar a unor forme mai deosebite, aşa cum este angina Prinz- 
metal. | l | | 

Această formă, descrisă inițial clinic în ani 1959—1960, este ca- 
racterizată prin cîteva elemente deosebite: apariţia durerii în repaus, 
aceasta are o evoluție crescendo-descrescendo, durează mai mult, 
cedază mai greu la nitroglicerină și orarul crizelor este fix, la fiecare 
bolnav (nocturn în 25%/, din cazuri). Electrocardiografic apar în tim- 
pul crizei unele modificări (creşterea amplitudinei undei R, denive- 
lări ale segmentului ST și negativări ale undei T), care dispar după 
trecerea crizei. 

Durerea este de asemenea simptomul principal, caracteristic, de 
manifestare clinică și în infarctul miocardic. Ea este asemănătoare 
cu cea din angina pectorală, dar mult mai severă, fiind descrisă ca 
o senzaţie de zdrobire, de „gheară retrosternală“ cu iradiere mai lar- 
gă în torace. Caracterele care o deosebesc de criza de angină constau 
în primul rînd în durata crizei, care în infarct este mult mai lungă 
(de la o jumătate de oră, pînă la 12—24 ore), nu apare în legătură 
directă cu un efort, ci în repaus, în somn, sau în timpul activităţii 
obișnuite. | a 

Nu cedează la repaus sau la nitroglicerină, fiind necesară admi- 
nistrarea opiaceelor. 

Este însoţită de agitaţie, anxietate, fenomene de șoc şi uneori de 
tulburări digestive (meteorism, greţuri, vărsături). y'i 

Crizele de stenocardie din anumite stări funcționale circulatorii, 
ca în anemiile acute grave, crizele de tahicardie cu frecvență ridi- 


cată, paroxismele de hipertensiune arterială sistemică sau în cazul. 


marilor hipertrofii cardiace, nu trebuie considerate ca avînd un ca- 
racter funcţional; în aceste situaţii, factorul lezional coronarian este 
latent, iar contribuţia celui funcţional, extracoronarian, duce la 
apariţia insuficienţei coronariene manifeste. 


Durerile precardiace- din pericarditele acute, mai ales în cele fi~ 

brinoase se pot localiza retrosternal, de-a lungul rebordului costal 
stîng și mai rar epigastric. În alte cazuri, durerea retro- și paraster- 
nală iradiază în sus spre baza gîtului și umeri. Intensitatea durerilor 
poate fi variabilă, în funcţie de extinderea procesului şi cantitatea 
exudatului pericardic. Pot fi întîlnite dureri moderate sau ușoare, 
pînă la dureri de maximă violenţă care imprimă bolnavului poziţii 
forţate (pe coate și pe genunchi — poziția de ,„mahomedan“) în care 
acesta își ușurează durerea. 


Diagnosticul se stabileşte pe baza recunoașterii semnelor care al- 
cătuiesc sindromul pericardic: creșterea matităţii precardiace cu pal- 
parea șocului apexian în interiorul acesteia; prezența frecăturilor 
pericardice independente de mișcările respiratorii în doi timpi (sis- 
tolică-diastolică) în pericarditele limitate sau în trei timpi (presisto- 
lică-sistolică-diastolică) în cele difuze; asurzirea zgomotelor cardiace; 
radiologic, o imagine caracteristică (formă triunghiulară) și dimi- 
nuarea sau chiar dispariția pulsațiilor inimii; electrocardiografic, 
complexe mici (voltaj scăzut) sau modificări tipice ale fazei ter- 
minale, însă fără modificări QRS. | l : 

Referitor la durerile precardiace necaracteristice de origine car- 
diacă, trebuie menţionat că ele sînt numite ca atare, deoarece 
nu se aseamănă nici cu cele din insuficiența coronariană, nici cu 
cele din pericardită. Mecanismul lor de producere nu este cunoscut, 
dar originea cardiacă este atestată atît prin localizare cît și prin fap- 
tul că apar şi dispar odată cu boala de inimă care le-a produs. 

În general, intensitatea acestor dureri nu este prea mare, au un 
caracter surd, mai mult de jenă dureroasă, cu localizare, de obicei, 
în toată regiunea precardiacă, nu iradiază şi durează ore sau zile. 


Diagnosticul se bazează pe: aceste caractere ale :durerii în pre- 
zenţa unor boli cardiace recunoscute ca: miocardite acute (reumatice, 


virotice, alergice), dilatări şi insuficiențe cardiace acute, endocardite 
acute și subacute etc. 


Dureri precardiace iradiate din alte zone ale organismului reali- 
zează mai ales suferințele unor organe abdominale ca: pancreatita 
acută, hernia diafragmatică, ulcerul gastroduodenal, diverticulii gas- 


trici și duodenali, litiaza biliară, infaretul mezenteric, abcesul sub= 
frenic, aerogastria, aerocolia etc. = | 


Cele care îmbracă forma clinică de manifestare a anginei pecto- 
rale, survenind după mese copioase cu ingerarea unor cantități mari 
de alimente, așa-numitul sindrom Roemheld, nu trebuie interpre- 
tate ca aparţinînd altor organe sau ca tulburări funcționale cardiace. 
În cazul unei insuficiențe coronariene latente, stomacul supraumplut 
și destins o poate transforma într-o formă clinică manifestă. Deci, 
semnificația diagnostică a sindromului Roemheld este de insutici- 
enţă coronariană, iar obiectivele terapeutice trebuie axate în egală 
măsură asupra factorului coronarian, cît și a celui digestiv. 

În celelalte cazuri, apariţia durerilor precardiace fără vreo legă- 
tură cu efortul, relaţia lor constantă cu orarul meselor, localizarea 
sediului maxim al durerii în abdomen, precum și simptomele digestive 
caracteristice care le însoțesc, permit excludenea unei suferințe coro- 
nariene. 

Astfel, în hernia hiatală, care poate simula o criză de stenocar- 
die, durerile apar sau se accentuează în decubit, dar se ameliorează 
sau dispar în ortostatism, după mers sau după ingestia de bicarbonat 
(Hărăguș). De asemenea, senzațiile neplăcute postprandiale la unii 
obezi, presiunea sau contracția precardială uneori cu iradiere la baza 
gîtului, umărului şi braţului sting, palpitații, ușoară stare de anxie- 
tate, pot dispărea după eructaţii, flatulență sau defecare. 

Mecanismul de producere al acestor tulburări este explicat prin 
împingerea în sus a diafragmului de către stomacul sau flexura stîn- 
gă a colonului, pline de gaze (aerogastrie, sindromul de flexură sple- 
nică). E A 
= Se recomandă însă ca înainte de a incrimina şi accepta un ase- 
menea mecanism de producere a unor dureri din regiunea precardi- 
acă, să se caute atent, cu toate mijloacele de investigaţie accesibile, 
excluderea cu certitudine a unei suferinţe coronariene. 


2.3. DISPNEEA 


N. Dispneea reprezintă o tulburare respiratorie frecvent întîlnită în 
practica medicală în numeroase circumstanţe și sub diverse forme 
de manifestare clinică, cea ce implică adesea multiple probleme de 
interpretare, de semnificaţie diagnostică şi atitudine terapeutică. 
Practic, poate fi definită ca o senzaţie conștientă, anormală şi 
dezagreabilă a respirației. | 
Din punct de vedere clinic, cuprinde: o latură subiectivă (perce- 


perea unei senzaţii) exprimată prin. senzația imperioasă te _de 
aer, de înăbușeală, de sufocare, de necesitate de a face un efort res- 


pirator suplimentar, și o latură obiectivă (reacţie faţă de percepția 
subiectivă), care constă în modificarea uneia sau a mai multora din- 
fre calitățile fundamentale ale respirației: frecvenţă, amplitudine, 
ritm, durată şi/sau participarea activă în mecanica ventilaţiei a 
mușchilor respiratori accesorii. | 

Trebuie să menţionăm faptul că cele două laturi care alcătuiesc 
cadrul clinic al dispneei pot exista uneori și separat; așa de exem- 
plu, în unele manifestări nevrotice poate fi intens acuzată şi foarte 
colorat descrisă componenta subiectivă fără ca aceasta să fie neapă- 
rat însoţită şi de manifestările clinice obiective, după cum, în stă- 
rile de acidoză, în stadiile incipiente, pacienţii pot prezenta o dis- 
cretă tahipnee fără ca aceasta să fie resimţită subiectiv. 

Activitatea respiratorie spontană este realizată şi dirijată de 
centrii respiratori nervoși, fiind întreținută prin impulsurile pri- 
mite de la periferie pe cale nervoasă şi pe cale umorală, asigurîn- 
du-se în acest fel frecvenţa, ritmul și amplitudinea normală a miş- 
cărilor respiratorii. 

În cadrul conexiunilor intercentrale nu poate fi neglijat rolul 
scoarţei cerebrale; apneea voluntară sau hiperpneea fiind argumente 
concludente cu privire la reglarea corticală a respirației. 

Integritatea funcţiei respiratorii poate fi întreruptă fie prin pro- 
cese patologice periferice, fie de leziuni sau dereglări funcţionale 
ale sistemului nervos central. 

în consecinţă, dispneea apare: ori de cite ori aportul de oxigen 


la nivelul sîngelui şi țesuturilor și eliminarea bioxidului de carbon 
devin insuficiențe ae a elene Are, boli cardiovascu- 
lare, hematopatii) şi/sau cînd sînt lezaţi centrii respiratori superiori 
din punct de vedere anatomic (hemoragii, tumori, edem, procese in- 
flamatorii) sau funcțional (emoţii, neuroză astenică, histerie). 

Factorii etiologici esenţiali ai dispneei pot fi clasificați în două 
mají grupe: factori care duc la creşterea exagerată a nevoilor de 
oxigen ale organismului și factorii care micșorează considerabil po- 
sibilităţile organismului de a-şi satisface necesităţile normale de 
oxigen. | D 

Analizînd prima grupă care acționează prin creșterea excesivă 
a necesităților de oxigen ale organismului, dispneea însoțește frec- 
vent stările febrile, hipertiroidismul, anxietatea dar şi unele stări 
fiziologice (la tineri în perioada de creștere rapidă, la gravide) sau 
apare în anumite situații care nu au nici un substrat patologic (la 
altitudine). Adei ni aa l 

Rezultă deci, că nu orice dispnee are o semnificație patologică, 
situaţie care trebuie în toate cazurile clarificată, pentru a evita im- 
plicațţiile iatrogene nedorite și pentru a menţine totodată nealterată 
valoarea diagnostică a simptomului dispneic. 

În cadrul mai larg al tulburărilor respiratorii, ca primă etapă 
diagnostică, simptomul dispnee trebuie diferențiat de alte manifes- 
tări lipsite de semnificaţie patologică, pentru care se poate utiliza 
termenul de „stări de hiperventilație“. 


În a doua grupă de factori, care au ca rezultat în ansamblu dimi- 
nuarea posibilităţilor organismului de a-și satisface necesitățile” de 
oxigen se află: bolile aparatului respirator care alterează funcţiile 
pulmonare (ventilaţia, circulaţia, difuziunea alveolo-capilară); bolile 
aparatului cardiovascular (valvulopatii, suferințe miocardice, mal- 
formaţii cardiace congenitale, atero- și arterioscleroza, diminuarea 
patului vascular etc.); modificările cantitative şi calitative ale sin- 
gelui circulant (anemii, insuficiențe hemoglobinice); acţiunea unor 
substanţe toxice endogene (acidoza diabetică, uremie) sau exogene 
(pulberi, substanţe chimice industriale medicamentoase). 

În condiţii de ambulatoriu, medicul practician trebuie să iden- 
tifice şi să diferenţieze dispneea simptom de tulburările respiratorii 
din unele stări și situaţii fiziologice, să precizeze cît mai rapid posibil 
care este originea dispneei (pulmonară, cardiacă, psihogenă etc.) şi 
apoi să stabilească cauza precisă a acesteia (astm bronșic, astm car- 
diac, obstacol mecanic pe căile respiratorii, leziuni la nivelul centri- 
lor nervoși etc.). 

De o deosebită importanţă şi utilitate diagnostică pot fi: modali- 
tățile de apariţie a dispneei; factorii care au precipitat declanșarea, 
care favorizează sau influenţează evoluţia ei; forma clinică de ma- 
nifestare a dispneei; semnele clinice Și funcţionale care o însoțesc 
și locul pe care îl ocupă dispneea în cortegiul simptomatic prezent. 


Sub acest aspect, dispneea se poate instala brusc sau, din con- 
tră, insidios; poate fi declanșată sau influenţată de factori evidenti 
ori poate apare uneori fără nici o cauză aparentă; poate evolua inter- 
mitent, în crize paroxistice sau permanent și progresiv; se poate 
însoți de un întreg ansamblu de manifestări clinice și functionale 
sau reprezintă unicul simptom existent, după cum, în cadrul tablou- 
lui clinic, poate deține locul dominant sau pe cel de simplu simptom 
de însoţire. 

În situaţiile în care dispneea se instalează brusc, ea constituie 
de obicei, simptomul dominant în contextul manifestărilor clinice 
și imprimă, de cele mai multe ori, acestora, un caracter dramatic, 
de urgenţă medicală majoră. 

Tabloul clinic întrunește adesea suficiente elemente caracteristice 
care atrag atenţia asupra organului în suferință. 

Astfel, senzaţia de sufocare cu respirații rare, în cadrul căreia in- 
spiraţiile sînt prelungite, însoțite de cornaj şi de tiraj, bolnavul înclină 
capul pe spate pentru ușurarea inspiraţiei, pledează pentru disp- 
neea de cauză laringeană, mai ales dacă la toate acestea se mai adau- 
gă disfonia și durerea locală. 

Datele anamnestice pot aduce valoroase indicii diagnostice, La 
copii, acest tip de dispnee acută, instalată fără simptome premoni- 
torii, în plină stare de sănătate, are adesea ca substrat inhalarea 
accidentală a unui corp străin. În astfel de situaţii, ca primă ur- 
genţă, se încearcă favorizarea expulziei obstacolului, copilul fiind 
ținut cu capul în jos, bătut ușor pe spate și pus să tuşească. De 
asemenea, se poate încerca extragerea corpului străin cu mina, cu 
ajutorul unei pense cudate sau într-un serviciu de specialitate, cu 
ajutorul bronhoscopului. 

Instalarea dispneei de tip laringean, după înțepături de insecte 
(albine, viespi), traumatisme şi intervenții chirugicale în această 
regiune, infecţii acute faringo-laringiene, este de obicei determinată 
de edemul glotei şi laringelui. ; 

Crupul difterie care, din fericire, în etapa actuală constituie o 

eventualitate de excepţie, este precedat, de obicei, de aşa-numita 
„fază vocală“ (sindrom toxic infecțios cu disfonie progresivă) de 
cîteva zile, după care apar crizele severe de laringospasm, cu dispnee 
caracteristică de tip laringean, cu capul dat pe spate, cu paloare, 
stare de agitaţie şi facies anxios. Fără seroterapia specifică, doze 
mari de antibiotice şi tratament adjuvant, fenomenele pot evolua 
spre asfixie și exitus. 

Spasmofilia, caracterizată prin accese de contracţii tonice ale 
mușchilor constrictori ai glotei, se întilneşte la copiii mici între 4 
luni şi un an. A 

O simptomatologie apropiată de spasmofilie poate fi întîlnită la 
copiii mai mari (vîrsta predilectă între 18 luni și 3 ani), realizînd 
aşa-numitul „suspin spasmodic“ („spasme de sanglot“). Este vorba 
de opriri bruște ale mișcărilor respiratorii, urmate de cianoză şi o 
eventuală pierdere a cunoștinței. Elementul caracteristic pentru 
diagnostic îl constituie apariţia acestor crize la copiii mai nervoși, în 
cadrul unor accese de furie, determinate de refuzarea unor dorințe 
(mai ales de către mame) și care au loc de obicei în faţa unuia din- 
tre părinti („spectatorul privilegiat“). ` 

Dispneea, care interesează deopotrivă ambele faze ale respirației, 
se însoțește de tiraj și bolnavii acuză o senzaţie supărătoare de 
tensiune retrosternală, pe care încearcă să şi-o ușureze aplecînd ca- 
pul spre piept, este caracteristică pentru obstrucțiile traheale. Exa- 
minările clinice și paraclinice îndreptate asupra acestui organ pot 
stâbili, de la caz la caz, factorul etiologic (corp străin, stenoze, pro- 
cese tumorale intrinseci, compresiuni din vecinătate etc.). 

Crize de dispnee paroxistică cu manifestări clinice mai complexe, 
în cadrul cărora dispneea se situează întotdeauna pe prim plan, reali- 
zează astmul bronșic și unele forme de exprimare a insuficientei 
ventriculare acute stângi. 

Ca modalitate de apariţie, ambele debutează brusc, de obicei 
noaptea, după primul somn (la 1—2 ore de la adormire). În timp ce 
astmul bronşic este o dispnee de tip expirator, bradipnee cu ritm 
regulat cu expirații lungi, șuierătoare, în astmul cardiac se întîlneşte 
o polipnee de tip inspirator. 

Poziţia în pat poate fi diferită: în astmul bronșic bolnavul este 
în ortopnee, de obicei cu picioarele în pat, pe cînd în astmul cardiac, 
poziţia de ortopnee este adoptată la marginea patului, bolnavul atîr- 
nindu-și picioarele în jos (pentru a diminua instinctiv afluxul către 
inima dreaptă); uneori stă chiar în picioare, anxios, palid sau ciano- 
tic, acoperit de transpiraţii reci. 

La examenul obiectiv, în astmul bronșic se întîlnesc semne de 
hiperinflaţie pulmonară, hipersonoritate, murmur vezicular cu eX- 
pir prelungit, raluri bronşice uscate cu predominanța sibilantelor, 
diseminate pe toată aria pulmonară. Tensiunea arterială, de obicei, 
nu este modificată, iar tusea, care poate fi uscată la început, 1a un 

caracter umed, productiv și expectoraţie cu aspect caracteristic per- 
lat și/sau cu formaţiuni spiralare (Curschmann). 

În astmul cardiac lipsesc semnele de hiperinflaţie pulmonară, ra- 
lurile sînt rare, mai ales subcrepitante. Tusea este seacă, chinuitoare. 
Tensiunea arterială adesea este crescută la valori mari, iar la exame- 
nul cordului se pot găsi semnele unor leziuni valvulare (mitrale sau 
aortice), tahicardie, tulburări de ritm (ritm de galop, extrasistole, 
fibrilaţie), ca expresie a unor leziuni miocardice severe. 

De asemenea, în ceea ce privește durata, evoluţia crizei de astm 
cardiac este mai scurtă. Aceasta fie că cedează (spontan sau sub 
tratament) într-un interval de 15—30 minute, fie că trece în edem 
pulmonar acut, o formă gravă de insuficiență ventriculară stîngă 
acută. 

Există şi forme mai discrete de manifestare care nu îmbracă 
tabloul clinic al astmului cardiac: așa-numita criză de dispnee paro- 
zistică nocturnă, ce se poate rezuma la o senzaţie de sufocare sau 
numai cîteva chinte de tuse uscată, totul pe o durată de 2—3 mi- 
nute, interval de timp în care bolnavul se ridică din pat, se depla- 
sează la geam, pe care îl deschide, efectuează cîteva inspiraţii, după 
care se linişteşte şi îşi poate continua somnul. > 

O altă formă de dispnee, cu caracter expirator, se întîlnește mai 
frecvent la bărbați, la cei în vîrstă de peste 45 ani (excepţional la 
tineri) formă care poate evolua uneori cu crize dramatice de sufo- 
care, realizată de dischinezia traheobronşică hipotonă. 

Boala se datorește modificării tonusului traheei şi bronșiilor 
mari, care, în cazul creşterii presiunii intratoracice, se colabează, iar 
porţiunea membranoasă a traheei (ce apare modificată atît macro- 
cît şi microscopic) se învaginează, în timpul expiraţiei, în lumenul 
traheal, micșorînd și mai mult calibrul acestuia. 

Debutează, de obicei, după eforturi fizice mici sau mai adesea 
după tuse; treptat, tusea se accentuează, devine chintoasă, fără ex- 
pectoraţie și precede apariţia dispneei, iar după instalarea acesteia, 
îi imprimă un caracter agravant, progresiv, pînă la veritabile crize 
de asfixie, care, datorită caracterului expirator al dispneei, poi su- 
gera o formă acută de manifestare a astmului bronşic. 

Diagnosticul diferenţial față de criza de astm bronşic, se face pe 
baza cronologiei succesiunii simptomelor în tabloul clinic, a prezenţe 
semnelor de hiperinflație pulmonară, dar fără sindrom clinic ob- 
structiv şi pe baza modificărilor specifice înregistrate spirogratic şi 
bronhoscopic. 

În alte situaţii, o dispnee de tip polipneic, instalată brusc, înso- 
tește un junghi toracic violent, la care se adaugă tuse şi expectoraţie 
sanguinolentă, A 

Faptul că uneori dispneea, într-o formă mai discretă, împreuna 
cu accelerarea progresivă a pulsului (pulsul „căţărător“ al lui Mah- 
ler) și o stare nejustificată de neliniște, preced instalarea dramatică 

a crizei, iar la examenul obiectiv, se găsește o posibilă sursă embo- 
ligenă (varice, flebite, naștere sau intervenţii chirurgicale recente), 
orientează rapid spre diagnosticul de embolie pulmonară. În pneu- 
monia acută, frisonul şi febra preced instalarea junghiului şi a 
dispneei, iar expectoraţia rubiginoasă apare abia după 2—3 zile de 
evoluție. 

Dispneea instalată brusc, după un efort fizic mare sau un efort 
de tuse, pe un fond de durere cu caracter pleural, precedată şi de 
tuse iritativă, neproductivă, în plină stare de sănătate, la un bolnav 
tînăr sau la un bolnav cu antecedente pulnionare, este evocatoare 
pentru un pneumotorace spontan. Diagnosticul este completat de 
semnele obiective clinice şi radiologice; atunci cînd întreaga simpto- 
matologie se agravează progresiv și rapid, dispneea devenind foarte 
intensă, apare cianoza și uneori tendința de colaps şi asfixie, se poate 
bănui un pneumotorace cu supapă. Această formă de pneumotorace 
solicită intervenţia medicală de urgenţă (aspiraţia aerului intrapleu- 
ral), de promptitudinea căreia depinde viața bolnavului. 

Dispneea poate ridica numeroase probleme de diagnostic şi tra- 
tament, chiar și în cazurile în care se manifestă mai puţin zgomotos, 
uneori estompat, pierdută printre celelalte simptome; cel mai frec- 
vent tip de dispnee, întîlnit în astfel de circumstanţe, este polipneea 
cu frecvență variată, moderată sau foarte ridicată (peste 60 respirații 
pe minut). 

Astfel, o respiraţie superficială şi rapidă se întilneşte în durerile 
toracice, indiferent de cauza lor, în modificările pereților cutiei tora- 
cice (calcifierea cartilajelor costale, torace rigid), în suferințe ale 
mușchilor respiratori (paralizii, contracturi) sau leziuni anatomice 
și/sau tulburări ale staticii și dinamicii diafragmului (paralizii, hernii 
diafragmatice, procese inflamatorii etc.). Diagnosticul dispneei, în 


asemenea cazuri, se bazează pe evidenţierea cauzelor menţionate, 


care acţionează prin limitarea şi scurtarea mişcărilor respiratorii. 

O prezentare separată este necesară pentru dispneea care poate 
fi întâlnită la bolnavii cardiaci. Din cele șase forme descrise de 
Vlaicu și Dudea, ne vom opri în mod deosebit asupra dispneei de 
efort și a dispneei permanente, de repaus, cu ortopnee, celelalte 
forme fiind prezentate fie la manifestările paroxistice (astmul cardiac) 
sau la cauzele extracardiace, fie că urmează a fi amintite la formele 
cu tulburarea ritmului respirator. 

Dispneea de efort la cardiaci apare în timpul unui efort fizic de 
o anumită intensitate, de obicei la eforturi mai mici decît în mod 
obişnuit sau în raport cu normalul și exprimă limitele toleranţei la 
efort ale fiecărui bolnav în parte. Această formă se întilneşte la 
cardiacii aflaţi în stadiul compensat și atestă o rezervă funcțională 
cardiacă diminuată, dar stabilă. tir 

Dispneea de efort progresivă este remarcată de bolnav prin agra- 
varea ei la eforturi din ce în ce mai mici, la intervale tot mal scurte 

de timp; se caracterizează prin tahipnee şi hiperpnee (respiraţi mai 
ample) și este caracteristică pentru insuficienţa cardiacă cronică de 
tip ventricular stîng. Ea mai poate apare în poziţia orizontală (disp- 
neea de decubit) sau ca trepopnee (apare numai în decubit lateral 
stîng sau drept), platipnee (numai în ortostatism), forme mai rare 
de dispnee a căror explicaţie are la bază o posibilă tulburare a ra- 
portului ventilație — perfuzie, condiționată probabil de schimbarea 
de poziţie. Alteori, dispneea se instalează în a doua jumătate a zilei, 
către seară — dispneea vesperală — și are aceeași semnificație diag- 
nostică ca şi formele menţionate anterior. 

Dispneea permanentă de repaus, cu ortopnee, reprezintă o fază 
mai înaintată a dispneei de efort progresive; pe fondul dispneic per- 
manent, chiar și efortul de a vorbi accentuează dispneea, după cum 
şi intoleranţa față de poziţia orizontală se accentuează, iar bolnavul 
tinde căre poziţia de ortopnee (semișezîndă) cu trunchiul mai ridicat, 
într-o înclinare în jur de 45° (Vlaicu, Dudea). 

În general, se admite că există o bună concordanţă între gravita- 
tea dispneei și severitatea alterării funcţiilor cardiace şi/sau respi- 
ratorii responsabile. r 

La bolnavii nevrotici, poate apare o dispnee cu ritm neregulat, 
pe care aceştia o descriu foarte plastic și colorat, ca pe o senzație 
de „nod de gît“, „de inspiraţie insuficientă“; neputînd inspira destul 
de adînc, nu primesc suficient aer şi, de aceea îşi ameliorează res- 
pirația prin oftat, suspină frecvent (respiraţie suspirioasă) și sînt 
mereu în căutarea unui medic care să-i înțeleagă și să le „descopere“ 
o bănuită „boală de inimă“. 

Prezenţa terenului nevrotic, bizareria senzaţilior acuzate de bol- 
navi, evoluţia capricioasă a tulburărilor respiratorii şi mai ales fap- 
tul că acestea se pot accentua uneori nejustificat, iar la eforturi 
fizice mai mari se ameliorează sau chiar dispar, sînt tot atitea argu- 
mente pentru diagnosticul de dispnee nevrotică. Apariţia acestei for- 
me de dispnee la un bolnav cu cardiopatie compensată, în prezența 
ansamblului clinic de manifestări funcţionale, păstrează aceeaşi sem- 
nificaţie diagnostică, motiv pentru care în astfel de circumstanţe unii 
o numesc dispnee „nelegitimă“. 

Tipurile de dispnee cu ritm neregulat au o semnificaţie diagnostică 
și prognostică adeseori foarte gravă. a 

Dispneea periodică (aritmică) de tip Cheyne-Stockes se manifestă 
clinic ca o aritmie a mișcărilor respiratorii, caracterizată prin pe- 
rioade regulate de creștere a frecvenţei și amplitudinii respirației 
pînă la apogeu, urmate de apnee de 10—30 secunde, după care se 
reia ciclul polipneic. Ea apare, mai ales, în timpul somnului Și 
se întîlneste în boli ale sistemului nervos (meningoencefalite, tumori, 
hemoragii), în intoxicații endo- sau exogene (uremie, intoxicații cu 
opiacee, barbiturice), iar la cardiaci, în unele insuficiențe ventriculare 
stîngi, asociate cu acidoză sau ateroscleroza vaselor cerebrale. Poate 

apare însă şi în condiţii de altitudine, după eforturi fizice mari sau 
în somn, la copii și bătrîni. 

Dispneea de tip Kussmaul se prezintă sub forma unei inspiraţii 
profunde, zgomotoase, urmată de apnee, după care se produce 
o expiraţie la fel de amplă (uneori sacadată), urmată de altă pauză. 
Se mai numește și respiraţie în patru timpi. Nu are o frecvenţă cres- 
cută și nu deranjează bolnavul. Este caracteristică stărilor de acido- 
ză (comă diabetică, insuficiență renală, hepatică, intoxicații cu sali- 
cilaţi etc.). 

Dispneea de tip Bouchut este o tulburare respiratorie cu frec- 
vență mare (50—60 respirații pe minut), se însoțește de tiraj epi- 
gastric și se manifestă prin cicluri de expiraţii scurte, bruște ūr 
de o inspiraţie lungă forţată. I se mai spune şi dispneea cu respirație 
de tip invers şi se întîlnește la copii cu bronhopneumonie. 

Dispneea de tip Biot se manifestă prin grupe de respiraţii am- 
ple sau normale întrerupte de perioade, cu durata variabilă (5—30 
secunde), de apnee. Apare în comele profunde (infecţii grave, menin- 
gite, encefalite) și este o respiraţie agonică, terminală, care precede 
încetarea vieţii. i 

În general, toate cele patru tipuri de dispnee cu ritm neregulat 
au ca mecanism etiopatogenetic, fie o excitație reflexă, fie o afec- 
tare lezională sau toxică a centrilor nervoşi superiori. Instalarea lor 
în asemenea circumstanțe constituie, de cele mai multe ori, un semn 
de prognostic sever. | 


2 4. CEFALEEA 


Definită ca o senzație dezagrebilă, în special dureroasă, resimţită 
în extremitatea cefalică (excluzînd durerile localizate la nivelul fe- 
ţei, faringelui și regiunii cervicale), cefaleea afectează, după diverse 
statistici, între 600/, și 900%% din populaţie în ţările industrializate. 
Chiar dacă numai 20%/, dintre acești bolnavi apelează la medic, se 
poate afirma pe bună dreptate că ea constituie una dintre suferin- 
tele frecvente care fac obiectul consultaţiilor medicale în ambula- 
toriu. i FITI : | 

Deși lipsesc studiile sistematice privind ponderea ei reală în 
structura morbidităţii cu incapacitate temporară de muncă, există 
unele date care atestă că în anumite ramuri industriale poate consti- 
tui pînă la 250/ din absenteismul de cauză medicală. ii 

Diversitatea formelor de manifestare, a condiţiilor de apariţie 
şi multitudinea factorlor etiologici ce pot fi incriminaţi în Pre oduce- 
rea suferinţei, fac din diagnosticul cefaleei o problemă delicată şi. di- 
ficilă pentru medicul practician (uneori, o veritabilă probă de abili- 
tate, perspicacitate şi experienţă profesională); într-un însemnat nu- 
măr de cazuri elaborarea diagnosticului etiologic este rezultanta unui 
examen simbiotic la realizarea căruia medicul practician antreneaza 
cooperarea mai multor specialiști (după Haţieganu 6—7 specialiști). 

Nici în privința conduitei terapeutice situaţia nu este mai putun 
complicată; în acest domeniu atît de polimorf înţeles și aplicat se 
constată uneori cu surpriză că fundamentarea etiopatogenetică a tra- 
tamentului este înlocuită cu unele deprinderi terapeutice ale medi- 
cului sau chiar de „experienţa“ unora dintre bolnavi. 

În faţa unei asemenea situaţii ni se pare pe deplin justificată 
încercarea noastră de a stabili cîteva principii care să direcţioneze 
metodologia corectă de investigaţie în scop diagnostic și care să 
permită elaborarea unui raționament terapeutic adecvat şi eficient. 

În acest sens, la baza diagnosticului etiologic al cefaleei trebuie 
întotdeauna aşezate datele furnizate de o anamneză minuţios şi sis- 
tematic efectuată, de un examen clinic general și local, precum şi de 
rezultatele investigaţiilor paraclinice ţintite (sugerate de diagnosti- 
cul prezumptiv) și/sau de examinările de specialitate (otorinolarin- 
gologice, stomatologice, endocrinologice, psihiatrice, neurologice, of- 
talmologice etc.), în cazurile în care acestea sînt necesare. 

Anamneza poate furniza elemente diagnostice deosebit de im- 
portante, dacă este efectuată amănunţit, cu răbdare și tact, urmînd. 
un chestionar ghid, care să vizeze aspectele caracteristice ale cefa 
leei şi să asigure toate datele importante din antecedentele persc 
nale şi eredocolaterale ale bolnavilor. 

În același timp medicul practician, interesat îndeaproape de toate 
nuanțele acestei forme complexe de suferință, trebuie să știe să 
evite cu abilitate și să anuleze riscul iatrogen care s-ar putea mate- 
rializa prin inducerea, dar mai ales accentuarea unor tendințe ce- 
nestopate, deja prezente, la o mare parte dintre aceşti bolnavi. 

Elementele caracteristice ale cefaleei pot fi, în general, diferite 
de la bolnav la bolnav, dar sînt aceleași întotdeauna, sau cel puţin 
pentru anumite perioade (variabile) de timp, la acelaşi bolnav. 


Din acest punct de vedere, interesează în primul rînd câracterul 
durerii: superficială (ca o arsură), profundă (sfredelitoare, ca o sen- 
zaţie de presiune, de apăsare, de constricţie circulară sau pulsatilă); 
precum și intensitatea ei; aceste elemente sînt însă foarte dificil 
de apreciat, ele fiind modulate de factori condiţionaţi individual (de 
ordin afectiv, psihic, cultural, educaţional), motiv pentru care li se 
atribuie un rol mai puţin important în ceea ce priveşte aportul 
diagnostic. 

Trebuie să recunoaștem totuși existența şi semnificaţia diag- 
nostică a unor dureri foarte mari, aproape insuportabile pe care le 
întîlnim în meningite, în hemoragiile subarahnoidiene, în tumorile 
intracraniene extinse, dar ele putînd fi prezente şi în unele crize de 
migrenă, de cefalee histaminică Horton sau chiar în cefaleea de con- 
tractură, ceea ce, în principiu, nu permite, în toate cazurile, stabili- 
rea unei legături directe între intensitatea durerii acuzate şi gra- 
vitatea afecțiunii care o generează. 74 

Relativ la localizarea durerii, aceasta poat fi difuză, imprecisă, 
deplasabilă sau cu localizare precisă; valoare diagnostică mai mare 
poate avea hemicrania (caracteristică pentru migrenă) și mai ales 1o- 
calizarea unilaterală, constantă, în punct fix, situaţie în care durerea 
corespunde de obicei unei leziuni sau unui mecanism patogenetic ce 
poate fi identificat (Șuţeanu). 

Modul şi condiţiile de apariție ale cefaleei, durata si evoluţia în 
timp a durerii pot furniza şi ele, de la caz la caz, relaţii prețioase 
cu privire la etiologia suferinţei. Astfel, cefaleea care trezeste bol- 
navul de dimineaţă este realizată mai frecvent de hipertensiunea 
arterială, cea care apare noaptea, aproape exclusiv la aceeași oră 
este cefaleea histaminică, apariţia în accese este, de obicei, caracteris- 
tică migrenei, iar cefaleea după poziţiile forţate ale coloanei cervicale 
sugerează o cauză vertebrală (spondiloza), la fel după cum stress-ul, 
emoţiile negative, surmenajul pot declanșa cefaleea psihogenă. 

în ceea ce privește evoluţia bolii, experienţa clinică arată că o 
cefalee cu cît este mai vechie, cu atît păstrează mai puţin probabili- 
tatea unei leziuni organice redutabile. ; 

Desigur nu trebuie neglijate nici informaţiile privind consumul 
de analgezice, de băuturi alcoolice, de cafea, fumatul sau utilizarea 
altor droguri de către bolnavi, deoarece se ştie că, nu de puţine ori, 
o cefalee poate fi provocată și/sau întreţinută chiar de medicamentele 
utilizate pentru combaterea ei. 

Din antecedentele personale şi eredocolaterale trebuie reţinute 
traumatismele craniene la naştere sau recente, meningitele, encefa- 
litele, intervenţiile. chirurgicale pentru procese neoplazice, suferinţe 
` rinofaringine, dentare, ale sinusurilor feţei, tulburările de vedere 
boli generale (hipertensiunea arterială, boli hepatoveziculare, boli de 
rinichi etc.), infectiile cronice (tuberculoza, luesul), precum şi pre- 
dispoziţiile familiale spre manifestări alergice, la cefalee (familii de 
migrenoși) sau cu ereditate încărcată privind unele afecțiuni psihice. 

Examenul clinic general trebuie efectuat în toate cazurile amă- 
nunţit, complet și metodic, pe aparate, ascultînd atent cordul şi mà- 
surînd corect valorile tensiunii arteriale sistemice. 

Examenul clinic local trebuie axat pe inspecția şi palparea CoO- 
respunzătoare a musculaturii cefei și a celei epicraniene, a arterelor 
cerebrale superficiale (arterele temporale), a emergenţei nervilor 
cranieni şi a punctelor sinusale. 

Ezxaminările paraclinice necesare trebuie efectu 
examenului clinic iar interpretarea trebuie făcută în contextul simpto- 
matologiei prezente. Ele pot fi diferite de la bolnav la bolnav şi în 
funcţie de posiblităţile de efectuare, începînd cu analizele uzuale, 
curente (VSH, hematii, hemoglobină, leucocite, examenul de pună 
pînă la examinările mai complexe de înaltă tehnicitate (examen; 
electroencefalografic, encefalografia gazoasă, arteriografia cerebrala, 
tomografia computerizată etc.). | 


ate în completarea 

Examinările de specialitate mai frecvent cerute sînt cele ORL, 
oftalmologice (mai ales examenul fundului de ochi, tensiunea arte- 
rei centrale a retinei, aspectul papilei optice, acuitatea vizuală) şi 
neurologice (depistarea unor eventuale semne de focar), iar în funcţie 
de necesităţi se face apel și la alţi specialiști (stomatolog, endocri- 
nolog, psihiatru etc.). 

În marea majoritate a cazurilor, prin utilizarea corectă a acestor 
mijloace de investigaţie şi interpretarea judicioasă a rezultatelor, 
se poate stabili diagnosticul etiologic al cefaleelor, identificîndu-se 
adesea forma clinică sau cel puţin grupul proceselor patologice în 
cadrul căruia trebuie căutată suferința (procese intracraniene expan- 
sive și neexpansive, procese extracraniene, posttraumatice, în ca- 
drul bolilor generale sau cefaleea psihogenă, de cauză vasculară, 
otică, oftalmică etc.). 

Pentru o mai bună înţelegere a manifestărilor clinice cît şi pen- 
tru a justifica oportunitatea alegerii și utilizării mijloacelor terapeu- 
tice în tratamentul cefaleei este absolut necesară cunoașterea meca- 
nismului patogenetic de fond al acestei suferințe. 

În principiu, schematic, se admite că apariţia cefaleei este provo- 
cată printr-un mecanism complex de excitare a formațiunilor sensi- 
bile intra și/sau extracraniene, substanţa cerebrală propriu-zisă fiind 
lipsită de sensibilitate. 

Structurile cerebrale sensibile sînt reprezentate prin: a) forma- 
țiuni intracraniene: marile sinusuri venoase și venele tributare de la 
suprafaţa creierului; porțiuni din dura mater (dura bazală, dura tem- 
porală) şi unele formaţiuni durale (coasa creierului, cortul cerebelu- 
lui); vasele arteriale durale și arterele de la baza creierului (artera 
carotidă internă, artera vertebrală, artera bazilară); traiectul intra- 
cranian al perechilor de nervi cranieni V (trigemen), VII (facial), 
IX (glosofaringian) și X (vag), precum și primele trei perechi ale 
nervilor cervicali; b) formaţiuni extracraniene: pielea capului; ţesu- 
tul celular subcutanat; mușchii calotei craniene; arterele; periostul 
oaselor calotei. 

Aceste structuri cerebrale sensibile pot fi stimulate prin: trac- 
țiune, presiune, dislocare, distensie sau inflamație. 

Există numeroase clasificări ale cefaleelor după criterii clinice, 
etiologice sau mecanisme patogenetice; fiecare dintre ele corespunde 
anumitor cerinţe și încearcă să realizeze o cuprindere cît mai largă, 
dacă nu chiar completă a acestui mare grup de afecţiuni. 

Mai operantță din punct de vedere practic și mai utilă pentru 
medicul din ambulatoriu ni se pare împărţirea cefaleelor în două 
mari grupe: cefaleele primare în care durerea este cel mai important 
simptom, simptomul dominant, definitoriu sau poate unicul simptom 
care rămîne, probabil, ca atare și, cefaleele simptomatice, secundare, 

în cadrul cărora durerea nu este decît unul dintre simptomele care, 
alături de altele, aparţine bolii de bază. 

Trebuie să subliniem de la început că cele mai multe cefalei 
aparţin primului grup de suferințe. După G. Barolin (Viena), în- 
tr-un studiu statistic privind etiologia cefaleei, se estimează. sub 
10%/, incidenţa cefaleelor simptomatice, secundare. 

În grupul cefaleelor primare sînt cuprinse: cefaleele vasomotorii, 
cefaleea prin contractură musculară (de tensiune) şi cefaleea cronică 
posttraumatică. 

Cefaleele simptomatice, secundare, sînt determinate de foarte 
multe cauze, unele locale, altele generale, dar numai o mică parte 
dintre bolnavii cu cefalee — aproximativ 100/, — se prezintă la con- 
sultaţii pentru acest simptom; recunoașterea și mai ales identificarea 
semnificației diagnostice este de o importaniţă deosebită din punct 
de vedere terapeutic. În acest grup se citează ca importantă și 
frecventă cefaleea din procesele tumorale ale creierului, din hiper- 
tensiune și/sau hipotensiunea arterială sistemică sau regională, care 
însoţeşte hemoragiile subarahnoidiene, hematoamele epidurale şi 
subdurale, procesele inflamatorii meningeale, encefalice, arterita 
temporală, afecțiunile otice, sinusale, dentare și oculare, intoxica- 
tiile exogene şi endogene, depresia psihică şi altele. 

Caârul expunerii nu permite abordarea diagnosticului și trata- 
mentului tuturor formelor clinice de cefalee; din aceste consideraente 
vom încerca să prezentăm succint doar unele entităţi clinice mai re- 
prezentativa şi/sau mai frecvent întîlnite în practica medicală, din 
cadrul fiecărui grup. În același timp, vom încerca să subliniem unele 
aspecte particulare în metodologia de diagnostic, să jalonăm princi- 
palele obiective terapeutice, precum şi unele mijloace medicamen- 
toase mai des utilizate în tratamentul acestor suferinţe. 

Cefaleele vasomotorii prezintă clinic numeroase forme de mani- 
festare, dar, din punct de vedere patogenetic, acestea nu pot fi soco- 
tite boli diferite, ci doar variate reliefări intensive ale aceluiași me- 
canism de producere. 

Cea mai des întîlnită și mai expresivă formă de cefalee vasomo- 
torie este migrena, care după unele date statistice afectează 5—10%/0 
din populație. ) 

Afecţiunea survine predominant la sexul feminin (2 din 3 bolnavi 
sînt de sex feminin) și debutează din tinereţe (chiar din copilărie, 
mai des sub vîrsta de 20 de ani şi rar peste 40); se manifestă periodic, 
sub formă de crize, dar odată cu înaintarea în vîrstă a bolnavilor, 
crizele devin din ce în ce mai rare și mai uşoare, realizîndu-se astfel 
un așa-zis proces de „îmbătrînire a migrenei“. - 

Se vorbeşte de un teren migrenos, marcat de un psihic deosebit, 
caracterizat de o iritabilitate şi o reactivitate particulară a centrilor 
nervoși; semnificativ este însă caracterul familial al bolii evident și 
decelabil în peste 65074 din cazuri. 

Migrena în forma sa „clasică“, tipică, evoluează în crize periodice 
a căror apariţie este precipitată sau favorizată de o serie de condiţii 
fiziologice și patologice. Frecvența crizelor migrenoase variază de la 
bolnav la bolnav, la aproximativ 35%/, dintre aceștia, crizele surve- 
nind la intervale mai mici de 10 zile. Evoluţia crizelor de migrenă se 
desfășoară la majoritatea bolnavilor în trei faze: faza prodromală, 
faza cefalalgică (de stare) și faza de remisie (postcefalalgică), etape 
care corespund modificărilor vasomotorii și umorale la nivelul siste- 
mului nervos central, incriminate în mecanismul patogenetic al 
bolii. 

a) Faza prodromală, aura, este caracterizată de apariţia unor 
manifestări diverse şi adeseori bizare ce survin la 2/3 sau chiar 3/4 
dintre migrenoși. Aceste tulburări pot varia ca intensitate și formă 
de exprimare de la un individ la altul sau chiar la același individ 
în cursul diferitelor accese de migrenă; în migrena „clasică“, diferitele 
tulburări (mai ales cele de ordin nervos), survin în aceeași secvență 
temporeală cu ocazia fiecărui acces. 

Manifestările prodromale își pot face apariţia precoce, cu cîteva 
minute sau o oră înainte de instalarea fazei cefalalgice și constau în 
modificări ale stării psihoafective (bună dispoziție exagerată, euforie, 
agitaţie psihomotorie sau, din contră, stare de deprimare central- 
nervoasă, întîrzierea gîndirii, anxietate nejustificată), tulburări sen- 
zitivo-senzoriale: vizuale (scăderea acuității vizuale, scatoame sein- 
tilante etc.), auditive (hipoacuzie, surditate), olfactive (anosmie şi 
cacosmie), tulburări de vorbire (de tip afazic) şi tulburări de tip pa- 
restezic-paretic, situate de obicei contralateral față de partea în care 
se va instala durerea de cap. 

Manifestările prodromale pot fi și îndepărtate, situaţie în care 
preced instalarea fazei cefalalgice cu cîteva ore pînă la 1—3 zile 
(E. A. Popescu); ele se caracterizează mai ales prin modificările psi- 
hoafective, tulburări digestive (schimbarea apetitului, senzaţia de 
plenitudine, tulburări de tranzit), dereglarea ritmului veghe-somn 
și tulburări urinare (modificări ale diurezei). 

Importanţa recunoașterii fazei prodromale a migrenei este deo- 
sebită, atît din punct de vedere diagnostic cît şi terapeutic, deoarece 
instituind un tratament corespunzător în această etapă (unii bolnavi 
cu „experiență“ își cunosce și își aplică singuri medicaţia) se previne 
instalarea fazei cefalalgice, scutind astfel bolnavul de suferințele 
crizei migrenoase. 

b) Faza cefalalgică este marcată de instalarea cefaleei care în 
aproximativ 85% din cazuri este localizată hemicranian (anterior, 
retroorbital-frontal-temporal), mai rar cu extindere bilaterală sau 
difuză, ceea ce face ca hemicrania să fie considerată o caracteristici 
principală din punct de vedere diagnostic. 

Intensitatea durerii migrenoase, deși diferit descrisă de bolnav, 
este unanim recunoscută ca fiind mare, uneori aproape insuportabilă. 

La majoritatea bolnavilor atingerea intensității maxime se face pro- 
gresiv în decurs de 15—20 minute pînă la citeva ore (E. A. Popescu) 
dar cînd durerea ajunge la apogeu, ea are un caracter pulsatil, se 
însoțește de fotofobie și este accentuată de zgomot, de mișcările 
bruşte ale corpului, ale capului, de tuse, strănut etc. 

În mod obişnuit, după o evoluţie de cîteva ore (mai rar 1—2 
zile), durerea începe să scadă în intensitate și poate să dispară com- 
plet în mod spontan, după un somn odihnitor de cîteva ore, sau du- 
pă vărsături spontane sau provocate. 

Reapariţia exacerbărilor dureroase pulsatile după perioade scurte 
de scădere a intensității durerii, realizează evoluţii prelungite ale 
acceselor migrenoase cu alterarea stării generale constituind aşa- 
numita „stare de rău migrenos“. 

c) După faza de cefalee pulsatilă urmează însă în mod obișnuit 
o perioadă de durere de cap difuză, corespunzătoare instalării ede- 
mului cerebral, după care, mai brusc sau mai lent, în urma uneia din 
modalităţile amintite anterior (somn, vărsături), durerea dispare com- 
plei după cîteva ore, spre sfîrşitul zilei sau a doua zi dimineaţă, 
după somnul de peste noapte. 

După această etapă, bolnavul reintră în normal, putîndu-și chiar 
relua activitatea pe care o poate desfășura la parametri obișnuiți; 
nu lipsesc nici situațiile în care după accesul migrenos bolnavii ră- 
mîn mai obosiţi sau epuizați, iar alteori. din contră, bine dispuși, 
vioi, cu performanţe crescute. | | 

În afara acestei forme clinice „clasice“ pe care am prezentat-o, 
mai sînt descrise o serie întreagă de variante clinice, cum sînt: mi- 
grena comună, migrena oftalmică, migrena acompaniată, migrena 
oftalmoplegică, migrena bazilară și migrenele atipice (migrena dis- 
frenică, echivalențe ale migrenei), care sînt important de cunoscut 
din punct de vedere clinic, dar ele trebuie considerate ca variante 
de exprimare ale aceluiași mecanism patogenetic. 

Așa de exemplu migrena comună se instalează, de obicei, fără 
prodrom și se manifestă mai puţin zgomotos, în migrena oftalmică, 
prodromul apropiat este net dominat de tulburările de vedere (vedere 
neclară, scotoame luminoase, fotofobie), în migrena acompaniată 
tulburărilor de vedere, se asociază şi simptome de focar (disestezii 
la nivelul buzei superioare, la degetele miîinii, tulburări motorii — 
hemipareze, sau afazii de scurtă durată), iar în migrena oftalmople- 
gică, după cefaleea violentă se pot instala pareze ale mușchilor ocu- 
lari (în special oculomotor comun) care pot persista cîteva ore sau 
chiar zile, în timp ce migrena bazilară, însoțită de simptome de 
trunchi cerebral (ameţeală, ataxie, dizartrie etc.) pune deseori pro- 


: bleme de diagnostic diferenţial față de atacurile ischemice cere- 


brale acute de altă natură. 
Modul în care se succed fazele în cursul crize 
dromală, cefalalgică şi postcefalalgică) ar corespun 


i de migrenă (pro- 
de unui mecanism 

patogenetic, care întrunește în mare măsură acceptul majorităţii 
autorilor, chiar dacă nu este încă pe deplin elucidat. 

Potrivit acestui mecanism, tulburările din faza prodromală (pre- 
cefalalgică) s-ar datora unei ischemii cerebrale realizată printr-un 
proces de vasoconstricţie în teritoriul carotidei interne (mai ales) 
și externe, condiţionat probabil de intervenţia inervaţiei vasculare 
adrenergice. Diversitatea și localizarea tulburărilor apar în funcţie 
de teritoriul cerebral afectat de procesul ischemic. 

Faza a doua, cefalalgică (de stare), corespunde unei vasodilataţii 
pulsatile dureroase în aceleași teritorii, în cadrul căreia pereţii vas- 
culari sînt sensibilizaţi la durere prin intermediul kininelor algo- 
gene: bradikinină, neurokinină, histamină, prostaglandine etc. 

În sfîrșit, faza a treia — postcefalalgică — este consecința ede- 
mului cerebral perivascular datorită creşterii permeabilităţii pereți- 
lor arteriali. 

Schema mult prea simplificată a acestui mecanism patogenetic 
poate fi de ajutor medicului practician, atît în înţelegerea modului 
de desfăşurare şi producere a manifestărilor clinice, dar mai ales în 
alegerea şi utilizarea justificată a mijloacelor terapeutice, cores- 
punzător fiecărei faze. 

O altă formă de cefalee inclusă între cefaleele vasomotorii este 
eritroprosopalgia, cunoscută şi sub numele de cefaleea histaminică 
a lui Bing (1930) și Horton (1939), după numele celor doi autori care 
au descris-o independent. 

Este cefaleea care apare cu predominânţă la bărbaţi de vîrstă 
mijlocie, după surmenaj, abuz de fumat, consum de alcool, emoții 
negative. spot $ | | | 

Crizele dureroase pot surveni zilnic timp de 3—6 săptămîni, cel 
mai adesea între orele 2—6 dimineaţa, cresc progresiv în intensitate 
atingînd un maximum după 10—30 minute şi sfîrşesc apoi lent 
după 1—3 ore. În timpul crizei, durerile sînt violente, localizate he- 
micranian, retroocular și iradiază orbital, frontal şi posterior şi se 
pot însoţi de roșeaţa regiunii interesate, de sindrom Claude Bernard- 
Horner, de lăcrimarea ochiului afectat şi hipersecreţia nazală unila- 
terală. | 

Din cauza succesiunii grupate a crizelor pe durata unor intervale 
de cîteva săptămîni sau luni, această formă de cefalee mai este cu- 
noscută și sub denumirea de „cluster headache“ (cefalee în snop, în 
serie). După un asemenea interval de evoluţie, cefaleea poate dis- 
pare şi nu mai apare ani la rînd sau niciodată. , 

Cefaleea de tensiune este apreciată ca fiind una din formele 
cele mai des întîlnite în practica medicală. Durerea este descrisă 
variat, dar mai frecvent ca o senzaţie de „strinsoare în menghină“, 
„de cerc în jurul capului“ sau cu localizare: în vertex, bitemporaiă, 
frontală sau chiar cu două localizări simultane. 

Caracteristic este faptul că apare legată direct de starea psiho- 
afectivă a bolnavului, se intensifică sau e declanșată de emoţiile 
negative, efort intelectual intens, are o evoluţie capricioasă, cu ritm 
neregulat și durată variabilă de la cîteva minute la ore, săptămîni, 
luni. 

Ca mecanism de producere se incriminează contractura muscula- 
turii cefei și epicraniene la care se adaugă vasodilataţia arterelor 
extracraniene, din cauza tensiunii emoţionale, și scăderea, în general, 
a pragului sensibilităţii dureroase. 

Mai este descrisă și cunoscută sub denumirea de cefalee psiho- 
genă sau „tension headache“. 

Ceţaleele cronice consecutive traumatismelor capului sau ale altor 
regiuni apar în 30—500%/o a cazurilor care au suferit traumatisme; la 
producerea lor nu concură leziunile morfologice condiţionate trau- 
matic, leziuni care, de altfel, uneori nici nu se pot pune în evidenţă. 

Ele sînt considerate ca cefalei de tensiune sau tulburări vasomo- 
torii manifeste, mai frecvent legate de împrejurările în care s-a pro- 
dus traumatismul decît de gravitatea lui, ca expresie de manifestare 
în cadrul unei depresii reactive postraumatice. 

Diagnosticul se bazează pe existența traumatismului în antece- 
dentele apropiate ale bolnavului, prezența unei excitabilități mărite, 
a unei oboseli accentuate şi intoleranţă la alcool. 


Cefaleelie simptomatice realizează a doua mare grupă de sufe- 
rinte care ridică probleme variate de diagnostic pentru medicul prac- 
tician. 

Din multitudinea formelor de manifestare, generate de plurali- 
tatea cauzelor şi afecţiunilor care le pot produce ne vom rezuma în 
mod deliberat la două dintre ele, cu importanţă diagnostică şi tera- 
peutică deosebită: cefaleea din tumorile cerebrale și cefaleea din ar- 
terita temporală Horton. 


Cefaleea apare în aproximativ 750/ din cazuri, pe parcursul 
diferitelor etape evolutive ale tumorilor cerebrale. Poate constitui 
uneori primul simptom (în tumorile fosei posterioare) sau poate 
apare tardiv, atunci cînd prin extinderea procesului tumoral se pro- 
duc dislocări, iritaţii sau compresiuni ale structurilor. intracraniene 
sensibile Ja durere. 


Trebuie să subliniem de la început că prin forma sa clinică de 
manifestare, această cefalee, mai ales în stadiul iniţial, nu întruneşte 
calităţi deosebite evocatoare pentru tumoare și nu există un sindrom 
cefalgic caracteristic pentru un anumit tip de tumoare. Ea poate de- 
veni însă concludentă atunci cînd se însoțește de un sindrom de 
hipertensiune intracraniană și/sau un sindrom neurologic focal, dar 
de cele mai multe ori acest cadru clinic este deja expresia formelor 
aanas de suferință, practic depășite din punct de vedere tera- 
peutic. 

Reţinem totuși ca elemente caracteristice pentru diagnostic: lo- 
calizarea unilaterală a durerii, în 900%% din cazuri avînd un sediu 
fix, de partea tumorii (cel puţin inițial), intensificarea la mișcările 
capului, la tuse, strănut, zgomot, dar şi caracterul uneori înșelător al 
evoluţiei, putînd ceda la repaus sau răspunde favorabil, o perioadă 
de timp, la antialgicele obișnuite. 

Fixitatea localizării și persistenţa durerii, chiar dacă nu păstrează 
tot timpul aceeași intensitate, vor trebui să ne determine să extin- 
dem gama examinărilor în cel mai scurt timp posibil, apelind la cei- 
lalţi specialişti, oftalmolog (examenul fundului de ochi pentru staza 
papilară sau edemul papilar), neurolog etc. 

Deși nu apare întotdeauna ca un semn precoce, trebuie însă cău- 
tată prezenţa -clinică a sindromului de hipertensiune intracraniană. 

Semnele clinice evocatoare sînt reprezentate de cefalee, de tul- 
burările vegetative (bradicardie, vărsături facile, în „jet“, lipsite 
de senzaţia de greață, modificări vasomotorii la nivelul feţei) și tul- 
burări psihice (modificări ale tonusului psihic, dezinteres, bradipsi- 
hie, bradilalie etc.). Subliniem că aceste semne sînt prezente în tim- 
pul paroxismelor cefalalgice, moment cînd se recomandă a fi căutate. 

Arterita temporală Horton survine mai frecvent la persoanele în 
vîrstă, de obicei bărbați, şi se manifestă printr-o cefalee violentă cu 
localizare temporală uni- sau bilaterală, care evoluează cu infiltrarea, 
roşeaţa şi îngroșarea dureroasă a arterei temporale superficiale (de- 
celabilă la examenul obiectiv), însoţită frecvent de starea generală 
alterată, febră, viteza de sedimentare a hematiilor accelerată, ane- 
mie, disproteinemie. 

La tabloul clinic caracteristic se adaugă ca element de certitudine 
diagnostică rezultatul examenului histologic al biopsiei arterei tem- 
porale, care evidenţiază reacția giganto-celulară la nivelul mediei, iar 
prin imunofluorescenţa directă a preparatului bioptic se pot descoperi 
depozitele de imunoglobuline și complement la nivelul limitantei 
elastice interne a arterei. 

Nerecunoscută la timp şi netratată corespunzător, această afec- 
ţiune antrenează în evoluţia sa și participarea arterei oftalmice, du- 
cînd la tromboza acesteia și amauroză. 

Principii generale de profilaxie și tratament. Obiectivele prin- 
cipale pot fi rezumate la combaterea și îndepărtarea factorilor favo- 
rizanţi, declanșanţi sau precipitanţi în cefaleele primare (vasomo- 
torii), tratamentul crizelor dureroase şi terapia de fond, atunci cînd 
aceasta se impune. 

în lumina recentelor cunoştinţe de etiopatogeneză, trebuie să sub- 
liniem rolul deosebit de important al măsurilor igieno-dietetice 1n 
profilaxia cefaleelor, în special a celor din grupa vasculară. 

Organizarea rațională a modului de viaţă, combaterea sedenta- 
rismului, evitarea poziţiilor forțate, a atmosferei confinate, a para. 
urilor şi rezolvarea corespunzătoare a stărilor conflictuale, sin 

mijloace deja cunoscute pentru evitarea declanșării unor forme 
acute de manifestare a cefaleei sau pentru rărirea apreciabilă a rit- 
mului lor de apariţie. 

Aspectele enzimopatologice şi alergice, actual achiziționate în 
etiopatogeneza migrenei, justifică indicaţiile dietetice cu privire la 
evitarea ingerării proteinelor peste necesarul cotidian sau peste ne- 
cesarul la o masă, precum și a alimentelor care conţin multe amine 
presoare (feniletilamina), ce şi-ar putea suma sau chiar potența efec- 


tele cu cele ale aminelor endogene. 
Din aceste motive la migrenoși sînt contraindicate: brînzeturiie 


învechite şi fermentate, viscerale și mai ales ficatul de pasăre, he- 
ringii săraţi, fasolea păstăi, portocalele, cacao, ciocolata, băuturile 
alcoolice (în special berea şi vinul roșu). În ceea ce priveşte fuma- 
tul, acesta poate precipita apariţia crizei de migrenă, iar fumatul 
în timpul crizei, o poate prelungi cu cîteva ore. 

În acelaşi scop trebuie luate precauții şi faţă de administrarea 
unor substanţe medicamentoase cum sînt antidepresivele, rezerpini- 
cele, simpatomimeticele, ganglioplegicele, parasimpatoliticele și unele 
narcotice, care trebuie evitate. 

De foarte multe ori, respectarea acestor măsuri profilactice este 
suficientă pentru prevenirea crizelor migrenoase, producerea şi apa- 
riția cefaleei histaminice sau a celei psihogene; odată instalat acce- 
sul migrenos, tratamentul se aplică diferențiat de la bolnav la bolnav 
şi corespunzător modificărilor vasculare și umorale fazei evolutive 
în care intervenim. Astfel în faza prodromală (cînd predomină vaso- 
constricţia în teritoriul. carotidei interne) pot da rezultate bune 
derivații de ergot — tartratul de ergotamină în asociere cu cafeina, 
sub forma preparatului autohton Cofedol (conține 1 mg de tartrat 
de ergotamină pe drajeu) sau orice preparat compus din aceste două 
substanţe; în mod obișnuit se administrează 1—2 mg de tartrat de 
ergotamină pentru prevenirea instalării crizei migrenoase. În același 
scop, pot fi utilizaţi și derivații dihidrogenaţi, preparatele Ergoceps, 
Dh-Ergotoxină, Hydergine, Redergine, în doze de 50—60 picături 
o dată sau una pînă la 3 tablete, sublingual. 

Tartratul de ergotamină şi derivații dihidrogenați anterior amin- 
titi pot fi încă utili și în stadiul imediat incipient al fazei cefalalgice. 

Antialgicele antiexudative nesteroide, ca atare sau în combinaţii 
magistrale și preparate tipizate, se pare că nu exercită efecte pre- 
ventive în accesul de migrenă. 

„În faza cefalalgică propriu-zisă (vasodilataţie intra- 
niană cu pulsatilitate dureroasă), medicamentele de elecţie par a fi 
preparatele antiaminice tip Metisergid (Sansert, Deseril) în doze de 
1 mg pînă la 4—6 mg/24 ore, în prize fracţionate, sau Dimeiatiazina 
(Migristene, Perlactin), preparate de pizotifen (Sandomigren 1,5 ME 
pînă la 4 mg/24 ore), Lysenil (derivat al acidului lisergic, compri- 
mate de 0,025 mg) etc. 


şi extracra- 

Rezultate bune pot da și antialgicele antiexudative nesteroide — 
aspirina, paracetamolul sau combinațiile antialgice — datorită pro- 
prietăţii lor de a interfera, biochimic și farmacodinamic, mediatorii 
chimici ai durerii, kininele algogene. 

Deoarece în evoluția sa naturală, accesul migrenos poate ceda 
după somn sau vărsături, pentru cuparea lui se poate induce, în scop 
terapeutic somnul (10 mg Diazepam asociat cu o fiolă de Fenobar- 
bital 200 mg intramuscular) sau se poate provoca în mod mecanic 
vărsătura. 

În faza postcefalalgică (de edem cerebral), administrarea antial- 
gicelor nesteroide şi a medicamentelor depletive (sulfat de magne- 
ziu 200%, intravenos, diuretice) pare justificată şi poate grăbi dispa- 
riţia durerii şi a celorlalte tulburări. 

Tratamentul de fond al migrenei este necesar la cei care au cel 
puţin o criză de migrenă pe săptămînă. 

Se efectuează, în general, cu aceleași medicamente cu care se 
operează în fața cefalalgică a accesului migrenos; mai intră în dis- 
cuţie betablocantele (în medie 120—160 mg/24 ore) sau antagoniști 
ai calciului (10 mg o dată, seara), dar rezultatele citate în literatura 
de specialitate nu sînt încurajatoare. 

Așa, de exemplu, după unele statistici, în 250/ din cazuri dis- 
par crizele de migrenă, în 400/, se reduc la jumătate ca frecvenţă, 
iar în 35%/ nu se înregistrează nici o ameliorare; în plus, trebuie 
menţionat că 40% dintre bolnavi prezintă diferite tulburări (dureri 
abdominale, amețeli, spasme musculare), iar 100/, nu suportă deloc 
tratamentul (efecte secundare: angină pectorală, claudicaţie inter- 
mitentă, fenomen Raynaud etc.). Se citează și efecte adverse în timp: 

fibroze retroperitoneale sau pleurale, alopecie, mioclonii etc. 

Rezultă clar că măsurile profilactice se detașează net ca impor- 
tanţă și eficienţă de toate celelalte mijloace de tratament. 

Dintre celelalte forme clinice de cefalee, menţiuni aparte ne- 
cesită: eritroptosopalgia (cefaleea histaminică Horton sau „cluster 
headache“) în care se pare că tratamentul cu betablocante dă re- 
zultate mai bune decît cu celelalte mijloace medicamentoase; cefa- 
leea de tensiune -(psihogenă sau „tension headache“) care benefi- 
ciază, pe lîngă tratamentul cu derivați de ergot, și de miorelaxante 
(Clorzoxazon, Mydocalm), anxiolitice (Diazepam, Rudotel) care au 
și efect miorelaxant, schimbarea periodică a mediului şi psihote- 
rapie. 

Tratamentul cefaleei cronice posttraumatice este identic cu al 
celei de tensiune. | 

Arterita temporală Horton necesită un tratament energic și pre- 
coce instituit cu Prednison, în doze de atac cu 60—80 mg (sau mai 
mult) pe 24 ore și, în funcţie de rezultate, se scade progresiv doza 
cu 5—10 mg pe săptămînă, cu prudenţă pentru a evita recidivele și 
apariţia complicaţiilor. Tratamentul se consideră încheiat numa! 

gen, care eliberează serotonină și induce sinteza de 


după dispariţia totală a semnelor clinice și umorale de boală. Ex- 
cepțional, vindecarea în artrita temporală nu poate fi obţinută de- 
cît prin mijloace chirurgicale (ablaţia arterei temporale superfi- 
ciaie). 

în ceea ce privește profilaxia şi tratamentul celorlalte cefalei 


. 


secundare, acestea se identifică cu profilaxia şi tratamentul bolilor 
de bază. | a 


2.5. SINDROMUL. FEBRIL 


Febra este definită. ca o creștere a temperaturii corporale peste 
iimitele considerate normale, însoţită de modificări ale frecvenţei 
cardiace (tahicardie, mai rar bradicardie), ale respirației (tahipnee), 
tulburări nervoase (astenie, torpoare sau agitaţie, delir), modificări 
ale secreției salivare, sudorale, urinare, accelerarea catabolismului, 
sete, inapetenţă și alterarea stării generale. 0 7 0O00 

Ascensiunea termică izolată, fără alte modificări, defineşte hiper- 
termia. | | că lie, dpi r kaa 
Din punct de vedere clinic, febra este un indicator. sigur şi foarte 
sensibil de boală, semnalînd prin prezența sa că în organism se pro- 
duce un proces patologic important, cu răsunet general şi la nivelul 
sistemului nervos central. Influenţa bolii asupra centrilor nervoși se 
poate manifesta și fără creşterea valorilor termice, prin paloare sau 
roşeață, transpiraţii, senzatie anormală de frig sau de cald și chiar 
fluctuații -eratice ale temperaturii corporale, la bolnavii culcaţi, între 
limitele valorilor normale... pini vali e aie: 

Patogenetic, febra, reprezintă, o dereglare a centrilor termici de 
la „nivelul hipotalamusului. ; Asupra acestor. centri acţionează nu- 
merosi stimuli, în primul rînd cei de natură, infecțioasă (bacteriile), 
substanţe hormonale, (etiocolanolonul), medicamentoase, fracțiuni 
proteinice etc, denumite generic pirogeni exogeni. Aceştia, la rin- 
dul lor, se pare că ar acţiona prin intermediul unui pirogen endo- 

| prostaglandine 
E, si E, la nivelul hipotalamusului, unde acestea ar funcţiona ca 
mesageri ai impulsului de producere a febrei. ` ES 

Dereglarea centrilor termici constă în deplasarea în sus a nive- 
lului temperaturii corporale faţă de valorile obișnuite, iar celelalte 
manifestări însoţitoare sînt consecinţa afectării şi a altor centri, (Ve- 
getativi, metabolici cte.). va | "i Ll 

„În funcţie de valorile termice înregistrate se poate, vorbi de sub- 
febyilităţi (valori cuprinse , între 37°—38°C), „febră moderată 
(382—39*C), febră ridicată (39°—41°C) și hiperpirexie (41942 0). 

În general, forma clinică de manifestare a febrei reflectă. ca- 
pacitatea de reacţie a organismului; aceasta poate fi diferită dela 
individ la individ, în funcţie de vîrstă sau alte condiţii fiziologice 
şi patologice. = 

Pierderile de căldură se realizează în principal prin convecţie, 
radiaţie și evaporare; atunci cînd febra se menţine la valori termice 
stabile, producerea de căldură este egală cu pierderea, dar ambele 
mecanisme sînt mult mai intense decît în condiţii bazale (Peters- 


dorf). | 
Deoarece în cursul febrei sînt activate unele procese de apărare 
umorală și celulară ale organismului, ea are un caracter util pînă 
la anumite limite ale valorilor termice; astfel pînă la 40°C nu pro- 
voacă tulburări sesizabile asupra funcţiilor organismului, dar peste 
41°C pot apare convulsii, la copii, peste 42*C, sînt posibile leziuni 
ireversibile la nivelul creierului, iar peste 44°C viața încetează. - 

Din punct de vedere al diagnosticului etiologic, în ciuda bosă- 
tiei manifestărilor însoţitoare, febra nu aduce un argument conclu- 
dent; ea dispune de prea puține elemente semnificative care să su- 
gereze cauza, iar nivelul ascensiunilor termice nu constituie nici 
el un indicator fidel în măsură să trădeze etiologia sindromului fe- 
bril, după cum nu se poate stabili nici un raport de corespondență 
între valoarea febrei pe scara termică și gravitatea bolii. 

Trebuie să subliniem de asemenea că febra nu reprezintă o enti- 
tate nosologică, ci un sindrom, dar valoarea diagnostică a acestuia 
nu depășește pe cea a unui simptom. l 

Toate acestea nu reliefează. decît o parte din dificultățile pe care 
le întîmpină medicul practician în elucidarea diagnosticului unel 
stări febrile. În condiţii de ambulatoriu intervin în plus şi alţi factori 
care sporesc considerabil gradul de dificultate implicînd din plin 
competenţa și responsabilitatea medicală. 

În practica medicală curentă, stările febrile sînt foarte frecvent 
întîlnite. Ele se pot manifesta ca: stări febrile de scurtă durată care 
dispar într-un interval de aproximativ 14—15 zile, fără a putea fi 
identificată în mod cert cauza, deşi se pare că sînt produse mai ales 
de infecţii cu anumite virusuri, stări febrile şi subiebrile prelungite 
sau febre prelungite de origine obscură, denumire atribuită oricărui 
sindrom febril care durează peste 3 săptămîni și a cărui etiologie ră- 
mîne necunoscută și după efectuarea probelor uzuale de laborator; 
stări febrile cu caracter recidivant, recurent sau periodic. 

De la început, ca primă etapă diagnostică, trebuie diferențiată 
de stările febrile, ‘hipertermia. Această diferențiere devine posibilă 
pe baza unor. caracteristici ale valorilor termice, precum și prin 
identificarea cauzelor sau mecanismelor de producere. Așa de exem- 
plu, unele boli ale sistemului nervos central, care afectează c 
iermoreglatori din hipotalamus, cum sint tulburările degeneraiive 

vasculare, accidentele hemoragice, procesele tumorale, inflamaţiile 
şi infecțiile (encefalite) pot provoca o hipertermie care, prin carac- 
terele sale, poate fi deosebită de o stare febrilă. Flementele cele mai 
caracteristice ale hipertermiei de origine centrală sînt: lipsa varia- 
iilor termice diurne, absenţa transpiraţiei, rezistenţa la tratamentul 
cu. antipireticele obișnuite, în schimb manifestă un răspuns prompt, 
adesea brutal (pierderea cunoștinței) la aplicaţiile externe reci. 

în alte situaţii, hipertermia este realizată prin producerea ex- 
cesivă de căldură; în condiții fiziologice, eforturile fizice mari (mar- 
şuri îndelungate sau alergările în cadrul probei de maraton) efec- 
tuate în condiții de temperatură ambiantă ridicată și atmosferă sa- 
turată cu vapori de apă pot duce la creșterea temperaturii corpo- 
rale la valori de 39—41*C. | 

în condiţii patologice, la hipertiroidieni, producerea excesivă de 
„căldură datorită metabolismului crescut se poate manifesta ca o 
hipertermie, cu o creștere de 1—2°C peste valorile normale. 

“Prin acelaşi mecanism pot realiza o hipertermie, cu caractere ase- 
mănătoare, şi unele substanțe medicamentoase (dinitrotfenolul) care 
sporesc activitatea metabolică. | 

Um alt mecanism de realizare a. hipertermiei este reprezentat de 

factorii care împiedică pierderile de căldură. Este cazul bolnavilor 
care au o boală de piele extinsă (ihtioză, psoriază) sau arsuri pe su- 
prafeţele tegumentare mari, acoperite cu pansamente _compresive 
etanșe, care împiedică pierderea de căldură. | i 
~ Un fenomen asemănător se produce şi în insuficienţa cardiacă 
unde stratul de edem are un rol izolant față de mediul exterior și 
prin adăugarea efectului scăderii debitului cardiac și a circulaţiei 
cutanate se: ajunge la creşterea cu 0,5—1"C a temperaturii -corpo- 
zale. și, Toti 
-Să nu uităm, de asemenea, apariţia hipertermiei în perioadele 
calde, la persoanele care iau medicamente. ce inhibă transpirația ca: 
atropina, scopolamina, hiosciamina, fenotiazine, IMAO, derivați ai 
acidului lisergic, amfetamine etc. . |: | i 

; „Există şi o hipertermie habituală, la persoanele sănătoase, la care 
nivelul homeostaziei termice este mai ridicat (37,4—38*C) faţă de 
limitele socotite normale, dar acesta nu trădează o stare de boală, 
iar. valorile termice crescute nu sînt resimţite 'şi nu deranjează ca 
atare persoana în cauză. | 

. Această anomalie termometrică, cu caracter intermitent sau per- 
manent, uneori cu o durată de mai mulţi ani, survine mai ales la 
femei, care pot prezenta și unele semne vegetative (tulburări vaso- 
motorii, mîini reci, hipersudorație, dureri vagi în tot corpul, aste- 
nie, cefalee). Proba Hollo (administrarea de piramidon, 0,20 g din 
2.în 2 ore timp de două zile, cu termometrizarea la aceleași inter- 
vale de timp, înainte, în timpul şi după terminarea probei) permite 
diferenţierea. acestei hipertermii funcţionale de o febră cu altă etio- 

logie; dacă după „administrarea piramidonului febra scade, este de 
origine infecțioasă, iar dacă nu scade sau, din contră, creste putin 
în acest interval de timp, dereglarea se datorează centrilor termo- 
reglatori. În această ultimă ipostază, ea este influenţată favorabil de 
rezerpinice, de bergonal, de tinctură de opiu. 

Tulburări de termoreglare mai pot fi întilnite la copii (pînă la 
virsta de 12 ani), primăvara, în stări de hiperexcitabilitate nervoasă 
sau după efort, la unele femei în a doua jumătate a ciclului men- 
strual (hiperfoliculinism) sau în cadrul tulburărilor de climax. 

De importanţă și gravitate deosebită, mai ales la persoanele în 
vîrstă cu suferințe cardiace şi vasculare cronice, este hipertermia 
produsă prin insolaţie sau prin expunere la temperatură ambiantă 
ridicată (32*C) și umiditate de 60—750/, aşa cum se întîmplă în se- 
zonul estival în timpul unui val de căldură. Manifestările clinice 
sînt reprezentate de temperatura corporală crescută (39—41*C), care 
poate fi uneori precedată de cefalee, amețeli, dureri abdominale. tul- 
burări nervoase (stare confuzivă, delir, pierderea cunoștinței); tegu- 
mentele sînt calde și uscate, pulsul accelerat, respiraţia frecventă şi 
superficială, musculatura flască şi reflexele osteotendinoase sînt di- 
minuate. În cazurile grave, starea generală a bolnavului se poate 
“deteriora progresiv pînă la comă, stare de șoc şi exitus. Acesta 
poate surveni în decurs de cîteva ore (prin insuficienţă renală acută) 
sau după cîteva săptămîni, printr-o complicație cardiacă, pulmo- 
nară, vasculară etc. (Petersdorf). | 
-Hipertermia malignă apare la anumite persoane predispuse ere- 
ditar şi se manifestă .prin ascensiuni termice mari (40°—42°C), care 
se produc brusc, în timpul administrării substanţelor anestezice sau 
a miorelaxantelor în vederea practicării unui act chirurgical. Insta- 
larea hipertermiei maligne poate fi precedată de contracții muscu- 
lare la administrarea anestezicului, apoi fierbinţeala tegumentelor, 
tahicardie, tulburări de ritm, iar o dată cu creşterea valorilor ter- 
mice, apare rigiditatea: musculară, hipotensiunea arterială și o cła- 
noză cu aspect marmorat (Petersdorf). Boala constituie o urgență 
medicală “care impune întreruperea intervenţiei chirurgicale și apli- 
carea unui tratament antitermic și echilibrant bine condus. - 

În afară de aceste'-aspecte ale hipertermiilor mai există şi febra 
indusă de bolnavi, febra falsă „mincinoasă“ (sindromul Miinchitau- 
sen). Se întilneşte mai frecvent la bolnavii cu un comportament pst- 
hic bizar, care manifestă mereu dorințe faţă de anumite droguri, 
dar hipertermia declarată contrastează flagrant cu lipsa celorlalte 
semne care însoțesc febra adevărată: polipneea, tahicardia, transpl- 
rațiile, oliguria, inapetența etc.. Mijloacele de producere ale unel 
astfel de „febre“ pot fi multiple şi deosebit de ingenioase. Din aceste 
“motive, în caz de suspiciune, termometrizarea este bine să fie etec- 
tuată sub control medical, preferabil concomitent biaxilar, sau ma- 
surată rectal sau eventual comparată temperatura urinii proaspăt 

emise, cu cea înregistrată corporal, deoarece aceste două valori, în 
mod obișnuit, sint identice sau foarte apropiate. 

Odată exclusă posibilitatea unei hipertermii, medicul practician, 
aflat în faţa unei stări febrile adevărate, trebuie să depășească o 
nouă etapă diagnostică și anume, să stabilească dacă este o febră 
acută, de scurtă durată (pînă la 15 zile), sau o febră prelungită de 
origine obscură, urmînd ca, în final, şi într-un caz și într-altul, să 


stabilească, cu ajutorul investigaţiilor paraclinice necesare, diagnos- 


ticul etiologic. 


Febrele acute de scurtă durată, dispar de obicei în 10—15 zile, 


ae multe ori fără a-și trăda adevărata etiologie. Diagnosticul și tra- 
tamentul lor constituie, în primul rînd pentru medicul din ambula- 
toriu, o dificilă și presantă problemă practică. l 

Orientativ, caracterele febrei acute de scurtă durată sînt repre- 
zentate de: debutul brusc, uneori precedat de frison; de valori ter- 
mice mari 39%—41*C; de prezenţa unor simptome rinofaringiene (co- 
riză, dureri la deglutiție) şi respiratorii (tuse, dispnee); de starea de 
curbatură (dureri musculare, dureri articulare, astenie, fotofobie, 
dureri la mișcarea globilor oculari, cefalee); de simptome digestive, 
inapetență, grețuri, vărsături, tulburări de tranzit intestinal (dia- 
ree); de participarea ganglionilor limfatici (adenopatie regională sau 
poliadenopatie) şi a splinei (splenomegalie); de tulburări urinare: oli- 
gurie, disurie, polachiurie, dureri lombare sau în flancuri; de semne 
de interesare meningeală cu sau fără modificarea lichidului cefalo- 
rahidian; de variaţii cantitative şi calitative ale leucocitelor: leuco- 
citoză peste 12.000/mm? sau valori sub 5.000/mm3, devierea spre 
stînga a formulei Arneth, creşteri sau scăderi ale procentului diferi- 
telor tipuri de leucocite etc... . 
Ori de cîte ori aceste simptome însoțţitoare sînt prezente în tota- 
litate sau în cea mai mare parte, febra trădează foarte probabil pre- 
zența unei infecţii și trebuie făcute toate investigaţiile, în acest 
sens, pentru stabilirea diagnosticului etiologic. Se efectuează de obi- 
cei probele de laborator uzuale, -ale.;căror rezultate se pot avea în 
cel mai scurt timp (maximum 3—4 zile). Acestea pot fi, de la caz 
la caz: VSH, hemoleucograma, examenul de urină, urcea şi creati- 
nina sanguină, glicemia, teste de disproteinemie, examenul serolegic 
pentru lues și bineînţeles un: examen bacteriologic iniţial (din farin- 
ge, spută, urină ete,), Desigur, înaintea prelevărilor pentru exami- 
nările bacteriologice nu se aplică acestor bolnavi nici un fel de tra- 
tament antibiotic sau chimioterapic. 

Trebuie subliniat faptul că în princi 
credit diagnostic. absolut examinărilor par 
luarea. anamnezei şi repetarea atentă, cu 
obiectiv asupra acelor zone mai puţin cer 
capului, perineul, tălpile etc.) sau repetarea u 


piu nu se poate acorda un 
aclinice; de multe ori re- 
extinderea examenului 
cetate (pielea păroasă a 
nor investigaţii para- 


69 


CE Scanned with OKEN Scanner 


clinice (radiologie pulmonară) pot furniza elementele de certitudine 
ale diagnosticului etiologic. 

Totodată trebuie să reținem că nici unul din simptomele însoti- 
toare amintite anterior nu se întîlneşte în mod absolut numai în in- 
fecţii; o mare parte dintre ele pot însoţi afecţiuni grave, colagenoze 
maligne, boli de sistem, procese tumorale etc. | 

Datele epidemiologice regionale pot fi deseori utile medicului 
practician în stabilirea diagnosticului etiologic al acestor stări fe- 
brile; în acest sens, unele infecţii bacteriene şi/sau virale pot rea- 
liza veritabile valuri epidemice cu catacter sezonier sau periodic, 
în anumite categorii populaţionale sau zone geografice. 
= Un alt principiu esenţial îl constituie orientarea, în ceea ce pri- 
veşte etiologia stării febrile, în primul rînd spre bolile cele mai obiș- 
nuite, comune (care de fapt sînt cauza cea mai frecventă a febrei) 
şi apoi spre bolile rare, scutind astfel bolnavii de investigaţii diag- 
nostice laborioase, de multe ori inutile (Petersdorf). 


. . vo. 


termice, iar, pe de altă parte, din cauza nespecificităţii lor. 

Unele simptome izolate sau unele modificări biologice care înso- 
tesc febra ca: frisonul adevărat, herpesul labial, catarul rinofaringian 
si bronșita, precum și modificările VSH, ale leucogramei etc. pot in- 
dica, în unele situații, dacă nu cauza precisă, cel puțin grupul mai 
restrîns de afecţiuni în cadrul căruia aceasta trebuie căutată. 

Pentru stările febrile acute de scurtă durată aceste grupe pot fi 
rezumate astfel (după Petersdorf): 

— Toate tipurile de infecții: bacteriene, rickettsiene, virale sau 
parazitare; ati aT „Ti | 

— Traumatismele mecanice: entorse, fracturi, zdrobiri muscu- 
lare întinse etc.; 2” at 

— O mare parte dintre procesele neoplazice, mai ales cele cu 
localizare hepatică, gastrică, pancreatică, renală, sau în limtfosarcom, 
boala Hodgkin; Pi 

— Unele boli hematologice: crize acute de hemoliză, procese leu- 
cemice; tr 

— Accidente vasculare de o anumită amploare: infarctul mio- 
cardic, embolia pulmonară, cerebrală, splenică etc.; 

— Bolile autoimune (angeitele necrozante — poliarterita nodoasă, 
arterita Horton etc.), colagenozele, reacţiile la medicamente, boala 
serului; ii i | 

— Unele tulburări acute de metabolism: guta, porfiria, crizele 
addisoniene, hipertiroidiene, hipertrigliceridemia etc. 

Orice febră care persistă peste 3 săptămîni şi a cărei cauză ră- 
mîne necunoscută, chiar și:.după efectuarea examinărilor uzuale de 

laborator, este considerată o febră prelungită de origine obscură 
(Fica şi colab.). ; 

Desigur că pînă la urmă adevărata cauză a unei asemenea stări 
febrile se trădează prin: anumite semne sau modificări revelatoare, 
deoarece este imposibil ca o febră, fie ea chiar moderată, dar care 
durează de săptămîni sau luni să dispară fără nici o urmă pe baza 
căreia să poată fi identificată. r | 

Diagnosticul etiologic al febrei prelungite de origine obscură de- 
vine uneori o veritabilă cursă contra cronometru, medicul practi- 
cian intrînd în competiţie cu timpul în care pot surveni compli- 
caţii grave, semne severe de suferinţă de: organ, se pot instala se- 
chele invalidante sau evoluția poate continua ireversibil spre un 
deznodămiînt fatal. Chiar numai prin sine însăși febra prelungită la 
persoanele în vîrstă cu suferinţe cardiace sau vasculocerebrale poate 
fi deosebit de periculoasă. 

Din aceste motive stabilirea etiologiei febrei prelungite necesită 
multă răbdare din partea medicului, dar și a pacientului, perspica- 
citate, spirit de observaţie şi utilizarea conjugată a tuturor mijloa- 
celor speciale de investigaţie neinvazive sau invazive: examinări bac- 
teriologice repetate prin culturi din sînge, uneori și țesuturi, ino- 


culări la animale, examinări biologice complexe (teste serologice, - 


reacţii de aglutinare, investigaţii imunologice etc.), examinări eco- 
grafice, radiologice (radiografii, tomografii), puncţii-biopsie şi pre- 
levări bioptice prin endoscopie sau direct de la nivelul anumitor or- 
gane și ţesuturi (mediastin, pleură, plămîn, laparotomie explorato- 
rie etc.). În caz de necesitate şi accesibilitate se indică și se efec- 
tuează tomografia computerizată. 

Toate aceste explorări trebuie alese judicios şi efectuate eşa- 
lonat, de la caz la caz, după o anumită „strategie diagnostică“ în 
febra prelungită de origine obscură. În acest sens, într-o primă etapă 
trebuie inventariate și analizate toate datele, uneori deosebit de im- 
portante din punct de vedere diagnostic, pe care le poate furniza 
anamneza amănunţită și examenul clinic minuțios executat, — etapa 
clinică. Subliniem importanța reluării zilnice sau chiar de două ori 
pe zi a examenului clinic general, pentru a putea surprinde apariția 
în dinamică a eventualelor modificări. 

Examinările de laborator uzuale împreună cu cele speciale şi de 
înaltă tehnicitate, menţionate anterior, constituie etapa a doua, iar 
explorările bioptice şi cele pe cale chirurgicală sînt efectuate în cea 
de a treia etapă. În ceea ce privește etapa așa-numită a probelor. te- 
rapeutice (administrarea substanţelor medicamentoase în scop diag- 
nostic), considerăm că aportul ei în elucidarea etiologiei unei febre 
prelungite de origine obscură trebuie apreciat cu foarte multă cir- 
cumspecţie, deoarece unele ameliorări se pot produce şi datorită 
efectelor nespecifice, ceea ce ar putea duce la interpretări diag- 
nostice eronate. toag E, 

În marea majoritatea cazurilor (40—800/), cauzele febrei pre- 
lungite de origine obscură sînt infecțiile, în primul rînd cele bacte- 
riene (localizate sau generalizate), apoi cele virale, rickettsiene, tu- 
berculoase, spirochetozice, fungice și infestările parazitare.. 

Un alt grup important de cauze este reprezentat de procesele 
neoplazice primitive (renale, prostatice, gastrice, pulmonare, hepa- 
tice, osoase etc.), leucemiile acute, limfoamele maligne şi afectiunile 
asemănătoare, precum și metastazele neoplazice (mai ales din tu- 
morile osoase, renale, pulmonare, digestive etc.). 

Bolile reumatismale, de colagen și imunoalergice constituie o altă 
categorie de cauze etiologice ale stărilor febrile prelungite. Cele 
mai frecvente afecțiuni reumatice febrile sînt în special cele de tip 
inflamator acut (reumatismul poliarticular acut) și cronic (poli- 
artrita reumatoidă, artrita psoriazică, spondilartrita anchilozantă), 
iar dintre colagenoze și bolile cu mecanism patogenetic imun mentio- 
năm lupusul eritematos generalizat, dermatomiozita, poliarterita no- 
doasă, arterita temporală Horton, trombangeita obliterantă, tiroi- 
dita Hashimoto etc. . E ITRE TEE 

„În sfîrșit, febra prelungită. de origine obscură poate avea la bază 
o diversitate de alte cauze cum sînt bolile digestive (colita ulce- 
roasă, enterita regională, :hemoragiile digestive cu acumularea de 
singe în tractul intestinal, hepatita granulomatoasă, ciroza hepatică, 
pancreatita etc.), boli pulmonare  (sarcoidoza, emboliile pulmonare 
mari), boli vasculare și boli hematologice (tromboflebitele profunde, 
anemii hemolitice, anemia megaloblastică : Biermer), -boli endocrine 
(hipertiroidism, crize addisoniene), tulburări metabolice  (porfiria, 
trigliceridemia, guta), reacţii febrile  postmedicamentoase (uneori 
chiar la medicamentele. antipiretice), febre, ciclice (neutropenia ci- 
clică, febra mediteraneană, febra; periodică -hiperergică). 

Este practic imposibil să fie cuprins în acest cadru diagnosticul 
etiologic al fiecărei. stări febrile în parte; în: faţa. unei palete atit 
de largi de posibilităţi chiar și-schiţarea unui plan de abordare diag- 
nostică devine-o problemă: extrem. :de dificilă. Încercînd să punem 
la dispoziţia medicului practician .cîţeva dn elementele de bază ale 
orientării diagnostice:nu dorim să îngrădim orizontul. şi. dezvoltarea 
în dinamică a raționamentului medical, singurul în măsură să gă- 
sească şi să urmărească firul călăuzitor în. acest atît de complicat 
labirint. ORAO A A ret: cost ke 

Din aceste considerente subliniem principiile expuse anterior cu 
privire la metodologia de diagnostic a.stărilor febrile prelungite de 
origine obscură urmînd. să facem o scurtă trecere în revistă a cîtorva 
dintre stările febrile cu evoluţie periodică, ciclică, recidivantă. 

Febra periodică (ciclică, recidivantă, recurentă) se caracterizează 
prin prezența unor perioade febrile (2—7 zile) sau mai mult sepa- 
rate prin intervale variabile (zile, săptămîni, luni) de afebrilitate. În 
acest grup eterogen de stări febrile pot fi întîlnite cele mai. variate 


72 


CE Scanned with OKEN Scanner 


cauze etiologice (infecţii bacteriene, parazitare, spirochetoze, procese 
granulomatoase, tulburări metabolice etc.) dar și forme cu etiologie 
şi patogeneză încă necunoscute. 

Acestea din urmă deţin în mod special atenţia medicului deoarece 
celelalte (angiocolitele, infecțiile căilor urinare, malaria, febra. re- 
curentă, limfogranulomatoza malignă etc.) pot fi recunoscute prin 
mijloacele de abordare deja menţionate. 

Febra periodică are ca simptom central și obligatoriu ascensiu- 
nea termică, episodică, dar simptomatologia însoţitoare poate fi di- 
versă, ceea ce permite diferenţierea mai multor forme clinice, sau 
poate a mai multor modalități de exprimare clinică a uneia și ace- 
leiași boli. i 

Neutropenia periodică (sindromul Felty) este una dintre mani- 
festările febrei periodice; puseele febrile cu ritm regulat (la trei 
săptămîni, uneori la intervale mai mici sau mai mari) apar, prepon- 
derent la adulți, mai ales la bărbați şi sînt însoțite de poliartralgii, 
cu splenomegalie, cu participarea ganglionară periferică. Uneori, sînt 
prezente și unele pigmentări cutanate, jar umoral, VSH: moderat 
crescută, leucopenie exprimată cu neutropenie severă (veritabile 
crize de agranulocitoză) și limfocitoză relativă. nbr 

- Sindromul'Felty ar reprezenta corespondântul lá adulţi al bolii 
Still-Chaufard de la copii, ambele afecţiuni fiind, în general, consi- 
derate ca forme particulare de poliartrită reumatoidă. SN 

Febra periodică hiperergică (Hegglin) se caracterizează prin pu- 
seuri febrile cu durată variabilă (zile, săptămîni) care survin la in- 
tervale neregulate de timp (săptămîni, luni, ani) şi se însoțesc de 
manifestări cutanate (erupții necaracteristice în diverse regiuni ale 
corpului) de scurtă durată iar uneori se poate instala o pleurezie cu 
eozinofile. Sînt prezente, de asemenea, durerile articulare, mai rar 
şi tumefacții cu caracter pasager. BENA 

Simptomatologia subiectivă este discretă, în schimb, umoral, se 
semnalează VSH crescută, leucocitoză cu neutrofilie şi granulații to- 
xice, iar în unele cazuri, pozitivitatea testelor de floculare. 

Sînt descrise febre periodice cu tulburări abdominale (dureri vio- 
lente) Şi chiar o peritonită periodică, precum şi forme abdominale 
ȘI articulare cu durata de cîteva zile, a căror etiopatogeneză continuă 
să rămînă obscură. o | 

Ele ar putea prezenta eventual variante clinice ale febrei fami- 
liale mediteraniene, mai ales că în toate aceste forme de boală se 
poate instala ca o complicaţie tardivă amiloidoza. 

În ceea ce privește febra periodică mediteraneană (Cattam şi 
Mamou) survine bruse în familiile din această zonă geografică (mai 
ales la evrei și armeni), este însoțită de dureri abdominale violente 
(congestie peritoneală) și/sau artralgii, durează 'cîteva zile — o săp- 

tămînă şi dispare tot așa de neașteptat după cum a apărut, putîn- 
du-se repeta la intervale variabile de timp. - 

Caracterul familial al acestei suferințe a atras atenția asupra de- 
terminismului ei genetic; în prezent ea se numără printre bolile 
genetice cu transmitere simplă, printr-o genă mutantă unică (Gold- 
sten Brown), iar din punct de vedere fiziopatologic, se atribuie un 
rol important unui steroid pirogen — etiocolanolonul (concentrația 
plasmatică crește în timpul acceselor febrile). Acest hormon pare 
să fie elementul esenţial în mai multe forme clinice de stări febrile 
(febrele etiocolanolonice). 


2.6. SINDROMUL ASTENIC 


Astenia este unul dintre cele mai frecvente simptome întilnite 
de medic în practica medicală de ambulatoriu și definește, în prin- 
cipal, diminuarea patologică a capacităţii de efort fizic și psihic. 

în limbajul curent, termenul are mai multe sensuri, incluzînd 
adesea senzaţia de oboseală cronică (fizică sau intelectuală), sur- 
menajul, sindromul de suprasolicitare, noţiuni. care, deși utilizate 
uneori ca sinonime cu astenia, au o altă semnificaţie și evoluţie 
clinică. 

Deoarece, în general, orice stare de disconfort fizic şi/sau psihic 
care antrenează concomitent şi o scădere a randamentului este acu- 
zată de pacienţi ca astenie, se impune, ca primă etapă în abordarea 
diagnosticului pozitiv, diferențierea oboselii, a oboselii cronice, a 
surmenajului, tulburări care rămîn încă. anticamera patologiei pro- 
priu-zise, de astenia simptom. a 

Aşa de exemplu oboseala, care se instalează ca urmare a efectuă- 
rii într-un ritm regulat a activităţilor cotidiene obișnuite, cu un con- 
sum energetic moderat, trădează şi ea o, diminuare a forţelor orga- 
nismului. Ea trebuie însă interpretată ca un fenomen natural cu rol 
limitativ, o „supapă de siguranţă cu funcţie protectoare“, care aver- 
tizează organismul că se apropie de epuizarea disponibilităţilor sale 
energetice (Păunescu — Podeanu). În mod normal, acest tip de 
oboseală predispune la odihnă, la somn şi dacă aceste cerinţe sînt 
corect satisfăcute, ea dispare fără alte repercusiuni. 

Spre deosebire de oboseala fiziologică, în anumite condiţii și cir- 
cumstanţe (dereglări în ritmul alternanţei activitate — oboseală — 
odihnă, eforturi mari și/sau prelungite, alimentaţie necorespunzătoa- 
re, stări conflictuale sau de insatisfacţie, solicitare senzorială in- 
tensă în mediul profesional, abuzul. de unele toxice habituale etc.), 
se poate instala oboseala .cronică sau „starea de fatigabilitate“. Ea 
apare ca o epuizare precoce la scurt timp după începerea activităţii, 
are un caracter dezagreabil și o intensitate mai mare decît în mod 

obișnuit, diminuă calitatea și randamentul muncii, iar recuperarea 
prin odihnă și somn este întîrziată și incompletă. 

Oboseala cronică marchează prin prezenţa sa existenţa unui dez- 
echilibru energetic situat încă la limită faţă de patologie; în acest 
stadiu, el mai poate fi redresat dacă se instituie repausul și se asi- 
gură somnul timp de cîteva cicluri nictemerale consecutiv, măsuri 
completate cu îndepărtarea sau contracararea acţiunii factorilor care 
au precipitat dereglarea balanței metabolice. 

Fiind total reversibilă, oboseala cronică recunoscută la timp și 
tratată în mod corespunzător poate reprezenta un convingător model 
de profilaxie primară a patologiei lezionale. 

Dacă se ignoră însă simptomele neplăcute ale oboselii cronice și 
-se continuă efortul fizic, la care se adaugă mai ales solicitările de 
ordin nervos, precum și acţiunea conjugată a celorlalți factori nefa- 
vorabili de mediu, se ajunge la apariţia şi instalarea surmenajului 
(acut sau cronic), a sindromului. de suprasolicitare sau de „oboseală 
decompensată“. = | 

În asemenea situaţie, din punct de vedere patogenetic se pro- 
duce o epuizare a forțelor organismului, un dezechilibru energetic 
accentuat, respectiv o „complexă intoxicație metabolică musculară, 
endocrină și nervoasă care împiedică relaxarea, odihna și somnul fi- 
ziologic&. Deşi mult mai dificilă şi mai îndelungată ca, durată în 
timp, este încă posibilă redresarea acestei veritabile prăbușiri me- 
tabolice. | | | | | 

Diagnosticul pozitiv al acestei stări se poate stabili pe baza sem- 
nelor clinice de oboseală cronică, a continuării efortului „necom- 
pensat prin odihnă“-și identificarea influenţei negative a factorilor 
accesorii de mediu. ICE i 

Din punct de vedere clinic, pot fi prezente semne de oboseală 
fizică, musculară şi de epuizare nervoasă, întreaga simptomatologie 
evoluînd periodic cu exacerbări acute și remisiuni după modelul 
„sindromului general de adaptare“ descris de H. Selye. Semnele de 
oboseală fizică pot fi reprezentate larg, de la simpla creştere a to- 
nusului muscular, senzaţia de greutate și dureri la nivelul muşchi- 
lor (uneori „febră musculară“), pînă la tulburări de coordonare a 
mișcărilor, tremurături și fibrilaţii (fasciculaţii), musculare; cele de 
ordin nervos, care însoțesc întotdeauna pe cele fizice, se manifestă 
prin scăderea dorinţei de muncă, apatie, insatisfacţie nedefinită, fond 
pe care se grefează periodic stări de nervozitate, anxietate ȘI de 
agresivitate, Sînt semnalate, de asemenea, tulburările generale. (pa- 
loare, slăbire în greutate) și senzitiv-senzoriale (algii difuze vagi în 
diferite teritorii, diminuarea acuităţii vizuale, auditive etc.). 

Diagnosticul diferenţial trebuie făcut în toate cazurile cu astenia 
secundară, generată întotdeauna de procese patologice; ea este poate 
cel mai constant semn de boală, prezent aproape fără excepție in 
diferitele etape de dezvoltare și evoluţie ale fenomenului morbid. 

Diferenţierea oboselii cronice şi a sindromului de suprasolicitare 
de astenia propriu-zisă are o importanță capitală, atît din punct de 
vedere diagnostic, cît și prognostic. Această separare odată efectuată 
și acreditînd ideea că „astenia este universal prezentă în fenomenul 
patologic“, în faţa medicului practician se deschide, pentru investi- 
gaţie în scop diagnostic, domeniul imens (practic nelimitat) al în- 
tregii patologii medicale. Diagnosticul etiologic al asteniei constituie 
nu numai o problemă dificilă, dar mai ales una de mare responsa- 
bilitate și înalt grad de profesionalism. 

În limbajul medical obișnuit, se vorbește de astenie nervoasă 
sau centrală (psihică) şi o astenie fizică, periferică (musculară); în 
realitate ea este întotdeauna mixtă şi difuză, chiar dacă modalita- 
tea sa de exprimare clinică este predominant nervoasă sau fizică. 
Pe parcursul evoluţiei sale progresive se asociază cu frigiditatea la 
femei, cu tulburări de dinamică sexuală la bărbaţi, devine totală și, 
odată cu instalarea decompensării, se identifică cu tabloul clinic al 
depresiei psihice, al areactivităţii și al anideaţiei. 

Diagnosticul asteniei clinice, al asteniei propriu-zise, trebuie să 
fie complet și amănunțit, etiologic și patogenetic. | 

Anamneza amănunţită şi bine condusă de către medicul experi- 
mentat, precum și examenul obiectiv sistematic şi minuţios efec- 
tuat sînt suficiente aproape întotdeauna pentru a identifica prezenţa 
stării de astenie și în multe cazuri pot indica, dacă nu cauza, cel 
puţin grupul de suferinţe sau domeniul mai restrîns din patologie, 
în cadrul căruia trebuie făcute investigaţiile, pentru descoperirea ei. 

Simptomatologia subiectivă, acuzată de bolnavi mai frecvent, 
este exprimată prin senzaţia de lipsă de putere, de energie, dificul- 
tate în a începe o activitate, o acţiune, iar în cursul desfășurării 
acesteia resimt dorința puternică de a-și întrerupe efortul, de a se 
odihni sau a dormi. Și | RA Üi iv 

Aceste simptome pot fi prezente cu caracter permanent, sau pot 
apare doar către sfîrșitul zilei de muncă, după eforturi fizice (aste- 
nie predominant musculară), sau după stări emotive, solicitare inte- 
lectuală susţinută (oboseală intelectuală) și în unele cazuri chiar 
fără o motivaţie evidentă în legătură cu efortul şi activitatea. 

De asemenea, nu de puține ori sînt prezente concomitent şi alte 
semne de însoţire; nervozitate, anxietate, deprimare, tulburări de 
somn, diverse şenzaţii de opresiune și/sau tensiune dureroasă, simp- 
tome mai mult sicîitoare, neplăcute decît intense. Ele nu trebuie 
confundate cu simptomele subiective care exprimă o suferință or- 
ganică, lezională, la nivelul diferitelor aparate şi sisteme (cardio- 
vascular, respirator, digestiv, renal, endocrin, sistem nervos etc.)- 
Identificarea acestora şi interpretarea semiologică corespunzătoare 
serveşte în stabilirea diagnosticului etiologic al asteniei. 

în unele cazuri, însăși aspectul bolnavului este cel care evocă 
suferinţa și pune în evidenţă unele modificări caracteristice pentru 
boală. De obicei, este vorba de bolnavi slabi, palizi, trişti, cu mimică 
ce exprimă evident suferință. În timpul discuţiilor cu medicul, ei 
apar lipsiţi de vlagă, cu mișcările lente, nu manifestă interes faţă 
de anturaj, vorbesc puțin, cu o voce stinsă și motononă, răspund 
rar, monosilabic sau nu răspund deloc; adesea în timpul discuţiilor, 
bolnavii cu ochii scăldaţi în lacrimi sau apare, în mod discret un 
plîns silențios, potolit, ca o ploaie măruntă de toamnă — semn al 
unei depresii mascate. 

Examenul obiectiv pe aparate poate depista semne caracteristice 
de suferință de organ, ceea ce uneori sugerează expresiv etiologia 
asteniei și în acelaşi timp oferă indicii preţioase cu privire la ale- 
gerea mijloacelor paraclinice de investigație ce urmează a fi efec- 
tuate pentru tranșarea definitivă a diagnosticului. 


Examenul obiectiv negativ la un bolnav, care prezintă simpto- 
matologia subiectivă caracteristică, descrisă anterior, nu exclude 
diagnosticul de astenie. i ie îi 


În asemenea situaţii, excluzînd astenia simulată, se efectuează 
un studiu analitic amănunţit al acestei astenii izolate, monosimpto- 
matică, prin trecerea în revistă a multitudinii cauzelor posibile care 
pot fi incriminate în realizarea unei astenii prelungite sau recente, 
de apariţie acută. | i i fă 


Obiectivizarea  asteniei acuzată subiectiv este o problemă deli- 


cată, deoarece practic nu dispunem de mijloace specifice de investi- 
gaţie care să furnizeze rezultate de certitudine a acestei stări ce 
reprezintă doar o „expresie subiectivă și funcţională pe care o poate 
avea numai persoana în cauză“. Uneori, ea devine totuși necesară. 

Mai aproape de posibilităţile medicului de ambulator este în 
primul rînd testul dinamometrului, care poate fi efectuat în orice 
cabinet medical. Proba constă în executarea de către bolnav a unui 
număr de 15—20 presiuni maximale repetate la intervale de 30 de 
secunde. În mod normal, primele strîngeri realizează valori de 
120—160 la bărbaţi şi 80—100 la femei; prin înregistrarea grafică 
a tuturor valorilor se alcătuieşte o curbă dinamometrică a forței 
musculare din care se poate deduce rezistenţa în timp şi tipul de 
epuizare (rapid sau lent). D, 

Proba nu poate exclude astenia simulată, deoarece asemenea su- 


biecţi nu cooperează sincer cu medicul. Ea este de asemenea modifi- 


cată şi în alte situaţii în care nu este diminuată forţa, ci doar capa- 
citatea de a se mobiliza la efort a anumitor bolnavi (psihotici, ne- 
vrotici etc.). e e 
Cu același aport diagnostic poate fi creditată şi proba Martinet 
(efectuarea: a 20 de genuflexiuni) atunci cînd este modificată; în 


schimb încetinirea şi scăderea intensității reflexelor tendinoase. (re- . 

flexograma ahiliană) reprezintă modificări mai fidele dar nu spe- 
cifice. 

De asemenea, testul efortului fizic dozat la bicicleta ergometrică, 
cu urmărirea în paralel a evoluţiei parametrilor clinici (frecve nta 
cardiacă, valorile tensionale, modificările electrocardiografice) si a 
unor modificări paraclinice (electroliții sanguini, curba glicemică), în 
ciuda caracterului obiectiv al datelor pe care le furnizează, valoarea 
lor diagnostică nu poate fi considerată absolută şi rezultatele tre- 
buie să fie în toate cazurile interpretate în contextul clinic; această 
ultimă afirmaţie este valabilă și pentru rezultatele determinării 
electrice a excitabilităţii musculare. 

Dintre examinările biologice, mai ușor de efectuat în condiţii.de 
ambulatoriu, menţionăm proba Donaggio. Reactivul Donaggio (mo- 
libdat de amoniu 40/70 şi timină 100) adăugat în urina astenicilor nu 
produce precipitatul violet, care apare în mod normal în urina oa- 
menilor sănătoşi. Proba nu este, specifică deoarece inhibarea pro- 
ducerii precipitatului are loc și în condiţii fiziologice în urina celor 
care au făcut un efort fizic, în urina gravidelor etc. 


Celelalte investigaţii ca: dozarea 17 cetosteroizilor urinari, a coli- 
nesierazei, a creatininei etc., pe lîngă faptul că pot fi influențate și 
de alte suferinţe, necesită în plus accesibilitatea la laboratoare mai 
specializate. 


Fără a minimaliza noul şi locul examinărilor paraclinice în diag- 
nosticul etiologic al asteniei izolate, monosimptomatice, trebuie să 
recunoaştem totuși că în elucidarea acestei dificile probleme, stu- 
diul analitic al cauzelor posibile astenizante se situează pe primul 
plan. 


„După Păunescu — :Podeanu, firul conducător al acestui studiu 
este în primul rînd trasat de un interogatoriu foarte atent şi amă- 
nunţii, un examen obiectiv sistematic și complet, iar investigaţiile 
paraclinice vor fi alese în funcție de prezumțţiile diagnostice formu- 
late pe baza datelor clinice. 

Atât prin interogatoriu cît și prin examenul obiectiv trebuie cău- 
tate toate tipurile de cauze posibile, care, acţionînd timp îndelungat 
sau intempestiv, pot genera astenii cronice sau de apariţie recentă. 


Practic, așa după cum se poate deduce și din multiplele tabele 
care încearcă să enumere și să sistematizeze cauzele de astenie, este 
vorba de întreaga patologie în cadrul căreia astenia se implică, fără 
excepție, în toate cazurile şi în cele mai variate forme de interfe- 
renţă: premonitoriu, concomitent sau după episodul morbid; ca unic 
simptom clinic, ca simptom dominant al cadrului clinic de boală, 
sau disimulată discret în cortegiul simptomatic al suferințelor. 

Se poate afirma pe bună dreptate că orice bolnav este un astenic 
și implicit, orice astenic trebuie să fie considerat un bolnav al cărui 
diagnostic urmează obligatoriu a fi precizat. 

Pornind de la cea de a doua ipostază, diagnosticul etiologic al 
asteniei va viza îri principal diagnosticul pozitiv al bolii sau bolilor 
care sînt responsabile de existenţa acesteia. 

Din acest punct de vedere se poate vorbi (după Şuţeanu) de: 

-e Astenii de. origine infecțioasă (infecţii cronice bacilare bacte- 
mene; infecţii virotice — gripa, hepatita acută virală, mononucleoza, 
rubeola, parotidita, rujeola etc.; infestări parazitare — tenia, botrio- 
cefalul, ascarizii, lambliile etc.); 

e Astenii de origine endocrină (insuficiența corticosuprarenală, 
tiroidiană, hipofizară, hipertiroidism, hiperparatiroidism, hiperaldo- 
steronism primar, diabet zaharat, tulburări ale metabolismului hidro- 
electrolitic etc.); | 

e Astenia din bolile interne (boli cronice ale inimii, hiper- și 
hipotensiunea arterială, ateroscleroza, boli ale aparatului respirator, 
boli digestive, renale, hematologice, boli de sistem, colagenoze ma- 
ligne, procese neoplazice etc.); O! 

e Astenia din intoxicații acute și cronice sau postmedicamen- 
toasă (intoxicații cronice cu: CO, metale grele, solvenţi organici, sub- 
stante methemoglobinizante; etilismul cronic, sau utilizarea înde- 
lungată a unor medicamente: tranchilizante, antidepresive, derivați 
rezerpinici, săruri de aur, antimalarice de sinteză, diuretice salure- 
tice etc.); ti | AI Tie i aria 

ə Astenia din unele boli neurologice (stările după accidente ce- 
rebrale vasculare, posttraumatice, boala Parkinson, scleroza în plăci, 
umori cerebrale etc.); Ă i 

.e Astenia din unele boli: neuromusculare (miastenia “Erb-Gold- 
flam, distrofiile musculare familiale progresive, “miotoniile, depre- 
siunile periodice ale forței musculare. etc.); p ISL Siid 

e. Astenia din bolile psihice (neurastenia, neuroza depresivă, de- 
presia psihică etc.). | | 
"Desigur că această înșiruire exemplificativă este departe de a fi 
completă. Cu toată diversitatea, practic nelimitată .a suferințelor 
care generează astenia, aceasta nu posedă prin caracterele sale pro- 
prii aceeași multitudine de forme clinice de exprimare; unele carac- 
teristici și particularităţi care-i sînt atribuite aparţin în primul rînd 
bolii de fond și foarte puţin 'sau deloc asteniei propriu-zise. 

“Din punct de vedere diagnostic, în practica medicală de` ambula- 
toriu, astenia nu apare însă întotdeauna în ‘cadrul unui tablou clinic 
clar şi complet al afecțiunii sau afecțiunilor enumerate anterior. 
Foarte. frecvent ea se instalează și' evoluează acompaniată de unul 
sai mai multe simptome cu caracter general. 

În astfel de situaţii, procesul de elaborare 
logic parcurge un drum mai lung și anevoios, merg 
în aproape, începînd de la simptomul cu cea mal suges 
ficaţie diagnostică, pînă la identificarea bolii sau a proces 
logic în cauză. 


a] diagnosticului etio- 
înd din aproape 
tivă semni- 
ului pato- 

Așa de exemplu (Rimniceanu), astenia asociată cu anemie („as 
tenia palidă“) sugereaza căutarea, în primul rînd, a unor suferinţe 
hematologice (anemii de toate tipurile), dar și a acelor afecțiuni care 
în evoluția lor au pregnante implicaţii de ordin hematologic (boala 
ulceroasă, “procese neoplazice, infestații parazitare, sindroame ca- 
rențiale etc.); 

o Astenia cu sublebrilități sau febră („astenia febrilă“) orien- 
tează investigațiile mai ales în direcţia unor boli infecțioase acute 
(în perioada de debut-astenia ,„prodromală“, sau în convalescență — 
sindromul postinfecţiost), infecţii cronice specifice. (tbc, lues) şi, de- 
sigur, în egală măsură, spre marea grupă a proceselor exudative de 
tip reumatic, colagenoze, boli de sistem etc.); 

e Astenia cu cefalee („astenia cefalalgică“) poate conduce căută- 
rile ţintit către toate procesele patologice care acţionează direct asu- 
pra formațiunilor. senzitive endo- şi/sau exocraniene, dar și în direc- 
ţia unor boli cardiovasculare, respiratorii cu repercusiuni asupra cir- 
culaţiei și oxigenării cerebrale, stări posttraumatice, boli neurologice, 
boli psihice eteta ioe aoig ol: ton OY igs goiro FT 

e Astenia'cu tulburări dispeptice determină explorarea minu- 
ţioasă şi complexă a; tubului digestiv, clinic și paraclinic cu reveniri, 
repetări -şi: urmărire-dinamică pentru a putea'surprinde apariţia sau 
existența unei vaste game de suferinţe, începînd cu cele mai banale 
(afte bucale, focare dentare, tulburări dischinetice diverse), pină ia 
boli organice severe-(ulcere, hepatite cronice, ciroze, pancreatite, can- 
cere etc.); ; r 

„e Astenia cu tulburări urinare (disurie, polakiurie, oligurie, poli- 
urie) poate trăda afecţiuni genitourinare (infecţii ale căilor urinare, 
prostatite, cancere urogenitale), suferințe renale parenchimatoase 
(acute sau cronice), boli: endocrine (diabet insipid), boli metabolice 
(diabet zaharat) etc. | | l 

Nu în ultimul rînd, trebuie reținut faptul că, prezența astenie: 
în absenţa orcăror:semne obiective sau a modificărilor umorale pa- 
tologice, pledează aproape întotdeauna pentru existența unor boli 
psihice, începînd de la cele mai simple (nevrozele astenice, anxioase, 
fobice etc.) pînă la cele mai severe afecţiuni: psihiatrice. | 

În ceea ce priveşte tratamentul asteniei, acesta nu poate fi decit 
tratamentul bolii sau bolilor de bază. Tratarea unei astenii a cărei 
etiologie nu a fost clarificată constituie o gravă eroare. 

Unele obiective terapeutice ca: scăderea catabolismului, creşterea 
aportului şi potenţialului energetic, restabilirea echilibrului hormo- 
nal şi al celui neuropsihic, trebuie considerate ca adjuvante ale te- 
rapiei:de fond. 

-c :Să nu uităm însă că, datorită-interrelației asteniei cu activitatea. 
central nervoasă superioară, ea poate fi atenuată sau mascată și de 
unele senzaţii foarte puternice de foamea, setea, durerea, frica sau 
amenințarea şi chiar recompensa. | 

III ELEMENTE PRACTICE 
DE DERMATOLOGIE 
SI VENEROLOGIE 


31. EXAMENUL DE AMBULATORIU AL UNUI BOLNAV 
DE AFECŢIUNE DERMATO-VENERICĂ 


Diagnosticul unei afecţiuni, în general, constă într-o operaţie 
logică în care, tabloul morbid prezentat de fiecare caz în parte, este 
descompus de elementele sale constitutive, adică în simptome, apoi 
sindroame şi, la sfîrșit, în conturarea.diagnosticului de boală. Va- 
loarea semnelor este apreciată după importanţă, cu eliminarea ele- 
mentelor particulare (accidentale) cu reținerea elementelor esenţiale 
(cardinale). Diagnosticul pozitiv astfel conturat, se întăreşte prin 
diagnosticul diferenţial, care ia în considerare tablourile morbide 
apropiate, iar diagnosticul de certitudine etiologică se stabileşte în 
contextul analizelor de laborator, care și în dermatovenerologie cîș- 
tigă o importanță tot mai mare. sn io 

În cele ce urmează, vom expune unele particularităţi ale exa- 
menului cutanat. | 

Eaminarea bolnavului se face în condiţii de „confort termic“ 
pentru a elimina reflexele vasculare termice (mai ales la „rece“), 
care pot complica aspectul leziunilor, mai ales prin componenta cia- 
notică. Este necesar ca bolnavul să fie examinat la lumina naturală, 
întrucît cea artificială modifică nuanţa culorilor (becul cu lumină 
incandescență. șterge: nuanțele de congestie, iar becul luminiscent 
„de neon“ produce accentuarea eritemului). În cazul erupţiilor ro- 
zeolice, examinarea la razele ultraviolete poate pune în evidenţă le- 
ziuni imperceptibile la lumina naturală, 

În cazul bolnavilor cu afecțiuni venerice, examenul se face în 
condiţii de discreţie. Pentru evitarea unui refuz privind condiţiile 
de îmbolnăvire, medicul nu trebuie să se erijeze de la început în 
„judecător moral“. Sfaturile trebuie date după stabilirea diagnosti- 
cului. 

Este recomandabil ca bolnavii cu dermatoz , ` 
nate, să fie examinați complet, cu care ocazie, medicul se orientează 
şi privitor la constituţie, încearcă să cunoască starea gener ală de nu~ 
tritie, modul și locul leziunilor de debut şi modul de extindere 
(treptat, exploziv sau din aproape în aproape); topografia generală a 
leziunilor cutanate, precum şi afectarea mucoaselor. (buzele, ouvira 
tea bucală sau mucoasa perianală și genitală). Tiara ae iai 


e extinse sau diseml- 

Anamneza.. Ca în toate domeniile medicinii -practice, anamneza 
este una din etapele incipiente şi în dermatologie. În cazul copiilor, 
datele trebuie culese de la mamă. În afară de elementele comune 
cu patologia generală ca: virsta, sexul, profesia, se. insistă asupra 
modului de debut (localizare sau leziuni multiple), a modului de 
debut (suprafeţe acoperite, mai ales la pliuri, sau din contră părţi 
descoperite, părţi expuse razelor solare), a modului de extindere 
(rapidă sau lentă), în funcţie de durata bolii. În cazul dermatozelor 
localizate la mîini, anamneza profesională este foarte importantă. În 
acest sens, trebuie luată în considerare, mai ales la femei, și posi- 
bilitatea unor dermatoze „paraprofesionale“ (mai ales contactul cu 
detergenţii menajeri). 
= În cazul anamnezei se insistă şi asupra efectului tratamentelor 
anterioare (pozitive sau negative), element care poate orienta şi 
asupra diagnosticului (diagnosticul „ex juvantibus et nocentibus“). 

Importantă este şi stabilirea evoluţiei: acută, subacută sau cro- 
nică și corelarea ei cu evoluţia clinică a leziunilor cutanate: loca- 
lizată (respectiv fără tendință de extensie) sau cu extensie lentă, 
sau din contră, cu extensie rapidă, „eruptivă“, realizată în citeva 
zile sau cîteva săptămîni. Uneori, mai ales în eczemele de la gambă, 
evoluţia este. bifazică, cu un stadiu cronic sau subacut, urmat de 
așa-numitele „erupții secundare“ diseminate sau generalizate, care 
apar în cîteva zile sau 1—2 săptămîni. Toate elementele, succint 
enumerate, trebuie confruntate cu posibilitatea unor noxe exogene 
sau endogene. În principiu, o noxă exogenă dă naştere la început 
unei leziuni localizate, care dacă etiologia și patogeneza sînt locale, 
se extinde din aproape în aproape. Dacă intervine un factor ge- 
neral, extinderea, după o etapă locală, ia: formă explozivă (de exem- 
plu un ulcer de gambă, complicat cu o eczematizare datorită unei 
sensibilizări faţă de piococi (streptococi sau stafilococi) sau față de 
medicamentele aplicate local (negamicină etc.)). : 

Anamneza familială este importantă mai ales în bolile congeni- 
tale (ereditare), ca de exemplu — iîhtioza, psoriazisul familial (în 
psoriazis se transmite numai o stare dispoziţională) sau în alergii (cînd 
se transmite de asemenea numai o stare dispoziţională, unul din pă- 
rinti putînd suferi de o anumită stare alergică, ca de exemplu — 
rinita alergică, migrenă biliară etc., iar copiii să prezinte eczemă in- 
fantilă, urticarie, strofulus etc,). O predispoziţie ereditară se recu- 
noașşte şi în colagenoze și, mai ales în lupusul eritematos. iti 

Diagnosticul dermatologic are ca fundament confirmat şi azi se- 
miologia dermatologică, fără de care nu se poate stabili un diagnostic 
de certitudine. ea 

3.2, ECZEMA 


Prin poziţia sa superficială, pielea reprezintă organul de contact 
nemijlocit cu mediul ambiant, suportind toate posibilităţile de agre- 
siuni exogene, fizice, chimice şi biologice. 

Dar, în afară de relaţiile sus-amintite, prin partea sa profundă 
(faţa viscerală), ea vine în contact de vecinătate cu structurile subia- 
cente (hipoderm, fascii, mușchi, periost-variabil după regiuni topo- 
grafice, de care e necesar să ţinem seama). Prin sistemele integrative: 
umoral, (sînge, limfă), prin sistemul circulator: (irigația cutanată), 
endocrin şi nervos (pielea e un exteroceptor și interoceptor), tegu- 
mentul vine în corelaţie cu sistemul nervos. Aceste relaţii prin con- 
cepția „unităţii organismului“ au loc într-o strinsă împletire. 

În contextul eczemei pot fi luate în. considerare aceste relaţii, 
şi în primul rînd cele de ordin imunitar, apoi cele de ordin nervos, 
circulator şi endocrin. Sa i S pin a o ui 

Eczema fiind. o dermoepidermită superficială pruriginoasă cu o 
patogeneză âlergică sau iritativă, trebuie subliniate în primul rînd, 
în folosul diagnosticului clinic, aspectele secvențiale ale leziunilor 
clinice (vizibile cu ochiul liber). Etapele clinice sînt binecunoscute: 
debut prin prurit localizat şi congestie, care ambele persistă în tot. 
timpul erupției, după care, pe suprafața congestionată, apar micro- 
papule (cît gămălia, de ac), care se transformă, în 12—24 de ore, în 


microvezicule (punctiforme sau, perlate). Frecvent, ele se sparg și. 


dau naștere la suprafeţe care.zemuiesc („,madidează“), și care netra- 
tate se acoperă de cruste. (datorită uscării secreției seroase). În această 
fază, oricare ar fi etiologia eczemei, survin suprainiecții exogene 
(mai ales cu strepto- şi stafilococi, dar posibil şi cu b. coli, candida 
etc.). După această fază exudativă, uneori spontan dar de cele mai 
multe ori în urma unui tratament cu cortizonice (extern sau intern), 
fenomenele inflamatorii locale se liniștesc, apare un epiderm sub- 
tire, lucios cu congestie dermică, pe care se dezvoltă o descuamaţie în 
lamele. În caz de recidive, procesul reîncepe identic, cea mai tipică 
pentru eczemă fiind faza veziculoasă şi exudativă, cu menţiunea 
că ea poate să apară și în eczemele cronice. 

Cronicizarea eczemei este destul de frecvent observată, fază în 
care pot sau nu să apară puseuri acute de zemuire. Tabloul clinic in 
aceste cazuri e dominat de îngroșarea epidermului şi dermului (stra- 
tul epidermic e îngroșat prin hipertrofia stratului malpighian Și cor- 
nos, iar dermul prin infiltrat cronic limfocitar). În aceste cazuri, ple- 
lea groasă și pruriginoasă prezintă șanțuri adinci care se întretaie 
„hașurat“, realizînd starea denumită „lichenificare“. 

Dată fiind condiţionarea atît exogenă cît şi endogenă j 
problema are mai multe fațete. Cele mai frecvente cazuri apar. în 
urma unei sensibilizări exogene. Nu este mai puţin adevărat că 


a eczemei, 

limitele dintre o sensibilizare exogenă și una endogenă nu sînt tot- 
deauna precise, întrucît cele exogene, după o durată mai lungă, pot 
produce și sensibilizări de tip endogen. Ele sînt denumite în der- 
matologie „erupții secundare“ care apar în cadrul eczemei exogene 
prin contact prelungit cu alergenul (de obicei după creme cu anti- 
biotice aplicate pentru o eczemă de gambă) și care reproduc tabloul 
morbid al eczemei endogene, prin extinderea erupțiilor pe suprafeţe 
îndepărtate, simetrice şi mai ales pe cele traumatizate superficial sau 
fototraumatizate, dar necorelabile cu contactul cu alergenul. 


3.2.1. ECZEMA EXOGENĂ (dermita alergică de contact) 


Poate fi provocată printr-o sensibilizare produsă de multiple 
cauze: unele micromoleculare (medicamentele, mai ales antibioticele 
aplicate pe piele sub formă de creme cu antibiotice) sau unele sub- 
stanţe chimice de la locul de muncă; leziunile apar în acest caz mai 
ales pe suprafeţele implicate (miîini, faţă), rareori după cosmetice 
(farduri, rimel, parfumuri, creme cu gerovital sau cu propolis), mai 
rar apar după deodorante (axile) sau după roșul de buze, fiecare din 
etiologii avînd o topografie semnificativă. | 

De menţionat situaţia specială a eczemei palpebrale, care poate 
fi condiționată de o alergie microbiană rino-faringiană și care răs- 
punde terapeutic, ca atare, la tratament, sau după rimel (teste), pro- 
polis, gerovital etc. 

Alte alergene sînt macromoleculare, cum sînt toxinele fungice 
(tricofitoni, epidermofitoni, candida) sau cele microbiene (toxina 
strepto- şi -stafilococică) etc. Uneori alergia e „intricată“, debutînd 
ca o alergie chimică care, pe parcurs, se complică cu una microbiană 
sau micotică, fenomen de care se ţine seama mai ales în tratament. 

Antigenii chimici micromoleculari (medicamente, chimicale) sînt 
haptene (cu structură chimică simplă), care pentru a deveni antigeni 
compleţi (macromoleculari) necesită combinarea în vivo cu polipeptide 
sau proteine bogate în lizină. Antigenii fungici şi microbieni sînt 
macromoleculari. | 

Graţie cercetărilor de imunoalergologie în ultimii ani, sensibiliza- 


rea exogenă de tip eczematos s-a dovedit a fi un proces la fel de 7 


complex ca și cea endogenă, cu desfășurare în mai multe etape. 

1. Pătrunderea antigenului (sau haptenei) în epiderm, fenomen 
favorizat de pielea prea grasă (seboreică) sau/și, mai ales, de un epi- 
derm uscat şi microfisurat, proces favorizat de o hiperalcalinizare 
produsă de săpunuri folosite prea frecvent și prea energic (mai ales 
în condiţii profesionale) sau de un contact prelungit cu un mediu 
apos (în condiţii profesionale la nichelatori, frizeri, gospodine) şi al- 
calin prin detergenti. 

2. Combinarea antigenului simplu cu proteinele membranale ale 
celulelor epidermice (mai ales malpighiene) care sînt vitale şi reac- 
tive, dar, în primul rînd, cu ale celulelor Langerhans (celule stelate 

situate în epiderm și care, în urma unor cercetări recente. s-au do- 
vedit a fi macrofage, deci intens reactive în a îngloba și „prelucra“ 
în „superantigeni“ orice haptenă. Este de menţionat că macrofagele, 
indiferent de situaţia lor topografică (piele, peritoneu etc.), au o 
funcţie extrem de activă de tagocitare şi apoi de „prelucrare“ a anti- 
genelor pe care le transformă, prin combinare cu acizii nucleici, în 
„antigene superactive“ (chiar şi haptene). 

3. Etapa următoare constă în transportul antigenelor şi superanti- 
genelor pe calea limfatică, cu staţionare la nivelul ganglionilor, unde 
prezenţa lor produce o stimulare a ariei paracorticale bogate în cen- 
tri limfoizi cu celule tinere şi limfoblaști, producînd o stimulare celu- 
iară prin limfokine şi cu înscrierea genetică a informaţiei antigenice 
în limfocitele tinere. Aceste limfocite tinere informate (cu „memorie 
celulară“) reintră în circulaţia sanguină și ajung la locul de concen- 
traţie maximă a antigenului, unde reacționează maximal, producînd 
manifestările de eczemă, cu caracterele exudative amintite. 

Limfokinele sînt substanțe solubile elaborate de limfocitele sti- 
mulate imunologic. Au fost descrise mai multe tipuri de limfokine, 
dintre care cele mai importante sînt: factorul de limfoblastogeneză, 
care stimulează proliferarea limfocitelor avînd ca rezultat apariţia 
în ţesuturi sau în culturi celulare a limfoblaștilor informaţi imu- 


nologic; factorul de inhibare a migrării macrofagelor, care reţine la 


locui de reacție imunoalergică macrofagele, cu rol de a prelucra noi 
superantigene; factorul de vasodilatație capilară și de permeabilizare 
a limfaticelor și ganglionilor limfatici. S-au mai descris şi alte limfo- 
kine. Ele, în general, se elaborează și se eliberează în stări de defi- 
cienţă ale corticosuprarenalei; cortisonicele avînd asupra lor un efect 
frenator, exploatat cu succes în terapia locală și generală a eczemei. 
Prin limfokine, procesul de sensibilizare eczematoasă se poate pre- 
lungi îndelung, chiar și după încetarea contactului cu antigenul. Ele 
probabil au un rol şi în declanșarea erupţiilor secunde, ca şi în pato- 
geneza eczemei endogene: După cum am mai amintit, erupțiile 
secunde a căror apariție este consecutivă unui placard eczematos lo- 
calizat și netratat (în cazul eczemelor microbiene) sau prin perse- 
verarea unui tratament. sensibilizant-medicamentos, mai rar prin 
contactul neîntrerupt cu o substanță chimică  profesional-sensibili- 
zantă, se manifestă prin leziuni micropapuloase sau veziculoase dise- 
minate, dispuse cu o relativă simetricitate, rar în plăci şi placarde, 
puţin sau deloc exudative, În aceste cazuri, fiind cazul unel sensi- 
bilizări intense, testele cutanate (de alipire) cu haptene, sau i.d.r. cu 
alergeni compleţi (în diluţie de 1/10—1/100) sînt de mare utilitate. 

Erupţiile secunde ca și plăcile eczematoase sînt sensibile la cor- 
tizonicele administrate pe cale generală, în doze medii. Rolul kinine- 
lor, al histaminei etc, este de ordin secundar, iar tratamentul cu 
antihistaminice este mai mult antipruriginos. . NET 

İn dermatozele profesionale, relaţia dintre o eczemă alergică exo- 

genă și dermatita de contact, produsă prin iritaţie (ortoergică) este 
important de descifrat. Prima este urmarea unui conflict alergic, a 
doua derivă din depășirea pragului de rezistență epidermică. Deose- 
birea e importantă atît din punct de vedere diagnostic cît și prognos- 
tic. Elementele esenţiale de diagnostic diferenţial sînt: 

Dermatita ortoergică (DO) apare la scurt timp după contactul cu 
agentul cauzator (de obicei, de natură chimică), care, uneori, chiar 
în momentul contactului poate provoca senzații puternice cutanate. 
Eczema apare după un contact mai prelungit și repetat, necesar in- 
stalării procesului de sensibilizare, timp dependent şi de capacitatea. 
alergenică a substanţei. Există alergene puternice, la care timpul 
de instalare a sensibilizării e mai scurt (ca de exemplu, nitrobenzolii) 
şi alergene slab reactive (antibiotice, vopsele, sulfamide etc.), la care 
alergia se instalează lent. i b | i 

Atât DO cît şi eczema alergică de contact pot apărea într-o colec- 
tivitate de muncă, dar în DO, majoritatea persoanelor expuse sint 
afectate (în grade diferite în raport cu durata expunerii și cu con- 
centraţia agentului), în timp ce în eczemă, numărul celor afectaţi 


3 í ; 3 3 

e redus, în raport cu gradul de sensibilizare. ` 

DO se limitează strict la suprafața de contact, iar după întreru- 
perea contactului, fenomenele inflamatorii se liniștesc în scurt timp, 
pe cînd în eczemă, teritoriul afectat depășește suprafața de contact 
şi poate da naștere la erupții secunde, dispariția leziunilor e mai 
lentă cu posibilităţi de recidivă. aparent spontane, dar mai ales du- 
pă greșeli de regim alimentar (maioneză, alimente conservate prin 
afumare sau în cutii). = | | 

d) De remarcat că-există DO prin cumulare (expuneri repetate la 
substanțe degresante și slab iritante: săpun,; detergenţi etc.) în care 
tabloul morbid iniţial e dominat de uscăciune, o. descuamaţie fină cu 
microfisurare, şi apoi de eczemă dată fie de alergia microbiană sau 
de cea faţă de metale (erom, nichel, cobalt). 

e) Testele alergologice de contact sînt de ajutor relativ. 

Diagnosticul diferenţial al eczemei e necesar de stabilit şi faţă 
de micozele superficiale (mai ales în spațiile interdigitale de la mină 
sau picior). Clinic, micozele sînt asimetrice, prezintă o zonă perite- 
rică „activă“ cu veziculaţie iar examenul micotic e pozitiv. 

Diagnosticul etiologic al eczemei are o importanţă practică deose- 
bită întrucît, în cadrul unei etiologii infectoalergice, se impune un 
tratament cu antibiotice sau chimioterapice antibacteriene sau anti- 
micotice, 


Forme particulare de eczemă | 


1. Dermatita atopică. Este o alergodermie particulară, de gravitate, 
care poate urmări bolnavul toată viaţa. E caracterizată prin 3 tipuri 
clinice. De menţionat că spre deosebire de eczemă, „terenul ereditar“ 

poate fi evidenţiat (urticarie, astm, rinită alergică, mi ž N 
genitori), iar în e Ata ei intervine şi e leii Sa 
„+ Formele clinice: 

a. Eczema sugarului, cu eczema feţei. Dermatita seboreică. a su- 
garului, scuamocruste grase pe pielea păroasă a capului și urechilor; 
este o alergie microbiană. ' 

b. Eczema juvenilă, cu plăci eritemato-papuloase, foarte pruri- 
ginoase dispuse pe marile pliuri, care se lichenifică, 

c. Dermatita atopică a adultului, manifestată ca o neurodermită. 

9. Eczema papuloveziculoasă a adultului, cu dispoziție preferen- 
țială pe membre, mai rar pe trunchi, cu leziuni grupate în plăci și 
placarde produse de o alergie endogenă (focar inf. colecistic, colitic, 
urinar etc.). 

3. Eczema keratozică palmară (exogenă micotică sau endogenă 
microbiologică, vezi mai sus) dar poate masca şi un psoriazis (ante- 
cedente familiale). 

Tratamentul eczemei şi al DO 

în DO sînt eficiente cortizonicele aplicate local. În formele mai 
extinse, e necesar și un tratament general în doze medii și pe o 
durată scurtă. ) 

Tratamentul local al eczemei depinde de faza erupției. În etapa 
de eczemă localizată și intens exudativă se indică (după suportanță) 
comprese cu resorcină 0,50/, acid boric 20/, nitrat de argint 0,1% sau 
borax 1%% pînă la încetarea zemuirii, după care. se aplică creme cu 
cortizonice şi, în caz de identificare a agentului infecțios, cu anti- 
bioiice (e recomandabilă antibiograma!). | 


3.2.2. ECZEMA ENDOGENĂ 


Debutează prin leziuni diseminate relativ simetrice, de aspect 
micro-papulo-veziculos, deseori confundat cu 'scabia, dar fără o 
topografie tipică pentru âceăsta și cu absenţa leziunilor caracteris- 
tice (galeria acariană și vezicula perlată). Eczema endogenă e conse- 
cința unei alergii față de un focar infecțios. (mai ales colecisto-duo- 
denal ca lambliaza, infecţii bacteriene sau candidozice intestinale) 
care trebuie evidenţiate obiectiv. Tratamentul focarului este necesar, 
erupția se supune corticoterapiei generale. În caz de renitenţă, se 1n- 
dică cure de ape minerale (Olănești). 


3.3. MICOZELE CUTANATE 


Micozele cutaneo-mucoase sînt boli infecțioase determinate de clu- 
perci, grup important de vegetale lipsite de clorofilă şi care nu pot 
anaboliza hidraţii de carbon prin fotosinteză. Aceasta explică mo- 
dul lor de viaţă, saprofit sau parazit, profitîind de substanţele or- 
ganice deja formate. Marea majoritate a acestor ciuperci nu sînt 
patogene şi numai un număr mic dintre ele provoacă tulburări în 


87 


CE Scanned with OKEN Scanner 


organism, comportîndu-se ca paraziți adevăraţi sau oportuniști.: 
Micozele respective sînt superficiale rămînînd cantonate la niye} 
epidermal, dar există și micoze profunde (excepţionale la noi în țară) 
ce ating viscerele. i 
Deși un număr mic de ciuperci sînt patogene, cazurile de micoză 
cutaneo-mucoase sînt tot mai frecvente. Răspîndirea acestor ciu- 
perci este favorizată de numeroși factori: dezvoltarea activităţii spor- 
tive, utilizarea iraţională a antibioticelor (dezvoltă micoze, mai întîi 
digestive și apoi cutaneo-mucoase) şi apariţia unor forme noi la su- 
biecții imunodeprimaţi sau care folosesc imunodeprimante  (corti- 
coizi și antimitotice). E 


3.3.1. MICOZELE SUPERFICIALE CU DERMATOFIȚI 


"Micozele superficiale cu dermatofiți sînt denumite dermatofiţii 
(sau dermatofitoze). Dermatofiţii sînt ciuperci (vegetale cu structură 
filamentoasă, fără organizare tisulară) keratofile- și deci patogene 
pentru om. Leziunile cutaneo-faneriene pe care le determină sint 
foarte frecvente şi nu sînt în: regresie deși există o terapeutică foarte 
activă. În ţările industrializate epidermofiţia afectează 30—500/ din 
populație, iar în țările subdezvoltate micozele pielii păroase a capu- 
lui apar la 300/, din populaţie. . . | SR ir i 

Epidemioologie. Dermatofiţii sînt clasificați. în trei grupe: Micos- 
porum (M), Trichophyton (T) şi Epidermophyton (E) (tabelul I), dar 
ciclul epidemiologc al: fiecăruie permite diferenţierea, a trei tipuri 
de dermatofiţi: ti a 

Dermatofiţi antropofili au o transmitere exclusivă om-om, direct 
sau indirect, prin piscină, nisipul plajei. Principalul agent este T. 
rubrum. ai a sp | 

Dermatofiţi zoofili se transmit accidental la om prin anumite ani- 
male: pisică, cîine, vițel. M. canis determină 900/ din dermatofiţiile 
zonei urbane. Nu există contagiune interumană. ... ... ui 

Dewmatofiţi telurici (sau geofili) ca şi M. gypseum pot parazita 
omul direct sau prin intermediul unui animal. : E 

Dermatofiţii ating; pielea şi fanerele (unghiile şi părul) dar respectă 

„..„..  nsele şi organele profunde, ia 


' Tabelul Y 
CLASIFICAREA DERMATOFIȚIILOR 
Clasă Epidemiologie 
l 2 
Microsporum M. audouini Emisfera nordică ` | 
M. langeroni Africa neagră 
M. ferrugineum Extremul Orient , 
M. canis | Pisică, ciine hamster (zoofil) 
M. gypseum fa a Ubicuitar (geofil). > . } MEFS. 

1 2 

nr II RE E — E 2 E a a 
Trickophyton T. tonsuraus Emisfera nordică 

T. violaceum Bazinul mediteranean 

T. soudanenze Africa neagră 

T. rozaceum Portugalia 

T. rubrum Ubicuitar 

T. mentagrophytes Şoareci albi (zoofil) 

T. interdigitale Ubicuitari 

T. verrucosum 'Bovidee (zoofil) 

T. schoenleinii Bazinul mediteranean 
Epicermophyton E. floccosum Ubicuitar 


1. Dermatofiţiile pielei glabre pot să apară la orice vîrstă, să 
atingă ambele sexe și orice parte a tegumentului, în particular zonele 
Gescoperite cu excepţia regiunii palmo-plantare. Herpesul circinat 
sau tinea circinata este forma cea mai comună, reprezentată prin 
plăci eritemato-scuamoase pruriginoase, cu' o bordură bine delimi- 
tată veziculoasă și cu o evoluţie centrifugă ce determină un aspect 
amiiar. Agentul responsabil este M. canis, ce explică predominanta 
leziunilor în zonele descoperite. Există şi leziuni atipice clinic (ase- 
mănătoare cu eczema) sau atipice topografic (forme diseminate) dato- 
riiă unui tratament inadecvat. 

2. Dermatofiţiile pliurilor se întîlnesc, de obicei, la adulţi înainte 
de pubertate, şi sînt reprezentate de trei dermatofiţi antropofili: E. 
floccosum pentru pliul inghinal şi axilar; T. mentagrophytes în 
varianta sa interdigitală și T. rubrum cel mai frecvent, care se re- 
găsește în toate pliurile. 

Intertrigo dermatofitic al marilor pliuri realizează tabloul „ecze- 
mei marginate Hebra“, un placard pruriginos ce pleacă din pliu în- 
tinzîndu-se excentric prin margini, cu o bordură policiclică cu li- 
mite nete. În eczema marginată inghinocrurală, placardul, pornit 
din pliul inghinal, se întinde superointern în zona de contact cu sero- 
tul. Fără tratament, leziunile se propagă spre pubis, perineu şi ṣan- 
tul interfesier. E. floccosum atinge adolescentul în timp ce intertri- 
go-ul cu T. rubrum apare la adulţi. În eczema marginală a axilelor, 
aspectul clinic este identic rezultînd clasicul „foi de carte, prin 
dubla sa extensie toracică și brahială. În intertrigo-ul fesier, origl- 
nea dermatofitică este mai puţin evidentă clinic, mai ales cind plă- 
cile eritemato-scuamoase se întind spre fețe. T. rubrum este mai des 
întilnit. Intertrigo-urile marilor pliuri nu sînt sinonime cu micozele; 
diagnosticul diferențial trebuie făcut cu alte intertrigo-uri de orl- 
gine infecțioasă: intertrigo cu levuri (Candida albicans), eritrasmă 
(Corynebacterium minutissimum), intertrigo. microbian (Stafilococ 
aureu, proteus, colibacili). - . 

Intertrigo interdigitoplantar cu dermatofiţi este cea mai frecventă 
si banală micoză. Intensitatea este variabilă de la o simplă fisură cu 
două lame albicioase, situate în spaţiul al IV-lea interdigitoplantar, 
îngroșarea albicioasă macerată a mai multor spaţii și pînă la forma 
profundă, cu eritem și decolare lamelară în toate spaţiile. Forma 
difuză se poate suprainfecta determinînd apariţia unei limfangite, 
adenopatie inghinală dureroasă şi febră 40°C, determinînd septice- 
mia cu punct de plecare cutanat. | 

3. Dermatofiţii ale părului. Provin din infundibulul pilar, inva- 
dînd părul de sus în jos. Fiind keratinofili, dermatotiții se opresc 
la gîtul bulbului, pentru că porţiunea subjacentă nu este keratinizată. 
Creşterea părului permite şi o atingere secundară de la bază spre 
vîrf. Atingerea pilară poate fi endotrix (în interiorul părului), ectotrix 
(la suprafaţă) sau mixtă. | 

Foliculite şi perifoliculite tricophytice. Apar mai ales la femeile 
brunete, la care epilaţia gambelor permite penetrarea micozelor de 
la nivelul epidermei. Uneori sînt favorizate de factorii iatrogeni (cor- 
ticoterapie generală, imunosupresive) sau de un teren particular 
(diabet, boala Cushing). T. rubrum este cel mai întîlnit împreună 
cu T. mentagrophytes, T. violaceum şi T. rozaceum. 

Perifoliculitele nodulare (granulomul tricofitic) este unilateral 
şi localizat la baza gambei. Pe un fond eritemato-violaceu, scuamos 
apar noduli tari cît un bob de mazăre. Pruritul este constant şi ade- 
sea incurabil. 

Foliculitele superficiale apar ca mici pustule alb-gălbui, pe o ri- 
dicătură roşie, centrată de un fir de păr. Ele sînt greu de diferențiat 
de o foliculită stafilococică. 

Sicozisul tricofitic al bărbii este format din pustule folicuiare 
infiltrate, ce se reunesc în placarde sau noduli roşii-violacei, asemă- 
nător cu sicozisul stafilococic. Doar examenul micotic poate confir- 
ma diagnosticul. | 

Micozele pielii păroase a capului. Apar la copii pînă la puber- 
tate (la femei poate să apară favusul). După modul de reacţie al 
părului se pot individualiza trei tablouri clinice: micoze tondaitte, 
micoze inflamatorii supurative sau kerion şi micozele favice. Pentru 
diagnostic sînt necesare două examinări: cu lampa Wood (ultra- 
violete), pentru căutarea unei fluorescenţe a părului parazitat, și 
prelevările micologice. | | 

Micoze tondante. Sînt determinate de micosporum sau de tri- 
cophyton, apar ca plăci rotunde eritemato-scuamoase și pseudoalo- 
pecice în pielea păroasă a capului. Uneori pot apărea localizări cu- 
tanate sau unghiale asociate. Micosporum determină o placă unică, 
situată indiferent pe pielea păroasă a capului, pseudoalopecică, ro- 
tundă, și uşor scuamoasă. Placa este tapetată de fire de păr rupte 
la 3—5 mm de emergenţă, ce se rup ușor şi sînt acoperite cu o ma- 


90 


CE Scanned with OKEN Scanner 


terie de culoare gri. Părul parazitat capătă o fluorescentă verde la 
lampa Wood. i 

În varianta tricofitică, plăcile rotunde sînt mai numeroase si mai 
mici şi sînt acoperite de o peliculă fină, făinoasă. Părul este rupt 
foarte scurt și nu apare iluorescenţă la lampa Wood. Această mi- 
coză este determinată mai ales de specii antropofile ca si T. vio- 
laceum, tonsurans (rar) sau soudanenze. Marea contagiozitate a acestei 
dermatofiţii justifică tratamentul drastic: declararea obligatorie şi 
izolarea pînă la negativarea prelevărilor. 

Micozele inflamatorii. Kerionul pielii păroase este determinat de 
T. metagrophytes. Apare ca plăci scuamoase, iniţial, estensive, ur- 
mate de un placard inflamator alopecic. Placa de cîţiva centimetri 
este presărată de orificii pilare, supurative prin care părul este ex- 
pulzat. Examenul cu lampa Wood este negativ și, din acest motiv, 
este necesar un examen micologic. Există riscul alopeciei. cica- 
triceale. 

Micoza favică este determinată de T. schoenleinii. Este mai 
frecventă în Africa de; Nord și Europa centrală. Aspectul iniţial este 
derutant pentru că se prezintă ca o mică leziune scuamoasă, bine 
delimitată, nealopecică, ușor deprimată în centru, galbenă și fria- 
bilă (godeul favic). În acest stadiu, bine tratată, micoza se vindecă 
fără sechele şi riscuri de diseminare. Examenul cu lampa Wood 
(fluorescență verde deschis) şi un examen micotic. sint necesare. 
Multiplicarea și coalescenţa godeurilor constituie placa favică carac- 
teristică: o: placă alopecică, cu cruste îngroșate, neregulate, de cu- 
loare gălbuie. Părul. restant este tern şi,răzleţ. Mirosul persistă de 
la început și este caracteristic, un miros. de şoarece. Tratamentul în 
acest stadiu. nu împiedică o alopecie cicatriceală. Această micoză 
nu se vindecă la: pubertate. . alin : 

4) Dermatofiţiile unghiale. T. rubrum şi T-mentagrophytes se lo- 
calizează adesea la nivelul unghiilor, în special la degetul mare. 
Atingerea unghială de la mîini este mai rară (invers ca la Candida) 
și este determinată de T. rubrum. Onixul dermatofitic nu se înso- 
ţeşte niciodată de perionixis (invers ca în Candidoză). zaf 

.. Onicomicozele subunghiale distale. Invazia fungică inițială se sl- 
tuează la nivelul marginii libere a unghiei ce este Îngr oşată, de cu- 
loare alb-gălbuie. Această hiperkeratoză subunghială . antrenează O 
decolare secundară a marginii libere (onicoliza secundară). În această 
varietate, T. rubrum este cel mai des întîlnit, urmat de T. interdigi- 
talis şi rar de E. floccosum,., 

„; Leuconicomicoza superficială este 
invazii fungice primitive a tablei unghiale. În 
albicioase, cu limite nete, rugoase, ce se fărimiţe 
Micoza este determinată de T, interdigitale... 

+ Leuconicomicoza subunghială proximală este rar 
straturile profunde -ale lamei -unghiale.. Afecţiunea se tr 


foarte rară şi corespunde unei 
unghie apar insule 
ază ușor la grataj. 
ă şi afectează 
aduce prin 

pete albicioase, acoperite de unghie netedă. Iniţial, leziunea este 
localizată la nivelul lunulei și se întinde apoi la toată unghia. Le- 
ziunea este determinată de T. rubrum, T. mentagrophytes și ton- 
suras. 

Onicomicodistrofia totală este secundară evoluției formelor pre- 
cedente. Lama unghială devine progresiv friabilă, aspect de „lem? 
putrezit“. Lama este distrusă rămînînd doar un ciot unghial friabil. 
- 5, Pitiriazis versicolor este o micoză cutanată, foarte frecventă, 
determinată de o levură, Pityrosporum orbiculare. Afecţiunea an- 
trenează un prejudiciu estetic, explicînd intervenţia terapeutică. 
P. orbiculare este o levură keratinofilă și lipofilă ce se găseşte în 
stratul cornos al epidermei. Aceasta explică posiblitatea sa de ditu- 
zie pe tot corpul uman, cu excepţia palmelor și plantelor, mucease- 
lor şi firelor de păr. P. orbiculare determină o tulburare de pigmen- 
tatie de culoare galben închis, (dacă leziunile nu au fost expuse la 
soare) și albicioase (pitiriazis acromiant) în caz de expunere, cină 
apare o tulburare funcţională a melanocitelor sub efectul razelor 
solare. Hipopigmentaţia persistă după tratament și dispare spontan 
în 6—12 săptămîni sau într-o lună după expunerea la soare. Există 
factori predispozanţi pentru această afecțiune cum sînt: graviditatea, 
hipercorticismul, căldura şi hipersecreția glandelor sudorale și se- 
bacee. 

Examenul cu lampa Wood arată o fluorescenţă verde a petelor 
observate clinic. Examenul micologic se face prin grataj cu o cniu- 
retă. El este suficient pentru diagnostic. Clinic, subiectul prezintă 
pe torace sau spate pete rotunde de mărime variabilă, bine delimi- 
tate, galben-deschis, acoperite de o scuamă aderentă. Maculele pot 
uneori conflua rapid în placarde policiclice fără tendinţe la vinde- 
care. La gratajul leziunilor se detașază o scuamă fină (semnul tala- 
iului). Diagnosticul diferenţial se face cu eczematidele acromiante 
(au un contur slab delimitat, apar pe faţă şi dispar vara), vitiligo 
(petele acromice au un halou hiperpigmentat bine delimitat şi apar 
în jurul orificiilor naturale), pitiriazisul rozat Gibert (o placă inițiala 
însoţită apoi de pete mai mici), lepra (macule, hipoestezice şi tuibu- 
rări neurologice) și sifilisul secundar (unde serologia tranşează iag- 
nosticul). 

Tratamentul local trebuie să fie aplicat pe toată suprafaţa cuta- 
nată și să fie precedat de o spălare a epidermei ce permite îndepi:- 
tarea levurilor şi o mai bună acţiune a antifungicelor la nivelul 
stratului cornean (locul habitatului P. orbiculare). Dintre antifungice 
se utilizează local disulfura de seleniu (Selsun), ce se aplică de două 
ori pe săptămînă, timp de patru săptămîni; derivații benzimidăzo- 
lici: clotrimazolul, miconazolul, econazolul și iconazolul, ce se aplică 
la fel. Tratamentul general cu ketoconazol (Nizoral) dă rezultate 
bune. Pacienţii trebuie preveniți că în urma tratamentului există o 
hipopigementaţie reziduală ce nu înseamnă un eșec terapeutic. Ea se 

atenuează spontan sau mai rapid la soare şi după ultraviolete. Pro- 
blema majoră a pitiriazisului versicolar este recidiva frecventă de- 
terminată de un tratament rău condus, de un contact familial, in- 
festaţia foliculului pilos (ce rămîne inaccesibil la tratament) și de pre- 
dispoziţia genetică (există purtători sănătoși de P. orbiculare), 


3.3.1.1. Tratamentul dermatofiţiilor 


Indiferent de localizare, tratamentul dermatofiţiilor se supune 
unor reguli simple născute din înțelegerea infestării fungice și a ti- 
pului de ciupercă în cauză. Uneori o terapeutică generală este indi- 
spensabilă în cazu! unei predispoziții genetice (există purtători sănă- 


toşi de P. orbicuiare). 


1. Tratament general: Griseofulvina este un antibiotic antiderma- 
tofitic, ce se administrează per os sub formă micronizată (comprimate 
de 125,250 și 500 mg), în două prize pe zi, de preferinţă la sfîrşitul 
meselor (grăsimile favorizează în mod deosebit absorbţia ei). Este bine 
tolerată deşi, ocazionai, produce toxidermii, cefalee şi tulburări di- 
gestive. Este contraindicată în ulcerul gastroduodenal, graviditate 


sau porfirie. 

Griseofulvina este fungistatic şi nu fungicid, de aceea trebuie 
administrată suficient de mult timp pentru a îndepărta keratina eli- 
minată. 

Ketoconazonul (Nizoral) este comercializat mai recent fiind un 
derivat benzimidazolic, foarte activ per os. Doza obișnuită este o 
capsulă pe zi (200 mg) și, contrar griseofulvinei, spectrul său de 
acțiune se extinde la candidoze și la agentul pitiriazisului versicolar. 
Este bine tolerat, deşi au fost semnalate hepatite ce justifică su- 
pravegherea atentă a transaminazelor pe tot timpul tratamentului. 

2. Tratamentul local este dominat actualmente de derivații ben- 
zimidazolici: elotrimazol, miconazol, econazol și izoconazol. Sint ac- 
tivi și asupra bacteriilor grampozitive. Alte produse locale sînt tol- 
naftatul şi pomada cu griseofulvină care are o eficacitate mai redusă. 
Asocierea la același preparat local a unui antifungic şi a unui corti- 
coid nu este recomandabilă. | 

“Alegerea tratamentului antidermatofitic depinde de localizare, 
alura dermatofiției și terenul pe care survine aceasta. 

Micozele-tondante trebuie tratate cu griseofulvină. Un tratament 
topic antidermatofitic nu reușește să penetreze în foliculul pilos in- 
festat. Doza administrată este de 10—20 mg/kg corp și pe zl, ce 
corespunde la un comprimat de 125 mg la un an, 2 comprimate la 
1—3 ani, 3 comprimate la 3—7 ʻani şi 4 comprimate peste 7 ani. Du- 
rata tratamentului este de 4—8 săptămîni, ghidată de examenul cli- 
nic şi în special de cel micologic, ce trebuie să fie negativ la sfîr- 

şitul tratamentului. Raderea părului face parte din tratament, fiind 
necesare două raderi: prima la începutul tratamentului cu scop epi- 
demiologic (diminuarea riscurilor de reinfestare sau de transmitere 
în anturaj) şi a doua radere la trei săptămîni de tratament, ce ser- 
veşte la eliminarea părţii din păr ce nu a fost impregnată de griseo- 
fulvină. Antifungicele locale au rolul de adjuvant. Se curăță pielea 
cu săpun şi se aplică un derivat benzimidazolic. Izolarea pacienților 
trebuie făcută profilactic în caz de tenii cu transmitere interumană 
(M. audouini, tenii microfitice sau favus). 

Korion. În tratamentul acestei micoze urgenţa nu este atit tra- 
tamentul antidermatofitic cît mai ales cel antiinflamator, pentru că 
riscul îl reprezintă alopecia cicatriceală definitivă, consecinţă a reac- 
tiei inflamatorii. Tratamentele precedente (săpunire, depilare, anti- 
dermatofitic local, griseofulvină pe cale generală), se asociază cu o 
corticoterapie generală: 1 mg/kg corp/zi de prednison, 10—14 zile. 
Este singurul tip de micoză unde corticoterapia generală nu este 
contraindicată.. Dimpotrivă, ea aduce o. sedare remarcabilă a feno- 
menelor inflamatorii prevenind şi limitînd alopecia cicatriceală. 
Aceste micoze constituie, în mediu rural, o boală profesională ce 
trebuie declarată. ; 

Dermatofițiile pliurilor. În caz de leziuni limitate este suficient 
un tratament local: aplicarea de două ori pe zi,-3 sau 4 săptămîni, 
a unui derivat: benzimidazolic local, lichid, pudră sau cremă. Se 
recomandă tratamentul chiar și după vindecarea clinică aparentă. 
În caz de leziuni extinse şi plurifocale, se asociază tratamentul per 
„os cu griseofulvină:: 1 g/zi, 4—6 săptămîni, la adult. După baie 
se recomandă uscarea pliurilor. = T 

Herpesurile circinate nu necesită decît un tratament local. În 
caz de leziuni profunde, se asociază și griseofulvina per os, 4—6 
săptămîni. wi f 

Onicomicozéle dermatofitice necesită un tratament în funcţie de 
tipul dermatofiţiei. Dacă se începe un tratament local; trebuie să 
se ştie că penetrarea antifungică în unghie este nulă şi că acest 
tratament nu asigură în nici un caz vindecarea. Se recomandă un 
tratament general de lungă durată, ținînd seama de creşterea un- 
ghiilor: 6 luni pentru unghiile de la mîini şi un an pentru cele de 
la picioare. Se recomandă şi tocirea unghiilor cu un disc abraziv. 
Cind o singură unghie este atinsă, se recomandă şi ablaţia ei, dacă 


ideea nu-i repugnă bolnavului. 


a 


3.3.9. CANDIDOZELE CUTANEOMUCOASE 
_.. Candidozele cutaneomucoase sînt determinate de Jevuri şi în 
formele. lor acute sau subacute, pun probleme practicii cotidiene, 
prin frecvenţa, apariția. la orice vîrstă şi localizarea variată. ,. 

Etiopatogenie. Din cele 81 de specii de candida doar zece sînt 
potenţial patogene pentru om. Cele principale sînt candida albi- 
cans (C.A.), C. tropicalis, C. parapsilosis, C. kruzei, Candida este 
un saprofit natural al mucoaselor. La om, tubul digestiv reprezintă 
un rezervor de C.A. Pe piele, C.A. nu se' găseste în conditii nor- 
male. Specia umană se infectează pornind de la propriile levuri en- 
dogene, ce trec în faza patologică sub influența diverșilor factori 
favorizanți, ce pot să fie locali sau generali. 


Factorii locali sînt reprezentați de umiditate și de maceraţie, ceea 
ce explică apariția leziunilor la nivelul pliurilor. O igienă defec- 
tuoasă, o îmbrăcăminte groasă, folosirea săpunurilor acide, con- 
tactul cu produsele zaharoase (cofetari, bucătari) crese frecvența 
candidozelor. 


Factorii generali sînt reprezentați de stările care scad rezistența 
organismului. Copiii şi bătriînii sînt cei mai expuși. Sarcina favo- 
rizează candidoza vaginală prin modificările fiziologice locale. Afec- 
țiunile endocrine (diabetul), prin deficitul imunologic, favorizează 
candidozele. 'Tratamentul imunosupresiv (chimioterapie, corticoizi), 
antibioticele, estrogenii, antiparazitarele (metronidazol) determină 
candidoze. 


1. CANDIDOZELE BUCALE SAU PERIBUCALE 


Muguetul se întîlneşte la toate virstele, mai ales la copii şi, în 
special, la prematuri. În partea posterioară a mucoasei bucale apar 
pete roșii uscate și dureroase ce cresc în 2—3 zile acoperindu-se de 
un depozit albicios, ce confluează în placarde neregulate. Depo- 
zitul se reface rapid după îndepărtarea mecanică. Muguetul poate 
atinge limba (determinînd o glosită roșie şi depapilată, cu depozit 
albicios), palatul (determinînd o roşeaţă mediană). Subiectiv, apare 
senzația de gură uscată, cu gust metalic, senzaţia de usturime şi 
uneori disfagie. Vindecarea este rapidă sub tratament. Diagnosticul 
pozitiv se bazează pe aspectul clinic evocator, prezenţa levurilor la 
examenul direct și numărul mare de colonii de C.A. în cultură. 
Diagnosticul diferenţial se face cu plăcile de leucoplazie sau cu ero- 


ziunile postbuloase din pemfigusul mucos. 


Limba neagră viloasă nu este rară și apare mai ales la adult. 
Pe partea posterioară şi mediană a limbii apare o tentă brună şi 
neagră prin oxidarea keratinei papilelor filiforme. Apariţia ei este 
determinată de o igienă defectuoasă bucofaringiană, tutun, alcoo- 
lism, produse oxidante, radioterapie şi antimitotice. Evoluţia ei este 
lungă (ani) întreruptă de pusee de remisie. 

Perleşul este un intertrigo al comisurilor labiale, uneori bilate- 
ral, foarte recidivant, Clinic, leziunile variază în intensitate: la înce- 
put sînt eritematoase și ușor scuamoase pe versantul cutanat al 
comisurii, determinînd apoi îngroșarea semimucoasei cu fisurarea. 

fundului pliului. Perleșul rămine izolat sau se integrează în alte 
leziuni cutaneomucoase. Există cauze favorizante multiple: tul- 
' burări nutriţionale, factori mecanici (umiditatea şi maceraţia perma- 
nentă a comisurilor bucale, tulburări de articulare dentară sau eden- 
taţie), factori generali (antibiotice, estrogeni, diabet, deficit imunitar). 
Diagnosticul diferenţial se face cu perleșul infecțios streptococic sau 
stafilococic ce apare la copii. 
Cheilita candidozică este rară, determină eroziuni roșii intense și 
Gescuamaţia buzelor. 


2. CANDIDOZELE PERIANALE ȘI GENITALE 


Candidozele anale și perianale sînt foarte frecvente şi apar după 
o cură de antibiotice, ce favorizează candidoza digestivă. Leziunile 
se traduc printr-un prurit tenace, arsuri şi usturimi exacerbate de 
scaun. Mucoasa anală este roșie intens, mai mult sau mai puţin 
erodată și acoperită de un depozit albicios. Tegumentele din jur 
sînt atinse pînă la pliul interfesier. Tulburările digestive ca diareea 
pot fi inconstante. 


Vulvovaginita candidozică apare la adult dar, uneori, şi în peri- 
oada prepubertară. În faza acută, trei semne atrag atenţia: pruritul, 
arsura şi dispareunia. Leucoreea este adesea banală dar ea poate fi 
abundentă, albicioasă. și cremoasă în 200/, din cazuri. Mucoasa este 
roșie, uneori erodată prin grataj, iar labiile mari pot fi lichenificate. 
Leziunile au tendința de a se extinde și la pliul inghinal și perianal 
realizînd o plagă cu extensie centrifugă, avînd la periferie pustule 
plane sau în coleret epidermic decolat. Examenul cu speculul apre- 
ciază extensia în vagin a leziunilor, sub forma unui depozit albicios 
pe o mucoasă eritematoasă. În 20% din cazuri, vulvovaginita se aso- 
ciază cu o uretrită, cistită sau ureteropielită. În caz de graviditaie 
„pot apărea două complicaţii: ruptura prematură a membranelor și 
infecția fetală.. n. mao 

„Se caută leziunile asociate în pliuri, unghii şi digestive, precum 
și factorii favorizanţi. În aceste cazuri, se examinează şi partenerul 
şi se verifică serologia sifilitică. ~ 

Diagnosticul diferenţial se face cu alte vulvovaginite, trichomonas, 
gonoree, mycoplasme, echlamydi, germeni banali, leucoreea fiziologică 
a gravidelor, psoriazis, boala Paget sau Bowen. 

Balano-postita candidozică este adesea secundară unei contaminări 
sexuale Și de aceea necesită tratamentul ambilor parteneri. Aspectul 
clinic este polimorf; în forma acută, la 24—48 de ore după raportul 
sexual apare pruritul, eritemul și veziculo-pustule în șanțul balano- 
prepuțial. La scurt timp apar eroziuni roşii, acoperite de un depozit 
albicios, pe un fond de eritem difuz al glandului și al feţei interne a 
prepuţului. În forma subacută, apare un placard roșu, neted sau 
scuamos, asemănător cu eritemul psoriatic sau cu cel din lichen. Tre- 

buie făcută biopsia din leziuni dacă tratamentul anticandidozic este 
incficace. Balanopostita se poate asocia cu o uretrită cu C.A. Extensia 
leziunilor se poate face spre pliul inghinal sau burse. 


3. CANDIDOZELE PIELII ȘI ALE FANERELOR 

Intertrigo care poate afecta pliurile mari și mici. 

Intertrigo-ul pliurilor mari (inghinal, axilar, submamar și inter- 
fesier apare mai aies la obezi, diabetici sau la persoane cu o sudo- 
ratie exagerată. Clinic, leziunea elementară este o veziculo-pustulă 
situată în profunzimea pliului, care se fisurează și se întinde sime- 
tric sub forma unor plăci eritematoase netede de culoare roșie. Pru- 
ritul determină leziuni de grataj. Atingerea pliurilor este bilaterală 
dar asimetrică. Leziunile se pot suprainfecta cu bacterii. 

Intertrigo-ul pliurilor mici (interdigital, ombilical, retroauricular, 
comisural şi labial) este favorizat de factori vestimentari (șosete sin- 
tetice) sau factori profesionali (menajere, patisieri, gunoieri). La ni- 
velul mîinilor, debutul leziunilor este în spaţiul trei interdigital, sub 
forma unei exulceraţii sau a unei dermatite pruriginoase. La pi- 
cioare apare sub forma unui intertrigo pruriginos nespecific, ce si- 
mulează infecția dermatofitică cu care poate coexista. Toate spațiile 
interdigitale pot fi atinse. 

Foliculite izolate. Sînt rare şi apar la nivelul foliculului pilos al 
bărbii, după aplicarea corticoizilor locali, precum şi la femeile cu 
acnee tratate cu tetraciclină mult timp. 

Onixul şi perionixul. Apar mai ales*la femei. Anumite profesiuni 
sînt mai expuse: patisieri, spălători. Microtraumatismele repetate, 
diabetul, candidoza vaginală şi alți factori joacă, de asemenea, un 
rol important. C.A. pătrunde în unghie provocînd un perionixis 
subacut inflamator sub forma unui burelet roșu dureros. La pre- 
siune se elimină o serozitate. Atingerea unghială este secundară, 
unghia devenind rugoasă şi cafenie. 

Manifestările cutanate ale septicemiei cu candida apar pe un te- 
ren particular: la imunodeprimaţi, în intervenţiile chirurgicale abdo- 
minale majore sau la cei cu cateter transcutan peniru dializa peri- 
toneală. Agentul responsabil poate fi C.A., C. tropicalis, kruzel. Pe 
fondul unei hiper- sau hipotonii cu frison şi alterarea stării gene- 
rale, apar mialgii difuze și leziuni maculopustuloase sau maculo- 
noduloase de 0,5—1 cm diametru, Leziunile sînt monomorfe, nedu- 
reroase, nepruriginoase şi infiltrate, ele apărînd pe trunchi, abdomen 
şi membre. Există riscul metastazei septice în organele viscerale că 
inima, plămîn, articulaţii, tract gastrointestinal, rinichi şi sistem 
nervos central, Preievările multiple din urină, ler, lichid pleural 
sau abcese pot să rămînă negative. Diagnosticul se bazează pe sero- 
logie (imunodifuzie, imunofluorescenţă) și biopsia cutanată cu cul- 
tura fragmentelor de piele. Evoluţia fără tratament este mortală în 

750% din cazuri. Prognosticul depinde de rapiditatea diagnosticului 
și a tratamentului. 

Manifestările clinice ale alergiei la candida-candideide 

Rolul candidei a fost admis în multe manifestări cutanate ca și 
eczema dishidrotică palmo-plantară, eczema peribucală, eczematide, 
anumite urticarii cronice, acneea rozacee și pruritul localizat și ge- 
neralizat. Testele intradermice în aceste cazuri sint pozitive. Eradi- 
carea focarului candidozic se poate însoţi de vindecarea dermatoze- 
lor respective. 


4. DIAGNOSTICUL CANDIDOZELOR 


Diagnosticul direct de candidoză se face prin examinarea la mi- 
croscop, prin cultură şi examen histologic. Prelevările se fac din le- 
ziuni ce nu au fost încă tratate, prin grataj cu o chiuretă. Scuamele 
şi debriurile unghiale sînt examinate în hidroxid de potasiu 30%/, 
iar lichidele patologice pe frotiuri colorate Gram sau May Grün- 
wald Giemsa, pe care se evidenţiază levuri și pseudofilamente mice- 


liene. Examenul direct este urmat de cultura pe mediul Sabouraud, 


ce evidenţiază două elemente importante: numărul de colonii și rapi- 
ditatea creșterii. C.A. găsită pe piele este patogenă spre deosebire 
de alte specii de candida ce sînt saprofite cutanat. Pe mucoase C.A. 
este un saprofit obișnuit. 


Este nevoie de mai mulţi factori pentru afirmarea unui diagnostic 
de candidoză: tabloul clinic, izolarea levurilor în număr mare și 
testul terapeutic. ! 


Examenul histologic pe secţiuni cutanate colorate PAS (deși mai 
rar practicat) evidenţiază pe lame C.A. sub formă de celule izolate, 
burjonate sau celule şi filamente miceliene. 


Diagnosticul imunologic cercetează anticorpii serici şi este prac- 
ticat în candidozele viscerale sau sistemice. Pozitivarea serodiagnos- 
tică în candidozele superficiale este rară. Se utilizează hemaglutina- 
rea, fixarea complementului, imunofluorescenţa, și electroioreza. Evo- 
lutivitatea anticorpilor este interesantă pentru diagnostic și pentru 
supravegherea tratamentului. . 

Alte examinări practicate sînt micograma, ce prezintă interes în 
manifestările grave, înaintea apariţiei unei rezistenţe la antifungice. 
IDR-ul la candidină explorează imunitatea celulară, 90/ din adulți 
au IDR-ul la candidină pozitiv. Acesta prezintă interes doar în mâ- 
nifestările alergice. 


5. TRATAMENT 


Tratamentul trebuie să respecte anumite reguli: prelevarea mico- 
logică, care trebuie să preceadă tratamentul; căutarea și suprimarea 
factorilor favorizanţi și a focarelor la distanţă; continuarea trata- 
mentului încă zece zile după vindecarea clinică. 

Se disting două grupe de antifungice: antibioticele și antifungi- 
cele de sinteză. 

Antibioticele antifungice sînt reprezentate de Stamicin, Nistatin, 
(Mycostatin), sub formă de suspensie, unguente, ovule sau compri- 
mate, ce nu depășesc bariera intestinală fiind utilizate pe cale orală 
pentru sterilizarea unul focar digestiv. Nistatinul este fungistatic 
şi fungicid. Pimancina (Pimafucin) este utilizată pe cale locală (un- 
suente și comprimate ginecologice). Amtotericina B se găsește sub 
formă de suspensie buvabilă, comprimate ginecologice, pomadă și 
loţiune. Se poate utiliza şi pe cale parenterală, dar numai în spital, 
existînd riscul intoleranţei și al toxicității. 

Antifungicele de sinteză sînt reprezentate de fluocitozin (Anco- 
til), un fungistatic ce difuzează, după absorbţia orală sau perfuzie, 
în întreg organismul. Are o toleranţă bună dar există unele sușe de 
C.A. rezistente. | 

Derivaţii de imidazol au avantajul de a acţiona și pe alte elemente 
fungice (dermatofiţi). Ei sînt folosiți pe cale locală și sînt repre- 
zentaţi prin: miconazol, econazol și  izoconazol. Miconazolul este 
utilizat în comprimate în formele rebele la tratamentul local. Ke- 
toconazolul (Nizoral) este rezervat atingerilor viscerale dar prezintă 
riscul hepatitei toxice. F | 

Asocierea antifungic-corticoid sau antibiotic este puţin logică și 
este rezervată indicaţiilor excepționale. i 

În candidozele bucale se preconizează băi' de gură cu bicarbonat 
de sodiu, Nistratin în suspensie sau Amfotericină B ţinută în gură 
cinci minute, de trei ori pe zi, timp de 15 zile, precum şi Nistatin 
per os. pi t Et 

În cheilite şi perleș se utilizează un tratament local și general 
ep Nistatin zece zile: 3. ai t a TBD ad 

În candidozele genitale se suprimă antisepticele acide. La femeie 
se folosesc ovule antifungice timp de 15 zile sau pomadă, cu trata- 
rea partenerului. La bărbat, se fac băi cu hipermanganat de potasiu, 
soluție 1/10.000, Nistatin suspensie, derivații imidazolici în concen- 
traţie slabă pentru a evita maceraţia. d | 

În candidozele anale, se face un tratament local şi general timp 
de trei săptămîni. ý | ki 

În intertrigo, tratamentul local trebuie urmărit pînă la vindecarea 
completă a leziunilor. | | 

În atingerile unghiale, se utilizează în tratament local sub pan- 
sament ocluziv, mai multe luni pînă la vindecarea completă și nor- 
mală a unghiei, = | : 

În concluzie, tratamentul candidozelor mucocutanate este adesea 
simplu şi local. Tratamentul general se adresează formelor digestive 
asociate, 

3.4. PARAZITOZELE PIELII 


Parazitozele pielii pot fi contractate de om în trei feluri: prin 
transfer de la om la om (interumane), transfer de la animal la om 
(zoofilic) şi prin transfer de la alimente, praf sau vegetaţie, (geo- 


filic). 
3.4.1. SCABIA 


Scabia este o boală foarte contagioasă cauzată de femela adultă ce 
Sarcoptes scabiei. Parazitul este de aproximativ 0,3—0,4 mm lun- 
gime și are patru perechi de picioare. Cu cele din față parazitul 
se deplasează pe piele sau penetrează în epiderm. Pătruns în epi- 
derm se îngroapă în stratul cornos al pielii formînd un traieci în- 
dreptat spre stratul granulos, unde depune două sau trei ouă în 
fiecare zi. Ouăle se transformă în larve care în cîteva zile părăsesc 
adăpostul și se adună în jurul foliculului pilos. Paraziţii se hrănesc 
cu debriduri celulare și lichide din piele. 

Gratajul nocturn este foarte sugestiv pentru diagnosticul de sca- 
bie. Simptomul este cauzat de o reacţie alergică provocată la părăsi- 
rea de către larve a adăpostului și îndreptarea lor spre epiderma su- 
perficială. Cei mai afectaţi sînt copiii și adulţii tineri. Populaţia 
aproximativă a unei infestări cu paraziți adulţi este de 12 femele și 
11 masculi. Poate să existe o întirziere de șase săptămîni de la in- 
festarea cu paraziți şi apariţia semnelor caracteristice bolii. 

Epidemiologie. Majoritatea cazurilor de scabie sînt limitate la de- 
getele de la mîini, boala fiind răspîndită prin strîngerea de mină, 
de unde şi numele de „boală de afecţiune“. Mai poate fi contractată 
prin contact sexual, dans sau alte activităţi sociale intime. Este o 
boală familială putînd fi răspîndită prin folosirea aceluiaşi aşternut 
de către copii, deşi perioada lungă de incubație pune sub semnul 
întrebării acest fel de transmitere. Mallamby, folosind voluntari, a 
demonstrat că aşternutul și lenjeria nu sînt responsabile pentru răs- 
pîndirea bolii, astfel încît fierberea şi curățirea specială a cearşeatu- 
rilor şi păturilor nu sînt necesare în tratamentul modern al scabiei. 

Clinic. Simptomul cardinal este gratajul, ce este mai pronuntat 
noaptea cînd pacientul este în patul încălzit. Un rash extins constind 
din papule, vezicule, cruste şi escoriaţii este foarte sugestiv pentru 
diagnostic. Descoperirea șanțului acarian de culoarea pielii sau gri 
murdar, cu lungimea de 5—15 mm lungime pune diagnosticul de 
certitudine. Șanţurile apar, de obicei, pe feţele laterale ale degete- 
lor, încheieturi, călcîiele picioarelor, dar poate să nu fie evidenţiat 
la o persoană curată. Din complicațiile scabiei enumerăm dermatita, 
impetigo-ul şi urticaria generalizată, mai ales după folosirea incorectă 
de corticosteroizi topici. 

Pot să apară şi noduli în axilă, scrot sau abdomen chiar si după 
un tratament aparent cu succes. | 

Diagnosticul cert de scabie se pune prin extragerea din șanțul 
acarian a parazitului femel și examinarea lui microscopică. La per- 
soanele curate este dificil de găsit șanțul acarian dar distribuţia 
extinsă a erupției şi istoricul contactelor sociale cu o persoană ce 
prezenta un rash cu grataj, sint motive suficiente pentru stabilirea 
diagnosticului. Se poate face un tratament pentru scabie și în cazul 
unei simple suspiciuni, evitindu-se în acest fel insomnia și iritația 
locală. i 

Tratamentul în scabie prevede tratarea întregii familii, sau a ori- 
cărui contact social cunoscut. Se cunosc mai multe tratamente. Izo- 
merul gamma al HCH (Lindan) este foarte eficient aplicat sub formă 
de cremă 1074. Înaintea tratamentului, pacientul trebuie spălat cu 
apă și săpun. După uscare crema se aplică cu o perie sau pînză, 
acoperind întregul corp cu excepţia feţei, sitului și scalpului, în mod 
deosebit în zonele implicate. O a doua aplicare la 24—48 de ore este 
necesară pentru a se asigura eradicarea completă. Este important 
să nu se aplice preparatul în mod excesiv, pentru că s-au raportat 
ioxicităţi ale S.N.C., ca urmare a folosirii greșite. Se mai poate 
folosi benzoatul de benzil în emulsie 2504, cu două aplicaţii la dis- 
tanţă de cinci zile. Eficienţa este mare, produsul este ieftin dar are 
un miros neplăcut și poate determina eczematizări. Fenolul în 
cremă sau loţiune 10%% poate fi folosit ca o alternativă antiprurigi- 
noasă ieftină. 

Scabia norvegiană, numită și scabie crustoasă, este rară dar foarte 
contagioasă, determinînd epidemii în spitalele de boli mintale și 
instituțiile geriatrice. Este o infestare asimptomatică cu numeroși 
paraziți de Sarcoptes scabie. Pacienţii nu se plîng de mîncărimi însă 
prezintă leziuni crustoase vechi pe membre și trunchi asemănătoare 
parapsoriazisului. Boala mai poate apărea la pacienţi cu tratamente 
imunosupresive sau la cei ce folosesc corticosteroizi sistemici. Trata- 
mentul este identic ca și în cel de scabie. 


3.4.2. PEDICULOZELE 


În etiologia pruritelor trebuie avut în vedere și parazitozele ex- 
terne, în particular ftiriaza, care este frecventă la ora actuală avînd 
amploarea unei veritabile epidemii. Se distinge pediculoza capului, 
corpului și cea pubiană (morpion). i 

1) Pediculoza capului. Intestaţia cu păduchele de cap (Pedicules 
humanus capitis) a fost răspîndită în timpul celui de al doilea război 
mondial. Incidenţa ei a scăzut recent datorită eficacităţii insecticide- 
lor organo-fosforice moderne. Apare mai puţin în zonele industriale 
dar copiii de vîrstă mijlocie pot totuși să fie atinși. Donaldson, în 
1975, a arătat o rată de infestare de 2,4% în rîndul școlarilor din 

Anglia. Păduchele are 3—4 mm lungime și variază în culoare de la 
gri murdar pînă la negru. Depune 7—9 ouă pe zi care devin nimfe 
în 10—11 zile. Femela dezvoltată depune 300 de ouă pe lună. 

Copiii afectaţi se plîng de o mîncărime intensă a scalpului, ne- 
liniște, iritabilitate şi neatenţie la şcoală. Păduchele şi ouăle lui se 
găsesc la suprafaţa scalpului, parte mai caldă decît firul liber al 
părului. Durata de infestare poate fi estimată după poziţia ouălor. 
Ouăle situate la distanţă indică o infestare veche sau inactivă ce 
nu necesită tratament. Vechile tratamente cu xilol în vaselină sau 
glicerolat de amidon rămîn eficace, dar lindinele nefiind omorite 
trebuie îndepărtate cu un pieptene metalic. Malationul, în loţiune 
de 4,50%, este eficient și are o acţiune oucidică puternică. Se aplică 
liber la rădăcina părului și scalpului şi se usucă avind grijă ca 
părul să nu vină în contact cu o flacără deschisă. Părul se spală la 
12 ore iar pieptănarea se face cu un pieptene cu dinţii subțiri. Se 
poate folosi și un șampon cu Malation, două șamponări pe săptămînă, 
timp de două săptămîni, pentru a asigura eradicarea păduchilor. 
Profilaxia pediculozei capului constă într-o igienă severă, o supra- 
veghere atentă îndeosebi în mediile școlare și în tratarea rapidă a 
subiecţilor contaminaţi. -* | i 

2) Pediculoza pubiană, determinată de pediculus pubis denumit 
şi „fluturele dragostei“, este atras de perii aspri ai pubisului, ai re- 
giunii perianale, axiale, gene, sprincene și barbă. Ca şi fturius capitis 
şi acesta îşi depune ouăle sub formă de lindini atașate puternic de 
firele de păr ce facilitează diagnosticul. Păduchele poate fi găsit 
ușor sub formă de grămăjoare gri-maronii ce simulează o pigmenta- 
ție, dar la gratajul acestor pete ei se mobilizează imediat. Pruritul 
este uneori violent determinînd escoriaţii şi cruste. Extinderea se 
face prin contact sexual dar poate fi luat şi prin îmbrăcăminte sau 
grupuri sanitare, Este mai mare decît păduchele de cap şi poate îi 
văzut cu lupa (de aceea se numsâște și păduchele lat). Tratamentul 
poate fi realizat prin pulverizarea insecticidelor deja amintite. În 
cazul xilolului, este necesară raderea. părului :deoarece xilolul nu 
omoară lindinele. În cazul atingerii genelor, se poate aplica un un- 
guent oftalmic cu oxid galben de mercur. Folosirea preparatelor cu 
mercur pentru corp este contraindicată putînd determina dermatite 
mercurice severe. Administrarea intempestivă de corticoizi locali 
sau generali este contraindicată pentru că produce scăderea rezis- 
tenţei organismului. Este necesară întotdeauna examinarea membri- 
lor familiei și tratarea profilactică a subiecţilor ce vin în contact cu 
bolnavul, a copiilor de vîrstă școlară, fiind obligatorie examinarea cu 
atenţie a tuturor subiecţilor ce frecventează aceeași clădire. 

3) Pediculoza corpului (Pediculus vestimenti). Se localizează pe 
tesumente şi produce un prurit violent, leziunile prin scărpinare pu- 
tînd sta la baza unor infecţii secundare, la subiecţi cu igiena dejec- 


tuoasă. Pruritul generalizat afectează în special anumite regiuni: 

axila şi centura. În cazul de infestaţii vechi, paraziţii trebuie căutau 
pe lenjerie și în cutele îmbrăcăminţii unde se găsesc în număr mare. 
Acest examen este indispensabil mai ales la subiecţii cu o igienă co- 
rectă, ce-şi schimbă lenjeria înainte de consultația medicală. Exa- 
menul îmbrăcăminţii este necesar și se face în prezența pacientilor 
pentru că tratamentul constă în dezinfecţia hainelor și a lenjeriei, 
Se folosesc aceleași insecticide ca în pediculoza capului. Lenjeria 
este pusă la spălat, hainele dezinfectate sau doar călcate pe dos cu 
un fier cald pe o cîrpă umedă. Dacă leziunile cutanate sînt impor- 
tante sau suprainfectate, pe lîngă băi se aplică un alcool iodat. De 
asemenea, se mai pot administra sedative ușoare. 


3.5. PIODERMITELE 


Pielea normală adăpostește o floră destul de bogată (40.000— 
800.000 sermeni/cm?) formată din germeni aerobi, anaerobi și ciu- 
perci (vezi Tabelul II). Sterilizarea suprafeţei cutanate este virtual 

Tabelul II 
-FLORA CUTANATĂ NORMALĂ 


BACTERII AEROLi 
COCCI Hi Microcorcus 


/s. epidermidis 
Stafilogoceua iy; saprophyticus 


(coagulazo — negativ) 


DIFTEROIZI: Brevibacterium 
Corgnebacterium 


BACTERII ANAEROBE 


PROPIONILBACTERIACEAE: P, acnes 
l l P. avidum 
P. granulosum 


i /'orbiculare 
FUNGI; Pityrosporum Ovi | 
a ai aitt zi Aa a a 
(După Witkowski) 


imposibilă. Flora bacteriană se găsește pe stratul keratinizat al epl- 
dermei şi în foliculul pilos. Germenii respectivi provoacă rar O infec- 
ţie, fiind sensibili la secrețiile gazdei și la mecanismele de apărare 
celulară. Flora microbiană cutanată este alcătuită dintr-o floră per- 
manentă şi una tranzitorie. Cea permanentă este formată din sta- 
filococi, b. pseudodifterici şi bacilul butiric, pe cînd cea tr anzitorie 

este formată din germeni patogeni și nepatogeni. La un mare număr 
de martori, s-au putut izola stafilococ aureu de pe perineu, bacili 
gramnegativi din axile, regiunea inghinală și interdigitală, micro- 
organisme ce nu pot fi considerate însă ca făcînd parte din flora 
cutanată normală. l 

Aceşti germeni se găsesc în mediul în care trăiește individul, pe 
vectori, în nasofaringe și pe tubul digestiv. 

Flora cutanată normală joacă un mare rol în momentul în care 
alți germeni colonizează pielea și provoacă o infecție. Pielea însăși 
împiedică accesul bacteriilor în organism, reprezentînd primul mij- 
loc de apărare în faţa unei invazii microbiene. Anumite proprietăți 
ale pielii, ca și prezenţa acizilor graşi liberi, inhibă cocii gram- 
pozitivi, iar uscăciunea pielii şi anticorpii din sudoare împiedică 
dezvoltarea de coci gramnegativi. 

Pielea formează deci o veritabilă frontieră între om și mediul 
său, infecția producîndu-se numai cînd echilibrul gazdă-parazit se 
deplasează în favoarea parazitului: existența unei porţi de intrare 
cutanată (înţepătură de insectă, infecţie parazitară, dermatoză pru- 
riginoasă, dezechilibru imunitar și disfuncţie granulocitară) leu- 
cemie, disgammaglobulinemie, malnutriție, diabet zaharat, agranulo- 
citoză etc. 

Anumite evenimente cum ar fi: schimbarea mediului, climatul 
umed, aplicarea antibioticelor topice, agenţii imunodeprimaţi, utili- 
zarea antisepticelor şi episoade de internare clinică (infecție nozoco- 
mială) pot modifica flora cutanată normală și microorganismul „re- 
zident“ poate deveni patogen. 

Dacă piodermitele survin indiferent de vîrstă, sex sau rasă, ele 
sînt mai frecvente la copii și la tropice, unde coexistă cu lipsa de 
igienă și cu suprapopulaţia bacteriană. Nu se cunoaşte exact inci- 
dența acestei afecţiuni, ea a făcut foarte rar obiectul unei estimări 
în tratatele de medicină, iar automedicaţia este frecventă în acest 
domeniu. 

Streptococii şi stafilococii sînt principalii responsabili ai infecţiei 
cutanate (Tabelul III), Clasificarea piodermitelor se face pe baza cri- 
teriului etiologic în stafilococii și streptococii. Diagnosticul în pioder- 
mite este adesea dificil, recurgîndu-se la cultură, coloraţie şi doza- 
rea anticorpilor specifici. 

1) Streptocociile aparţin grupului A beta hemolitic care este 
principalul responsabil al infecţiei streptococice. Infecția apare numai 
dacă este depășită bariera epidermică, formîndu-se un eritem ex- 
tensiv şi o eventuală necroză acompaniată de adenopatie, limfan- 
gită şi febră. Supuraţia în cazul streptococilor este rară. Extremită- 
tile sînt cel mai adesea atinse. | 

` Streptocociile se manifestă în principal sub formă de piodermite 
şi faringite. Germenii piodermitelor sînt vehiculaţi prin contactul cu- 

Tabelul IIl 
GERMENI RESPONSABILI DE PRINCIPALELE PIODERM ITE 


PN a o S O NI II 


CELULITE * Streptococ 
* Pseudomonas 
* Hemophilus influenzae (umilături peribucale secundare unei septi- 
cemii la n.n. atinși de faringite sau otite) 
* Criptococus (la imunodeprimaţi) 
* Anaerobi: Clostridium perfringens (reperabil după mirosul său 
fetid şi crepitaţiile gazoase din țesutul subiacent) 


ECTIMA : * Streptococ 
* Pseudomonas (septicemie) 


ERIZIPEL : * Streptococ 
IMPETIGO BULOS: * Statilococ 


IMPETIGO NEBULOS: * Streptococ 
* Stafilococ 


FOLICULITE : *  Stafilococ 


+ Pseudomonas 
Aerobi, Klebsielle (acnee tratată cu tetraciclină) 
Propionilbacterium acnee (leziuni în pielea păroasă) 
Tricophyton mentagrophytes 
Candida albicans (la n.n.) 
* Herpes simplex (la n.n. și imunodeprimați) 

| „FURUNCULOZA ;* Stafilococ 

* Proteus (acnee tratată cu tetraciclină) 

* Microsporum canis; Microsporum gipseum 

* Trichophyton mentagrophytes (Kerion) 

* Pseudomonas (septicemie) | 


XXX x 


(După Witkowski) ~ 


tanat sau prin intermediul vectorilor pasivi. Nasofaringele este con- 
taminat pe cale cutanată. 

Decelabili doar după 10 zile, anticorpii nu au o prea mare valoare 
diagnostică în cazul infectiei acute. Din contră, cercetarea lor per- 
mite verificarea unei streptococii primitive. Valori prea scăzute eli- 
mină o infecţie recentă, doar dacă s-a intervenit cu un tratament 
precoce şi intensiv, Dozajul antistreptolizinei 0 (ASLO), este o me- 
todă de cercetare imunologică foarte utilă. Se: mai cercetează anti- 
dezoxiribonucleaza B (anti ADN-aza B), ce poate fi pozitivă în caz 


de piodermite. Asocierea acestor două teste permite detecția a 98%/0 


din infecția streptococică de grup A. 
Piodermita şi faringita declanșează rareori glomerulonefrite acute 
sau un reumatism articular acut. Glomerulonefrita acută apare in 

epidemiile de faringită streptococică cu proteina M, complicîind 1004 
din streptocociile cutanate prin eliberarea unei toxine (proteina M 
nefrotoxigenă); complexele imune circulante din sînge precipită în 
glomeruli provocînd leziuni, unele tranzitorii iar altele putînd evolua 
spre o nefropatie gravă. Prezenţa acestei complicaţii în piodermitele 
streptococice arată bine că orice terapie nu este destul de efici- 
entă şi eficace pentru a elimina riscul şi gravitatea glomerulone- 
fritelor. 

2) Stațilocociile. În lumea bacteriană, stafilocociile joacă un prim 
rol, dînd o simptomatologie foarte variată, ce ridică dificultăți tera- 
peutice în alegerea antibioticului eficace. 

Piodermitele stafilococice ating în principal fața, infecția de- 
marînd în jurul unui folicul pilos, a unui conduct sudoripar sau a 
unui orificiu mucos. În cazul lor se observă adesea bule și pustule 
înconjurate de un mic halou eritematos. Dacă reacția inflamatorie 
este intensă este semnul unei suşe foarte virulente probabil penici- 
linorezistente. Dacă infecția a fost contractată în mediu spitalicesc, 
germenii responsabili pot produce, în procent de 9004, o penici- 
linază. Se pot izola germeni la nivelul narinelor şi a perineului. 
Noi-născuţii și persoanele cu dermatită atopică sînt purtători cu- 
noscuți de stafilococi. 


3.5.1. TABLOURI CLINICE PARTICULARE 


1) Erizipelul şi celulita sînt veritabile piodermite ce ating der- 
mul superficial și profund şi sînt aproape întotdeauna date de strep- 
tococul beta hemolitic. Aceste două afecţiuni se caracterizează prin 
apariţia bruscă a unor plăci sensibile, calde, eritematoase, edema- 
țiate și indurate cu tendință la progresie periferică. Leziunile erizi- 
pelatoase sînt superficiale și bine delimitate printr-o margine netă, 
adesea acoperită de bule și vezicule ce pot deveni uneori echimotice. 

Leziunile de celulită au marginile mai puţin delimitate. Termenul 
de celulită este o „impostură“, franceză la origine, dar care mai are 
numeroși adepţi în corpul medical. Definiţia este inadecvată pentru 
că nu există nici un fenomen inflamator în starea clinică descrisă 
sub acest nume și singurul ţesut celular calificat pentru acest nume 
în anatomie şi dermatologie este țesutul celular subcutanat. Pro- 
motorii și apărătorii acestui concept localizează leziunea în hipoderm 
în paniculul adipos. . | 

“Aceste două tipuri de manifestări asociază pirexia, frisonul, indis- 
poziţia și adenopatia' regională. Ele pot apărea pe o piele normală 
dar cel mai adesea secundar unei răniri sau unei dermatoze para- 
zitare, epidermofiţii interdigitale, dermatite de contact sau ulcere 
de gambă. Erizipelul sau celulita pe o leziune cutanată preexistentă 
poate distruge canalele limfatice antrenind o elefantiază. Limfede- 
mul facial, genital şi gambier sînt frecvente, invalidante și cu ten- 

dintă la cronicizare. Pentru stabilirea naturii bacteriene a acestor 
afecțiuni, nu se pot face simple prelevări de la suprafață. Cel mai 
bun material de cultură se obţine la nivelul rebordului activ al le- 
ziunii, prin aspirație după injectarea unei soluţii saline sterile. Celu- 
lita dă uneori hemoculturi pozitive. Pentru tratamentul eficace se 
administrează penicilină pe cale generală în asociaţie cu un antipire- 
tic. Repausul la pat și aplicarea de comprese calde determină o usu- 
rare locală. Trebuie căutată și tratată o eventuală afecțiune predispo- 
zantă. Prevenirea recidivelor necesită, în anumite cazuri, adminis- 
trarea de antibiotice pe parcursul a şase luni consecutive. Bandaiul 
de contenţie purtat mai multe luni evită cronicizarea edemului mem- 
brelor inferioare. 

2) Ectima este o infecţie cu streptococ beta hemolitic, ce inte- 
resează epidermul profund și dermul superficial. Apare cel mai ade- 
sea la copii, la nivelul extremităților inferioare. Leziunile de ectimă 
sînt localizate în derm și reprezentate de-o primă veziculă ce devine 
rapid pustulă înconjurată de un eritem. În scurt timp, centrul leziu- 
nii se ulcerează acoperindu-se de o crustă brun-negricioasă. Leziunile 
se pot însoţi de o adenopatie regională. Vindecarea lasă o cicatrice 
atrofiantă depigmentată. Prelevările bacteriologice se fac de sub 
crustă după ridicarea acesteia printr-o presiune ușoară asupra leziu- 
nii; ca urmare a presiunii se exprimă un lichid în care se poate găsi 
germenul cauzal. Tratamentul unei leziuni unice se face cu comprese 


prin debridare largă și antibiotice locale. Antibioterapia generală este. 


indicată pentru leziunile întinse unde complicațiile ameninţă viața 
bolnavului. Mor 

3) Impetigo bulos este. determinat de un streptococ beta hemoli- 
tic. Prin cultură se pot pune în evidenţă însă şi stafilococi. Afec- 
țiunea atinge toată suprafaţa cutanată cu o predilecție pentru regiu- 
nile descoperite. Este foarte contagios la copil și mai puţin la adoles- 
cent și adult. Primul semn 'este o maculă eritematoasă ce se trans- 
formă într-o veziculă mică în stratul keratinizat și care spartă lasă 
o zonă roșie strălucitoare. O crustă de culoare galbenă ca mierea se 
formează cînd exudatul se usucă (semn caracteristic de impetigo). 
Noi vezicule apar în apropiere şi prin confluență formează plăci 
largi. Unele leziuni au centrul clar ce evoluează producînd leziuni 
anulare, însă modelul tipic cuprinde toate stadiile evolutive. In această 
afecţiune nu apare adenopatia, Rămîn după cicatrizare macule hipo 
sau hiperpigmentate timp de cîteva luni ce dispar fără a lăsa urme. 
Pentru cultură sau coloraţie se preia un eșantion de sub crustă sau 
se face aspirație aseptică dintr-o veziculă. 

__ Pentru tratament se ridică crustele și se curăţă leziunile cu un 
săpun antiseptic, uplicîndu-se ` și comprese calde dezinfectante de 
trei ori pe zi. Se aplică apoi un antibiotic local de tipul Eritromicinei, 
Neomicinei și Bacitracinei. Antibioterapia pe cale generală cu Peni- 
cilină sau Eritromicină (Tabelul IV) este rezervată leziunilor extinse 

şi bolnavilor cu febră sau cînd impetigo-ul atinge pleoapele, nasul 
sau urechile. Tratamentul antibiotic reduce contagiozitatea dar ris- 
cul persistă pînă la totala cicatrizare. 

4) Impetigo generalizat sau boala Ritter von Rittersheim este 
determinat de stafilococul aureu de tip 7, grupul 11. Această sușe 
produce o toxină ce provoacă o decolare epidermică ce determină 
vezicule superficiale sau bule. Toxina antrenează o epidermoliză 
necrozantă. Focarul primar infecțios extracutanat este adesea o con- 
junctivită sau rinită stafilococică. Leziunea primară, vezicula, se 
transformă în bule care se deprimă central și progresează prin peri- 
ferie determinînd un contur policiclic. Cînd se sparg lasă o piele 
roşie ce seamănă cu o arsură de gradul doi. O crustă fină de culoare 
brună se formează cînd exudatul se usucă. Nu lasă cicatrici. Ade. 
nopatia regională este rară, iar culturile se realizează prin prelevări 
de sub cruste sau prin aspiraţia aseptică a bulelor. 

Impetigo-ul generalizat apare cel mai adesea la nou-născuţi şi Ja 
copiii mici fiind relativ contagios. Leziunile multiple și frecvente 
i-au adus și denumirea de pemfigus neonatal. Dacă afecțiunea apare 
într-o maternitate trebuie imediat izolat nou-născutul infectat şi 
prevenită diseminarea în maternitate prin măsuri drastice de igienă. 
Tratamentul reclamă antibiotice (Penicilină, Eritromicină), pentru că 
germenul este prezent în narine și pe toată pielea. 

5) Foliculitele superficiale sau impetigo Bockhart este o formă 
de impetigo peripilar caracterizat prin pustule traversate de un fir 
de păr şi înconjurate de un mic inel eritematos. Această afecţiune 
atinge toate părțile păroase ale corpului: pielea păroasă a capului. 
membrele și barba (unde poartă denumirea și de sicozis). Ele încep 
în vecinătatea unei leziuni purulente sau după purtarea de pansa: 
mente de plastic neaerate. Rezultatul este o alopecie tranzitorie. 
Cultura materialului purulent confirmă diagnosticul. Tratamentul 
se face cu un săpun bactericid şi cu un unguent ce conţine Neomi- 
cină sau Eritromicină, în funcţie de antibiogramă. În caz de foli- 
culite întinse se recurge și la antibiotice pe cale generală. 

6) Furunculoza sau foliculita profundă se traduce printr-un eritem 
perifolicular şi un edem intens ce obstruează orificiul foliculului in- 
fectat. La debut, furunculoza este pruriginoasă, devine apoi sensi- 
bilă şi dureroasă. Durerea capătă un caracter pulsatil pentru că 
pielea aderă de structurile subjacente. În decurs de 3—4 zile, lezi- 
unile devin fluctuente și apare la suprafaţă un burbion gălbui sau 
bej. Furuncul se deschide în ziua a 8-a sau a 10-a, eliberînd o mate- 
rie compusă din puroi și ţesut necrozat. Furunculele recente rămîn 
localizate şi supurate, cu o celulită periferică puţin importantă. În 
furunculoza recidivantă sau persistentă, leziunile sînt mai puţin su- 
purative, dar ele sînt înconjurate de un eritem important şi sînt în:- 
durate. O furunculoză întinsă asociază şi pirexia, starea generală 
alterată şi adenopatia generală. Furunculele perineului sînt date de 

iipsa de igienă, iar depilarea axilelor și a gambelor antrenează une- 
ori tăieturi ce se infectează determinînd o foliculită profundă. Orge- 
letul este o foliculită localizată la glandele sebacee de la marginea 
pleoapelor. Carbunculul constituie un ansamblu de multiple abcese 
produse prin infecția a doi sau mai mulţi foliculi. El apare acolo unde 
pielea este mai groasă și se răspîndește subcutanat înainte de a se 
drena la exterior. Pentru tratament se aplică de mai multe ori pe zi 
comprese calde și umede cu apă ce conţine clorură de sodiu sau sul- 
fat de magneziu. Pentru că germenii se găsesc profund în folicul, 
unguentele cu antibiotice au efect doar asupra leziunilor superfici- 
ale. Ele contribuie totuși la limitarea răspîndirii infecţiei la foliculii 
vecini. Putem accelera vindecarea leziunilor fluctuente sau puncti- 
forme prin incizia şi drenarea furunculelor sub anestezie locală 
(Kelen). Se evită inciziile în cruce, ce determină cicatrici inestetice. 
Manipularea excesivă a leziunilor poate contribui la dispersia bac- 
teriilor determinînd. o septicemie, un abces perirenal, osteomielită, 
trombozarea sinusului cavernos sau chiar o meningită, dacă furun- 
culul se localizează în jurul ochilor şi în conductul auditiv extern. 
Furunculoza recidivantă poate apărea la oameni sănătoși, dar ea 
poate releva un diabet zaharat, un limfom sau o agammaglobulinemie. 
În caz de recidive, se face antibiograma. Cu această ocazie din le- 
ziuni se pot izola stafilococi penicilinorezistenţi ce se găsesc și în 
narine și perineu. Aplicarea regulată a unguentelor cu antibiotice re- 
duce populaţia germenilor și previne recidivele. Pentru a preveni 
riscul contaminării cutanate se recomandă utilizarea batistelor de 
hîrtie. Antibioterapia pe cale generală este necesară cînd furuncu- 
jele sînt diseminate, recidivante sau evolutive. La subiecţi alergici 
la Penicilină se administrează Oxacilină, Cefalotină, Kanamicină sau 
Gentamicină timp de mai multe luni, iar local Eritromicină, Linco- 
micină și Cloramfenicol. În cazurile rezistente se procedează la ino- 
cularea în narine a stafilococilor mai puţin virulenţi. Vaccinul anti- 
stafilococic nu are o eficacitate certă. 

În concluzie, se poate spune că nici o persoană nu este la adă- 
post de infecția cutanată, ce afectează în special copiii. Piodermitele 
sînt afecţiuni benigne ce pot însă releva o boală subjacentă sau pot 
antrena infecţii la distanţă şi septicemii. Streptococul de grup A beta 
hemolitic se întîlnește frecvent în piodermite, infecția interesînd în 
special membrele inferioare determinînd un eritem extensiv cu ne- 
croză și mai puţină supuraţie. Stafilococii interesează întotdeauna 
faţa, încep la foliculul pilos şi glandele sudoripare, determinînd bule 
și pustule înconjurate de un halou eritematos. Pentru tratamentul 
acestor două tipuri de infecţii trebuie făcută pielea inospitalieră 
pentru acest germen. Se curăţă pielea cu antiseptice înlăturîndu-se 
crustele, apoi se aplică comprese calde; în funcţie de gravitatea 1n- 
fecţiei, de tipul clinic şi de stadiul evolutiv, se folosesc antibiotice 
locale sau pe cale generală. Stafilococii sînt extrem de sensibili la 

Neomicină și, într-o oarecare măsură, la bacitracină. Germenii gram- 
negativi sînt sensibili la Polimixină B și Neomicină. Compresele calde 
se aplică pe suprafața infectată timp de 20—30 de minute, de patru 
ori pe zi, evitindu-se o temperatură prea ridicată ce poate provoca 
arsuri şi poate favoriza difuzarea infecţiei. În prezenţa veziculelor se 
utilizează comprese reci. Se insistă asupra importanței igienei cor- 
porale, spălarea mîinilor şi scurtarea unghiilor. Trebuie, de aseme- 
nea, evitate substanţele ce pot produce iritarea pielii. Măsurile de 
igienă drastice sînt eficace pentru prevenirea infecţiei la purtătorii 
de germeni şi la contacţii acestora. 


În ceea ce privește utilizarea tratamentului cu antibiotice, redăm ` 


în continuare tabelul IV. . 


Tabelul IV 
- ANTIBIOTICE ÎN PIODERMITE 
PRODUSE DOZĂ ADULT “DOZĂ COPIL. 
ERITROMICINA 250—500 mg. la 6 ore. :: ['35—50 mg/kg/zi la 6 ore 
per os ; | Ă 
 STAFILOCOCI PENICILINOREZISTENȚI 
CLOXACILINA | 0,5—1 gr. la 6 ore per os | 50—100 mg/kg/zi la 6 ore, 


per os 


DICLOXACILINA | 250—500 mg la 6 ore per | 12,5—50 mg/kg/zi la 6 ore 


per os - | per os 
OXACILINA 0,5—2 gr la 4—6 ore im. | 100—200 mg/kg/zi la 6 ore 
: i.m. i 
 CEFALOTIN 0,5—2 gr la 4—6 ore im. | 60—100 mg/kg/zi im. sau 
sau i.v. sau i.v. 


CLORAMFENICOL | 30—50 mg/kg/zi la 6 ore 30 mg/kg/zi la 6 ore per os 


per os j j 
Pine A Mii Chem Al AR T NE ai n A 0 ai 6 re 
CI, INDAMICINA 150—450 mg la 6 ore 8—20 mg/kg/zi la 6—8 ore 
per OS l per os 
nai a a a pr n e e fa —————— 
GENTAMICINA 3 mglkglzi la = ore i.m. 3 mg/kglzi la 8 ore i.m. sau 
Sau i.v. i.v. 
i—i o | a h ep 
KANAMICINA 15 mg/kglzi la 4—12 ore 15 mglkglzi la 4—12 ore 
p? i.m. sau i.v. ' cu doză egală, i.m. sau 1.v. 
| Dle d 1 Mn 1 Ei, 
LINCOMICINA 500 mg la 6—8 ore per os | 30—60 mglkg/zi, la 6—8 ore 
| E t per os 


(După Witkowski) 

ii 36. BOLILE VENERICE 


 Veneriile sînt afecţiuni infectocontagioase, transmisibile în enor- 
ma majoritate a cazurilor pe calea relaţiilor sexuale, de aceea și lo- 
calizarea (cel puţin în faza lor incipientă) are loc tot la nivelul aces- 
tor organe. ji l 

Veneriile se împart în vener majore sau propriu-zise care sînt 
sifilisul (produs de Treponema pallidum), gonoreea sau blenoragia 
(produsă de Neisseria gonorrhoeae), streptobaciloza numită și şancru 
moale (produsă de Hemophylus ducreyii) și limjogranulomatoza ve- 
neriană sau limfogranulomatoza înghinală subacută, benignă (numită 
şi boala lui Nicolas şi Favre), (produsă de un microorganism din 
familia Chlamidiaceelor vecin cu agentul trahomului). | 

Aceste afecţiuni sînt considerate și oficial între bolile venerice 
obligatorii de raportat organelor sanitare superioare, conform De- 
cretului nr. 141/1953. | 

Dintre bolile venerice majore, o importanță are. sifilisul și go- 
noreea; streptobaciloza şi limfogranulomatoza. pot fi considerate 
practic ca eradicate în prezent din țara noastră. dpi 

Alături de aceste afecţiuni, există un număr de venerii minore 
numite şi paravenerii, care sînt de asemenea transmise, de obicei, 
pe cale sexuală dar posibil și pe cale nesexuală, ca uretritele şi 
colpitele produse de bacterii _(stafilococi, streptococi, . pneumococi, 
bacili coli etc.), de clamidii și de ciuperci (din genul candida), de 
paraziți (uretrite, cervicite, colpite produse de trichomonas), precum 
şi de agenţi virali (vegetaţiile veneriene şi molluscum contagios) 
inoculaţi la niveiul organelor, genitale. | pp 


È [i Í a 


„Faţă de veneriile majore, dispozițiile legale cer o atitudine pre- 
cisă privind diagnost:-ul microbiologic, respectiv serologic, anchetă 
epidemiologică, (cu depistarea sursei de infecţie şi a contacţilor 
sexuali), tratament obligatoriu: şi gratuit, codificat după forma, afec- 
ţiunii, şi o muncă de prevenire prin filtrări clinicoserologice ale 
populaţiei, precum și prin educaţia antiveneriană. | 


ri 3.6.1. SIFILISUL | 
Diagnosticul microbiologic al sifilisului 


Sifilisul este cauzat de Spirocheta pallida sau Treponema palli- 
dum, descoperită de Schaudinn şi Hoffmann în :1905, denumită ast- 
fel din cauza formei sale în spirală și a slabei sale afinități pentru 
coloranţi. Ea este puţin rezistentă la acţiunea dezintectantelor, să- 
punul și alcoolul de 70” o omoară în citeva secunde, antibioticele 
aplicate local elimină rapid spirocheta de la suprafața leziunilor 
sifilitice, făcînd imposibilă punerea ei în evidență. De aceea con- 

diţia unui examen bacteriologic reușit este ca bolnavul să nu fi fost 
tratat nici local și nici general cu antibiotice. 

Metoda cea mai bună pentru evidenţierea spirochetelor în le- 
ziunile suspecte este cu ajutorul preparatului nativ recoltat de pe 
o suprafaţă erodată (lipsa de continuitate este obligatorie), după 
spălarea repetată cu ser fiziologic cu ajutorul unui tampon, avind 
"grijă să nu se producă hemoragie. La cîteva minute după această 
manoperă, pe suprafaţa şancrului apare o picătură de seroziiate 
clară, care nu mai conţine agenţi microbieni parazitari de supratață 
(saprofiţi, între care pot apare și spirili banali) în schimb, este 
bogată în treponeme. 

Punerea în evidenţă a treponemelor din leziunile primare din 


faza preserologică (înainte de pozitivarea reacţiilor serologice) este 


condiţia esenţială și cea mai sigură a unui diagnostic, dat fiind ca- 
racterul clinic polimorf al șancrului. | 

În afară de leziunile situate pe piele sau mucoase (gland, col 
uterin, gură), spirocheta poate fi evidenţiată și prin puncție gan- 
glionară. 

În afară de metoda microbiologică descrisă, spirocheta poate fi 
pusă în evidență graţie afinităţii sale pentru sărurile de argint și 
în secţiuni histologice (metoda Levaditi). 


Diagnosticul serologic al sifilisului 


Diagnosticul serologic pune în evidență anticorpii antitrepone- 
mici, deci este un mijloc indirect. 

Anticorpii antitreponemici nu apar în sînge o dată cu inocularea 
spirochetelor. Ei sînt absenţi în perioada de incubație (de circa 20 
de zile de la inoculare și pînă la apariţia şancrului sifilitic). Anti- 
corpii se formează de-abia la mijlocul perioadei primare a infecției 
sifilitice, care se împarte ca urmare într-o fază seronegativă și una 
seropozitivă, împărţire importantă nu numai pentru serologie dar şi 
pentru terapie. În cursul perioadei primare, numărul treponemelor 
creşte vertiginos (logaritmic), se produce o diseminare pe căile lim- 


fatice regionale iar de acolo microorganismele ajung în circulaţia. 


sanguină. O dată cu aceste diseminări are loc și reacţia sistemului 
reticulo-histiocitar, imunoformator, care produce anticorpii. Aceşti 
anticorpi sînt umorali și celulari, dar nu sînt suticient de activ 
pentru a produce vindecarea boli, influențează numai evoluţia ei. 

Primele cercetări încununate de succes pentru punerea în evi- 
denţă a anticorpilor antitreponemici au fost făcute de Wassermann 
(1906), care a pornit de la ipoteza că cea mai bună sursă de trepo- 
neme este ficatul copiilor nou-născuţi și morţi de sifilis congenital. 
Ca urmare a aplicat tehnica reacției Bordet-Gengou de fixare a 
complementului, folosind ca antigen un extract alcoolic de ficat de 
copil mort de sifilis. 


-112 | 


CE Scanned with OKEN Scanner 


\ Ulterior, s-au adus critici importante acestei metode, arătîn- 
dur-se că antigenul utilizat de Wassermann este un fals antigen, con- 
tinut si în ficatul normal (Levaditi şi Pierre Marie), iar Landsteiner 
a demonstrat caracterul lipoidic al acestui fals antigen, prezent în 
mare cantitate mai ales în inima de bou, motiv pentru care azi se 
folosesc mai ales extractele alcoolice de inimă de bou. 

Cu toate aceste critici, utilitatea practică a reacţiilor serologice 
n-a putut fi negată, în continuare fiind realizate noi tehnici mai 
simple bazate pe reacţii de precipitare şi de floculare, azi încă mult 
utilizate (reacţiile Citochol, Meinicke, Kahn etc.). E 

Un pas important a fost realizat de Pangborn (1941), care a reu- 
sit să izoleze în stare pură antigenul în cauză, pe care l-a denumit 
cardiolipină, substanță cu o structură chimică bine definită, de na- 
tură glicerofosfatidică (apropiată de lecitină) respectiv un triglicerol- 
difosfatidă. 

Cercetări ulterioare au arătat că acest antigen este de fapt o 
haptenă prezentă sub formă „mascată“ în toate țesuturile, motiv 
pentru care în organismul uman normal față de ea nu apar anti- 
corpi. În schimb, în treponeme ea se prezintă combinată cu protei- 
ne, avînd deci caracterul unui antigen complet. 

Corpul treponemic conține trei tipuri de antigene, fiecare avînd 
un corespondent anticorporal în sîngele bolnavului sau al anima- 
elor de experiență inoculate: un antigen lipoidic, un antigen poli- 
zaharidic şi unul proteic, cel mai specific dintre toate. 

1. Reacțiile care pun în evidență anticorpii antilipoidici se folo- 
sesc și azi pe scara cea mai largă, datorită simplităţii lor și a unei 
iidelităţi crescute (cu toate criticile aduse). Acestea sînt de fapt reac- 
tiile cu care se lucrează în practica curentă; ele sînt de două tipuri: 
reacţii de deviere sau de fixare a complementului (de tipul r. Bor- 
det-Wassermann) și reacţii de floculare sau precipitare. 


În raport cu cantitatea de anticorpi prezentă în sîngele indivi- 
dului cercetat, pot exista diferite grade de hemoliză, astfel că reac- 
tia poate fi intens pozitivă (++++), pozitivă (+-+ +), slab pozi- 
tivă (++) sau dubioasă (+). În tehnicile moderne, se folosesc şi 
reacţii cantitative, în care variază concentraţia serului cercetat, pînă 
la diluţii de 1/400, 1/800 sau chiar mai mari. Ele sînt utile mai ales 
pentru aprecierea efectelor terapeutice, 

În reacţiile de floculare, cuplarea anticorpului pe antigen se 
vizualizează prin flocularea acestui complex, fenomen favorizat prin 
agitare. Reacţiile de acest tip sînt mult mai simple. Ele folosesc 
acelaşi antigen ca reacţia de fixare a complementului, dar îmbo- 
gățit cu colesterol, pentru favorizarea floculării, fenomen care nu 
necesită adăugarea de complement și nu necesită păstrarea la ter- 
mostat (reacţia se execută la temperatura camerei) cu agitare. Reacţii 
de acest tip sînt foarte numeroase, fiind puse la punct tehnici de 

macroreacţii și microreacții (în picătură). Dintre cele mai des utili- 
zate în tara noastră sînt Sachs-Witebsky (Citochol), Meinicke, Kaha 
şi mai nou reacția VDRL. Aceasta din urmă are avantajul folosirii 
ca antigen a cardiolipinei. De menţionat că antigenul cardiolipinie 
poate fi utilizat cu succes și în reacţiile de fixare a complementului. 

Reacţiile de floculare sînt mai sensibile decît cele de fixare a 
complementului, în cursul infecţiei sifilitice, ele se pozitivează pri- 
mele iar în cursul tratamentului se negativează ultimele. Această 
sensibilitate crescută merge însă în dauna specificităţii, în sensul că 
ele pot prezenta şi reacţii fals pozitive (pozitive în absenţa infec- 
tiei sifilitice). Pozitivitatea lor trebuie, în caz că reacţiile sînt du- 
bioase sau slabe şi mai ales oscilante, interpretată prin prisma da- 
telor clinice. 

în cadrul serodiagnosticului infecţiei sifilitice, ca primă etapă de 
orientare, se aplică reacțiile de floculare, care, dacă sînt negative, 
sînt suficiente. În caz de pozitivitate, este. necesară confirmarea 
prin reacțiile de fixare a complementului. | 

Reacţii fals pozitive pot apărea în malarie, leismanioze, lepră, 
în unele afecţiuni virale (pneumopatii virale, mononucleoza infec- 
țioasă, după vaccinare antivariolică). De asemenea, pot apărea în 
stări de autoagresiune (lupus eritematos sistemic) ca și la donatorii 
de sînge după numeroase emisiuni. Exceptional: pot apărea în ulti- 
mele luni de graviditate (în acest caz, sîngele din cordonul ombilical 
este negativ), în cadrul menstruației sau după un consum excesiv de 
băuturi alcoolice. În caz de suspiciuni, se impune repetarea reacției, 
care, atunci cînd este falsă, are un titru oscilant și apare o discor- 
danţă între diversele reacții cercetate simultan. - 

Spirochetozele tropicale înrudite cu sifilisul: pianul, pinta, bejel 
dau de asemenea reacţii pozitive (de grup antigenic comun). 

2. Reacţiile cu antigenul polizaharidic ri-au intrat în practică. 

3. Reacţiile care evidenţiază” anticorpii 'antiproteici, în schimb, 
sînt cele de fidelitate. Ele se execută fie cu antigeni extraşi din 
treponeme, fie chiar cu treponeme vii. Treponemele folosite pot fi 
patogene sau nepatogene, dar, în ultimul caz, ele trebuie să posede 
o compoziţie antigenică identică cu cele patogene. O astfel de tul- 
pină este cea izolată de Reiter, care are şi marele avantaj că, spre 
deosebire de T. pallidum, este cultivabilă în vitro. 


în cadrul acestor reacţii se folosesc fie antigenii extrași din tre- 
poneme, ca de exemplu reacția de fixare a complementului (cu 
treponeme fragmentate prin ultrasunete) fie treponeme vii, în care 
caz reacţiile se execută pe lama microscopică. Aceste din urmă sînt 
socotite azi ca cele mai specifice, dar, din cauza dificultăților teh- 
mice, se execută numai în laboratoare foarte bine utilate. Dintre 
aceste reacţii treponemice care folosesc ca antigen chiar spirocheiâ 
palidă în stare vie menţionăm: 

„— Testul de imobilizare a mișcărilor treponemice (TIT) Nelson, 
care se execută prin punerea în contact a serului de bolnav cu o sus- 
pensie numeric bine precizată de treponeme vii, în prezența comple- 
mentului. Testul se efectuează între lamă și lamelă la microscop cu 
fond întunecat. Pentru ca reacţia să fie pozitivă, cel puţin 500/ din 
treponeme trebuie să devină imobile. 

— Testul de imunofluorescenţă (FTA) (Deacon), foloseşte teh- 
nica marcării indirecte: o suspensie de treponeme se pune în contact 
pe o lamă cu serul bolnavului, permiţind fixarea anticorpilor de tip 
gammaglobulinic pe suprafața spirochetelor. Aceste imunoglobuline se 
evidenţiază apoi indirect prin ser antiglobulinic anti om preparat 
la iepure și marcat cu fluoresceină. Examinarea are loc la lumina 
ultravioletă. Reacţia are o mare sensibilitate, dar este specifică nu- 
mai peste diluția 1/200 de ser de bolnav (depistează și anticorpi de 
grup, față de spirili banali). pari 

În afară de cele menţionate, există un număr de teste care pun 
în evidenţă reacţiile de imunitate celulară, dintre care este foarte 
fidelă cea de transformare blastică a limfocitelor, cu antigeni tre- 
ponemici. pe e gli 

Evoluţia apariţiei anticorpilor în cursul infecţiei sifilitice este 
inegală. În faza de sifilis I, la început se pozitivează FTA (5—10 zile 
după șancru) apoi, la circa 20 de zile după șancru, reacţiile de flo- 
culare, urmate, la scurt timp (3—4 zile), de cele de tip Wasser- 
mann. Imobilizinele apar numai între luna a 2-a şi a 3-a. În sifi- 
lisul II, toate reacţiile sînt intens pozitive la titru ridicat, excepţie 
făcînd numai: sifilisul malign precoce (produs de o depresie imu- 
nologică) în care reacțiile sînt slab pozitive sau chiar negative și se 
pozitivează sub influența tratamentului penicilinic ca expresie a 
recîștigării reactivității imune. O altă excepţie este dată de „feno- 
menul de zonă“ datorit hiperconcentraţiei de anticorpi, în acest caz, 
reacţiile sînt pozitive numai la diluţii mai mari decît cele standard 
(diluarea serului bolnavului). | 

În sifilisul III, reacţiile cu antigeni lipoidici apar disociate (în 
30%/, putînd fi negative), TIT este constant pozitiv în timp ce FTA 
este variabil. ie IGE n în 

În cursul tratamentului specific, în faza preserologică a sifilisu- 
lui I, reacţiile rămîn negative și se menţin ca atare, dar pot prezenta 
Și un „croşet de pozitivare“ de scurtă durată, ca expresie a unei 
inundări pasagere cu toxine eliberate din treponemele omorite brutal 
prin primele injecții de Penicilină (reacția Herxheimer serologică). 
„_ Primele reacţii care se negativează în cursul tratamentului în caz 
de seropozitivitate sînt cele de fixare a complementului (2—6 luni), 
urmate de cele de floculare. TIT poate persista pentru un timp în- 
delungat sau chiar nedefinit, . EPE j 

Din cele arătate se pot alcătui două scări ale reacţiilor: 


Scara precocităţii: Scara specijicităţii 
FTA 1. Reacțiile treponemice 
„ Reacţii de floculare 2. Reacția de fixare a complementului 


. Reacții de fixare a complementului 3. Reacții de floculare 
. Testul de imobilizare. 

Datorită îmbunătățirilor tehnice, serologia a căpătat o importanţă 
primordială în diagnosticul sifilisului, mulțumită ei diagnosticul se 
poate stabili şi în absența oricărei leziuni cutanate sau viscerale, 
stare pe care o numim sifilis latent. 

Strîns legată de evoluţia reacţiilor sub tratament este noţiunea 
de sifilis serorezistent, în care reacțiile se menţin pozitive și după 
aplicarea unei terapii intense şi de lungă durată (2 ani). În aceste 
cazuri, este nevoie de tratamente speciale şi urmărirea serologiei 
cantitative. Sifilisul serorezistent poate fi produs in 2 cazuri: fie 
prin persistenţa unor cuiburi treponemice latente, slab sau deloc 
irigate de sînge (ganglioni limfatici, gonade, sistem nervos central), 
fie prin modificări imunologice ireversibile (aşa-numita „cicatrice 
serologică“), în acest caz, bolnavul nu mai este tratat ci urmărit 
clinic şi serologic (mai ales prin reacţii treponemice). 


B UN H 


Clinica sifilisului 


Modificările clinice sînt consecința reacției organismului față de 
prezența microorganismului, a exotoxinelor și mai ales a endotoxi- 
melor sale. 


Perioada primară (sifilisul primar) 


Din punct de vedere clinic, perioada primară se caracterizează 
prin şancrul de inoculare şi adenopatia satelită, uneori putîndu-se 
observa şi o limfangită specifică. 

Șancrul sifilitic, șancrul dur sau sifilomul primar, se lo- 
calizează în circa 930/ din cazuri la nivelul genitalelor, apărînd în 
forma sa tipică cam la 20 de zile după contaminare. De obicei, se 
prezintă ca o eroziune, adică o lipsă de substanţă superficială, rare- 
ori ca ulceraţie mai profundă. Leziunea este unică, rareori multiplă, 
cu marginile regulate („geometrice“), de formă rotundă sau ovalară. 
Suprafaţa sa este netedă, lucioasă, de culoarea cărnii dar, uneori, 
poate fi acoperită de o falsă membrană difteroidă (sifilomul difte- 
roid). Leziunile situate pe părți expuse uscării se acoperă cu o crustă 
negricioasă (sifilomul crustos). De obicei, sifilomul este situat pe un 
fond infiltrat uşor proeminent, dur la palpare, realizînd fie o indu- 
raţie superficială, ca o foaie de carton, fie una profundă cu un nodul. 
Infiltratul depășește aproape întotdeauna lipsa de substanță, reali- 

znd un „cadru“ ridicat, un burelet. Leziunea este indoloră atit spon- 
tan cît și la palpare, dar prin suprainfecţii poate deveni uşor dure- 
roasă. 

Aspectele atipice ale șancrului sifilitic pot fi provocate prin mul- 
tiplicarea leziunilor, prin localizarea lor pe regiuni atipice (meatul 
urinar, cînd produc o scurgere purulentă asemănătoare cu uretri- 
tele), sau în părţi ascunse (ca de exemplu colul uterin sau extra- 
genital). Morfologia, de asemenea, poate fi atipică prin aspectul 
crustos, ulceros sau gangrenos (ultimele sînt date de infecţii aso- 
ciate). Mărimea clasică de 1—2 cm diametru poate, de asemenea, 
prezenta variații, putind apărea sifilomul pitic (herpetiform) sau 


gigant de 5—8 cm. Gi , 
Adenopatia din sifilisul primar este o manifestare clinică 


constantă. Apare la 1—2 săptămîni după șancru şi interesează gan- 
glionii colectori ai limfaticelor regiunii sifilomului. Dacă șancrul este 
situat pe organele genitale externe, adenopatia, din cauza anastomo- 
zelor limfatice, este bilaterală. În celelalte cazuri, adenopatia este 
unilaterală. Ganglionii au anumite caractere patognomonice: poliade- 
nopatie, dintre ganglioni unul este mai mare (configuraţie „în pleia- 
dă&); sînt indolori; duri; neaderenți și aflegmazici. 

Histopatologic atît infiltratul de la nivelul sifilomului primar cît 
şi din ganglionii limfatici prezintă o proliferare plasmocitară și un 
infiitrat cu limfocite. 

Complicaţiile sifilomului sînt: edemul dur, care poate interesa 
prepuţul (fimoza și parafimoza) sau labiile mari; balanita; gangrena. 

Diagnosticul, diferenţial al sifilomului primar. 1. Șancrul moale 
(care azi este excepțional de rar), cu incubaţia de 3—4 zile, este du- 
reros, cu aspect de ulceraţie, cu margini neregulate, subminate, pro- 
duce inoculări secundare, cu adenopatie dureroasă. 2. Herpesul geni- 
tal sau bucal apare sub forma unui mănunchi de vezicule, care, după 
ce se sparg, dau naștere la eroziuni superficiale, policiclice moi, du- 
reroase, neinfiltrate, cu tendinţă de vindecare spontană în 5—7 zile. 
3. Balanita erozivă, infecţie a sacului prepuţial, interesează întreaga 
cavitate, cu eroziuni multiple circinate. Balanita poate însoţi un si- 
filom situat în sacul prepuţial. 4. Cancerul spinocelular se aseamănă 
cu sifilonul primar prin infiltratul dur, lipsa durerii, posibilitatea ul- 
cerării și adenopatia dură, dar se deosebeşte prin evoluţia mai lentă, 
apariţia mai tardivă a adenopatiei, caracterul net ulceros al leziunii 
Și serologia negativă. 

Adenopatia, la rîndul ei, trebuie diferențiată de adenita tbc, de 
cea din limfogranulomatoza veneriană și din șancrul moale. Toate 
acestea au tendinţa spre supuraţie şi formarea de blocuri ganglio- 
nare. Adenita piococică are o evoluţie acută și este dureroasă; metas- 
tazele ganglionare ale cancerului evoluează mult mai încet. Adeno- 
patia din limfadenoză şi reticuloză, fiind adenopatie de sistem, inte- 
resează mai multe grupuri ganglionare. 

În unele cazuri, perioada primară poate trece neobservată sau 
poate lipsi; în acest caz se vorbeşte de sifilis decapitat. Acesta se 
poate realiza prin următoarele căi: șancrul este ascuns şi trece ne- 
observat; inocularea se face direct în sînge (transfuzii); în perioada 
de incubație, bolnavul a fost tratat, cu antibiotice în cantităţi insufi- 
ciente pentru vindecarea sifilisului (de exemplu, pentru tratarea unei 
blenoragii). 

La sfîrşitul] perioadei primare, sifilomul regresează spontan. 


Perioada secundară (sifilisul secundar) 


Această perioadă reprezintă expresia clinică a puseurilor septice- 
mice spirochețiene. Leziunile sale bogate în spirochete, în momentul 
cînd se erodează, devin foarte contagioase. Manifestările perioadei se- 
cundare, numite sifilide, pot apărea pe piele sau mucoase imediat 
după perioada primară, în care caz se vorbește de erupția secundară 
precoce (de primă izbucnire) sau, din contră, după o latenţă varia- 
bilă, apărînd ca o recidivă și constituind erupția recidivantă, de a 
doua izbucnire. | 

Din punct de vedere clinic, erupțiile pot îmbrăca variate aspecte; 
polimorfismul fiind una din trăsăturile caracteristice ale acestei pe- 
rioade. Mucoasele, și cu deosebire cea bucală, sînt foarte des coin- 
teresate. După ce leziunile au realizat mai multe. pusee subintrate, 
regresează cu încetul și spontan. Pe lîngă erupții, sifilisul secundar 
realizează și simptome viscerale. Între acestea se remarcă o discretă 
hepatosplenomegalie, anemie şi astenie, o moderată leucocitoză, sub- 
febrilităţi, adenopatie generalizată, albuminurie, artralgii, disme- 
noree, irită, keratită, polinevrită. Toate acestea regresează sub tra- 
tament. | 

Erupția cutanată se clasifică după aspectul ei morfologic în: sifi- 
lide eritematoase, papuloase, papuloscuamoase, ulceroase pigmentare, 

1. Sifilidele eritematoase sau rozeola sifilitică, denumită astfel 
din cauza culorii roze a elementelor, sînt pete congestive roze, une- 
ori abia vizibile, de mărime variată, apar în puseuri succesive pe 
trunchi şi pe rădăcina membrelor. Ele dispar la digitopresiune, dar 
reapar imediat după încetarea presiunii, nu sînt infiltrate, nu au 
scuame şi nu provoacă prurit. În erupțiile precoce, elementele erup- 


tive sînt mai mici, cît urma unui deget, și numeroase. În erupțiile 


recidivante, rozeolele sînt mai mari, mai puţin numeroase, mai vizi- 
bile şi au tendinţa de a conflua. 

Diagnosticul diferenţial al erupției rozeolice se tace cu rozeolele 
din bolile infectocontagioase (rujeola, febra tifoidă, tifosul exante- 
matic), în care starea generală este mult mai alterată și reacţiile bio- 
logice sînt de altă natură; pitiriazisul rozat Gibert și eczematidele 
realizează pete roze, dar ele sînt descuamative şi pruriginoase; diag- 
nosticul cel mai dificil este faţă de erupțiile toxoalergice rozeoliforme 

de natură alimentară sau medicamentoasă (antipirina, piramidonul, 
sulfamidele, chinina etc.) care apar brusc, nu au antecedente speci- 
fice şi lipsesc celelalte simptome ale sifilisului secundar, inclusiv se- 
rologia. 

2. Sifilidele papuloase au o topografie aproximativ “identică cu a 
celor 'eritematoase, dar sînt mai exprimate pe față și membre. 
Uneori, se asociază rozeolelor. În formele recidivante au tendinţa de 
a se grupa, Culoarea papulelor la început este roşie, cu o discretă 
nuanță violacee, după un timp devenind arămii. Dimensiunile lor 
sînt variate, de la 1—2 mm, la cîţiva centimetri. Au o evoluţie spre 
vindecare, fără a lăsa urme, eventual pete pigmentare posteruptive, 
tranzitorii. Sint nepruriginoase și nedureroase. De obicei, nu sînt 
papuloase pure, ci papuloase modificate (scuamoase, erozive etc.). 

Sifilidele papuloscuamoase variază ca mărime, uneori sînt cît boa- 
bele de linte (sifilide papuloase lenticulare), alteori mici cît gămălia 
de ac (sifilide lichenoide) sau mai mari, imitînd plăcile de psoriazis 
(sifilide psoriaziforme). În părţile unde pielea este supusă iritaţiilor, 
ele apar mai multe și se grupează ca, de exemplu, pe frunte unde 
formează „coroana venerei“, pe obraji, unde realizează papule sebo- 
reice. Papulele sînt infiltrate, iar scuama lor este subțire, în centru 
se dezlipește și persistă la periferie, formînd un guleraș (coloreia lui 

Sifilidele papulocornoase prezintă o scuamă mai groasă, se loca- 
lizează la palme și plante... => .  -: Ti fP 

Sifilidele papuloerozive se localizează în special la nivelul pliurilor 
(genital, perigenital), deseori pe semimucoase, unde, fiind supuse ma- 
cerației, suprafața lor .se erodează. Ele sînt foarte. contagioase. O va- 
rietate a lor sînt sifilidele papuloerozive hipertrofice, de formă ova- 
lară, cu diametrul de 2—3 cm, elevate faţă de suprafața plană, fiind 
prezente într-un număr. redus. de 2—6 elemente dispuse faţă în faţă. 
O altă varietate sînt papulele fisurate, se observă mai ales la comi- 
sura bucală (papulele luxuriante). 

Sifilidele “papuloase grupate se caracterizează prin gruparea ele- 
mentelor în arcuri de cerc, ghirlande, de eflorescenţă etc. | 

Sifilidele papulopustuloare realizează aspecte variceliforme sau, 
dacă sînt localizate pe faţă, erupții acneiforme. Pustulele se ulcerează 
ȘI se acoperă de cruste, apărînd leziuni papulocrustoase. Ele fac tre- 
cerea spre următorul tip eruptiv. 


3. Sifilidele ulceroase provin din papule ulcerate sau apar direct 
ca atare. Uneori imită ectimele. O varietate, astăzi extrem de rară, 
care pe vremuri era mortală, denumită sifilis malign precoce, este 
caracterizată prin astenie marcată, febră și leziuni ulceroase, dise- 
minate pe întregul corp, care cresc rapid, și prin seroreacţii nega- 
tive, produse printr-o rezistenţă scăzută față de treponeme. Vechile 
medicamente erau inactive, dar. Penicilina vindecă și această formă. 

4, Sifilidele pigmentare apar mai ales la cei cu pielea pigmentată 
Manifestările sînt de tipul leucomelanodermiei (o reţea pismentară 
cu ochiuri apigmentare), situată mai ales pe gît, formînd aşa-numitul 
colier al venerei, sau de tipul papulelor pigmentate (nigricante). 

5. Sifilisul secundar al fanerelor. Părul prezintă fie o cădere 
difuză, cu aspect nespecific, fie o alopecie în luminișuri, ce face ca 
pielea păroasă din cap să se asemene cu blana mîncată de molii. 
Alopecia este necicatriceală și este temporară. Unghiile pot prezenta 
unele alteraţii, mai rar observate, ca: îngroșări, dezlipiri (onicoliza) 
sau devin mai friabile. Uneori papulele, situate periunghial, imită 
o paraonichie. ` 

6. Sifilidele mucoaselor. Mucoasele şi în special cea bucală sînt 
frecvent cointeresate în sifilisul secundar. Leziunile la început apar 
eritematoase, apoi mucoasa de pe suprafeţele afectate se îngroașă, 
devine porţelanie (aşa-numitele plăci opaline) pentru ca, în final, 
să se erodeze. Aceste leziuni sînt izolate, de formă ovalară, cu un 
diametru de 1—2 cm, se localizează mai des pe stîlpi, amigdale, lu- 
etă, văl şi, mai rar, pe limbă, unde se prezintă ca plăci depapilate. 
Localizarea pe laringe produce răgușeală. Leziunile nu sînt dureroase 
şi, ca toate formele secundare, regresează şi spontan. Diagnosticul lor 
diferenţial se face cu stomatitele acute, cu cea candidozică, care pre- 
zintă depozite albe, și cu altele, care sînt dureroase și au un caracter 
ulceros. 

în cadrul sifilisului secundar recent, apare mai ales erupția pa- 
puloasă simplă, în timp ce leziunile papuloase modiiicate apar in 
cadrul celei de a doua izbucniri. 


Perioada terțiară (sifilisul terțiar) 


Sifilisul terțiar urmează celui secundar după o perioadă de la- 
tenţă de ani de zile (în general, aproximativ 3 ani) și durează 19— 
15 ani, chiar mai mult. Se caracterizează prin următoarele trăsături 
generale: : 

— Leziunile au un caracter la început infiltrativ, urmat de cica- 
trice în care nu apar recidive. Din această cauză, evoluția leziunilor 
este excentrică, iar cicatricea este suplă. 

— Leziunile se cantonează pe un teritoriu limitat al pielii sau se 
fixează asupra unui organ sau sistem (sistemul nervos sau vascular 
etc,), 

— Histologic, predomină alteraţii vasculare şi reacţii de tip gra- 
nulomatos cu evoluţie spre necrobioză sau necroză, iar biologic dau 
reacţia alergică specifică, în timp ce imunitatea umorală este deti- 
citară (20—300%/, dintre bolnavi prezintă serologia negativă). Din 
această cauză, fenomenele de hiperergie domină tabloul clinic. 

— Prognosticul leziunilor cutanate și osoase este favorabil. Prog- 
nosticul leziunilor viscerale este rezervat. 


120 


CE Scanned with OKEN Scanner 


Vălul poate să apară ştirbit sau distrus cînd apare ca o 08 


Nu toţi bolnavii care au făcut sifilis primar sau secundar, fac şi 
unul terțiar. Longhin apreciază la aproximativ 10%, frecvenţa sifili- 
sului terțiar față de celelalte forme ale maladiei. Localizarea leziu- 
nilor pe diverse organe are, de asemenea, incidenţă variabilă: pe piele 
în 25—450, viscere și sistemul nervos aproximativ 450%/, oase şi arti- 
culaţii, aproximativ 200/0. ; 

Patogenia leziunilor terțiare are la bază trezirea unor focare 
latente de spirochete, deseori ocazionată de traumatisme sau supra- 
solicitări funcţionale. Focarul treponemic declanşează apoi reacţia 
tisulară pregătită prin hiperergia instalată pe parcurs şi care evolu- 
ează din punct de vedere histologic ca o reacție granulomatos- 
necrotică. 

Leziunile elementare specifice sînt tuberculul și goma, avînd parti- 
cularitatea unei evoluţii rapide. Luate izolat, ele trec prin fazele ca- 
racteristice acestor leziuni în cîteva săptămîni, spre.deosebire de cele 
din tuberculoză, care au o evoluţie mult mai lungă. Vindecarea lor 
se face prin cicatrice suple, indemne de recidive, uşor atrofice. Le- 
ziunile noi apar periferic, care generează o evoluție în cerc sau în 
fragmente de cerc, realizînd aspecte circinate, anulare etc. Leziunile 
produc totdeauna un infiltrat palpabil, iar, dacă s-au ulcerat, infil- 
iratul se percepe la periferie. Leziunile avansează, de obicei, prin 
contigiuitate, adică din aproape în aproape, fapt ce dă naştere la un 
polimorfism de evoluţie: leziunile periferice mai tinere sînt în faze 
mai precoce, cele centrale mai evoluate sau chiar cicatrizate. 

Caracterele particulare ale leziunilor: tuberculul sifilitic are o 
culoare roșie-arămie, poate să ulcereze, dar poate să nu ulcereze, 
dar, în ambele cazuri, lasă, după evoluţie, o cicatrice suplă. Goma 
apare ca o nodozitate hipodermică, de mărime variată de la un bob 
de.mazăre pînă la o nucă verde. Stadiile sale evolutive au anumite 
particularităţi: evoluția mai rapidă decit a gomei tuberculoase; sta- 
diul de ulceraţie se prezintă ca o lipsă de substanţă profundă cu 
aspect crateriform. Gomele sînt puţin numeroase, se grupează ală- 
turat, determinînd deseori ulceraţii în formă de 8, de rinichi, trifoi 
etc. după numărul și dispoziţia lor. 

Localizarea predilectă a leziunilor terțiare de tip gomos este la 
cap, trunchi și rădăcina membrelor, dar pot fi găsite și în alte 
părți. La nivelul mucoaselor, se observă aspecte deosebite. La buze, 
realizează sclerogome sau mai rar gome ulcerate. Deseori, leziunile 
îmbracă tipul sifilidelor tuberoase, uscate sau ulcerate, serpiginoase. 
La palatul dur sau moale produc ulceraţii rotunde sau ovalare para- 
mediane sau mediane, care realizează comunicări cu fosele nazale. 

ivă și este 
fixat, provocînd disfonie și disiagie, 

La limbă se poate produce o glosită ulceroasă 
E e scleroase, situate pe marginile ei, sau ulcer 
sală. 


cu leziuni fisurate 
aţii pe faţa dor- 

La nas, se produce cel mai frecvent periorarea septului, care pro- 
voacă la fel ca sifilisul congenital tardiv, nasul în şa, datorită că- 
derii oaselor proprii ale nasului. Rareori pot fi interesate cornetele 
sau celulele etmoidale. 

Leucoplazia este o leziune superficială, situată mai ales la nive- 
lul mucoasei bucale, caracterizată prin îngroșarea ei, epiteliul deve- 
nind alb-lăptos, cu suprafaţa neregulată, ușor rugoasă. Diagnosticul 
leucoplaziei trebuie făcut cu lichenul plan al mucoasei bucale, care 
se compune din arborizaţii sau reţele alb-lăptoase. 

Viscerele pot fi sediul unor procese gomoase sau sclerogomoase, 
care produc un proces destructiv şi simultan cu acestea unul scleros 
reparator. Leziunile au o predilecție netă pentru sistemul vascuiar 
sanguin, începînd cu regiunea cardioaortică şi terminînd cu arterele 
periferice. La inimă, se produce insuficiență aortică, coronarită, la 
aortă mezoaortită, urmată de dilataţii difuze sau anevrismatice, la 
arterele periferice, obliterări scleroase. Alte organe care pot fi afec- 
tate sînt ficatul (ciroza sifilitică), plămînii, stomacul și, cu mare 
predilecție, sistemul nervos central, măduva și encefalul. Reamintim 
cu această ocazie că noţiunea de parasijilis sau metasijilis cuaternar, 
cu care se etichetau de către unii manifestările nervoase, astăzi este 
perimată, fiind demonstrată prezența treponemelor în plin ţesut 
nervos. 


Li 


Tratamentul sifilisului 


Condiţiile pentru instituirea unui tratament științific sînt: sta- 
bilirea unui diagnostic precis al bolii și al fazei clinice; cunoaşterea 
stării funcţionale a marilor organe (ficat, rinichi) a organelor hema- 
_topoietice și a antecedentelor alergice; aplicarea corectă a tratamen- 
tului, conform schemei M.S.P.S., cu individualizarea necesară fie- 
cărui caz în parte. 

Penicilina, introdusă în tratamentul antisifilitic în 1943, de către 
Mahoney, este cel mai eficace medicament spirocheticid. Efectele 
terapeutice sînt prompte: spirocheta dispare din leziuni în 9—12 ore, 
epitelizarea are loc în 7—8 zile, serologia se negativează, în formele 
recente, în 30—45 de zile. Negativarea serologică a formelor înve- 
chite este mai dificilă. Pentru realizarea condiţiilor efectului tera- 
peutic, diferitele preparate de penicilină se administrează în urmă- 
torul ritm: preparatele hidrosolubile la 6 ore cîte 200.000— 
400.000 u.i., Procainpenicilina G, cîte 600.000 u.i. la 24 ore, iar Ben- 
zatinpenicilina, care realizează un depou de o durată și mai lungă, 
se administrează în cantitate de 1.200.000 u.i. la 48 de ore. 

Accidentele cele mai importante sînt de natură alergică. Ele pot 
fi severe (şoc anafilactic chiar mortal!) sau mai uşoare (urticarie, 
edem Quincke, eritem scarlatiniform etc.). Frecvența lor în ultimul 
timp creşte. Un accident de alt tip este reacția Hersheimer care apare 
nu numai după penicilină, ci şi după alte medicamente puternic tre- 

ponemice, ca, de exemplu, arsenicul. În acest caz se produce, după 
primele injecții, o distrugere masivă de spirocheţi cu eliberare de 
cantităţi mari de endotoxine care dă naștere, pe de o parte la fe- 
bră, vărsături, cefalee, lipotimii, pe de altă parte, la congestii, cu 
exagerarea manifestărilor morbide (rozeola devine mai evidentă, pa- 
pulele mai turgescente), sau la simptome de congestie viscerală (ute- 
rină la gravide, cu expulzarea fătului, congestie cerebrală la cei cu 
sifilis nervos, producînd hemoragii cerebrale, infarct miocardic la 
cei cu leziuni cardiace etc.). 

Prevenirea accidentelor alergice se face prin cunoașterea ante- 
cedentelor alergice specifice și prin testarea alergiei. Menţionăm că 
în caz. de alergie puternică, chiar intradermoreacţia poate declanșa 
un şoc anafilactic grav, de aceea se recurge la epidermoreacţii. 

Doza de penicilină după schema M.S.P.S. este de 600.000— 
1.200.000 u.i. pe zi și 6—12 milioane u.i. pentru o cură. 

Toţi bolnavii care au fost supuși tratamentului, vor fi urmăriţi 
clinic şi serologic timp de 3 ani. ` 

Schemele enumerate se referă la cazurile în care leziunile cli- 
nice şi reacţiile serologice se vindecă, respectiv se negativează rela- 
tiv repede, în cursul primelor cure și se. mențin ca atare tot timpul 
tratamentului. În cazul în care, reacţiile nu se negativează sau cînd 
apar accidente, se cere ajutorul specialistului. 


Formele contagioase se internează. obligatoriu în timpul primei 
cure într-un staționar de specialitate. Întregul tratament al sifilisu- 
lui ca și al celorlalte boli venerice este gratuit. 


Scăderea foarte pronunţată a morbidităţii prin sifilis a avut drept 
corolar faptul că medicii se gîndesc tot mai rar la eventualitatea aces- 
tui diagnostic, cu deosebire în cazuri atipice, extragenitale, bucale 
etc. Deși numărul de cazuri este foarte redus, nu se poate încă vorbi 
de eradicarea bolii și ori de cîte ori apare un caz dificil este bine 
să se aibă în vedere și eventualitatea unui sifilis. 


3.6.2. BLENORAGIA.. 


Este o boală venerică datorită infecţiei cu un diplococ gramne- 
gativ (gonococul). Contaminarea se face în timpul actului sexual. In- 
cubaţia este scurtă, după aproximativ 3 zile apar primele simptome 
de boală. Simptomatologia blenoragiei diferă de la bărbat la femeie. 

Blenoragia la bărbat. Uretrita acută antericară începe cu dureri 
la micţiune, tumefiere și înroşirea meatului urinar, secreție uretrală 
purulentă abundentă. În urma iritaţiei produse de secreția purulentă 
pot apare complicaţii locale: inflamaţia glandului şi prepuţiului, fi- 
moză. După o evoluţie de mai multe zile, intensitatea fenomenelor 
acute scade, durerile cedează, secreția uretrală diminuează. În cele 
mai multe cazuri, diminuarea fenomenelor inflamatorii este semnul 

trecerii la uretrita totală. Netratată, afecțiunea poate da complicaţii 
cum sînt: prostatită, cistită și în special epididimita blenoragică, care 
se traduce prin dureri atroce şi tumefierea testiculului, necesitina 
repaus la pat. După vindecare, poate da sterilitate. Blenoragia ne- 
tratată se poate croniciza. Ea se poate caracteriza fie printr-o uretrită 
cronică, cu secreție şi fenomene inflamatorii reduse, fie prin apariţia 
periodică a uretritei. Blenoragia cronică netratată poate da stricturi 
uretrale care reprezintă o complicaţie gravă din punct de vedere 
prognostic şi, uneori, artrite sau complicaţii urologice (cistite, prosta- 
tite etc.). 

Blenoragia la femei evoluează cu o simptomatologie mai puţin 
accentuată decît la bărbat. Dată fiind contormaţia organelor geni- 
tale la femeie, afecțiunea poate interesa uretra, colul şi anexele. Une- 
ori, debutul afecțiunii este acut cu dureri, tulburări de micţiune, 
scurgere abundentă din vagin, inflamaţia vulvei, alteori simpto- 
mele bolii sînt foarte reduse, scurgerea este discretă, simulînd o 
leucoree. Complicaţiile blenoragiei la femeie sînt metrita acută sau 
subacută, anexitele și în special bartolinita. 


Diagnosticul blenoragiei se face prin punerea în evidenţă a gono- 
cocului în secreția uretrală. Aceasta se face prin frotiuri recoltate 
direct şi colorate cu albastru de metilen sau reactiv Gram. Punerea 
în evidenţă a gonococului este relativ ușoară la bărbat în cadrul in- 
fecţiei acute. În aceste cazuri, în frotiuri apar numeroase leucocite, 
foarte reduse celule epiteliale și numeroși gonococi care se prezintă 
în grămezi caracteristice intracelulare și chiar extracelulare. În for- 
mele cronice, și în special la femei, punerea în evidenţă a gonococu- 
lui depinde foarte mult de felul cum se recoltează secreția. La femei 
nu se recoltează niciodată secreția din vagin, unde este o floră mi- 
crobiană abundentă, recoltarea secreției se face din colul uterin, 
uretră și glanda lui Bartolin. În cazurile unde secreția este foarte 
redusă, la bărbat, se fac frotiuri din picătura matinală înainte de uri- 
nare. În afară de punerea în evidenţă a gonococului, în diagnosticul 
blenoragiei la bărbat trebuie stabilită localizarea pe uretră. Proba cu 
cele 2 pahare arată sediul și extinderea leziunii uretrale. Astfel, în 
cazul uretritei acute anterioare, punînd bolnavul să urineze la înce- 
put într-un pahar, apoi să continue urinarea în paharul al doilea, se 
constată o urină tulbure numai în primul pahar, unde jetul urinar 
a spălat secreția uretrală. În paharul al doilea, urina rămîne clară. 
În cazul uretritei totale, urina din ambele pahare este tulbure. Tu- 
șeul rectal arată inflamatia prostatei. 

Diagnosticul diferenţial al blenoragiei se face cu uretritele nego- 
nococice la bărbat, iar la femei cu vaginitele produse de trichomonas 
vaginal, candidoze, cistite cu bacil coli. Șancrul moale uretral şi 
şancrul sifilitic uretral pot simula blenoragia prin scurgerea uretrală 
pe care o produc. Diagnosticul diferenţial al acestor afecţiuni se face 

pe baza absenței gonococului și prin examenul ultramicroscopic po- 
zitiv, în sifilis. 

Printre formele clinice deosebite ale blenoragiei menţionăm: vul- 
vovaginita gonococică a fetiţelor, care se manifestă prin inflamaţia 
organelor genitale externe (vulvita) și secreția purulentă vaginală. 
Infecția se produce direct sau indirect prin intermediul lenjeriei 
sau a altor obiecte infectate; oftalmia blenoragică poate apare la 
adulti si la nou-născuţi, care se infectează de la mamă. Această for- 
mă de blenoragie poate da complicaţii grave. Prevenirea ei se face 
prin instilarea de nitrat de argint sau protargol 20% imediat după 
naștere. 

Tratamentul blenoragiei se face prin administrarea de antibiotice. 
Penicilina şi Streptomicina asociate, Cloramfenicolul, Aureomicina 
si sulfamidele sînt active față de gonococ. 

Blenoragia acută la bărbat se tratează cu Penicilină 2.400.000 u.i., 
zilnic şi 1 g Streptomicină, timp de 3—4 zile. Nu se fac tratamente 
locale. 

În complicațiile inflamatorii acute (prostatita și epidimita), tra- 
tamentul cu antibiotice este completat cu repaus la pat, antipiretice, 
comprese reci, sedative. Complicaţiile tardive ale blenoragiei (stric- 
turile uretrale) sînt de domeniul urologiei. 

IV BOLILE REUMATICE 
ÎN PRACTICA MEDICALĂ DE 
AMBULATORIU 


PRESCURTĂRI 


AAN — anticorpi antinucleari LS, — lichid sinovial 
Ac — anticorp MCF — metacarpofalangian 
Ag — antigen MTF — metatarsofalangian 
AP — artrită psoriazică PIF — interfalangian proximal 
AINS — antiinflamatoare PM — polimiozită 
nesteroidiene ° PM/DM — polimiozită/ 
— accident vascular dermatomiozită 
cerebral PMR — polimialgie reumatică 
— coxofemural | PN — poliarterită nodoasă 
— complexe imune : PR — poliartrită reumatoidă 
circulante | RAA — reumatism articular acut 
— durere RC —  radiocarpian 
— diabet zaharat SA — spondilită anchilozantă 
— interfalangian distal SB — sindrom Behçet 
— factor reumatoid EENG SD — sclerodermie 
— glomerulonefrită SR  — sindrom Reiter 
— hiperlipoproteinemie à SS — sindrom Sjögren 
— imunoglobulina 4 TBC — tuberculoză 


— lichid cefalorahidian | 
— lupus eritematos diseminat 


4.1. EXAMINAREA BOLNAVULUI 
CU SUFERINȚE REUMATICE 


Evaluarea bolnavului reumatic face parte din examenul clinic 
general și pe aparate al pacientului. Aceasta presupune cunoștințe 
solide de medicină generală și internă, necesare integrării unor mani- 
festări clinice polimorfe într-o boală sau un sindrom definit, precum 
şi decelării unor suferințe concomitente, care necesită și ele trata- 
ment sau care influențează atitudinea terapeutică în boala reuma- 
tică. Ignorarea bolilor asociate poate expune bolnavul la efecte ad- 
verse medicamentoase, care se pot solda cu consecințe adesea mai 
grave decît cele produse de suferinţa reumatică. 


4.1.1. PARTICULARITAȚI ALE ANAMNEZEI 


4.1.1.1. Vîrsta. Există o patologie reumatică specifică anumitor 
perioade ale vieții. Alte suferințe afectează cu predilecție anumite 
virste. Din prima categorie, amintim artrozele pe care le întîlnim 

la virstele medii şi înaintate. RAA apare cu incidență maximă între 
6—15 ani, SA și PR la adultul tînăr. Artritele cronice juvenile sînt 
prin definiţie boli ale copilăriei, dar unele dintre forme nu repre- 
zintă decît modalitatea de evoluţie particulară la copil a unor boli 
(ca PR şi SA) întilnite mai frecvent la adult. Forma cu debut siste- 
mic a artritei juvenile (boala Still) este însă excepțională după virsta 
copilăriei. Tot pentru această vîrstă au predilecție unele osteonecroze 
aseptice (care afectează nucleii de creştere), cum este cea care inte- 
resează tuberozitatea tibiei (boala Schlatter-Osgood). Rahialgiile ado- 
lescentului trebuie să evoce, în primul rînd, epifizita vertebrală 
(Scheuermann). În cazul durerilor osoase ale adultului de vîrstă me- 
die, şi mai ales ale vîrstnicului, trebuie întotdeauna să suspectăm 
şi metastazele osoase şi proliferările maligne ale sistemului celular 
al imunităţii (mielomul multiplu). La vârstnici, durerile pot fi adesea 
expresia osteoporozei. | 

4.1.1.2. Sexul. PR şi LED sînt mai frecvente la femei, pe cînd 
SA afectează cu predilecție bărbaţii. Unele studii epidemiologice 
mai recente ajung însă la concluzia că SA ar afecta în măsură 
aproape egală ambele sexe, deși la bărbaţi ea are o expresie clinică 
nai severă. Aceleaşi afirmaţii sînt valabile şi în legătură cu sindro- 


mul oculouretrosinovial (Reiter). RAA interesează în mod egal cele 
două sexe. Artroza digitală (nodulii Heberden și Bouchard) este mai 
frecventă la femei, însă suferinţele vertebrale lombare (spondiloza 
și herniile de disc) apar mai des la bărbaţi, din cauza eforturilor 
profesionale mai mari. La femei după menopauză, se instalează aşa- 
zisul sindrom trofostatic (constînd din hiperlordoză lombară, cifoză 
dorsală şi picior plat). La vîrstele înaintate, ambele sexe pot suferi 
în egală măsură de osteoporoză (senilă). 

4.1.1.3. Profesiunea, condiţiile de muncă și viață. Există profesi- 
uni care predispun la anumite suferinţe ale aparatului locomotor. 
Reamintim spondiloza lombară şi herniile de disc care apar mai frec- 
vent în condiţii de muncă grea. Artroza RC și boala Raynaud sint 
frecvente la cei care perforează pneumatic. Alte profesiuni manu- 
ale, cum sînt cele de violonist şi spălătoreasă, predispun la tenosi- 
novite ale membrelor superioare. Ortostatismul prelungit, favori- 
zează apariţia piciorului plat, iar mersul pe jos, tenosinovitele picio- 
rului și gambei. Spondilodiscitele brucelozice apar la lucrătorii din 
sectorul zootehnic. 

Practicarea unor sporturi poate favoriza unele suferinţe osteo- 
articulare. Epiconcilita este frecventă la tenismeni (tennis elbow), 
iar leziunile de menisc, la fotbalişti. 


Condiţiile de viaţă precare, promiscuitatea, locuinţele insalubre 
favorizează apariţia RAA şi a altor artrite reactive, datorită posibi- 
lităţii de contagiune cu diferiţi agenţi infecţioşi. 

Pe de altă parte, frigul și umezeală favorizează apariţia şi ac- 
centuarea durerilor în cazul a variate suferinţe reumatice. 

Cunoaşterea condiţiilor de viaţă și muncă este de mare importanţă 
în elaborarea planului de recuperare a pacientului reumatic şi de 
prezervare a capacităţii lui de muncă pentru o perioadă cît mai 
lungă. 

4.1.1.4. Antecedentele heredocolaterale. Unele suferințe ale apa- 
ratului locomotor au o bază ereditară. Amintim doar cîteva care 
au repercusiuni asupra structurilor articulare sau sînt boli articu- 
lare propriu-zise. Astfel, hemofilia (în cadrul căreia apare artropatia 
hemofilică) are transmitere recesivă legată de sex. Ocronoza are la 
bază un defect enzimatic moștenit. Agregarea familială a gutei este 
explicată prin diverse defecte enzimatice care se validează pe plan 
clinic în anumite condiţii. În cazul PR, SA și AP, apariţia bolii la 
mai mulţi membri ai familiei apare legată de prezenţa unor Ag de 
histocompatibilitate (HLA). Defectele înnăscute ale țesutului con- 
junctiv, cum sînt diferitele tipuri ale bolii Ehlers-Danlos, cauzează 
instabilitate și degenerescenţă articulară timpurie (de tip artrozic) 
precum și luxaţii sau subluxaţii articulare. RAA are şi el agregare 
familială, natura ei fiind necunoscută. Osteoartropatia hipertrofiantă 
idiopaiică (pahidermoperiostoza) are în unele situații un mod de 
transmitere autosomal dominant, cu predilecție pentru sexul bărbă- 
tesc. 

4.1.1.5. Antecedentele personale. Acestea pot oferi uneori date 
utile pentru diagnostic. Angina acută recentă (2—4 săptămîni) 
precede de regulă puseul de RAA. Existenţa unui puseu de RAA în 
antecedente constituie un criteriu minor în diagnosticul acestei boli. 
În cazul SR, episodul diareic, uretrita sau conjunctivita pot fi vinde- 
cate la data examinării bolnavului, iar acesta să nu le amintească 
spontan (mai ales uretrita!). 

Existenţa unor episoade de uveită, tromboflebită, ulceraţii bu- 
cale şi genitale la un pacient cu artrită aduce în discuție SB. Cance- 
rul poate, chiar după mulţi ani de la operaţie, să aibă ca primă mani- 
festare a recidivei clinice durerile osoase determinate de metastaze. 

4.1.1,6. Istoricul bolii. Anamneza şi interogatoriul trebuie să ducă 
la realizarea unui tablou clinico-evolutiv cît mai complet. Subliniem 
că unii bolnavi au tendinţa de a nu relata episoadele anterioare su- 
ferinţei sau unele manifestări morbide minore. 

4.1.1.6.1. Debutul suferințelor reumatice este deosebi 
El este brusc în cazul RAA, boala Still, gută. Din contră P 
artroza încep, de obicei, insidios. 

Este important să fie depistate eventualele cauze declanșante sau 
revelatoare ale suferinţei: infecţii streptococice, enteritice, trau- 
matisme, efort fizic intens, expunere la frig, stress emoţional aaeh 

“De asemenea, trebuie precizate, de la început, principalele simpto- 
mè ale bolii. În această ordine de idei, trebuie stabilit dacă pacientul 

are unul sau mai multe simptome, dacă sint prezente sau au existat 
manifestări de ordin general, în special febră, dacă sînt interesate 
una sau mai multe articulaţii, dacă manifestările sint simetrice sau 
asimetrice, permanente, intermitente sau progresive, dacă au un 
anumit orar, dacă apar sau se declanşează în anumite circumstanțe. 
Este important să se cunoască intensitatea lor și gradul răsunetului 
funcţional. 

4.1.1.6.2. Simptomele reumatice specifice mai importante sînt du- 
rerea (D), redoarea și impotenţa funcțională. Adeseori bolnavii acuză 
și tumefacţia articulară. 

4.1.1.6.2.1. Durerea articulară și/sau osoasă este aproape invaria- 
bil simptomul dominant în reumatologie. Ca și în alte domenii ale 
patologiei, D este în același timp un simptom deosebit de impor- 
tant, dar, adeseori, greu de evaluat și interpretat, datorită faptului 
că pragul percepţiei diferă de la individ la individ. Acest prag este 
influenţat de gradul de cultură, de calităţi ale personalităţii, cum 
sînt înclinațiile depresive sau ipohondre (care favorizează preocu- 
parea excesivă față de boală), sau de prezența unui echilibru psihic 
care stăvilește percepţia exagerată a durerii. Un element important 
este motivaţia: persoanele care prestează munci grele și neplăcute 
au adeseori D mai mari (și prelungite) care nu sînt simulate, ci de- 
terminate de anxietatea legată de viitorul capacităţii profesionale. 
Conversiunea isterică cu refugiu în D este o altă posibilitate care îşi 
are expresia cea mai pură în așa-zisul „reumatism psihogen“ (mani- 
festat adesea ca şi camptocormie). 

În afara acestor influențe de ordin psihic, caracterele D sint de- 
terminate (mai ales) de procesul patologic în cauză. Analiza acestora 
este o etapă adesea decisivă pentru diagnostic. 

Data apariţiei durerii. Durerile prezente din mica copilărie atrag 
atenţia asupra unei suferinţe cu caracter congenital sau a artritei 
juvenile. Algiile de dată veche exclud natura neoplazică sau septică 
(excepţii: TBC şi sifilisul). Existenţa durerii cronice presupune ȘI 
prezența unei suferinţe psihice, de obicei a unei stări depresive, cu 
reducerea pragului de percepţie a D, cu „corticalizarea“ acesteia şi 
cu reacţia de neîncredere a pacientului față de ajutorul medical. 

Modul de apariţie a D este variat. 

Frecvența D. Majoritatea suferințelor reumatice se manifestă prin 
D cu caracter continuu, cel puţin în timpul puseelor evolutive, deşi 
ele sînt de intensitate diferită pe parcursul unei zile. Reumatismul 
palindromic se caracterizează însă prin D intermitente însoţite de 
fenomene celsiene care apar periodic (adeseori chiar ritmic) și dispar 
în decurs de ore. Crizele de gută apar, de asemenea, intermitent cu 
o frecvenţă care variază de la un pacient la altul. 

Orarul D. în cazul SA şi PR, D sînt mai accentuate la ora trezi- 
rii. În artroze, sînt, de obicei, mai intense dimineaţa la primele miş- 
cări (D „de demaraj“) şi mai tîrziu în cursul zlei, după oboseală arti- 

culară. Același orar bifazic se întilneşte adeseori în cazul polimialgiei 
reumatice. În cazul gutei, D sînt deosebit de intense noaptea. 

Tulburările de somn. În afară de D din gută, care în timpul cri- 
zei cauzează insomnii cu agitaţie, alte suferințe cum sînt unele peri- 
artrite de umăr, metastazele osoase sau mielomul multiplu cauzează 
D mai accentuate noaptea. Tulburări ale somnului pot apare și în 
unele cazuri de artroză sau de hernie de disc. 

Localizarea durerii trebuie precizată cît mai exact. În PR ea îşi 
are, de obicei, sediul maxim în articulațiile MCF şi PIF, iar în SA, 
în regiunea lombosacrată. 'Talalgia sugerează prezența unei entezo- 
atii (SA, SR, pinten calcanean). PM/DM și polimialgia reumatică 
cauzează D mai intense la nivelul centurilor. Existenţa unor artralgii 
asociate la D viscerală sugerează boli sistemice (LED, vasculite etc.). 
D este simetrică în PR, SD, DM/PM, pe cînd în artroză, AP, tendi- 
nită, bursită, ea este unilaterală sau net predominantă unilateral. 
Există însă multe excepţii. 

Ivadierea D sugerează în primul rînd existența unor fenomene 
de compresiune nervoasă. În discopatiile cervicale, D iradiază în 
brațe, iar în cele lombare, de-a lungul rădăcinilor sciatice. Nevralgia 
femurală (adeseori tot de natură discală) se manifestă prin D pe 
fața anterioară a coapsei şi la nivelul genunchiului. Această „iradiere“ 
apare adesea și în coxartroză. În sindromul de canal carpian, D ira- 
diază în palmă, pe traiectul nervului median. Nu arareori D este 
maximă în zona de iradiere, situație care poate fi sursa unor greșeli 
de diagnostic. 

Migrarea şi persistenţa. D are, de regulă, caracter migrator în 
RAA şi este persistentă la articulațiile odată afectate în majorita- 
tea suferințelor severe. S-a amintit caracterul evanescent al D din 
reumatismul palindromic. 

Durata este un parametru inseparabil de cele menţionate deja. 
Ea trebuie însă precizată, întrucît durerile tenace, de durată, indică, 
de regulă, o suferință gravă. În cazul PR, D prelungite pînă tîrziu 
in cursul zilei au semnificația activităţii severe a bolii. 

Intensitatea poate fi mică, moderată sau mare. Ea este influen- 
tată de natura procesului patologic şi de toleranța individuală la D. 
D deosebit de intense se întîlnesc în gută, pseudogută, polimialgia 
reumatică, artritele septice, metastazele osoase. În PR, SA, artroze, 
D sînt, de regulă, moderate. Nu rareori însă se întîlnesc D de mică 
amploare în cadrul unor boli severe. În general, asemenea D nu au 
totuși o semnificaţie deosebită. 

Caracterul (calitatea) D este un parametru care depinde foarte 
mult de capacitatea de exprimare a bolnavilor, care adesea relatează 
D cu caracter diferit în cadrul aceleiași boli. D percepută ca arsură 
reprezintă însă regula în cazul algodistrofiei („cauzalgie“), pe cînd 
arsurile însoţite de amorţeală sugerează neuropatia. 

Condiţii de accentuare. Multe algii reumatice sînt accentuate de 

stările conflictuale. Efortul fizic agravează în special D suferințelor 
degenerative. Uneori, rahialgiile din SA sînt accentuate de repausul 
la pat. Expunerea la frig, în special umed, declanșează sau agra- 
vează D reumatice variate. 

Condiţii de ameliorare. Repausul ameliorează aproape fără excep- 
ție D artrozice, pe cînd mișcările articulare le ușurează de multe ori 
pe cele din PR. Un efect calmant are aplicarea de căldură pe articu- 
laţiile artrozice sau deasupra zonelor vertebrale afectate de procese 
degenerative. 

De o valoare deosebită este comportamentul D față de medica- 
mentele utilizate. Cele din RAA reacţionează prompt la salicilaţi, la 
fel şi o bună parte a celor reumatoide și neoplazice. D din gută sînt 
în mod caracteristic suprimate de colchicină. 

4.1.1.6.2.2. Redoarea (R) este un alt simptom specific al aparatului 
locomotor. Ea are semnificaţia înţepenirii, a reducerii mobilității ar- 
ticulare. | 

R este determinată de factori multipli: nervoși (sindromul omului 
rigid), articulari (PR, SA, poliartroza, ocronoza etc.), musculari (po- 
limialgia reumatică — PMR) sau tegumentari (SD). În cazul disco- 
patiilor, R vertebrală recunoaște un mecanism nervos reflex. 

R este, de obicei, însoţită de D şi, adesea, confundată cu aceasta 
de către pacient. Deși prezintă o variabilitate individuală, acest 
simptom este de o valoare deosebită (alături de D) în stabilirea gra- 
dului de activitate a PR. Scurtarea duratei R matinale sub un anu- 
mit tratament, reprezintă, alături de alți parametri, un indiciu al 
eficacității acestuia. | 

4.1.1.6.2.3. Impotenta funcţională articulară sau musculară repre- 
zintă un simptom reumatic dintre cele mai importante. Aceasta este 
cauzată de mai mulţi factori: inflamație articulară şi musculară (în- 
soţită de durere), redoare, semianchiloze şi anchiloze (unele în poziţii 
improprii funcţiei). Uneori, impotenţa funcţională are la bază o stare 
depresivă. 

În unele cazuri, cum sînt DM/PM și PMR, incapacitatea intere- 
sează predominant centurile membrelor, în altele segmentele distale 
(PR). În SA sînt interesate coloana și, adesea, articulațiile centurilor. 

Incapacitatea funcţională poate afecta activitatea profesională 
sau, în cazuri grave, chiar pe cea de autoservire. Stabilirea gradului 
ei este importantă în evaluarea rezultatelor terapeutice şi a stabilirii 
capacităţii de muncă. 

4,1.1.6.2.4. Alte simptome pot interesa aparatul locomotor sau 
alte aparate și sisteme. 

'Tumefacţia, deși este în primul rînd o modificare obiectivă, poate 
fi prezentă și ca acuză; bolnavii se pot plinge de variate alte simp- 
tome: crepitaţii, cracmente, parestezii etc, 

” Simptomele extraarticulare sînt de o mare varietate: tegumen- 
tare, oculare, genitale, pleuropulmonare, cardiace, digestive. Inven- 

tarierea lor anamnestică și la examentul obiectiv este esențială în 
stabilirea diagnosticului afecțiunilor reumatice cu manifestări multi- 
sistemice, de asemenea, în diagnosticarea bolilor asociate. 


4.1.2. EXAMENUL OBIECTIV 


4.1.2.1. Examenul general poate descoperi semne de o valoare 
deosebită pentru diagnostic. Constatările pot fi de o mare varietate. 

Erupția în formă de fluture la nivelul pomeților și nasului în 
LED, coloraţia roşie-violacee, mai accentuată la pleoape în DM, pso- 
riazisul din AP, eritemul marginat din RAA, ulceraţiile bucale și ge- 
nitale din SB, erupția morbiliformă a bolii Still reprezintă doar cî- 
teva exemple de leziuni tegumentare întilnite în reumatologie. 

Paloarea poate fi expresia anemiei asociate inflamaţiei cronice. 
Anemia poate fi determinată şi de hemoragii digestive cauzate de 
antiinflamatoare. 

Existenţa unei purpure reliefate atrage atenţia asupra naturii 
vasculitice a suferinței: LED, boala Schânlein-Henoch, granuloma- 
toză Wegener etc. 

Atitudinea și mersul sînt caracteristice pentru anumite boli. Ri- 
giditatea în mişcările coloanei, alături de cifoza dorsală, protracţia 
extremității cefalice şi flexia genunchilor („atitudine de schior“) per- 
mite diagnosticul de SA, mersul „tiîrşiit“ este întîlnit în PR, cel 
„stepat“, în paralizia de sciatic popliteu extern, iar cel legănat („de 
rață“), în luxaţia de șold. În discopatiile lombare, din cauza scoliozei 
reflexe la ortostatism şi mers, trunchiul este înclinat lateral. Unii 
pacienţi cu „reumatism psihogen“ merg cu trunchiul aplecat îna- 
inte, fără a avea semne obiective de suferință lombară (camptocor- 
mie). O atitudine similară, zisă „simiană“, care previne sau atenuează 
claudicaţia nervoasă, au cei cu stenoză a canalului vertebral lombar. 

4.1.2.2. Examenul obiectiv al aparatului locomotor are drept scop 
verificarea şi aprofundarea datelor obţinute prin anamneză. Adese- 
ori el descoperă elemente noi. | i 

Avantajul examinatorului este buna. accesibilitate la structurile 
vizate. El trebuie să cunoască bine anatomia aparatului locomotor ȘI 
să aibă mereu în minte ce structură anume examinează (articula- 
ţie, os, tendon, ligament, mușchi), | Foii 

Pentru a obţine o bună relaxare a pacientului se recomandă să 
se examineze prima dată zonele neafectate sau mai puţin interesate 
în procesul patologic, Examinarea structurilor dureroase şi/sau in- 
flamate se face cu blîndete. 

4.1.2.2,1. Semne specifice. yu 2L 

4.1.2.2.1.1. Tumefacţia reprezintă un semn obiectiv de prima 
importanță; caracterizarea ei permite adeseori precizarea diagnosti- 


cului. Distingem tumefacții articulare şi extraarticulare. l l 
Tumefacția articulară poate fi determinată de hipertrofia exprl 

mată a' membranei sinoviale și/sau acumularea de lichid în cavitatea 
articulară. a 

Hipertrofia sinovială este cel mai adesea inflamatorie. Articulația 
apare global tumefiată, iar la palpare dă senzaţia de împăstare, este 
roșie și caldă. Hipertrofia sinovială apare în boli caracterizate prin 
sinovită (PR, AP, TBC etc.). 

Hidartroza cauzează o distensie a capsulei articulare, determinînd 
o tumefacție fluctuentă, eventual deplasabilă. Colecţia lichidiană a 
genunchiului permite balotarea rotulei („șoc rotulian“). Adeseori 
hidartroza coexistă cu hipertrofia sinovială. În unele cazuri, cele 
două nu pot fi diferenţiate clinic, ci doar prin puncţie articulară. 
Lichidul intraarticular poate avea semnificaţie relativ minoră (efort 
excesiv, hidartroză intermitentă) sau, din contră, apare în cadrul 
unor boli articulare severe (PR, AP, TBC etc.). 

Tumefacţiile extraarticulare sînt, la rîndul lor, osoase sau de părți 
moi. 

Cele osoase sînt date de osteofite (artroze), hipertrofia periostală 
exuberantă (pahidermoperiostoză), tumorile osoase (osteosarcom, 
mielom multiplu). 

Tumefactiile extraosoase sînt determinate de-noduli (în RAA, PR, 
eritemul nodos), tofi gutoşi, tumefacții ale tecilor tendinoase etc. 
Localizarea paraarticulară a unora dintre aceste leziuni nu trebuie 
să ducă la confuzii cu tumefacțiile articulare propriu-zise. | 

4.1.2.2.1.2. Sensibilitatea dureroasă. Prin manevre de palpare și 
mobilizare pasivă sau activă, examinatorul încearcă să „obiectivizeze“ 
durerea relatată de pacient. În comparaţie cu tumefacţia, sensibili- 
tatea dureroasă are o valoare mai mică din cauza marii diferenţe 
individuale în perceperea și relatarea ei. Totuși, în majoritatea ca- 
zurilor, sensibilitatea este un semn valoros. Căutarea ei ne permite 
foarte adesea localizarea procesului patologic şi — în context — 
aprecierea naturii lui. În epicondilită, ea este declanșată de com- 
presiunea epicondilului humeral, în afecțiunile CF, la abducţia aces- 
tei articulaţii, în periartrita de șold, la rotația externă a acestuia şi la 
compresiunea peritrohanteriană. Pacienţii cu sindrom fibrozitic acuză 
sensibilitate în orice zonă a aparatului locomotor, la fel persoanele 
cu psihonevroză, care prezintă dureri la simpla atingere. În general, 
sensibilitatea declanșată la o compresiune superficială denotă mai de- 
grabă o afectare tendinoasă sau ligamentară, mai ales dacă şi mobili- 
zarea articulară este mai puţin dureroasă. 

Există diferite metode de cuantificare a durerii, unele clinice, 
altele bazate pe scări vizuale. Ele au o valoare puţin satisfăcătoare 
în studiul unor grupuri, tocmai din cauză că sensibilitatea dureroasă 
este, în ultimă instanţă, un parametru subiectiv. În clinică se poate 
aprecia durerea după scara propusă de MASON M. și CURREY 
H.L.F. (1972): gradul I — prezenţa subiectivă a D; gradul II — D 
subiectivă şi tresărire la provocare; gradul III — tresărire și retrac- 

ţie la provocare; gradul IV — bolnavul nu permite atingerea arti- 
culației. 

4.1.2.2.1.3. Gradul mobilității articulare poate fi modificat în sen- 
sul limitării sau al exagerării. Pentru a putea fi apreciat, este nece- 
sară cunoaşterea gradului normal al mobilităţii articulare. 

Limitarea mobilităţii poate fi cauzată de modificări intraarticu- 
lare (proliferare sinovială, prezența de LS în exces, rupturi de me- 
nisc, corpi liberi articulari, osteolite exuberante, subluxaţii, semi- 
anchiloze şi anchiloze fibroase și osoase) și extraarticulare (capsulare, 
tendinoase, musculare şi tegumentare). l 

Se recomandă examinarea atît a mobilității active cît ṣi a celei 
pasive. Gradul mobilității active (cel realizat prin mişcarea volun- 
tară a articulației) este marcat de factori subiectivi, între care mai 
importantă este frica bolnavului de a-și provoca durerea. Este deci 
explicabil de ce, în general, mobilitatea articulară pasivă (produsă 
de examinator) este mai mare, fiind mai valoroasă în evaluarea pa- 
cientului. Mişcările pasive se execută cu blindeţe, pentru a evita, pe 
cît posibil, rezistența musculară a bolnavului. 

Mobilitatea excesivă poate fi pînă la un punct o variantă a nor- 
malului. Laxitatea articulară exagerată poate fi însă o manifestare a 
unor defecte înnăscute ale structurii colagenului, cum este sindromul 
Ehlers-Danlos, care în timp se soldează cu constituirea unor artroze 
grave. Hipermobilitatea articulară apare şi în cazul distrugerii arti- 
culare severe (de exemplu „mîna în lornietă“ din unele forme grave 

de AP). Rupturile capsulare şi ligamentare pot cauza, de asemenea, 
mobilitatea articulară exagerată sau instabilitate (mobilitate în plan 
anormal). 

Pentru a conferi precizie măsurării gradului mobilităţii articu- 
lare se utilizează goniometrul. Acesta este compus din două brațe 
articulate la un capăt, unul fiind prevăzut cu un raportor (figura 1). 
Un braţ este plasat pe osul proximal articulației, iar celălalt pe osul 
distal. Gradul mobilităţii este citit pe raportor. Există goniometre 
de diferite mărimi, care se adaptează corespunzător diferitelor arti- 
culaţii. 

În principiu, la un bolnav reumatic, determinarea mobilităţii 

Fig. 2. Fişa goniometrică pentru articulația scapulohumerală (după, W. A. Katz, 1977) 

trebuie făcută la toate articulațiile. Gradul mobilităţii poate fi mar- 
cat pe scheme ataşate foii de observaţie (figura 2). 

4.1.2.2.1.4. Deformarea articulară recunoaște şi ea cauze multiple, 
adeseori combinate: slăbire sau ruptură ligamentară, osteofite sau 
exostoze, subluxaţii sau luxaţii, retracţii tendinoase. Acestea duc la 
modificarea în ax a articulaţiilor. 

Sînt caracteristice devierea ulnară a degetelor miinilor, deformă- 
rilor „în gît de lebădă“ sau „in butonieră“, precum și aspectul „în 
ciocan“ al degetelor picioarelor în PR avansată. În artroza digitală, 
apar devieri în planul palmar, în special la falangele distale. Acestea 
din urmă pot fi sediul unor contracturi în flexie în AP. 

4.1.2.9.1.5. Crepitaţia constă dintr-o senzaţie de frecare sau scîr- 
tiit constatată de bolnav sau medic la mobilizarea articulaţiilor. In- 
flamaţia sinovială determină crepitaţii fine, pe cînd în leziunile car- 
tilaginoase, acestea sînt mai intense. În tenosinovite, crepitaţia este 
simțită la distanţă de articulaţie, deasupra structurilor interesate. 
Pentru perceperea unor crepitaţii fine se poate recurge la stetoscop 
(auscultaţie). 

4.1.2.2.1.6. Atrofia musculară poate fi de cauză neurogenă (neu- 
ron motor periferic), miozitică sau face parte din tabloul clinic al 
unor suferinţe reumatice predominant articulare. Așa este cazul atro- 
fiilor localizate (predominant) la muşchii interosoşi ai mîinilor din 
PR şi a celor rapid instalate la musculatura coapsei, în cazul artritei 
de genunchi din cadrul SR. 

4.2. REUMATISMUL ARTICULAR ACUT 
4.2.1. DEFINIȚIE ŞI NOMENCLATURA 


Reumatismul articular acut (RAA) este clasificat în cadrul artrite- 
lor reactive şi se defineşte ca o boală imunoalergică determinată de 
infecția streptococică, care interesează, în principal, articulațiile, ini- 
ma, sistemul nervos central şi țesutul subcutanat. Aii 

Denumirile pe care le mai poartă sînt febră reumatică, reuma- 
tism Bouillaud, reumatism Sokolski-Bouillaud, reumatism cardio- 
articular etc. 


42.2. FRECVENȚA RAA 


Datorită consecinţelor sale cardiace, RAA este considerat încă în 
multe ţări o problemă majoră de sănătate publică. Deși boala Și 
păstrează încă primul loc pe lista cauzelor valvulopatiilor cardiace, 

incidenţa s-a redus substanţial și continuă să scadă în ultimele dece- 
nii în toate ţările dezvoltate sau în curs de dezvoltare, inclusiv în 
tara noastră. La ora actuală, se apreciază că prevalența bolii tinde 
către zero în ţările dezvoltate. În România, prevalența era de 1,070% 
în 1965. Actualmente însă RAA este tot mai rar întîlnit la noi. Se 
constată că se abuzează de acest diagnostic, fapt care se reflectă şi în 
datele statistice. Ca şi cauze ale scăderii incidenţei RAA sînt con- 
siderate ameliorarea condiţiilor socio-economice ale populației, pro- 
filaxia cu penicilină şi reducerea patogenităţii streptococilor. 


4.2.3. ETIOLOGIE ȘI PATOGENEZĂ 


La apariția RAA concură: 1) infecția cu streptococ din grupa A; 
2) apariţia anticorpilor antistreptococici (AcAs); 3) persistenţa pen- 
tru un timp a microorganismului la locul infecţiei, 4) localizarea in- 
fecţiei în căile respiratorii superioare. 

AcAs cresc după infecția cu streptococ betahemolitic. Amplitudi- 
nea acestei creșteri se corelează cu apariţia RAA, titrurile Ac fiind 
mai mari la cei care fac RAA decît la cei cu infecţii streptococice 
necomplicate. | | 

În favoarea etiologiei streptococice ‘există dovezi indubitabile: 
epidemiologice (coincidența dintre RAA și infecțiile cu streptococ); 
clinice (infecția streptococică precede RAA); de laborator (prezenţa 
AcAs la bolnavii cu RAA); terapeutice (profilaxia RAA prin trata- 
mentul cu penicilină). | 

S-au făcut încercări de izolare a unor tulpini streptococice reuma- 
togene, însă fără succes. S-a constatat totuși că tulpinile care reali- 
zează 'izbucniri epidemice și frecvenţă mai mare a RAA duc la un 
răspuns intens de Ac antiproteină M. S-a mai arătat că această pro- 
teină structurală streptococică variază în timp. 

Mecanismul prin care se produce RAA:nu este cunoscut cu exac- 
titate. Există însă mai multe explicaţii bazate pe numeroase studii 
de laborator. LE i CZ! 

4.2.3.1. Invazia streptococică directă. Există legături limfatice 
între amigdale și cord, dar dovada prezenţei formelor L ale strep- 
tocilor în valvulele cardiace se bazează pe unele observații mai vechi, 
care nu au fost confirmate ulterior. Astăzi se crede că cultivarea 
Streptococilor din țesut miocardic prelevat de la bolnavi cu cardită 
reumatică se datora unor contaminări. În orice caz, invazia directă 
nu explică celelalte manifestări ale RAA, întrucît LS şi LCR sînt 
sterile. 

4.2.3.2. Efectul toxinelor, streptococice prezintă un interes aparte. 
Streptolizina S (SLS) și streptolizina O (SLOJ pot declanşa un pro- 
ces inflamator prin acţinea lor litică asupra lizozomilor fagocitelor. 
În acelaşi timp, ele au un efect toxic față de multe membrane celu- 
lare. SLO este, de asemenea, toxică pentru miocardul mamiferelor. 

În prezenţa lipidelor, acţiunea toxică a SLS este inhibată, fapt care ar 
explica apariţia excepţional de rară a RAA după piodermita strepto- 
cocică. Lipidele pot, de asemenea, anihila -antigenitatea SLO. Protei- 
nazele streptococice injectate la iepuri produc necroza miocardică. 

4.2.3.3. Mecanismele imunoalergice. Participarea lor în geneza 
RAA este larg acceptată. În concepţia lui STOLLERMAN, RAA este 
considerată o boală alergică. Iniţial s-ar produce o hipersensibilizare 
cauzată de infecția streptococică. Cu ocazia unei noi infecţii cu viru- 
lenţă deosebită, organismul ar fi invadat de mari cantități de Ag 
streptococic, care se fixează pe țesuturile afectate în cadrul RAA. 
Leziunile acestora s-ar produce în urma unul răspuns umoral și/sau 
celular al organismului la prezenţa Ag streptococic. 

Teoria autoimună a fost elaborată după descoperirea Ac anti- 
miocardici la bolnavii cu RAA. Aceştia reacționează cu sarcolema. 
Ei apar mai frecvent la cei cu cardită decît la cei fără această ma- 
nifestare reumatică și sînt diferiţi de cei prezenţi în urma trumatis- 
melor cardiace (inclusiv chirurgicale) şi a infarctului de miocard. Sem- 
nificaţia acestor Ac nu este definitiv stabilită, ei putînd fi doar con- 
secinţa şi nu cauza leziunilor cardiace. 

Pe de altă parte, s-a stabilit existența unei reactivităţi încruci- 
şate între streptococi și cordul uman. Răspunsul imun a fost declan- 
şat atît de: membranele streptococilor din grupa A, cît şi de pro- 
teina M, fără a exista specificitate de tip. S-a dovedit, de aseme- 
nea, existenţa unei reactivităţi încrucișate între glicoproteinele val- 
vulare şi polizaharidul streptococilor din grupa A, precum și între 
preparatele de acid hialuronic şi structurile articulare. La pacienţii 
suferind de coree minoră s-au evidenţiat Ac antineuronali. Deşi 
aceste date susţin: teoria imunologică a RAA, ele rămîn în parte 
controversate și nu au, în consecinţă, o semnificaţie pe deplin clară. 


4.2.4. DISTRIBUȚIA RAA DUPĂ VIRSTA ȘI SEX 


RAA poate apare la orice vîrstă, dar incidența maximă este între 
6—15 ani. Reducerea generală a incidenţei bolii în ultimele decenii 
se însoţeşte de o tendinţă de deplasare a incidenţei maxime spre gru- 
puri mai vîrstnice. 

Distribuţia pe sexe, atît la copii cît și la adulţi, este egală, deși 
unele statistici găsesc ușoare predominanţe feminine sau masculine. 
Coreea minoră este însă de două ori mai frecventă la sexul feminin. 


4,2,5. TABLOUL CLINIC 


Tabloul clinic include manifestări variate. Cele care apar în mod 
obişnuit sau sînt specifice bolii sînt considerate manifestări magore: 
artrita, cardita, coreea minoră, eritemul marginat și nodulii subcu- 
tanaţi. Ele stau la baza stabilirii diagnosticului, la care contribuie 
manifestările clinice şi de laborator așa-zise minore (mai puțin spe- 

cifice): febra, artralgiile, proteinele plasmatice „de fază acută“, blo- 
cul AV de gradul I, existenţa unei cardiopatii reumatismale consti- 
tuite sau RAA în antecedente. În cadrul RAA, pot exista şi alte 
manifestări, cu specificitate şi mai redusă, avînd, în consecinţă, o va- 
loare diagnostică mai limitată. 

Manifestările clinice ale RAA sînt precedate de infecția strepto- 
cocică ale cărei simptome se situează cu 2—4 săptămîni înainte. La 
1/3 dintre bolnavi, infecția este asimptomatică. 

Debutul poate fi insidios, cu febră și astenie, sau, din contră, 
brusc cu artrită acută. De regulă, artrita, alături de eritemul mar- 
ginat, reprezintă manifestările iniţiale ale bolii. Ele sînt urmate de 
cardită şi de nodulii subcutanați. Coreea minoră este manifestarea 
tardivă, adesea fără legătură evidentă cu puseul reumatismal. 

4.2.5.1. Artrita este cea mai frecventă manifestare majoră, apă- 
rind în 40—1000/, din cazuri. La copii, frecvenţa ei este mai redusă 
ca la adult. 

Severitatea interesării articulare variază de la artralgia discretă 
la artrita severă cu hidartroză, cu semne celsiene exprimate și im- 
potenţa funcțională. Simpla durere articulară este considerată o 
manifestare minoră în cadrul diagnosticului de RAA. Artrita inte- 
resează în mod clasic mai multe articulaţii mari şi are caracter mi- 
grator. Trebuie subliniat însă că, în unele cazuri, ea nu migrează, 
îmbracă un aspect aditiv, nu este poliarticulară sau interesează și 
articulațiile mici. Pot apare și leziuni extraarticulare (tenosinovita). 
Durata fazei active a artritei este în medie de o lună. De aceea diag- 
nosticul de RAA, în cazurile în care artrita a depășit mult această 
durată, trebuie reconsiderat. 

Artrita se vindecă, de obicei, fără sechele. În rare cazuri, cu re- 
petate puseuri de RAA, pot apare deformări articulare în cadrul reu- 
matismului fibros al lui JACCOUD. 

4.2.9.2. Cardita este manifestarea cea mai importantă a RAA, în- 
trucît poate fi letală în faza acută sau poate duce la apariţia unor 
sechele cardiace invalidante, în special valvulare. 

Frecvența carditei variază între 13—650/, dintre cazurile de RAA. 
Incidența ei scade o dată cu înaintarea în vîrstă, fiind rară peste 25 
ani. Actualmente există o tendinţă de scădere a incidenţei carditei 
(BLAND, 1960) și, mai ales, o tendință de reducere a severităţii ei. 

Diagnosticul se bazează pe prezența următoarelor constatări: 

A. Suflu organic de dată recentă. Cele mai importante sufluri 
pentru diagnostic sînt: suflu pansistolic apical determinat de dila- 
tarea orificiului mitral (insuficienţă mitrală funcţională); suflu me- 
zodiastolic apical (CAREY-COOMBS); suflu diastolic de regurgitare 
(insuficiență) aortică. 

B. Semnele clinico-radiologice de cardiomegalie reprezintă, ală- 
îi de suflurile organice, un bun indiciu privind severitatea car- 

itei. 

C. Semnele de insuficienţă cardiacă congestivă sînt rare, dar cu 
semnificaţie foarte gravă. Ele au valoare sub 25 ani şi în absenţa 
altor cauze de insuficiență cardiacă. 

D. Pericardita apare clinic la 5—13%/9 dintre pacienţi și este, de 
regulă, prezentă alături de miocardită şi endocardită (pancardită). 
Diagnosticul se bazează pe prezenţa frecăturii pericardice, în cazul 
pericarditei uscate, şi pe semnele colecţiei pericardice, în formele 
exudative. 

Alte semne, ca tahicardia disproporțională față de febră, și dure- 
rea toracică pot fi expresia carditei, dar cînd apar fără cele 4 cate- 
gorii majore de semne amintite, ele nu au o valoare deosebită. Ace- 
easi remarcă este valabilă și pentru diferitele modificări ECG care 
apar în cursul RAA. Exceptînd semnele de pericardită și prelungirea 
intervalului P-R, semnificaţia lor este incertă. Fibrilaţia atrială apă- 
rută în evoluția RAA ar fi un semn de rău prognostic al carditei. 

Trebuie accentuat că cea mai obișnuită constatare în timpul con- 
stituirii unei cardite reumatice este apariţia unui suflu organic (în 
41—530). Cardiomegalia semnificativă a fost constatată doar la 3— 
1107, iar insuficienţa cardiacă, la 6—15% dintre pacienți. 

4.2.5.3. Coreea minoră poate apare ca o manifestare tardivă a 
RAA (alături de celelalte manifestări declanșate de infecția strep- 
tococică) sau, în lipsa semnelor de RAA, ca şi coree minoră pură. 
Cauza preponderenţei feminine este necunoscută. Apariţia ei după 
pubertate este extrem de rară. Incidența acestei manifestări tinde şi 
ea să descrească, coreea minoră fiind practic inexistentă în unele 
ţări. Substratul ei este o encefalită de grad redus, care interesează 
în principal nucleii bazali. 

Clinic se caracterizează prin mișcări involuntare, aritmice şi lip- 
site de sens, interesînd în special mușchii mimicii (grimase), ai lim- 
bii și ai miîinilor, care sînt animate de mișcări dezordonate. Uneori, 
apare o scădere a tonusului neuromuscular și labilitate emoțională. 

4.2.5.4. Eritemul marginat este rareori întîlnit (sub 10%% din ca- 
zuri). Este manifestarea cutanată considerată ca foarte caracteristică 
pentru RAA. El constă dintr-o erupție roz-roșie cu margini serpigi- 
noase sau inelare, nepruriginoase și, rareori, reliefată, localizată pe 
trunchi şi la rădăcina membrelor. Erupția are un caracter evanes- 
cent, putînd evolua cronic prin apariţie și dispariţie repetată. Această 
leziune nu este, totuși, patognomonică pentru RAA, ea putind apare 
şi în glomerulonefrite sau ca expresie a unei reacţii adverse la me- 
dicamente. | 

4.2.5.5. Nodulii subcutanaţi (MEYNET) apar la 5—20%, dintre 
bolnavi. Frecvența lor (ca și a eritemului marginat) tinde să scadă. 
Sînt formaţiuni rotunde sau conice, neaderente de tegument, dar fi- 
xate de planurile profunde, cu mărimea de 3—20 mm situate, de re- 
gulă paraarticular. Nodulii din RAA nu se deosebesc de cei din PR 
juvenilă. 

4.2.5.6. Manifestările minore sînt de o mare varietate, apar oca- 
zional şi au specificitate redusă, din aceste cauze prezintă o mică 
valoare diagnostică. 

4.2.5.6.1. Febra este o manifestare foarte obișnuită a RAA. Ea 
este mai ridicată timp de o săptămînă, se însoțește de transpiraţie 
și răspunde prompt la antiinflamatoare. Dacă febra rămîne neinflu- 
enţată de acestea, medicul trebuie să se gîndească la eventualitatea 
altor boli. 

4.9.5.6.2. Artralgiile fără accentuare la compresiune și fără limi- 
tarea mişcărilor articulare sînt frecvente, dar fără valoare diagnos- 
tică, în absenţa unor manifestări majore. 

4.2.5.6.3. Durerea abdominală este rară astăzi ca manifestare a 
RAA. Unii autori au găsit-o în asociaţie cu cardita. Ea poate fi dato- 
rată stazei hepatice determinată de insuficiența cardiacă, limfadeni- 
tei mezenterice sau este expresia unei boli concomitente, ori a unei 
tulburări funcţionale. Întrucît durerea abdominală, însoţită uneori 
de alte manifestări digestive (greţuri, vărsături, diaree), este semna- 
lată în special în literatura: mai veche, se poate bănui că poate fi 
vorba, şi în acest caz, de o schimbare în tabloul bolii şi/sau de con- 
fuzii cu alte boli reumatice, cum ar fi, de exemplu, artrita reactivă 
care apare în urma infecţiei cu Yersinia enterocolitica. 

4.2.5.6.4. Alte:simptome cum sînt variatele erupții cutanate (di- 
ferite de eritemul marginat) şi eritemul nodos streptococic, vasculita 
(arterită, flebită), pleurita şi pneumonia, glomerulonefrita focală sau 
difuză ș.a. sînt rare și nespecifice, putînd apare în cursul a nume- 
roase afecțiuni care interesează și articulațiile. 


4.2.6. DIAGNOSTICUL 


Diagnosticul RAA se bazează pe criteriile propuse de JONES în 
1944 şi revizuite în 1965. Criteriile includ manifestările clinice şi de 
laborator, clasificate ca majore sau minore pe baza specificității lor 
(tabelul 1I). Hii : 


Tabelul I 

> nu IO S AR E IE în S ETES S A IA PR RR a EEA E E, E E a a o aa căi 
Manifestări majore Manifestări minore 

1. Cardita Clinice : 
2, Artrita | 1. RAA în antecedente sau cardiopatie 
3. Coreea minoră reumatismală actuală 
4, Eritemul marginat 2. Artralgii 
5. Nodulii subcutanați 3. Febră 


De laborator: 
1. Reacții de „fază acută” 
— accelerarea VSH ; 
— prezența proteinei C-reactive . 
— leucocitozä , l A l 
2. Prelungirea intervalului P—R pe electro- 
cardiogramă pari ba + 


142 


CE Scanned with OKEN Scanner 


Pentru susținerea diagnosticului mai sînt necesare dovezi de in- 
fecţie streptococică recentă (culturi faringiene pozitive pentru strep- 
tococ betahemolitic, scarlatină, creşterea titrului ASLO). Se consideră 
că semnele de infecţie streptococică nu sint nici criteriu major, nici 
minor, ci criteriu indispensabil pentru diagnostic. 

Diagnosticul este foarte probabil în prezența a două manifestări 
majore sau a uneia majore și a două minore, apărute în urma unei 
infecţii streptococice, care trebuie documentată bacteriologic și/sau 
serologic. 

Criteriile majore au fost analizate mai sus. În cele ce urmează sînt 
comentate aspecte legate de criteriile minore. | 

Manifestările clinice sînt RAA în antecedente, cardiopatia reu- 
matică actuală, artralgiile şi febra. În prezența unui istoric clar de 
RAA şi/sau a unei valvulopatii reumatice și a unuia sau mai multor 
criterii majore, trebuie suspectată o recidivă- de RAA. 

Datele de laborator, în special reacţiile de fază acută, sînt nespe- 
cifice, ele arătînd doar existenţa unei inflamații. Proteina C-reactivă 
este şi ea lipsită de specificitate, pozitivîndu-se în multe alte boli 
însoţite de leziuni tisulare. 7 : i 

Blocul AV de gradul I și celelalte modificări de ECG sînt frec- 
vente, dar nespecifice. 

Dovezile de infecţie streptococică recentă sînt cele amintite, bac- 
teriologice şi serologice. 

Determinarea cea mai obișnuită este măsurarea titrului antistrep- 
tolizinei O (ASLO). El este crescut în 900/ din cazuri. Dacă este nor- 
mal la prima determinare, se urmărește eventuala creștere în evo- 
luţie. În cazurile în care titrul ASLO este normal se recurge la de- 
terminarea altor Ac'(antihialuronidază, antistreptokinază etc.). Aceste 
determinări duc la înregistrarea unor titruri crescute de Ac la 935— 
100%/, dintre bolnavi. Creşterile' semnificative ale ASLO sînt consi- 
derate cele peste 200—250 u.i./ml la adult și peste 333 u.i./ml la 
copil. Titrul ASLO poate înregistra creșteri false în boli cu disli- 
pidemie sau în urma infecțiilor cu streptococ din grupul C şi G. 

Examenul bacteriologic al secreției faringiene este mai puţin va- 
loros, starea de purtător sănătos de streptococ betahemolitic fiind 
foarte frecventă. 

„În unele cazuri de cardite, cu apariţie tardivă în evoluţia bolii 
și, mai ales, în cele cu coree minoră (care apare tîrziu) este posibil 
ca orice semn bacteriologic şi serologic de infecţie streptococică să 
fi dispărut la data examinării. 

La ora actuală, datorită scăderii gravităţii și modificării simpto- 
matologiei RAA, aplicarea criteriilor lui Jones este ineficace în foarte 
multe cazuri; ele fiind criticate de mulţi autori. Pentru frecventele 
situaţii în care infecțiile cu streptococ betahemolitic duc la apariţia 
unor manifestări minore și/sau nespecifice, s-a produs utilizarea ter- 
menului de sindrom poststreptococic, 

4.2.7. DIAGNOSTICUL DIFERENŢIAL 


Diagnosticul diferențial se face în special cu unele boli reuma- 
tice, miocarditele şi pericarditele virale. 

4.2.7.1. Alte artrite reactive, care sînt declanșate de infecţii, afec- 
tează adeseori vîrstele tinere ca şi RAA. 

4.2.7.1.1. Sindromul Reiter (SR) este constituit, de obicei, din 
triada: artrită (asimetrică, localizată mai ales la membrele inferi- 
oare şi sacroiliace), conjunctivita (sau altă inflamație oculară) și 
uretrită. Frecvent se întîlnesc doar două manifestări (SR incomplet), 
alteori sînt prezente și altele: mucoase (balanită, afte bucale), cuta- 
nate (keratodermia palmo-plantară, zisă „blenoragică“), distrofie un- 
ghială, şi digestive (diaree). Artrita este de tip aditiv, stabilă şi se 
remite în medie în 6 luni. Inflamaţia la nivelul inserţiilor este 
aproape constantă (entezită achiliană şi plantară). 

Acest sindrom poate fi declanșat de agenţi diferiţi: Chlamydia 
trachomatis, Shigella, Salmonella, Ureaplasma urealyticum, Yersinia 
enterocolitica, gonococul ş.a. Yersinia poate determina și miocardită. 
Uneori, întîlnim doar artrita de tipul menționat și entezita, fără a 
putea evidenția celelalte semne. 

4.2.7.1.2. Poliartrita reumatoidă (PR) cu debut la articulațiile 
mari poate crea confuzii cu RAA, mai ales cînd sînt prezenți și no- 
dulii reumatoizi. Caracterul bolii este însă, de obicei, mai insidios. 
În evoluție sînt afectate, de regulă, în mod simetric articulațiile mici 
şi mari ale membrelor, iar serologia reumatoidă se pozitivează. 

4.2.7.1.3. Lupusul eritematos diseminat (LED) se poate manifesta 
prin poliartralgii (sau poliartrită), mio- și pericardită, erupție cuta- 
nată (de obicei facială „în fluture“) şi coree. Prezența altor mani- 
festări severe (mai ales renale, hematologice etc.) şi, mai ales, a mo- 
diticărilor de laborator (fenomen LE, AAN, scăderea complemente- 
miei) ajută diferenţierea. 

4.2.1.1.4. Boala Still apare, de regulă, la copil și se caracterizează 
prin febră întermitentă, poliartrită şi erupție cutanată morbiliformă, 
la care se adaugă poliserozită, splenomegalie și adenopatie generali- 
zată. Titrul ASLO poate fi adesea crescut. 

4.2.1.1.9. Boala serului urmează, de obicei, seroterapiei sau ad- 


ministrării unor medicamente (inclusiv Penicilină) și se caracterizează, 


prin poliartralgii (sau artrită) însoțită de erupție cutanată pruri- 
ginoasă. 
4.2.7.1.6. Endocardita bacteriană subacută constă, sub aspect reu- 
matologic, din febră și artralgii care apar la un bolnav valvular. 
Splenomegalia, peteșiile, nodulii Osler şi hemoculturile pozitive per- 
mit diagnosticul corect. 
„__4.2,1.1.7, Artritele infecțioase din cadrul unor septicemii (cu sta- 
filococ) sau al infecţiei gonococice se remarcă prin febra de tip septic. 
Evidenţierea germenilor în sînge, LS sau secreția uretrală este ho- 

tăritoare. Artralgii și artrite pot apare și în cursul unor infecţii vi- 
rale (rubeola, hepatita). 

4.2.7.1.8. Alte suferințe care trebuie diferenţiate de RAA sînt 
guta, (poate fi poliarticulară, dar este rară la tineri; importantă pen- 
tru diagnostic este determinarea uricemiei şi evidenţierea cristale- 
lor de acid uric în LS); sarcoidoza (se poate manifesta cu artralgii, 
febră și eritem nodos); leucemia acută, datorită durerilor osteoarti- 
culare (adesea fugace) şi febrei, poate fi confundată cu RAA. 


4.2.8. EVOLUȚIA 


Deşi se apreciază că artrita din cadrul RAA durează cca o lună, 
evoluţia puseului clasic se prelungește în medie 3 luni. 

Există dovezi ale unei evoluţii ulterioare infraclinice a procesului 
reumatic, exacerbate eventual de noi infecţii streptococice. 

Una din caracteristicile RAA este tendința la recurenţă. Proba- 


bilitatea recidivei este de 500/, mai mare la cei cu cardiopatii valvu- 


lare și în primii 2 ani după puseul precedent. După 5 ani, riscul 
recurenței este redus. Aspectul clinic al noului puseu de RAA este, 
în general, similar cu cel anterior. 


4.2.9. PROGNOSTICUL 


Prognosticul este determinat de suferința cardiacă. Pe termen 
scurt el este marcat de gravitatea carditei și de rarele situații cu 
encefalită supraacută, care la primul puseu determină o mortalitate 
de 1%, iar cu ocazia recurențelor de 2—30/J. Această situaţie pare să 
se amelioreze în ultimii ani în urma modificării tabloului clinic al 
RAA. Pe termen lung, prognosticul este cel al sechelelor cardiace 
pe care RAA le determină. 


4.2.10. TRATAMENT 


Distingem un tratament profilactic şi unul curativ. 

4.2.10.1. Tratamentul profilactic are ca obiective: prevenirea ata- 
cului de RAA prin combaterea infecțiilor streptococice (profilaxie 
primară) și prevenirea recurenţei RAA (profilaxie secundară). 

4.2.10.1.1. Profilaxia primară constă în tratamentul anginelor eri- 
tematoase sau eritematopultacee cu penicilină în doze eficiente timp 
de 10 zile, în măsura posibilităților, pe bază de examen bacteriolo- 
gic. În caz de intoleranţă, se recomandă eritromicina. 

În unele ţări, în care RAA a devenit foarte rar, necesitatea tra- 
tării în acest mod a tuturor anginelor streptococice este pusă serios 
la îndoială. 


10 — Medicina de ambulatoriu | 145 


CE Scanned with OKEN Scanner 


4.2.10.1.2. Profilaxia secundară are ca obiective prevenirea rein- 
fecţiilor streptococice, îndepărtarea celor existente (asanarea foca- 
relor) și întărirea rezistenţei organismului (sanatorii de postcură). 

Primul deziderat se realizează prin administrare ihtermitentă de 
benzatinpenicilina  (Moldamink). Între 3—6 ani, se recomandă 
600.000 u.i. la 7—10 zile, iar la vîrste de peste 7 ani, 1.200.000 u.i., la 
14—21 zile. Acest tratament trebuie continuat pînă la vîrsta de 10 
ani (după alţii pînă la 24 ani), sau cel puţin timp de 5 ani după pri- 
mul puseu. 

Asanarea focarelor amigdaliene și dentare se face la 4 luni după 
puseul acut de RAA. Amigdalectomia și tratamentele stomatologice 
se fac sub protecţia de penicilină (1.200.000 u.i./24 h) care este insti- 
tuită în ajunul intervenţei şi este continuată încă 4 zile. 

Sanatoriile de postcură sînt instituţii dotate cu personal calificat 
şi cele necesare pentru dispensarizarea activă a copiilor reumatici şi 
pentru creșterea rezistenţei lor nespecifice (alimentaţie adecvată, cul- 
tură fizică medicală etc.). 

4.2.10.2. Tratamentul puseului reumatic vizează în principal pre- 
venirea leziunilor cardiace și atenuarea intensității lor. Amintim că 
leziunile cardiace sînt cele mai importante sub aspect prognostic; 
odată instalate, ele sînt însă foarte greu de influenţat terapeutic, 

4.2.10.2.1. Măsuri generale. Toţi bolnavii cu RAA vor fi suprave- 
sheaţi zilnic, în condiţii de spitalizare, timp de 2—3 săptămîni, în 
scopul surprinderii apariţiei semnelor de cardită. Repausul la pat este 
recomandat pentru o perioadă similară. El trebuie să fie strict doar 
în cazurile de cardită cu semne majore şi de artrită severă a mem- 
brelor inferioare. După 3 săptămîni, repausul trebuie adaptat situa- 
tiei clinice. 

Pacienţii fără cardită își pot, în general, relua treptat mersul 
întrucît durerile articulare — mai ales sub tratament antiinflamator 
— scad sau dispar. Repausul relativ trebuie prelungit pentru încă o 
săptămînă în caz de cardită ușoară (fără cardiomegalie şi insufi- 
ciență cardiacă). La pacienţii cu cardiomegalie, repausul strict la 
pat durează 4 săptămîni. În prezenţa insuficienţei cardiace se in- 
dică repaus pînă la obţinerea compensării. 

4.2.10.2.2. Tratament medicamentos, Tratamentul antistreptoco- 
cic este indicat în ciuda controverselor care există în privinţa nece- 
sităţii și utilității lui. Sînt recomandate următoarele scheme terapeu- 
tice: Penicilină G cristalină în doză iniţială de 800.000 u.i., apol 
1.200.000 u.i./24 h, timp de 10 zile; Penicilină G cristalină 800.000 u.i. 
asociată cu 1.200.000 u.i. Moldamin (doză unică); Penicilină V 
1.200.000 u.i./24 h timp de 10 zile; Tratamentul antiinflamator. În 
caz de artralgii şi artrită ușoară fără cardită se utilizează acid ace- 
tilosalicilic (Aspirina) în doze de 80—90 mg/kg corp/zi, 6 săptămîni. 
Dacă durerile articulare persistă, aceste doze pot fi crescute. 

Dacă este prezentă cardita, dozele de Aspirină trebuie să fie şi 
mai mari. Acest antiinflamator se administrează numai în cazurile 
ușoare, fără semne de insuficiență cardiacă. Corticoterapia se im- 
pune în prezența fenomenelor de insuficienţă cardiacă. Doza iniţială 
este de 40—60 mg Prednison/zi (maximum 80 mg/zi) şi trebuie men- 
ținută pînă la normalizarea VSH, apoi se reduce treptat cu 5 mg la 
9—3 zile. Cînd se începe reducerea dozei de Prednison, se introduce 
Aspirina, în dozele menţionate, pentru a se preveni fenomenul de 
rebound. Terapia cu Aspirină se prelungește încă o lună după între- 
ruperea corticoterapiei. Chiar în aceste condiţii pot reapare mani- 
festări clinice şi biologice de rebound. Ele trebuie tratate cu antial- 
gice şi doze moderate de Aspirină. În cazuri severe se reintroduce 
terapia menţionată mai înainte. 

Pacienţii cu RAA trebuie urmăriți ambulatoriu încă 2—3 luni 
după întreruperea terapiei. Menţinerea unei VSH accelerate nu im- 
pune o atitudine deosebită, dar prezența proteinei C-reactive este un 
semn alarmant care trădează activitatea bolii. Creşterea titrului 
ASLO este expresia reinfecţiei streptococice, deci a incorectitudinii 
sau insuficienţei penicilinoterapiei profilactice. 

Tratamentul cardiotonic şi diuretic al insuficienţei cardiace care 
complică miocardita este rareori necesar, Prednisonul fiind în gene- 
ral suficient. Totuși, la nevoie, se asociază diuretice și preparate di- 
gitalice. AN 

Tratamentul coreei se face cu tranchilizante. Utilitatea cortico- 
terapiei este. îndoielnică. Întrucît această manifestare este tardivă, 
tratamentul antiinflamâtor nu mai este necesar. 


BIBLIOGRAFIE 


1. Bland, E. F., Declining severity of rheumatic fever. A comparative 
study of the past four decades, N. Engl. J. Med., 262, 597—600, 1960. 

2. Boloşiu, H. D., Reumatismul articular acut, Biblioteca internatului nr. 
5, Litografia I.M.F, Cluij-Napoza, 1978. >° ` i 

3. Christmas, B. W., Menagement of rheumatic fever: a review, N.Z. Med. 
J., 97, 598—600, 1984. 
À ppf Duţu, Al., Boloșiu, H. D,, Reumatologie clinică, Ed. Dacia, Cluj-Napoca, 
___5. Duţu, Al., Cercetări privind modificările fibrinolitice în boala reuma- 
tismală, Teză, I.M.F., Tg. Mureş, 1970. pate: 
„+6. Gibney, R., Reineck, J., Bannayan, G, A., Stein, J. H., Renal lestons 
în acute rheumatic fever, Ann, Intern, Med., 94, 3, 322—326, 1981. l 

7. Hayem, F., Donnève, R. Aspects cliniques actuels du rhumatisme artz- 
culair aigu, Conception classique et conception actuele, Rev. Prat., 24—34, 
3823—3825, 1974. 

8. Hind, C. R. K,, Reactive arthritis, Postgrad. Med. J., 58: 131—137, 1982. 

9. Howie, J. G. R., Foggo, B. A., Antibiotics, sore throat and rheumatic 
fever, J. Roy.:Coll. Gen. Pract.; 35: 223—224, 1985. 


147 


_] 


CE Scanned with OKEN Scanner 


10. Ionescu, D., Duţu, Al. Boloșiu, H. D., Stadiul actual al tratamentului 
reumatismului articular acut, Spitalul, 83, 77—87, 1970. 

11. Leirisalo, M., Rheumatic fever. Clinical picture, differential diagno- 
sis and sequels, Ann. Clin. Res., 9, suppl., 20, 1977. 

12. Leirisalo, M., Koivuranta, P., Laitinen, O., Rheumatic fever and its 
sequels în children (A follow-up study with HLA analysis), J. Rheumatol., 
7, 4, 506—514, 1980. l 

13. Loire, R., Ninet, J., Milon, H., Causes et lésions anatomiques des mala- 
dies valvulaires acquises, Lyon. Méd., 252, 16, 132—140, 1984. 

14. Nuñez E. J., Rivero, I., La proteina C-reactiva, Medicina (Buenos Ai- 
res), 40, 455—466, 1980. 

15. Olhagen, B., Postinfective or reactive arthritis, Scand. J. Rheumatol., 
9, 193—202, 1980. 

16. Peretz, A., Van Laethem, Y., Famaey, J. P., About five cases of acute 
rheumatic fever in the adult, Clin. Rheumatol., 4, 3, 308—311, 1985. 

17. Royer, R. J., Netter, P., Faure, G., Gaucher, A., Les glucocorticoides 
dans les rhumatismes inflammatoires, Sem. Hôp. (Paris), 61, 18, 1227—1239 
1985. 

18. Stolerman, G. H., Rheumatic fever and streptococcal infection, Grune 
and Stratton, New York, 1975. 


4.3. BOLILE DIN GRUPUL SPONDILARTRITEI 
ANCHILOZANTE (SPONDILARTRITELE) 


4.3.1. CADRUL NOSOLOGIC 


Spondilartritele sînt boli caracterizate în principal prin interesa- 
rea articulaţiilor sacroiliace, artrită periferică și absența FR. 

În acelaşi timp, în cadrul diferitelor entități morbide aparținînd 
acestui grup apar manifestări inflamatoare la nivelul inserţiilor ten- 
dinoase şi ligamentare (entezite), suferință oculară, a sigmoidelor 
aortice, a parenchimului pulmonar, a pielii şi mucoaselor etc. 

Aceste manifestări nu prezintă o specificitate deosebită pentru 
vreuna dintre boli. De exemplu, sacroileita apare (prin definiţie) la 
toate; inflamația oculară, deși este mai caracteristică sindromului 
Reiter (SR), este bine cunoscută în spondilartrita anchilozantă (SA) 
dar poate apare și în artrita psoriazică. Aceste fapte, precum şi 
altele, pun problema individualităţii suferințelor incluse în acest 
grup. Ar îi posibil, totuși, ca el să reprezinte manifestări ale unui 
spectru clinic unic, 

În afara intricării manifestărilor din acest grup de boli, există 
tendința agregării lor familiale, fapt care sugerează existenţa unei 
predispoziţii genetice spre îmbolnăvire. - 

Grupul spondilartritelor include SA, ca suferinţă-prototip, SR, 
artritele reactive (determinate de infecţii cu Yersinia, Salmonella ş.a.), 
sacroileita enteropatică (din colita ulceroasă și boala Crohn) și artrita 
psoriazică (AP). Manifestări asemănătoare, dar care nu permit înca- 

drarea fermă în acest grup, au sindromul Behçet, boala Whipple şi 
artroosteita pustulotică. 

În ciuda intricării manifestărilor lor, aceste boli pot fi conturate 
în baza aspectului suferinţei reumatice (articulare și periarticulare), 
a fenomenelor asociate și a modalităţilor evolutive. 


4.3.2. ASPECTE COMUNE DE ETIOPATOGENEZĂ 


4.3.2.1. Asocierea cu Ag de histocompatibilitate HLA-B27. Factorii 
ereditari joacă un rol important în apariţia spondilartritelor. Predis- 
poziţia la aceste suferinţe a fost parţial descifrată în urma observaţiei 
că SA şi SR apar cu precădere la persoanele purtătoare ale Ag de 
histocompatibilitate HLA-B27. Acesta este prezent la 8—100/, din 
populaţie. Dintre purtători, cca 2007 se îmbolnăvesc de SA sau SR. 
În afara acestui Ag mai există și alți factori, posibil tot de natură 
genetică, care favorizează sau determină apariţia spondilartropatii- 
lor. De altfel, 10—200/, dintre bolnavi cu SA și SR sînt HLA-B27 
negativi. 

Explicaţia asocierii HLA-B27 cu spondilartropatiile rămîne spe- 
culativă. Mai verosimilă este ipoteza conform căreia HLA-B27 ar in- 
uce toleranţă faţă de un Ag străin cu care reacţionează încrucișat. 

4.3.2.2. Asocierea cu infecțiile. SR și artritele reactive aparţin 
grupului cu cauze infecțioase dovedite. Dată fiind similitudinea ma- 
nifestărilor acestor boli cu ale SA s-a bănuit existența unui factor 
declanșator de natură infecțioasă și în această boală. O serie de 
cercetări au demonstrat o corelaţie între SA activă și starea de pur- 
tător intestinal al Klebsiellei pneumoniae. În plus, acest germen 
reacţionează încrucișat cu molecula HLA-B27. Această reactivitate 
o prezintă însă și alţi germeni. Totuși, în stadiul actual al cunoștin- 
telor, incriminarea acestor germeni ca agenţi etiologici ai SA ar fi 
prematură. | 


4.3.3. SPONDILARTRITA ANCHILOZANTĂ (SA) 


4.3.3.1. Definiţie, date generale. SA (boala Marie-Striimpel, boala 
Bechterew, pelvispondilita osificantă, spondilartrita anchilopoietică, 
spondilita rizomelică) este o suferință cronică, adesea progresivă, 
caracterizată prin artrită sacroiliacă și inflamație a structurilor ver- 
tebrale (articulaţii diartrodiale, capsule, discuri) şi a articulaţiilor 
centurilor, care duce la anchiloză. | 

Boala apare cu precădere la persoane tinere; incidența e! ma- 
ximă fiind între 20—30 ani. Bărbaţii sînt mai adeseori afectați. Re- 
cent s-a afirmat că SA nu este atît de rară la femei pe cit s-a crezut, 
raportul bărbaţi/femei fiind doar de 2—3/1, Este adevărat că această 
apreciere s-a făcut în baza existenţei sacroileitei şi că, de fapt, afec- 

tarea axială este mult mai frecventă și mai exprimată la bărbaţi. SA 
este o suferinţă comună, ea interesînd 107, din populaţie. 

4.3.3.2. Anatomie patologică. Recent s-a stabilit că sediul iniţial 
al procesului inflamator din SA şi bolile înrudite sînt inserţiile. Se 
afirmă astfel că entezita este manifestarea centrală în acest grup de 
boli, tot așa cum sinovita este în PR. Localizarea suferinţei cu pre- 
dilecţie la nivelul coloanei ar fi determinată tocmai de bogăţia aces- 
teia în inserţii. Inflamaţia sinovială ar fi secundară entezitelor din 
vecinătate. Aspectul ei este asemănător cu cel din PR dar este mai 
discret. Inserţiile sînt sediul unui proces inflamator care începe la 
limita între cartilajul fibros şi osul trabecular. Aceasta constă din- 
tr-un ţesut de granulaţie care proliferează și invadează cartilajul şi 
tendoanele. În zonele profunde ale cartilajului are loc un proces de 
neoformaţie osoasă și proliferare capilară. La: nivelul articulaţiilor 
sacroiliace, țesutul de granulaţie apare în stratul subcondral. Ulterior, 
în zonele afectate are loc un proces de metaplazie condroidă și os- 
teoidă, care are drept rezultat fibroza şi anchiloza osoasă. Capsulele 
articulare şi discurile intervertebrale suferă şi ele un proces de osi- 
ficare. 3 } 


4.3.3.3. Manifestări clinice 


4.3.3.3.1. Simptome. Durerea lombară începe, de regulă, insidios 
şi poate iradia în membrele inferioare, cînd pe o parte, cînd pe alta 
(sciatică „în basculă“). Ea este mai accentuată dimineața şi este în- 
sotită de redoare; cedează după efort sau se ameliorează. Evoluția 
durerii este cronică, ea fiind sugestivă pentru SA dacă este mai veche 
de 3 luni. Mulți bolnavi cu SA au dureri toracice de tip pleuritic, 
determinate de entezita mușchilor respiratori. În plus, pacienţii mai 
acuză senzația de constricţie toracică difuză la efort, cauzată de an- 
chiloza articulaţiilor costovertebrale. În cazurile mai avansate, dure- 
rile și redoarea sînt prezente şi la nivelul rahisului cervical. La unii 
bolnavi, rahialgiile se accentuează în timpul nopţii. 

SA poate debuta prin interesarea articulaţiilor periferice. Aceasta 
poate să apară şi în evoluţia bolii în 20—400/, din cazuri. Artrita peri- 
ferică afectează, de regulă, asimetric un număr redus de articulații. 

Inflamaţia coxofemurală și scapulohumerală care, în schimb, este 
simetrică, apare şi mai frecvent. Ea duce adeseori la anchiloză. De- 
seori, bolnavii acuză talalgii la locul de inserție a fasciei plantare și 
a tendonului achilian. | 

4.3.3.3.2. Examenul obiectiv. Lordoza lombară este diminuată sau 
dispărută. Poate exista contractură musculară. Mobilitatea este re- 
dusă simetric și în toate planurile. În cazurile avansate, există cifoză 
și rigiditate cervicală care se continuă dorsal superior, bolnavul avînd 
o atitudine caracteristică, rigidă, cu extremitatea cefalică protrac- 
tată. Cînd aceste modificări sînt şi mai exprimate, pentru a-și menține 

poziţia ortostatică, bolnavii sînt nevoiţi să-și flecteze genunchii („ati- 
tudine de schior“). 

Aprecierea clinică a artritei sacroiliace se face prin mai multe 
manevre de provocare a durerii la acest nivel: a) pacientul aflat în 
decubit dorsal, examinatorul apasă pe aripile iliace, apoi încearcă 
să le apropie; b) pacientul în decubit lateral, examinatorul exercită 
o presiune asupra aripii iliace dinspre zenit; c) exercitarea unei pre- 
siuni puternice asupra sacrului, bolnavul fiind în decubit ventral; 
d) manevra Menell, pentru care pacientul se aşază în decubit la- 
tera], flectează coapsa aflată în contact cu patul şi o fixează ţinînd-o 
în braţe, iar examinatorul execută o extensie forțată a coapsei dinspre 
zenit, ş.a. Aceste metode au o valoare relativă. 

Rigiditatea coloanei lombare se determină prin testul Schober. 
Pacientul se află în ortostatism. Se marchează un punct la nivelul 
apofizelor spinoase, corespunzător orizontalei care trece prin spinele 
iliace posterioare, şi unul la 10 cm mai sus. Bolnavul este invitat 
să execute o flexie maximă a coloanei. În cazuri normale, cele două 
~ pungte se îndepărtează cca 5 cm, pe cînd în SA distanţa dintre ele 

à crește foarte puţin sau deloc. Pentru coloana dorsală se utilizează 
testul Ott. Se marchează două puncte, unul la nivelul C, și altul 
30 cm mai jos şi, în mod similar, bolnavul execută o flexie forțată. 
Rigiditatea segmentului toracal nu este urmată de îndepărtarea ce- 
lor două puncte. Amplitudinea Jateroflexiei 'este măsurată în mod si- 
milar marcînd, pe linia axilară medie, un punct la nivelul aripii iliace 
și unul la 20 cm mai sus. 

Alte măsurători utilizate sînt: distanța 'occiput-perete, menton- 
stern, degete-dușumea (după flexie maximă). 

4.3.3.3.3. Manifestări extraarticulare. Inflamaţia oculară (uveita) 
apare în evoluţie la cca 250%% din cazuri. Insuficiența aortică şi tul- 
burările de conducere se întîlnesc în 3,5—100/, a SA severe. Fibroza 
pulmonară, localizată la lobii superiori, imitînd TBC, survine rar. 
Ea se poate complica cu aspergiloză. Rigiditatea toracică poate afecta 
în mod manifest procesul de ventilaţie. Nefrita cu IgA este mal 
frecventă la bolavii cu SA decît la restul populaţiei. Amiloidoza este 
o complicaţie rară a SA. aii 

4.3.3.4. Modificări biologice, VSH este accelerată la cei mai mulți 
bolnavi. Ea poate:fi normală însă, chiar în prezența activităţii clinice 
severe a bolii. Sînt modificaţi şi ceilalți parametri ai sindromului 
biologic inflamator nespecific (fibrinogenemia, proteina C-reactivă, 
proteinograma), pi 

4.3.3.5. Modificări radiologice. În afar ATI 
există numeroase aspecte radiografice foarte caracteristice pentru SA. 

La nivelul coloanei (Fig. 3), se pot evidenția semne de artrită in- 
terapofizară, modificări vertebrale „anterioare“ (unghiuri vertebrale 
luminoase, vertebre pătrate, sindesmofite), calcifieri ale ligamente- 

Fig. 3. Reprezentarea schematică a modificărilor radiogra- 

fice vertebrale din spondilita anchilozantă: a) coloana din 

profil: 1. unghiuri vertebrale luminoase; 2. vertebra pătra- 

tă; 3. sindesmofit incipient; 4. sindesmofit; b) coloana 

lombară din față; aspect de „băț de bambus” și „șină 
de tramvai” 


lor paravertebrale (longitudinale, galbene, interspinoase, supraspi- 
noase), realizind aspectul clasic de „băț de bambus“ și de „şină de 
tramvai“ din cazurile avansate; rareori se evidenţiază semne de spon- 
dilodiscită. În evoluţia bolii, apar semne de artrită costovertebrală, 
manubriosternală, a simfizei pubiene etc. Calcifierea inserţiilor ten- 
dinoase apare radiografic imprecis conturată. | 

Subliniem că, practic, în lipsa sacroileitei, diagnosticul de SA nu 
poate fi afirmat, | 

4.3.3.6. Diagnosticul SA este în esenţă clinic şi radiologic. El se 
bazează pe criteriile de la New York (1966) (Tabelul II). 

Aprecierea radiologică a gradului sacroileitei se face în baza mo- 
dificărilor menţionate în tabelul III. 

În ceea ce privește criteriile de la New York, trebuie menţionat 
că ele sînt destul de sensibile, dar cu specificitate redusă. De aceea 
în practică, se recurge la identificarea și a altor semne clinice și 
radiologice. 

4.3.3.7. Diagnostic diferenţial. SA trebuie diferențiată în primul 
rînd de artritele înrudite. Acest lucru poate fi deosebit de dificil 

în fazele incipiente, dată fiind multitudinea manifestărilor ei co- 
mune cu acestea. 

Spondilartroza debutează, de regulă, mai tîrziu în cursul vieţii, se 
însoţeşte frecvent de artroză periferică, nu afectează articulațiile sa- 
croiliace, iar sindromul inflamator este absent. | 


Tabelul II 


CRITERIILE PENTRU DIAGNOSTICUL SA (NEW YORK, 7966) 
bS fule aama e ae ta 
A. DIAGNOSTIC CLINIC 


1. Limitarea mobilității colo 


extensie). 
2. Durere actuală sau anamnestică la joncțiunea dorsolombară sau la nivelul coloanei 


lombare. 
3. Limitarea expansiunii toracice, 


2,5 cm sau mai puțin. 
B. CLASIFICARE $A i ig 


GS SA definită: 
1. Sacroileita de gradul 3—4 bilaterală, plus cel puțin un criteriu clinic 
2, Sacroileită de gradul 3—4 unilaterală sau de gradul 2 bilaterală, plus criteriul clinic 


1 sau criteriile clinice 2 şi 3 împreună. 
! SA probabilă: 
ZE Sacroileită jde grad 3—4 bilaterală fără criterii clinice. 


anei lombare în toate 3 planurile (anteflexie, lateroflexie, 


măsurată la nivelul spațiului IV intercostal, la 


Tabelul III 


APRECIEREA GRADULUI SACROILEITEI ÎN SA 
PN N a 


Grad 0: „Aspect normal. Poate fi prezentată osteita condensată a osului iliac - 

Grad 1: Modificări suspecte dar incerte, de obicei pe ambele versante articulare. 
Adesea sacroileită minimă. 

Grad 2: Marginile articulare își pierd conturul. Se observă o ușoară scleroză, iar 
eroziunile sînt minime. Poate exista oarecare îngustate a spaţiului articular 

Grad 3: „Sacroileită moderată“. Scleroză manifestă. pe ambele versante ale ar- 


ticulației, margini articulare şterse, modificări erozive şi dispariția spa- 


țiului articular, 
Grad 4: Anchiloză articulară cu sau fără scleroză reziduală. 


Hernia de disc poate da simptome asemănătoare, mai ales în ca- 
zurile în care evoluează cu lombalgie cronică. Durerile sciatice din 
SA sînt limitate, mai discrete, și, adesea „în basculă“. În hernia de 
disc, contractura paravertebrală este mai accentuată de o parte şi de- 
termină scolioză. Aspectele radiologice ale celor două boli sînt di- 
ferite. 

Hiperostoza vertebrală (scheletală) idiopatică (Forestier) apare la 
vîrstnici pe fond de obezitate și DZ de tip II. Determină dureri de 
mică intensitate. Sindromul inflamator este absent, iar radiografic 

apar osteofite grosolane care adesea se unesc (aspect de „scoabă“, de 
„luminare“). 

Epifizita vertebrală juvenilă (cifoza adolescenților, boala Scheuer- 
mann) apare la adolescenţi. Sindromul inflamator este absent, iar 
aspectul radiologic caracteristic. 

Spondilodiscitele infecțioase apar frecvent în context septic, sînt 
însoţite de febră, dureri intense și — în timp — de modificări radio- 
grafice caracteristice. 

PR are tablou clinic, de laborator și radiologic caracteristic. Ea 
poate interesa însă în evoluţie segmentul cervical superior. 

În cazul artritelor şi entezitelor periferice oligo-sau monoarticu- 
lare pot veni în discuţie numeroase alte boli reumatice. 

4.3.3.8. Tratament. Măsuri generale. În afara episoadelor active, 
bolnavul poate desfășura o activitate normală. Cînd starea clinică o 
impune, se recomandă repaus relativ. Repausul la pat se face pe o 
saltea tare, fără pernă sau cu pernă cît mai mică. Cu ocazia consulta- 
țiilor sau spitalizărilor, pacienții sînt instruiți asupra exerciţiilor 
posturale și a gimnasticii respiratorii, care trebuie executate zi de 
zi. Aceste măsuri sînt esenţiale în prevenirea anchilozelor vertebrale 
în poziţii. vicioase. Se recomandă sporturi care presupun poziții și 
mișcări convenabile ale coloanei (înot, jocuri cu racheta). Fumatul 
se interzice cu fermitate. 

Tratament medicamentos. Se recurge la antiinflamatoarele neste- 
roidiene (AINS). Se preferă derivate butazolidinice, ca Fenilbutazona, 
oxifenilbutazona (TanderilR), cetofenilbutazona (Ketazonh) în doze 
de 300—1000 mg/zi, doze ce pot fi reduse după 7—14 zile la doze de 
întreținere de 100—200 mg/zi. Indometacinul (100—150 mg/zi) are 
efecte similare. Corticoterapia în doze mici este de valoare mai re- 
dusă şi are indicație în formele severe, mai ales dacă există și irido- 
ciclită. 

Radioterapia se pare că este singura metodă eficace de prevenire 
a calcifierilor vertebrale. Efectele ei adverse, mai ales riscul de leu- 
cemie, face ca astăzi indicaţia ei să rămînă limitată la cazurile deo- 
sebit de grave. | 

4.3.3.9. Evoluție, complicații, prognostic. Există forme uşoare de 
SA care se limitează la afectarea sacroiliacă sau determină, în peri- 
oade lungi de timp, o suferință vertebrală minimă sau moderată. În 
alte cazuri, boala are tendință evolutivă marcată spre modificări cu 
mare răsunet funcţional (se presupune că diferențele evolutive indi- 
viduale sînt determinate prin mecanisme genetice, încă necunos- 
cute). 

La cazurile cu anchiloză severă pot apare fracturi vertebrale du- 
pă traume minime, care se soldează cu paraplegii. Sindromul de 
coadă de cal reprezintă, de asemenea, o complicaţie gravă. Uzul de 
lungă durată al AINS presupune risc crescut de reacţii adverse din 
partea acestora, în special digestive şi hematologice. 

Prognosticul funcţional depinde de alura evolutivă a suferinței 
şi precocitatea și perseverența cu care sint aplicate măsurile tera- 
peutice. 


4.3.4. SINDROMUL REITER (SR) 


Se caracterizează clinic prin triada: oligoartrită, localizată pređo- 
minant la membrele inferioare (însoţită de entezită), conjunctivită 
şi uretrită. Pot exista manifestări mucoase (balanită, afte bucale), 
cutanate („keratodermia blenoragică“ palmoplantară) și digestive 
(diaree). Uretrita poate fi discretă sau negată de pacient, iar conjunc- 
tivita poate fi vindecată la data examinării, fapt care explică relativa 
raritate a diagnosticului de SR. Evoluţia are loc, de obicei, în epi- 
soade întrerupte de remisiuni complete. Durata unui episod este în 
medie de 6 luni. în 30%/ din cazuri, evoluţia este cronică, invalidantă, 
iar în 1007, se constată trecerea spre SA clasică. Se distinge o formă 
epidemică, apărînd în cadrul dizenteriei, și una endemică, realizată 
mai frecvent prin infecţie veneriană cu Chlamydia trachomatis și 
Mycoplasma. În forma endemică Ag HLA-B27 este prezent în 70— 
900/, din cazuri. 

Tratamentul constă în cure de AINS şi de antibiotice (Tetraci- 
clină sau Eritromicină, timp de 14 zile), corticosteroizi în injecții 
intraarticulare sau la nivelul inserţiilor inflamate. Efectul acestei 
terapii este doar simptomatic, durata evoluţiei nefiind influenţată. 


4.3.5. ARTRITELE REACTIVE 


Acest termen are semnificaţia unei inflamații articulare, care 
urmează unei infecţii microbiene, dar „nu este determinată prin 
invazia directă a sinovialei de către agentul patogen. Din acest grup 
face parte RAA şi, de fapt şi SR. Este interesant de notat că cei 
care suferă de artrită după infecţii cu Shigella, Salmonella, Yersinia 
și Campylobacter jejuni sînt purtători de HLA-B27 în 80—900%/ din 
cazuri. Nu se ştie de ce unele persoane, în prezenţa aceloraşi infecţii 
dezvoltă SR, iar alții numai artrită. z 

„Menţionăm că artrita postyersiniană este precedată de un episod 
diareic și se însoțește de eritem nodos. În cadrul tabloului ei clinic, 
poate exista şi cardită, fapt care pretează la confuzie cu RAA. Sa- 
croileita apare la cei HLA-B27 pozitivi. 


4.3.6. ATROPATIILE EN TEROPATICE 


În acest grup este cuprinsă suferinţa reumatică asociată bolii 
-z (BC), colitei ulceroase (CU), bypass-ului intestinal şi bolti 
hipple. | 

În jur de 200% dintre cei care suferă de BC și CU manifestă și o 
poliartrită acută migratorie, care durează săptămini sau luni, sau sa- 

croileită. Uneori apare SA clasică. Cazurile cu sacroileită sau SA 
sînt purtători de HLA-B27 în 50—700. Tratamentul este al bolii de 
bază la care se asociază AINS. 


4.3.7. ARTRITA PSORIAZICA (AP) 


Aproximativ 20—300%/, dintre persoanele care suferă de psoriazis, 
prezintă o artropatie asemănătoare celei din SR, cu manifestări pre- 
dominant entezitice. Aspectele de degete „în cîrnat“ determinate de 
tumefacția globală a acestora însoțită de roșeaţă, deși pot apare în 
SR şi SA, sînt mai caracteristice AP. Aceasta se poate înfățișa sub 
mai multe aspecte: oligoartrită asimetrică, poliartrită simetrică (ase- 
mănătoare cu PR), artrită înterjalangiană distală (asociată cu pso- 
riazis unghial), artrită mutilantă (care conferă miîinii aspectul „în 
lornietă“) şi spondilită (sau sacroileită izolată). Cazurile cu afectare 
axială sînt HLA-B27? pozitive în 50—600/ din cazuri. 

Psoriaza poate uneori apare în urma artritei. Aspectele radio- 
grafice periferice (cu distrucţii ale epifizelor osoase, realizînd aspecte 
ascuțite ale acestora sau, alteori, de „toc în călimară“) și cele axiale 
(spondilită atipică cu sindesmofite grosolane ș.a.) sînt sugestive 
pentru AP. | 

Tratamentul se face cu AINS. În formele reumatoide pot fi încer- 
cate sărurile de aur, iar în cele severe Metotrexatul, care are frecvent 
efecte bune atît asupra psoriazei cît şi a artritei. 


4.3.8. SINDROMUL BEHÇET (SB) 


SB este o boală multisistemică, avînd ca manifestări cardinale 
ulceraţiile bucale și genitale, inflamație oculară, vasculita (trombo- 
flebita, arterita, eritemul nodos), artrita şi suferința nervoasă (pe- 
riferică şi/sau centrală). Numeroase alte determinări organice fac 
din SB unul din „marii imitatori“ ai patologiei. În unele cazuri apare 
şi spondilită. Manifestările intestinale sînt asemănătoare celor 
din CU. 

Prin manifestările sale SB se situează la graniţa dintre bolile 
difuze ale țesutului conjunctiv (caracterizate predominant prin an- 
geită) şi spondilartropatii. 

Tratamentul constă din corticosteroizi, azatioprină (Imurank), 
Colchicină. 

4.4. SUFERINȚELE ARTICULARE DEGENERATIVE 
(ARTROZELE) 
4.4.1. DATE GENERALE, DEFINIȚIE ȘI NOMENCLATURA 


Artroza (A) este una dintre bolile cele mai vechi cunoscute. Pe 
de altă parte sub aspectul ratei morbidității, A este cea mai frecventă 
__ boală reumatică și una dintre cele mai frecvente suferințe întîlnită 
à în practică. Ea constituie așadar sursă de suferință și incapacitate 
pentru un însemnat număr de persoane. 


A este definită ca o distrugere a cartilajului articulaţiilor diar- 


trodiale, care antrenează remodelarea osului subcondral și forma- 
rea osteofitelor marginale (COLLINS, D. H., 1949). 

_ Cînd procesul degenerativ interesează mai multe articulații — 
așa cum se întîmplă de obicei — se folosește termenul de poliar- 
troză. Se mai utilizează denumirea de boală degenerativă articulară 
sau reumatism cronic degenerativ. În literatura anglo-saxonă este 
desemnată ca osteoartroză şi osteoartrită, primul termen atrăgind 
atenţia asupra interesării osoase, iar al doilea asupra procesului in- 
flamator supraadăugat celui degenerativ în cazurile cu simptomato- 
logie dureroasă. 


4.4.2. PATOGENEZA ȘI ANATOMIE PATOLOGICA 


A este o boală care interesează țesuturile articulare. Ea prezintă 
două aspecte, decelabile la examenul macro- şi microscopic: 1) dis- 
trugerea cartilajului articular și 2) neoformarea osoasă, care duce 
la apariţia osteosclerozei subcondrale și osteofitelor marginale. Ală- 
turi de aceste elemente morfologice, mai pot apare leziuni de na- 
tură inflamatoare și degenerativă ale sinovialei și capsulei, precum 
şi atrofii musculare, care cauzează instabilitate, contracturi, deviații 
în ax şi chiar subluxaţii articulare. îti 

Clasic, A a fost considerată un proces de uzură legat de îmbă- 
trînire. Deși procesul de uzură cauzat de solicitările şi microtrauma- 
tismele repetate joacă un rol în constituirea bolii, aceasta trebuie 
diferențiată de senescenţa naturală. 

Cartilajul hialin este un ţesut avascular, dar activ metabolic, 
bogat în apă (80%/), colagen de tip II (cca 100/9) și proteoglicani 
(cca 10%). Nutriţia lui este vulnerabilă, fiind asigurată prin difu- 
ziune de către vasele osului și dinspre LS. | 

în fazele iniţiale ale A conținutul în apă al cartilajului crește, 
cel de proteoglicani scade, iar mai tirziu se produce fragmentarea 
fibrelor de colagen. În lipsa protecţiei conferite de preoteoglicani, 
suprafaţa fibrelor de colagen devine rugoasă, fapt care duce la apa- 
riția frecării suprafeţelor cartilajului, la accentuarea rugozităţilor, 
apoi la fisurarea şi distrugerea lui. Procesul de distrugere este me- 
diat enzimatic de către proteazele neutre și colagenazele eliberate 
de macrofage şi polimorfonucleare. Există o sinteză crescută de 
prostaglandine care mediază procesul inflamator asociat. Pe măsură 
ce cartilajul este distrus, apar scleroza osului subcondral și osteofi- 
tele. Leziunile osoase pot progresa, apărînd eroziuni și pseudochiste. 
În fazele iniţiale există, totuși, o sinteză exagerată de proteoglicani 
și un număr crescut de condrocite, fapt care trădează efortul repa- 
rator, ineficient însă, al cartilajului. 

Se pare că procesul de constituire a artrozei este determinat de 
interacţiunea posibilă a mai multor factori: genetici, mecanici (in- 
clusiv traumatici), a inflamaţiei (determinate de microcristalele de 
pirofosfat şi hidroxiapatită, a enzimelor şi altor substanțe eliberate 


de cartilaj). Procesul inflamator este evident în cazul artrozei „acti- 


vate“ (artroză-artrită). 


4.4.3. INCIDENȚA 


Prevalenţa A crește treptat o dată cu înaintarea în vîrstă. Apre- 
cierea incidenţei A este dificilă, întrucît nu sînt utilizate criterii 


uniforme. Modificările histologice de A sînt prezente la toate per- 


soanele peste 20 ani, iar cele radiografice apar de obicei doar după 
vîrsta de 30—40 ani. Manifestări clinice există la cca 8%/ din popu- 
laţia adultă. Se apreciază că peste vîrsta de 60 de ani, 250%% dintre 
femei și 15%/ dintre bărbaţi au A clinic manifestă. 


4.4.4, CLASIFICAREA ARTROZELOR 


Clasificarea A este dificilă, întrucît modificări articulare dege- 
nerative apar şi ca rezultat al altor afecțiuni articulare, precum şi 
al unor tulburări metabolice nutriţionale și endocrine, mai bine sau 
mai rău definite. Din această perspectivă, A nu mai este o boală 
strict articulară, ci o manifestare finală interesînd cartilajul arti- 
cular și osul subcondral, determinată prin multiple mecanisme. A 
poate fi, astfel, considerată un sindrom şi se poate vorbi, deci, de 
artroze. Redăm în tabelul IV o clasificare a artrozelor: 

Tabelul IV 
CLASIFICAREA ARLROZELOR 


A, ARTROZE PRIMITIVE 


1. Generalizate (vertebroperierice) 
2. Localizate — la mină: nodulii Heberdeu, Bouchard, rizartroza (Forestier) 


— la umăr: omartroza 
— la membrul inferior: coxartroza, gonartroza 


— la coloană: spondiloza 
— altele 


B. ARTROZE SECUNDARE 


1. Defectelor congenitale sau de dezvoltare 


2. Bolilor metabolice — alcaptonuria 
— boala Wilson 


— artroza secundară gutei, condrocalcinoze 


3. 'Traumatismelor (acute, cronice) 


4. Bolilor neurologice — tabesul dorsal 
Jey — neuropatia din diabetul zaharat 


— siringomielia 
— meningomielocelul 
— secțiunea de nerv motor periferic 
5. Altele — după abuzul de corticosteroizi, intraarticular 
— după osteocondrite și necroze aseptice 
— după PR 
— după hemartroze (din hemofilii) 
artroze endemice (boala Kashin-Beck, boala Mseleni etc.) 


“445. TABLOUL CLINIC 


Tabloul clinic are ca element principal durerea. Ea are în mod 
sugestiv un caracter mecanic: apare la solicitarea articulară şi dis- 
pare în repaus. Bolnavii acuză adeseori dureri la primele mişcări 
după sculare („de demaraj“), după care în mod obișnuit durerile 
dispar, pentru a se reinstala mai tîrziu pe măsură ce structurile 
articulare şi de susţinere obosesc. În repaus artralgiile dispar, sau 
imediat sau la scurt timp. Ele împiedică somnul doar excepţional, 
atunci cînd este suprapusă o inflamație importantă. Intensitatea lor 
este mică sau moderată, Nu rareori, la primele mișcări este prezentă 
redoarea, articulară, care — spre deosebire de cea din PR — este 
de scurtă durată. 

Limitarea funcţională articulară este determinată la început de 
către durere, apoi de deformările epifizelor osoase, osteofite şi dis- 
trugerea cartilajului articular. 

Manifestările clinice prezintă unele particularităţi în funcţie de 
articulațiile interesate. 

4.4.5.1. Artroza mîinii se caracterizează prin prezenţa unor no- 
duli cu localizare simetrică la nivelul articulaţiilor DIF (noduli He- 
berden (Fig. 4) sau PIF (noduli Bouchard). Aceşti noduli apar insi- 

dios, mai frecvent la femei de 
vîrstă mijlocie. De obicei, es- 
te interesată și articulaţia 
MCF a policelui (rizartroza 
Forestier). Durerile la nive- 
lul articulaţiilor interesate 
pot fi absente. Intermitent 
însă apar dureri moderate 
ori exprimate, însoţite de re- 
doare, impotenţă funcționa- 
lă cu semne inflamatorii lo- 
cale. Treptat se instalează 
deformări, capacitatea func- 
țţională a miîinilor se reduce. 
Falangele, distală și mijlocie, 
sînt deviate ulnar. La mobi- 
lizarea articulară, sînt pre- 
zente crepitaţii dureroase. 


În unele "cazuri, debutul 
se face prin fenomene infla- 
matorii exprimate, iar evo- 
luţia este severă ducînd, în- 
Ls pi i tr-un timp relativ: scurt, la 
Fig. 4. Noduli Heberden (A) şi uor radie. deformări și incapacitate 

grafic al artrozei DIF (B) funcţională (așa-numita „ar- 
troză erozivă“). 


Diagnosticul pozitiv se bazează, în principal, pe aspectele clinice 
menţionate. Alte manifestări articulare sau sistemice lipsesc. Testele 
nespecifice de inflamație (VSH, fibrinogenemie, proteină C-reac- 
tivă) sînt negative sau, eventual, uşor modificate în formele erozive. 
În cazurile incerte, examenul radiologic este edificator. Apare în- 
gustare articulară, scleroză subcondrală, neregularități şi eroziuni 
articulare, chiste subcondrale, deviații sau subluxațţii ale falangelor. 

Diagnosticul diferenţial. A. miinilor pune uneori (în cazul ar- 
trozei erozive) probleme de diagnostic diferențial faţă de PR. În 
aceasta din urmă, sindromul biologic inflamator este prezent, adesea 
exprimat, existînd modificările de laborator specifice (testul cu 
Latex, reacţia Waaler-Rose) și radiologice sugestive. Mai importante 
sînt însă unele aspecte clinice: devierile falangelor distale şi mij- 
locii în PR realizează, de obicei, aspect de hiperflexie sau hiper- 
extensie („în butonieră“, „în gît de lebădă“), pe cînd în A, acestea 
sînt, de obicei, ulnare, În PR, deviația ulnară se produce la nivel 
MCF. 

Dificultăţi de diagnostic diferenţial, există și faţă de unele forme 
ale artritei psoriazice, În varianta distală a acestei boli, psoriaza. 

unghială (onicoza, onicoliza) este în mod invariabil prezentă, iar 
devierile falangelor distale se produc în sens palmar. În forma reu- 
matoidă a AP, suferința este relativ simetrică, dar roșeața este mai 
extinsă și are o nuanţă mai închisă. Trebuie căutate cu grijă even- 
tualele leziuni psoriazice ascunse. 

Mai rar vin în discuţie alte boli: guta, sarcoidoza, osteoartropatia 
hipertrofiantă secundară, TBC osteoarticular al miinii. 

4.4.5.2. Artroza cotului. In această localizare, A recunoaşte cel 
mai adeseori drept cauze factori profesionali (eforturi fizice mari, 
mînuirea perforatorului pneumatic) sau traumatice. 

Durerea poate fi prezentă şi în repaus şi este accentuată la miş- 
cări. Ea este mai exprimată cu ocazia episoadelor de sinovită. Cu 
timpul, din cauza osteofitelor şi constituirii osteocondromatozei, miş- 


cările cotului — în special extensia — devin limitate. Osteofitele 
pot comprima nervul ulnar, cauzînd parestezii, nevralgie, pareză şi 
paralizie. 


Examenul radiologic evidenţiază îngustarea spaţiului articular, 
osteofite marginale, osteocondromatoză (formaţiuni osteocondroma- 
toase intraarticulare) şi calcificări ligamentare. 

4.4.5.3. Artroza umărului apare ca rezultat al unor factori pro- 
fesionali sau traumatici, ori în mod primitiv, de obicei în asociere 
cu alte determinări artrozice. 


Durerea de umăr este adesea imprecis localizată, iradiază pe fața 
anterioară a brațului și spre gît. În evoluţie, apare redoarea articu- 
lară și atrofia musculară de inactivitate. 

Radiologic apar osteofite pe marginea cavităţii glenoide, apoi în- 
gustarea spațiului articular. Diferenţierea trebuie făcută în special 
față de periartrita scapulohumerală în care durerile sînt localizate 
la nivelul bursei subacromiodeltoidiene şi al tendonului bicipital, 


iar ia radiologic nu arată semne de A, ci calcificări periar- 
ticulare. 


4.4.5.4. Gonartroza. Deşi debutul ei poate fi marcat de un trau- 
matism iniţial, gonartroza rămîne cel mai adesea idiopatică. Este mai 
frecventă la femeile de vîrstă mijlocie, supraponderale sau obeze. 
Simptomul iniţial poate apare ca dificultate la urcarea scărilor. Du- 
rerile prezintă frecvent un caracter bifazic, apărind dimineaţa la 
primii pași, dispărînd apoi, pentru a reveni după oboseala articu- 
lară. Cînd inflamaţia sinovială supraadăugată este exprimată, du- 
rerile sînt intense și permanente. 

Examenul local evidenţiază sensibilitate la percuţia patelei şi 
mobilizarea acesteia pe trohleea femurală („semnul rîndelei“). Se 
produc dureri și frecvent crepitaţii prin flexia și extensia articula- 
tiei sau prin comprimarea foselor popliteale şi inserției mușchiului 
croitor (entezopatia labei de gîscă). Mobilitatea articulară este, in 
cea mai mare parte a cazurilor, păstrată. Poate apare însă o limitare 

a flexiei şi/sau extensiei. Gonartroza poate duce la deformare în 
varum, mai rar în valgum a articulației. 

În cazul reacției inflamatorii, examenul local evidențiază semne 
celsiene, cel mai frecvent discrete sau moderate şi acumularea de 
lichid în articulaţie. 

Examenul radiologic arată îngustări de spaţiu articular, osteo- 
scleroză subcondrală, osteofitoză. 

Diagnosticul diferenţial include numeroase afecțiuni: nevralgia 
femurală, care poate da dureri limitate în regiunea genunchiului 
(lipsa durerilor şi crepitaţiilor la mobilizarea articulației, reflex ro- 
tulian, de obicei, diminuat sau abolit): entezopatia izolată a labei de 
gîscă (durere provocată numai prin compresiunea acesteia); leziunile 
de menise (moment traumatic evocator, episoade de blocare a arti- 
culaţiei, durere provocată în special prin abducție sau adducţie, as- 
pect artrografic caracteristic); chondromalacia patellae, constă din 
eroziunea cartilajului rotulei şi apare la adulţi tineri după trau- 
matisme repetate (durere în zona patelei, neregularitate a cartilaju- 
lui acesteia la artrografie); condrocalcinoza articulară, frecvent aso- 
ciată cu A (calcificări meniscale, cristale de pirofosfat de calciu la 
examenul microscopic al LS); diferite artrite (infecțioase, guta 
etc.) ş.a. 

4.4.5.5. Coxartroza începe insidios prin dureri intermitente la 
mers, uni- sau bilaterale, în ultima eventualitate mai accentuate 
într-o parte. 

Examenul local evidențiază limitarea mobilităţii, care urmează în 
timp o secvenţă caracteristică: la început este redusă rotația internă, 
apoi abducţia, iar în cele din urmă și flexia. Durerile devin, de obi- 
cei, mai intense, adeseori fiind prezente și în repaus. Totuşi, redu- 
cerea mobilității articulare reprezintă fenomenul clinic cel mai sever, 
mai greu de influențat prin tratament, care limitează serios capaci- 
tatea de deplasare, de muncă şi chiar pe cea de autoservire. 

Radiologic apare îngustarea spațiului articular, osteoscleroză, os- 
teofite (adeseori exuberante) și geode osoase. 

Diagnosticul diferenţial trebuie să includă: periartrita de șold 
(bolnavul nu tolerează decubitul homolateral, are durere la rotația 
externă, radiografic: calcificări periarticulare), necroza aseptică a 
capului femural (durere instalată brusc, atroce, aspect radiologic ca- 
racteristic după cea 4 săptămîni); metastazele osoase (simptome lo- 
cale şi/sau generale de cancer, VSH accelerat, anemie, creşterea 
fosfatazelor alcaline şi acide); artrite diverse ș.a. 

4.4.5.6. Spondiloza. Coloana vertebrală reprezintă un sediu de o 
importanţă cu totul aparte a reumatismului degenerativ. Scheletul 
axial are o anatomie de o mare complexitate, a cărei relaţie cu sufe- 
rințele algice/mai prezintă încă unele necunoscute. Procesul degene- 
rativ interesează în mod variabil discurile intervertebrale, structu- 
rile osteoligamentare adiacente şi articulațiile interapofizare. El an= 

ba, 


trenează inflamație şi stază venoasă. Leziunile vertebrale stau la ori- 
ginea fenomenelor de iritaţie și compresiune a rădăcinilor nervoase, a 
măduvei spinării, iar, în segmentul cervical, a arterei vertebrale. 

Terminologia utilizată în acest domeniu este adeseori confuză, 
tocmai datorită faptului că leziunile unor structuri se asociază ade- 
sea cu altele. Se preferă termenul de spondiloză în cazul prezenţei 
osteofitozei fără leziuni radiologic manifeste de degenerare discală, 
cel de discartroză în cazul asocierii osteofitozei cu îngustarea spa- 
tiului intervertebral, iar cel de spondilartroză în situația modificări- 
lor degenerative izolate ale articulaţiilor interapofizare. Suferințele 
algice vertebrale sînt produse și de herniile de disc, care sînt tratate 
tot în acest capitol. 

4.4.5.6.1. Aspecte clinice. Leziunile degenerative determină, la 
diferite segmente ale coloanei, simptome cu unele particularităţi care 
urmează a fi analizate. 

4.4.5.,6.1.1. Spondiloza cervicală. Coloana cervicală se caracteri- 
zează printr-o mobilitate deosebită și prezintă unele particularităţi 
anatomice care influenţează tabloul clinic al spondilozei. Cele mai im- 


| portante sînt prezența apofizelor unciforme, a găurii transversare 


(străbătută de artera vertebrală) care se află în vecinătatea găurii de 
conjugare. | 

Uncartroza, frecvent asociată cu hernia discală posterioară, rea- 
lizează așa-zisul nodul discoosteofitic, care intră în conflict cu rădă- 
cina nervoasă la nivelul găurii de conjugare (Fig. 5) şi cu artera 
vertebrală care trece prin gaura transversară. | 

Articulațiile interapofizare, prevăzute cu capsula bogat inervată 


senzitiv, sînt, la rîndul lor, sediul unui proces degenerativ. Diferi- 


an 2 5. Nodul discoosteofitic 

tele tipuri de leziuni manifestă predilecție față de anumite nivele ale 
coloanei. Astfel, uncartroza se localizează mai frecvent la C—D,, 
iar artroza interapofizară, la nivel cervical superior (C.—C3). La ac- 
centuarea durerilor date de leziunile degenerative cervicale contri- 
puie stările de încordare psihică, care cauzează creșterea tonusului 
muscular la acest nivel. 

Simptomul dominant este durerea. Ea se poate instala brusc în 
cazul herniilor de disc, sau treptat, în situaţia leziunilor cu mod de 
constituire mai lent. Cînd substratul lezional este situat la nivelul 
C,—C,, cervicalgia iradiază în regiunea cefei spre vertex și chiar în. 
orbită (nevralgia cervicooccipitală Arnold). În cazul modificărilor 
situate cervical inferior, iradierea se produce către regiunile pecto- 
rală, scapulară şi spre membrul superior (nevralgie cervicobrahială). 

Alături de durere, se pot întîlni parestezia, redoarea, contractura 
musculară, ameţelile, tulburările de vedere și de auz, deficitul mo- 
tor, atrofiile musculare, tulburări psihice (anxietate, depresie), vege- 
tative etc. Asocierea acestor manifestări duce la realizarea unor ta- 
blouri clinice particulare. 

Cervicalgia prin artroză interapofizară se manifestă prin episoade 
de torticolis care apar după solicitări mecanice sau expunere la frig. 
între aceste episoade, pot exista dureri continue, mai accentuate 
matinal, însoţite de redoare. 'Torticolisul se caracterizează prin con- 
tractură musculară marcată, mai accentuată într-o parte. El apare 
şi în leziuni cervicale de altă natură. Radiografic se evidenţiază ar- 
troză interapofizară şi uncartroză. 

Cervicalgia musculoligamentară. se caracterizează prin dureri dis- 
crete sau moderate cu debut insidios cu tendinţă la evoluţie cronică, 
care nu au un substrat lezional decelabil radiologic. 

Sindromul cervicocefalic cuprinde manifestările determinate de 
compresiunea arterei vertebrale (insuficiența vertebrobazilară) și & 
fibrelor simpatice posterioare (sindrom Barre-Licou). Alături de du- 
rere, sînt prezente amețelile, tulburările vizuale, acufenele care sînt 
declansate sau accentuate prin rotația cervicală. 

La examinarea clinică se remarcă redoare, contractură şi sensi- 
bilitate, iar radiografic, uncartroză şi artroză interapotizară. 

Nevralgia cervicobrahială rezultă din compresiunea rădăcinilor 
plexului brahial (C;—D,) la nivelul găurilor de conjugare de către 
nodulii discoosteofitici și nucleul pulpos discal herniat. Durerile 
pot. fi continue, cu exacerbări, sau sînt strict paroxistice;, pot avea 
caracter de junghi sau sfişiere; sînt adesea foarte accentuate, fiind 
exacerbate de mișcările coloanei și ale membrului superior. Există 
parestezii. 

Durerea este provocată şi prin comprimarea punctelor paraver- 
tebrale, corespunzător nivelelor C;—D,, sau prin manevre de elon- 
gaţie (proba Lastgue a membrului superior: abducţia maximă a aces- 
tuia în poziţie extinsă; proba Lasegue a gîtului: înclinarea şi rotația 

capului spre partea sănătoasă; proba Spurling: lateroflexia cervi- 
cală spre partea bolnavă, urmată de apăsarea capului în jos). 

Neuropatia algică cervicobrahială- este precedată adeseori de ta- 
bloul descris. Alături de acesta sînt prezente tulburări ale sensibili- 
tății exteroceptive, tulburări motorii, vegetative şi amiotrofii. Aceste 
tulburări sînt produse de modificări degenerative avansate care 
comprimă rădăcina nervoasă, măduva și simpaticul cervical, 

În afară de examenul radiologic standard, pentru precizarea diag- 
nosticului și atitudinii terapeutice, este necesară și medulografia. 
Aceste cazuri intră în domeniul de preocupare a neurologiei și neu- 
rochirurgiei. 

Sindromul vertebrocardiac. În cazul artrozei cervicale inferioare 
şi dorsale superioare, durerile pot iradia în regiunea precordială 
(mai precis în muşchii pectorali) și pe fața internă a braţului, imi- 
tînd stenocardia. 

De obicei însă, aceste dureri sînt declanșate sau exacerbate de 
mobilizarea coloanei cervicale sau compresiunea mușchiului pec- 
toral iar modificările ECG sînt absente. Totuși, în unele cazuri tre- 
buie admisă legătura patogenetică între suferinţa degenerativă cer- 
vicală și declanșarea durerii coronariene (așa-numita „intricare 
vertebro-coronariană“). 


4.4.5.6.1.2. Spondiloza dorsală. Coloana dorsală este un segment ` 


mai puţin nobil al rahisului. De aceea simptomatologia dureroasă în 
boala degenerativă a coloanei dorsale este mai atenuată. 


Durerea se localizează posterior, la nivelul mușchilor paraverte- 
brali, uni- sau bilateral şi are, de regulă, intensitate mică sau mo- 
derată. Alteori este foarte intensă, insuportabilă (dorsalgo). Ea ira- 
diază anterior pe traiectul nervilor intercostali (nevralgia intercos- 
tală sau toracoabdominală). Durerea iradiată poate imita diferite 
suferințe intratoracice (angină pectorală, junghi toracic) şi abdo- 
minale (gastrice, veziculare etc.). 


La examenul obiectiv se evidenţiază frecvent cifoză rotundă, li- 
mitarea dureroasă a mișcărilor, sensibilitate la percuţia apofizelor 
spinoase, la palparea musculaturii paravertebrale și a unui (sau 
unor) spaţii intercostale. 


4,4.5.6.1.3. Spondiloza lombară. Pe lîngă marea lui mobilitate, 
segmentul lombar al rahisului este solicitat mecanic cel mai mult 
în cadrul diferitelor activităţi fizice. În plus, în poziţie ortostatică, 
el reprezintă centrul de greutate al corpului. În consecință, patolo- 
gia lombară degenerativă este foarte frecventă, reprezentind o cauză 
majoră de incapacitate temporară (sau definitivă) de muncă. 

_ Factorii favorizanţi pot fi profesionali (efort fizic mare, postură 
Vicioasă), climatici (frig, umezeală). Hiperlordoza lombară, deter- 
minată prin slăbirea musculaturii abdominale şi/sau obezitate, fa- 
vorizează, de asemenea, procesul degenerativ şi apariția lombalgii- 

lor. Solicitările excesive sau anormale cauzează degenerarea și her- 
nierea discurilor interverbrale, precum şi artroză interapofizară. 

Simptomatologia este dominată de durere. Ea poate fi limitată 
la regiunea lombară (lumbago) sau iradiază pe traiectul rădăcinilor 
plexurilor lombar şi sacrat. În cazul herniilor de disc, la o anumită 
intensitate şi durată a fenomenelor compresive, manifestările neu- 
rologice (senzitive şi motorii) devin dominante. Sindromul lombalgic 
poate îmbrăca două aspecte: acut şi cronic. 

Lumbago acut poate fi determinat de protruzia nucleului pulpos 
al discului şi leziuni ale structurilor articulaţiilor interapofizare. Du- 
rerea începe acut, cel mai adesea în urma unui efort fizic și/sau 
a expunerii la frig. Iniţial, durerea poate fi de intensitate mică, apoi 
devine intensă. Este localizată lombar, mai accentuată de o parte, 
poate iradia în regiunea îesieră, este exacerbată la mișcări și poziție 
ortostatică; bolnavul este adeseori imobilizat la pat. 

Examenul obiectiv evidenţiază reducerea lordozei lombare fizio- 
logice, scolioză convexă contralateral față de partea predominant in- 
teresată, contractură musculară mai accentuată de o parte; aceste 
ultime două elemente pot realiza, prin apariţia scoliozei dorsale 
compensatoare, aspectul de „spate în baionetă“. Palparea și percuţia 
coloanei şi structurilor adiacente evidenţiază sensibilitate la nivelul 
apofizelor spinoase, crestei iliace, musculaturii paravertebrale şi 
punctelor Valleix fesiere. Manevra Las&gue (ridicarea membrului in- 
ferior extins) nu se pozitivează, în general, sub 60°. 

Lombalgia cronică are drept bază anatomică degenerarea discală, 
artroza interapofizară, diferite anomalii (care realizează, de exem- 
plu, atingere transversoiliacă) sau diverse alte leziuni cum ar fi spon- 
dilolistezele, care au drept cauze slăbirea aparatului musculoligamen- 
tar (eventual de origine trumatică). 

Durerea lombară este de intensitate mică sau moderată, are ca- 
racter mecanic, fiind mai accentuată dimineaţa la ridicarea din pat 
şi după efort static sau profesional. Ea poate avea exacerbări acute 
care survin pe fondul durerii cronice; alteori se întîlnesc perioade 
de remisiune completă, întrerupte de episoade de lumbago acut sau 
cronic. 

Durerile lombare iradiate sînt cauzate cel mai adesea de hernie- 
rea discului intervertebral. Sediul lor este determinat de nivelul, di- 
recţia şi mărimea hernierii discale. Hernierea discului intravertebral 
realizează patru tablouri clinice mai importante: nevralgia sciatică, 
nevralgia crurală, nevralgia femurocutanată și sindromul de coadă 
de cal. 

Nevralgia sciatică discală (lombosciatica). Rezultă din afectarea 
de către herniile discale a rădăcinilor emergente la nivelul Ls—$s- 
Durerea începe, de obicei, brusc, de regulă după un efort fizic. La 
început este localizată în regiunea lombară sau lombo-fesieră, apoi 
— după un oarecare interval — devine mai intensă şi iradiază de-a 

lungul rădăcinii (sau rădăcinilor) sciatice în regiunea fesieră, regiu- 
nea posterioară a coapsei, în gambă și picior. Distribuţia topografică 
a durerii este sugestivă pentru sediul herniei şi deci a rădăcinii in- 
teresate. În afectarea rădăcinii Lş, durerea iradiază în regiunea fe- 
sieră pe faţa laterală a gambei, pe cea medială a piciorului pină în 
haiuce, iar cea a rădăcinii S} determină dureri pe faţa posterioară a 
coapsei, gambei, în plantă și ultimele degete. Herniile cu sediul la 
nivelul L, cauzează radiculalgii distribuite pe fața anteromedială a 
gambei. De la această regulă, există însă destul de multe abateri. 

Durerile sînt frecvent continue și prezintă exacerbări. Uneori 
acestea sînt nocturne (sau de decubit), alteori sînt determinate de 
ortostatism. Durerea de origine discală este accentuată la tuse, stră- 
nut şi efortul de defecare, care cresc presiunea intrarahidiană a 
LCR. | 

Uneori iradierea durerii este limitată (sciatică „amputată“); alte- 
ori, în cazul herniilor mari, sînt afectate două rădăcini de aceeași 
parte sau de la același nivel (lombosciatică bilaterală). 

De regulă, durerea sciatică este însoţită de parestezii (amorţeli, 
furnicături, senzație de frig etc.) și hiperestezie cutanată. 

La examenul obiectiv, bolnavul prezintă ștergerea lordozei lom- 
bare fiziologice, are scolioză homo- sau (mai frecvent) contralaterală 
durerii, adesea accentuată, realizînd spatele „în baionetă“. Adesea 
el este imobilizat pe pat în poziții antalgice (decubit dorsal sau con- 
tralateral cu membrul afectat în flexie), neputînd aborda poziţia 
ortostatică. Flexia și extensia coloanei sînt foarte limitate sau im- 
posibile. La palpare, se constată contractură mai accentuată într-o 
parte și puncte dureroase (Valleix) pe traiectul sciatic. 

Durerea sciatică este accentuată prin așa-zisele manevre de elon- 
gație: manevra Lasegue, Bonnet (adducţia maximă a coapsei după 
ce gamba și coapsa au fost flectate), Goldflam-Bragard (ridicarea 
membrului inferior extins combinată cu flexia dorsală a picioru- 
lui) ș.a. 

Se caută semnele de interesare neurologică: diminuarea sau dis- 
pariţia reflexelor (achilian în compresiunea rădăcinii Są, rotulian în 
compresiunea L,), tulburări motorii, traduse prin pareze şi paralizii 
(ale flexorilor gambei, piciorului și halucelui, ale abductorilor picio- 
rului şi coapsei, precum și ale extensorilor acesteia în compresiunea 
Ls; a flexorilor plantari ai degetelor, abductorilor piciorului, flexo- 
rilor gambei, a extensorilor și abductorilor coapsei în cazul compre- 
Slunii S$,). Semnele de pareză și paralizie se evidenţiază şi prin 
examinarea mersului: bolnavul nu poate merge pe călciie în cazul 
parezei/paraliziei L, (semnul talonului) sau pe vîrfuri cînd este 
prinsă rădăcina.S, (semnul poantei), . 

Nevralgia femurală (crurală). Nervul femural se formează din 
rădăcinile L;—L;—L, ale plexului lombar şi inervează muşchii psoas, 
cvadriceps femural și croitor. 

. Afectarea acestor rădăcini produce dureri lombare iradiate pe 
fata anterioară a coapsei și în genunchi. Uneori durerile sînt mai 
accentuate sau sînt prezente exclusiv la genunchi. Tulburările mo- 
torii sînt dificultatea (sau imposibilitatea) flexiei coapsei pe abdo- 
men precum și a extensiei gambei pe coapsă. Reflexul rotulian este 
diminuat sau abolit. Manevra lui Lasegue inversată (extensia mem- 
brului inferior întins, pacientul fiind în decubit ventral) este limitată 
şi dureroasă. Se poate produce atrofia musculaturii din regiunea an- 
terioară a coapsei. 

Nevralgia femurocutanată (meralgia parestezică). Nervul femuro- 
cutanat ia naştere din rădăcina L,. Compresiunea lui produce dureri 
pe fața anterolaterală a coapsei, care au caracter de arsură și apar 
uneori în crize favorizate de extensia coapsei. Paresteziile (senza- 
ţia de arsură sau de frig) însoțesc durerile sau sînt singurele simp- 
tome. 

Examenul obiectiv evidenţiază hipoestezia, anestezia sau hiper- 
estezia cutanată; durerile sînt accentuate la comprimarea unei zone 
situate imediat sub spina iliacă anterosuperioară, şi dispar după in- 
filtraţia acesteia cu anestezice. 

Sindromul de coadă de cal. Coada de cal se constituie din rădă- 
cinile L„—Cc,, care inervează motor membrele inferioare și sfinc- 
terele striate vezical şi rectal, senzitiv pielea membrelor inferioare 


şi a perineului, iar vegetativ, vezica urinară, rectul și organele ge- 


nitale. 
Simptomatologia este bogată: la durerile și tulburările motorii — 
extinse şi bilaterale — și cele trofice, se asociază, în mod sugestiv, 


suferința vegetativă (incontinenţă sau retenţie urinară şi fecală, im- 
potenţă sexuală etc.). 

Diagnosticul şi tratamentul aparţine neurologiei şi neurochi- 
rurgiei. 

4.4.5.6.2. Diagnosticul pozitiv al suferințelor degenerative verte- 
brale se bazează pe simptomele subiective şi constatările obiective 
descrise. Trebuie să se aibă în vedere că rahialgiile şi radiculalgiile 
au, în imensa majoritate a pacienţilor, o cauză degenerativă. În fa- 
voarea acestei etiologii, pledează existenţa altor localizări artrozice, 
virsta, factorii profesionali, supragreutatea, lipsa manifestărilor ge- 
nerale (febră, inapetenţă, pierdere ponderală). VSH şi fosfatazele 
sint normale, iar aspectul radiologic caracteristic: prezenţa osteofi- 
telor, a îngustării spaţiilor discale (care are semnificaţia discartrozei 
sau herniei de disc), sclerozarea suprafeţelor articulare interapofi- 
zare. 
_— Din considerente practice şi economice radiografiile nu trebuie 
însă solicitate decît în cazurile în care se suspectează natura infla- 
matorie, infecțioasă sau neoplazică a suferinței, dacă sînt prezente 
manifestări neurologice și/sau este adusă în discuţie intervenţia neu- 
rochirurgicală. Pentru precizarea sediului herniei de disc şi a rela- 

tiei ei cu structurile nervoase se poate practica mielografia, disco- 
grafia și radiculogratia. | l 

4.4.5.6.3. Diagnosticul diferenţial cuprinde numeroase categorii de 
suferințe: a) reumatologice: SA şi bolile înrudite; spondilodiscitele: 
TBC (morbul Pott), brucelozică etc.; hiperostoza vertebrală idiopa- 
tică (Forestier); sacroileitele; artropatiile coxofemurale etc. b) neo- 
plazice: primare (mielomul multiplu etc.) și, mai frecvent, metasta- 
tice (carcinom de prostată, sîn, tiroidă, rinichi, plămîn etc.). Une- 
ori, tumorile realizează compresiunea extrarahidian: sindromul Pan- 
coast-Tobias (cancer al vîrfului pulmonar) sau prin ganglioni lim- 
fatici; c) neurologice: radiculite, arahnoidite de diferite cauze, neu- 
rinoame; d) inflamații ale organelor din micul bazin (metroanexite, 
abcese pararectale etc.); e) alte cauze: coastă cervicală, anevrisme ale 
aortei și arterelor iliace etc. 

În majoritatea acestor situaţii, diagnosticul este suspectat în urma 
examenului clinic. Sînt prezente modificări de ordin general. VSH 
este, în general, accelerată. Adeseori, sînt prezente, în funcţie de 
suferință, anemia sau leucocitoza; în cazul determinărilor neoplazice 
osoase fosfatazele pot fi crescute. 

Cînd se suspectează alte boli decît cele degenerative, examenul 
radiologic standard trebuie completat, după caz, cu alte examinări. 


4.4.6. TRATAMENTUL SUFERINȚELOR ARTICULARE 
DEGENERATIVE 


Aspectele terapeutice ale artrozelor sînt complexe. Ele includ 
măsurile generale, utilizarea mijloacelor balneofizicale, terapie me- 
dicamentoasă generală și locală, precum şi intervenţii chirurgicale 
ortopedice sau neurochirurgicale. 

4.4.6.1. Măsurile generale au intenţie profilactică primară (pre- 
venirea artrozei) sau secundară (prevenirea episoadelor dureroase). 
__Se corectează și se evită posturile şi atitudinile vicioase, precum 
ŞI Ssuprasolicitarea aparatului locomotor la locul de muncă. Trebuie 
evitate frigul, umezeala, variațiile mari de temperatură. 

, Din programul de „descărcare“ articulară trebuie să facă parte 
Și reducerea supragreutăţii, purtarea de corset lombar sau dorsal, 
precum și sprijinul în baston în timpul mersului, în cazul artrozei 
articulaţiilor portante. În cazul artrozei de șold și de genunchi nu 
sint încurajate plimbările prelungite. În prezența suferințelor coloa- 
nel și articulaţiilor membrelor inferioare, se recomandă repausul la 
pat, cel puţin de două ori cîte o jumătate de oră, în timpul zilei; în 
timpul acestuia se evită poziţia în flexie a articulaţiilor, care favo- 
Tizează redoarea și retracţiile. | 

„La aceste măsuri se adaugă exerciţiile fizice izotonice sau izome- 
trice care au ca scop menţinerea amplitudinii mișcărilor, evitarea 
slăbiciunii musculare și a instabilității articulare. 

4.4.6.2. Tratamentul balneofizical. Măsurile cele mai simple sînt 
reprezentate de utilizarea locală a împachetărilor calde sau reci. 
Primele sînt preferabile în suferințele coloanei, pe cînd cele din 
urmă în cazul articulaţiilor artrozice cu fenomene inflamatorii. Se 
poate utiliza căldură uscată (perna electrică), baia sau dușul cald, 
aplicarea de parafină sau nămol. Aceste mijloace se pot utiliza am- 
bulatoriu, în secţii de spital dotate cu echipamentul necesar sau în 
stațiuni balneare, în combinaţie cu programe de gimnastică adec- 
vate precum şi de fizioterapie. În ţara noastră, există numeroase sta- 
ţiuni în care factorii naturali, în combinaţie cu mijloacele din dotare, 
permit tratamentul adecvat al suferințelor degenerative ale apara- 
tului locomotor: Felix, Herculane, Geoagiu, Sovata, Bazna, Amara, 
Eforie ș.a. 

Ultrasunetele şi ultrasonoforeza (cu hidrocortizon, Xilină sau As- 
pirină) au efect de încălzire profundă, antiinflamator, resorbiiv şi 
de creştere a extensibilităţii structurilor aparatului locomotor. Se 
utilizează doze de 0,4—1,5 w/cm2, timp de 5 min. 

Undele scurte constituie un mijloc foarte eficace de încălzire 
profundă. La aceasta se asociază creşterea fluxului sanguin, a meta- 
bolismului local și relaxarea musculară. Pentru aceste efecte se pre- 
scriu unde scurte (durată de 15—20 min), o dată sau de două ori 
pe zi. 

Stimularea nervoasă electrică transcutanată  (TENS) crește ni- 
velul opioizilor endogeni care ridică pragul percepţiei durerii. Sti- 
mularea se aplică în zonele dureroase sau în punctele utilizate în 
acupunctură. ` | | 


Acupunctura și electroacupunctura are efecte comparabile cu ale 
TENS, însă necesită un echipament special, precum și cunoașterea 
aprofundată a teoriei tradiţionale şi moderne asupra metodei. 

Alte proceduri fizicale utilizate sînt ionizările (cu histamină, 
calciu, novocaină), galvanizările etc. 

4.4.6.3. Tratamentul medicamentos. Acesta vizează, pe de o parte, 
influențarea durerii (tratament simptomatic), determinată în bună 
parte de fenomenele inflamatorii asociate şi, pe de altă parte, înce- 


tinirea sau oprirea progresiunii procesului degenerativ (tratament 
de fond). 


4,4,6.3.1. Tratamentul simptomatic. Se utilizează medicamentele 
antialgice. şi antiinflamatoare precum și injectarea intra- sau para- 
articulară a unor substanţe, între care locul principal îl ocupă pre- 
paratele cortizonice,. 

Se pot prescrie antiinflamatoarele nesteroidiene (AINS) uzuale: 
Aspirina, ibuprofenui (PadudenR), Indometacin, Fenilbutazona ș.a; 
în dozele uzuale recomandate. Ele reduc procesul inflamator şi per- 
cepția durerii. Durata curei nu trebuie să fie, pe cît posibil, lungă 
(7—10 zile), întrucît se pare că AINS pot favoriza pe termen lung 

progresiunea procesului artrozic. În cazul intoleranței sau contrain- 
dicaţiilor la AINS, se utilizează antialgice propriu-zise (Algocalmin, 
Paracetamol, codeină, dionină, fenacetină ş.a., de preferință în com- 
binaţie). 

În prezența contracturii musculare şi redorii sînt indicate pre- 
paratele cu efect miorelaxant, cum sînt 'Tolperison (My docalmR) 
(150—500 mg/24 h), Clorzoxazona (750—1500 mg/24 h) ș.a. 

Tratamentul intraarticular cu corticosteroizi trebuie aplicat cu 
prudenţă şi doar în cazurile cu fenomene inflamatorii certe. Deşi 
cortizonul are efect antiinflamator cert, pe termen lung, în cazul ad- 
ministrării repetate, frecvente, el are efecte nedorite asupra carti- 
lajului. În plus, există pericolul artritei septice și a celei prin micro- 
cristale. Hidrocortizonul acetat, combinat cu un anestezic (xilină sau 
novocaină), se poate administra o dată pe săptămînă, iar prepara- 
tele cu persistență şi efect local mai mare, cum sînt triamcinolonul 
acetonid (Kenalogk, Kenacortk, Volonk) şi acetatul de metilpredniso- 
lon (UrbasonR, DepomedrolR), o dată pe lună. Dozele utilizate va- 
riază după mărimea articulației: 5—10 mg pentru articulațiile mici, 
20—40 mg, pentru cele mari. 

Suferințele algice vertebrale beneficiază și ele în mod substan- 
tial de pe urma tratamentului prin infiltraţii locale (paravertebrale) 
cu corticosteroizi și anestezice. În condiţii de spital, aceste substanţe 
se pot injecta epidural (la nivelul hiatului sacrat sau cel al herniei 
discale). Înjectarea intradiscală de enzime proteolitice de tip chimo- 
papaină (chimionucleoliza) este utilizată în unele centre ca alterna- 
iivă a intervenţiei chirurgicale pentru hernia de disc. 

4,4.6.3.2. Tratamentul medicamentos de fond al artrozelor are ca 
scop influențarea favorabilă a procesului de degradare a cartilajului 
articular. 


Unele preparate utilizate încă în practică, așa cum sînt cele pe 
bază de sulf, iod şi procaină, nu şi-au dovedit eficacitatea, fiind con- 
siderate de utilitate îndoielnică. Nici preparatele estrogenice nu au 
efecte condroprotectoare. Ameliorarea subiectivă se datorează in- 
fluenţei pozitive a hormonilor asupra troficităţii generale. 

Tratamentul patogenetic modern al artrozelor constă în principal 
din utilizarea, în cure repetate, a unor substanţe cunoscute ca îiind 
elemente structurale ale cartilajului sau intervenind în metabolis- 
mul lui, cum sînt sărurile de glucozamină, glucozaminoglicanii (Arte- 
paronk), esterii mucopolizaharidelor polisulfatate, hialuronatul de 
sodiu (HealonR), extractul de cartilaj costal de vițel şi măduvă osoasă 
(Rumalon?) şi tribenozidul (GlyvenolR). 

4.4.6.4. Tratamentul chirurgical. În cazul diferitelor malformații 
sau deformări scheletice, intervenţiile ortopedice corective repre- 
zintă un mijloc major de prevenire a artrozelor secundare care re- 
zultă din solicitarea articulară nefiziologică. 

Artrozele constituite, severe și invalidante, în care tratamentul 
conservativ nu mai dă rezultate, pot beneficia de pe urma interven- 
țiilor chirurgicale. Se pot face artrodeze, artroplastii (osteotomii de 
medializare, în cazul coxartrozei), precum și protezări totale de şolă 
sau de genunchi. 

Tratamentul neurochirurgical (laminectomie, ablaţia nucleului 
pulpos, chiuretajul discal etc.) este indicat în suferinţele discale 
lombare sau cervicale severe, hiperalgice și cu suferinţă radiculară 
paralizantă, care nu retrocedează la tratamentul conservativ. 


BIBLIOGRAFIE 


1. Altman, R. D., Gray, R, Injlammation in osteoarthritis, Clin. Rheum., 
Dis., 11, 2, 353—365, 1985. 

2. Christensen S. B., Osteoarthrosis. Changes of bone, cartilage and syno- 
vial membrane în relation to bone scintigraphy, Acta Orthopaed. Scand., 56, 
Suppl. 56, 1985. 

3. Duţu, Al, Boloşiu, H. D., Reumatologie clinică, Ed. Dacia, Cluj-N apoca, 
1978. 

4. Duţu, Al., Parasca, I., Aspecte actuale ale tratamentului medicamentos 
în artroze, Viața Med. (Bucureşti), 32, 9, 423—427, 1985. 

5. Gado, M. Pateli, J., Hodges, F, J., Lateral disk herniation into the lum- 
bar intervertebral foramen: Differéntial diagnosis, Amer. J. Neuroradiol., 4, 
598—600, 1983. | 

6. Jones, C. W., Biomechanical aspects of hip joint degeneration, Hosp. 
Update, 6, 5, 431—443, 1980. 

T. Kortelainen, P., Puranen, J., Koivisto, E., Lähde, S., Symptoms an 
signs of sciatica and their relation to the localization of the lumbar đisc 
herniation, Spine, 10, 1, 88—98, 1985. 

8. Palleschi, M., Marci, M., Artrosi e senescenza articolare: Problemi diag- 
nostici e farmacoterapici, Giorn. Gerontol., 29, 3, 159—169, 1981. 

9. Rudd, E., Physiatric management of osteoarthritis, Clin. Rheum. Dis., 
11, 2, 433—445, 1985, | s 

10. Santiesteban, A. J., The role of physical agents in the treatment of 
spine pain, Clin, Orthop. rel. Res., 179, 24—30, 1983.. 

11. Schneck, C. S., The anatomy of lumbar spondylosis, Clin. Orthopaed., 
183, 20—37, 1985. : 

12. Swanson, A. B., de Groot Swanson, G., Osteoarthritis of the band, 
Clin. Rheum, Dis., 11, 2, 393—420, 1985. 

14. White, A. H., Injection techniques for the diagnosis and ţreatmens of 
low back pain, Orthop. Clin. N. Amer. 14, 3, 553—567, 1983. 


4.5. REUMATISMUL ABARTICULAR 
4.5.1. DATE GENERALE, NOMENCLATURA ȘI CLASIFICARE 


Numeroşi pacienţi acuză dureri care nu își au cauza în suferinţe 
ale structurilor articulare propriu-zise. Aceste dureri sînt localizate 
paraarticular sau la distanță de articulaţii şi au sediul în mușchi, li- 
gamente, inserții tendinoase, țesutul subcutanat și proeminenţele 

osoase. Ele sînt reproduse prin compresiunea anumitor zone, struc- 
turi sau puncte. 

În literatura anglo-saxonă, acest tip de suferințe, de o mare he- 
terogenitate nosologică, este denumit generic fibromialgie sau fi- 
brozită. 

Cînd cauza suferinţei este necunoscută sau nu poate fi identificată 
o boală care să contribuie la apariţia ei, termenul adecvat este fibro- 
mialgie primară. Frecvent însă fibromialgia are cauză traumatică 
sau apare în cadrul a diferite boli reumatice, cum sînt artroza, SA, 
SR, PR ş.a., sau a unor afecţiuni nereumatice (cancerul, hipotiroidis- 
mul ș.a.). În aceste situaţii, poate fi utilizat termenul de fibromialgie 
secundară; atunci cînd există fenomene inflamatorii este preferabilă 
denumirea de fibrozită. 

Fibrozita este o suferinţă frecventă, constituind o cauză obișnuită 
de reducere sau pierdere temporară a capacităţii de muncă. 

Asociația Reumatologilor Americani (ARA) reunește sub denu- 
mirea de reumatism extraarticular următoarele suferințe (Tabelul V). 


| Tabelul V 
SUFERINȚELE EXTRAARTICULARE j 


A. LEZIUNI JUXTAARTICULARE: 
1. Bursite (exemplu: subdeltoidiană) 
2. Tenosinovite (exemplu: de Quervain) 
3. Entesopatii (exemplu: epicondilita) 
4. Chiste (exemplu: chistul popliteal Baker) 
B. BOLILE DISCULUI INIERVERTEBRAL ; 
. DUREREA LOMBARĂ IDIOPATICĂ ; 
. SINDROAME DUREROASE DIVERSE; 
1. Generalizate (fibroze, fibromialgia) 
2. Reumatismul psihogen 
3. Sindroamele dureroase regionale: | 
a) Durerea facială asociată disfuncţiei temporoinandibulare 
b) Durerea cervicală (cervicalgia musculoligamentară) 
c) Torticolisul | 
d) Durerea cervicobrahială 
e) Coccidinia 
f) Metatarsalgia 


MIEHLKE clasifică în această categorie bursitele, suferinţele ten- 
doanelor şi inserţiilor (tendinite, tenosinovite, tendinoze, entezopatii), 


af 


fasciitele, miozitele (mialgii), nevritele (nevralgii), paniculitele şi 


periartritele. 


4.5.2. FORME CLINICE 


Din considerente practice, în acest capitol sînt tratate diferite 
manifestări patologice extraarticulare a căror grupare nu corespunde 
întru totul diferitelor clasificări (controversate de altfel). 

4.5.2.1. Fibromialgia primară. Deşi este o suferinţă frecventă 
existenţa ei ca entitate este încă controversată și de aceea destul de 
rar diagnosticată. Acest fapt se datorează în principal lipsei unor cri- 
terii ferme de diagnostic, ca și, probabil, asocierii cu alte suferinte 
pe seama cărora sînt puse durerile aparatului locomotor. 

Simptomele cele mai obişnuite ale fibromialgiei primare sînt du- 
rerea generalizată și redoarea. Ele debutează cel mai adesea la adul- 
tul tînăr, au localizare în regiuni anatomice bine definite și sint mai 
exprimate dimineaţa şi seara. Frecvent bolnavii sînt anxioși, au in- 
somnii, cefalee (uneori cu caracter de migrenă) și suferă concomitent 
de colon iritabil. Unii acuză senzaţia de tumefacţie la nivelul mîi- 
nilor. 

Punctele sensibile sînt mai frecvent găsite la nivelul marginilor 
superioare și mediale ale mușchiului trapez, pe faţa internă a genun- 
chiului, zona epicondiliană laterală şi medială a cotului, creasta iliacă, 
posterior. Adesea se palpează „nodulii fibrozitici“ în regiunea lom- 
bară și fesieră superioară. Examinările de laborator sînt normale. 

Fibromialgia primară trebuie diferențiată în primul rînd de reu- 
matismul psihogen. În cazul acestuia, durerile au localizare vagă, 
schimbătoare, intensitate constantă pe parcursul zilei, sînt exage- 
rate de stările emoţionale, sînt relatate ca intense, au caractere bi- 
zare (de arsură, tăiere etc.) şi nu cedează, de regulă, la analgezice 
și agenţi fizici. În timpul examinării, pacienţii acuză dureri la cea 
mai mică atingere. 

PR, PM şi alte boli de colagen, SA, polimialgia reumatică intră, 
de asemenea, în discuţie. Hipotiroidismul se manifestă şi el prin 
senzaţie de înţepenire, amorţeli, fatigabilitate. 

Tratamentul include psihoterapia, respectarea programului de 
odihnă și relaxare, exerciţiile fizice ușoare, înotul, utilizarea antiin- 
flamatoarelor nesteroidice, a infiltraţiilor cu Xilină, Procaină, Hidro- 
cortizon sau Boicil forte, a fizioterapiei antialgice, a acupuncturii şi 
stimulării electrice transcutanate. Se asociază antidepresive (Amitrip- 
tilină) şi clorpromazină, la culcare. | 

4.5.2.2. Bursitele. Bursele sinoviale sînt structuri aflate în zonele 
anatomice unde tendoanele, mușchii sau pielea alunecă pe un plan 
subjacent dur. Inflamaţia lor poate apare în cadrul unor reumatisme 
inflamatorii sau al artrozelor. Alteori bursita este rezultatul acţiu- 
nii unor factori fizici, de regulă mecanici. 

Clinic, se caracterizează prin dureri spontane, accentuate la miş- 
cări sau palpare și fenomene celsiene locale, care pot fi confundate 
cu artrita. Cel mai frecvent sînt afectate bursele umărului, genun- 
chiului, șoldului, cotului, călcîiului și MTF I. Aceasta din urmă apare, 
de obicei, pe fond de hallux valgus. f 

Tratamentul constă din antiinflamatorii nesteroidice, puncții eva- 
cuatoare și injecții locale cu corticosteroizi. Uneori este necesară exe- 
reza chirurgicală a bursei. 

4.5.2.3. Entezopatii. Termenul de enthesis (gr. — inserție) desem- 
mează locul anatomic unde ligamentele și tendoanele se inseră pe 
os. Inserţia este o zonă de tranziţie între două structuri colagene, ten- 
donul sau ligamentul, de o parte, și osul, de cealaltă. Ea este supusă 
în gradul cel mai înalt forţelor de flexie, extensie și torsiune care 
se exercită la nivelul aparatului locomotor în timpul activităţilor 
profesionale sau sportive și reprezintă un sediu predilect pentru pro- 
cesul inflamator din SA şi suferinţele înrudite (SR, AP, SB, artri- 
tele din cursul bolilor inflamatorii cronice ale intestinului și artrita 
cronică juvenilă cu sacroileită). Pintenii calcaneeni sînt entezopatii 
degenerative, care apar de regulă în asociaţie cu artroza. 

Entezopatiile pot fi posttraumatice, degenerative şi inflamatorii 
fentezite). 

Durerea este localizată în zona inserţiei interesate, este accen- 
tuată de mişcarea care exercită tracțiuni asupra ei sau, în cazul căl- 
cîiului, de sprijinul pe acesta (ortostatism, mers). | 

La examenul obiectiv, durerea este provocată prin compresiune 
aocală sau prin anumite mişcări. 

Sediile cele mai obișnuite ale entezopatiei sînt epicondilul (epi- 
condilită, tennis elbow, epitrohlea, călcîiul (inserţia ligamentului 
plantar, a fasciei plantare și a tendonului achilian) și laba de gîscă 
(pes anserinus). La vîrstnici, entezopatia interesează inserţiile rizo- 
melice, în cadrul așa-numitei boli a calcifierilor tendinoase multiple. 

Diagnosticul poate fi susținut, în cazurile cronice, de examenul 
radiologic, care pune în evidenţă calcifierea inserțiilor, Aceasta apare 
met conturată în entezopatiile degenerative și are limite mai difuze 
în entezite. | | 

Tratamentul constă din repaus, infiltraţii locale cu corticostero- 
îzi, fizioterapie (ultrasunet, ionizări cu hidrocortizon) sau roentgen- 
terapie. Antiinflamatoarele administrate pe cale generală sînt de uti- 
litate redusă. 

Evoluţia este, de regulă, satisfăcătoare, dar adeseori trenantă și 
există o tendință marcată la recidive. 

4.5.2.4. Yenosinovitele şi tendinozele. Tenosinovita este intlamaţia 
stratului celular care căptușește teaca fibroasă a tendonului. 

Ea poate apare în cadrul anumitor boli reumatice (PR, guta, 
artrita gonococică, RAA) sau este o suferinţă de sine stătătoare pro- 
dusă de traumatisme ori eforturi musculare excesive. 

Cel mai frecvent sînt interesate structurile tenosinoviale ale muş- 
chilor extensori ai mîinii (mai ales ale policelui), precum şi cele ale 
dorsiflexorilor piciorului. O localizare obişnuită este tendonul lung 
al bicepsului. | 

Clinic, este prezentă durerea la mișcările specifice produse de 
mușchiul (sau mușchii) respectiv (i), tumefacţie locală şi crepitații 
palpabile (sau audibile cu stetoscopul) la mobilizarea segmentului 
interesat, ; 

În formele acute, tratamentul constă în imobilizarea segmentului, 
eventual în atelă, injectarea de corticosteroizi de-a lungul tendoa- 
nelor, fizioterapie (ultrascurte, ultrasunet); în cazurile cu supuraţie, 
poate fi necesară incizia chirurgicală. 

Tenosinovita stenozantă este determinată de modificarea tecii 
fibroase a tendonului. Stenozarea acestuia rezultă din compresiunea 
cronică pe care o suferă din partea unor excrescenţe, cum este sti- 
loida radială și/sau din alte fenomene iritative de durată. Se produce 
o proliferare de ţesut fibros şi, în mod secundar, o îngroșare a ten- 
donului, distal de stenoză, dublată de inflamaţia stratului celular 
care căptuşeşte teaca, cu stenoza consecutivă a acesteia. 

Localizarea acestei suferințe în tendoanele și tecile mușchilor ab- 
ductor lung al policelui și extensor scurt al policelui este cunoscută 
ca boala De Quervain. Aceasta apare mai frecvent la persoanele care 
exercită profesiuni manuale, ce implică prehensiunea și mișcarea 
mîinii în direcţia radială, efectuate în mod repetitiv. 


Clinic, boala se manifestă, prin durere în regiunea stiloidei ra- 
diale și capacitate redusă de prehensiune. Examenul obiectiv eviden- 


țiază sensibilitatea și îngroșarea tendoanelor interesate, precum. şi 


limitarea mișcărilor policelui care pot fi însoţite de producerea unei 
senzaţii de pocnitură sau de resort. Cînd este asociat și un proces 
inflamator, manevra lui Finkelstein (cu policele prins în pumn se 
efectuează o mişcare din articulaţia radiocarpiană în direcţia ulnară) 
este dureroasă. 'Tenosinovita stenozantă poate avea și alte sedii. 

Tratamentul presupune, ca primă măsură, încetarea activității 
care a produs suferința. Segmentul de membru trebuie imobilizat în 
atele și se asociază injecții locale de corticosteroizi. Aceste măsuri vor 
influența, adeseori, durerea. Pentru rezolvarea aspectului funcțional 
legat de stenoza tecii, este necesară excizia chirurgicală a porțiunii 
afectate. i 

Tendinozele sînt îngroșări nodulare ale tendoanelor, care apar 
mai ales la nivelul tendoanelor flexorilor degetelor mîinii şi ale ten- 
donului achilian. Sînt cauzate de microtraumatismele profesionale 
sau pot apare secundar în cadrul tenosinovitelor. 


Nodulii sînt formați din ţesut fibros sau fibrocartilaginos; clinic 
ei pot fi văzuţi sau palpaţi. Mișcarea degetului respectiv realizează 
fenomenul de „resort“: flexia și extensia acestuia produce la un mo- 
ment dat senzaţia de blocare, ce este învinsă simultan cu percepe- 
cea unui zgomot și a durerii. Tratamentul constă în ablaţia nodulului. 

În cazul HLP familiale de tip II (hipercolesterolemiei familiale) 
tendoanele, în special cel achilian, patelar şi cele extensoare ale 
mîinilor și picioarelor, pot fi sediul depunerii de colesterol și fosfo- 
lipide. Situaţia este denumită xantomatoză tendinoasă. Aceasta se 
asociază cu xantomatoza tuberoasă și periostală, cu xantelasmele şi 
arcul cornean. Bolnavii sînt predispuşi la ateroscleroză precoce și la 

consecințele ei. Xantomatoza tendinoasă apare, mai rar, şi în alte 
tipuri de HLP. Tratamentul este cel al tulburării de bază. 

în unele situaţii anatomice, cînd tenosinovitele sînt localizate la 
nivelul unor canale relativ rigide, alături de nervi, se poate realiza 
compresiunea acestora. Fenomenul se produce cel mai frecvent în 
canalul carpian şi cel tarsian. 

Sindromul de canal carpian. Canalul carpian este delimitat ana- 
tomic de structuri osoase și de retinaculul flexorilor. Ridigitatea aces- 
tor structuri face ca, în anumite condiţii, nervul median care îl tra- 
versează să fie iritat sau comprimat la acest nivel. Cauzele sindro- 
mului de canal carpian sînt creșterea volumului structurilor care îl 
traversează, modificarea marginilor osoase și îngroșarea retinaculu- 
lui care îl delimitează. Cel mai adesea cauza este creșterea volumului 
tendoanelor prin tenosinovită traumatică sau de efort. Alte situaţii, 
unele determinînd terosinovită, sînt PR, amiloidoza, acromegalia, mi- 
xedemul, tumorile benigne, bolile însoțite de fenomen Raynaud, dia- 
betul zaharat și sarcina. 

Simptomele constau din dureri şi parestezii în primele 3 degete 
ale mîinii, mai accentuate noaptea, care, uneori, iradiază proximal. 

Obiectiv, se poate constata atrofia musculaturii tenare, scăderea 
sau dispariţia sensibilităţii în teritoriul nervului median, dificultate 
în adducția și opoziția policelui și tumefacţie dureroasă a feţei pal- 
mare a articulației radiocarpiene. Durerea şi paresteziile pot fi pro- 
vocate (sau accentuate) prin presiune pe canalul carpian (semnul lui 
Alajouanine), percuţia acestei regiuni (semnul lui Tinel), sau prin 
flexia pasivă a articulației radiocarpiene timp de un minut (semnul 
Phalen). 

Tratamentul constă din imobilizarea articulației radiocarpiene, 
injectarea locală de corticosteroizi şi decompresiune chirurgicală. 

„Sindromul de canal tarsian. Această suferință poate fi cauzată 
Prin iritația sau compresiunea nervului tibial posterior în canalul 
osteofjibros situat în spatele și dedesubtul maleolei interne. Cauza 
cea mai obișnuită este inflamaţia tendoanelor care însoțesc nervul; 
alteori este vorba de artropatii de vecinătate, traumatisme sau tul- 
burări de statică ale piciorului. 

Simptomele sînt durerea şi parasteziile la nivelul degetelor şi 
plantei, accentuate de compresiunea canalului tarsian şi poziţia în 
valg a piciorului, | 

Terapia se face prin infiltrarea canalului cu doze mici de coril- 
costeroizi și anestezice, iar în cazurile rezistente este necesară inter- 
venţia decompresivă. 

4.5.2.5. Periartritele, Termenul desemnează afectarea inflamato- 
rie sau degenerativă a tendoanelor şi burselor situate în jurul arti- 
culațiilor, cu limitarea frecventă a mobilității acestora. Cel mai ade- 
sea sînt interesate structurile din jurul principalelor articulaţii ale 
centurilor. 

4.5.2.5.1. Periartrita scapulohumerală (PSH) este o suferinţă frec- 
vent întîlnită în practica medicală. Elementele anatomice afectate 
sînt bursele (mai ales cea subacromiodeltoidiană) şi tendoanele (bi- 
cipital şi supraspinos). Ele sînt sediul unui proces inflamator sau de- 
generativ. În această din urmă situaţie, denumirea mai adecvată 
este de periartroză. 

PSH are 4 forme clinico-radiologice; umărul dureros simplu, umă- 
rul dureros supraacut, umărul blocat, umărul pseudoparalitic. 

4.5.2.5.1.1. Umărul dureros simplu are ca substrat tendinita rota- 
torilor scurți ai umărului şi a tendonului lung al bicepsului. 

Durerea este localizată pe fața antero-laterală a umărului și 
apare în special la mişcările de abducţie și rotaţie externă a braţu- 
lui, la ridicarea umărului și în poziţia de decubit homolateral. Bol- 
navii au dureri la tentativa de a se pieptăna, de a-și încheia nas- 
turii, la ridicarea unor obiecte. 

La examinare, umărul nu prezintă semne de inflamație, amplitu- 
dinea mișcărilor este normală. Mișcările menţionate sînt însă dure- 
roase. Abducţia brațului cu cotul în flexie de 45” provoacă durere 
şi senzaţia trecerii peste un prag (semnul lui Dawbarn). Rularea ten- 
Gonului bicipital sub deget este dureroasă. Durerea la nivelul acestui 
tendon poate fi provocată și prin manevra Yergason: mîna pe par- 
tea afectată o prinde pe cea a examinatorului și face rotaţie externă 
contra rezistenței acesteia din urmă. Cealaltă mînă a examinatoru- 
lui ţine cotul pacientului. Manevra Speed constă din ridicarea mem- 
brului superior întins contra rezistenței examinatorului. Apare du- 
rerea pe linia tendonului bicipital. 

Examenul radiologic este cel mai adesea negativ. Se pot pune în 
evidență calcifieri în zona subacromială. 

Terapia constă din repaus, infiltraţii locale cu corticosteroizi și 
anestezice (Xilină sau Procaină), căldură aplicată local sau înot în 
bazin cu apă caldă, unde scurte, ultrasunete. 

4.9.2.9.1.2. Umărul dureros supraacut apare în cazul inflamaţiei 
bursei subdeltoidiene, care poate fi cauzată de migrarea unei calci- 
fieri tendinoase. Această formă clinică poate fi de sine stătătoare 
sau survine în evoluția umărului dureros simplu. 

Se manifestă prin durere intensă, accentuată la tentativa de mo- 
bilizare a braţului și în timpul nopții, cauzînd insomnie. 

Examenul obiectiv evidenţiază frecvent tumefierea umărului, mai 
exprimată în locul proiecției bursei, și sensibilitate vie chiar la pal- 
pare superficială. Manevrele de mobilizare trebuie evitate. 

Suferinţa nu are expresie radiologică. Eventualele calcifieri, de- 
monstrate pe radiografii anterioare debutului, nu se mai pun în 
evidenţă. | 

Măsurile terapeutice includ repausul absolut al umărului, com- 
presele reci sau pungă de gheaţă, antiinflamatoare nesteroidiene, in- 
filtraţii cu cortizonice, „spălarea“ bursei. Înainte de injectarea corti- 

costeroizilor trebuie stabilit cu precizie că nu este vorba despre o 
artrită infecțioasă. 

4.5.2.5.1.3. mărul blocat are ca substrat anatomic capsulita re- 
tractilă. Aceasta poate fi consecința proceselor periartritice, a trau- 
matismelor directe sau a unor sindroame algodistrofice ale membru- 
lui superior, Algodistrofiile, la rîndul lor, sînt favorizate de trau- 
matisme, boli cronice intratoracice (cardiace sau pulmonare), sufe- 
rinţe ale coloanei cervicale. În aceste situaţii, capsula articulară este 
îngroșată și aderă lax de capul humeral. Boala interesează mai frec- 
vent femeile de vîrstă medie. 

Debutul este insidios, prin dureri difuze și redoare a umărului, 
adesea mai accentuate nocturn. Pacienţii sînt frecvent anxioşi, de- 
presivi sau iritabili. În faza iniţială, care durează 3—9 luni, predo- 
mină durerea, iar redoarea are caracter progresiv; în a doua fază 
(4—12 luni), durerea diminuă, fiind relatată doar ca un disconfort, iar 
umărul este blocat. În ultima fază (alte 5—26 luni) se înregistrează 
o reducere treptată a durerii şi revenirea mobilităţii articulare. 

“La examenul obiectiv, sensibilitatea apare difuză, iar mobilitatea 
este redusă în toate planurile. 

Radiologic, după 1—2 luni de evoluţie, se evidenţiază osteoporoză 
a capului umeral. | 

Avînd în vedere că suferinţa este de lungă durată, iar rezultatele 
tratamentului bolii odată apărute sînt mediocre sau îndoielnice, mă- 
surile preventive sînt de mare importanţă. Ele constau din tratarea 
promptă a durerilor de umăr în fazele iniţiale şi din mobilizarea cît 
mai precoce a articulației. 

În faza de stare, se încearcă mobilizarea treptată prin mijloace 
de cultură fizică medicală sub antiinflamatoare — antialgice, după 
masaj și proceduri fizice cu efect termic și resorbtiv asupra ţesu- 
turilor (ultrascurte, ultrasunet, aplicarea de parafină etc.). Mobiliza- 
rea articulației sub anestezie este grevată de pericolul lezării struc- 
turilor umărului, 

Pentru terapia medicamentoasă locală se recurge la injectarea de 
corticosteroizi, blocarea ganglionului stelat; liza aderenţelor se poate 
obține şi prin injectarea substanţei de contrast pentru artrografie. 
Se poate încerca injectarea sub presiune a unui amestec format din 
20—40 mg Hidrocortizon, 3 ml Procaină 1079 și 50 ml de ser fiziologic, 
după care se recurge la aplicaţii calde și exerciţii fizice. | 

Alte metode terapeutice utilizate sînt injectarea locală de antien- 
zime, acupunctura, corticoterapia pe cale generală etc. pa 

4,5.2.5.1.4. Umărul pseudoparalitic rezultă în urma rupturii par- 
tiale sau totale a tendoanelor rotatorilor. Cel mai frecvent este inte- 
resat tendonul supraspinosului. 

Cauzele sînt reprezentate de eforturile 
directe sau indirecte. Adeseori însă, mome 
îi decelat. 


excesive, traumatismele 
ntul producerii nu poate 

Diagnosticul este sugerat de durerea umărului, însoţită de limi- 
tarea mobilităţii. În rupturile instalate acut, durerea este vie și se 
însoţeşte de spasm muscular care limitează și mobilizarea pasivă. în 
cazurile mai uşoare, durerea se declanșează la abducţia peste 70°. 
Frecvent braţul supus abducţiei pasive de 90” cade în momentul în 
care nu este susținut de examinator. Uneori, tendonul rupt poate fi 
palpat. Un semn valoros este prezența izolată a slăbiciunii braţu- 
lui; de remarcat că infiltrația locală suprimă durerea, dar nu şi im- 
potența funcţională. După 2—4 săptămîni apar și atrofii musculare. 

Examenul radiologic evidenţiază modificări degenerative (scle- 
roză, pseudochiste şi osteofite) nespecifice; alteori capul humeral 
apare în poziţie mai înaltă. Diagnosticul poate fi uneori confirmat prin 
artrogratie. 

Tratamentul este, în cazul rupturii incomplete, identic cu al 
umărului dureros simplu; în cea completă, acut instalată, se indică 
intervenţie chirurgicală reparatorie. 

4.5.2.5.2. Periartrita de şold (PCF) (tenobursita trohanteriană sau 
tendinita fesierului mijlociu) are ca substrat inflamaţia tendonului 
trohanterian al fesierului mijlociu și/sau a burselor seroase adia- 
cente lui. Suferința apare mai frecvent la femei de 40—60 ani. 

Pacienţii acuză dureri în zona trohanterului mare care iradiază 
pe faţa externă a coapsei, sînt accentuate la mers şi calmate de de- 
cubit; decubitul homolateral trezește însă bolnavul din somn. 

La examinare, mobilitatea șoldului este conservată. Compresiu- 
nea pe unghiul postero-superior al marelui trohanter este dureroasă 
(coapsa semiflectată). Manevrele de abducție şi rotație (mai ales ex- 
ternă) contra opoziţiei bolnavului declanșează durerea. 


„ Afecţiunea trebuie diferențiată de coxartroză (mobilitate limi- 
tată), de nevralgia crurală (manevra Las&gue inversată, pozitivă) şi 
de nevralgia femurocutanată (tulburări de sensibilitate cutanată). 


Radiografia poate exclude alte afecțiuni ale marelui trohanter 
(osteită, metastază) şi poate evidenția, uneori, calcifiere peritrohan- 
teriană, 


Terapia beneficiază de pe urma injecţiilor peritrohanteriene cu 
Hidrocortizon acetat şi a ultrasunetelor. 


4.5.2.6. Algodistrofiile sînt un ansamblu de manifestări patolo- 
gice consecutive unor tulburări vasomotorii, declanşate de cauze 
foarte variate, uneori necunoscute. 


Frecvent este vorba despre traumatisme ale diferitelor structuri 
ale aparatului locomotor, ale sistemului nervos sau vascular, Alte- 
ori, suferinţa iniţială este o boală obișnuită a acestor aparate: spon- 
diloză sau periartrită; AVC; tromboflebită, arteriopatie. Algodistro- 
fia poate fi declanșată de boli intratoracice (cardiopatie ischemică, 
pericardită, cancer, TBC), de uzul cronic al unor medicamente cunt 
sînt barbituricele („reumatismul gardenalic“) și izoniazida sau de 

diferite manopere medicale (diagnostice sau terapeutice). În alte si- 
tuaţii, suferința apare pe fondul unor boli endocrine sau metabolice 
(DZ). În aproximativ 1/3 din cazuri, cauza declanșantă sau favorizantă 
rămîne necunoscută. În aceste forme idiopatice, ca şi în cele secun- 
dare de altfel, există însă adesea un fond psihic anxios sau pitiatic 
care scade pragul percepţiei durerii, precum și distonie neurovege- 
tativă, 

În general, se admite că stimularea dureroasă periferică, propa- 
gată la măduvă, iradiază spre formațiunile simpatice vegetative, 
fapt care are ca rezultat tulburări vasomotorii ce duc la distrofia 
țesuturilor moi şi a osului. Aceasta amplifică durerea, rezultind ast- 
fel un cerc vicios între mecanismele centrale și cele periferice. 

Există numeroase forme clinico-evolutive de algodistrofie: com- 
plete, cu fază inițială de tip inflamator acut, pseudoflegmonos; mono- 
sau oligosimptomatice, constînd doar din durere și impotenţă func- 
ţională; asimptomatice, descoperite radio- sau scintigrafic. Locali- 
zarea poate fi la oricare articulaţie a membrelor, de regulă bilateral 
(deşi acest fapt nu apare la examenul clinic, ci numai radiologic şi 
scintigrafic). 

Sindromul umăr-mână, (Steinbrocker) este forma topografică de al- 
godistrofie cea mai frecvent întilnită în practica medicală. În for- 
mele complete, el evoluează în trei stadii: 

a). Stadiul de debut (3—6 luni) se caracterizează prin durere de 
intensitate variabilă, cu caracter de arsură, la nivelul miîinii, accen- 
tuată de mișcări și de atingerea tegumentului. Mîna se edemaţiază, 
este caldă, roșie-violacee. Mișcările braţului sînt limitate, dureroase 
(vezi „umărul blocat“). Modificările radiologice la nivelul umărului 
şi miinii sînt discrete; apare însă hipercaptare la scintigrafia osoasă. 

b). În stadiul al doilea (vasomotor, distrofic) care durează alte 
3—6 luni, durerea şi edemul scad, dar persistă o eritroză sau cia- 
noză de declivitate, însoțită de hipersudoraţie. Pielea poate avea un 
aspect sclerodermic. Radiografic, apare osteoporoză subcondrală şi 
epimetafizară, de aspect pătat. Spaţiul articular este însă păstrat. 

c). Stadiul al treilea („rece“, atrofic) este rareori atins, datorită 
faptului că majoritatea cazurilor evoluează favorabil, spontan sau 
sub tratament. Se caracterizează prin atrofie cutanată și musculară, 
retracţii tendinoase, mîna luînd aspectul de gheară (Volkmann), iav 
umărul, putînd fi sediul capsulitei retractile severe. Aspectul radio- 
logic este de osteoporoză „în sticlă mată“, , 

Algodistrofia membrului superior apare în circumstanțele etio- 
logice sau favorizante enumerate, În celelalte localizări (şold, ge- 
nunchi, picior), cauzele sînt similare, de asemenea, manifestările 
clinice şi radiologice, primele avînd particularități legate de articu- 
lația interesată. 

__ Diagnosticul pozitiv se bazează pe caracterul de arsură al dure- 
Tli şi pe semnele clinice de inflamație acută, fără modificările cores- 

punzătoare de laborator (VSH, fibrinogen, leucocite, acid uric nor- 
male), precum şi pe semnele radiologice și scintigrafice. Trebuie cău- 
tate și cauzele determinante, eventual avînd doar manifestări dis- 
crete, dar putînd fi boli severe (cancer, infarct, TBC etc.). 

Diagnosticul diferenţial include mai multe categorii de boli, în- 
tre care inflamaţiile (celulite, flegmoane, artrite septice, guta etc.), 
suferințe degenerative. 

Tratamentul este complex. Profilaxia include evitarea imobiliză- 
rilor prelungite, tratarea eficace a bolilor interne sau neuropsihice. 

Terapia medicamentoasă, pe cale generală, include ca alternative 
AINS sau Prednisonul (30—40 mg, 6—8 săptămîni), betablocantele, 
alfablocantele, Griseciulvina, calcitonina: infiltrațiile umărului şi 
ganglionului! stelat; masajul, kinetoterapia, fizioterapia clasică (io- 
nizări, ultrasunete) sau stimularea nervoasă electrică transcutanată, 
acupunctura etc. Aceste mijloace, care se combină în funcţie de sta- 
rea clinică şi de stadiul bolii, trebuie aplicate cu perseverenţă o 
perioadă suficientă de timp. În unele cazuri, se poate recurge la mo- 
bilizarea sub anestezie a umărului sau la simpatectomie. 

4.5.2.7. Retracţia aponevrozei palmare (boala, contractura Dupuy- 
tren). În această boală, fibroblaștii normali se transformă în mio- 
fibroblaști, cu proprietăţi contractile, sub influenţa a diverși factori: 
vîrsta înaintată, sexul (predominanță masculină), microtraumatis- 
mele (muncile manuale grele), alcoolul (se asociază frecvent cu eti- 
lismul și ciroza hepatică). 

Clinic, boala se caracterizează inițial prin apariţia unor noduli 
palmari ușor proeminenți, care evoluează spre constituirea unor 
benzi longitudinale ale fasciei palmare. Acestea se retractă apoi 
progresiv, ducînd la contractura în flexie, nedureroasă a unui sau 
mai multor degete. În cazurile avansate, boala afectează serios capa- 
citatea de prehensiune. 


Tratamentul constă din infiltraţii săptămînale cu Hidrocortizon, 
timp de 3 luni, și aplicare de ultrasunete sau raze X. În cazuri se- 
vere, se recurge la terapie chirurgicală. Recidivele sînt destul de 
frecvente. 


Suferința similară a aponevrozei plantare (boala Ledderhose) este 
mai rară. Asocierea acestor boli cu induraţia plastică a corpilor ca- 
vernoși (boala La Peyronie) trădează natura mai difuză a tulbură- 
rii metabolismului colagenului. 

4.5.2.8. Metatarsalgia Morton (nevromul plantar) este determi- 
nată de proliferarea fibromatoasă, în jurul nervilor interosoşi din 
al doilea și al treilea spaţiu intermetatarsian. 

Durerea este foarte caracteristică: are sediul în spaţiile inter- 
metatarsiene și iradiază pe fața laterală a degetelor respective. Ea 
apare paroxistic, după ortostatism prelungit, în cazul purtării de 
încălțăminte prea strîmtă. După descălțare, durerea dispare. Pre- 

siunea exercitată pe zona distală a spaţiului intermetatarsian de- 
clanșează o durere vie. 

Remediul constă din purtarea unui suport plantar cu sprijin re- 
trocapital, încălțăminte comodă și injectarea de corticosteroizi în 
spaţiul intermetatarsian distal. Uneori, este necesară excizia chirur- 
gicală a nevromului. 

4.5.2.9. Chistul popliteal (Baker) rezultă din acumulare de lichid 
în bursele seroase ale fosei poplitee, care, cel mai adesea, comunică 
cu cavitatea articulară. 

Suferinţa poate fi considerată în cadrul reumatismului abarticu- 
lar cînd este aparent idiopatică. De regulă, însă, chistul popliteal 
apare ca o manifestare a unor artropatii definite ca artroza sau dife- 
rite artrite (reumatoidă, infecțioasă etc.). 

Chistul Baker poate cauza doar jenă mecanică, dar, în anu- 
mite cazuri, se poate extinde la gambă, determinînd prin com- 
presiune edem venos al acesteia și dureri sciatice; alteori, el se rupe, 
producînd durere vie în molet şi un tablou clinic similar trombo- 
flebitei. Diferenţierea trebuie făcută şi față de anevrismul arterei 
à poplitee. 

Dacă chistul este mic și produce doar jenă funcţională, puncţia 
evacuatorie şi injectarea de derivați cortizonici este suficientă. Alte- 
ori, este eficace sinoviorteza, alături de tratamentul artropatiei cau- 
zale. În alte cazuri, este necesară excizia chirurgicală. 


4.5.2.10. Sindromul tibial anterior. Sub acest termen se înțelege - 


o ischemie acută, localizată în loja anterioară a gambei (delimitată 
de aponevroza gambieră), instalată prin edemul muscular, determi- 
nat de un efort intens și prelungit. Ischemia este accentuată prin 
compresiunea venoasă și limfatică, care se produce concomitent. 

Clinic, există o durere vie, brutal instalată pe fața anteroexternă 
a gambei. Este prezentă tumefacția dură, sensibilă, pielea are as- 
pect inflamator. În scurt timp, apar fenomene de pareză ale gam- 
bierului anterior, extensorului propriu al halucelui și ale celui co- 
mun al degetelor. 


Suferinţa reprezintă e) urgenţă chirurgicală. Este necesară inci- 


zia aponevrozei, altfel se instalează reteacția musculară ischemică. 

4.6. BOLILE DIFUZE ALE COLAGENULUI 
4.6.1. POLIARTRITA REUMATOIDA 


4.6.1.1. Date generale şi nomenclatură. Poliartrita reumatoidă 
(PR) este o suferință care, în formele tipice, interesează în mod si- 
metric articulațiile mici și mari ale membrelor, precum şi cele ale 
coloanei cervicale, acestea fiind sediul unui proces inflamator, inițial 
sinovial, care evoluează cronic, ducînd la deformări, semianchiloze 
şi anchiloze. 

PR este destul de frecventă, interesînd 1%/, din populație, în spe- 
cial adulţii de vîrstă medie sau tineri. De aici rezultă că impactul 
ei asupra sănătății populației, capacității de muncă (şi adesea de 
autoservire), precum şi asupra cheltuielilor de îngrijire este unul 
dintre cele mai serioase. 

Boala este denumită şi poliartrită cronică progresivă, poliartrită 
cronică primară, boală reumatoidă. Acest din urmă termen se justi- 
fică prin aceea că PR interesează şi alte organe şi sisteme, fapt care 

permite încadrarea ei între bolile difuze ale țesutului conjunctiv 
(ARA, 1983). Denumirea de poliartrită cronică evolutivă (PCE) tre- 
buie să fie rezervată cazurilor în care suferința este incomplet con- 
stituită sau elucidată, cunoscut fiind faptul că poliartrita cu aspect 
similar PR apar în LED, boala mixtă a țesutului conjunctiv, SD, 
AP, SR, gută etc. 

4.6.1.2. Etiopatogeneza este încă incomplet elucidată. Există însă 
la ora actuală numeroase ipoteze, bazate pe studii clinice, epidemio- 
logice, imunologice, genetice, bacteriologice, virusologice, enzima- 
tice ş.a.; ele nu se exclud una pe cealaltă, ci reprezintă mai degrabă 
aspecte ale etiopatogenezei bolii. 

Există argumente în favoarea intervenţiei unui factor infecțios 
declanşant. Acesta este, posibil, un virus cu persistentă îndelungată 
în organism („virus lent“); eventualitatea etiologiei bacteriene, myco- 
plasmatice sau bedsoniene nu este încă abandonată. Aceste infecţii 
ar modifica răspunsul imun al organismului, ducînd la producerea 
de auto-Ac. Există în PR, Ig care reacţionează cu structurile pro- 
prii: factorul reumatoid clasic IgM (19 S) și factorii reumatoizi ziși 
uşori (IgM 7 S, IgG, IgA) care reacţionează cu IgG proprii; AAN; Ac 
antiperinucleari, anticolagen, antimitocondrii, antiribozomi, antivas, 
antitiroidieni etc. Dereglarea supravegherii imune se trădează și 
prin modificarea echilibrului dintre limfocitele T supresoare și cele 
ajutătoare (helper) în producerea de AC, în favoarea celor din urmă. 
Aceasta duce la o activare policlonală a limfocitelor B, cu producere 
în exces de gammaglobuline. 

Aceste fenomene ar fi favorizate (permise) de un anumit fond 
genetic, bolnavii cu PR avînd în proporţie însemnată Ag de histo- 
compatibilitate HLA—DW4, DRW4 şi CW3. 

Procesul inflamator reumatoid ar fi declanșat, conform teoriei lui 
HOLLANDER, de reacţia Ag—Ac, produsă intre IgG (7 S) modificată 
structural („agregată“), și factorul reumatoid IgM (19 8). Se for- 
mează complexe imune solubile (22 S) care ajung în spaţiul articular. 
Particulele formate din complexe imune sînt fagocitate de polinu- 
cleare, macrofage și sinoviocitele A, ducînd la apariţia în mediul 
sinovial a celulelor cu incluziuni (RA-cells, ragocite). Celulele men- 
ţionate sînt sediul unor modificări, care includ activarea lizozomală, 
urmată de autoliză și eliberarea în cavitatea articulară a unor en- 
zime lizozomale (proteaze acide, kininogenaza, kininaza, hialuroni- 
daza, colagenaza etc.), care declanşează inflamaţia. Aceasta se auto- 
perpetuează prin descoperirea, prin liză enzimatică, a unor noi situ- 
suri antigenice pe proteinele structurilor articulare, urmată de pro- 
ducerea unor noi auto-Ac și complexe imune. Din cauza producerii 
continue de Ig „agregată“ şi factori reumatoizi şi a apariţiei de 
noi ţinte ale procesului de autoagresiune, afluxului leucocitar per- 
manent şi a eliberării de substanţe vasoactive şi flogogene, materialul 

declanșant al inflamaţiei nu ajunge să fie eliminat din mediul sino- 
vial; astfel inflamaţia articulară îmbracă un aspect cronic. 

4.6.1.3. Anatomie patologică. Prima modificare este apariţia fi- 
brinei în spaţiul articular. Exudatul fibrinos se acumulează pe supra- 
fața membranei sinoviale. În această fază, stratul celular bordant se 
necrozează și se descuamează. Ulterior, el se regenerează, apărind 
multistratificat, „în palisadă“. Există congestie vasculară, edem și 
infiltraţie superficială, difuză sau micronodulară cu polinucleare şi 
limfocite. În faze ceva mai avansate, se constituie noduli limfoizi, 
conținînd plasmocite producătoare de factori reumatoizi, apare pro- 
liferare vasculară și fibroblastică abundentă; uneori apar celule gi- 
gante, multinucleate. Se realizează astfel o așa-zisă „transformare 
mezenchimoidă“. Acest infiltrat inflamator bogat pătrunde prin zo- 
nele laterale în spaţiul subcondral. 

După stadiile iniţiale, elementele celulare se maturează în fibro- 
blaști și fibrocite, producîndu-se fibre de colagen în număr crescut. 
Aceasta dă naștere panusului conjunctiv, care este un țesut de gra- 
nulație bogat în vase sanguine, aderent de suprafaţa cartilajului. Pa- 
nusul suferă procese de cicatrizare şi este sediul metaplaziei carti- 
laginoase și osoase, care reprezintă substratul semianchilozelor și 
anchilozelor din stadiile avansate. Procesul inflamator interesează și 
alte structuri din vecinătatea spaţiului sinovial (capsule, tendoane, 
ligamente), care — prin slăbire sau rupere — contribuie la defor- 
marea articulară. | 

Modificările morfopatologice extraarticulare sînt de mai mică am- 
ploare, de obicei, și deci mai puţin importante în tabloul clinic. No- 
dulii reumatoizi constau dintr-o zonă centrală de necroză înconju- 
rată de o palisadă densă, formată din fibroblaști dispuşi radiar. Ei 
sînt găsiţi, subcutanat, în tendoane, capsule, scleră, miocard, peri- 
card, plămiîni, pleură etc. Leziuni. histologice de variate tipuri con- 
stituie substratul arteritelor reumatoide. 

4.6.1.4. Tabloul clinic. Boala poate apare la orice vîrstă, dar mai 
frecvent la cea de adult tînăr. Se apreciază că 2,50%, dintre persoa- 
ne au cel puțin un episod de PR, iar 0,20% au o boală persistentă, 
progresivă. Boala este mai frecventă la femei de 2,5 ori; după vîrsta 
de 50 ani, incidenţa la cele două sexe tinde să se egalizeze. 

Modul de debut este variat: poliartralgie cu evoluţie insidioasă 
spre agravare și apariția de tumefacţii articulare; poliartralgie inter- 
mitentă cu tumefacţie, care iniţial retrocedează spontan (reumatism 
polindromic); mono- sau oligoartrită; poliartrită acută cu fenomene 
sistemice (febră); redoare matinală generalizată, nedureroasă; feno- 
mene predominant generale (astenie, inapetenţă, subfebrilităţi, pier- 
dere ponderală) etc. 

Simptomele principale ale PR sint durerea, redoarea, tumefac- 
ţia şi limitarea progresivă a mobilităţii articulare. 

Durerea are intensitate diferită, este mai accentuată dimineaţa. 
Redoarea este şi ca mai exprimată după repausul articular şi durează 
cu atît mai mult cu cît boala este mai activă. Treptat apar slăbiciu- 
nea şi atrofia musculară, astenia generalizată, pierderea ponderală. 
O dată cu instalarea semianchilozelor şi anchilozelor, a subluxaţii- 
lor, subiectul îşi pierde treptat capacitatea de muncă şi de autoser- 
vire. 

Examenul obiectiv. Modificări articulare. În PR la 
debut, modificările obiective sînt absente sau minime. Treptat însă 
apar aspecte caracteristice cu mare valoare diagnostică: tumefacții 
articulare însoțite de dureri la mişcări, căldură locală. De obicei, sînt 
afectate simetric articulațiile metacarpofalangiene (MCF) (mai expri- 
mat a I-a şi a III-a), interfalangienele proximale (PIF) (dînd un 
aspect fusiform degetelor), metatarsofalangienele (MTF), radiocar- 
į pienele (RC), genunchii, umerii, coxofemuralele (CF), coatele, glez- 
nele, intertarsienele şi coloana cervicală. Articulațiile temporoman- 
dibulare sînt rareori interesate. Asocierea sinovitei RC şi a celei 
MCF cu atrofia muşchilor interosoși realizează aspectul de mînă „în 
spate de cămilă“. Adesea este prezentă tenosinovita, care poate cauza 
sindrom de canal carpian. 

În fazele mai avansate, apar deviații ulnare ale degetelor cu de- 
formări ale acestora, realizînd aspecte variate („în gît de lebădă“, 
„în butonieră“, „în labă de cîrtiță“) (Fig. 6); rareori, osteoliza epifi- 
zelor falangiene duce la realizarea mîinii „în lornietă“ (artrită muti- 
lantă). Instabilitatea capului cubital, care rezultă din sinovita car- 
piană, duce la subluxarea dorsală a acestuia şi la ruperea tendoane- 
lor extensorilor degetelor. Funcţia mîinii este afectată şi prin com- 

Fig. 6. Mina reumatoidă: a) devierea ulnară a degetelor; b) degete „in butonieră” j 
c) degete „în git de lebădă” al 

presiunea nervului median la nivelul canalului carpian (tenosinovita 
flexorilor). 

După fazele iniţiale, în care articulațiile MTF sînt doar tume- 
fiate și dureroase, apar subluxaţii plantare ale capetelor metatarsie- 
nelor. Corespunzător acestora, din cauza sprijinului modificat, pe 
talpă apar îngroșări tegumentare dureroase (durioane plantare). De- 
getele se deformează „în ciocan“, de regulă apare hallux valgus şi 
picior plat. Deformările, alterarea sprijinului și anchilozele glezne- 
lor duc, în fazele avansate, la dificultăţi severe de mers, care devine 
nesigur, „tîrşiite. 

Umărul este frecvent sediul unei tumefacţii, al capsulitei adezive 
și al rupturii tendoanelor rotatorilor; aceasta din urmă realizează 
umărul pseudoparalitic. La coate, apar contracturi bilaterale în 
flexie, adesea asociate cu bursită olecraniană şi noduli reumatoizi. 
Sinovita cotului poate determina compresiunea nervului cubital Și 
se poate complica cu chist disecant la nivelul antebraţului. 

Articulațiile CF şi genunchii sînt deseori sediul durerii și limi- 
tării mobilităţii, care accentuează dificultăţile de mers. 

Chistul sinovial (Baker) manifestă predilecție pentru genunchi. 
El bombează în fosa poplitee şi adesea disecă la nivelul gambei. 

PR determină leziuni cervicale superioare prin interesarea arti- 
culațiilor interapofizare. Acestea stau la originea cervicalgiilor, ce- 
faleei occipitale și orbitare, a paresteziilor membrelor. Cînd aparatul 
de susținere capsular și ligamentar este slăbit, apar subluxaţii și 
luxații (în special atlantoaxoidiene), care determină compresiune 
medulară cu tetrapareză sau tetraplegie. 


Modificări extraarticulare. Cu toate că PR este o boală articulară, 
tabloul ei cuprinde într-un procentaj însemnat de cazuri numeroase 
manifestări extraarticulare. Prezenţa lor denotă, de regulă, o formă 
mai gravă de boală și are o influenţă considerabilă asupra prognosti- 
cului funcțional și a celui vital al PR. 


Nodulii reumatoizi sînt formaţiuni de consistenţă fermă, de 
2—30 mm, nedureroşi, adesea aderenţi de structurile învecinate (pe- 
riost, tendon). Ei apar la cca 250/ din cei suferinzi de PR, sînt loca- 
lizaţi în special pe suprafeţele extensoare şi la nivelul proeminențe- 
lor osoase. Nodulii se pot localiza şi în unele viscere. 


Leziunile pulmonare reumatoide sînt variate. Ele includ nodulii 
reumatoizi, fibroza interstiţială (cel mai adesea asimptomatică), pleu- 
rezia de grad diferit. Sindromul Caplan asociază la PR (sau doar 
la pozitivitatea factorului reumatoid) opacităţi pulmonare multiple, 
rotunde, de 0,5—5 cm, cu tendinţă la confluare, calcifiere şi exul- 
cerare. Histologic, aceste leziuni se aseamănă cu nodulii reumatoizi, 
dar prezintă reacţie fibroasă în jur. Suferința apare la persoanele 
expuse la particule de siliciu, azbest etc., iar leziunile pulmonare par 
să fie declanșate de acestea. 


188 


CE Scanned with OKEN Scanner 


Modificările hematologice. Mulţi bolnavi cu PR au o anemie de 
tip hipocrom. Cauzele pot fi multiple: utilizarea necorespunzătoare 
a fierului în procesul de eritropoieză, distrugerea exagerată a hema- 
ţiilor în splină, hemoragiile digestive (adesea oculte) determinate de 
antiinflamatoare. Prezenţa splenomegaliei și neutropeniei în cadrul 
PR realizează sindromul Felty. Neutropenia se constituie prin me- 
canisme variate: autoimune, hipersplenism. Ea poate fi prezentă şi 
în lipsa splenomegaliei. Invers, bolnavii cu PR pot avea (în 50) sple- 
nomegalie, fără neutropenie. De regulă, bolnavii cu sindrom Felty 
au anemie şi trombocitopenie moderată. În cadrul PR, poate fi pre- 
zentă, din contră, o leucocitoză moderată cu polinucleoză. 

Modificările cardiovasculare. Interesarea miocardică prin noduli 
reumatoizi și cea pericardică este, de regulă, fără expresie clinică. 
Vasculita reumatoidă este de 4 tipuri care apar izolat sau în com- 
binaţie: a) congestia vasculară sinovială; b) endarterita obliterantă 
(care interesează în principal vasele digitale, dar şi pe cele visce- 
rale); c) inflamaţia vaselor mici şi mijlocii este frecvent întilnită. 
Ea determină infarcte şi ulceraţii cutanate, purpură și multinevrită. 
Adesea sînt prezente febra, pericardita, splenomegalia, noduli reu- 
matoizi, episclerită, titruri înalte de factori reumatoizi și fenomen 
LE. În patogeneză a fost invocat rolul corticosteroizilor, dar inter- 
venţia complexelor imune este mult mai probabilă. Această vascu- 
lită, caracterizează așa-zisa PR „malignă“; d) vasculita fulminantă, 
asemănătoare cu poliarterita nodoasă. 

Manifestările neurologice sînt variate. Poate apare neuropatie 
senzorială, motorie sau mixtă, neuropatii prin compresiune în ca- 
nale anatomice, mielopatie cervicală prin luxaţia atlantoaxoidiană, 
AVC prin vasculită fulminantă. 

-= Suferința musculară este secundară vasculitei, atrofiilor determi- 
nate de procesul reumatoid şi inactivităţii. La acestea, se poate 
adăuga miopatia iatrogenă (prin corticosteroizi și antimalarice). 

Rinichii sînt sediul leziunilor determinate de amiloidoză (frecvent 
asociată PR, dar rareori manifestă clinic), de vasculită sau de medi- 
camente (analgezice, antiinflamatorii, săruri de aur, D-penicilamină). 

Manifestarea digestivă cea mai frecventă este xerostomia. Ea se 
asociază cu xeroftalmia în cadrul sindromului Sjögren (SS). Ficatul, 
stomacul și intestinul pot fi afectate prin depunere de amiloid sau 
prin efectele adverse ale medicamentelor. 

Ochii suferă prin apariţia nodulilor reumatoizi la nivelul sclerei. 
În plus, poate apare episclerită, sclerită, keratită, scleromalacie. 

4.6.1.5. Diagnosticul pozitiv se bazează pe interpretarea manifes- 
tărilor clinice, radiologice, biologice și histologice specifice bolii. De- 
mersul diagnostic este facilitat de criteriile ARA (Tabelul VI). 

Tabelul VI 


CRITERIILE ARA PENTRU DIAGNOSTICUL PR 


„ Redoare matinală 

„ Durere la mișcare sau sensibilitate în cel puţin o articulație” 

. Tumefiere (prin îngroșarea părților moi sau hidartroză, nu numai prin hipertrofie 
osoasă) la cel puțin o articulație, cu durată minimă de 6 săptămîni“. 

. Tumefiere a cel puțin unei alte articulații (intervalul dintre interesarea a două 

articulații nu trebuie să depășească 3 luni)*. 

Tumefiere articulară simetrică cu interesarea simultană a aceleiași articulaţii de 

ambele părți. Afectarea articulaţiilor PIF, MCF și MTF este acceptată şi în lipsa 

simetriei absolute. Interesarea DIF nu satisface acest criteriu. 

„Noduli subcutanaţi la nivelul proeminenţelor osoase, pe suprafețele extensoare 
sau juxtaarticular*. 

. Modificări radiografice tipice de PR (care trebuie să includă cel puțin decalci- 
fierea osoasă la nivelul și în vecinătatea articulaţiilor afectate și să nu fie numai 
de tip degenerativ), 

8. Test pozitiv de aglutinare antigammaglobuline (reacție detip Waaler-Rose sau varian- 

te ale acesteia care nu dau mai mult de 5% reacții pozitive la normali). 

9. Precipitat de mucină slab în LS. 

10. Modificări histologice caracteristice ale membranei sinoviale. 

11. Modificări histologice caracteristice ale nodulilor reumatoizi. 


Sa A ôS N 


2 9 


* Modificările clinice de la punctele 2—6 trebuie să fie observate de medic. 
PR clasică; prezența a cel puțin 7? criterii cu persistență de minimum 6 săptămini (nr. 1—5), 


PR definită: 5 criterii cu persistență de minimum 6 săptămini (nr. 1—5); PR probabilă: 3 criterii 
cu persistență de cel puțin 4 săptămini. 


1. Redoare matinală. 

2. Sensibilitate sau durere la mișcare, cu anamneză de persistență sau recurenţă de 
3 săptămini. 

3. Anamneză sau observație pozitivă de tumefiere articulară. 

4. Noduli subcutanați. 


5. VSH accelerată sau proteină C-reactivă pozitivă. 
6. Iridociclită. 


PR posibilă: 2 criterii cu persistență de cel puţin 3 săptămîni. 


Modificările clinice şi histologice din PR au fost comentate în sec- 
țiunile anterioare. În cele ce urmează, sînt descrise semnele radiolo- 
gice, determinarea factorului reumatoid şi alte teste de laborator 
utile în stabilirea diagnosticului. 

Semne radiologice. Prezenţa lor ajută diagnosticul la debut. In 
cazurile mai avansate, ele sînt necesare pentru încadrarea stadială. 
Radiografia permite urmărirea evoluţiei şi a rezultatelor terapiei. 

Modificările cele mai caracteristice sînt la nivelul miîinilor. La 
început există numai tumefacţii de ţesuturi moi. Apoi apare osteo- 
poroza epifizelor, care realizează aspectul „în bandă“ periarticulară. 
În cazurile mai evoluate, se observă eroziuni osoase (iniţial discrete), 
localizate cu predilecție în zonele de inserție capsulară. Simultan, 
pot apare chiste subcondrale şi îngustarea spaţiului articular, la în- 

ceput intercarpian, apoi carpometacarpian, MCF şi PIF. În situaţiile 

mai avansate, spaţiul articular 
dispare, apar semne de anchi- 
loză, distrucţii de aspect variat 
ale capetelor osoase, care reali- 
zează imaginea de „toc în că- 
limară“ sau — rareori — pe 
cea, deosebit de gravă, a artri- 
tei mutilante (Fig. 7). Pe mă- 
sură ce leziunile osteoarticulare 
progresează și o dată cu slăbi- 
rea aparatului capsuloligamen- 
tar de susținere, se observă sub- 
luxaţii și luxaţii. Modificări a- 
semănătoare apar la picioare și 
la nivelul articulaţiilor mari. 
Leziunile radiologice ale rahi- 
sului cervical superior. (sub- 
luxaţia sau luxaţia atlantoaxoi- 
diană și atlantooccipitală), se 
observă pe radiografiile în inci- 
dente speciale. 

Manifestări de laborator. În Fig. 7. Reprezentarea schematică a modifi- 
PR, se pot evidenția numeroși cărilor radiogratice din poliartrita reumato- 


auto-Ac. Dintre aceştia se con-  Îdă: a) aspect normal; b) osteoporoza „in 
bandă” a epifizelor osoase; c) eroziuni 


sideră că au importanță patoge- osoase; d) aspect distructiv în P.R, 
netică Ig care reacționează cu: - 'mutilantă 

IgG umană modificată (,agre- | 

gată“) sau provenind de la alte specii, denumite factori reumatoizi 
(FR). Determinarea FR clasic IgM, are valoare pentru diagnostic şi 
se practică în laboratorul clinic. Reacţia IgM (FR) — IgG umană sau 
de proveniență animală este de tip precipitant şi se pune în evidență 
doar prin ultracentrifugare. Pentru a o transforma într-o reacţie de 
aglutinare pasivă, vizibilă cu ochiul liber, Ag (IG) trebuie fixat pe 
un suport inert. În tabelul VII sînt redate principalele reacții folo- 
site în practică, cu Ag și suporturile utilizate pentru ei, precum Şi 
procentajul lor de pozitivitate. 


Tabelul VII 


REACȚII PENTRU DETERMINAREA FR 
od În tele ae aS E „ani ud 790 Sit aa aE al Sita 
l Legătura Ag Proporția 


Reacția Antigenul Suportul cu suportul pozitivității 
| i în PR 
. : 
cina ÎN E T ca Mini Rapa e 
W aaler-Rose ~ IgC de iepure anti- Hematii de oaie Imunologică 60—70% 


hematii de oaie 
i < 


191 


CE Scanned with OKEN Scanner 


1 2 3 4 5 
ii i ae 
Waaler-Rose IgC de iepure anti- Hematii de om Imunologică 70% 
modif. de Jaque- hematii de om 0 Rh 
line 
pi e PP E 
Heller IgG umane (frac- Hematii tanate Fizico-chi- 70—75% 

țiunea —I Cohn) de oaie mică 
IN Să E 08 E E E E PI PO E F E PAE 
Singer-Plotz Idem Particule de latex- Fizico- 75—85% 
polistiren chimică 
a NAN N NN AI III 7 IP PPE 
Bloch-Bunim Idem Particule de ben- Fizico- 75—85% 
tonită chimică 


A i 2 isr: | 


În mod curent, se utilizează reacția Waaler-Rose, care este con- 
siderată pozitivă de la titrul de 1/32, şi reacția Singer-Plotz, pozitivă 
de la titrul de 1/40. 

Din tabelul VII reiese că, în general, reacțiile pentru depistarea 
PR sînt pozitive între 70—850/ dintre bolnavii cu PR. Uneori, FR 
este pozitiv înainte de debutul bolii, alteori aceasta devine seropo- 
zitivă în evoluţie. În 15—200/ din cazuri, FR nu poate fi niciodată 
depistat. În aceste situații, este-vorba de PR seronegativă care, de 
regulă, este mai puțin severă atît sub raportul manifestărilor arti- 
culare, cît şi al celor viscerale. Trebuie menționat că 5% din per- 
soanele sănătoase prezintă FR pozitiv. 

Eramenul lichidului sinovial (LS) este util, de asemenea, pentru 
afirmarea diagnosticului de PR. La examenul macroscopic, LS apare 
serocitrin și, uneori, conține flocoane de fibrină; viscozitatea lui este 
eana. La testul Ropes, cheagul de mucină este absent sau sărac çi 

riabil. 

Numărătoarea leucocitelor în camera Biirker-Tirk, stabileşte va- 
lori de peste 10.000 elemente/mm:, iar în cazuri de inflamație severă, 
acestea sînt de 70.000—80.000/mm83. Leucocitele au aspectul de ra- 
gocit (RA-cell) într-o proporţie însemnată. FR poate fi depistat une- 
su numai din LS. în PR activitatea complementului în LS este re- 

usă. 

Alte examinări de laborator sînt mai lipsite de specificitate, dar 
utile în aprecierea existenţei și intensității procesului inflamator. 
Modificările hematologice au fost menţionate mai sus. Se consideră 
că intensitatea anemiei (în afara celei hemoragice determinate de 
substanţele antiinflamatorii) se corelează destul de bine cu gradul 
de activitate a PR. Leucopenia poate trăda sindromul Felty. Ca şi 
alte artrite, PR se însoțește de un sindrom biologic inflamator ne- 
specific. VSH este la debut ușor sau moderat crescută, valorile devin 
apoi mari şi se corelează cu activitatea bolii (proporţional cu in- 
tensitatea perioadelor evolutive). Proteinograma arată, uneori, hiper- 
globulinemie, în mod obişnuit cu creșterea fracţiunilor alfa, și 

gamma. Fibrinogenemia este crescută; proteina C-reactivă este pre- 
zentă. | 

Menţionăm că uneori testul LE este pozitiv. Determinarea stării 
imunităţii celulare şi a Ag de histocompatibilitate (HLA) este de 
utilitate foarte redusă, laborioasă și nu a intrat în uzul clinic curent. 

Diagnosticul complet al PR trebuie să includă și încadrarea sta- 
dială a bolii. Acest demers se sprijină pe criteriile clinice și radio- 
logice propuse de Steinbrocker (Tabelul VIII). 


| Tabelul VIII 
ÎNCADRAREA STADIALĂ A PR (STEINBROCKER) 


ci i n d i a eee 


Ata Notun Anchi 
Stadiul, Semne radiologice , Subcuta-  Deformări ' d 
| m usculară nafi loze 
I Fără leziuni distructive, eventual 
- osteoporoză = = d — 
——_—__ mm 
4I Osteoporoză, eventuale leziuni De vecină- . 
D= ușoare de distrucție cartilaginoasă tate — a — 


şi osoasă 


Osteoporoză și leziuni distructive -Extensivă  Posibili  Subluxaţii 
ale cartilajului şi osului deviaţie — 
: cubitală, 
hiperexten- 
sie 


IV Idem ca la III, în plus semnele Idem ca la Posibili Idem ca la Anchiloză 
anchilozei osoase III III fibroasă 
i i sau osoasă 


Capacitatea funcțională a suferinzilor de PR se apreciază pe baza 
parametrilor propuşi tot de Steinbrocker (Tabelul IX). Menţionarea 
ei este importantă pentru felul muncii indicate, sau pentru încadrarea 
în grad de invaliditate. 

Tabelul IX 


CLASIFICAREA CAPACITĂȚII, FUNCȚIONALE A BOLNAVILOR DE PR 
(STEINBROCKER) 


Clasa Capacitatea funcțională (CF) ; ind 


n 


—! CF păstrată, cu posibilitatea de a exercita normal profesiunea 
2 CF normală, exceptînd handicapul durerii şi redorii uneia sau a mai multor 


-articulații 


3) -CP limitată; bolnavul poate exercita numai o parte mică din ocupațiile ` 


"obișnuite și se poate autoservi 


4 Infirmitate importantă; pacientul este imobilizat la pat sau în fotoliu, 
` nu se poate autoservi saù o face cu dificultate 

Gradul de activitate a bolii are o importanţă deosebită, în primul 
rind pentru stabilirea atitudinii terapeutice și, în cazurile indivi- 
duale, pentru aprecierea rezultatelor tratamentului. S-au propus 
mai multe metode, care — în general — iau în considerare aspecte 
clinice (marcate de un grad important de subiectivism) și de labo- 
rator. Redăm mai jos (Tabelul X) criteriile combinate semicantita 
tive recomandate de ARA. 


Tabelul X 
GRADUL DE ACTIVITATE A PR (CRITERIIZ COMBINATE SEMICANTITATIVE 
ARA) 
Nr. Criteriul Gradul Gradul I Gradul 2 Gradul 3 
1 Durata redorii matinale Sub 5 min 5 min—2 h 2—8 h peste 8 h 
2 Astenia Absentă Activitate Întreruperea Astenie pre- 
| completă în activității  zentă în 
ciuda unei pentru repaus 
oarecare odihnă 
oboseli 
3 Durerea ca Absentă Numai la Şi în repaus Împiedică 
mișcare somnul 


i —————————— 


4 Aprecierea (subiectivă) a Foarte bună Aproape Destul de Rea 
bolnavului | bună bună 


5 Capacitate funcțională 1 2 3 4 
(Steinbrocker) 
PEt nir E o a a a a ii a 
t&.. — wo -manani DE aa pean - 
6 Forţa de prehensiune Peste 200°  195—200  115—70 Sub 70 
(mmHg cu tensiometrul) 


PE = Di DR: « A a = a, O a AR 0 06 PCD N Altă SE 8 IRON, ISN N NIN N INI NEA a E O, a 


7  Răspîndirea artropatiei* ` Absentă 0—50 -- 51—100 Peste 100 
8 VSH (nm/h) 0—20 21—40 41—70 Peste 70 
ÎN nd S O N IN RI N N e tem a 
9 Hb (g/dl) E A 12,5 19,4—11 10,9—9,5 Sub 9,5 
10 Aprecierea medicului Inactivă Minim Moderat Sever 
activă activă activă 


a O i -a emit 
Suma aprecierii (rezultată din criteriul și gradul corespunzător) reprezintă scorul arti- 
cular, Scorul maxim posibil este 30. Prin dividerea scorului total cu 10 se poate expri- 
ma gradul de activitate: 0 (PR inactivă), | (PR minim activă), 2 (PR moderat 
activă), 3 (PR sever activă). j : | 


* Indexul articular: numărul articulaţiilor periferice dureroase la presiune sau la mişcarea 
pasivă, Á T r 

În concluzie, diagnosticul de PR include menţiunea certitudinii 
(clasică, definită, probabilă, posibilă) a prezenţei sau absenței FR 
(seropozitivă, seronegativă), a stadiului (I, II, III, IV), a clasei func- 
tionale (1, 2, 3, 4) şi a gradului de activitate (inactivă, minim activă, 


moderat activă, sever activă). 

4.6.1.6. Diagnostic diferențial, În faza iniţială există dificultăţi 
în diferențierea PR de alte suferințe reumatice sau care determină 
manifestări articulare. În cazurile avansate, diagnosticul diferenţial 
se face față de cîteva alte afecţiuni care îmbracă, la nivel articular, 


un aspect reumatoid. j 
Bolile care pot imita PR sînt incluse între așa-zisele criterii ARA 


de excludere a PR (Tabelul XI care sînt „ir egute în revistă în or- 
dinea respectivă. 


Tabelul XI 
CRITERIILE ARA PENTRU EXCLUDEREA PR 


. Erupție tipică pentru LED 

Densitate mare de celule lupice (patru sau mai multe pe două lame diferite) 
Aspect histologic de periarterită nodoasă 

Slăbiciunea gitului, trunchiului și mușchilor faringieni sau tumefacție musculară 
persistentă caracteristică pentru PM/DM | 

. SD definită 

. Tablou clinic caracteristic pentru RAA. 

. Tablou clinic caracteristic pentru artrita : gutoasă 

. Tofi 

. Tablou clinic caracteristic pentru artrită acută infecțioasă 

- Bacili Koch în articulații sau aspect histologic ` de pa e articular ` 

- Tablou clinic caracteristic de SR -. 

. Tablou clinic caracteristic de. sindrom umăr-mână 

. Tablou clinic caracteristic de osteoartropatie hipertrofiantă pneumică 

+ Tablou clinic caracteristic de neuroartropatie 

. Acid homogentizinic în urină 


aia 


pal pad pad fani pist , 
Aa U N l O wO aG 


baa 
(91) 


16. Aspect histologic de sarcoidoză sau test Kveim pozitiv 
17. Mielom multiplu 

18. Leziuni cutanate caracteristice iu eritem nodos . 
19. Leucemie sau limfom 

20. Agammaglobulinemie 


LED poate debuta cu poliartralgii sau poliartrită în cca 1/3 din 
cazuri. Reamintim că în PR pot fi prezente celulele lupice dar aces- 
tea sint mai rare decît în LED. 

Periarterita nodoasă (PN) se caracterizează, sub aspect reumato- 
logic, prin artralgie migratorie şi mialgii, care rareori evocă PR. 
Ar poti de diagnostic există în acele 'cazuri în care este prezentă 
vasculita fulminantă. Această manifestare apare însă în cazuri de 
PR de dată mai veche, cu evoluţie severă și manifestări clinice, ra- 
diologice și de laborator tipice. 

` PMIDM poate debuta cu atralgii sau artrită sirailară celei 1 reu- 
matoide la 1/3 din cazuri; 

SD realizează adesea un tablou similar PR seronegative; predo- 
mină însă manifestările tegumentare (rigiditatea), digestive (disfa-— 
gia), dispneea. 

RAA se manifestă, în general, printr-o, poliartrită acută febrilă, 
migratorie, a articulaţiilor mari, precedată de angină streptococică. 
Uneori însă, sînt interesate și micile articulaţii, iar artrita nu este 
saltantă. Reamintim pe de altă parte, că și PR poate debuta acut sau 
subacut. Diagnosticul de RAA este facilitat de evidenţierea infecţiei 
streptococice, creșterea titrului ASLO și a celorlalte manifestări in- 
cluse în criteriile lui Jones. 

Guta poate îmbrăca uneori aspect reumatoid („gută reumatoidă). 
__ Diagnosticul este dificil în acele cazuri în care FR este pozitiv, 
iar modificările radiografice nu sînt tipice, situaţii în care este 
posibilă asocierea fortuită a celor două boli. Prezența tofilor gutoși 
ajută diagnosticul, dar cînd aceștia sînt situaţi periarticular pot fi 
confundați cu nodulii reumatoizi. 

Artrita infecțioasă. Cele microbiene interesează una sau puţine 
articulații şi sînt însoţite de tabloul clinic şi de laborator al stării 
septice. Trebuie deosebite de PR cu debut acut sau subacut, mono- 
sau oligoarticulare. „Artralgiile sau artritele simetrice ale micilor ar- 
ticulații, care apar în cadrul unor viroze, în special rubeola și hepa- 
tita virală, pot fi însă confundate cu PR la debut. 

Osteoartrita TBC este asimetrică, mono- sau oligoarticulară și are 
semne radiologice sugestive. Examenul bacteriologic şi histologic 
permite precizarea diagnosticului. 

SR se caracterizează prin triada: artrită (predominantă la mem- 
brele inferioare), uretrită şi conjunctivită (sau iridociclită). Artrita 
este În general asimetrică; de altfel, aparatul locomotor este inte- 
resat preponderent la nivelul inserțiilor (entezite). 

Sindromul umăr-mână survine adesea în circumstanţe etiologice 
evocatoare. Durerea are caracter de arsură, este unilaterală, mina 
este tumefiată global și cianotică. Sindromul biologic inflamator este 
absent. În evoluţie, apare osteoporoză, care îmbracă un aspect pătat 
sau „în sticlă mată“, 

Osteoartropatia hipertrofiantă este determinată cel mai frecvent 
de suferinţe pulmonare cronice, adesea de cancerul bronhopulmonar. 
Există aspect caracteristic, acromegaloid, al miinilor şi degete hipo- 
cratice. Durerile, însoţite uneori de aspect articular inflamator, sînt 
adesea rebele la orice terapie medicamentoasă. 

Neuroartropatiile apar în contextul unor boli neurologice care 
evoluează cu hipo- sau anestezie articulară (tabes dorsal, DZ cu neu- 
ropatie, siringomielie ș.a.). Suferinţa este și ea indolară, caracteri- 
zîndu-se în primul rînd prin tumefacţii și impotenţă funcţională. 
Morfologic şi radiologic apar leziuni degenerative articulare și osoase 
cu aspect distructiv (inclusiv fracturi spontane), alături de modifi- 
cări reparatorii exuberante şi osteocondromatoză. . i 

Ocronoza este o suferinţă metabolică, înnăscută, caracterizată prin 

incapacitatea de oxidare a acidului homogentizinic (metabolit al tiro- 
zinei). Parametrul de laborator esenţial este prezenţa în urină a aci- 
dului homogentizinic (alcaptonuria). Aspectul clinico-radiologic al 
suferinţei articulare este de tip degenerativ. Sindromul biologic in- 
flamator este absent. Modificările sugestive apar la nivelul coloanei 
lombare: aspect clinic de SA, iar radiologic calcifieri discale cu osteo- 
fitoză. eT? 
Sarcoidoza debutează în unele cazuri cu artralgii sau artrită, in- 
teresînd cel mai adesea gleznele şi genunchii. Aceste manifestări apar 
mai frecvent în varianta acută a bolii (sindromul Löfgren), fiind 
asociate cu adenopatie hilară, eritem. nodos şi febră. Testul Kveim 
este pozitiv în 800/⁄ din cazuri. Histologic, aspectul este de granulom 
fără cazeificare. | | 

Mielomul multiplu (MM) determină, în primul rînd, leziuni du- 
reroase la nivelul oaselor late. Uneori MM se asociază cu amiloidoză. 
Amiloidul se poate depune în sinovială, realizind o artropatie sime- 
trică de aspect reumatoid. Pot apare noduli amiloizi. paraarticulari, 
care pot fi confundați cu cei reumatoizi. FR este negativ, iar aspectul 
radiografic rămîne mult timp nemodificat. Epanşamentul articular 
are o formulă celulară de tip neinflamator. 

Eritemul nodos, cu manifestări articulare, exclude PR. El tre- 
buie să evoce, în primul, rînd, infecția streptococică, artrita yersi- 
niană, sarcoidoza.. . .. RI d SAE MIRĂ | Fă l 

Leucemiile şi limfoamele, prin determinările lor. osoase: paraarti- 
culare, pot realiza, prin iritaţie, aspect de artrită. Diagnosticul poate 
fi sugerat de constatările clinice 'şi precizat prin examinările hema- 
tologice uzuale, puncţie sternală sau prin examenul histologic al 
ganglionilor. Giss j 

Agammaglobulinemia şi hipogammaglobulinemia se asociază, în 
25% din cazuri, cu o artrită de aspect reumatoid. Boala afectează 
însă mai puţine articulaţii și frecvent respectă micile articulaţii. 
Diagnosticul se stabilește cu ajutorul proteinogramei. 

În afara bolilor incluse între criteriile ARA de excludere a PR, 
există şi alte suferințe de care PR trebuie, în unele cazuri, diferen- 
țiată. F mi 

Artroza (în special cea a mîinilor), deşi este o afectiune degene- 
rativă, în fazele de „activare“ se însoţeşte de fenomene inflama- 
torii articulare şi biologice, Acestea sînt exprimate în aşa-zisa ar- 
troză erozivă. Modificările radiologice în cele două boli sînt diferite. 
Trebuie menţionat că, adeseori, la pacienţi de virstă medie sau îna- 
intată, artroza și PR coexistă. | | isa 

AP se însoțește, cel mai adesea, de leziunile tegumentare carac- 
teristice. Uneori însă acestea apar după debutul artritei. Suferinţa 
articulară este mai frecvent asimetrică, dar există o variantă zisă 

„reumatoidă“. Tumefacţiile digitale pot fi globale, realizînd aspectul 


„în cîrnat&. AP îmbracă mai des decit PR aspect mutilant (mină 
„în lornietă“). 

Hidartroza intermitentă interesează mai frecvent genunchiul prin 
apariţia unui epanşament fără caractere inflamatorii. Atacul este de 
tip acut, survine la intervale regulate și se remite spontan în 2—4 
zile. Suferinţa este nedureroasă; afectează mai des fetele în perioada 
postpubertară. VSH rămîne normală chiar în timpul episodului acut. 

Reumatismul palindromic (RP) se caracterizează prin episoade 
recurente, cu aspect identic, de tumefacţii dureroase a uneia sau a 
cîtorva (puţine) articulaţii. Obiectiv, există semnele locale ale infla- 
maţiei cu hidartroză. Poate apare şi inflamație extraarticulară, in- 
clusiv noduli asemănători celor reumatoizi. Episodul începe brusc 
şi se remite în cîteva ore sau puţine zile. VSH este puţin crescut în 
perioada acută, iar aspectul: radiografic este normal. În evoluţie, la 
peste 1/3 din cazuri, RP „virează“ spre PR. 

Boala. Still (forma cu debut sistemic a poliartritei juvenile) este 
o boală a copilului (suferinţa apare rareori şi la adult). Se caracteri- 
zează prin febră intermitentă, poliserozită, artrită, splenomegalie, 
poliadenopatie. Bolnavii prezintă frecvent erupție morbiliformă eva- 
nescentă. ze k; Baa 

În practică, PR poate fi confundată, mai ales. în faza de debut și 
cu alte suferințe reumatice, unele abarticulare, altele cu manifestări 
artritice (tenosinovite, condrocalcinoza articulară etc.). 

4.6.1.7. Evoluție, prognostic. Deşi datele epidemiologice sînt oare- 
cum contradictorii, se pare că PR nu are o evoluţie uniformă, pro- 
gresivă în toate cazurile. La unii bolnavi, boala se remite spontan 
şi definitiv, la alţii reapare după perioade asimptomatice de durată 
variată. La o proporţie însemnată, progresiunea PR, este întreruptă 
de .remisiuni parţiale. Contribuţia diferitelor tratamente la aceste 
aspecte evolutive este greu de-apreciat.; i: T rugi 

O problemă de prim ordin în această privinţă este identificarea 
unor parametri cu ajutorul cărorasă se poată prevedea evoluţia PR 
într-un caz individual, Se consideră că, în general, boala cu debut 
acut- sau subacut are o evoluţie naturală mai bună şi nu necesită 
tratamente prea agresive. Din contră, dacă PR afectează mai multe 
articulaţii, este seropozitivă, se însoţeşte de fenomene biologice in- 
flamatorii exprimate, de anemie şi de modificări anatomo-radiologice 
precoce, se poate prevedea o evoluţie gravă, care impune o terapie 
deosebit de activă. Într-un număr însemnat al acestor cazuri, terapia 
modernă este capabilă să frîneze evoluţia amintită. 

Într-o categorie, din fericire relativ restrînsă, PR este rezistentă 
la tratamentele obișnuite, necesitînd abordarea unor atitudini tera- 
peutice incisive. - | d 

În general, 'evoluţia şi prognosticul PR depind de tendinţele na- 
turale ale bolii şi de corectitudinea şi perseverenţa cu care este ur- : 

mat tratamentul. În condiţiile existenţei unor forme evolutive grave, 
incorect și/sau insuficient tratate se întîlnesc cazuri destul de nu- 
meroase la care apare incapacitatea funcţională severă. Unele mani- 
festări, cum sînt luxaţia atlantoaxoidiană, vasculita fulminantă sau 
cea a vaselor mici, care caracterizează morfopatologice PR „malignă“ 
pot provoca decesul. 

Multe complicaţii, unele de o severitate deosebită, se datoresc 
tratamentelor: infecţii locale (după injecții intraarticulare) sau ge- 
nerale (după corticoterapie și imunomodulatoare), anemii (prin he- 
moragii după antiinflamatorii sau depresie medulară prin citostatice), 

manifestări alergice (la antialgice, antiinflamatorii, săruri de aur etc.), 
renale (toxice sau hemodinamice), oculare (la antimalarice), osoase 
(osteoporoza şi osteonecroza după corticoterapie) etc. 

4.6.1.8. Tratament. În PR principalele obiective ale tratamentu- 
lui sînt: 1) oprirea sau frînarea evoluţiei procesului inflamator; 
2) combaterea durerilor și a altor simptome; 3) corectarea deformă- 
rilor și ameliorarea funcţionalităţi articulare deja compromise, prin 
mijloace ortopedice. 

Între pacientul, reumatoid şi medicul pate trebuie să se stabi- 
lească relaţii afective. Bolnavul trebuie informat cu tact asupra na- 
turii bolii și a posibilităţilor ei evolutive, a necesităţii unei terapii de 
lungă durată şi a controalelor periodice. În cazul în care ar fi nece- 
sară introducerea unei terapii cu potenţial advers sever, este bine 
să existe consimțămîntul pacientului. 

4.6.1.8.1. Măsurile generale includ repausul, regimul alimentar şi 
psihoterapia. 

Repausul articular este o măsură de bun simţ pe care Spit pa- 
cienţii o adoptă din proprie iniţiativă în fazele active ale bolii. El 
trebuie să fie relativ, cu: excepţia stărilor! hiperalgice. Repausul la 
pat trebuie rezervat cazurilor cu afectarea articulaţiilor portante şi 
adaptat gradului suferinței. În principiu, articulațiile afectate nu 
trebuie supuse eforturilor intense; mișcarea fără încărcare statică sau 
dinamică poate fi permisă în măsura în care nu provoacă durere. 


Regimul alimentar trebuie să fie echilibrat, respectîndu-se pro- 
porţia între principiile nutritive de bază şi -asigurîndu-se aportul ne- 
cesar de vitamine și săruri minerale. 


Psihoterapia trebuie să vizeze menţinerea încrederii pacienţilor 
în posibilitățile terapeutice, ajutarea lor în adaptarea la reducerea 
capacității funcţionale. Medicul trebuie să arate mereu compasiune 
și preocupare față de toate aspectele de viață ale bolnavului reu- 
matoid. 

4.6.1.8.2. pi ii nl medicamentos. Medicamentele utilizate în 
PR vizează două aspecte de bază: pe de o parte influențarea ime- 
diată a durerii și procesului inflamator și, pe de altă parte, oprirea 
sau frînarea propriu-zisă a procesului reumatoid, . ` 

Primul obiectiv este atins cu ajutorul antiinflamatoriilor neste- 
roidiene (AINS) şi corticoterapiei. 'Trebuie menţionat de la început 
'că aceste medicamente, deşi au efect antiinflamator puternic și ra- 
pid, nu au făcut dovada că ar influenţa progresiunea bolii. 

Al doilea obiectiv beneficiază de așa-zisul tratament de fond, al 
cărui efect se instalează mai tirziu după iniţierea lui (după 8—10 
săptămîni). Această categorie de medicamente („specifice“, „induc- 
toare ale remisiunii“, „cu acţiune lentă“) include, în principal, săru- 
rile de aur, D-penicilamina, Clorochina, sulfasalazina și medicamen- 
tele „imunomodulatoare“: levamisolul (imunostimulator); Ciclofos- 
famida, azatioprina, metotrexatul ş.a. (imunodepresoare). Tot în 
această categorie se include administrarea intermitentă a unor doze 
foarte mari de corticosteroizi (metilprednisolon), ca terapie „de șoc“ 
(pulse therapy), plasmafereza si iradierea limfatică totală. Aceste 
din urmă metode nu au intrat încă peste tot în practica clinică. 

Ca principiu de bază, într-un- caz incipient se instituie doar un 
tratament cu antiinflamatoare. Dacă boala nu este influenţată satis- 
făcător de acestea, se asociază un medicament cu acţiune de îond. 
Cura de antiinflamator se menține pînă la instalarea efectului tera- 
piei de fond. Ulterior, antiinflamatoare se administrează, în funcţie 
de situaţie, în doze zilnice mai mici sau ocazional, în caz de accen- 
tuare a durerilor. Momentul introducerii medicaţiei de fond trebuie 
să fie ales înainte de instalarea leziunilor articulare (eroziunilor), 
ceea ce, practic, nu este întotdeauna uşor. Totuși, în cazurile de se- 
veritate deosebită, cu tendință evolutivă evidentă tratamentul se in- 
stituie fără ezitare, după primele încercări nereușite sau puţin satis- 
făcătoare cu antiinflamatoare. wisi 

4.6.1.8.2.1. Antiinflamatoarele nesteroidiene (AINS) reprezintă me- 
dicamentele de primă alegere în: tratamentul PR şi, practic, fac 
parte din schema de tratament-a fiecărui pacient care nu prezintă 
contraindicatii absolute. Prin mecanismele lor de acţiune, ele au nu 
numai un efect simptomatic, ci şi unul patogenetic. În unele cazuri, 
probabil acelea care au (și) tendință naturală la remisiune, utilizarea 
lor este suficientă, Reamintim că nu există dovezi indubitabile că 
ele împiedică instalarea leziunilor articulare în PR cu mare potenţial 
evolutiv. | | | 

Se utilizează Acidul acetilosalicilic, în doze de 3,5 g/24 h, Fenil- 
butazona și derivații săi (200—400 mg/24 h), Indometacinul (75—150 
mg/24 h), ibuprofenul (Paduden:, BrufenR), 600—1200 mg/24 h ş.a. 

La ora actuală, numărul AINS, aparţinînd diferitelor clase, este 


în creştere, încît este posibilă alegerea preparatului eficace la fie-, 


care pacient. Din păcate, nu s-a găsit încă medicamentul antiinila- 
mator lipsit de efectele adverse cunoscute ale AINS. + | 

4.6.1.8.2.2. Corticoterapia. Din cauza efectelor nedorite (ulcer 
gastric, hemoragii digestive, osteoporoză, diabet steroid, hipopota- 
semie, supresie a axului hipofizo-corticosuprarenal, favorizarea in- 

fecţiilor ș.a.), astăzi corticoterapia nu trebuie să reprezinte terapia 
de primă alegere în PR. Reamintim că ea a fost incriminată şi în 
patogeneza așa-zisei PR „maligne“. În plus, se utilizează dozele mi- 
nime eficace. Se începe cu 20—30 mg Prednison, doză care va fi 
menţinută 4—5 zile, apoi se reduce treptat, făcîndu-se în cît mai 
scurt timp sevrajul. La începerea scăderii dozei, se pot introduce 
AINS, pentru a preveni fenomenul de rebound. În unele cazuri, 
corticoterapia se poate administra în mod cronic, cu condiţia ca do- 
zele să nu depășească 5—7,5 mg prednison/24 h. Peste această can- 
titate, riscul efectelor adverse creşte foarte mult. Prednisonul se ad- 
ministrează în doză unică dimineaţa la sculare, ulterior tot a doua 
zi, alternativ cu AINS. 

O altă modalitate de combinare. a corticoterapiei cu AINS este 
administrarea primei dimineața și a AINS seara, la culcare. Se poate 
asigura astfel un efect antiinflamator pe toată durata celor 24 h. 

Preparatele de ACTH sintetic (SynacthenR, CortrosynR) pot re- 
prezenta o alternativă a corticoterapiei. Ele sînt lipsite de efectul 
de supresie corticosuprarenală. Se administrează 1 mg (1 ml)/zi în 
primele zile, ulterior 1 mg/zi, la 2—3 zile. Aceste substanţe sînt 
foarte utile în perioadele de sevraj cortizonic. d pe 

Corticoterapia locală continuă să fie utilă în cazurile cu mani- 
îestări locale inflamatoare sau dureroase mai.;exprimate. Se injec- 
iează cu bune, rezultate Hidrocorţizon acetat, triamcinolon (Volon 
AF, Kenalog’, Kenacortk), metilprednisolon, intra- sau paraarticular. 
Tendinitele și sindroamele de canal carpian sau tarsian beneficiază 
deopotrivă de pe urma acestei terapii. Administrarea intraarticulară 
(2,5—20 mg) este grevată de riscul infecțiilor şi de. cel al eroziunii 
cartilajului, de aceea trebuie făcută în :condiţii stricte de asepsie şi 
cît mai rar. 


Preparatele de tip depât (Kenacort, Kenalog, Volon Ap, Depome- 
drol), se pot utiliza intramuscular (20. mg la 2—4 săptămîni), în ca- 
drul corticoterapiei cronice. uy U își | 

O modalitate relativ nouă de corticoterapie o reprezintă adminis- 
trarea unor megadoze de-Metilprednisolon (1000 mg) în perfuzie, o 
dată pe lună sau 3 zile consecutiv. Acest tratament „de şoc“ (pulse 
therapy), cu modalitate de acţiune incomplet cunoscută, este rezer- 
vat cazurilor cu manifestări grave, neinfluențațe de medicamentele 
uzuale. > 

4.6.1,8.2.3. Crizoterapia. Dintre medicamentele utilizate în tera- 
pia de fond a PR, sărurile şi chelaţii de aur sînt preferate din cauza 
efectului lor foarte bun în 60—800/, din cazuri, a modalităţii co- 
mode de administrare și a unei lungi ‘experiențe acumulate în peste 
50 de ani. 

 Crizoterapia este indicată în cazurile certe de PR cu tendinţă 
evolutivă evidentă. În prezenţa unor suferinţe hepatice, renale, he- 

ratologice (leucopenii, trombocitopenii) şi a alergiilor este contra- 
indicată. 

Efectele adverse sînt numeroase, dar — din fericire — rareori 
grave: exantem frecvent pruriginos (rar chiar dermatită exfoliativă), 
stomatită, leucopenie, trombocitopenie, proteinurie şi hematurie, 
semne de toxicitate hepatică, gastrointestinală (vărsături, dureri ab- 
dominale, diaree etc.). - 

Aurotiomalatul de sodiu (Tauredon?, Myochrisine*) este prepara- 
tul cel mai larg utilizat. Se administrează i.m. inițial 10 mg, după 
3 zile 20 mg, iar ulterior 50 mg/săptămină, pînă la doza totală de 
1.080 mg. În continuare, doza de 90 mg va fi dată lunar perioade 
lungi. În cazul remisiunilor, se poate încerca întreruperea tratamen- 
tului, iar în caz de reapariţie a manifestărilor, crizoterapia va avea 
aceleași şanse de succes. Abandonarea crizoterapiei poate fi impusă 
de efectele adverse serioase sau de lipsa de efect (după cîteva luni). 

Alte preparate de aur sînt: aurotioglucoza (Solganul B oleosum,, 
aurotiosulfatul de sodiu (SanochrysineR), aurotiopropanolul de so- 
diu (AllochrysineR), auroglucopiravosat-trietilfosfina (Auranofin) etc. 

4.6.1.8.2.4. D-penicilamina  (CuprenilR, Metalcaptasek). Se începe 
cu 250 mg/24 h, se crește după o lună la 500 mg/24:h, iar după o 
perioadă identică, se crește din nou la 750 mg/24 h şi se menţine 
pentru 2 luni. Ulterior, se tatonează doza minimă eficace, prin scă- 
derea sau mărirea dozei la intervale de 8 săptămîni. Efectul tera- 
peutic se instalează, în general, după 3 luni. Preparatul se adminis- 
trează înainte de mese pentru a evita chelarea unor oligoelemente în 
tubul digestiv. i 

D-penicilamina este contraindicată în caz de suferință renală sau 
medulară, alergie la penicilină şi sarcină. Efectele adverse sint, se 
pare, mai frecvente decît la crizoterapie. Cele mai serioase sînt cele 
renale (proteinurie) şi hematologice. (citopenii, aplazie medulară). În 
plus, apar erupții morbiliforme sau' pemfigoide, chiar dermatită ex- 
foliativă, elastoză cutanată, vărsături incoercibile; disguezia este 
frecventă şi determinată de spolierea organismului de zinc şi nichel. 
Rareori D-penicilamina declanșează sindroame autoimune (boală lu- 
poidă, sindrom Goodpasture, sindrom miasteniform). 

În scop corectiv, se administrează suplimente dietetice bogate în 
oligoelemente (Cu, Zn, Ni) sau săruri ale acestora. 

4.6.1.8,2.5. Antimalaricele de sinteză. Clorochina și Hidroxicloro- 
china au loc bine definit ca substanţe cu acţiune de fond în PR. Stu- 
dii recente arată că ele ar fi la fel de eficace ca și sărurile de aur 
şi D-penicilamina, fiind, în acelaşi timp, mai ieftine și mai puţin 
toxice, 

Doza recomandată de Clorochină este de 250 mg/24 h, iar cea de 
Hidroxiclorochină (PlaquenilR) de 400 mg/24 h, La aceste doze, com- 

plicaţia cea mai temută a antimalaricelor, retinopatia ireversibilă, 
este foarte puţin probabilă (control oftalmologic!). | 
Alte efecte adverse sînt opacităţile corneene și cataracta (adesea 
reversibile), leucopenia, neuropatia periferică, miopatia, încărunțirea, 
fotosensibilizarea. | 
4.6.1.8.2.6. Levamisolul (Decaris*), introdus în tratamentul PR 


doar în 1975, se pare că ar stimula unele elemente celulare implicate 


în răspunsul imun. Se administrează 150 g/zi, 3 zile consecutive ale 
săptămînii, sau 150 mg la 7 zile. Prima schemă dă rezultate bune în 
cea 500%% din cazuri, iar a doua doar în cca 150/ din cazuri; după 
alte date, efectele terapeutice ar fi identice la cele două scheme. La 


doze mai mari, frecvenţa efectelor adverse (erupții cutanate, leu- 
Este bine ca Levamisolul să fie re- 
] din medicamentele cu 


acţiune de fond. Se recomandă ca la 10 ore după administrarea fie- 


4 6.1.8.2.7. Medicamentele imunosupresoare (citotoxice). În PR. au 


fost încercate mai multe substanțe imunosupresoare, dar dintre toate 
au reţinut atenţia Ciclofosfamida, azatioprina (Imuran?) şi Meto- 


trexatul. 

Se precizează 'că aceste medicamente trebuie să fie folosite doar 
în cazuri refractare, în care alte substanțe cu acțiune de fond au 
eșuat; aceasta din cauza efectelor lor adverse severe, atît imediate, 
cît şi pe termen lung: depresia medulară, creşterea susceptibilității 
la infecţii — atît locale, cît și generale — (adeseori cu germeni opor- 
tunişti), precum și la cancer. Din cauza. acestor complicaţii (și a al- 
tora specifice fiecărui medicament în parte), unii autori se întreabă 
dacă este etic să riscăm viața pacienţilor cu asemenea medicamente, 
într-o boală care, în general, nu este fatală. De aceea substanţele 
citotoxice se utilizează doar în cazurile grave, în servicii care au 
experienţă cu acest tip de terapie şi, în mod obligatoriu, numai după 
obținerea consimţămîntului informat al pacientului. 

„4.6.1.8.2.8. Plasmajereza constă, în principiu, din îndepărtarea din 
plasmă a unor componente creditate cu rol patogenetic (Ag, CIC). În 
PR indicaţia ei pare limitată la cazurile cu vasculită şi cu sindrom 
de hiperviscozitate; după unii autori se pot spera ameliorări și în 
alte cazuri rezistente la terapia convenţională. Ea se poate combina 
cu limfocitafereză. Ca alternative ale acestor metode se mai utili- 
zează drenajul canalului toracic şi imunoadsorbţia extracorporeală. 

4.6.1.8.2.9. Alte substanţe utilizate în tratamentul de fond al PR. 
Numeroase alte produse au fost încercate în terapia PR. Întrucît ele 
nu au intrat în uzul larg, menţionăm doar cîteva dintre ele: sulfasa- 
lazina (SalazopyrinR), piritioxina (PiritinolF, Encephabolk), clotrima- 
zol (LotriminR), dapsona. Unii au comunicat rezultate bune în cazu: 


asocierii sulfatului de zinc la tratamentul, de fond, alţii la introduce- 

rea cuprului în molecula unor medicamente antireumatoide (de exem- 
plu, a D-penicilaminei). 

4.6.1.8.2.10. Tratamentul ortopedic-chirurgical. La acest tratament, 
se poate recurge în diferite faze ale PR şi are mai multe scopuri. 

În cazul sinoviiei proliferative, limitate la una sau puţine arti- 
culaţii, se poate indica sinovectomia. O alternativă nechirurgicală 
a acesteia este sinoviorteza, constînd din injectarea intraarticulară a 
unor substanţe care produc o „distrugere menajată“ a sinovialei, cu 
reducerea consecutivă a intensității inflamaţiei. Se pot utiliza 1%Au 
coloidal, acidul osmic, moruatul de sodiu etc. 

Intervenţia chirurgicală este necesară pentru rezolvarea chistului 
popliteal sau a chistelor Baker cu alte localizări; de asemenea, pen- 
tru tratamentul sindromului de canal carpian (sau cu altă localizare), 
în cazurile în care măsurile conservative (injectarea locală de corti- 
costeroizi, ultrasunetul şi tratamentul antireumatic) nu au dat re- 
zultate. i MA ea ala | 

În stadiile III și IV de boală, chirurgia ortopedică poate să co- 
recteze deformările. și--contracturile. în poziţii vicioase sau să înlo- 
cuiască elementele articulare distruse (proteze articulare). 

În cazurile de luxaţii ale segmentului cervical, care comprimă 
sau ameninţă să comprime măduva, se impune intervenţia neuro- 
chirurgicală de corectare şi consolidare. 


-4.6:2. LUPUSUL ERITEMATOS DISEMINAT 


4.6.2.1. Definiţie, nomenclatură. Lupusul eritematos  diseminat 
(LED) este o boală de. etiologie necunoscută, care afectează nume- 
roase organe şi sisteme și care, în consecinţă, prezintă un tablou cli- 
nic polimorf.: Suferinţa se caracterizează prin prezența a numeroşi 
autoanticorpi (AAc) care participă la realizarea leziunilor tisulare me- 
diate imunologic. Cel: mai caracteristic AAc în, LED este dirijat con- 
tra ADN-ului natn lu numea fa tacuri iat | | 

LED este: adeseori o boală deosebit de severă. El afectează toate 
vîrstele, dar predominant cele tinere, media de vîrstă la data stabi- 
lirii diagnosticului fiind de 30 ani. Boala are o incidenţă variabilă de 
la o zonă geografică la alta. Există o netă predominanţă feminină 
a bolii, raportul femei/bărbaţi fiind de 10—15/1. Se apreciază că 
LED survine anual la 3—8/100.000 femei. 

“Alte denumiri ale bolii sînt: lupus eritematos sistemic, lupoerite- 
matoviscerită (malignă), dermatoviscerită (malignă), boală lupică. 
Termenul de boală Libman-Sacks se aplică situaţiei în care există 
endocardită verucoasă abacteriană (lupică).. . 

Există lupus eritematos cutanat (lupus discoid) și lupus eritema- 
tos diseminat. LED are în unele situaţii cauză decelabilă, de obicei 
medicamentoasă (procainamida, hidralazina): lupus ` medicamentos. 

4.6.2.2. Etiopatogeneză. Deşi cauza LED nu a fost precizată, stu- 
diile epidemiologice, clinice și de laborator au delimitat o serie de 
factori care ar putea contribui la apariția bolii. Cunoaşterea în do- 
meniul LED a progresat mult și în urma studiilor făcute pe unele 
linii de șoareci, mai ales pe femelele liniei New Zealand (NZ) şi în 
mod deosebit pe hibrizii NZB/NZW, care se îmbolnăvesc spontan 
de o suferință similară cu LED. 

4.6.2.2.1. Rolul factorilor genetici. Se cunoaşte de mult timp exis- 
tența unei agregări familiale a LED. La gemeni homozigoţi, boala 
are o concordanţă de 700/, iar la cei heterozigoţi de 50%. Probabili- 
tatea ca un alt membru al familiei să se îmbolnăvească de LED este 
tot de 5%/. 

Bolnavii au adesea Ag de histocompatibilitate (HLA) Drw2 şi 
Drw3, haplotipul cel mai frecvent întîlnit fiind A1B8DR3. Prezenţa 
acestui haplotip presupune un risc relativ de apariţie a bolii de 3,04. 
O asociație mai puternică pare să existe între prezența LED și alloAg 
limfocitar B codificate tot de către cromozomul 6, dar distincte de 
HLA—D. Aceşti Ag, puși în evidenţă prin: antiseruri. specifice pe 
limfocitele B, sînt prezenți la 750/, dintre bolnavi. Cr 

Se poate presupune că unii dintre acești Ag, de exemplu, B8 sau 

„Drw3 (care se asociază frecvent şi cu boala Addison, boala Basedow, 
DZ tip I sau hepatita cronică activă) ar crește răspunsul imun ge- 
neral, iar un alt Ag (Drw2) ar determina în mod specific formarea 
Ac anti-ADN sau anti-Ro. |: £ 

În sprijinul rolului factorilor genetici stă și existenţa unor ano- 
malii serologice similare cu ale bolnavilor de LED ja rudele lor apro- 
piate (AAN, Ac limfocitotoxici). Totuşi, în acest caz este greu de 
exclus posibilitatea ca acești Ac'să fie determinaţi de factori de me- 
diu comuni pentru membrii familiei. ad Elbe i pa 

Există, de asemenea, deficite ereditare ale anumitor factori ai 
complementului care ar putea contribui la apariţia bolii. 

În concluzie, rolul factorilor genetici este indiscutabil, dar modul 
în care se realizează predispoziția la boală este încă incomplet des- 
cifrat; de asemenea, este greu să se facă distincţie netă între inter- 
venția eredității și cea a factorilor de mediu. 


„__4:6.2.2.2. Rolul hormonilor sexuali, în modelul murin NZB/NZW, 
„ femelele suferă de o boală mult mai gravă și mai rapid fatală decît 


masculii. Castrarea acestora din urmă şi administrarea de estrogeni 


duce la agravarea bolii; din contră, androgenii conferă o oarecare 
preleco femelelor, chiar dacă sînt administrații după declanșarea 
olii. 

S-a menţionat că în clinica umană LED este de 10—15 ori mat 
frecvent la femei decît la bărbaţi. După menopauză, se remarcă însă 
o tendinţă la egalizare, raportul femei/bărbaţi devenind 3/1. În plus, 
rudele apropiate ale bolnavilor care sînt purtători sănătoși de ano- 

malii imunologice sînt aproape în exclusivitate femei. De asemenea, 
s-a constatat că ovarectomia ameliorează LED, pe cînd sarcina și 
anticoncepţionalele îl agravează. 

La suferinzii de LED, metabolismul estrogenilor este modificat 
realizîndu-se o acumulare de metaboliți 16 beta-hidroxilaţi care au 
o activitate estrogenică mai puternică. 

S-a constatat, de asemenea, că prezenţa cromozomului X modi- 
fică în măsură considerabilă parametrii răspunsului imun. De exem- 
plu, CIC sînt mai lent îndepărtate din circulaţia femelelor NZ, acti- 
vitatea macrofagelor fiind modulată de hormoni sexuali. De altfel, 
şi în celulele timice ale acestor animale au fost puși în evidență re- 
ceptori estrogenici, aceşti hormoni părînd să reducă activitatea lim- 
focitelor T-supresoare. 

Aceste fapte au deschis noi perspective în tratamentul bolii lu- 
pice, prin utilizarea — deocamdată în fază de început — a inhibito- 
rilor hormonali. De exemplu, danazolul — un antigonadotrop — 


anticoncepționalele hormonale și 'sulfamidele pot agrava sau revela 
un LED. În plus, cca alte 25 de medicamente, între care procaina- 
mida, hidralazina şi izoniazida, sînt capabile să determine apariţia 
AAc la şoarecii: NZ și să declanșeze la om o boală similară cu cea 
lupică. 

Mecanismele implicate în geneza lupusului medicamentos par însă 
influențate de prezența Ag HLA—DA4 şi a stării de acetilator lent. 
Această boală pare diferită de LED idiopatic: întreruperea medica- 
mentelor duce la dispariţia suferinţei, iar — pe de altă parte — la 
bolnavii suferinzi de LED idiopatic, utilizarea acestora nu agravează 
boala. Totuşi, fenotipul acetilator lent este mult mai frecvent întîlnit 
la bolnavii cu LED idiopatic faţă de restul populaţiei. 

Deși există încă incertitudini, se pare că LED idiopatic nu este 
cauzat de medicamente. 70222 | | 

4.6.2.2.4. Rolul razelor ultraviolete (u.v.). Fotosensibilitatea este 
un simptom frecvent al LED. S-au descris agravări ale LED şi după 
expunere la raze u.v. în scop terapeutic. Se admite că razele u.v. 
alterează ADN-ul, care devine antigenic şi determină formarea de 


AAc anti-ADN. De altfel, injectarea de ADN iradiat cu u.v. la şoa- - 


rece este urmată de apariţia Ac anti-ADN și a unor leziuni renale 
şi cutanate, ti 
4.6.2.2.5. Rolul virusurilor. Din punct de vedere teoretic un virus 
ar putea declanșa boala la persoanele predispuse, descoperind la 
suprafața celulelor gazdei Ag — în mod normal — ascunși, sau Mo- 
dificînd reactivitatea celulelor imunocompetente. 
În ciuda numeroaselor studii efectuate asupra acestui subiect, nu 


s-a putut identifica cu certitudine nici un virus cu rol etiologic în 


LED. La şoarecii NZ:a fost incriminat un oncornavirus. de tip G, 

dar Ag virali de acest tip sînt prezenţi la majoritatea raselor de şoa- 
reci. Analizele imunohistochimice au identificat şi la om existenţa 
unui virus de tip C, dar studiile ulterioare nu au confirmat aceste 
constatări. 

Se consideră că izolarea de particule virale și prezenţa de Ac 
produși sub influenţa virusurilor la bolnavii cu LED nu constituie 
dovezi ale etiologiei virale a LED, ei putind să fie expresia unei 
suprainfecţii. 

4.6.2.2.6. Tulburări imunologice. LED reprezintă consecința unor 
tulburări de tip autoimun, care îmbracă aspecte multiple. În cadrul 
bolii, pot fi prezente: deficite imunitare de origine genetică, alterări 
ale activităţii celulelor citotoxice naturale (natural killer cells — 
NKC), activitate neadecvată a sistemului monocit-macrofag; de ase- 
menea, limfocitele B producătoare de Ac pot avea, din diferite cauze, 
o activitate exagerată. | 

a). Deficite imunitare genetice. Un deficit genetic în anumite frac- 
ţiuni ale complementului poate împiedica reacția imunitară normală 
a organismului faţă de o anumită agresiune. O asemenea deficiență 
ar putea, de exemplu, permite unui virus să persiste în organism şi 
să stimuleze continuu sistemul imunitar, sau. să dea naștere unor CIC 
care nu sînt fagocitate și se depozitează în ţesuturi. În practică, cea 
mai importantă anomalie a sistemului complementar este deficitul 
congenital de C',; 1/3 dintre persoanele care o au, suferă de LED. 
| De asemenea, trebuie menţionat că deficitul genetic de IgA se 
însoțește frecvent de boală lupică. . căt: 

b). Disfuncţia NKG. Activitatea citotoxică a NKC este mult re- 
dusă în LED. Se ştie că aceste celule contribuie la supravegherea 
imună antitumorală şi a celulelor infectate. cu virusuri. Activitatea 
NKC în vitro este păstrată, scăderea funcţiei în vivo a acestor ce- 
lule fiind cauzată de un AAc seric dirijat contra lor. Această scă- 
dere se menţine chiar în cazurile cu LED inactiv. 

_c). Disfuncţia macrofagelor. Sistemul monocit macrofag, care joa- 
că un rol capital în reglarea imunitară, are o funcţie profund per- 
turbată la bolnavii cu LED. | 

Între altele, fagocitoza CIC este mult redusă, fapt care duce la 
depozitarea lor în ţesuturi. Macrofagele sînt sau suprasaturate cu 
CIC sau receptorii lor-de suprafață pentru aceste complexe sînt al- 
teraţi. În favoarea primei eventualităţi pledează efectul favorabil al 
plasmaferezei, care restabilește puterea fagocitantă a macrofagelor; 
în favoarei celei de a doua pledează existența de Ac dirijaţi contra 
receptorilor de suprafață ai macrofagelor. : 

4) Disfuncţia limfocitelor T şi B. Elementul disimunitar cel mai 
caracteristic pentru LED este hiperactivitatea limfocitelor B, mani- 
festată prin producerea exagerată, de tip policlonal, a gammaglobuli- 
nelor și AAc. Cauza acestui fenomen ar putea rezida într-o anoma- 
lie primară a limfocitelor: B sau într-o disfuncţie a limfocitelor T 

(timodependente). Se știe că acestea din urmă conţin o subpopulaţie 
care stimulează funcţia celulelor B (celule T ajutătoare, T helper, 
Th) și una care o inhibă (celule T inhibitoare, T suppressor, Ts). 
Echilibrul dintre aceste două categorii de limfocite este esențial pen- 
tru realizarea unui răspuns imun adecvat. În LED există un dez- 
echilibru în favoarea celulelor Th. | 

Anomalia intrinsecă a celulelor B este prezentă la modelul mu- 
rin NZ. În LED uman se întîlnește, de regulă, o limfopenie reali- 
zată prin reducerea celulelor T circulante. În general, subpopulaţia 
Th este normal reprezentată, pe cînd limfocitele Ts apar în număr 
scăzut. În aceste condiţii, celulele B ar fi stimulate într-o măsură 
exagerată în direcția producerii de Ig cu proprietăţi de AAc. 

Cauza deprimării funcției Ts rămîne însă obscură și este — pro- 
babil — realizată prin mai multe mecanisme. Se ştie că timusul pro- 
duce în mod normal mai mulţi factori de natură hormonală cu rol în 
diferenţierea celulelor T. La bolnavii cu LED și la șoarecii NZ, 
activitatea acestor factori timici este însă redusă, iar prezenţa lor 
s-a dovedit capabilă să amelioreze funcţia celulelor Ts. Disfuncţia 
acestor celule ar putea deci să-și aibă cauza în hipofuncţia timusului. 
De altfel, au fost descrise cazuri de LED apărute după timectomie. 
În plus, primele încercări terapeutice cu factori timici în LED uman 
au dat rezultate foarte bune. 

Trebuie menţionat însă că tulburarea funcțională a celulelor T 
ar putea să aibă'ea însăși drept cauză un mecanism autoimun con- 
sumat la nivelul timusului, întrucît au fost identificați Ac antiti- 
mocit. | | 

Pe de altă parte, la bolnavii cu LED sînt prezenţi în mod constant 
Ac limfocitotoxici. Iniţial aceștia au fost găsiţi ca activi în special 
față de celulele Ts, fapt care oferea o explicație a deprimării func- 
tiei acestora. Ulterior, Ac limfocitotoxici s-au dovedit a fi de o mare 
diversitate, afectînd atît limfocitele 'Ts, cît şi pe cele Th şi B. Este 
posibil însă ca populaţiile acestor celule să fie afectate în proporții 
variate, ajungîndu-se la dezechilibru între Ts și Th. Totuşi Ac anti- 
limfocit ar putea fi secundari bolii şi fără nici o implicaţie în pato- 
geneză. Si 

Lucrurlie apar și mai complicate, dacă menţionăm că interleu- 
kina-2 produsă de limfocitele T, avînd rol în diviziunea şi reglarea 
funcţiilor lor, este scăzută la șoarecii NZ. Acest fapt ar putea şi el 
contribui la disfuncţia celulelor T existentă în LED. 

În concluzie, problema etiopatogeniei LED este incomplet rezol- 
vată. La ora actuală LED este privită ca o suferinţă produsă prin 
-concursul unor factori multipli și diverși, unii aparţinînd mediului 
intern (predispoziția genetică, hormonii sexuali) şi alţii mediului ex- 
terior (infecțiile virale, razele u.v., unele medicamente? unele sub- 
stanțe chimice?). Este posibil ca LED să fie doar un complex: de 

simptome determinat de cauze diferite şi avînd la bază tulburări ale 
imunoreglării în diversele ei compartimente. 

4.6.2.3. Anatomie patologică. Leziunile tisulare din LED îmbracă 
un aspect polimorf. Principalele elemente histopatologice sînt necroza 
fibrinoidă a vaselor, inimii, rinichilor, tegumentului ș.a. cu reacție 
celulară epiteloidă (uneori cu prezența de celule gigante). Aceasta 
din urmă este întîlnită și în organele limfatice. 

Există o serie de leziuni destul de caracteristice, chiar patogno- 
monice pentru LED: a) corpii hematoxilinici (Gross) constau din nu- 
clei sau fragmente nucleare provenite din celulele mezenchimale. Ei 
sînt întîlniţi pe secţiunile provenite din viscere (rinichi, cord) și sînt 
considerați echivalentul tisular al fenomenului LE; b) îngroșarea 
membranei bazale a vaselor glomerulare prin depunerea de material 
hialin, Geterminînd, la nivelul acestora, un aspect „în ansă de sîrmă 
răsucită“ („wire loop“). Vasele glomerulare sînt, în plus, sediul ne- 
crozelor focale şi trombozelor hialine; c) fibroza periarteriolară, de 
aspect concentric la nivelul organelor limfatice (ganglioni, splină), 
cu aspect „în foi de ceapă“ („onion skin“); leziunile fibrinoide și 
corpii hematoxilinici care formează verucile întîlnite la nivelul endo- 
cardului parietal şi valvular (endocardita Libman-Sacks). 

Modificările structurilor articulare sînt asemănătoare cu cele din 
PR. Membrana sinovială și cartilajul hialin suferă leziuni similare. 
Totuși distrucţia cartilaginoasă extensivă este rar întîlnită în LED. 

4.6.2.4. Manifestări clinice. LED este una dintre bolile cu mani- 
-festările cele mai polimorfe, el putînd interesa practic, în grade va- 
riate, toate aparatele, sistemele și organele. Se pare că afectarea unor 
organe sau a altora în cadrul LED se corelează cu prezenţa unor Ag 
de histocompatibilitate (HLA). 

4.6.2.4.]. Manifestările de ordin general sînt febra (întîlnită în 
cca 9004 din cazuri), astenia şi pierderea ponderală. 

4,6.2.4.2. Manifestările cutanate, mucoase și ale fanerelor apar în 
80—909% din cazuri. Erupția facială clasică „în fluture“ este pre- 
zentă la debut la cca 1/2 dintre pacienţi. Adeseori, survine după 
expunere la soare și este localizată în mod caracteristic la nivelul 
pomeţilor și rădăcinii nasului. Ea poate fi confundată cu acneea ro- 
Zacee a persoanelor seboreice, lupusul tuberculos și lupusul pernio 
din sarcoidoză. Erupția maculopapuloasă, de aspect urticariform, este 
nespecifică, poate apare oriunde pe suprafaţa corpului, dar manifestă 
ȘI ea tropism faţă de zonele expuse luminii. Lupusul cronic discoid 
apare mai rar (200/, din cazuri). El este inițial o leziune eritematoasă 
sau eritematopapuloasă care se extinde şi prezintă în evoluţie o zonă 
centrală hiperkeratozică cu hipertrofie foliculară, atrofie cutanată și 
depigmentare. Alopecia survine la 700/, din cazuri, este, de obicei, di- 
fuză, alteori areată; regresează dacă boala intră în remisiune. Dacă 
căderea părului se produce în zone cu leziuni discoide, cicatrizarea 
acestora se soldează cu alopecie definitivă. Purpura palpabilă, ulcera- 

tiile tegumentare localizate la membre, livedo reticularis, gangrenele, 
ulceraţiile (mai ales maleolare) și alte leziuni mai rare sint expresia 
vasculitei lupice. Trombocitopenia se poate însoţi de leziuni buloase 
hemoragice, de echimoze şi peteșii. În plus, se pot întîlni urticarie, 
eritem multiform ş.a, 

Tesutul celular subcutanat este sediul paniculitei (lupus pro- 
fundus). Mai pot apare noduli identici cu cei reumatoizi, leziuni dis- 
trofice de grad variat ale unghiilor etc, 

Mucoasa bucală (mai ales cea palatală) poate fi sediul unor ulce- 

raţii asimptomatice, a unor leziuni discoide sau eritematoase. Ulce- 
raţii se întîlnesc și la nivelul mucoăsei nazale. 

4.6.2.4.3. Manifestări reumatice. Suferinţa articulară este mani- 
festarea cea mai frecventă a LED (950/). Ea constă din artrită, cu 
aspect similar PR (dar, de obicei, mai puţin severă), sau din simple 
artralgii fără semne de inflamație. LS este, sub. aspectul determi- 
nărilor de laborator, similar cu cel din PR. 

În LED, apar frecvent suferinţe osteoarticulare favorizate de te- 
rapia aplicată. Artritele septice apar la cei sub corticoterapie și me- 
dicaţie imunosupresivă, iar osteonecrozele. aseptice la pacienţii care 
utilizează prelungit doze mari de corticosteroizi. Acestea din urmă 
sînt localizate mai ales: la șold și mai rar la genunchi, gleznă, hu- 
merus, metatarsiene. 

Oasele sînt adesea sediul unor leziuni chistice, mai frecvent sub- 
condrale, probabil de natură vasculitică. 

4.6.2.4.4. Manifestări renale. Nefropatia este una din manifestă- 
rile viscerale cele mai frecvente şi mai severe ale LED. Ea repre- 
zintă exemplul cel mai tipic de suferință renală produsă prin depu- 
nerea de CIC. Nefropatia lupică este considerată în esență o glome- 
rulonefrită (GN), deși alături de leziunile glomerulare există modi- 
ficări tubulare și interstiţiale. Suferinţa renală clinic manifestă este 
întilnită Ja cca 50/ dintre bolnavii cu: LED. Ea poate rămîne latentă 
o perioadă de: timp. Trebuie însă precizat faptul că depozite de Ig 
și complement se. pot pune în evidență prin imunofluorescenţă pe 
fragmentele bioptice în cvasitotalitatea cazurilor. 

Tabloul clinic este dominat de proteinurie, care poate fi minimă 
sau intensă, realizînd sindrom nefrotic. Proteinuria se însoţeşte ade- 
sea de hematurie microscopică şi de hipertensiune arterială (HTA). 

Examenul histologic este necesar pentru precizarea tipului de GN 
şi a atitudinii terapeutice. Aspectul morfopatologic permite şi apre- 
cieri prognostice, El se corelează însă doar aproximativ cu consta- 
tările clinice și cele provenite din examenul urinii. Principalele 
forme histologice sînt: a) leziunile glomerulare minime; b) GN pro- 
liferative difuze; c) GN proliferative focale; d) GN extramembra- 
noase. 

4.,6.2.4.5. Manifestări cardiovasculare. Acestea. sînt de o mare 
varietate, destul de frecvente și pot adesea domina tabloul clinic. 

Aprecierea adevăratei lor frecvenţe a beneficiat, în ultimii ani, de 
pe urma utilizării ecocardiogratiei. 

Pericardita are manifestări clinice în 20—300/ din cazuri, dar 
ecografic este prezentă la 750%. În evoluţie apare, practic, la toți 
bolnavii. Tamponada şi pericardita constrictivă sînt rare. 

Miocardita este frecvent întilnită pe material necroptic, dar este 
rareori clinic manifestă. Ea constă din infiltrat inflamator și fibroză 
în focar, degenerescenţa fibrelor miocardice; rareori apar necroze 
ischemice. Miocardita trebuie suspectată în prezenţa blocului AV 
de grad I, a tulburărilor recente de ritm și a fenomenelor de insu- 
ficienţă cardiacă apărute în absenţa pericarditei. Existenţa miocar- 
ditei se corelează cu aceea a inflamaţiei mușchilor striaţi. 

Endocarădita verucoasă lupică (Libman-Sacks) este bănuită cliniz 
în prezența unor sufluri cardiace care nu pot fi atribuite altor cauze. 
Cînd sînt destul de mari, vegetaţiile se pot evidenția ecografic. În 
cazurile tratate cu corticosteroizi, vegetaţiile sînt mai mici și mai 
rare. 

Tulburările ‘de conducere și ritm. În cadrul suferinței cardiace 
lupice pot apare bloc AV gradul I pînă la gradul III, fibrilație și 
flutter atrial ș.a. La nou-născuţii din mame cu LED este prezent în 
200/, blocul AV complet congenital. | | 

Boala coronariană (cu toate manifestările ei posibile) este deter- 
minată de arterită și coronaroscleroză precoce. Cauza celei din urmă 
a fost atribuită corticoterapiei şi HTA care însoțește nefropatia. 

Hipertensiunea pulmonară (HTP) apare la 50/ dintre bolnavi și 
poate fi determinată prin vasospasm („fenomen Raynaud pulmo- 
nar“), vasculită și: afectarea parenchimului pulmonar. 

Manifestările vasculare periferice au fost deja menţionate (pag. 
210) și sînt diferite în funcţie de tipul de inflamație și de amploa- 
rea ei, precum și de calibrul vaselor interesate. Mai frecvent sînt 
afectate vasele mici, aspectul asemănător cu PN fiind rar. Este 
posibilă apariţia tromboflebitelor, livedo-ului reticularis şi a unor 
tulburări trofice variate. 

4.6.2.4.6. Manifestări pleuropulmonare. În afara HTP, LED de- 
termină sau favorizează o gamă variată de manifestări la nivelul apa- 
ratului respirator. 

Unele dintre acestea sînt cauzate de LED per se: pleurită, pleu- 
rezie (cu lichid conținînd celule LE), pneumonie acută lupică, pneu- 
mopatii și fibroze interstițiale, disfuncţii diafragmatice, atelectazii, 
hemoragii pulmonare. Aceste suferinţe, care nu au, sub raport simp- 
tomatologic, particularităţi deosebite, sînt atribuite leziunilor pro- 
duse de CIC. p 

Pe de altă parte, LED și tratamentele adresate lui favorizează 
sau determină, indirect, infecții bronhopulmonare, edem pulmonar 
uremic, embolii pulmonare, pneumotorace ş.a. 


ori- 

4.6.2.4.7. Manifestările digestive sînt determinate de procesul in- 
flamator (serozită peritoneală) și arterita mezenterică. Cel mai frec- 
vent se întîlneşte durerea abdominală, însoțită eventual de greţuri, 
vărsături sau diaree. Colonul poate fi sediul unor ulceraţii care nu 
rareori duc la perforaţie. Acestea apar în formele active și grave cu 
determinări multisistemice, în special de natură vasculitică, 

Alte manifestări digestive sînt hepatomegalia (cca 300/9), icterul, 
creşterea transaminazelor, pancreaţita. 

4.6.2.4.8. Manifestări neuropsihice. În cadrul LED pot apare afec- 
tări ale nervilor cranieni și sindrom Guillain-Barre. SNC este inte- 
resat în formele grave. Bolnavii pot avea convulsii epileptice, AVC, 
mielopatii, cefalee. Tulburările psihice sînt dintre cele mai diverse: 
de la stări depresive și anxioase banale pînă la manifestările majore 
ale psihozelor (schizofrenie, depresie severă). Trebuie să se aibă în 
vedere că depresia poate fi determinată și de corticosteroizi. 

În LCR se constată frecvent hiperproteinorahie şi pleiocitoză, hi- 
pocomplementemie și chiar celule LE. 

„4.6.2.4.9. Manifestări hematologice. Anemia poate îmbrăca as- 
pectul feripriv al anemiilor din bolile inflamatorii cronice. Mai rar 
(în- cca 50/9), se întilnește anemie hemolitică prin aglutinine incom- 
plete la cald. Tot prin mecanism imun apar neutropenia și trombo- 
citopenia. Modificările limfocitelor au. fost menţionate la pag. 208. 

Adenopatiile sînt prezente la 500%% din cazuri, iar splenomegalia 
discretă sau moderată la 20%. 

4.6.2.4.10. Manifestările oculare constau din conjunctivită, hemo- 
ragii subconjunotivale, edem periorbitar, obstrucţie a arterei centrale 
a retinei, exudate perivasculare retiniene (corpi. citoizi“). 

4.6.2.4.11. Glandele parotide sînt mărite în. 80⁄ din cazuri. Această 
constatare nu.se corelează cu prezenţa SS, care — de altfel — apare 
frecvent în cadrul LED. 


4.6.2.4.12; Tulburări menstruale. LED şi sarcina. Amenoreea este 
frecventă la „pacientele cu LED activ, tratat cu corticosteroizi. Me- 


noragiile pot apare ca expresie a trombocitopeniei. 

Sarcina poate înrăutăţi evoluţia LED în aproape 500/ din cazuri, 
situaţie în care este indicată creșterea dozelor de corticosteroizi. Su- 
ferinţa, în special manifestările renale, se pot agrava şi postpartum. 
Probabilitatea agravărilor este mai mare dacă concepţia. are loc în 
faza de activitate a bolii. În cazurile aflate în remisiune, prognosticul 
fetal și matern este relativ bun. | 

Avorturile spontane tardive și mortinatalitatea sînt, de aseme- 

nea, frecvențe (în peste 300%/). Sînt posibile manifestări trecătoare de 
LED și blocul AV complet la nou-născut. Ele sînt determinate de Ac 
materni, care traversează placenta. f 

_ Antimalaricele pot fi utilizate cu risc teratogen relativ redus. 
Dintre AINS se preferă Aspirina; administrarea ei se întrerupe, totuşi, 

cu cîteva zile înainte de naștere pentru a evita riscul de hemoragie 
și de travaliu prelungit. Imunosupresoarele sint contraindicate (risc 
teratogen), dar, în situaţii speciale, se poate utiliza azatioprina. 

“Cu toate că există riscul de activare a LED postabortum, avortul 
profilactic este ferm indicat în cazurile cu manifestări severe car- 


diace, renale sau nervoase. 

4.6.2.5. Diagnosticul pozitiv. Datorită multitudinii manifestărilor 
LED, care fac ca această boală să fie unul dintre „marii imitatori“ 
din medicină, stabilirea diagnosticului de LED este adesea o între- 
prindere dificilă. În ajutorul clinicianului stau criteriile elaborate de 
ARA (1971), revizuite în 1982 (Tabelul XII). 


Tabelul XII 


CRITERIILE ȚARA REVIZUITE (1982) PENTRU DIAGNOSTICUL LED 


$ 1. Eritem facial (fix, plat sau elevat la nivelul proeminențelor malare, care tinde să 
respecte șanțul nasolabial). l , 

. Eruptie discoidă (plăci eritematoase elevate, cu hiperkeratoză aderentă şi astu- 
parea foliculilor; cicatrizarea atrofică poate apare în leziunile mai vechi). 

. Fotosensibilitatea (eritem cutanat ca rezultat al unei reacţii neobișnuite la lumina 
solară, relatat în anamneză sau observat de medic). 

. Ulceraţii bucale (ulceraţii orale sau nazofaringiene, de obicei nedureroase, observate 
de medic). Er 

. Artrită (monerozivă, interesind două sau mai multe articulații periferice, caracteri- 
zată prin durere, tumefacţii sau hidartroză). 

. Serozită a) pleurită, pleurezie (anamneză convingătoare de durere pleurală sau fre- 
cătură percepută de medic, sau semne de colecție pleurală; b) pericardită (sau 
documentată prin. prezența  frecăturii, sau semne ECG, sau dovezi de colecție 
pericardică), 4 l 
7. Suferința renală a) proteinurie persistentă, mai mare de. 0,5 g/zi sau mai mare 

de 2 + 3 — dacă determinarea cantitativă nu s-a făcut; b) sau cilindri celulari 
(hematici, hemoglobinici, granulari sau micști). 

8. Suferinţă neurologică a) convulsii (în absența unor medicamente sau a unor tul- 
burări metabolice cunoscute ca și cauze posibile, de exemplu: uremie, cetoacidoză, 
dezechilibru hidroelectrolitic sau b) psihoză (în absența aceloraşi situații mențio- 
nate la 8.a.). i] 

9. Suferință hematologică a) anemie hemolitică — cu reticulocitoză sau b) leucopenie, 
sub 4.000/mm3, constatată la 2 sau mai multe determinări sau c) limtopenie, 
sub 1.500/mm5, la 2 sau mai multe determinări, sau d) trombocitopenie, sub 100 000 
|mm3, în absența unor medicamente cauzatoare. | 

10. Tulburări imunologice a) fenomen LE pozitiv sau b) Ac anti-ADN nativ în titru 
anormal sau c) Ac contra Ag nuclear Sm sau d) test serologic fals pozitiv pentru 
sifilis, cunoscut ca fiind așa de cel puțin 6 luni şi confirmat prin imobilizarea Tre- 
ponemei pallidum sau prin testul de absorbție a Ac treponemali. 

11. AAN. Orice titru anormal de AAN prin imunofluorescență sau teste echivalente, 
în orice moment al evoluției și în absența medicamentelor care ar determina „lupus 
medicamentos”, iee 

p N NAN A O T E T II: A Ne set E E S T 


Pentru diagnosticul LED este necesară prezența a celor puțin 
4 criterii, simultan sau în evoluţie, pe orice durată de observație. 


ð ha A O N 

În secţiunea precedentă s-au prezentat manifestările clinice și 
unele modificări de laborator incluse în criteriile ARA. Redăm în 
continuare cîteva noţiuni privind testele imunologice utilizate pentru 
diagnosticul LED. 

Ponomenul LE se bazează pe prezenţa în serul bolnavilor a unor 
Ig din clasa IgG, capabile să reacționeze în vitro cu complexul ADN- 
proteină auto”, İzo- sau heterolog și să producă alterări ale nucleilor 
leucocitari. În funcţie de faptul dacă acești nuclei sînt sau nu fago- 
ciţi, se întîlnesc 3 aspecte ale fenomenului LE (Fig. 8): a) Celula LE, 
care reprezintă o masă nucleară omogenizată, fagocitată de către un 
leucocit; b) rozeta lupică, constînd din fagocite dispuse „in coroană“ 
în jurul unei mase nucleare; c) corp liber omogenizat, care este un 
nucleu alterat, dar nesupus fagocitozei. 

Fenomenul LE este pozitiv în 90—100/ din cazurile de LED. 
Celulele lupice se pot evidenția şi în colecţiile seroase, LS, LCR. Ele 
pot apare şi în alte colagenoze (PR, SD). 

Ac anti-ADN nativ. Dintre numeroşii AAc întilniţi în boala lu- 
pică aceștia sînt consideraţi cei mai caracteristici. La bolnavii cu LED 
activ, acești Ac sînt pozitivi între '70—99%/, din cazuri, iar la cei cu 
LED în remisiune, între 15—350%/0. 

Ac anti-Sm au o înaltă specificitate pentru LED, fiind foarte rar 
întîlniţi în alte suferințe reumatice. Sînt pozitivi la cea 300/ din 
cazuri. | 
Ac antinucleari (AAN) se determină prin imunofluorescenţă in- 
directă. Se disting 4 tipuri de fluorescență nucleară; omogen, pătat, 
nucleolar şi marginal. Acesta din urmă este mai caracteristic pentru 
LED, corelîndu-se cu prezenţa Ac anti-ADN nativ. Celelalte tipuri, 


“Fig. 8. Reprezentarea schema- 
tică a fenomenului LE: 1 
corp liber omogenizat ; 2. rO- 


zetă lupică; 3. celulă LE 

deşi pot fi întîlnite și în LED, sint puţin specifice, fiind prezente în 
variate suferinţe însoţite de alterări imunologice. 

Scăderea activităţii complementare a serului, deși nu este inclusă 
printre criteriile ARA, s-a menţionat aici întrucît poate ajuta, în 
contextul unor manifestări suspecte, la stabilirea diagnosticului de 
LED. Ea se datorează consumului excesiv în reacţiile autoimune și se 
corelează pozitiv cu gradul de activitate a bolii. CIC se găsesc la ti- 
truri foarte ridicate. 

Sindromul biologic inflamator (creşterea VSH, fibrinogenemiei, 
hiperalfas- și gammaglobulinemia, prezenţa proteinei C-reactive) 
este nespecific, avînd doar o valoare orientativă privind natura infla- 
matorie a afecțiunii. 

4.6.2.6. Diagnostic diferenţial. Diferenţierea LED de alte sufe- 
rinte este adesea dificilă întrucît el poate imita numeroase boli: ar- 
tropatii inflamatoare (mai ales pe cele din cadrul altor colagenoze), 
stări septice, hemopatii maligne sau autoimune, GN, vasculite, boli 
neuropsihice, pleuropulmonare, dermatologice ș.a. Deosebirea de aşa- 
numita PR malignă (caracterizată prin visceropatii multiple) este 
dificilă. 

De importanţă deosebită este diferenţierea LED idiopatic de cel 
medicamentos. În acesta din urmă, CIC şi scăderea complementului 
sînt rareori prezente, aspectul AAN este difuz, fiind determinat de 
Ac antihistone. În plus, lupusul medicamentos este puţin grav, are 
manifestări sistemice mai blînde, tabloul clinic fiind dominat de su- 
ferinţa reumatică (artralgii, artrite, mialgii). Afectarea renală şi ner- 
voasă este rară. - i 

4.6.2.7. Evoluție şi prognostic. LED- este o boală heterogenă şi 
sub aspectul intensității şi gravităţii manifestărilor care-i marchează 
prognosticul. Există cazuri cu evoluţie lentă, întreruptă de exacer- 
bări, și altele deosebit de grave, evoluînd rapid spre deces. 

Prognosticul a fost, în ultimele decenii, net ameliorat în urma 
utilizării corticoterapiei și imunosupresoarelor, a dispensarizării co- 
recte, a ameliorării nutriției şi tratării bolii în stadii mai timpurii. 

Pe 609 pacienţi (WALLACE, D. J. şi colab., 1981) s-a stabilit că 

supraviețuirea, după 10 ani, era de 79%/. Factorii care au influențat 
în: rău prognosticul au fost sexul masculin şi prezenţa sindromului 
nefrotic la debutul nefropatiei. Cauzele cele mai frecvente de deces 
au fost suferința renală și septicemia. LED fără nefrită, apărut la 
tineri sub 16 ani, a avut un prognostic favorabil. La vîrstnici LED 
are, de asemenea, un prognostic mai bun, 

4.6.2.8. Tratament. Varietatea manifestărilor bolii lupice sub ra- 
portul interesării diferitelor organe sau sisteme şi sub cel al gra- 
vităţii acestor manifestări, impune luarea unor atitudini terapeutice 
nuanţate, adecvate fiecărui bolnav. Scopul tratamentului este obţi- 
nerea unor remisiuni cît mai îndelungate și mai complete sub raport 
clinic şi biologic. 

Se poate distinge un tratament patogenetic sau de fond şi unul 
adjuvant ori cu intenţie simptomatică, adresat manifestărilor de or- 
gan sau aparat, neinfluenţate (sau favorizate chiar) de primul. 

4.6.2.8.1. Măsuri generale. Pacienţii trebuie lămuriţi asupra na- 
turii bolii, a necesităţii de a urma în mod conștiincios tratamentul 
prescris și a se supune dispensarizării. 

Bolnavilor li se interzice expunerea la soare și la raze u.v., pre- 
cum şi utilizarea oricăror medicamente fără aviz medical. Vaccină- 
rile, seroterapia, transfuziile de sînge şi plasmă sînt contraindicate. 
Repausul la pat este recomandat în perioadele de activitate a bolii. 

Importanţa măsurilor dietetice este controversată. Totuși se con- 
sideră că următoarele ar putea avea influenţă terapeutică: a) aport 
redus de grăsimi, prin utilizarea limitată a cărnii de porc, vită, miel; 
prăjirea lor trebuie evitată; b) la supraponderali — reducerea apor- 
tului caloric la 500, (dar nu sub 1400 calzi; c) limitarea alimente- 
lor cu conţinut înalt de tirozină (a cărnii de vită la 100—150 g/săp- 
tămînă, iar a laptelui la 100 ml/zi, preferabil smîntînit);. d) uleiurile 
de peşte, avînd conţinut substanţial în vitaminele A şi D, trebuie să 
reprezinte 200/ din caloriile zilnic ingerate; e) asocierea la uleiurile 
de pește a vitaminei E (sub 1000 u.i./zi); f) administrarea zilnică a 
25—50 mg de vitamină Bg şi de asemenea, a 1—1,5 g calciu în ca- 
zurile cu risc de osteoporoză. | | 

4.6.2.8.2. Tratamentul patogenetic beneficiază de pe urma cortico- 
terapiei, a antimalaricelor de sinteză, a medicamentelor imunosupre- 
soare, a plasmaferezei și iradierii limfatice totale. 

4.6.2.8.2.1. Corticoterapia este utilizată în formele medii și grave 
de LED. Chiar în formele ușoare cu artrită insuficient influențată 
de Aspirină, se pot asocia doze mici de Prednison (5—10 mg). În 
formele grave, se recurge de la început la Prednison în doze mari 
(60—80 mg Prednison sau mai mult, în două prize zilnice). Reduce- 
rea cantităților administrate se face numai după a 3-a lună, ajun- 
gîndu-se treptat la doze mici, dar suficiente pentru a controla ma- 
nifestările clinice. În: cazurile cu severitate deosebită, se utilizează, 
in ultimii ani, megadoze de corticosterozi (pulse therapy). Această 
metodă constă în administrarea echivalentului a 500—3500 mg 
Prednison/zi. Prednisonul poate fi folosit ca atare sau se recurge la 
perfuzii cu metilprednisolon (Solu-Medrolk) în doze de 1000 mg/zi. 
Administrarea se face în 3 zile consecutive (cu posibilitatea de repe- 
tare în luna sau săptămîna următoare). În anumite cazuri, s-au ob- 
ținut rezultate satisfăcătoare. O modalitate alternativă a acestei te- 
rapii este utilizarea Hidrocortizonului hemisuccinat (2 X 500—1500 
mg/zi). 
4.6.2.8.2.2. Antimalaricele de sinteză au indicaţii în formele medii 
de boală cu manifestări cutanate şi renale minore. Pot fi utilizate în 

asociaţie cu corticoterapia. Întrucît au acţiune sinergică cu aceasta, 
dozele de corticosteroizi pot fi reduse. 
Dozele zilnice de 250 mg Clorochină sau 400 mg Hidroxicloro- 
chină sînt eficace şi prezintă risc redus de retinopatie. 
4.6.2.8.2,3. Imunosupresoarele. Cu toate că imunosupresia are în 
LED justificare teoretică, avantajul ei față de corticoterapie este con- 
troversat. Este discutabilă și oportunitatea unei asemenea terapii, 
care presupune asumarea unui risc major de reacţii adverse. Imuno- 
supresoarele sînt totuşi utile în cazurile severe de boală. 
Azatioprina (Imurank) poate fi folosită în doze de 1—2,5 mg/kg/zi, 
în cure cu durată de ani de zile, în asociaţie cu Prednisonul. 
Ciclofosfamida (Endoxan?) se administrează în cure prelungite, 
în doze iniţiale de 1,5—2 mg/kg/zi (100—150 mg/zi) care se ajus- 
tează ulterior, în funcţie de rezultatele hemogramei. În prezenţa in- 
suficienței renale, doza se reduce corespunzător scăderii valorilor 
clearance-ului creatininic. Recent, în cazuri deosebit de severe, cu 
rezistenţă sau intoleranţă la alte terapii, s-au încercat cu succes doze 
mari de Ciclofosfamidă (0,75 g/m? suprafaţă corporală), administrate 
à o dată pe lună. ; i 
Aceste substanţe se utilizează cu precauţie, în servicii cu expe- 
rienţă, sub control de laborator, care să urmărească reacţiile ad- 
verse, şi cu consimțămîntul informat al pacientului. 
4.6.2.8.2.4. Plasmafereza reprezintă o modalitate de tratament 
patogenetic, care are ca scop îndepărtarea CIC din circulaţie. Rezul- 
tatele imediate sînt bune. Această metodă trebuie considerată însă 
ca ajutătoare, pentru menţinerea rezultatelor fiind necesară terapia 
cu corticosteroizi şi/sau imunosupresoare. ` 
4.6.2.8.2.5. Iradierea limjatică totală, cu modalitate de aplicare 
similară celei din boala Hodgkin, este o alternativă a terapiei imu- 
nosupresoare. Rezultatele comunicate în tratarea unor cazuri severe 
sînt bune. st 
4.6.2.8.3. Alte tratamente. AINS sînt adesea suficiente pentru in- 
fluențarea artralgiilor, artritei, mialgiilor și febrei din formele ușoare 
de LED. Ele pot fi asociate antimalaricelor sau dozelor mici de corti- 
costeroizi. Indometacinul (25—200 mg/zi) influenţează favorabil și 
proteinuria în unele cazuri. AINS sînt utile și în tratarea altor ma- 
nifestări inflamatorii lupice (pericardita, pleurita). Colecţiile seroase 
necesită însă uneori evacuare. 
Suferinţa cardiovasculară impune adeseori asocierea, după caz, 
a coronarodilatatoarelor, diureticelor şi hipotensoarelor, iar cea neu- 
ropsihică, a sedativelor, psiholepticelor, antidepresivelor etc. | 
În cazul nefropatiei grave, cu leziuni ireversibile, se poate re- 
curge la dializă cronică și transplant renal. gi 
Între numeroasele tratamente, care se impun în LED, mai amin- 


tim antibioterapia adresată frecventelor infecţii intercurente, deo- 


sebit de severe, datorită imunosupresiei. 

4.6.3. POLIMIOZITA ȘI DERMATOMIOZITA 


4.6.3.1. Date generale, definiţie şi clasificare. Dermatomiozita (DM) 
este o suferință de cauză necunoscută în cadrul căreia se asociază 
o inflamație musculară, caracterizată prin slăbiciune, durere și atro- 
fie, cu una dermică de aspect caracteristic. Această boală este strîns 
înrudită cu polimiozita (PM), de care se deosebește numai prin pre- 
zenţa modificărilor cutanate. 

Deşi etiologia PM/DM este necunoscută, ea manifestă toate ca- 
racteristicile unei boli cu mecanisme autoimune. Ea se asociază frec- 
vent cu LED, PR și alte boli de colagen. Suferința îmbracă uneori 
un aspect grav care impune tratamente deosebit de active. Uneori 
DM/PM este o manifestare reumatică a unui cancer visceral (sin- 
drom paraneoplazic). 

PM/DM poate surveni la orice vîrstă, dar incidenţa ei maximă se 
situează între 50—60 ani. Femeile sînt de două ori mai frecvent 
afectate decît bărbaţii. Boala are manifestări clinice particulare, răs- 
puns terapeutic și prognostic diferite în funcţie de vîrstă și circum- 
stanțele de apariţie. Pentru a deosebi diferitele forme clinice a fost 
necesară clasificarea lor. Cea mai larg acceptată clasificare este cea 
a lui BOHAN și PETER (Tabelul XIII). 


Tabelul XIII 
CLASIFICARE PM/DM 


Tipul I— PM adultului 

Tipul - II — DM tipică a adultului 

Tipul III — Miozita inflamatorie asociată cu boală malignă 

Tipul IV — Miozita infantilă 

Tipul V — Miozita asociată cu alte manifestări de colagenoză (colagenoză mistă, 
- overlap syndrome) 


4.6.3.2. Etiopatogeneză. Ftiologia DM/PM este necunoscută. Foarte 
probabil suferinţa este rezultatul unor diferiţi factori de mediu 
extern sau intern: infecțioși (virali; bacterieni, parazitari), trauma- 
tici sau legaţi de bolile neoplazice. În sprijinul teoriei infecțioase 
stau dovezile serologice şi morfopatologice de infecţie virală sau cu 
toxoplasma și cele bacteriologice, de infecţie streptococică- În plus, 
miozita cu evoluţie benignă a copilului este o suferinţă care survine 
după infecţii cu virus gripal A sau B. De asemenea, relația unor 
cazuri de DM cu cancerul visceral este pe deplin dovedită. În aceste 
situaţii, ar fi vorba de un mecanism imun amorsaţ de infecţii, res- 
pectiv de către boala malignă. PM a fost atribuită, în unele cazuri, 
tratamentului cu D-penicilamină. 

În ciuda acestor date, etiologia DM/PM. rămîne în bună parte 
obscură. Sub aspect patogenetic, manifestările DM/PM par mediate 
prin mecanisme imune: depunere de CIC şi fenomene imunologice 

anormale mediate celular. În 2307 din cazuri a fost găsit AAN anti- 
Jo-1. Prezenţa lui se asociază cu Ag HLA—DR3, fapt care sugerează 


existenţa unei predispoziţii genetice faţă de boală. 


4.6.3.3. Manifestări clinice 


4.6.3.3.1. Suferinta musculară. Miozita afectează simetric în mod 
predominant grupele musculare proximale ale membrelor. În for- 
mele severe, sînt interesați toți muşchii. PM debutează în mod obiş- 
nuit prin oboseală şi slăbiciune musculară, mai ales la urcarea scă- 
rilor, ridicarea din poziţie ghemuită, pieptănare, bărbierit etc. Mial- 
giile sînt frecvente, dar nu sînt provocate, decît rareori, prin pal- 
pare. Disfagia reflectă interesarea muşchilor faringieni și poate duce 
la aspiraţia alimentelor în căile respiratorii. Uneori este afectată și 
fonaţia (voce nazonată sau astenică). Suferinţa musculară progre- 
sează treptat, tabloul ei clinic devenind complet în 1—2 luni. 

Uneori, miozita este localizată (miozită focală sau nodulară) şi 
ulterior devine difuză. SL 

Calcinoza musculară este mai frecvent întîlnită în DM copilului. 
Se prezintă ca noduli induraţi, mai adesea asimptomatici, dar care 
„pot, alteori, afecta sever funcţia musculară. 

4.6.3.3.2. Manifestările cutanate. Eritemul heliotrop este un semn 
caracteristic al DM. El se localizează în mod sugestiv la nivelul 
ambelor pleoape. și în jurul lor şi are o nuanţă violacee. Adesea el 
se extinde la toată faţa, pe gît, trunchi şi fața dorsală a miinilor. 
De obicei, evoluţia lui este paralelă cu cea a miozitei. 

Papulele lui Gottron sînt întîlnite deasupra feţelor extensoare ale 
articulaţiilor miinilor, coatelor şi genunchilor. Ele sînt papule sau 
plăci reliefate de culoare roşie-închisă, care pot fi confundate cu 
lupusul discoid. Pot evolua spre un aspect de poikilodermie sau de 
atrofie. Poikilodermia apare la unii bolnavi ca leziune de sine stă- 
tătoare pe zonele expuse la soare. Aceste leziuni nu au legătură cu 
activitatea bolii. În unele cazuri, ea este generalizată (,„,sufuziune ma- 
lignă“), situaţie care sugerează existența unui neoplasm visceral. 

__ Modificările periunghiale constau din eritem, teleangiectazii şi 
hipertrofia cuticulei, care se extinde peste porţiunea proximală a 
unghiei. Teleangiectaziile cu această localizare pot fi întilnite şi în 
alte colagenoze. 

Calcinoza cutanată, apare ca noduli galbeni sau roşiatici, fermi, 
situați mai des pe miîini și braţe. 

4.6.3.3.3. Manifestările articulare apar în cca 250%% din cazuri. De 
obicei, există doar artralgii generalizate, însoţite uneori de redoare 
matinală. Artrita este mai rară şi îmbracă aspect reumatoid. 

4.,6.3.3.4. Manifestări pulmonare. Bolnavii cu PM/DM sînt pre- 
dispuşi, din cauza disfagiei, la apariţia pneumoniilor de aspirație. In- 
fecțiile pulmonare pot fi favorizate de hipoventilația care rezultă din 
interesarea mușchilor respiratori. JS 

Pneumopatiile determinate în mod primar de tulburările imuno- 
logice ale bolii apar în 5—90/, din cazuri. Ele sînt mult mai frecvente 
cînd la DM/PM se asociază și cu manifestările altor colagenoze. As- 
pectul clinic și radiologic este de pneumonie interstițială, cel mai 
adesea cu evoluţie insidioasă și mai rar rapid evolutive. Frecvent, 
se constată şi bronșiolită. Histologic, apar infiltrate limfoplasmocitare 
nespecifice și fibroză la nivelul interstiţiului. 

4.6.3.3.5. Manifestări cardiace. În baza studiilor mai recente, se 
consideră că suferinţa cardiacă este frecventă în cadrul DM/PM. Ea 
este, totuși, rareori manifestă clinic. A fost descrisă o mare varietate 
de leziuni histologice, de tulburări de conducere şi ritm. Insuficienta 
cardiacă datorită miocarditei este rară. 


„4.6.3.3.6. Manifestări digestive. Din cauza afectării concomitente 
a musculaturii netede şi a vasculitei pot apare încetinirea tranzitu- 
lui, aspecte radiologice de hipotonie și pseudoobstrucţie intestinală, 
diverti-uli și ulceraţii. Acestea din urmă pot fi determinate și de 
corticoterapie. 

4.6.3.4. Diagnostic. Întrucît miopatia nu are manifestări clinice 
şi histologice constante și specifice, pentru diagnostic se recurge la 
criteriile propuse de BOHAN și PETER (Tabelul XIV). 


Tabelul XIV 
CRITERII PENTRU: DIAGNOSTICUL] DM/PM 


a RR a N N N N N N H Oo 


1. Slăbiciune musculară proximală, simetrică, care evoluează progresiv de săptămîni 
Sau luni de zile. 


2. Creșterea nivelului seric al enzimelor musculare sau creșterea eliminării urinare a 
creatinei. | 

3. Electromiogramă: anormală, 
Aspect histologic muscular de miozită. 

5. Prezența modificărilor cutanate tipice pentrui DM. 


Determinarea nivelului seric al enzimelor eliberate din mușchiul 
inflamat este deosebit de utilă în conturarea diagnosticului şi apre- 
cierea activității- bolii, În practică, se dozează  creatinfosfokinaza 
(CPK), lactatdehidrogenaza (LDH), aldolaza şi aspartataminotranste- 
raza (SGOT). Se consideră că CPK are o mai mare valoare în apre- 
cierea activităţii DM/PM. Totuşi, modificarea nivelului enzimelor are 
o pondere relativă şi se interpretează cu precauţie. 

În afară de determinarea acestor enzime, mioglobinemia, care 
crește în cadrul leziunilor musculare, se dovedeşte a fi un parametru 
chiar mai valoros în diagnosticul și urmărirea evoluţiei PM. Ea are 
frecvent niveluri ridicate (în 70—800/,- din cazuri); ele scad rapid 


atunci cînd răspunsul terapeutic este favorabil. Mioglobinuria sur- 
vine mai rar. É 

Electromiograma (EMG) arată, în cazul miopatiilor, unde polifa- 
zice, de joasă amplitudine şi cu durată scurtă în timpul contracţiilor 
voluntare. În repaus, poate apare aspect de fibrilație, probabil dato- 
rită interesării terminaţiilor nervoase. În general, există corelaţie 
slabă între constatările EMG și gradul disfuncţiei musculare. 

Biopsia musculară este necesară pentru confirmarea diagnosti- 
cului. Ea se impune înainte de a institui un tratament de lungă du- 
rată şi cu potenţial de reacţii adverse grave. 

Principalele constatări sînt necroza, fagocitoza țesutului muscu- 
lar necrotic, inflamaţia perivasculară şi interstițială și aspectele de 
regenerare a fibrelor. Infiltratul inflamator constă din limfocite, ma- 
crofage şi rare plasmocite. În cazul suferinței mai vechi, se observă 
proliferarea. colagenului, atrofie musculară și acumulare de lipide. 
Modificări suficient de caracteristice sînt găsite la majoritatea pa- 
cienţilor. Constatările nespecifice sau negative nu exclud însă diag- 
nosticul. 

În DM copilului se observă dispariţia focală a capilarelor, in- 
farcte musculare, vasculită necrozantă și obliterantă, chiar în absența 
infiltratului inflamator de vecinătate. În DM infantilă, leziuni vas- 
culitice pot exista în derm și la nivelul tubului digestiv. 

4.6.3.5. Diagnosticul diferenţial include mai multe ezite pere în 
primul rînd musculare şi dermatologice. i 


Distrofia musculară progresivă se carăoterizează: și ea prin afec- 


tare musculară proximală. Aceasta este nedureroasă, evoluează lent, 
continuu, fără exacerbări şi remisiuni și nu este influenţată de corti- 
coterapie. Aspectul histologic muscular este diferit. 

Polimialgia reumatică (pseudopoliartrita rizomelică) afectează, de 
asemenea, centurile. Durerile sînt intense şi domină tabloul clinic. 
Apare la persoane vîrstnice și se asociază destul de frecvent cu ar- 
terita temporală. Modificările enzimelor serice și cele histologice lip- 
sesc. Suferința este influențată de doze mici de Prednison. 

Myasthenia gravis se manifestă prin astenie nedureroasă intere- 
sînd predominant musculatura tributară nervilor cranieni, care este 
influențată favorabil de neostigmină. Există un sindrom miastenic 
(Eaton-Lambert), care apare ca manifestare paraneoplazică, deter- 
minat în special de carcinomul bronhopulmonar. 

Miozitele parazitare, mai frecvent produse de Trichinella spiralis, 
se caracterizează prin prezența unor mialgii importante, asocierea 
unor manifestări alergice, mari eozinofilii, pozitivitatea testelor sero- 
logice specifice și aspect histologic edificator. 

Miopatiile diferite, ca cele de origine toxică (determinate de al- 
cool, Clofibrat etc.) sau endocrine (hipertiroidism, DZ, hipercorti- 
cism), se diferențiază de PM în baza contextului în care apar. 

Colagenozele (PR, LED, SD) au manifestări asemănătoare. Men- 
ţionăm că acestea se asociază frecvent cu DM/PM în cadrul aşa-nu- 
mitei boli mixte a țesutului conjunctiv (overlap syndromes). 

Alte suferințe cu care DM/PM poate fi confundată, sînt: neuro- 
patiile, poliomielita, sindromul bulbar, fibrozita, boala Addison, sin- 
dromul McArdle etc. | 

4,6.3.6. Evoluție și prognostic. Evoluţia DM/PM este diferită. 
Există unele forme relativ benigne, cu evoluţie lentă, marcată de 
exacerbări şi de remisiuni, și altele deosebit de grave, fulminante, 
rapid fatale. 

Cu toate că evoluţia bolii şi prognosticul sint actualmente influ- 
enţate favorabil de corticoterapie şi imunosupresoare, mortalitatea 
rămîne importantă (15—500 din cazuri, după diferite statistici). 

Factorii care indică un prognostic rău sînt: debutul la vîrstă îna- 
intată, existenţa tulburărilor de deglutiție (10—150%/4, din cazuri) și a 
pneumopatiilor de aspirație sau interstiţiale, severitatea deosebită 
a manifestărilor la debut. În tipul III, prognosticul este marcat de 
existenţa bolii maligne. Decesul poate surveni în urma perforaţiilor 
digestive și nu rareori a stărilor septice favorizate de corticotera- 
pie şi imunosupresoare. 

4.6.3.7. Tratament. Înainte de instituirea tratamentului, pe lîngă 
diagnosticul pozitiv, trebuie stabilit gradul de activitate și apreciată 
gravitatea bolii. - ceai hiai 

Dintre măsurile generale, se menţionează repausul la pat în peri- 
oadele active de boală și exerciţiile active şi pasive, necesare în 
fazele de remisiune pentru recuperarea forței musculare și comba- 
terea contracturilor. În prezenţa tulburărilor de deglutiție, bolnavii 
folosesc alimente păstoase și lichide; uneori este necesară chiar o 
alimentare prin sondă. fi sa 

Corticoterapia constituie medicaţia de bază în DM/PM. În cazu- 
rile obişnuite, sînt indicate doze de 40—80 mg Prednison/24 h, timp 
de 4—6 săptămîni sau pînă se. obţine remisiunea. Ulterior, Predni- 
sonul se scade treptat și prudent, pînă la stabilirea unei doze de între- 
tinere, care depinde de starea clinică şi rezultatele de laborator. Ad- 
ministrarea. Prednisonului tot a doua zi poate fi potrivită în cazu- 
rile ușoare. Corticoterapia dă rezultate satisfăcătoare. în majoritatea 
cazurilor. cet 

În formele severe, care nu reacţionează la dozele amintite, s-au 
obţinut, la unii bolnavi, rezultate bune prin administrarea unor me- 
gadoze de Metilprednisolon (1000 mg în perfuzie, 3 zile consecutiv 
pe săptămînă) (pulse therapy). 

Tratamentul imunosupresiv, este indicat în cazurile neinfluenţate 
de corticoterapie sau cînd aceasta nu poate fi utilizată în doze mari 
din cauza pericolului de reacţii adverse. Menţionăm că nu există încă 
indicii sigure privind beneficiul relativ al imunosupresei faţă de cor- 
ticoterapie; în plus, recurgerea la această metodă terapeutică presu- 
pune asumarea riscului unor reacţii adverse foarte grave. h 

Azatioprina (Imuran}), în doze de:2. mg/kg/zi, duce lą ameliorarea 
funcției musculare și la reducerea necesarului de Prednison. Dupa 

obţinerea remisiunii, doza se reduce la 1 mg/kg/zi. Intr-un studiu 
controlat, utilitatea ei nu a fost dovedită. 

Ciclofosfamida (Endoxan?) se poate utiliza în doze iniţiale de 
100—200 mg/zi. Acestea se scad la jumătate odată cu: instalarea 
stării de remisiune. 

Metotrezatul (MTX) s-a dovedit eficace în doze de 10—15 mg, 
administrate la 5—7 zile, doze care pot fi crescute pînă la 30—50 mg. 
În PM copilului, s-au utilizat doze de 2—3 (chiar 7) mg de MTX/ 
kgcorp în injecții, administrate o dată la două săptămîni în asocia- 
ţie cu factor citrovorum (acid folinic, Leucovorint). De regulă MTX 
este folosit în combinaţie cu prednisonul, ale cărui doze pot fi 
reduse. 

Plasmafereza cu sau fără limfocitafereză este, se pare, o metodă 
utilă în cazurile rezistente la corticosteroizi şi imunosupresive. 

Pentru obţinerea unor remisiuni stabile, tratamentul de întreţi- 
nere trebuie urmat perioade lungi, luni și ani de zile. 


4.6.4. SCLERODERMIA DIFUZĂ 


4.6.4.1. Definiţie și clasificare. Sclerodermia difuză (SD) (scleroza 
sistemică progresivă) este o boală generalizată a țesutului conjunctiv 
caracterizată prin fibroză și modificări degenerative tegumentare și 
viscerale, în special ale tubului digestiv, plămînilor, inimii și rinichi- 
lor, artrită şi tulburări circulatorii digitale severe. 

SD îmbracă aspecte clinice diferite, care se deosebesc sub rapor- 
tul interesării viscerale și, în consecinţă, a prognosticului: a) SD di- 
_fuză este forma clasică, completă a bolii. Se caracterizează prin inte- 
resarea difuză, simetrică, a pielii trunchiului, feţei, porţiunilor pro- 
_Ximale și distale ale membrelor și prin afectarea precoce şi frecventă 
a viscerelor (esofag, intestin, plămini, cord, rinichi); b) Sindromul 
CREST constă din selerozarea limitată a tegumentelor digitale (scle- 
rodactilie-S) și faciale, calcifieri subcutanate (calcinoză-C), sindrom 
Raynaud (R), disfuncţie esofagiană (E) şi teleangiectazii (T). Acest 
cadru acoperă ceea ce în literatura europeană este cunoscut ca sin- 
drom Thiebierge-Weissenbach. Manifestările viscerale (hipertensiune 
pulmonară, ciroză biliară ș.a.) apar tîrziu în evoluţia bolii; c) SD 
asociată DM (sclerodermatomiozită) sau manifestările de PM şi LED 
(boală mixtă a țesutului conjunctiv, overlap syndrome sau sindrom 
Sharp). Aceste forme au, în general, o evoluţie mai benignă; d) Le- 
ziuni scleroderma-like induse de Bleomicină, clorură de polivinil, 
pentazocină, tricloretilenă; e) SD localizată: morphea (în plăci, în pi- 
cături, generalizată), SD lineară (asociată uneori meloreostozei), SD 
„en coup de sabre“ cu sau fără hemiatrofia facială; f) Pseudosclero- 
dermia de tip edematos (scleredemul, scleromixedemul), de tip indu- 
rativ (în sindromul carcinoid, fenilcetonurie, porfirie cutanată tar- 
divă și congenitală, amiloidoză primară sau secundară mielomului) 
şi de tip atrofic (lipoatrofie, acrodermatită cronică atrofică ş.a.). 

4.6.4.2. Etiopatogeneza SD rămîne pînă la ora actuală necunus- 
cută. Pe baza similarităţilor morfologice vasculare pe care le are cu 
boala serului, poliarterita nodoasă și hipersensibilitatea medicamen- 
toasă, se presupune a fi vorba de intervenţia unei dereglări imuno- 
logice în mecanismul bolii. Recent, s-a demonstrat că la om stimularea 
antigenică a celulelor T duce la creșterea sintezei colagenului și că 
serul bolnavilor cu SD are acelaşi efect. Natura acestui factor circu- 
lant nu a fost precizată. Există, în plus, dovezi privind dereglarea 
mecanismelor imune celulare în sensul hiperfuncţiei T-helper și a 
unei funcţii anormale ale celulelor B, similară celei din LED. CIC 
prezente în circulaţie și detectate în leziunile renale ar putea avea 
rol patogenetic. Există și AAN. Prin testele de imunofluorescenţă 
se realizează adesea tipul difuz și mai ales nucleolar. Prin imunodi- 
fuziune se evidenţiază AAN anti-SCL-70 (în 200/, din cazuri), care are 
o mare specificitate pentru SD. Se presupune că prezenţa lui este 
mult mai frecventă, dar tehnica: de detectare ar fi prea puţin sen- 
sibilă. Anticorpii antiuracil sînt însă mai frecvent întilniți ca şi Ac 
anticentriol. Ie | i 

Dereglarea imunitară pare să fie favorizată de prezența HLA-B8, 
dar modul în care predispoziția genetică se validează rămîne obscur. 

În SD poate exista hipergammaglobulinemie (500/9), criofibrino- 
genemie, crioglobulinemie, factor reumatoid şi fenomen LE pozitive. 

Existenţa unor modificări de tip sclerodermic, în sindromul car- 
cinoid, realizate prezumptiv prin mecanism serotoninic, aduce în dis- 
cuţie posibilitatea participării acestei substanţe în realizarea SD; 
Methisergidul, care antagonizează efectele acestei amine vasoactive, 
produce, în mod aparent paradoxal, fibroză retroperitoneală, care 
a fost descrisă — de altfel — și în cadrul SD. | 

Nu s-a putut încă stabili dacă modificările iniţiale sînt la nivelul 
vaselor sau în compartimentul interstițial, în sensul unei tulburări 
primare a metabolismului colagenului.-Există însă dovezi atît în fa- 
voarea primeia, cît şi celei de a doua alternative. 

4.6.4.3. Anatomie patologică. Leziunile elementare întîlnite în SD 
sînt inflamaţia, scleroza și fibroza. 

Tegumentul este la început sediul unei inflamații discrete cu in- 
filtraţie limfocitară perivasculară şi edem. Apoi cantitatea colagenu- 
lui cutanat devine tot mai mare, glandele și foliculii piloşi se răresc, 
iar stratul epidermic se subţiază. Arteriolele suferă modificări în 
sensul îngroșării intimei, a fibrozării mediei și trombozării. Pot apare 
noduli calcificaţi. În mușchi, se pot evidenția leziuni degenerative şi 
inflamatorii. Sinoviala prezintă, la început, un proces inflamator dis- 
cret, apoi unul de fibroză şi scleroză. Tubul digestiv este sediul atro- 
fiei musculare şi fibrozei, mai exprimate la nivelul esofagului. Fi- 
broza este întîlnită şi la nivelul miocardului, alături de intiltratele 
limfocitare: Arteriolele cardiace pot prezenta modificări similare. cu 
cele cutanate, În plămâni există, de asemenea, leziuni de: fibroză in- 

terstiţială și capilară. La nivelul rinichilor apar leziuni arteriolare; 
glomerulii pot avea aspect similar cu cel din LED („wire loop“). 

4.6.4.4. Tabloul clinic. Începutul SD este insidios, cel mai adesea 
prin tulburări vasculare de tipul sindromului Raynaud. Pînă la con- 
turarea tabloului clinic caracteristic trec luni şi chiar ani de zile. 

4.6.4.4.1. Tegumentul apare uscat, rigid și întins, aderent la ţesu- 
turile subjacente, neputînd fi pliat. Iniţial, modificarea apare la ex- 
tremităţi, apoi progresează centripet, interesînd, în forma difuză, în- 
treg tegumentul. Pe măsură ce rigiditatea se extinde, mișcările seg- 
mentelor interesate sînt limitate, pielea devenind pentru bolnav un 
fe] de carapace. Nodulii calcari pot fi palpaţi la nivelul degetelor. Ei 
se pot exulcera. În urma manifestărilor severe de tip Raynaud, pulpa 
degetelor este sediul unor necroze ischemice cu aspect de „mușcătură 
de șabolan“ care se vindecă lăsînd cicatrici mici, deprimate. Miinile 
sînt reci, cianotice, hiper- şi/sau depigmentate, cu aspect atrofic, 
realizînd, în stadiile avansate, aspectul „în gheară“. 


La nivelul feţei apar modificări caracteristice. Ridurile și cutele 
se sterg, iar expresivitatea devine tot mai săracă (față de „mască“ 
sau „icoană bizantină“) (Fig. 9). În fazele avansate, nasul și buzele 
apar subțţiate, fața este suptă, 
gura strînsă, mărginită de în- 
crețituri, nu poate fi deschisă 
suficient (aspect de „pasăre de 
pradă“). Toei 

4.6.4.4.2. Aparatul locomo- 
tor. Durerile şi redoarea articu- 
laţiilor mici ale mîinilor sint & 
manifestări precoce; alteori sînt $ 
interesate marile articulații. Pot 
apare semne. nete de inflamație, 
dar acestea sînt — de regulă — 
discrete. În evoluția artritei nu 
apar deformări, anchiloze sau 
distrucții. Radiografic, există 
doar îngustări de spațiu și os- 
teoporoză, 

Uneori, artrita din SD îm- 
bracă la mîini aspect reumatoid, 
cu deviere ulnară a degetelor și $ 
prezența factorului reumatoid, $i 
alteori se însoțește cu manifes- fă 
tări lupice şi fenomen LE sau ş 
cu DM. În aceste cazuri, ar fi 


vorba de intricări ale SD cu bo- Fig. 9. Aspectul faciesului şi miinii În 
lile respective şi se utilizează sclerodermie 

termenii de SD reumatoidă, SD lupoidă, respectiv scleroderma- 
tomiozită. 

Din cauza tulburărilor de irigație, mai accentuate distal, în sta- 
diile avansate, pe radiografii se observă resorbția falangelor distale 
(acroosteoliză). Pot apare și osteonecroze aseptice, probabil tot prin 
mecanism ischemic. 

4.6.4.4.3. Manifestările viscerale sînt diverse, cele mai importante 
aparţinînd rinichiului, plămînului și tubului digestiv. 

Rinichiul este interesat în 8—600%, după diferite statistici şi 
criterii de apreciere utilizate. Modificări histologice au fost găsite 
chiar în 75—900/, din cazuri. Manifestările clinico-biologice variază 
de la simpla proteinurie sau azotemie moderată, pînă la insuficiența 
renală manifestă şi hipertensiunea secundară, cu evoluție malignă. 


Aparatul respirator. Plămînul este sediul inflamaţiei și fibrozei 
interstiţiale, care antrenează disfuncţie ventilatorie de tip restrictiv. 
Interesarea bronşiolară antrenează și fenomene obstructive. Probele 
funcţionale respiratorii și capacitatea de difuziune a CO sînt alterate 
între 60—100/ din cazuri. Radiologic, apar semnele pneumopatiei 
interstiţiale, iar în varianta CREST, şi noduli calcificaţi. Pe fondul 
fibrozei pulmonare cicatriciale pot surveni carcinoame. 

- Aparatul digestiv. Esofagul devine tubular, rigid, cu peristaltică 
redusă sau absentă, situaţie care, pe plan clinic, se manifestă adeseori 
prin disfagie. La nivelul intestinului apar tulburări de motilitate 
și tonus cu încetinire a tranzitului, aspecte de pseudoobstrucție, di- 
verticuloză ș.a. Ele se traduc prin distensie şi dureri abdominale, con- 
stipaţie și diaree. 

Suferinţa digestivă se datorează miopatiei, fibrozei și neuropa- 
tiei. Ea antrenează malabsorbţie, care contribuie la slăbirea progre- 
sivă a pacienţilor. Ciroza biliară se asociază variantei CREST. 

Alte manifestări includ pe cele cardiace (prin fibroză şi necroză 
miocardică sau secundare hipertensiunii sistemice și pulmonare), neu- 
ropatiile, sindromul Sjögren, leucopenia și trombocitopenia auto- 
imună, hemoragiile de la nivelul teleangiectaziilor mucoaselor ş.a. 

Uneori manifestările viscerale le preced pe cele cutanate, situație 
care este denumită „SD fără SD“. Diagnosticul în aceste cazuri este 
însă dificil. 


4.6.5. DIAGNOSTICUL 


Diagnosticul în fazele inițiale, în care manifestările menționate 
sînt izolate şi incomplet constituite, este dificil. Pentru diagnosticul 
SD definite se recurge la criteriile propuse de ARA. 

„1. SD situată proximal. Este singurul criteriu major, care are 
specificitate în peste 90%/, din cazuri și sensibilitate de 91%. 

2. Criterii minore: sclerodactilie, cicatrici digitale deprimate ale 
pulpei degetelor sau lipsă de substanţă la acest nivel; fibroză la am- 
bele baze pulmonare. 

Criteriul major și două sau mai multe criterii minore au fost gă- 
site la 970/, din cazuri cu SD definită și numai la 20/, dintre bolnavii 
cu LED, DM/PM şi sindrom Raynaud. 

Modificările de laborator sînt nespecifice sau inconstante, VSH 
esta eventual moderat accelerată, iar hiperglobulinemia apare în 50%/ 
din cazuri. Examenul sumar de urină are valoare în detectarea pri- 
melor semne de nefropatie. Tehnicile pentru determinarea AAN sint 
laborioase. Examinarea radiologică (digestivă, pulmonară etc.) este 
accesibilă şi de un real ajutor în stabilirea diagnosticului şi în eva- 
luarea bolnavilor cu SD. 


4.6.6. DIAGNOSTICUL DIFERENȚIAL 


Diagnosticul diferenţial al SD se face în primul rînd faţă de ce- 
à ielalte colagenoze cu ale căror manifestări se poate, de altfel, asocia 
în cadrul bolii mixte a țesutului conjunctiv. Alte boli de care SD 
trebuie deosebită sînt cele enumerate la 4.6.4.1. (d, e, f). În afară de 
acestea, SD mai poate fi confundată cu sindromul umăr-miînă (vezi 
pag. 181.) şi fasciita cu eozinofilie (boala Shulman). În aceasta din ur- 
mă există, de asemenea, durere, tumefacţie indurată și redoarea mii- 
miilor, antrebraţelor, picioarelor şi gambelor. Fenomenul Raynaud 
însă lipseşte, iar manifestările interne sînt excepţionale. În fazele 
iniţiale, există eozinofilie pronunțată. Diagnosticul se precizează prin 
biopsie, în boala Shulman evidenţiindu-se un proces inflamator pre- 
dominant la nivelul fasciei. | Si 15 


4.6.7. EVOLUȚIE ȘI PROGNOSTIC 


Evoluţia SD îmbracă aspecte variate. În cele mai multe cazuri, 
boala progresează lent sau înregistrează perioade de stagnare, în 
altele evoluează destul de rapid spre interesare cutanată generali- 
zată şi visceropatii. Activitatea, mai ales cea manuală, este profund 
afectată de rigiditatea tegumentară, suferința articulară şi musculară, 
ulceraţiile digitale, neuropatie și tulburările vasomotorii care sur- 
vin sau se accentuează la rece. 

Prognosticul vital este determinat de suferinţa organelor interne, 
în primul rînd de nefropatie și apoi de leziunile pulmonare şi car- 
diace. Tulburările digestive, care duc la slăbire progresivă (chiar 
caşexie) pot și ele determina, sau doar să grăbească, decesul. 


227 


CE Scanned with OKEN Scanner 


4.6.8. TRATAMENTUL 


Tratamentul SD este departe de a da rezultate satislăcătoare, mai 
ales sub raportul influenţării evoluţiei bolii. 

4.6.8.1. Măsurile fizicale includ protecţia contra frigului, mijloace 
de încălzire prudentă a extremităților, băile alternative de reeducare 
circulatorie, exerciţiile fizice de prevenire a rigidităţii și contractu- 
rilor. 

4.6.8.2. Medicamentele cu intenţie terapeutică de fond sînt cor- 
tizonicele, Colchicina, paraaminobenzoatul de potasiu, imunosupre- 
soarele, D-penicilamina ș.a. 

Corticosteroizii, cu toate că pot să aibă un efect bun asupra ar- 
tralgiilor și mialgiilor, nu s-au dovedit capabili să influențeze evo- 
luţia bolii. Durerile pot fi, de altfel, influențate şi cu antiinflama- 
toare nesteroidice. Corticosterozii sînt eficace însă în cazurile de 
boală mixtă a țesutului conjunctiv. 

Colchicina se utilizează datorită efectului său antifibrotic, dar nu 
există încă dovezi ferme privind utilitatea ei în SD. 

Paraaminobenzoatul de potasiu nu a dat nici el rezultate convin- 
gătoare. În plus, produce greţuri, febră, erupții cutanate. 

Imunosupresoarele (Ciclofosfamidă, azatioprină, clorambucil), pe 
lîngă că sînt riscante, nu au o eficacităte deosebită. Se pot utiliza 
în cazuri cu gravitate deosebită, eventual în asociaţie cu prednisonul 
și plasmafereza. 

Antimalaricele de sinteză (Clorochina, 250 mg/zi) au efect bun 
asupra artropatiei. Griseofulvina influenţează în bine evoluţia SD în 
unele cazuri, probabil prin efecte favorabile asupra microcirculatiei. 

D-penicilamina s-a dovedit, în ultimii ani, unul dintre medica- 
mentele într-adevăr mai eficace în SD, dacă este instituită în primii 
trei ani de evoluţie și este administrată în cure prelungite (ameliorări 
semnificative s-au înregistrat după 19—24 luni de tratament). Do- 
zele utilizate au fost de 500—1500 mg/zi (în medie 750 mg/zi). Acest 
medicament influenţează atît starea tegumentului, cît şi leziunile 
viscerale, ameliorînd — în consecință — prognosticul vital. 

4.6.8.3. Tratamentul simptomatic cuprinde vasodilatatoarele, hi- 
potensoarele, cardiotonicele, diureticele ș.a. Reserpina (Hiposerpil), 
hidralazina (Hipopresol) și blocantele canalelor calciului (Nifedipina, 
Corinfark) au atît efect vasodilatator cît şi hipotensor. Alte medica- 
mente utilizate în aceste scopuri sînt Guanetidina, metildopa (Do- 
pegyt*), prazosinul (Minipressk), diazoxidul, minoxidilul ş.a. 

Simpatectomia cervicală ameliorează sindromul Raynaud doar 
pentru perioade scurte. | 

În cazurile cu insuficienţă renală, se poate recurge la dializă Și 
transplant renal. 

V. BOLILE APARATULUI 
RESPIRATOR 


5.1. EXAMENUL BOLNAVULUI CU SUFERINŢĂ 
RESPIRATORIE 


Premisa fundamentală în explorarea clinică a unui bolnav cu 
suferinţă a aparatului respirator constă într-o anamneză minuțioasă 
și un examen fizic atent. O primă problemă care trebuie rezolvată 
— problemă uneori simplă, alteori complicată, însă întotdeauna im- 
portantă — este aceea de a preciza dacă simptomatologia pe care o 
prezintă bolnavul este realmente pulmonară sau extrapulmonară. 
Aceasta, deoarece, numeroase boli de sistem se manifestă prin — 


sau și prin — simptome pulmonare, plămînul fiind o adevărată. 


„oglindă“ a bolilor de sistem — ceea ce obligă la o explorare siste- 
matică și a organelor extratoracice. Numai un interogatoriu amănun- 
tit şi un examen obiectiv complet poate orienta corect diagnosticul. 
Așa, de exemplu, bolnavul poate avea o rinosinuzită sau faringită 
cronică, cu tuse seacă sau/și expectorație matinală; alteori, dispnee 
și crize de sufocare, simptome de proveniență pulmonară, care ţin 
în fond de o insuficienţă ventriculară stîngă. Simptomatologia func- 
țională a aparatului respirator, de o intensitate variabilă, este carac- 
teristică, adesea banală și comună mai multor boli diferite. 
Simptomul este manifestarea patologică exterioară, care exprimă 
boala și pe care medicul o observă direct și empiric, ca simplu spec- 
tator obiectiv; semnul, dimpotrivă, este un fenomen pe care medicul 
examinator îl provoacă în mod deliberat, pentru a percepe o mani- 
festare morbidă, fenomen care, fără intervenţia sa, nu s-ar fi produs. 
Punerea în evidenţă se face printr-un procedeu tehnic de explorare. 
Durerea toracică, tusea, dispneea și hemoptizia sînt simptome; 
matitatea, ralurile bronșice sau suflul cavitar, abolirea vibraţiilor vo- 
cale, hipersonoritatea sau timpanismul, sînt semne. Simptomele orien- 
tează interogatoriul bolnavului și reprezintă punctul de plecare al 
investigațiilor diagnostice; semnele permit explorarea dirijată con- 
știent de medic și oferă, dacă sînt corect interpretate o bază plau- 
zibilă pentru definirea substratului patologic al simptomelor. 
Interogatoriul — ca prim contact cu bolnavul — trebuie să aibă 
drept rezultat obţinerea unor date cît mai complete asupra antece- 
dentelor personale și eredocolaterale ale bolnavului, de asemenea, 
un istoric detaliat al bolii, precum și o anamneză profesională. In 
interogatoriu, trebuie să se ţină seama de factorii de risc, respectiv 
factori nocivi pentru aparatul respirator: siliciu, carbon, azbest, be- 

riliu, oxid de fier, staniu, oxid de titan etc.; de contactul cu ani- 
majele domestice sau sălbatice, pentru a depista o sensibilizare bron- 
şică alergică. Nu trebuie neglijat îndeosebi fumatul, incriminat în 
apariţia cancerului bronhopulmonar, bronșitei cronice, emfizemului. 
Se cercetează antecedentele familiale şi eventualele boli ereditar 
transmisibile, ca mucoviscidoza (fibroza chistică a pancreasului), sin- 
dromul Kartagener, microlitiaza alveolară, emfizemul pulmonar cu 
deficit de alfa-l-antitripsină, maladia chistică a plămînului, de ase- 
menea boli în care contaminarea intralamilială e frecventă (tuber- 
culoza, micozele, Bilharzioza). Argumente pentru tuberculoză sînt: 
existenţa unui bacilifer în proximitatea bolnavului, hiperergia tuber- 
culinică, preexistenţa unei pleurezii serofibrinoase, a unui eritem 
nodos sau a unei keratoconjunctivite flictenulare. Pe fondul unui dia- 
bet zaharat, poate apare orice bronhopneumopatie microbiană, in- 
clusiv tuberculoza. 

Unul din simptomele cele mai frecvente în pneumologie este du- 
rerea toracică; ea poate fi cauzată de o inflamație a pleurei — pleu- 
rezie para- sau metapneumonică — în cursul căreia durerea se inten- 
sifica o dată cu mișcările respiratorii; de remarcat că lezarea pleu- 
rei parietale e dureroasă, spre deosebire de cea a parenchimului 
pulmonar, de obicei indoloră; de o nevralgie intercostală sau trau- 
matism toracic, pneumotorace spontan, embolie pulmonară sau in- 
farct miocardic. O durere toracică poate fi, de asemenea, cauzată de 
zona-zoster, o miozită, o afecţiune condrocostală (sindrom Tietze), 
de o ischemie miocardică sau pericardită, o afecțiune esofagiană sau 
de un anevrism aortic disecant (vezi capitolul „Durerea toracică“). 


Tusea este un simptom aproape constant în afecțiunile căilor res- 
piratorii. Rezultat al excitației unor zone tusigene pulmonare: tra- 
hee, bronșii, de obicei de calibru mare, îndeosebi la nivelul bifurca- 
tiei traheale; pleură, fosa interaritenoidiană — sau, avîndu-și punc- 
tul de plecare în zone reflexogene extrapulmonare — esofag, cole- 
cist, utero-anexiale — tusea poate fi seacă, uscată sau neproductivă, 
alteori, dimpotrivă, tuse productivă, care face oficiul util de eva- 
cuare a unor secreţii mucopurulente. Tusea matinală este, de obicei, 
o astfel de tuse productivă, provocată de secrețiile stagnante, acu- 
mulate în cursul nopţii, şi care apare în momentul în care bolnavul 
trece din decubit în poziţie şezîndă sau verticală; tusea nocturnă 
este de cele mai multe ori de origine cardiacă, prin insuficienţă ven- 
triculară stîngă sau bronşitică, eventual astmatică. Ea poate fi spas- 
tică, în tusea convulsivă, bronhopneumopatii virale sau microbiene, 
corpi străini inhalaţi şi inclavaţi în bronșii sau bronşiole; voalată în 
laringită; bitonală, cu pareza coardelor vocale sau lătrătoare, în ede- 
mul faringelui și glotei, din laringita striduloasă. 

Expectoraţia, al cărei mecanism de producere este intim intricat 
cu cel a] tusei, constituie un preţios element în sprijinul diagnosti- 

cului; de aci, indicaţia utilă de a examina sputa eliminată în decurs 
de 24 de ore, atit cantitativ cît și calitativ. Aspectul macroscopic al 
expectoraţiei își are importanța sa; în această ordine de idei, sputa 
poate fi seroasă, seromucoasă, purulentă, mucopurulentă, perlată sau 
sanguinolentă (în tuberculoză, cancer bronhopulmonar, infarct pulmo- 
nar); ruginie (în pneumonie). Aspecte particulare: spută numulară, 
în tuberculoza cavitară, vomică, în abcesul pulmonar sau într-o co- 
lecție purulentă pleuropulmonară deschisă în bronșie; spută fetidă, 
în procese bronhopulmonare microbiene, suprainfectate cu germeni 
anaerobi; galben-verzuie, în fistula bilio-bronșică; sau cu membrane 
hidatice, în echinococoza pulmonară. 

Spute sanguinolente se pot vedea în bronhopneumopatiile acute, 
fără a avea o semnificaţie particulară; hemoptizia propriu-zisă, abun- 
dentă, rămîne însă un indiciu de afecţiune severă: embolie pulmonară, 
tuberculoză, cancer pulmonar, stenoză mitrală sau bronşiectazie, O 
spută rozată şi spumoasă evocă un edem pulmonar acut. 

Dispneea, expresie a dificultății în respiraţie, se poate prezenta 
sub mai multe aspecte: tahipnee sau polipnee, cu respiraţia rapidă, 
superficială, accentuîndu-se în efort și/sau decubit — ca în insufi- 
ciență sau-stenoză mitrală, hipertensiune arterială etc.; bradipnee, cu 
inspiraţie prelungită, asociată cu tiraj suprasternal şi contractura 
sternocleidomastoidianului, în obstrucţia laringo-traheală; bradipnee 
predominant expiratorie, acompaniată de respiraţie șuierătoare şi si- 
bilanțe toracice, ca în astmul bronșic; respiraţie periodică de tip 
Cheyne-Stokes, apnee urmată de respirație cu amplitudine crescîndă, 
apoi respiraţie regresivă, ca în hipertensiunea arterială sau accident 
vascular cerebral; respiraţie de tip Kussmaul, cu pauze între inspi- 
raţie și expiraţie ca în acidoza metabolică (diabet, nefrită), encefa- 
lită, poliomielită ș.a.; sau junghiul toracic violent, urmat de polipnee 
superficială, ca în pneumotoracele spontan (vezi capitolul Dispneea). 

În orice afecţiune a aparatului respirator, se impune un examen 
fizic atent şi complet al bolnavului, prin inspecţie, palpaţie, percu- 
ţie și auscultaţie. Un prim lucru, care trebuie precizat este acela dacă 
bolnavul este febril sau nu — febra ocupînd o poziţie intermediară 
între simptome și semne: subiectivă, cînd e percepută şi apreciată de 
bolnav, ea devine semn obiectiv, din moment ce esţe măsurată cu 
termometrul, Febra poate apare în infecţii microbiene, viroze, ricket- 
sioze, parazitoze; în traumatisme mecanice brutale, asociate cu plăgi 
infectate; în procese neoplazice, tulburări de hematopoieză; acci- 
dente vasculare masive, infarct miocardic, pulmonar sau cerebral; 
mecanisme imune, boli de colagen, febre medicamentoase, boala se- 
rului sau tulburări acute de metabolism. Febra poate fi continuă, 
remitentă, intermitentă sau recurentă, (vezi capitolul! Sindromul fe- 
bril). 

La inspecție, se pot remarca pete tabagice pe degete, leziuni cu- 
tanate de sarcoidoză, hipocratism digital sau osteoartropatie, în pro- 

cese supurative bronșice şi pulmonare sau în cancerul pulmonar; de 
asemenea, cianoza feţei și a extremităților, cu turgescența jugula- 
relor, în bronhopneumopatia cronică obstructivă; sau edem în pe- 
Jerină, cu sindrom de cavă superioară, ca în limfomul malign me- 
diastinal compresiv, sau un facies „galben-pai“, în procesele ma- 
ligne consumptive. La un bolnav cu hipoxemie sau hipercapnie, cu 
cefalee, torpoare și edem papilar, se poate presupune o hipertensiune 
intracraniană regională sau stază. | 

Palpaţia poate informa asupra modificărilor de statică toracică, 
cu deformări scheletice, ca în tuberculoză; sau asupra unor altera- 
țiuni dinamice, cu spaţii intercostale lărgite, in colecţie lichidiană; 
sau îngustate, în simfiză pleurală, pahipleurită, atelectazie, fibrozo- 
retractilă. Apoi, anomalii în transmiterea vibraţiilor vocale, cu in- 
tensificarea acestora, în procese condesante ale parenchimului pulmo- 
nar, sau diminuarea, respectiv abolirea lor, în colecţie lichidiană, 


pungă aeriană sau în unele procese atelectatice. 


Percuţia poate pune în evidenţă o sonoritate crescută, ca în pneu- 
motorace, spontan sau terapeutic, emfizem bulos gigant sau cavernă 
tuberculoasă juxtaparietală, de dimensiuni mari, sau o sonoritate 
redusă, submatitate sau matitate, în colecţiile pleurale, procese con- 
densante pneumonice sau atelectatice. 

Auscultaţia, componentă importantă a examenului clinic, permite 
să se perceapă intensificarea zgomotului glotic — suflu tubar — ca 
în procesele pneumonice; sau, o diminuare, pînă la abolire, a mur- 
murului vezicular, atunci cînd între parenchim şi peretele toracic 
se interpune o lamă de lichid sau pungă aeriană, ca în pleurezia exu- 
dativă sau pneumotorace. Se mai pot auzi zgomote supraadăugate, 
respectiv raluri bronșice, ronflante sau sibilante, crepitante sau sub- 
crepitante. Ralurile ronflante se datoresc secreţiilor din bronșiile 
mari, vehiculate de coloana de aer respirator; ralurile sibilante, în- 
gustării lumenului bronșiolar prin spasm sau edem. Ralurile cre- 
pitante traduc existența unui exudat alveolar ce se desprinde de pe 
peretele alveolar în inspiraţie; ralurile subcrepitante se produc în 
bronșiolele terminale, contigue cu alveolele. O expiraţie prelungită, 
însoțită de wheezing, se constată în emfizem, astm, bronșită, bronşio- 
lită; un suflu aspirativ şi dulce — suflu pleuretic — în procese con- 
densante ce duc la apariţia unui suflu tubar, ce traversează o lamă 
nu prea groasă de lichid pleural. 

Ca o sinteză a datelor obținute prin explorarea clinică, se indi- 
vidualizează cîteva mari sindroame, dintre care cele mai importante 
sînt: a) sindromul pneumonic, de condensare parenchimatoasă, ca- 
racterizat prin accentuarea vibraţiilor vocale, reducerea sonorităţii 
pulmonare cu matitate sau submatitate, prezenţa suflului tubar, 
eventual a unor raluri crepitante sau subcrepitante; b) sindromul 
pleuretic, cu diminuarea sonorităţii pulmonare, matitate sau sub- 
matitate, abolirea vibraţiilor vocale și a murmurului vezicular — 

eventual, suflu pleuretic; c) sindrom bronșic, cu raluri ronflante, si- 
bilante, uneori wheezing (șuierătură bronşică); d) sindromul cavitar 
— cu vibrații vocale accentuate, matitate sau submatitate, raluri sub- 
crepitante, în și după tuse, respiraţie suflantă sau suflu bronhocavitar. 

În încheiere trebuie precizat că: a) examenul radiologic al plă- 
mînului — scopic, grafic, tomogratic — reprezintă un element esen- 
tial al diagnosticului în pneumologie — dar numai confruntarea sa 
cu examenul clinic permite un diagnostic exact; b) mijloacele actuale 
de investigaţie în bolile aparătului respirator au devenit tot mai com- 
plexe, mai specializate, mai precise și mai costisitoare; nici unul însă 
din aceste mijloace nu poate rivaliza — și nu poate înlocui — ste- 
toscopul, care rămîne și astăzi instrumentul cel mai folositor, în ex- 
plorarea structurii şi funcţiei plămînului. Oportunitatea efectuării 
şi aportul diagnostic al unor astfel de investigaţii sînt prezentate în 
cadrul capitolelor corespunzătoare de patologie a aparatului res- 
pirator. 


5.2. BRONSITA ACUTĂ 


Noţiunea de bronșită definește procesele inflamatorii ale mucoa- 
sei bronșice, ce se datoresc tulburărilor de secreție și motilitate ale 
aparatului mucociliar şi care se traduc clinic prin simptome și semne 
bronșice: durere, tuse și expectoraţie sero-muco-purulentă, inclusiv 
un sindrom stetacustic, de gravitate şi durată variabilă. De o deose- 
bită importanţă practică este clasificarea bronșitei în acută şi cro- 
nică — după etiologie, localizare, evoluţie clinică, substrat fizio- şi 
moriopatologic. Un alt element definitoriu al bronșşitei, asociat, de 
obicei, formei cronice, este caracterul obstructiv al acesteia — factor 
care se exprimă prin creșterea rezistenţei endobronșice la fluxul ae- 
rian respirator. 


Cauza cea mai frecventă a bronșitei acute este reprezentată de 
cele aproximativ 150 tipuri de virusuri: adenovirusuri, reovirusuri, 
picornavirusuri, mixovirusuri și coronavirusuri, fiecare putînd duce 
la apariţia unei rinofaringite, laringotraheite, traheobronșite, bron- 
şiolite sau pneumonii. Pe fondul virotic iniţial, se grefează, de obicei, 
o infecţie bacteriană, cu haemophilus influenzae, pneumococ, strepto- 
coc piogen, stafilococ aureu, mai rar klebsiella pneumoniae, micoze 
sau fuzospirili. Un rol tot mai important joacă factorii toxici fizico- 
chimici, gazele și vaporii iritanţi, poluanţii atmosferici din zonele 
intens industrializate și condiţiile: climatice necorespunzătoare. Se 
adaugă factorii alergici, reprezentaţi de diferite substanțe organice 
şi anorganice, precum și microorganisme alergizante. 

Traheobronșitele sînt mai frecvente la copil şi adolescent, dato- 
rită căilor aeriene mai reduse ca lungime şi deci mai vulnerabile — 
precum şi carenţelor imunitare. 

Substratul morfopatologic al bronşitei acute constă în edem al 
mucoasei bronşice, infiltraţie cu leucocite şi hipersecreţie de mucus. 
Debutul este, de obicei, „gripal, cu frison, subfebră, cefalee, catar 
oculo-nazal, dureri retrosternale și tuse, la început uscată, pentru ca, 
după cîteva zile, să apară expectoraţia sero-mucopurulentă. Adeseori, 
virozei i se adaugă o infecție bacteriană; sputa devine mai consistentă, 
franc purulentă şi nu rareori hemoptoică. După 8—10 zile, tusea și 
expectoraţia scad ca intensitate și volum, continuindu-se adesea cu 
o stare trenantă, subfebrilă, cîteva săptămini. Această evoluţie pre- 
lungită se întilneşte la vîrstnici, taraţi, imunodeprimaţi, alcoolici sau 
cardiopaţi. 

La examenul radiologic al plămînului: imagine toracică normală. 

Examenul sanguin: la început leucopenie discretă, apoi, conco- 
mitent cu infecția bacteriană, leucocitoză moderată cu polinucleoză. 
Dintre formele clinice, merită a fi individualizată bronşita capilară, 
numită şi bronşiolita acută a copilului mic, cu simptomatologie dra- 
matică: dispnee, febră şi cianoză. 

Diagnosticul clinic al bronşitei acute este uşor, mai complicat 
este cel etiologic, deoarece punerea în evidenţă a virusului nu reu- 
seste decît în cca 500/, din cazuri, în etapa iniţială a bolii, înainte 
de instalarea sindromului clinic complet. Materialul de examinat 
proaspăt recoltat — sînge, spută sau spălătură faringiană — se ino- 
culează la șoarecele alb sau se incubează pe ou embrionat; eventual, 
se poate practica reacţia de fixare a complementului (cu titru sem- 
nificativ de cel puţin 1/16). 

La copilul mic, cu episoade bronșitice intercurente sau recidi- 
vante, se recomandă electroforeza, imunoelectroforeza sau testul de 
imunodifuziune radială, pentru a detecta un eventual sindrom de ca- 
rență imunitară anticorpică. 

Tratamentul trebuie să fie, în primul rînd, igieno-dietetic: re- 
paus, într-o atmosferă cu un grad ridicat de umiditate şi confort 
termic; ceaiuri calde, lapte, sucuri de fructe, băuturi slab alcoolizate. 
Tratamentul medicamentos, în formele ușoare, este exclusiv simpto- 
matic: antifebrile şi calmante ale tusei; codenal sau soluție de co- 
deină fosforică cu dionină clorhidrică aa. 0,10—0,20 g, în aqua lauro- 
cerasi sau apă distilată, 20—25 ml, de 3 ori pe zi, cîte 15—20 pică- 
turi sau preparate tipizate: Calmotusin, 3 X 15 pic. pe zi, sau Tusan. 
în faza a Il-a, de cocţiune a bronșitei, pentru a facilita evacuarea 
sputei, se administrează expectorante:; Sirogal, Trecid, sirop expec- 
torant, sirop de patlagină, în doze adecvate vîrstei bolnavului. Utili- 
zarea antibioticelor și chimioterapicelor se recomandă îndeosebi în 
cazurile mai severe, la copii şi vîrstnici cu tare biologice (Penicilină, 
Ampicilină, Tetraciclină, Biseptol), în doze uzuale. În formele tre- 
nante: Prednison (30—50 mg pe zi); Fenilbutazonă (200 mg de 3 ori 
pe zi) sau Indometacin (25 mg de 3 ori pe zi). | 

Profilaxia primară a bronșitei acute se realizează prin diagnosti- 
cul precoce şi tratamentul corect al tuturor infecțiilor acute ale căilor 
aeriene superioare. O asemenea profilaxie vizează în mod deosebit 
copiii cu antecedente ereditare încărcate (descendenţi din familii de 
bolnavi respiratori, bronșitici, emfizematoși, astmatici, familii de mari 
fumători etc.), cu unele deficite enzimatice ereditare sau cu malfor- 
maţii (deviații de sept, anomalii sinusale) congenitale. 

Vaccinarea antigripală, modificarea reactivității organismului față 
de infecţii prin alte mijloace biologice și factori naturali, sînt doar 
cîteva din măsurile profilactice posibile. 


5.3. BRONHOPNEUMOPATIA OBSTRUCTIVĂ CRONICĂ 
(BPOC) — BRONȘITA CRONICĂ, EMFIZEMUL 
| PULMONAR 


Noţiunea de BPOC a fost propusă şi adoptată din necesităţi prac- 
tice, de terminologie (Simpozionul CIBA, 1959), ca un concept clinice 
menit să înlăture confuzia generată de utilizarea unor denumiri dife- 
rite pentru tablouri clinice similare sau chiar identice, ale unor su- 
ferinţe din sfera patologiei bronhopulmonare. 


În forma sa iniţială, a fost conturată ca un sindrom caracteriza 
prin prezența unuia sau a.mai multora din următoarele simptome: 
tuse cronică sau recurentă, cu expectoraţie, în cele mai multe zile din 
cel puţin 3 luni în 2 ani consecutiv și/sau dispnee permanentă sau 
intermitentă, a cărei gravitate variază spontan sau sub tratament. 


Acreditind de la început ideea că toate aceste simptome nu tre- 
buie să fie produse de boli cardiace sau pulmonare bine definite 
(cardiopatii decompensate, tuberculoza pulmonară, pneumonii, bron- 
şiectazii, supuraţii pulmonare, pneumoconioze, procese tumorale 
bronhopulmonare, deformări ale coloanei Și cutiei toracice etc.), re- 
zultă, prin excludere, că la realizarea sindromului nu puteau con- 
tribui decît bronşita cronică, emfizemul pulmonar și astmul bronsic. 


Asocierea celor trei afecțiuni într-un asemenea cadru clinic era, 
și încă pare justificată de faptul că, în pofida unor particularităţi cli- 
nice neesenţiale, ele au comun următoarele trăsături caracteristice: 
un sindrom de obstrucţie bronşică, permanent în bronşita cronică 
și în emfizemul pulmonar, intermitent (paroxistic) în astm; prezintă, 
în mod evident, între ele unele interferenţe etiopatogenetice, dar şi 
unele aspecte încă incomplet elucidate (în acest sens se cunoaşte un 
număr impresionant de factori de risc, declanșanţi sau precipitanțţi, 
dar adevăratul factor etiologic poate rămîne adesea necunoscut); evo- 
luţia lor în timp duce la instalarea hipertensiunii arteriale pulmonare 
(element comun cu alte afecţiuni respiratorii sau cardiace grave), iar 

în stadiul final, spre cordul pulmonar cronic şi insuficienţă cardio- 
respiratorie ireversibilă. 

Astfel privit și înţeles, conceptul de BPOC a fost acceptat ca o 
denumire de lucru, constituind un diagnostic de primă etapă pentru 
desemnarea unui grup de suferinţe bronhopulmonare cu manifestări 
clinice asemănătoare care pot fi adesea întilnite ca boli asociate (em- 
fizem pulmonar cu bronșită cronică, astm bronșic cu emfizem pulmo- 
nar, astm cu bronșită etc.), sau ca forme intermediare de trecere 
(bronșită „astmatiformă“, bronhoemfizem etc.) l 

Ulterior, astmul bronşic s-a desprins din acest sindrom și în pre- 
zent este abordat şi tratat ca entitate clinică de sine stătătoare; nu 
este însă mai puţin adevărat că atît bronșita cronică, cît şi emfize- 
mul pulmonar nu au dispărut ca denumire, dar nici ca forme clinice 
de exprimare, în accepțiunea clasică a cadrului lor nosologic. 

Unele deosebiri în ceea ce priveşte evoluţia lor în timp, precum 
si particularităţile inerente de ordin terapeutic impuse de aceasia, 
pretind, în toate cazurile, medicului practician, stabilirea unui diag- 
nostic cît mai precis, morfologic şi funcţional, chiar dacă, în stadiile 
avansate de boală şi mai ales în formele intricate, diferenţierile diag- 
nostice devin din ce în ce mai dificil, dacă nu chiar imposibil de 
realizai. 

Din aceste motive, în prezent, dar mai ales în viitor, medicina 
modernă va pune un accent deosebit pe acţiunile care vizează de- 
pistarea activă şi precoce a BPOC, în stadiile incipiente de boală, 
prin metodologi, pe cît de simple şi accesibile, pe atît de eficiente, 
așa cum sînt, de exemplu, anchetele efectuate în marea masă a popu- 
laţiei prin fişe-chestionar axate în principal pe simptomele clinice 
de bază: tuse, expectoraţie, dispnee. 

A. Bronșita cronică este definită ca o inflamație difuză, autonomă 
şi nespecifică a bronşiilor, la realizarea căreia pot contribui o multi- 
tudine și diversitate de factori endogeni și din mediul înconjurător. 
Factorul infecțios poate fi frecvent întîlnit dar prezenţa acestuia nu 
este întotdeauna obligatorie pentru realizarea bolii. | 

Clinic se manifestă prin tuse productivă cronică sau recurentă 
timp de minimum trei luni consecutiv, în cel puţin doi ani consecutiv. 

Morfopatologic, e prezentă o hiperplazie şi hipertrofie a glande- 
lor mucoase din submucoasa bronşiilor cartilaginoase (creşte indi- 
cele Reid), iar la nivelul bronșiilor mici apar, în mucoasă, celule de 
tip inflamator, se constată hiperplazia celulelor caliciforme, edem, 
dopuri de mucus în lumen, hipertrofia musculaturii netede și fibroză 
peribronşică. | 

Diagnosticul pozitiv se bazează, în primul rînd, pe datele clinice, 
respectiv pe decelarea anamnestică, eventual, a unor antecedente fa- 
miliale încărcate (descendența din familii de bolnavi respiratori) ŞI, 
în mod special, pe recunoașterea episoadelor de tuse productivă în 
cele mai multe zile din trei luni, timp de cel puţin doi ani consecutiv. 

Aceste date trebuie să fie întotdeauna completate ṣi coroborate 
cu factorii etiologici, care vor fi decelaţi și identificaţi pentru fiecare 
individ în parte, precum și cu rezultatele examenului clinic şi ale 
investigaţiilor paraclinice corespunzătoare. 

Din multitudinea și diversitatea factorilor ce pot fi incriminaţi 
în etiopatogeneza bronşitei cronice menționăm: 

Factorii de ordin familial şi genetic, care trebuie consideraţi ca 
avînd un rol important. 

În practica medicală de ambulatoriu, sînt cunoscute familii în 
care bronșita cronică și emfizemul pulmonar, astmul bronşic, alergii 
ale căilor aeriene superioare sau alte manifestări alergice se întîlnesc 
mult mai frecvent. 

a. Predispoziţia ereditară pentru aceste boli este în prezent ac- 
ceptată şi argumentată de studiile efectuate pe germenii monozigoți, 
chiar dacă modalitatea de transmitere genetică continuă să rămînă 
încă neclară (ROLAND H., INGRAM JR. 1987). 

În mod experimental, s-a dovedit că integritatea structurală a 
elastinei şi colagenului pulmonar depinde de concentraţia alfa,-anti- 
tripsinei (normal 250 mg0/), enzimă care asigură protecţia plămînu- 
lui față de acţiunea proteazelor eliberate de leucocite (INGRAM JR. 
1982). 

Homozigoţii ZZ şi SS, care au un titru de alfa,-antitripsină sub 
90 Mg», fac un emfizem panlobular sever, predominant la bazele 
pulmonare, în decursul celei de a treia sau a patra decadă a vieții; 
heterozigoţii MZ și MS au şi ei un titru mai scăzut de alfa,-anti- 
tripsină (între 50 mg şi pînă la 250 mg), ceea ce ar putea conferi 
un risc crescut de îmbolnăvire (ROLAND, H., INGRAM, JR., 1987). 
Rolul factorului familial este scos convingător în evidenţă de rezul- 
tatele studiilor efectuate pe descendenţii din familiile de fumători; 
aceștia se îmbolnăvesc mult mai frecvent de boli respiratorii acute 
ȘI au o mai mare predispoziţie pentru a face sindroame respiratorii 
obstructive cronice. Aceste rezultate se pare că sînt atribuite mai 
mult poluării cu fum de tutun a mediului de coabitaţie decît factoru- 
lui genetic (TSCHOPP, J. M. 1983). 

b. Poluarea atmosferică din marile aglomerări urbane intens in- 

dustrializate are, incontestabil, o legătură directă cu incidența bolii 
ȘI mortalitatea prin BPOC. 
„_ În acest sens, sînt citate diferențe, statistic semnificative, privind 
incidența bronșitei cronice (în Anglia fiind de 39,20/ pentru Londra 
„Şi de 39,4% în mediul rural); totodată se semnalează o strînsă core- 
lare a episoadelor de reactivare și agravare a bolii cu perioadele de 
intensificare a poluării atmosferice cu particule fine de substanţe 
organice şi/sau minerale (cu dimensiuni sub 1 micron), dar mai ales 
cu bioxid de sulf (S0,). 

Efecte defavorabile asemănătoare manifestă și expunerile la po- 
luanţii profesionali la nivelul locurilor de muncă. Acestea sînt mai 
exprimate la muncitorii care își desfăşoară activitatea în mediu cu 
pulberi, gaze iritante, solvenţi organici, în industria maselor plas- 
tice etc. | 

c, Factorul infecțios, adesea prezent, acționează mai ales ca pre- 
cipitant şi agravant al decompensărilor respiratorii. Etiologia virală 
sau bacteriană este recunoscută în peste 50/ din cazuri; pneumo- 
cocul şi haemophilus influenzae sînt cei mai frecvenți agenţi in- 
fecţioşi întilniţi. , ' 

d. Fumatul este, incotestabil, cel mai important, mai răspîndit 
și mai bine corelat factor cu BPOC și, în special, cu bronşita cronică. 

Este cunoscut faptul că fumul de tutun alterează motilitatea ci- 
liară, inhibă funcţia macrofagelor alveolare și contribuie la hiper- 
plazia și hipertrofia glandelor mucoase. 

Toată lumea este de acord că fumatul are un rol nefast atît 
asupra sănătăţii celui care fumează, cît şi asupra anturajului fumă- 
torului. În literatura de specialitate abundă datele cu privire la 
acest subiect; noi ne mărginim să menţionăm doar că frecvenţa com- 
plicaţiilor bronșitice și absenteismul şcolar este semnificativ mai 
mare la copiii din familiile de fumători. În ceea ce priveşte bron- 
șita cronică, cităm un studiu al lui MANU, P., care estimează la 3809, 
incidența acesteia la fumători, față de numai 9,50%, la nefumători. 

Referitor la acest ultim factor, trebuie să subliniem că opiniile 
sînt unanime și convergente în a-i acorda un rol major atît în etio- 
patogeneza cît și în evoluţia BPOC. 

Examenul clinic obiectiv al aparatului respirator, mai ales în 
stadiile incipiente de boală, furnizează date sărace în sprijinul diag- 
nosticului de bronșită cronică. Cînd sînt prezente, acestea se traduc 
prin murmur vezicular înăsprit şi expir prelungit, eventual raluri 
bronșice uscate (sibilante și ronflante) și/sau umede (subcrepitante), 
dar care, prin ele însele, nu constituie argumente diagnostice defi- 
nitorii. 

De alifel, pentru stadiul precoce al bronșitei cronice, nici exa- 
minările paraclinice uzuale nu contribuie la diagnostic mai consis- 
tent. 

Examenul radiologic obişnuit (scopic, grafic) nu pot evidenția, în 
acest stadiu, modificări apreciabile sau caracteristice. Efectuarea lui 
în asemenea circumstanţe poate fi mai justificată pentru diagnosticul 
diferenţial cu alte suferințe bronhopulmonare, care ar putea eventual 
evolua sub masca unei simptomatologii de tip bronșitic. | 

Bronhografia, ca de altfel şi bronhoscopia, sînt metode invazive 
de investigație, grevate adesea de riscuri deloc neglijabile pentru 
bolnavi; introducerea substanțelor iodate radioopace, vîscoase, în 
arborele traheobronșic, la bolnavi cu sindrom bronhoobstructiv, ade- 
sea şi alergici, poate provoca accidente regretabile. Bronhoscopia cu 

fibroscop flexibil a atenuat mult din dificultăţile examinării și a 
lărgit apreciabil cîmpul de cuprindere a teritoriului bronşic, dar la 
fel ca şi bronhografia, nu poate fi utilizată ca mijloc curent de exa- 
minare în masă. 

Examenul bacteriologic al sputei devine necesar în situaţiile în 
care se exacerbează tusea şi creşte purulența expectoraţiei, la bolnavi 
cu frisoane, febră; efectuarea lui corectă (în scopul identificării flo- 
rei microbiene și testarea sensibilităţii la antibiotice) se realizează, 
preferabil, prin tampon steril tuşit deasupra laringelui, pentru a 
evita contaminarea cu flora microbiană bucală, care nu este identică 
cu cea de la nivelul bronşiilor. 

Explorarea funcţiilor pulmonare prin mijloacele spirometrice 
uzuale nu poate fi utilizată în mod obișnuit ca mijloc de diagnostic 
în stadiile incipiente ale bronșitei cronice, cu toate că se cunoaşte 
că obstrucţia bronşică începe de timpuriu (precede semnele clinice) 
la nivelul căilor aeriene mici (bronșiolele din generaţia a VI-a, cu 
diametrul sub 2 mm). Scăderea capacităţii vitale (CV), a volumului 
expirator maxim pe secundă (VEMS) şi a indicelui TIFFENEAU 
(VEMS X 100/CV) se înregistrează doar în stadiile avansate de boală. 


Corelarea acestor rezultate cu datele clinice poate avea o valoare 
importantă în stabilirea diagnosticului stadial, în aprecierea rezul- 
tatelor terapeutice obţinute şi, deosebit de util, efectuarea acestor 
probe în dinamica procesului morbid, poate permite sesizarea mo- 
mentelor critice în evoluţia sindromului obstructiv, situaţii care im- 
pun asistarea de urgenţă a acestor bolnavi în serviciile de terapie 
intensivă. | 

Bronsita. cronică evoluează în trei stadii clinice (adaptare după 
British Medical Research-Council): 

I Bronșita cronică simplă caracterizată prin: tuse, expectoraţie in- 
termitentă, rareori dispnee la efort, uneori prezenţa ralurilor bron- 
șice uscate. Rezultatele explorărilor funcţionale respiratorii uzuale 
sînt în limite normale; 

II Bronșita cronică recidivantă: tuse mai persistentă cu expecto- 
ratie mai bogată, mucopurulentă și chiar purulentă, dispnee la efort 
cu caracter progresiv, raluri bronșice uscate (predominant sibilante) 
și umede (suberepitante). Rezultatele explorărilor funcţionale respi- 
ratorii se situează în limite normale sau sînt nesemnificativ dimi- 
nuate; | 

III Bronșita cronică obstructivă (bronhoemjizem): tuse și expec- 
toraţrie abundentă și persistentă, dispnee permanentă (şi/sau în re- 
paus) facies infiltrat, cianotic, globii oculari proeminenţi, privirea 
fixă, toracele dilatat (tinde spre forma „în butoi“), iar rezultatele 
probelor spirometrice înregistrează valori scăzute (indicele Tiffeneau 
ajungînd cel mult pînă la 700/, din valorile teoretice). 

B. Emfizemul pulmonar este definit pe criterii morfologice și 
exprimă o alterare anatomică a plăminilor, caracterizată printr-o 
„distensie anormală a spaţiilor aeriene situate distal de bronşiolele 
terminale, nerespiratorii, însoţită de modificări destructive ale pere- 
ţilor alveolari“ (ROLAND, H., INGRAM, JR., 1987). 

Distensia alveolelor pulmonare fără destrucția pereților alveolari, 
așa cum poate fi întîlnită prin obstrucția unei bronșii („emfizemul 
localizat), sau prin relaxarea parenchimului pulmonar sănătos („em- 
fizemul compensator“), defineşte în mod corect starea de hiperin- 
flaţie pulmonară, modificare ce nu trebuie confundată cu emfizemul 
pulmonar propriu-zis. 

În funcție de unele particularităţi ale mecanismului patogenetic 
pot fi realizate mai multe variante topografice de emfizem, care au 
o semnificație prognostică diferită. 

a. Emjizemul centrolobular (,„,postobstructiv“) se caracterizează 
prin distensia și destrucția pereţilor alveolari cu localizare limitată 
în teritoriul bronşiolei respiratorii și a canalelor alveolare din cen- 
trul lobulului pulmonar. Deoarece, în general, la periferia lobulului, 
leziunile sînt discrete, această formă de emfizem, realizată în prin- 
cipal prin mecanism obstructiv, păstrează încă un interval de timp 
relativ îndelungat anumite rezerve funcţionale. 

b. Emfizemul .panlobular afectează concomitent atît centrul cît 
și periferia lobulului, realizînd leziuni destructive extinse, care mic- 
șorează apreciabil difuziunea alveolocapilară și scad proprietăţile 
elastice ale plămînului. În determinismul acestei forme se admite că 
unele deficiențe enzimatice ereditare (deficitul de alfa,-antitripsină) 
ar juca un rol important. 

Studiile bazate pe rezultatele examinărilor necroptice efectuate 
. la foștii bolnavi cu BPOC atestă existenţa ambelor tipuri de leziuni 
emfizematoase în același plămîn, dar, de obicei, predomină una din 
ele. În stadiile avansate de boală, cînd alterările parenchimatoase 
sînt foarte exprimate şi extinse, practic este aproape imposibil de 
diferențiat cele două forme coexistente. 

c. În afara emfizemului de tip centrolobular şi panlobular, care 
reprezintă de altfel principalele tipuri de distensie și destrucție al- 
veolară, mai sînt descrise și alte forme, dar care au o mai mică im- 
portanță din punct de vedere funcțional. 

Menţionăm în acest sens emfizemul „bulos“ cu distensii mari (cu 
diametru peste 1 cm), probabil congenital, emfizemul pericicatriceal 
(localizat în jurul cicatricelor pulmonare), emfizemul paraseptal (can- 
tonat la periferia lobulului, în apropierea pleurei), deseori responsabil 
de producerea pneumotoracelui spontan, emfizemul cu mecanism de 
supapă, la nivelul unei bronșii lobare (emfizemul lobar congenital 
la copii) etc. i 

Într-un anumit stadiu de evoluţie a emfizemului devin deja evi- 
dente clinic unele degradări ale componentelor aparatului toraco- 

pulmonar: orizontalizarea coastelor, creșterea diametrelor toracice, 
diminuarea freamătului pectoral, hipersonoritate pulmonară, murmur 
vezicular diminuat, cu expir prelungit, iar, radiologic, se poate ob- 
serva aplatizarea cupolelor diafragmatice, deschiderea mai largă a 
sinusurilor costodiafragmatice, hipertransparența plămânilor; imagi- 
nile vasculare pulmonare nu ating periferia plămînului, verticaliza- 
rea cordului (inima în picătură“), creşterea spaţiului clar retroster- 
nal peste 3 cm. 

Subliniem faptul că aceste semne clinice şi radiologice apar tîr- 
ziu şi devin evidente doar atunci cînd leziunile destructive au afec- 
tat peste 500/, din parenchimul pulmonar. 

Situaţia este asemănătoare şi în ceea ce privește datele furnizate 
de explorările funcţionale respiratorii. 

Iniţial se înregistrează o creştere a volumului rezidual (VR) și a 
capacităţii pulmonare totale (CPT), urmată de scăderea CV şi VEMS, 
alterarea proprietăţii elastice a plămînului (creşterea complianţei 
statice) și bineînţeles diminuă progresiv perfuzia şi difuziunea al- 
veolo-capilară. | 

Toate aceste tulburări funcţionale apar însă și ele în stadii mai 
avansate de boală, respectiv, după ce peste 3004, din parenchimui 
pulmonar a suferit modificări de tip emfizematos. 

În ceea ce privește prevalența emfizemului pulmonar, aceasta este 
dificil de apreciat. Datele, bazate pe rezultatele studiilor necroptice, 
atestă că leziunile emfizematoase se dezvoltă începînd cu decada a 
cincea de viaţă şi, aproximativ 650/ la bărbaţi şi 250/, la femei, după 
această vîrstă, prezintă alterări caracteristice mai mult sau mai puţin 
extinse. 


C. Bronşita cronică şi emfizemul pulmonar, în stadiile avansate, 
evoluează în mod obișnuit asociat şi realizează sindromul de BPOC, 
în cadrul căruia fiecare din cele două componente își aduce contri- 
butia la realizarea tabloului clinic al suferinţei bolnavului. Mai frec- 
vent, una din ele este predominantă, atît pe plan clinic cît şi func- 
tional, ceea ce, în astfel de situaţii, permite conturarea diagnostică 
a unui BPOC tip bronșită cronică sau tip emfizem, element cu va- 
loare importantă din punct de vedere terapeutic și prognostic. 

Pentru orientarea practică a medicului din ambulatoriu sînt pre- 
zentate succint principalele caracteristici, precum şi unele corelaţii 
clinico-funcţionale ale acestor două forme, care reprezintă cele mai 
expresive modalităţi clinice de exprimare a BPOC. 

a. BPOC de tip bronșită cronică este mai frecvent întilnită la marii 
fumători, cu antecedente familiale încărcate (familii de fumători, de 
tuşitori etc.) şi care prezintă în trecutul lor lungi perioade (mai mulţi 
ani) de tuse cu expectoraţie. 

Dacă inițial tusea și expectoraţia au un caracter sezonier (în ano- 
timpurile umede și reci), în decursul anilor aceste simptome se agra- 

vează progresiv, episoadele de agravare cresc ca frecvenţă și durată, 
ajungînd, în cele din urmă, să se menţină permanent. 

Acești bolnavi au, de obicei, un exces ponderal, faciesul este 
mai infiltrat, culoarea este albastară-violacee („blue bloaters*), dar 
încă o bună perioadă de timp nu prezintă dispnee în repaus. Auscul- 
tatoric se percepe constant murmurul vezicular înăsprit, cu expirul 
prelungit şi numeroase raluri bronșice (sibilante, ronflante, sub- 
crepitante). 

O parte din bolnavi solicită ajutorul medical în stadiul în 
care își face apariţia și se instalează dispneea la efort, simptom care 
trădează deja existenţa unui sindrom obstructiv mai exprimat. Core- 
lată cu datele spirometrice, dispneea la efort se instalează constant 
atunci cînd VEMS este mai mic decît 500/ din valorile teoretice. 

Mai rar, unii bolnavi apelează la medic abia atunci cînd au de- 
venit manifeste semnele de insuficiență cardiacă dreaptă; examenul 
clinic evidenţiază turgescenţa jugularelor, stază hepatică, edeme pe- 
riferice, iar cardiac se poate auzi un galop protodiastolic și, uneori, 
un suflu holosistolic tricuspidian (augumentat în inspiraţie), care 
trădează o insuficienţă valvulară tricuspidiană funcțională. 

Radiologic, se remarcă trama bronhovasculară accentuată, vo- 
lumul cardiac crescut, arterele pulmonare dilatate, în schimb cupo- 
iele diafragmatice își păstrează aspectul normal. 


Modificările gazelor sanguine pot fi rezumate la scăderea PaO, 
şi creșterea cronică a PacO,;. | | 


Pe acest fond de evoluţie cronică, se pot suprapune, intermitent, 
episoade de insuficiență respiratorie acută declanșate mai ales de 
reactivări infecțioase supraadăugațe, sau accidente embolice, insta- 
larea unui pneumotorace spontan, insuficiență ventriculară stîngă 
acută, precum şi de administrarea unor medicamente sedative, som- 
nifere, antitusive etc. E 


În asemenea condiţii, starea generală a bolnavilor se alterează 
brusc, dispneea se menţine și în repaus şi se agravează progresiv 
(chiar şi la valori ale VEMS mai mari de 250% din valorile teoretice), 
bolnavii devin mai cianotici, somnolenţi, edematoşi, dar, în ciuda 
dramatismului său, simptomatologia clinică păstrează încă în mod 
repetat un anumit grad de reversibilitate sub tratament. Datorită 
acestui fapt, în evoluţia BPOC tip bronșitic pot fi traversate mai 
multe episoade de insuficiență respiratorie acută, dar, chiar în con- 
diții de spitalizare, mortalitatea în cursul fiecărui puseu poate atinge 
pînă la 300%, iar supraviețuirea după 5 ani de la apariţia primului 
accident este de numai 15—200/, ceea ce reprezintă o situaţie de-a 
dreptul dezolantă. 

b. BPOC de tip emfizem se caracterizează în special prin antece- 
dente îndelungate de dispnee la efort și mai rar cu tuse discretă, 
eventual cu expectoraţie, mai ales mucoasă, puţin abundentă. 

Este vorba de bolnavi de tip astenic, slabi, dispneici, cu tahip- 
nee, dar cu expirul prelungit. Mușchii respiratori accesorii sint puşi 
vizibil în acțiune şi îr” inspiraţie, sternul este proiectat în sus şi îna- 
inte, apare tirajul intercostal inferior, iar jugularele turgescente în 
expiraţie se golesc în inspiraţie; în poziţia şezind, aceşti bolnavi stau 
instinctiv aplecaţi înainte («pink puffers*). 

Examenul clinic poate evidenția, la percuție, hipersonoritate pul- 
monară, murmur vezicular diminuat și expirul prelungit, rareori cu 
discrete raluri bronșice. Șocul apexian este imperceptibil sau slab 
bătut, în schimb se pot observa pulsaţiile ventriculului drept în re- 
giunea subxitfoidiană. 

Examenul radiologic şi explorările funcţionale respiratorii pot 
evidenția modificările care au fost deja descrise atunci cînd s-a pre- 
zentat emfizemul pulmonar; din cauza polipneei PaO, se menţine 
în general în jur de 60—70 mmHg iar PaCO, este normală sau chiar 
scăzută (35—40 mmHg). 

În ceea ce privește modalitatea de evoluţie a acestei variante cli- 
nice a BPOC, se constată că ea este punctată mult mai rar de acci- 
dente infecțioase acute bronşitice; atunci cînd totuși acestea survin 
ele precipită rapid instalarea unei insuficiențe respiratorii acute, 
ireversibile, care, în asemenea cazuri, constituie, de obicei, episodul 
evolutiv terminal. 

În afara complicaţiilor infecțioase, evoluţia se continuă prin agra- 
varea progresivă şi ireversibilă a dispneci, care devine permanentă 
atunci cînd VEMS scade la 25% din valorile teoretice; posibilităţile 
şi rezultatele terapeutice în asemenea stadii sînt extrem de mo- 
deste şi limitate. 

Nu putem încheia această succintă prezentare a celor două ti- 
puri evolutive mai expresive de BPOC fără a avertiza medicul prac- 
tician că, între acestea, există, în mod obișnuit, o multitudine de 
forme clinice cu caractere intermediare. 

Tratamentul BPOC, în stadiile clinice manifeste, trebuie subliniat 
de la început, este paleativ şi cu rezultate în general modeste. 

Obiectivele terapeutice fundamentale care pot fi propuse sînt 
următoarele: diminuarea gradului de obstrucţie bronșică; oprirea 
sau cel puţin încetinirea evoluţiei bolii și alterării funcţiilor pul- 
monare; recuperarea și fructificarea judicioasă a rezervelor funcţio- 
nale restante. 

a. Dezobstrucţia bronșică se poate realiza, în principal, prin com- 
baterea bronhospasmului și prin fluidificarea şi favorizarea elimi- 
nării secreţiilor. | 

Bronhospasmul poate fi influenţat eficient prin utilizarea medi- 
camentelor din grupul bronhodilatatoarelor majore: simpaticomime- 
tice, respectiv betasimpaticomimetice (neselective sau selective); pa- 
rasimpaticolitice; bazele xantice; hormonii corticoizi. - 

Utilizarea acestor medicamente pretinde medicului practician cu- 
noașterea amănunţită a indicaţiilor și contraindicaţiilor generale şi 
individuale, posologia corectă, precum și posibilele interacțiuni, în 
sens pozitiv sau negativ, care ar putea recomanda sau contraindica 
asocierea lor în scop terapeutic. 

Deoarece ele ocupă locul principal în tratamentul manifestărilor 
clinice acute ale astmului bronsic, toate aceste aspecte atît de im- 
portante trebuie abordate mai detaliat (vezi astmul bronșic). | 

Utilizarea betasimpaticomimeticelor pentru combaterea bronho- 
spasmului în bronșita cronică (BPOC tip bronșitic) poate duce la 
ameliorarea toleranţei la efort a acestor bolnavi. 

Se apelează, după disponibilităţi, la preparate neselactive (acţio- 
nează atît asupra receptorilor beta, miocardici cît şi a celor beta, 
bronşici), sau selective (cu acţiune numai pe receptorii beta, bron- 
şici). 

Dintre preparatele neselective menţionăm: bronhodilatin (Izo- 
prenalina) tablete a 10 mg, se administrează sublingual 1—2 ta- 
= blete, la 12 ore interval, sau în soluţie pentru aerosoli 0,3070, 3—4 
 administrări pe 24 ore; alupent (Orciprenalină) sub formă de aero- 
soli, 750 mg pe doză, repetat de 2—3 ori pe 24 de ore, sau alte 
preparate comergiale din același grup, în doze asemănătoare. 

Beta,-simpaticomimeticele cu acțiune selectivă, mai frecvent uti- 
lizate, sînt: ventoline (Salbutamol), comprimate a 2 mg, administrat 
de 3 ori cîte un comprimat sau sub formă de aerosoli, 3—4 inhala- 
ţii pe 24 de ore; bricanyl (Terbutaline), comprimate de 2,5 mg, sau 
aerosoli, în doză de pînă la 3 comprimate, sau 3—4 inhalaţii pe 24 
de ore, și berotec. (Fenoterol), sub formă de aerosoli, pînă la 3—4 
doze inhalate pe 24 de ore. t3 r 

În general, dozele utilizate sînt mai mici decît cele din astmul 
bronșic, iar durata tratamentului este, de obicei, scurtă, în medie 
14—18 zile şi este determinată de toleranța bolnavului, ameliora- 
rea simptomatologiei subiective și îmbunătăţirea VEMS. 

Parasimpaticoliticele își au indicaţia mai mult pentru potenţarea 
efectului bronhodilatator - al betasimpaticomimeticelor. Utilizarea 
preparatelor clasice este mult limitată de unele efecte secundare (us- 
căciunea mucoaselor, creșterea vîscozității secreţiilor, tahicardie, tul- 
burări de ritm etc.). Aceste inconveniente par să fie eliminate prin 
folosirea preparatelor neresorbabile sub formă de aerosoli, cum este 
de exemplu bromura de ipraatropium (Atrovent). ii 

Unele asocieri, sub formă de soluţie pentru inhalaţii conținînd 
0,05 mg fenoterol și 0,02 'mg bromură de ipraatropium pe doză 
(Berodual), administrate în 3—4 prize pe 24 de ore, par sa deschidă 
noi perspective terapeutice (CHARPIN, dJ,); 

Reprezentanții bazelor xantice manifestă, de asemenea, un efect 
bronhodilatator major și stimulant respirator. Administrarea lor este 
justificată în primul rînd la toţi bolnavii la care sînt contraindicate 


247 


CE Scanned with OKEN Scanner 


betasimpaticomimeticele sau în situaţiile în care acestea nu au dał 
rezultatele scontate. 

Preparate ca miofilina sau eufilina, în doze de 0,05—0,10 g, sub 
formă de comprimate, prescripţii magistrale împreună cu alte sub- 
stanţe bronhodilatatoare sau 'sub formă de supozitorii (0,35 g), admi- 
nistrate de 2—3 ori pe 24 de ore, pot realiza ameliorări clinice 
satisfăcătoare; aceleași rezultate se pot obţine și prin administrarea 
formelor injectabile (240 mg pe fiolă), fie în injecții intravenoase 
lente, fie în perfuzie. 

Bazele xantice nu se administrează de regulă concomitent cu 
simpaticomimeticele (pericol de fibrilaţie ventriculară!); se evită 
utilizarea lor pe stomacul gol (efect iritant asupra mucoasei gas- 
trice), sau spre seară (provoacă uneori stare de agitaţie, insomnie). 

Marea noutate în tratamentul cu baze xantice o constituie însă 
apariţia formelor cu acţiune prelungită (retard) și cu administrare 
orală. Menţionăm cîteva preparate cu titlu informativ: Armophylline, 
Cetraphilline, Dilatrane, Theopexine, Theostat etc. 

Preparatele cortizonice nu au propriu-zis un efect bronhodilata- 
tor. Ele acţionează ca antiexudative și modifică reactivitatea bron- 
șică faţă de acţiunea drogurilor bronhodilatatoare. Din aceste motive, 
administrarea lor poate completa sau întări efectele bronhodilata- 
toarelor majore fiind indicate mai ales cînd componenta exudativă 
este mai exprimată. 

Se utilizează în mod obișnuit doze mici de 20—30 mg prednison, 
într-o singură priză (dimineaţa) și pe durată scurtă de 2—4 săp- 
tămîni. 

Se pot obţine ameliorări evidente ale stării generale şi, în parte, 
și ale funcțiilor respiratorii. 

Fluidijicarea şi eliminarea secrețiilor se poate realiza prin mai 
multe modalităţi şi mijloace: în primul rînd, printr-o corectă şi 
judicioasă hidratare a bolnavului (ceaiuri, băuturi calde), atunci 
cînd aceasta nu este contraindicată din alte cauze; drenajul bronșic 
postural precedat sau nu de aerosoli cu bronhodilatatoare şi muco- 
litice), însoţit de exerciţii de tuse şi expectoraţie; utilizarea medica- 
mentelor expectorante şi mucolitice, care se bucură încă de 
o largă răspîndire în practica medicală, dar a căror eficacitate, 
în prezent, este discutabilă și de către unii chiar contestată 
(ISCHOPP, J. M.). Administrarea de medicamente care stimulează 
secreția bronșică (guaiacolul și derivații — Trecid, Sirogal, sărurile 
minerale şi în special iodura de K, benzoaţul de Na etc.) apare ca 
nepotrivită la asemenea bolnavi, care au şi așa un volum mai mare 
de secreţii, dificil şi insuficient vehiculate de aparatul ciliar; stimu- 
larea în plus a producerii acestora prin mijloace medicamentoase 
nu ar face decît să îngreuneze și mai mult situaţia. 

Pe de altă parte, substanţele secretolitice ca: tiolii (derivații de 
cisteină — Fluimucil, Mucosolvin), sau brofimen (Bromhexin, Bi- 

solvon), enzimele protcolitice etc., prin modificarea fluidităţii și 
viscoelasticității secreţilor bronșice (prin modificări calitative și can- 
titative ale „fazei sol“) pot determina uneori scăderea apreciabilă 
a clearance-ului mucociliar, cu rezultate nefavorabile din punct de 
vedere terapeutic (T. C. MEDICI). 

Concluzia care se desprinde este că aceste substanțe, adminis- 
trate în doze terapeutice, nu ameliorează „nici simptomele, nici 
semnele, nici funcţia pulmonară“. Dacă la aceasta se mai adăuga Și 
prezența unor efecte secundare supărătoare (mai ales după iodura 
de K la 15—400/ din bolnavi: arsuri gastrice, iritaţii ale mucoaselor, 
ptialism, acnee, inhibarea funcţiei tiroidiene, fenomene alergice 
etc.), rezervele exprimate faţă de tratamentul cu expectorante par 
pe deplin justificate. 

b. Oprirea sau încetinirea deteriorării funcțiilor pulmonare se 
realizează, în principal, prin prevenirea și tratarea energică a reacti- 
vărilor infecțioase acute. 

Acestea survin mult mai frecvent în evoluţia BPOC tip bronșitic, 
dar păstrează încă un apreciabil potenţial de reversibilitate și inter- 
ferează mult mai rar tabloul clinic al celei de tip emfizem, dar 
atunci cînd acest lucru se produce, imprimă acestei suferinţe un 
caracter grav de evoluţie, adesea ireversibil, constituind, pentru 
multi bolnavi, episodul final letal. 

Etiologia bacteriană sau virală a acestori reactivări infecțioase 
este prezentă practic la peste 500/ dintre bolnavii cu BPOC. Cei 
mai frecvenți agenţi infecţioşi întilniţi sînt mai ales pneumococii, 
" haemophilus influenzae şi diferite virusuri. | 

Clinic, sporirea bruscă a purulenţei, viscozităţii și cantităţii ex- 
pectoraţiei, însoţită' adesea și de febră, trădează, de obicei, etiologia 
bacteriană a reactivării. 

Dacă este vorba de un bolnav care în asemenea împrejurări nu 
a mai folosit un tratament antibiotic, este recomandabil ca, la înce- 
put, să se efectueze un examen bacteriologic corect al sputei, iar 
tratamentul antibiotic să fie aplicat în funcţie de rezultatele furni- 
zate de antibiogramă, 


La bolnavii care au avut însă repetate episoade infecțioase în 
antecedente, se poate recomanda, în mod practic, începerea trata- 
mentului antibiotic, chiar şi fără efectuarea examenului bacterio- 
logic. | 

În asemenea cazuri, bolnavii sînt sfătuiți să recurgă la antibio- 
ticul care şi-a demonstrat eficacitatea în tratamentul puseului in- 
fecţios anterior, de regulă, Ampicilina sau Eritromicina (în caz de 
alergie la Penicilină), în doze de 500 mg, administrate în 4 prize 
pe 24 de ore, constituind tratamentul de elecţie în astfel de situaţii. 
Asocierea Eritromicinei cu Sulfametoxazol s-a dovedit a fi eficace 
Şi în infecțiile cu haemophilus influenzae. 

Tratamentul antibiotic trebuie menţinut în medie 7—10 zile. iar 
în caz de eșec este recomandabil ca acești bolnavi să fie internaţi în 
serviciile spitalicești pentru examinări bacteriologice speciale și 
măsuri terapeutice mai complexe, eventual în serviciile de terapie 
intensivă. 

în mod obișnuit, antibioterapia se aplică concomitent cu trata- 
mentul bronhodilatator şi de fluidificare şi drenare a secrețiilor, sau 
cu alte mijloace terapeutice necesare pentru prevenirea și comba- 
terea insuficienţei respiratorii acute (oxigenoterapia, sîngerarea, de- 
pleţia hidrosalină etc.). 

Subliniem din nou faptul că dacă în BPOC tip bronșitic, amelio- 
rările şi revenirile sînt încă posibile o anumită perioadă de timp, 
în cea de tip emfizematos, rezultatele terapeutice sînt foarte mo- 
deste; medicul practician încearcă să influenţeze prin tratament tot 
ceea ce este accesibil, dar pentru ameliorarea prognosticului acestei 
forme clinice este imperios necesar ca principala sa preocupare tera- 
peutică să se transforme într-o orientare profilactică, vizînd cu pre- 
cădere prevenirea accidentelor infecțioase și evitarea sau cel puţin 
limitarea, cît mai mult posibil, a expunerilor la poluanţi, sau la 
alți factori nocivi. 

c: Unele ameliorări ale schimburilor gazoase și ale toleranței la 
efort se pot obţine prin mijloace fizice şi prin abandonarea fuma- 
tului. 

Menţionăm că bolnavii dispneici în repaus se lasă foarte greu 
convinși sau sînt total refractari faţă de proceduri care le solicită 
un efort în plus cum ar fi: controlul voluntar al respirației în mers 
(un pas inspirație, doi pași expiraţie), exerciţii de respiraţie abdo- 
minală sau diafragmatică cu frecvenţă lentă (expiraţia cu buzele pe 
jumătate închise pentru a evita colaborarea bronșiilor mici), terapie 
ocupațională ete. Din aceste motive, rolul şi eficienţa acestor me- 
tode în tratamentul BPOC continuă încă să rămînă controversate. 


Abandonarea fumatului are însă un efect benefic incontestabil. 
Unii autori (FLETCHER) semnalează ameliorarea VEMS numai prin 
această singură măsură terapeutică, iar scăderea concentraţiei car- 
boxihemoglobinei diminuă hipertensiunea pulmonară şi ameliorează 
semnificativ toleranța la efort. Asemenea rezultate se obțin şi prin 
protejarea faţă de ceilalți factori poluanţi din mediul înconjurător, 
de prezenţa cărora trebuie să se ţină întotdeauna seama. 

Profilaxia primară a BPOC se profilează ca singura în măsură să 
lumineze perspectivele prognostice sumbre ale acestui veritabil „fla- 
gel social“. | 


Stabilindu-și ca obiectiv preîntîmpinarea producerii procesului 
morbid, sau cel puţin prelungirea cît mai mult posibil a intervalului 
de timp pînă la constituirea bolii clinic manifestă, ea apare ca una 
din cele mai ilustrative activități medicale cu caracter protectiv, 

care lasă să se întrevadă cu claritate direcţiile de orientare a medi- 
cinii în viitor. 

În acest scop asigurarea sănătăţii populaţiei cuprinde măsuri cu 
caracter general, care se adresează tuturor membrilor societăţii și 
măsuri şi acțiuni diferenţiate de grup sau individuale, care vizează 
pe cei predispuşi sau mai expuși, respectiv pe toţi cei care mani- 
festă un risc crescut de a se îmbolnăvi. 

Măsurile cu caracter general sînt, în primul rînd, axate pe com- 
baterea poluării atmosferice, deosebit de intensă și nocivă, mai ales 
în marile aglomerări urbane puternic industrializate. În realizarea și 
rezolvarea lor, pe lîngă personalul medical, trebuie antrenați res- 
ponsabil şi toţi ceilalți factori de ordin administrativ, economic și 
social. 

Date mai recente din literatura de specialitate (KLEISBAUER, 
J. P. 1983, ROLAND, H., INGRAM, J. R., 1987) atestă că, datorită 
unor asemenea acţiuni conjugate, în multe ţări industrializate, polu- 
area atmosferică nu mai deţine primul loc între factorii etiologici 
ai BPOC. 

În prezent, fumatul rămîne, de departe, cel mai important factor 
cu rol nefast, atît în etiopatogeneza, cît şi în evoluția BPOC; pe bună 
dreptate se afirmă că nu se poate vorbi de profilaxia sau trata- 
mentul BPOC atîta timp cît nu se renunţă la fumat. 

Combaterea lui eficientă se încadrează, în egală măsură, în acţiu- 
nile ce vizează întreaga masă a populației, anturajul fumătorilor fiind 
la fel de afectat sau poate chiar mai mult decit fumătorii înşişi 
(CHARPIN, D. 1984)), cît şi între cele aplicate diferențiat, indi- 
vidual. i 

Trebuie să recunoaştem însă că în ciuda unor intense campanii 
pe plan mondial, inițiate de cele mai prestigioase organisme inter- 
nationale (OMS, 1980, 1988), şi cu toate măsurile restrictive şi coer- 
citive adoptate în tot mai multe ţări, rezultatele nu sînt încă pe mă- 
sura aşteptărilor; din nefericire fumatul continuă să prolifereze, în 
special, în- rîndurile adolescenților și tineretului, care reprezintă 
de altfel cea mai sensibilă și receptivă categorie populaţională. 

Este evident că în această direcție se impune o gamă mai largă şi 
variată de acţiuni ţintite, axate pe obiective bine conturate și judi- 
cios eşalonate, adaptate particularităţilor individuale şi de grup, bi- 
neînțeles, cu reconsiderarea corespunzătoare a rolului şi aportului 
personalului medical. 

Fără a manifesta în mod special o opţiune faţă de o anumită stra- 
tegie şi metodologie de luptă împotriva fumatului, acţiuni care încă 
urmează să-şi confirme eficiența, menţionăm doar exemplificativ 
experienţa elveţiană şi rezultatele obținute în această direcţie: un 
medic practician, atrăgînd atenţia în mod sistematic pacienţilor săi 
asupra pericolului fumatului, reușește în decurs de un an să con- 
vingă să abandoneze definitiv tutunul în medie 25 de fumători. 

Chiar dacă la prima vedere rezultatele sint modeste, acestea, 
multiplicate cu numărul cadrelor medicale și sumate în decursul 
anilor, au permis ca, după un interval de aproximativ 10 ani, această 
tară să înregistreze o scădere semnificativă a incidenței fumătorilor 
în rîndul tineretului şi în mod implicit şi scăderea prevalenţei bron- 
șitei cronice. 23 

Măsurile cu caracter diferențiat, de grup și individual, se adre- 
sează persoanelor sănătoase cu predispoziţie familială și genetică 
(descendenţii bolnavilor cu bronșită cronică, emfizem pulmonar, 
astm bronşic, alergii ale căilor aeriene superioare, persoane cu unele 
deficiențe enzimatice ereditare — mucoviscidoză, deficit în alía,- 
antitripsină, sau cu unele anomalii și malformații congenitale ri- 
nofaringiene, sinusale etc.), precum și celor cu risc crescut de îm- 
bolnăvire datorită expunerilor intense și repetate la poluanţi habi- 
tuali (fum de tutun, poluanţi atmosferici și în special 50»), sau la 
poluanți profesionali (pulberi minerale sau vegetale, mase plastice, 
vapori şi gaze iritante etc.). 

Trebuie precizat că o viziune conceptuală anacronă şi o atitu- 
dine medicală statică sau constatativă (de așteptare a dezvoltării 
sau de atestare a instalării procesului morbid) sînt incompatibile cu 
cerinţele şi cu conţinutul unei activităţi reale de profilaxie primară. 
Aceasta presupune identificarea, depistarea activă, catagrafierea și 
dispensarizarea tuturor persoanelor cu predispoziţie familială, cît 
şi a celor cu expunere crescută, de multe ori, la multipli factori 
nocivi din mediul ambiental și profesional.. 

Este vorba de pasul -hotărîtor, motivat conceptual și determinat 
circumstanţial, pe care îl face medicul practician de ambulatoriu, 
trecînd de la medicina omului bolnav — la medicina omului sănătos. 

Abia după această etapă devin posibile acţiunile şi măsurile pro- 
filactice diferenţiate pentru fiecare individ, adaptate, în mod dina- 
mic, în timp şi în funcţie de alte posibile circumstanțe. 

În principiu, întreaga activitate medicală profilactică se con- 
centrează, în primul rînd, pe măsurile de eliminare (atunci cînd e 
posibil) sau de evitare a contactului cu factorii de risc accesibili 
şi cunoscuţi ca avînd un rol important în etiopatogeneza BPOC, 
precum şi pe contracararea sau cel puţin atenuarea acţiunii lor 
nocive. | 

Concomitent se utilizează toate mijloacele adecvate pentru mo- 
dificarea reactivităţii (corectarea deficienţelor enzimatice, vaccinări 
antigripale etc.), creșterea rezistenţei (tratarea corectă a infecțiilor 
intercurente, rezolvarea anomaliilor rinofaringiene, asanarea foca- 
relor dentare, sinusale etc.) și tonifierii organismului. 

Cheia succesului în această activitate de lungă durată, puţin 
spectaculoasă şi cu rezultate, deși importante, mai greu de apre- 
ciat, constă nu numai în competența, perseverența şi conștiinciozi- 
tatea profesională a medicului, ci și în tactul cu care el reușește să 

cointereseze şi să antreneze fiecare individ în apărarea și menţi- 
nerea propriei sale sănătăţi. 

Profilaxia secundară se aplică bolnavilor cu forme clinic manifes- 
te de suferinţă și vizează în principal oprirea (obiectivul ideal), sau 
cel puţin încetinirea evoluţiei bolii spre stadiile avansate, cînd posi- 
bilităţile de reversibilitate ale funcţiilor pulmonare compromise di- 
minuă foarte mult sau dispar în totalitate. 

Mijloacele şi măsurile ce se utilizează în aceste stadii se identi- 
fică practic cu cele terapeutice, care au fost deja prezentate. 

Ele pot fi rezumate la încercările de înlăturare sau atenuare a 
acţiunii factorilor de risc atmosferici, dar mai ales la suprimarea 
fumatului şi prevenirea reactivărilor infecțioase (prin evitarea con- 
tactului cu persoanele bolnave, evitarea aglomeraţiilor, vaccinarea 
antigripală etc.). Profilaxia medicamentoasă cu antibiotice sau chi- 
mioterapice, efectuată în sezoanele reci (din octombrie pînă în apri- 
lie), nu oferă deocamdată rezultate pe deplin convingătoare. 


Dintre celelalte mijloace (mai greu acceptate de bolnavi) menţio- 
năm antrenamentul fizic (la bicicleta ergometrică), metodă care, chiar 
dacă nu ameliorează şi nici nu previne degradarea funcţiilor pul- 
monare, poate duce însă la creșterea toleranței bolnavilor la efort 
şi creează o stare subiectivă de mai bine. 

Oxigenoterapia utilizată la domiciliu (15 sau 24 h zilnic) peniru 
stăpînirea hipoxemiei, combaterea hipertensiunii pulmonare și pre- 
venirea instalării cordului pulmonar cu insuficiență cardiacă dreaptă, 
este creditată şi ea cu rezultate modeste; pe lingă faptul că incumbă 
unele riscuri serioase (prin înhibarea stimulului major al respirației, 
hipoxemia) este foarte costisitoare şi nu duce în mod real la prelun- 
girea vieţii acestor bolnavi. 


5.4. ASTMUL BRONSIC 


Cunoscut și descris încă din antichitate, astmul bronşic dispune 
de numeroase definiţii bazate, în general, pe caracterele sale esen- 
tiale clinice și/sau etiopatogenetice. 

Mai frecvent este definit ca o boală a căilor aeriene datorită unel 
hiperreactivităţi bronșice față de stimuli diverşi, ceea ce duce la 
îngustarea accentuată şi pe teritoriu întins a calibrului acestora, 
îngustare a cărei gravitate variază spontan sau ca urmare a trata- 
mentului aplicat. 

Clinic se manifestă prin crize pa 
şuierătoare și tuse cu expectoraţie, 
unele elemente caracteristice din C 
mațiuni mucoase nodulare, ca niște „dopuri“ — spută » 
spiralare — spirale CURSCHMANN). 


roxistice de dispnee cu respirație 
care, uneori, conține macroscopic 


punct de vedere diagnostic (for- 
perlată“, sau 

În mod obişnuit, aceste crize survin la intervale variabile de 
timp, în anumite circumstanţe (mai frecvent noaptea), au o durată 
scurtă (de la cîteva minute la cîteva ore), iar după dispariţia lor, 
bolnavul rămîne într-o stare clinică de aparentă sănătate. 

Mecanismul de fond al acestor manifestări clinice îl constituie 
reactivitatea deosebită a receptorilor de la nivelul bronșiilor față de 
acțiunea singulară sau conjugată a unei multitudini și diversităţi 
de factori (imunoalergici, infecțioşi, chimici, iritativi, meteorologici, 
psihoafectivi etc.), care au rolul favorizant sau declanşant în pro- 
ducerea bronhospasmului. 

Din punct de vedere morfologic, modificările se traduc prin edem 
al mucoasei bronşiilor, hipertrofia musculaturii netede, hiperplazia 
şi hipersecreția glandelor mucoase, precum și prin infiltraţia cu 
eozinofile a pereţilor bronșici. 

Prevalenţa reală a astmului bronşic este foarte dificil, dacă nu 
chiar imposibil de apreciat, mai ales pentru faptul că lipsesc datele 
epidemiologice bazate pe studii ample, efectuate pe criterii unitare 
de interpretare diagnostică și clasificare clinică. 

După diferite surse statistice, ea se situează între 107 și 3,4% 
în anumite ţări ca Elveţia, Țara Galilor, SUA (după WELSH, 
SCHYNDER, SPEIZER, citați de NEGOIŢĂ și colab., 1983) și e 
posibil ca și în ţara noastră să se încadreze între asemenea limite. 

în ultimul timp, se afirmă că incidenţa acestei suferințe mar- 
chează o reală creștere, mai probabil şi datorită unor cauze iatrogene 
(CHRETIEN, J. 1983), iar recent, în SUA, se apreciază că ea ajunge 
la 5%/ pentru populaţia adultă și 7—100/ la copii (E. R. McFADEM 
JR., 1987). 

Toate aceste cifre trebuie să fie însă privite circumspect de că- 
tre medicul practician și preluate cu valoare orientativă, deoarece 
ele includ, în mod inerent, un anumit grad ce relativitate. 

Pentru a sublinia și mai mult acest fapt cităm, cu caracter in- 
formativ, surse care relatează că la anumite populaţii din unele zone 
geografice (indienii americani, eschimoșii canadieni, populaţiile din 
Africa de vest sau de pe platourile înalte din Noua Zeelandă), astmul 
bronsic este foarte rar întîlnit sau aproape necunoscut (E. R. Mc- 
FADEN JR., AUSTIN, K. F., 1982), 

__ Diagnosticul clinic pozitiv al astmului bronșic poate fi făcut, în 
timpul crizei, pe baza semnelor și simptomelor caracteristice ale 
acesteia: debut, de obicei brusc, mai frecvent noaptea (în 60—75%0 
din cazuri; D. J. MATTHEW, I. GEDDES, 1987), cu dispnee de tip 
expirator, bradipnee și respiraţie șuierătoare („wheezing“) perce- 
pută adesea de la distanţă, 

Examenul obiectiv prezintă, de obicei, un bolnav în ortopnee, cu 
toracele destins, aproape imobilizat în inspiraţie, iar la auscultaţie, 
cu murmur vezicular cu expirul prelungit şi raluri bronşice uscate, 
cu predominanta netă a sibilantelor, pe toată aria pulmonară. 

Durata unei crize obișnuite este, în general, scurtă, de la cîteva 
minute la 1—2 ore; regresia ei este de regulă anunţată de apariţia 
tusei, la început seacă, apoi treptat cu caracter umed, însoţită de 
expectoraţie albă, vîscoasă, greu de eliminat, în care se pot ob- 
serva uneori formațiunile mucoase caracteristice menţionate an- 
terior. : 

După trecerea crizei se amendează treptat toate simptomele su- 
părătoare şi bolnavul revine la starea sa normală anterioară, situa- 
tie care în mod obișnuit se menține pînă la apariția unui nou acces 


de dispnee. l i E A 
Constatăm, nu fără surprindere, că tabloul clinic tipic al crizei 


de astm bronşic nu diferă esenţial nici în prezent faţă de descrierea . 


atît de competent și sugestiv făcută, cu peste un secol în urmă, de 
reputatul clinician TROUSSEAU, care a suferit el însuși de această 
boală (NEGOIŢĂ și colab., 1983). 

Unele examinări paraclinice efectuate în această fază pot furniza 
uneori argumente diagnostice în plus ca: punerea în evidenţă a 
eozinofiliei în sputa și/sau sîngele periferic al bolnavului; clișeu 
radiografic care atestă distensia şi hiperinilaţia pulmonară accen- 
tuată, dar mai ales, exclude o altă cauză pulmonară dispneizantă; 
modificări funcţionale respiratorii care trădează un grad accentuat 
de obstrucţie bronşică (VEMS pînă la, sau mai mic de 290/9). Aceste 
explorări sînt utile mai mult pentru a aprecia gravitatea crizei și a 
stabili oportunitatea instituirii măsurilor de terapie intensivă, decit 
în scop diagnostic. j 

Subliniem ca deosebit de important faptul că nici una din aceste 
examinări paraclinice luată separat şi nici chiar ansamblul lor nu 
permite stabilirea diagnosticului pozitiv, dacă interpretarea rezul- 
tatelor obținute nu este coroborată cu simptomatologia clinică. 

Diagnosticul de astm bronșic în afara crizei poate fi sugerat de: 
descrierea fidelă a unei crize tipice de astm, relatată spontan de 
către bolnav; punerea în evidență a stării de hiperreactivitate bron- 
şică de fond prin efectuarea unor teste farmacodinamice cu sub- 
stanțe bronhoactive, care pot produce, fie îmbunătățirea (după admi- 
nistrarea de betasimpaticomimetice — bronhodilatin), fie diminuarea 
(după acetilcolină) valorilor probelor funcționale respiratorii. Sem- 
nificație diagnostică au numai creşterile sau scăderile acestora cu 
peste 200%/ față de rezultatele înregistrate inițial; pozitivitatea tes- 
telor alergologice cutanate sau pe cale respiratorie (efectuate numai 
în servicii de specialitate!) și titrul crescut de. IgE; unele date ob- 
ținute prin examenul citologic al lichidului recoltat prin lavajul 
bronhoalveolar (practicat numai în anumite cazuri și în servicii me- 
dicale special dotate). Această metodă, utilizată iniţial ca un mijloc 
„eroic“ de tratament în cazurile grave de obstrucţie bronșică difuză 
prin dopuri de mucus, care nu puteau fi altfel evacuate, decît prin 
aspirație, în prezent își poate aduce contribuţia, atît din punct de 

vedere diagnostic, cît şi în aprecierea efectelor terapeutice după ad- 
minsitrarea unor substanţe medicamentoase. 

F. B. MICHEL, P. GODARD și colab. (citați de L. F. PERRIN, 
1985) evidenţiază o hipereozinofilie netă în lichidul de lavaj bronho- 
alveolar și prezenţa, la 1/3 din cazuri, a mastocitelor capabile să 
reacționeze specific în contact cu pneumoalergenii faţă de care sînt 
sensibilizate, participînd astfel la procesele alergice mediate de IgE; 
celularitatea globală nu pare să fie însă modificată, iar limfocitoza 
crescută, întîlnită la unii astmatici, este corelată mai ales cu starea 
de gravitate a bolii. 

Precizăm totuși că lavajul bronhoalveolar nu face parte din me- 
todele curente de investigaţie pentru diagnosticul astmului bronșic 
și chiar practicarea lui în scop de cercetare comportă încă unele 
discuţii de ordin etic medical (L. F. PERRIN). 

Diagnosticul diferenţial al crizei de astm trebuie făcut față de 
toate manifestările paroxistice de dispnee cu respiraţie șuierătoare: 
formele clinice de insuficiență ventriculară stîngă acută (dispneea 
paroxistică nocturnă, astmul cardiac, edemul pulmonar acut), ob- 
strucţii acute laringiene și traheobronșice (crup difteric, edem glo- 
tic, corpi străini, aspirații de substanţe chimice iritante și edem pul- 
monar acut lezional etc.), embolii pulmonare recidivante, intoxicații 
cu toxice organofosforice, dischinezia hipotonă traheobronșică, dis- 
pneea isterică etc. 

Deoarece în astmul bronşic, crizele de dispnee pot surveni la in- 
tervale variabile de timp, în funcţie de frecvenţa cu care acestea se 
succed, J. CHARPIN propune patru grade de gravitate: 

— Gradul I: crizele de astm apar la intervale mai mari de o lună; 
— Gradul II: de la o criză pe lună pînă la o criză pe săptămînă; 
— Gradul III: mai mult de o criză pe săptămînă; 

— Gradul IV: crize zilnice sau mai multe crize pe zi, uneori cu 
dispnee permanentă, realizînd astmul grav, invalidant, care necesită 
tratament continuu și de durată (R. PENE, M. MONGIN, P. CASA- 
NOVA). 

Există desigur şi alte clasificări bazate tot pe gravitate. R. PAUN 
(1982) citează clasificarea lui FRANKLIN, în cinci stadii: — astmul 
ușor, — astmul moderat, — obstrucție severă, — hipotonie marcată, 
— acidoză respiratorie. 

În afara importanței cu caracter comun pe care o au, de altfel, 
cu privire la alegerea și utilizarea celor mai adecvate mijloace 
terapeutice în funcţie de gravitatea tulburărilor, deosebirile dintre 
aceste tipuri de clasificări sînt practic neesenţiale. i 

Crizele de astm care survin subintrant, se succed de mai multe 
ori pe zi, sînt întrerupte de intervale scurte de timp în cursul 
cărora se menţine un fond permanent de obstrucţie bronşică (tră- 
dată de dispnee), realizează clinic ceea ce autorii francezi numesc 

„atacul de astm“ sau „astmul subintrant“. Această modalitate de evo- 
luţie, confundată uneori eronat cu starea de rău astmatic, poate fi 
precipitată mai ales de un impact brutal și masiv cu alergenii sen- 
sibilizanţi, sau de emoţii negative puternice (stări de stress) pre- 
mergătoare, episoade infecțioase acute bronşitice intercurente etc. 

Obstrucţia bronșşică severă, instalată acut sau progresiv, care nu 
mai răspunde favorabil la medicaţia bronhodilatatoare eficace ante- 
rior şi se agravează progresiv, realizează tabloul clinic al stării de 
rău astmatic. 

Practic, este vorba de o criză de astm deosebită, gravă, cu evo- 
luţie prelungită pe durata mai multor ore, uneori zile sau chiar săp- 
tămiîni şi ale cărei caractere clinice se schimbă: bradipneea caracte- 
ristică de tip expirator trece într-o polipnee superficială concomi- 
tent cu diminuarea și apoi dispariţia respirației şuierătoare și a ra- 
lurilor sibilante. Tusea devine dificilă și ineficientă, apar semnele 
clinice ale hipoxemiei și hipercapniei (transpiraţii, tahicardie, puls 
neregulat), tulburări metabolice, alterarea progresivă a stării gene- 
rale, bolnavul nemaifiind capabil să se alimenteze sau să se odih- 
nească. 

Această formă gravă de insuficiență respiratorie acută constituie 
o urgenţă majoră care trebuie preîntimpinată și/sau recunoscută 
precoce, deoarece, datorită potenţialului său evolutiv nefavorabil în 
condiții de ambulatoriu, trebuie să fie întotdeauna, fără excepţie, 
îndrumată și tratată în serviciile de terapie intensivă (M. D. SCHAL- 
LER, CL. PERRET, 1986). 


Astmul bronșic, ca boală, poate debuta practic la orice vîrstă, dar 
cea mai propice perioadă pentru apariţia și instalarea sa o constituie 
virsta tînără. După E. R. McFADDEN, JR. (1987), în aproximativ 
50% din cazuri, astmul debutează pînă la vîrsta de 10 ani şi are o 
prevalență mai mare la băieţi decît la fete (2/1), diferenţă care tinde 
să dispară către vîrsta de 30 de ani; în alte 300/ din cazuri, debu- 
tul se produce pînă la vîrsta de 40 de ani. i 


Pentru medicul practician este însă foarte important și util, atît 
din punct de vedere diagnostic, cît și terapeutic ca, pornind de la 
caracterele manifestărilor clinice ale bolii, să reuşească să desci- 
freze, cît mai precis posibil, întregul cadru al mecanismului etiopa- 
togenetic responsabil de producerea suferinței, la fiecare bolnav în 
parte. 


Acest deziderat ideal ar putea fi satisfăcut pornind de la cu- 
noaşterea amănunțită și analiza minuțioasă a tuturor caracterelor 
generale şi particulare ale formelor clinice de exprimare a bolii. În 
acest sens, clasificările existente, bazate în general pe criterii clinice 
şi etiopatogenetice, nu pot constitui modul cel mai util de plecare, 
deoarece, fie că sînt prea limitative, ceea ce nu corespunde diversi- 
tăţii clinice întîlnită în practica medicală, fie că sînt exhaustive și 

dificil de adoptat, devenind adesea pentru medicul practician, cu atit 
mai inoperante, cu cît sînt mai complete. 

În contextul unei viziuni mai ample, astmul bronșic nu mai poate 
fi privit ca o manifestare oarecare de hipersensibilitate, pornind de 
la reacţiile celulare elementare şi rezumată la un simplu conflict 
imunologic, deoarece el are o formă de manifestare clinică, de des- 
fășurare şi evoluţie specifică. 

În prezent, medicul este pus în situaţia să întrevadă și să recu- 
noască pluralitatea aspectelor clinice şi evolutive ale acestei sufe- 
rințe, în cadrul căreia, practic, fiecare astmatic își are propria sa 
formă de boală, chiar dacă unele dintre elementele esenţiale ale 
mecanismului patogenetic de fond sînt comune. | 

Faţă de această delicată situație se consideră că orice soluţie 
propusă cu caracter categoric sau cu pretenţii de infailibilitate, nu 
poate fi decît, în cel mai fericit caz, hazardată şi iluzorie. 

Din aceste motive, este dificil. de apreciat dacă „astmologia“, 
propusă ca o nouă specialitate derivată (J. CHRETIEN), este sau nu 
justificată ca necesitate și cu atît mai puţin se poate aprecia antici- 
pativ dacă ea va reuşi să aducă în viitor mult doritul progres din 
punct de vedere diagnostic, dar mai ales pe plan profilactic și te- 
rapeutic. i | TE 

Cert-este că în etapa actuală se impun ca absolut necesare unele 
soluții care să limiteze „navetismul“ bolnavilor astmatici între dife- 
ritele specialități medicale (alergologi, pneumologi, imunologi etc.), 
fenomen cu implicații, în multe cazuri, profund negative, din cauza 
viziunilor medicale variate, dispersate şi adesea concurențiale. 

Medicul practician de ambulatoriu, prin poziția şi prin conținu- 
tul activităţii sale, este în prezent singurul cunoscător şi depozitar 
al marei majorităţi a datelor şi cunoştinţelor privind antecedentele 
eredocolaterale și personale, factorii şi condiţiile ambientale, pre- 
cum și eventualele modalităţi de reactivitate particulară a membri- 
lor colectivităţii populaţionale asistate. 

Tot el este cel care are avantajul unor posibilităţi reale de ob- 
servație şi supraveghere în dinamică a stării de sănătate a acestora, 
ceea ce, trebuie să recunoaştem deschis, îi conferă o mai mare putere 
de cuprindere, o înțelegere globală corectă şi o interpretare integra- 
tivă a fenomenului morbid. : 

Dacă la toate acestea s-ar adăuga în mod organizat şi sistematic 
plusul necesar de cunoștințe din specialităţile conexe (pneumologie, 
alergologie, imunologie) și de terapeutică, activitatea sa ar putea 
marca o îmbunătăţire semnificativă în stăpînirea mai eficientă a 
acestei boli. “a 

Este adevărat că, în prezent, nu şi-a asumat nimeni obligaţia 
oficială de a îmbogăţi sistematic bagajul de cunoștințe multidisci- 
plinare, în cadrul unui program judicios întocmit, a medicului prac- 
tician din teren, stare 'de lucruri care nu micşorează însă cu nimic 

importanţa, rolul şi responsabilita.ea profesională a acestuia în diag- 
nosticul, profilaxia și tratamentul astmului bronșic. În acest context, 
abordînd problema unei metodologii practice de diagnostic, este po- 
trivit să se înceapă, în primul rînd, cu definirea şi stabilirea para- 
metrilor orientativi între care trebuie căutate și identificate particu- 
larităţile de manifestare clinică ale acestei boli. 

În accepțiunea acestei idei sînt prezentate caracterele esenţiale 
ale celor două forme clinice extreme, respectiv astmul bronșic ex- 
trinsec (alergic) şi astmul intrinsec (idiosincrazic). 

a. Astmul bronşic extrinsec (alergic, exogen, atopic) reprezintă 
forma clinică cu debut mai frecvent în copilărie (500/ pînă la 10 
ani) sau la vîrsta tînără (încă 300/, pînă la 40 de ani). 

În antecedentele ereditare și/sau personale ale acestor bolnavi, 
se descoperă adesea așa-numita „diateză atopică“ (astmul alergic, 
rinita alergică și dermatozele atopice), dar și alte manifestări aler- 
gice (polinoze, urticarie, eczemă), ceea ce ridică incidenţa acestor 
reacţii la aproximativ 15%/ din întreaga populaţie (J. CHRETIEN, 
1983, J. CHARPIN, 1985). 

După injectarea intradermică de antigene atmosferice, reacţiile 
cutanate la acești bolnavi sînt, în general, foarte exprimate, cu edem 
inflamtor local, papule, vezicule etc.; de asemenea prezintă în mod 
curent răspunsuri intens pozitive la testele de; provocare prin inha- 
lare de antigene specifice. | 

Aproape constant se înregistrează eozinofilie în sîngele periferic, 
dar mai ales în secreția nazală și în lichidul de lavaj bronhoalveo- 
lar, iar umoral un titru crescut de IgE.. | 


Mecanismele imunologice sînt direct responsabile în producerea 
acestei forme de astm în aproximativ o treime din cazuri şi, pro- 
babil, mai pot contribui, în oarecare măsură, încă într-o altă treime 
(E. R. McFADEN JR., 1987). 


În cazurile în care sensibilizarea s-a produs faţă de alergeni care 
există doar în anumite perioade ale anului, apariţia şi evoluţia cri- 
zelor de astm poate avea un caracter sezonier (primăvara la polen, 
vara la graminee etc.); evoluţia nesezonieră a crizelor este determi- 
nată de sensibilizarea faţă de alergeni prezenţi permanent în mediul 
înconjurător (praf de casă, păr de animale, pulberi vegetale, substanţe 
chimice volatile etc.) | 

b. Astmul bronçic intrinsec (idiosincrazie, endogen) apare predo- 
minant la bărbați, mai frecvent după vîrsta de 40 de ani. , 

__La acești bolnavi, în mod obișnuit lipsesc manifestările alergice 
și diateza atopică, atît în antecedentele ereditare cît și în cele per- 
sonale. oi i l 

După injectarea intradermică de alergeni atmosferici, testele 
cutanate sînt negative; de asemenea, lipseşte eọzinofilia, iar titrul 
IgE este normal sau, uneori, este uşor crescut cel al IgG (R. PAUN). 

În asemenea cazuri, apariţia și instalarea crizelor tipice de astm 
se face frecvent în continuarea unei infecţii acute banale a căilor 
aeriene superioare (rinite, faringite, traheobronșite); după o peri- 
oadă variabilă de evoluţie cu fenomene catarale, tuse, expectoraţie, 
apar crizele caracteristice de astm bronșic care pot persista pe durată 
de zile, săptămîni, luni. 

Aceste forme clinice de manifestare a astmului bronșic intrinsec 
pot pune probleme de diagnostic diferenţial cu bronșita cronică, mai 
ales cu acele forme care evoluează cu o exprimată componentă bron- 
hospastică supraadăugată. 

Menţionăm faptul că la unele persoane apariţia crizelor de astm 
poate surveni nu numai în lipsa oricăror antecedente alergice, dar 
chiar şi în afara prezenţei oricărui factor sau agent sensibilizant 
propriu-zis (J. CHARPIN, 1985, E. R. McFADEN, JR., 1987). 

După unele date citate de R. PĂUN (1983), peste 500/, din ast- 
matici nu prezintă semne certe de sensibilizare la alergenii din me- 
diul înconjurător. ati 

Cu toate acestea, în anumite condiții necorespunzătoare — mase 
de aer stagnant în marile aglomerări urbane intens industrializate, 
care favorizează concentrarea şi rimanența unor substanțe toxice 
(bioxid de sulf, pulberi volatile de substanțe organice, gaze de eșa- 
pament, smog etc.) pot apărea, pentru prima dată, crize tipice de 
astm bronșic la indivizi care nu au mai prezentat anterior aseme- 
nea fenomene. ' 

În asemenea cazuri, se vorbeşte de astmul idiosincrazic „pur 
tip „TOKYO-YOKOHAMA“ sau tip „NEW-ORLEANS“ (R. PAUN, 
1982, J. CHARPIN, 1985, E. R. McFADEN JR., 1987). Tot în acest 
grup ar putea fi încadrate și crizele de astm apărute după efort 
fizic, după tuse, rîs, emoții negative etc. 

Trebuie să subliniem că toţi acești factori, inclusiv unele schim- 
bări meteorologice insesizabile clinic, provoacă agravarea stării cli- 
nice la toţi bolnavii cu astm bronșic, indiferent dacă e vorba de 
forma de tip extrinsec sau intrinsec. 

Revenind la ideea de fond, privitor la multitudinea şi diversita- 
tea formelor clinice de astm bronșic, medicul practician trebuie să 
fie avizat că în activitatea medicală curentă, marea majoritate a 
bolnavilor astmatici nu pot fi încadraţi clinic pe deplin în nici unul 
din cele două tipuri reprezentative extreme descrise; în realitate ei 
realizează o gamă largă și variată de forme intermediare cu caractere 
mixte sau intricate, a căror recunoaștere și identificare solicită din 
plin gîndirea și competența medicală și are o deosebită importanţă 
din punct de vedere terapeutic și profilactic. 

Profilaxia și tratamentul astmului bronşic trebuie abordate în 
etape succesive (J. CHARPIN, 1985). | 

A). Projilazia primară trebuie să vizeze în principal evitarea pro- 
durerii și apariţiei bolii clinic manifeste. 

În acest scop, măsurile cu caracter general şi largă adresabilitate 
pentru marea masă a populaţiei, care au fost expuse la capitolul de 
profilaxie a BPOC, îşi menţin pe deplin utilitatea şi eficiența și în 
cazul astmului bronșic. 

Persoanele cu predispoziţie familială şi/sau cele mai expuse (cu 
rise crescut) pentru a se îmbolnăvi de astm bronșic beneficiază de 
măsuri diferenţiate și individualizate de profilaxie. 

Identificarea, catagrafierea şi dispensarizarea activă a acestei ca- 
tegorii populaţionale, practic sănătoase, corespunde în fapt cu des- 
chiderea unui veritabil „şantier“ de profilaxie primară în astmul 
bronşic. 

În grupul celor predispuși trebuie încadraţi, în primul rînd: des- 
cendenţii din familiile în care genitorii prezintă diateza atopică (ast- 
mul alergic, rinita alergică, dermatozele atopice) sau alte forme de 
manifestări alergice (urticarie, eczemă etc.); toți cei care recunosc 
în antecedentele personale diateza atopică sau manifestări alergice, 
mai ales cu localizare la nivelul căilor aeriene superioare; persoanele 
cu hiperreactivitate bronșică latentă decelabilă prin teste respiratorii 
cu substanţe bronhoactive, cu eozinofilie în lichidul de lavaj bron- 
hoalveolar și cu titrul crescut al IgE. i 

În grupul celor expuși sînt cuprinse în mod obişnuit toate per- 
soanele care își desfăşoară activitatea profesională în mediu cu 
substanţe care pot juca rolul de alergeni sensibilizanţi (industria 
textilă, alte produse -vegetale volatile, alergeni de origine animală, 
pulberi şi substanţe chimice etc.). 

Deoarece în aproximativ 500%/, din cazuri, crizele de astm aler- 
gic debutează pînă la vîrsta de 10 ani, profilaxia primară a acestei 
forme se începe precoce, cu populaţia infantilă predispusă și trebuie 
axată în principal pe evitarea contactului cu factorii cu potenţial 
alergizant, contracararea acţiunii lor sensibilizante asupra mucoasei 
traheobronşice cu reactivitate crescută și trebuie urmărită, în dina- 
mică, evitarea agregării factoriale care ar putea exercita o acţiune 
conjugată sinergică. Se vorbeșta de o adevărată perioadă „critică“ 
în viaţa acestor copii (J. F. SOOTHIL citat de J. CHARPIN) deter- 
minată nu numai de vîrstă, ci chiar și de lunile sau anotimpul în 
care s-au născut. Credem însă că, reactivitatea mucoasei bronşice, în- 
că insuficient protejată de IgA S, poate oferi o explicaţie mai plau- 
zibilă privind receptivitatea și predispoziția lor pentru manifestările 
alergice, | 

Prevenirea şi tratamentul corect al infecțiilor acute ale căilor ae- 
riene superioare, asanarea focarelor de injecție 

__— Corectarea malformaţiilor căilor respiratorii, orientarea profe- 
sională pentru evitarea contactului cu posibili alergeni de la locu- 
rile de muncă și recomandarea de schimbare chiar a localităţii de 
domiciliu, în cazul în care aceasta este intens poluată sau cu condi- 
ţii meteorologice necorespunzătoare, nu reprezintă decît eșantioane 

de măsuri ce urmează a fi avute în vedere, în funcție de circum- 
stante. - 

În egală măsură face obiectul acțiunilor de profilaxie primară și 
grupa populațională fără antecedente familiale sau personale care 
să trădeze tara atopică, dar care suportă expuneri profesionale, com- 
plexe, mai ales la asociații de factori cu potențial antigenic cunoscut 
sau bănuit. 

Cadrul expunerii nu permite detalierea modului în care trebuie 
să fie eșalonate și realizate aceste măsuri și acțiuni, dar se impune 
precizarea că ele trebuie să fie aplicate în mod diferențiat, de la caz 
la caz și timp îndelungat. 

Totodată subliniem faptul că acestea nu trebuie considerate ca 
o exclusivitate medicală, ci ca o rezultantă condiționată de acţiuni 
conjugate ale personalului sanitar împreună cu factorii responsabili 
nemedicali și, nu în ultimul rînd, de participarea activă şi conştientă 
a celor dispensarizaţi la menţinerea și apărarea propriei lor sănătăţi. 

B. Profilaxia secundară are ca obiectiv oprirea sau cel puţin 
încetinirea evoluţiei bolii clinic manifeste și evitarea producerii com- 
plicaţiilor acute sau a celor sechelare și invalidante. 

Schematic, se poate vorbi de prevenirea crizei de astm, a atacului 
de astm (astmul subintrant) și a stării de rău astmatic. 

— Profilaxia crizei de astm beneficiază, în etapa actuală, în afară 
de măsurile generale anterior amintite, de unele mijloace medica- 
mentoase care și-au dovedit în mod convingător efectele protective, 
mai ales în astmul alergic și profesional (F. LEYNADIER, J. DRY, 
1986). 

Medicamentele utilizate în acest scop fac parte fie din grupa 
cromoglicaţilor disodici (Intal, sinonim Lomudal), fie a ketotifenului 
(Zaditen). Mecanismul lor de acțiune nu este încă pe deplin elucidat. 
Ele nu împiedică impactul antigen-anticorp, în schimb blochează 


receptorii H, și se pare că inhibă mecanismele umorale ale procesului - 


alergic (degranularea mastocitelor, eliberarea histaminei şi a altor 
mediatori cu efecte bronhospastice). | 


Intalul (Lomudal) se poate administra prin inhalare sub formă 
de pulbere în capsule gelatinoase care conţin 20 mg substanţă ac- 
tivă. Pulverizarea se face cu ajutorul unui inhalator (spinhaler) la 
intervale regulate de timp, după necesităţi, din 6 în 6 sau chiar din 
3 în 3 ore (4 pînă la 8 doze), pentru a asigura o protecţie pe 24 ore. 

Zaditenul (Ketotifen) se administrează fie sub formă de compri- 
mate segmentabile a 1 mg substanţă activă, fie sub formă de sirop 
(la copii), în două prize, la interval de 12 ore, începînd cu 1/2 com- 
primat şi crescînd doza, în funcţie de necesităţi, pînă la 2 X 2 mg pe 
24 ore (la adulţi). 

“Trebuie specificat că nici unul din cele două tipuri de preparate 
nu exercită efecte terapeutice în criza de astm manifestă, atacul de 

astm sau starea de rău astmatic. Totodată trebuie reţinut și faptul 
că Intalul nu se administrează la gravide în primele 3 luni de sar- 
cină, iar Zaditenul poate potenta efectele sedativelor, hipnoticelor, 
antihistaminicelor și alcoolului; de asemenea administrarea lui con- 
comitentă cu a antidiabeticelor iati, poate produce trombocitope- 
nie la unii bolnavi. 


Instituirea terapiei profilactice cu aceste medicamente nu per- 
mite întreruperea bruscă a medicaţiei antiastmatice aflată în curs 
(cu ACTH sau cortizori, antibiotice, betasimpaticomimetice etc.), ur- 
mâînd ca renunţarea la acestea să se facă progresiv, pe măsura ame- 
liorării și/sau amendării simptomatologiei clinice; însăși tratamentul 
cu Intal sau Zaditen nu se abandonează brusc, ci tot așa, treptat, 
după ce s-au obţinut efectele pozitive scontate. 

Betasimpaticomimeticele, chiar şi cele selective (Salbutamol, 
Terbutalină, Fenoterol), au o utilizare mai restrînsă în profilaxia 
crizelor de astm, pe de o parte datorită unora: dintre contraindica- 
tiile lor majore, cu: caracter general, care sînt detaliate la capitolul 
de tratament al astmului bronsic, iar pe de altă parte, cin cauza 
riscului de supradozaj prin. administrări repetate şi necontrolate, 
ceea ce poate precipita evoluţia crizei spre starea de rău astmatic. 

Profilaxia atacului de astm (astmul subintrant) vizează în 
mod deosebit evitarea acelor factori care induc succesiunea. subin- 
trantă a crizelor: infecţii acute traheobronșice, impacte masive cu 
alergeni, stări puternice emoţionale (stress); în rest ea nu diferă 
esenţial de profilaxia crizei obișnuite de astm. 


— Profilaxia stării de rău astmatic poate fi. socotită, pe bună 
dreptate, etapa cea mai importantă în activitatea medicului practi- 
cian din ambulatoriu.: Această formă de insuficiență. respiratorie 
acută severă poate sfîrși letal de la 1—30%, pînă la 10—150% din 
cazuri, majoritatea deceselor survenind la domiciliu, datorită fap- 
tului că anturajul bolnavului și uneori chiar medicul. nu au știut să 
sesizeze la timp gravitatea situaţiei (M. D. SCHALLER, CL. PER- 
RET, 1986). Dad 

În aceste condiţii, dacă diagnosticul unei crize de astm bronșic 
„este relativ ușor de făcut, în schimb este mult mai dificil de a apre- 
cia severitatea obstrucției bronșice Și mai: ales de a prevedea evo- 
luţia ei. | 

Din aceste motive, se consideră necesar ca medicul din ambu- 
latoriu să cunoască neapărat, în primul rînd factorii cei mai im- 
portanți și circumstanţele cele mai des întîlnite în deturnarea evo- 
luţiei unei crize de astm spre starea de rău astmatic și, în al doilea 
rînd, să știe să aprecieze, pe baza datelor clinice, gravitatea situa- 
ţiei şi oportunitatea internării bolnavului, de urgentă, într-un ser- 
viciu de terapie intensivă, 

Din anamneză, medicul avizat poate identifica factori precipi- 
tanţi şi/sau unele clemente care situează de la început bolnavul în 
categoria celor cu risc crescut. 

Aceşti fa:tori pot fi: o emoție negativă violentă (stare de stress) 
premergătoare; o expunere masivă la alergeni sensibilizanţi; trata- 
mente susţinute cu doze mari de betablocante, aspirină, sedative, 
barbiturice, opiacee (antitusive), psihotrope, atropinice etc., droguri 
care deprimă centrii nervoși respiratori, suprimă tusea, usucă se- 
creţiile bronşice și accelerează clearence-ul hormonilor steroizi; uti- 
lizarea abuzivă şi necontrolată a medicamentelor simpaticomime- 
tice (M. D. SCHALLER, CL. PERRET, 1986). 


Evitarea acestor factori şi protejarea bolnavilor faţă de acţiu- 
nile lor indezirabile constituie principala măsură profilactică față 
de starea de rău astmatic. 

Evaluarea gravităţii unei crize de astm completează conduita 
profilactică, permiţind ca, pe baza unei estimări globale, la domici- 
liul bolnavului, să se aprecieze în timp util necesitatea internării 
acestuia pentru continuarea tratamentului şi supraveghere într-un 
serviciu de terapie intensivă, unde datele statistice atestă o morta- 
litate mult mai scăzută. | 


Pentru început, așa după cum mentionam anterior, tot datele 
anamnestice pot oferi medicului elementele care-i atrag atenţia că 
bolnavul se află într-o situaţie cu grad sporit de risc. Asemenea date 
preliminare pot fi (adaptare după M. D. SCHALLER şi CL. PERRET): 
bolnav cu antecedente de astm sever, care a necesitat repetate spi- 
talizări sau tratamente în servicii de terapie intensivă și respirație 
asistată; instalarea crizei de astm sub tratament cronic cu cortizon 
sau în cursul perioadei. de sevraj cortizonic; răspuns insuficient sau 
nul la medicamentele bronhodilatatoare, obișnuit eficace anterior 
și, nu în ultimul rînd, opinia bolnavului, care trebuie luată în con- 
siderare mai presus decît semnele clinice; dacă acesta apreciază că 
dispneea lui se agravează, trebuie luată în considerare posibilitatea 
unei deteriorări severe a stării de sănătate. 


Aprecierea în dinamică a evoluţiei unor semne clinice poate, de 
asemenea, oferi date preţioase pentru evaluarea gravității sindro- 
mului de obstrucţie acută bronșică. Asupra severităţii acestuia 
atrage atenţia, de la inspecție, poziţia de ortopnee a bolnavului cu 
mîinile întinse în față agățate de un sprijin; el este tahipneic cu 
inspiraţie scurtă, expirul zgomotos, iar toracele este aproape imobil, 
în hiperinflaţie. Stetacustic, pe măsură ce starea clinică se agra- 
vează, murmurul vezicular devine din ce în ce mai greu de auzit, 
iar instalarea silentium-ului respirator reprezintă un semn de ex- 
tremă gravitate, 

Cardiac, apariţia tahicardiei (frecvenţă cardiacă > 120/minut) 
este un alt semnal de alarmă, care, împreună cu instabilitatea ten- 

sională, sînt elemente de evoluţie spre agravare a hipertensiunii 
pulmonare și decompensare cardiacă. 

Apariţia cianozei, a transpiraţiei, instalarea unei somnolenţe sau, 
din contră, a unei stări de agitaţie (tratată uneori greșit cu sedative!), 
a pauzelor respiratorii, exprimă o stare de urgență majoră, ame- 
nințînd iminenţa unui stop respirator. 

În condiţiile de asistență la domiciliu, examinările paraclinice 
sînt practic imposibil de efectuat. Aportul lor diagnostic, atunci 
cînd totuşi au fost efectuate, nu depășește esenţial pe cel al datelor 
clinice. Menţionăm unele modificări semnificative: analiza gazelor 
sanguine, în cazul în care evidenţiază o hipoxemie în prezenţa unei 
normocapnii, trădează un caracter de gravitate, iar creşterea bruscă 
a PaCO, indică o agravare a gradului de obstrucţie bronșică; radio- 
grafia toracică aduce mai puţine elemente pentru aprecierea gravi- 
tăţii (coborirea cupolelor diafragmatice, hipertransparență pulmo- 
nară, inimă „în picătură“), dar poate exclude o altă cauză de insu- 
ficienţă respiratorie acută; electrocardiografic pot fi evidenţiate 
semnele caracteristice de încărcare ventriculară dreaptă (P puimo- 
nar, deviaţie axială dreaptă, bloc de ramură dreaptă etc.), probele 
funcţionale respiratorii posibil de efectuat (mici aparate Wright 
pentru ambulator) indică un grad sever de obstrucție bronşică atunci 
cînd VEMS este mai mic de 1 1 sau debitul de vîrf sub 100 1/minut. 

Cînd trecerea în starea de rău astmatic şi evoluţia acesteia se 
face mai lent, în decurs de una, două zile, medicul practician poate 
sesiza în timp util, pe baza criteriilor succint prezentate, oportuni- 
tatea transferării bolnavului într-un serviciu de terapie intensivă. 
Au fost propușşi în acest scop unii indici de predicţie (JONES, după 
performanţele clinice ale bolnavului, FISCHL, pe baza unor pa- 
rametri clinici și funcționali etc.), dar valoarea lor rămîne orienta- 
tivă și nu depășește pe cea care are în vedere ansamblul criteriilor 
de apreciere a stării de gravitate. | | 

În cazurile în care decompensarea respiratorie se precipită rapid, 
în cîteva ore sau uneori chiar în cîteva minute, medicul poate ajunge 
prea tîrziu la domiciliul acestor bolnavi. 

Din aceste motive este bine ca profilactic, atît bolnavii astmatici, 
cît și persoanele din anturajul lor să fie iniţiaţi de către medic pen- 
tru a recunoaște şi decela din timp unele semne clinice premonitorii, 
mai uşor sesizabile, de obstrucţie bronșică cu tendinţă spre evolu- 
ţia gravă, pentru a putea apela cît mai rapid, în timp util la ajutorul 
medicului curant, sau chiar direct la serviciile de terapie intensivă. 

— Tratamentul astmului bronşie continuă să rămînă încă și în 
prezent o problemă de mare actualitate, mult discutată şi destul de 
controversată, 

Ceea ce se poate desprinde în principal este faptul că în con- 
duita terapeutică curentă domneşte o anumită „anarhie“ cu rezul- 
tate adesea prejudiciabile, imputabile atît medicilor, cît şi bolnavilor. 

Aşa de exemplu, de multe ori, datorită concentrării aproape ex- 
clusive asupra tratamentului crizelor de astm, poate evolua timp în- 
delungat neglijată boala de fond, ajungîndu-se, în final, la alterări 
'respiratorii grave şi ireversibile (J. CHRÉTIEN). 

in acelaşi context, majoritatea părerilor converg asupra faptului 
că, în etapa actuală, un pericol real care amenință acești bolnavi 
îl constituie, mai ales, tratamentul în exces și automedicația cu 
mijloace medicamentoase foarte energice și în mai mică măsură un 
tratament insuficient (J. CHRETIEN, 1983; J. CHARPIN, 1985, 
M. D. SCHALLER, CL. PERRET, 1986, D. J: MATTHEW, I. GED- 
DES, 1987). 

Din aceste motive, în abordarea acestei esențiale probleme, vom 
încerca, pe cît se poate, să facem o prezentare, echilibrată, a trata- 
mentului formelor de manifestare clinică acută ale bolii (criza de 
astm și atacul de astm, starea de rău astmatic), cît şi a terapiei de 


fond, bineînțeles, raportat la limitele de accesibilitate și posibilită- 


tile reale ale medicului de ambulator. Si 

a) În criza de astm bronșic, obiectivul terapeutic principal îl 
constituie combaterea bronhospasmului și realizarea dezobstrucţiei 
bronșice. F 

Acesta poate fi satisfăcut prin administrarea de urgență a me- 
dicamentelor care fac parte din grupele de bronhodilatatoare ma- 
jore, utilizate singure sau asociate în combinaţii cu efecte sinergice 
şi/sau, uneori, cu bronhodilatatoare minore. is d 

— Simpaticomimeticele și mai ales betaadrenergicele (neselec- 
tive și selective), prin acţiunea lor energică. și rapidă, ocupă un loc 
important în combaterea bronhospasmului. i 

În prezent adrenalina și Efedrina,din cauza efectelor secundare 
puternice (neliniște, paloare, cefalee, palpitaţii, tulburări de ritm, 
hipertensiune arterială), uneori grevate ¿de risc. major în caz de 
supradozaj (moarte prin edem pulmonar, acut), au fost scoase practic 
din uzul terapeutic (R: PĂUN). +.. o TEG 

Betasimpaticomimeticele, din cauza efectului lor puternic bron- 
hodilatator, care se instalează prompt (aproape instantaneu), apar 
în prezent ca cele mai eficiente şi: răspîndite mijloace de stăpînire 
terapeutică a crizelor de astm, . 

Cu toate acestea, utilizarea și integrarea lor în tratamentul, ade- 
sea complex, al astmului bronşic se cere imperios legată de o cu- 
noaștere temeinică, de către medicul practician, în primul rînd a 
contraindicaţiilor generale de grup, care limitează din start gama 
lor de utilizare, precum și posibilele lor interacțiuni farmacodina- 
mice, pozitive sau negative, care pot rezulta prin asociere sau ad- 
ministrare concomitentă cu alte medicamente bronhoactive. 

În principiu, este necesar să se ţină seama de următoarele: sînt 
contraindicate, în general, la astmaticii care suferă concomitent şi 
de hipertensiune arterială sau cardiopatie ischemică (cresc datoria 

de O, a miocardului ischemic), insuficienţă cardiacă, hipertiroidism, 
diabet zaharat și la femeile gravide; dozele terapeutice ale betaadre- 
nergicelor sînt apropiate de dozele maxime, ceea ce contraindică 
repetarea administrării lor la intervale prea mici de timp: deza 
a doua se poate institui numai după cel puţin 3 ore de la prima, 
iar pe 24 de ore nu se administrează mai mult de 3—4 doze, pentru 
evitarea supradozajului. Din aceleași motive nu se pot asocia nici 
între ele, deoarece depășirea dozelor maxime provoacă bronhocon- 
stricție paradoxă, induce instalarea stării de rău astmatic, a „plă- 
miînului blocat“ și chiar moartea; de asemenea, mai ales în condiţii 
de ambulatoriu, nu este recomandată administrarea lor concomitentă 
sau asocierea cu bronhodilatatoare din grupa bazelor xantice, fiind 
semnalate, în asemenea situaţii, apariția unor tulburări grave de 
ritm cardiac, fibrilație ventriculară și stop cardiac. 

Cunoscînd aceste importante aspecte, terapia corectă cu beta- 
adrenergice se poate efectua, practic, în felul următor: preparatele 
de izoprenalină (Bronhodilatin, sinonim Aludrin) și de orciprenalină 
(Astmopent, sinonim Alupent), fiind neselective, acţionează atît asu- 
pra receptorilor beta,bronșici, cît și a celor beta,miocardici. 

Bronhodilatinul, sub formă de comprimate a 10 mg, se admi- 
nistrează sublingual (1—2 comprimate ca primă doză), sau în aero- 
soli (soluţie 0,5%/), inhalaţie de 0,5 ml pe doză. În mod obișnuit, 
efectul bronhodilatator este rapid, intens și se poate menţine pînă 
la 3 ore; în caz de răspuns negativ, următoarea doză se poate repeta 
numai după cel puţin 3 ore. ; 

Astmopent sau Alupent se administrează sub formă de inhalații, 
0,75 mg substanţă activă pe doză și se poate repeta de două sau trei 
ori pe 24 de ore. . i | i 

Preparatele selective de tip Salbutamol (Ventoline), Terbutalină 
(Bricanyl), Fenoterol (Berotec) acționează aproape exclusiv pe re- 
ceptorii beta,bronșici și au efecte cardiace mai puţin exprimate și 
din aceste motive, în prezent, sînt preferate faţă de cele neselective. 

Modul de prezentare, calea de administrare şi posologia cotidiană 
pentru adult a acestor betasimpaticomimetice selective, sînt prezen- 
tate în tabelul 1 (propus de J. CHARPIN și modificat de autori). 


Tabelul 1 
: : Mod de prezentare și Doza maximă pe 
Denumirea preparatului doia ba doză aia ere 
— Salbutamol Spray Comprimate 4—6 inhalații sau 
(Ventoline) 100 mg 2 mg ` 3x 1 comprim. 
— Terbutalina 250 mg 2,5 mg 4—6 inhalaţii sau 
(Bricanyl) i 2—3 x 1 comprim. 
— . Fenoterol 200 mg — „4—6 inhalaţii 
(Berotec) pi 

Preparatul Bricanyl poate fi administrat și pe cale injectabilă, 
i.v. sau s.c., în doze de 0,5 mg substanţă activă, o dată sau de două 
ori pe zi. 

În lipsa instalării unui răspuns prompt şi satisfăcător la beta, 
adrenergice, apare în mod logic necesitatea asocierii unui alt bron- 
hodilatator, major sau minor, pentru cuparea crizei. 

Alegerea acestuia se face cu multă atenţie şi precauţie, ţinind 
seama de posibilele interacțiuni farmacodinamice care pot rezulta 
de pe urma acestei asocieri. 

Din acest punct de vedere, bronhodilatatoarele majore care se 
pot administra imediat după beta,adrenergice, sau se pot chiar aso- 
cia cu acestea, sînt preparatele din grupul parasimpaticoliticelor, 
care potenţează semnificativ efectul bronhodilatator al betaadrener- 
gicelor. 

În acest scop, se pot utiliza doze mici de sulfat de atropină so- 
luţie 1% (0,25 mg pe doză, injectată s.c. sau i.v., diluată cu 3—9 ml 
ser fiziologic), administrate cu prudenţă, din cauza efectelor secun- 
dare nedorite, menţionate în capitolul privitor la tratamentul BPOC. 

Actualele preparate din grupa vagoliticelor, reprezentate de bro- 
mura de ipraatropium (Atrovent, Tersigat), administrabile sub formă 
de aerosoli, chiar dacă nu au efecte atit de spectaculoase ca beta, 
adrenergicele, sînt totuși bronhodilatatoare puternice și, în același 
timp, nu manifestă, practic, efectele secundare ale atropinei. 

Asocierea lor cu betaz-adrenergicele, a căror acţiune bronhoactivă 
o potenţează, deschide noi perspective în tratamentul astmului bron- 
şic; preparate ca Berodual (Berotec 0,05 mg plus bromură de ipra- 
atropium 0,02 mg pentru aerosoli sau inhalaţii) sau Duovent, utili- 
zate atit în tratamentul crizei, cît şi în cel de fond al astmului par 
să furnizeze rezultate promițătoare. 

În alte cazuri, aşa cum s-a mai menţionat, acțiunea ineficientă 
a beta„adrenergicelor poate fi corectată cu succes prin asocierea şi 
administrarea de bronhodilatatoare minore ca, sulfat de Mg în so- 
luţie sterilă de 200/ (fiole a 10 ml) sau soluţie de xilină 0,5—10/, 
(5—10 ml) administrate încet intravenos. | 

Bazele aantice (metilxantinele, teofilinele) pot constitui bronho- 
dilatatoarele majore de elecţie în tratamentul crizelor de astm, în 
primul rînd, atunci cînd este contraindicată utilizarea betaadrener- 
gicelor sau cînd acestea nu s-au dovedit eficace. 

Deşi au un efect bronhodilatator puternic (după unele cercetări, 
nu datorită inhibării fosfodiesterazei, ci mai ales prin funcţia de 
antagoniste a prostaglandinelor, a adenozinei sau de modulare a 
captării Ca celular etc.), totuşi registrul lor terapeutic este mai 
restrîns, datorită precauţiilor deosebite necesare în utilizarea lor 
(D. J. MATTHEW, I. GEDDES, 1987). 

Prima remarcă ce trebuie făcută este că deplina eficacitate se 
poate obține numai dacă titrul lor plasmatic se situează între 10 şi 

20 mg%o, or concentrația de 20 mg% reprezintă limita maximă to- 
lerabilă (J. CHARPIN, 1985, O. J. MATTHEW, |. GEDDES, 1987). 

Creşterea periculoasă a titrului teofilinelor se poate realiza nu 
numai prin administrarea dozelor mari, dar şi la doze obișnuite, în 
anumite circumstanţe: bolnavi cu afecţiuni hepatice active, mari 
fumători, prin interreacţie cu anumite medicamente (Cimetidina, 
Eritromicina, betaadrenergicele etc.), ceea ce poate crea inconve- 


. s.~’ . 


nale etc. . | 

Atunci cînd nu sînt contraindicate, administrarea metilxantinelor 
în tratamentul crizei de astm se face pe cale injectabilă i.v., foarte 
lent (5—7 minute), utilizînd unul din preparatele disponibile (Mio- 
filin, fiole a 10 ml soluţie și 240 mg substanţă activă). Această doză 
poate fi repetată pînă.la cel mult de 3 ori pe 24 de ore. 

Utilizarea lor pe cale orală, sub formă de tablete, în criza de 
astm nu este justificată și eficientă din cauză. absorbției lente şi in- 
constante, precum și a inactivării lor la nivelul stomacului. Cu mai 
mult succes poate fi încercată calea rectală de administrare sub 
formă de supozitoare conținînd 350 mg substanță activă. 


Perspective terapeutice noi par să deschidă în prezent apariţia 
formelor retard de teofiline administrabile pe cale orală (Armo- 
phylline, Dilatrane, Euphylline etc.), a căror eficacitate urmează încă 
să fie demonstrată în viitor. 


Lipsa răspunsului favorabil sau rezultatele nesatisfăcătoare după 
administrarea bazelor xantice pot fi şi în acest caz îmbunătățite, fie 
prin asocierea parasimpaticoliticelor (Atrovent, Tersigat), fie a bron- 
hodilatatoarelor minore administrate în condiţiile şi dozele menţio- 
nate Ja tratamentul cu betaadrenergice. 

Hormonii corticoizi sînt utilizaţi de peste 30 de ani în tratamen- 
tul astmului bronşic, atît în formele acute de manifestare, cît şi ca 
terapie de fond şi întreţinere. 

Deşi ocupă şi în prezent un loc de frunte (J. CHARPIN) din 
punct de vedere terapeutic, rolul şi posibilităţile steroizilor trebuie 
reconsiderate atît prin prisma experienţei îndelungate acumulate, 
cît și a noutăţilor înregistrate în acest domeniu. 

Corticosteroizii nu au efect antibronhospastie propriu-zis, dar 
acționează favorabil în primul rînd prin reducerea inflamaţiei, şi 
secreției bronșice, inhibarea fosfodiesterazei şi prin influențarea po- 
zitivă a reactivităţii bronșice față de acțiunea celorlalte substanțe 
bronhoactive (betaadrenergice, baze xantice etc.). Aceste efecte nu se 
instalează imediat; ele încep să se schiţeze către sfîrșitul celei de a 
doua ore de la administrare și ajung la maximum în aproximativ 6 ore 
(J. CHARPIN, 1978, A. SONNEVILLE, 1986, E. R. McFADEN, 1987). 

Datorită acestor particularități de ordin farmacodinamic, locul 
şi rolul hormonilor corticoizi în tratamentul crizei, a atacului de astm 
și a stării de rău astmatic, este de a întări, prelua și continua efec- 
tul spasmolitic al celorlalte bronhodilatatoare majore, a căror ad- 
ministrare trebuie continuată, în asemenea cazuri, pînă la instala- 
rea efectului integral al tratamentului hormonal început. Se utili- 
zează iniţial preparatele injectabile (Hemisuccinatul de hidrocorti- 
zon, 200—500 mg sau mai mult) în perfuzii cu ser glucozat izoto- 
nic şi, abia după 24—72 ore, în funcţie de rezultatele obţinute, se 
poate trece la tratamentul per os cu prednison (60—100 mg, în doză 
de atac), administrat o dată pe zi, dimineaţa, cînd manifestă cel 
mai scăzut efect supresiv asupra corticosuprarenalei (E. R. McFA- 
DEN JR.). ȘI 

În caz de evoluţie favorabilă, doza iniţială de atac se reduce pro- 
gresiv cu 5 mg, tot la 3—4 zile interval, pînă la abandonarea tra- 
tamentului. Aproximativ 18—250%/ din astmatici necesită însă o 
terapie continuă cu hormoni corticoizi, ceea ce favorizează cortico- 
dependența, cu toate riscurile tratamentului de durată (atrofia hipo- 
fizosuprarenală, complicaţii osteomusculare, cutanate, oculare, tul- 
burarea metabolismului glucidic etc.). Evitarea acestor inconveniente 
se încearcă printr-un tratament alternativ (o zi da, o zi nu), trata- 
ment secvențial (alternînd administrarea ACTH retard cu betasim- 
paticomimetice și doze mici de cortizon). Se pare că administrarea 
în aerosoli a preparatelor neabsorbabile de cortizon (Becotide, Au- 
xizone), chiar dacă nu suplinește pe deplin corticoterapia (necesi- 
tind şi doze mici de ACTH retard sau prednison), nu dă însă efecte 
secundare (S. CHARPIN, 1985, A, SONNEVILLE, 1986). 

Tratamentul atacului de astm (astmul cu crize subintrante) nu 
diferă esenţial de cel al crizei de astm. Ținînd seama de faptul că 
foarte frecvent, succesiunea subintrantă a crizelor este precipitată 
de un episod infecțios acut bronșitic, combaterea bronhospasmului 
se efectuează concomitent cu tratamentul - antiinfecţios, aspirarea, 
sau fluidificarea și eliminarea secrețiilor (expectorante, mucolitice) 
Şi oxigenoterapie controlată. În cursul tratamentului cu antibiotice 
se ţine seama de efectul alergizant al acestora, precum şi de unele 
posibile interacțiuni negative ale Eritromicinei cu bronhodilatatoa- 
rele din grupa teotilinelor. 

Tratamentul în starea de rău astmatic, fiind o urgenţă medicală 
majoră, se efectuează fără excepţie, în toate cazurile şi cît mai de 
timpuriu posibil, într-un serviciu de terapie intensivă. 

Medicul practician din ambulatoriu are îndatorirea de a aprecia, 
în cel mai scurt timp posibil, gravitatea situaţiei, de a stabili opor- 
tunitatea internării bolnavului şi de a-i acorda, totodată, primul 
ajutor medical la domiciliu și pe parcursul transportului; de promp- 
titudinea şi competenţa acestui ajutor depinde, de cele mai multe 
ori, viaţa bolnavului. 

Deoarece în foarte multe cazuri starea de rău astmatic este in- 
dusă de utilizarea în exces a bronhodilatatoarelor majore şi în spe- 
cial a betaadrenergicelor, în asemenea situaţii, prima măsură tera- 
peutică “poate consta în suprimarea administrării acestor droguri. 

Deși controversată de unii, o singerare de 300—400 ml singe, 
poate scădea hipertensiunea pulmonară şi ameliora dispneea bolna- 
vilor, mai ales a celor care nu primesc oxigen. 

Montarea unei perfuzii cu ser glucozat izotonic (50/0), 250 ml în 
care se introduce hidrocortizon hemisuccinat (200—400 mg) asigură 
modificarea favorabilă a hiperreactivităţii bronșice și crește recep- 
tivitatea față de acţiunea drogurilor bronhodilatatoare administrate 
anterior sau care urmează a fi utilizate. 

Pe aceeaşi cale, după posibilităţi şi de la caz la caz se pot admi- 
nistra bronhodilatatoare minore (sulfat de Mg 200, xilină 10/0), 
doze mici 0,15—0,25 mg de atropină, sau chiar baze xantice (mio- 
filină), dacă au trecut: 2—3 ore «de la ultima administrare de sub- 
stante bronhoactive energice. Spice 

Asigurarea. permeabilităţii căilor aeriene superioare prin aspira- 
rea și drenarea secrețiilor, aplicarea unui tratament antibiotic pro- 
filactic, oxigenoterapia intermitentă, sub atenta supraveghere.a me- 
dicului, completează măsurile terapeutice de prim ajutor pînă ce 
se realizează internarea bolnavului. M ala 

Tratamentul de fond al astmului bronşic trebuie să fie instituit 
precoce şi să fie practic efectuat în continuarea terapiei primelor 
manifestări clinice acute de boală. | | 

Din acest punct de vedere, prima criză de astm ar trebui să se 
bucure de aceeași importanţă în perspectiva terapeutică şi evolu- 
tivă a bolii, ca şi prima criză de angină pectorală în cardiopatia is- 
chemică. | i 

Pentru a putea obţine rezultatele cele mai bune, cu mijloacele 
terapeutice de care dispunem azi, medicul practician trebuie să adap- 
teze tratamentul în funcţie de severitatea fiecărui caz; totodată sin- 
dromul astmatic fiind variabil în timp, adaptarea tratamentului tre- 
buie să urmeze fidel toate fluctuațiile evolutive ale bolii. Rezultatele 
tratamentului început tîrziu, sînt numai parţiale și practic nu se 
poate vorbi de o vindecare totală şi definitivă. Măsurile de hiposen- 
sibilizare specifică (cu antigenul incriminat cunoscut) sau nespecifică, 

efectuate prin procedeele și metodele cunoscute (administrarea aler- 
genilor pe cale intradermică, subcutanat sau excepţional pe cale orală) 
nu fac decît să sporească toleranța bolnavului față de acţiunea agre- 
sivă a factorilor alergici care nu pot fi eliminaţi. 

În general, acest tratament hiposensibilizant este de lungă du- 
rată (2—5 ani), rezultatele apărînd, de obicei, tîrziu și sînt în 
funcţie de vîrsta bolnavilor (procentaj mai mic de reușite după virsta 
de 50 de ani), de tipul alergenului sau de prezența unei polisensi- 
bilizări (factori psihici, fizici, meteorologici etc.). 

Ideal, din punct de vedere terapeutic, este evicţia — eliminarea 
totală şi definitivă a alergenului, operaţie care, din nefericire, de 
cele mai multe ori este practic imposibilă. 

Pentru evitarea riscului prin accidente de tip anafilactic, po- 
sibile în cursul procedeelor de hiposensibilizare, este indicat ca 
acestea să fie efectuate în condiţii de spitalizare şi sub supraveghere 
medicală permanentă. 


5.5. PNEUMONIILE 


Pneumoniile sînt boli inflamatorii ale parenchimului pulmonar, 
de obicei acute și nesupurate, realizînd un proces condensani bron- 
șiolo-alveolar, care cuprinde porţiunea distală a bronşiolelor ter- 
minale și alveolele pulmonare. Pneumoniile pot fi primitive sau pri- 
mare, adică fără o altă îmbolnăvire în anamneza apropiată, sau se- 
cundare, deci consecutive unei alte pneumopatii. Această separare 
a pneumoniilor, deși criticabilă din punct de vedere etiologic, se 
dovedeşte utilă îndeosebi pentru terapie, deoarece încadrează boala 
în ansamblul procesului patologic. 

Termenul de pneumopatie, împrumutat din literatura anglo- 
saxonă, se folosește grosso modo în aceeași accepţiune; el defineşte, 
de obicei, pneumonii benigne, segmentare. 

Achiziţiile din ultimul timp au modificat mult tabloul clasic al 
pneumoniei, care a devenit mai complex, mai polimorf, mai dificil 
de investigat și de clasificat; totuşi, tendinţa comună şi simplifica- 
toare, deşi principial incorectă, este aceea de a include pneumoniile 
într-una din cele două mari categorii: pneumonii bacteriene sau 
virale. Este adevărat că o clasificare amănunţită este dificilă — și 
aceasta din mai multe motive: o bună parte din pneumopatiile acute 
se internează şi se tratează mai întîi îm servicii spitaliceşti unde 
adesea se neglijează un interogatoriu atent și corect orientat, și unde 
nu sînt luaţi în considerare factorii de mediu, domestic și profesional, 
nu se face examenul radiologic, inclusiv cel tomogratic; nu se face 
un studiu bronhologic precis (bronhoscopie, bronhografie); nu se ia 


o anchetă imunoalergică și nu se aplică un tratament supravegheat 
pînă la însănătoșire. i i 

Pe de altă parte, nici serviciile de pneumologie nu dispun întot- 
deauna de un laborator bine utilat, pentru cercetări microbiologice 
de detaliu şi acestea sînt, în ultimul timp, tot mai complexe şi di- 
versificate. 

În acelaşi timp, evoluţia spre resorbţie, în general rapidă, și dis- 
pariţia simptomatologiei clinicobiologice a pneumoniei, nu se pre- 
tează la investigaţii îndelungate şi anevoioase. Or, pentru o înca- 
drare nosologică precisă, ar fi necesare: radiografie pulmonară din 
PA (postero-anterior) și profil, examen tomografic, bronhoscopic, 
examen de spută sau/şi un prelevat faringian; două examinări sero- 
logice succesive, la interval de cca 10 zile; cercetări pentru punerea 
în evidenţă de myxovirusuri, adenovirusuri, mycoplasma, chlamidia, 
rickettsii; uneori rhinovirusuri, coxsakies, mononucleoză infecţioa- 
să; eventual alte viroze: enterovirusuri, rubeolă, varicelă, herpes, in- 
cluziuni citomegalice. La acestea se adaugă investigaţiile imunolo- 
gice: imunoelectroforeză pentru principalele fracțiuni imunoglobuli- 
nice; crioglobuline, precipitine parazitare, antigenele care intervin 
într-o reacţie alergică de tip III Cell-Coombs; în plus, examinări 
pentru a revela o alergie medicamentoasă, prin teste indirecte etc. 
| Toate aceste examinări, laborioase şi costisitoare, nici nu s-ar justi- 
fica în investigarea unor afecţiuni de obicei benigne, în scurt timp 
regresive, care se pot de altfel controla terapeutic. Problema se pune 
desigur în alți termeni, atunci cînd e vorba de examinări în scop 
de cercetare sau epidemiologice. 

La extrema opusă, de simplificare, se situează tendința medicu- 
lui practician, anume aceea ca, de îndată ce simptomatologia se în- 
depărtează de cea a unei pneumonii tipice bacteriene, să concludă 
că are de-a face cu o viroză respiratorie. Absența hiperleucocitozei, 
posibilă chiar și după un tratament tranzitoriu cu bacteriostatice, di- 
ficultățile de interpretare a tabloului radiologic, mai ales atunci cînd 
se asociază şi o participare pleurală, eșecul antibioterapiei uzuale, 
constituie pentru practician elemente pentru diagnosticul de pneu- 
mopatie virală, chiar și în absenţa unor argumente peremptorii. 
Trebuie să se ţină însă seama de faptul că, nu orice pneumopatie 
acută, cu hiperleucocitoză este microbiană; de exemplu, pneumonia 
cu mycoplasma, care în 250/ din cazuri are 10—15.000 leucocite pe 
mm?, sau pneumopatiile virale, expuse unor suprainfecţii bacteriene, 
| ca şi pneumopatiile de natură imunoalergică sau toxică. Trebuie însă 

să acceptăm că, principial, opoziția dintre pneumonia bacteriană și 
cea virotică este adesea destul de formală, întrucît infecțiile mixte, 
bacteriene și virale, sînt frecvente; faptul se explică prin aceea că, 
parazitismul intracelular obligatoriu al virusurilor afectează celu- 
lele mucoasei bronșiolare, făcîndu-le astfel mai vulnerabile față de 
suprainfecţia microbiană secundară. 

Clasificarea cea mai larg utilizată astăzi a pneumoniilor este cea 

etiologică, în care, pe primul loc, ca frecvenţă şi importanţă epide- 

miologică, se situează, pneumoniile primitive acute bacteriene care 
însumează cca 700/ din totalul pneumoniilor; între acestea, cca 904 
se datoresc pneumococului. La vîrstnicii cu carență imunitară, la 
care pleuropneumopatia apare pe fondul unor suferinţe cardiopulmu- 
nare preexistente, frecvenţa germenilor gramnegativi creşte sub- 
stanţial, oscilînd între 7,9307, (V. MOISESCU și colab., 1980) și &7% 
(J. I. SEIDENFELD şi colab., 1986). 


5.5.1. PNEUMONIA PNEUMOCOCICĂ 


Etiopatogenie. Agentul patogen este pneumococul (streptococcus 
pneumoniae), un coc grampozitiv, încapsulat, în diplo sau lanţuri 
scurte. Coloniile sînt înconjurate de o zonă verzuie de hemoliză, 
pretînd astfel la confuzie cu streptococul alfa hemolitic, cu care 
este strîns înrudit. Capsula sa conţine o serie de polizaharide com- 
plexe, pe baza cărora s-au putut identifica 84 serotipuri, dintre 
care tipurile 1, 3, 4, 7, 8 şi 12 sînt cele mai frecvente în clinica 
adultului, iar tipurile 6, 14, 19 şi 23, la copil. 

Microorganismele care cauzează pneumonia pot ajunge la plă- 


mîn pe una din următoarele 4 căi: a) prin inhalarea germenilor din 


aer, b) prin aspirarea acestora din nas şi orofaringe, modalitatea cea 
mai frecventă; c) pe cale hematogenă, dintr-un focar microbian în- 
depărtat de plămîn; sau, mai rar, d) prin propagare directă, de la 
un proces microbian din proximitate. 

Deși inhalarea de germeni din orofaringe este destul de frecventă, 
chiar și la oamenii sănătoși, căile aeriene distale și parenchimul 
pulmonar sînt, de obicei, sterile, datorită unor mecanisme prutec- 
toare şi de apărare locală: glota se închide reflex, de îndată ce par- 
ticulele: au fost aspirate, iar dacă-ajung în trahee și bronşiile mari, 
sînt evacuate prin tuse. În plus, epiteliul ciliat bronșic, acoperit de 
mucus, împinge particulele inhalate-către trahee și faringe, de unde 
pot fi eliminate prin spută sau înghiţite. Un alt mecanism de apă- 
rare este reprezentat de IgA, în porţiunea superioară a tractului res- 
pirator, și IgG din ser şi de la nivelul porțiunii distale a arborelui 
bronșic, unde stimulează procesul de : aglutinare şi opsonizare a 
bacteriilor, activează complementul, induce chimiotactismul neutro- 
filelor şi macrofagelor, neutralizează toxinele bacteriene şi virusu- 
rile și dezintegrează bacteriile gramnegative. În acelaşi timp, ma- 
crofagele din alveole încorporează microorganismele moarte; poli- 
nuclearele din sînge fagocitează germenii, iar limfocitele B şi T 
concură la lichidarea acestora, pe cale umorală sau celulară. 

Diminuarea sau alterarea acestor funcţii fiziologice face să 
crească sensibilitatea plămiînului faţă de infecţii (microbiene sau vi- 
rale) şi deci susceptibilitatea acestuia la îmbolnăvire. 

Sediul de elecţie al pneumoniei pneumococice la debut este lobul 
inferior drept sau lobul mediu, sau lobul inferior stîng, adică acolo 

unde, datorită. gravitaţiei, se depun în cursul nopții, cele mai multe 
secreţii respiratorii. 

Tabloul clinic. Spre deosebire de alte boli, ca de exemplu, tu- 
berculoza, polimorfă prin definiţie, pneumonia, în forma sa mani- 
festă, este o afecţiune destul de stereotipă, cu o simptomatologie 
în genere caracteristică și evocatoare, cu mici oscilaţii în gravita- 
tea manifestărilor clinice. Ea poate fi precedată uneori de un catar 
acut rinofaringian, durînd cîteva zile; în absoluta majoritate a ca- 
zurilor însă (80%/), debutul pneumoniei este brutal, cu un mic fri- 
son solemn, febră, tahicardie și tahipnee. La scurt timp după frison, 
apare un junghi violent, de obicei submamelonar, tuse și spută 
ruginie, vîscoasă, aderentă de fundul vasului, în cantitate relativ 
redusă, expresie a exudatului fibrinoleucocitar intraalveolar. Ta- 
bloul clinic sugerează în ansamblu o pneumopatie severă, cu stare 
generală alterată, febră, anxietate și uneori delir; respiraţia devine 
superficială şi polipneică, dispneea se accentuează și, uneori, se 
adaugă cianoză moderată, prin hipoxie, determinată de alterarea ra- 
portului ventilație/perfuzie sau prin shunt. . 

La examenul fizic, se constată uneori o reducere în amplitudine 
a mișcărilor respiratorii. de partea bolnavă, iar după cca 48 ore de 
la debut, cînd a apărut procesul de condensare, vibraţiile vocale 
sînt accentuate; la percuție se percepe submatitate sau matitate, în 
raport cu sediul și extinderea procesului pneumonic; la auscultaţie, 
suflu tubar caracteristic și raluri crepitante fine, mai accentuate în 
inspiraţie profundă și după tuse. Se descriu: raluri crepitante de in- 
ducere, în faza iniţială congestivă a pneumoniei; ele se explică prin 
hiperemia capilarelor lezate şi dilatarea alveolelor, pline cu exudat 
serofibrinos ce se dezlipește de pe pereţii alveolei, în inspirație; 
apoi, raluri crepitante de întoarcere, în stadiul de rezoluţie cînd, sub 
acţiunea enzimelor proteolitice, exudatul coagulat se lichefiază. Une- 
ori, întreaga simptomatologie apare în plină stare de sănătate, fără 
prodrome, ca „din senin“; alteori, după catar oculo-nazal, curbatură 
și cefalee. | | | | 

Tabloul radiologic al pneumoniei este evocator, chiar dacă nu 
întotdeauna absolut caracteristic — în orice caz, el nu spune nimic 
relativ la substratul etiologic. Din punct de vedere strict radiologic, 
pneumoniile se pot grupa în: a) pneumonii alveolare, al căror ele- 
ment patologic fundamental este alveolita, care se traduce printr-o 
opacefiere omogenă, delimitată. topografic — segmentară, poliseg- 
mentară sau lobară — de o intensitate subcostală, în raport cu se- 
diul, extinderea şi gravitatea procesului exudativ; b) bronhopneu- 
monie, în care modificările inflamatorii cuprind bronşiolele termi- 
nale și alveolele conexe, realizînd opacefieri macronodulare, cu un: 
diametru de 0,5—3 cm, contur imprecis delimitat, de obicei bilate- 
rale şi asimetrice; c) pneumonie interstiţială, localizată cu precădere: 
în septurile interalveolare, ducînd la apariția unor opacifieri difuze, 

reticulare sau reticulo(micro)nodulare, mai bine vizibile la bazele 
piămiînului. 

Examenul hematologic pune în evidenţă o hiperleucocitoză, osci- 
lind între 10—25.000 leucocite/mm?, cu neutrofilie, moderată eozi- 
nopenie și anemie; VSH crescută; pot fi de asemenea crescute ureea 
și fibrinogenul. În caz de infecţie supraacută sau stare septicemică, 
Jeucocitele pot fi, uneori, în număr normal sau chiar scăzute. 

Examenul bacteriologic al sputei, efectuat înainte de administra- 
rea de antibiotice, colorată Gram, pune în evidenţă, pe lîngă nu- 
meroase leucocite, un număr variabil de germeni grampozitivi, izo- 
lati sau grupaţi perechi. Aceștia pot fi tipaţi direct prin metoda 
Neufeld (identificarea serotipurilor patogene) sau prin tehnica pre- 
cipitării capsulare. Hemocultura, în primele 3—4 zile de boală ne- 
tratată, poate izola, în 20—250%/, din cazuri, pneumococul. Un ele- 
ment negativ, însă de o importanţă considerabilă, este absența ba- 
cilului Koch. 

Examenul funcțional. În teritoriul lezat, în faza acută, în care 
alveolele sînt pline cu exudat, ventilaţia este practic nulă, pe cîtă 
vreme perfuzia se face normal; rezultă o hipoxemie arterială. Capa- 
citatea vitală, complianţa pulmonară, capacitatea de difuziune prin 
membrana alveolocapilară, ca şi consumul de oxigen, pot fi variabil 
reduse. 

Forme clinice. Numeroasele forme clinice descrise în tratatele 
clasice, apar astăzi în forma lor pură, îndeosebi după un tratament, 
chiar şi incorect, cu antibiotice, cu mult mai rar. Au devenit mai 
frecvente formele tratate, abortive, cu evoluţie scurtă. de cîteva 
zile. Factorii de teren şi reactivitatea imunologică deficitară im- 
primă uneori evoluţiei o alură protrahată, prelungită, cu tendință 
la cronicizare (la vîrstnici, denutriţi, malnutriți, cu carențe imuni- 
tare şi boli asociate). O formă clinică particulară este cea a copilu- 
lui. uneori cu manifestări digestive: junghi abdominal, vărsături şi 
tulburări psihice, cu agitaţie, tremurături și delir. La copiii și vîrst- 
nicii cu potenţial imunologic precar, se întîlnește și forma bronho- 
pneumonică — pneumonie în focare — îndeosebi atunci cînd pre- 
există o boală infectocontagioasă la copil (rujeolă. sau tuse convul- 
sivă), la bătrîni (ciroză, diabet, insuficiență cardiacă sau neoplasm). 

Diagnostic pozitiv și diferenţial. Elementele de diagnostic pozitiv 
sînt reprezentate de tabloul clinic, examenul radiologic, îndeosebi 
bacteriologie şi mai puţin examenul hematologic. 

Diagnosticul diferenţial trebuie să ţină seama, în primul rînd, de 
virozele traheobronșice, cu o simptomatologie clinică mult mai ate- 
nuată şi fără semne clinice și radiologice de condensare; examinările 
paraclinice pot preciza diagnosticul. Pneumoniile acute nebacteriene 
sînt mai ales de etiologie virală; ele sînt adesea benigne şi, de altfel, 


nici nu se dispune practic, în toate cazurile de o terapie strict etio- 
tropă. 

Foarte important este diagnosticul diferențial cu pneumonia şi 
bronhopneumonia cazeoasă, ambele forme grave de tuberculoză ex- 
tensivă, care apar în directă joncțiune cu leziunile de primoinfecţie. 
Ele au devenit astăzi cu mult mai rare decît în trecut, ambele be- 
neficiază de tratament eficient chimioantibiotic. 

Clinic, ele se caracterizează prin stare generală alterată, toxică, 
cu febră, tuse și expectoraţie, dispnee, pierdere ponderală, astenie, 
uneori cu tulburări funcţionale asociate: digestive, hepatice, renale. 
În stadiul iniţial, aspectul radiologic este acela de opacefiere in- 
tensă, subcostală — costală, cu limite nete, topografie segmentară 
sau lobară, în care apar zone variabile de clarefiere, realizîind ima- 
gini cavitare sau în miez de piine. Bronhopneumonia cazeoasă se 
prezintă cu aceeași simptomatologie clinică severă, iar radiologic, cu 
focare macronodulare, subcostale, imprecis delimitate și asimetrice. 
Diagnosticul pozitiv se face, în primul rînd, bacteriologic, prin pu- 
nerea în evidenţă a bacilului Koch. 

în cadrul formelor clinice de debut ale tuberculozei secundare, 
de tip ftizic, sînt de menţionat: intiltratele pneumonice, localizate, 
de obicei, la nivelul segmentului apicodorsal superior, segmentul 
apical al lobului inferior sau segmentul superoextern al lobului me- 
diu, precum şi leziunile infiltrativpneumonice care ocupă un lob în- 
treg („lobite“), de obicei superior. drept. Clinic: subiebră, astenie, 
inapetenţă, vagi dureri toracice şi tuse; eventual, hemoptizie sau 
spute hemoptoice. Debutul este insidios sau asimptomatic. Diagnos- 
ticul se sprijină îndeosebi pe examenul bacteriologic, prin examen 
direct sau culturi, pentru bacilul Koch. - 

Embolia pulmonară se manifestă printr-un acces brutal de dis- 
pnee persistentă, cu.junghi toracic, tuse, febră și spute hemoptoice, 
la un bolnav cu flebotromboză, care a putut rămîne, pînă la apariţia 
accidentului embolic, cu o simptomatologie foarte atenuată. 

Abcesul pulmonar, cu semne stetacustice discrete și necaracteris- 
tice, în schimb un tablou radiologic caracteristic şi spută abundentă, 
purulentă și uneori fetidă. | 

Neoplasmul pulmonar: tuse rebelă, astenie, inapetenţă, pierdere 
ponderală, fatigabilitate, eventual spute hemoptoice şi tablou radio- 
logic evocator, 

În congestia pulmonară pasivă, din cursul insuficienţei cardiace, 
sînt prezente, în prim.plan, semnele cardiopatiei; lipseşte simpto- 
matologia sindromului pulmonar de condensare, iar modificările stet- 
acustice sînt localizate la bazele plămînului. 

Evoluție și complicaţii. Lăsată să evolueze spontan, pneumonia 
se vindecă, cu sau fără complicaţii, în decurs de cca 7—12 zile. 
Tratată prompt şi corect cu chimioantibiotice, ea regresează rapid, 
în cca 12—36 ore; febra scade, pulsul şi respirația tind să se norma- 
lizeze şi junghiul se atenuează treptat pînă la dispariţie; uneori, fe- 
bra poate dura încă vreo cîteva zile (3—5 zile). 

Complicaţiile care pot modifica evoluţia normal regresivă a unei 
pneumonii sînt: 1) atelectazia unui segment sau lob, eventualitate 
în care respiraţia se accelerează din nou, junghiul reapare, iar, la 
examenul radiologic, se constată zone opace, nodulare sau compacte, 
subcostale, care se pot resorbi sau organiza fibros; 2) abcedarea fo- 
carului pneumonic, care se transformă într-o supuraţie pulmonară, 
cu spută purulentă, abundentă, iar, la examenul radiologic, ima- 
gine hidroaerică; a devenit astăzi, în era chimioantibioticelor, o com- 
plicaţie rară; se constată uneori, după infecțiile cu pneumococ de 
tip 3; 3) pleurezia para- sau metapneumonică apare în cca 50/ din 
cazurile de pneumonie; este o colecție pleurală cu lichid puţin și 
are, de obicei, o evoluţie spontan regresivă sau, în cazuri rare (cca 
10%), se poate transforma într-o pleurezie purulentă (empiem pleu- 
ral), cu febră și sindrom stetacustic de epanșament pleural, care 
poate antrena deplasarea mediastinului sau poate perfora peretele 
toracic spre exterior (empiem de necesitate, astăzi rarisim); 4) peri- 
cardita — complicație gravă — se realizează prin propagarea pro- 
cesului microbian la pericard; se traduce clinic prin dispnee, du- 
reri precordiale, frecături pericardice și aspect radiologic caracte- 
ristic. Poate fi serofibrinoasă, cînd se resoarbe: spontan, sau puru- 
lentă, cînd se asociază, de obicei, cu o pleurezie purulentă; 5) o 
formă particulară de evoluţie este pneumonia cu resorbţie întîr- 
ziată, după cca 2—4 săptămîni, persistenţa îndelungată a sindro- 
mului clinic și tabloului radiologic, pînă la 8 săptămîni, care se 
complică adesea cu'atelectazie, fibroză, reacția pleuropericardică şi 
retracție mediastinală. Se întîlneşte, de obicei, la vârstnici şi la ta- 
raţi imunologic. zi 

Complicaţii la distanță: 1) Meningita cu pneumococ este o lepto- 
meningită cerebrospinală, prin diseminarea hematogenă a pneumo- 
cocului care, ca şi meningococul și haemophilus influenzae, are o 
predilecție specifică pentru meninge. Debutul bolii este brusc, cu 
febră, cefalee, vărsături de tip cerebral şi obnubilare; un semn im- 
portant este redoarea cefei, cu. rezistenţă la mișcările pasive. 
Adesea sînt prezente tulburări oculare: fotofobie, strabism conver- 
gent, plafonare, eventual ptoză palpebrală. În LCR (lichidul cefalo- 
rahidian) se observă pleiocitoză, oscilînd între 1.000—100.000 leuco- 
cite/ml, cu o medie de 5.000—20.000, cu presiune ridicată, cu creş- 
terea proteinelor și glicorahie coborîtă; 2) endocardita bacteriană 
acută este rară în pneumonia pneumococică (sub 107); se localizează, 
de obicei, pe un cord normal, spre deosebire de endocardita sub- 
acută, care se localizează pe un cord lezat. Debutează brutal, are 
o simptomatologie dramatică și o evoluţie adesea rapid letală; 3) ar- 
trita pneumococică e mai frecventă la copii; ca simptome apar: du- 
rerea, tumefacţia și colecţia purulentă intraarticulară. 

În cadrul complicaţiilor toxicoalergice, sînt de menţionat: șocul 
septic, insuficienţa cardiacă, ileusul paralitic, tulburări hepatice cu 
subicter şi nefrită alergică pneumococică. 

Profilaxie şi tratament. Profilaxia constă în evitarea factorilor 
cauzali şi neutralizarea celor favorizanţi. În consecinţă, se evită: 
frigul, praful, poluanţii atmosferici, inhalarea de substanţe toxice 
sau iritante; se evită, de asemenea, infecțiile căilor aeriene supe- 
rioare şi virozele pulmonare; se asanează focarele de infecţie rino- 
faringiene și sinusale. 

Tratamentul curativ constă în: repaus la pat, în condiţii de spi- 
talizare, dietă predominant hidrică în perioada febrilă, apoi readap- 
tare progresivă la alimentaţia normală. Tratamentul de bază este 
cel etiotrop, în speţă antibiotic. Cu toate că, din punct de vedere 
teoretic, alegerea antibioticului ar trebui să ţină seama de tipul de 
germen şi de sensibilitatea (respectiv rezistenţa) acestuia, practic, 
acest deziderat nu se poate realiza decît în cazuri excepţionale, așa 
încît, administrarea antibioticului se face empiric, în funcţie de 
spectrul de acţiune al acestuia şi de toleranţă. 


| Medicamentul de elecție în pneumonia pneumococică este Peni- 
cilina G (Benzilpenicilina), 200.000—400.000 U.I. intramuscular, la 
interval de 4—6 ore, pînă la 800.000 U.I.; uneori, 2 pînă la 4 mi- 
lioane U.I./24 ore; sau 2—4 milioane/24 ore Penicilină V, pe cale 
orală (3—4 comprimate, la fiecare 4 ore). Tratamentul se continuă 
şi după ce bolnavul devine apiretic, încă 48—72 ore. 

În caz de intoleranță sau rezistență la penicilină, se poate re- 
curge la Tetraciclină, 2—4 gr/24 ore sau Biseptol (Cotrimoxazol) 
2x2 comprimate, la 12 ore interval, sau Eritromicină lactobionat, 
1—2 gr/zi în perfuzii venoase lente, eventual Propionileritromicină 
1,5—2 gr/zi, per oral. Cefalosporinele injectabile, în doze de 0,5— 
2 gr la 4—6 ore sînt, de. asemenea, eficace în pneumonia cu. pneu- 
mococ, însă trebuiesc administrate cu prudenţă persoanelor sensi- 
bilizate la penicilină (fac parte din aceeași grupă de antibiotice 
betalactamice). În general, cefalosporinele au indicaţii terapeutice 
limitate, fiind considerate ca antibiotice de rezervă. În infecțiile cu 
pneumococ sînt de preferat cefalosporinele din prima generaţie, 
care se pot administra atît pe cale orală (Cefalexina), în doze de 
1—4 gr/zi, fracţionat, cît și parenţerală (Cefalotina, Cefazolina) în 
doze de 0,5—1 sau cel mult 2 gr, la 6 ore, pînă la 12—16 gr/24 h. 

În caz de pneumonie cu etiologie incertă și alergie la penicilină 
sau reacţii adverse severe, se poate asocia Ampicilina (2—4 gr/zi), 
cu 'Tetraciclină (2—4 gr/zi) alternativ, sau Gentamicină 3—3 mg/kg 
și pe zi, intramuscular, fracţionat, la interval de 8 ore, asociată cu 
Carbenicilină, intramuscular endovenos 100—500 mg/kg și pe zi 
(24—30 gr/24 ore), în pneumoniile contractate în mediu intraspita- 
licesc. a 

Este recomandabil ca, pe lîngă antibiotice, la nevoie, să se re- 
curgă și la un tratament simptomatic: antipiretice, antitusive, anal- 


getice. 
5.5.2. PNEUMONIA STAFILOCOCICA 


Frecvența actuală a pneumoniei stafilococice oscilează între 1— 
307, dintre pneumoniile bacteriene ale adultului, în afara mediului 
spitalicesc, pînă la 2004, în cursul unor epidemii de gripă, printre 
copiii internaţi în clinicile de pediatrie. Această creștere de frec- 
venţă se datorește selectării tulpinilor de stafilococ, rezistente la 
antibioticele uzuale. 

Etiopatogenia. Reacţia tisulară comună la stafilococul aureu coc 
grampozitiv şi coagulopozitiv, are un caracter focal, capacitatea de 
invazie a stafilococului fiind mai redusă decît cea a streptococului. 
Stafilococul constituie prin excelență un factor de supuraţie locală 
şi necroză; el are totodată aptitudinea de a metastaza, fie sub forma 
unor focare generalizate, fie sub aceea a unor leziuni condensante 
sau „cuneiforme“, localizate la nivelul plămînului sau rinichiului. 

Patogenia pneumoniei stafilococice se produce pe cale inhala- 
torie sau hematogenă, în cursul unei septicemii stafilococice, con- 
secutivă metastazării unui focar stafilococic din afara plămînului. 

Tabloul clinic. La copil și adultul sănătos, pneumonia stafiloco- 
cică este adesea precedată de o infecţie gripală; apariţia compli- 
caţiei stafilococice se manifestă acut, brutal, cu febră, frisoane, 
dispnee progresivă, tuse, dureri pleurale și, uneori, cianoză, sputa 
este purulentă, cremoasă, hemoptoică. La bolnavii spitalizaţi, de- 
butul este de obicei insidios, cu febră, tahicardie și tahipnee. Exa- 
menul fizic este sărac, cu zone difuze de submatitate, imprecis de- 
limitate şi izolate raluri crepitante sau subcrepitante; adeseori, sem- 
nele stetacustice pot lipsi, fapt care se explică prin localizarea leziu- 
nilor în regiunile centrale ale plămînului. Oricum, semnele de con- 
densare pulmonară netă sînt rare. 

Pleurezia purulentă, care complică adesea leziunile pulmonare, 
se manifestă prin semne proprii colecţiei pleurale. 

Tabloul radiologic. Leziunile elementare pot fi reduse schematic 
la următoarele aspecte: a) procese condensante infiltrativ-pneumo- 
nice; b) clarefieri cavitare, de dimensiuni şi forme variabile, ex- 
presie a unor pierderi de substanță reale sau „suflate“, care se 
produc printr-un mecanism de ocluzie bronşică incompletă şi dis- 
tensie consecutivă a parenchimului pulmonar; c) forme abcedate, hi- 
droaerice și d) participare pleurală, de tip exudativ-reacțional, pu- 
rulent sau piopneumotoracic. 

Forme clinice. Cea mai „spectaculoasă“ este pneumopatia bu- 
loasă extensivă, chistică, mai frecventă la sugar şi copilul mic, cu 
evoluţie severă și numeroase complicaţii bronhopleurale. Simu- 

lează clinic și mai ales radiologic tuberculoza („forma pseudotuber- 
culoasă“, V. MOISESCU). Definitorie este absenţa bacilului Koch. 

O altă formă este stafilomul pulmonar: focar rotund sau -ovoid, 
similar infiltratului specific Assmann, cu simptomatologie clinică 
mai atenuată decît precedenta. 

Bronhopneumonia stafilococică, în focare diseminate: opacefieri 
macronodulare, cu diametrul de 0,5—3 cm, sau în focare coniluente, 
infiltrativ-nebuloase; tablou clinic sever, cu febră, tuse, dispnee, 
cianoză și, uneori, spute hemoptoice. 

Forma micronodulară, de tip miliar, cu simptomatologie clinică 
insidioasă şi evoluţie protrahată. 

Diagnosticul se bazează pe tabloul clinic şi aspectul radiologic, 
punerea în evidenţă a stafilococului din spută; o eventuală hemo- 
cultură, care poate fi pozitivă în cca 29% din cazuri; hiperleucoci- 
toză (pînă la 20—30.000/mm ), inclusiv absenţa bacilului Koch şi a 
Klebsiellei. 


Prognosticul s-a ameliorat considerabil în ultimele decenii. Ina- 
inte de 1942, mortalitatea oscila între 50—950%/; îndeosebi în septi- 
cemia stafilococică, prognosticul era aproape invariabil pesim. As- 
tăzi, corect şi prompt tratată, pneumonia stafilococică se vindecă, 
cu excepţia bolnavilor carenţaţi imunologic şi debilitaţi, infectați în 
mediu spitalicesc. 

Tratament. Întrucît aproape toate speciile de stafilococ sînt sen- 
sibile faţă de penicilinele penicilinazorezistente, al căror prototip 
este Meticilina, tratamentul se poate începe cu aceasta: 1—2 gr, la 
interval de 4—6 ore, în injecții intramusculare profunde sau în per- 
fuzii endovenoase; la copil 25—200 mg/kg/zi. 


La ora actuală, se schițează tot mai mult tendinţa de a înlocui 
Meticilina, cu derivații săi mai activi: Oxacilina, sub formă de sare 
sodică, administrabilă per oral (2—4 gr/zi, la 4—6. ore interval) sau 
injectabilă, intramuscular sau intravenos (2—12 gr/zi), la 4—6 ore, 
sau, pentru copii, 100—300 mg/kg/zi; Cloxacilina, per oral sau in- 
tramuscular, 250—500 mg, la 6 ore, pentru adulți, şi 50 mg/kg/zi, 
pentru copiii avînd sub 20 kg.. | 

Dacă tulpina de stafilococ se dovedeşte la antibiogramă a fi sen- 
sibilă la penicilină, se poate înlocui Meticilina cu Penicilina intra- 
muscular sau intravenos 2—5—10 milioane U.I., fracţionat la q= 
12 ore interval, sau cefalosporine: Cefalotina 1—2 gr, la 4 ore, 1n- 
tramuscular sau intravenos, sau Cefazolina, 1 gr la 6 ore, intra- 
muscular sau intravenos. ; 

Se recomandă evitarea cefalosporinelor în infecțiile stafilococice 
grave, cauzate de tulpini penicilinorezistente, de Stafilococ aureus 
sau epidermis, rezistente, de obicei, şi la cefalosporine, chiar dacă 
antibiograma arată sensibilitate. 

Se mai pot utiliza: Vancomicina, în infecţii stafilococice severe, 
pe cale intravenoasă: 1—2 gr/zi, fracţionat, la 6—12 ore, sau din- 
damicina clorhidrică, 150—300 mg la 6 ore, pe cale orală, eventua? 
Eritromicina per oral, 1—2 gr/zi, fracţionat la 6 ore. 


9.9.3. PNEUMONIA STREPTOCOCICĂ 


Este cauzată de streptococul betahemolitic, grupa serologică A. 
(Lancefield), coc grampozitiv, imobil, asporulat şi catalazonegativ. 
Această variantă de pneumonie este relativ rară, însumînd cca 5% 
din pneumoniile bacteriene. Ea este, de obicei, precedată de o vi- 
roză: gripă, rujeolă, varicelă sau tuse convulsivă şi îmbracă adesea 
o alură epidemică; se întilnește mai des în campamentele militare 
ale recruţilor. Debutul este brutal, cu stare generală ce se alterează 
progresiv, în tranziția de la viroza pProdromală, la pneumopatia pro- 
priu-zisă, cu mialgii, frisoane, tuse, dispnee, dureri pleurale ṣi, une- 
ori, cianoză și spute hemoptoice. 

Tabloul clinic este acela de pneumopatie acută, iar aspectul ra- 
diologic, cel mai adesea, de bronhopneumonie în focare disemi- 
nate sau cu tendinţă la confluență; o condensare lobară, de tip 
franc pneumonic, se întîlnește rar. Particularitatea acestei pneu- 
monii este apariția precoce și rapidă a unei colecţii pleurale abun- 
dente, cu lichid clar sau serosanguinolent. 

O bacteriemie pozitivă se poate pune în evidenţă în: numai 
10—150/, din cazuri. Complicaţiei pleurale, i se asociază uneori și 
o pericardită purulentă, de semnificaţie prognostică relativ severă 
sau o mediastinită acută, un pneumotorace spontan sau dilataţii 
bronșice (T. R. HARRISON). | 

Tratamentul se face în principiu cu antibiotice betalactamice, 
de tip Penicilină G (benzilpenicilină) injectabilă, 2—5 milioane 
U.1./zi, iracţionat, la 3—12 ore, sau Procainpenicilină G, eventual 
Procainbenzilpenicilină, în injecții intramusculare, 600.000 U.I., © 
dată pe zi, timp de 10 zile, sau 400—800.000 U.I., la 12—14 ore. 

Penicilina se poate înlocui cu Eritromicină, Clindamicină, Van- 
comicină sau cefalosporine de generaţia I-a, în doze şi pe căile de 
administrare menţionate la pneumonia pneumococică. 


5.5.4. PNEUMONII CU GERMENI GRAMNEGATIVI 


În ultimele 2—3 decenii, frecvența în creștere a pneumopatii- 
lor cu germeni gramnegativi s-a dublat, diferiţi autori dau cifre 
crescînde, care oscilează între 0,5—20—300/, mergînd chiar, pe 
organisme . carențate imunologic, cu sindrom de detresă respira- 
torie, pînă la 570%% (J. I. SEIDENFELD și colab., 1986). Factorii res- 
ponsabili de această creștere sînt numeroși. În primul rînd, anti- 

bioterapia abuzivă care, exercitind o acțiune selectivă asupra ger- 

menilor grampozitivi, facilitează dezvoltarea celor gramnegativi, 
prin disbacterioza consecutivă. Joacă, de asemenea, rol factorii de 
teren şi îndeosebi virsta, în aceste cazuri fiind vorba, de cele mai 
multe ori, de vîrstnici cu mai multe boli asociate (polipatologie), 
supuşi unor intervenţii chirurgicale și expuși adesea unor infecţii 
şi suprainfecţii intraspitaliceşti. Se mai adaugă, după unele cerce- 
tări recente ale școlii anglosaxone, aderenţa inegală a diferitelor 
specii microbiene de mucoasa bronșică, care ar putea explica pre- 
zența germenilor gramnegativi, la acest nivel. 

În Clinica de pneumologie din Cluj, s-au înregistrat, în perioada 
1975—1980, o frecvenţă de pleuropneumopatii supurative cu ger- 
meni gramnegativi de 7,9304, apropiata de media consemnată de 
majoritatea autorilor. 


5.5.5. PNEUMONIA CU: KLEBSIELLA PNEUMONIAE 
- (bacilul Friedländer) 


Klebsiella pneumoniae este un bacil gramnegativ, încapsulat, 
care se găsește în flora normală din gură şi tractul gastrointestinal, 
face parte din familia Enterobacteriaceelor şi este patogen pentru 
căile respiratorii; au fost identificate peste 75 tipuri capsulare. 

Ca frecvență, pneumonia cu bacil Friedländer este relativ rară 
(în jur de 1—20⁄%). Este mai des întîlnită la vîrstnici cu boli aso- 
ciate, îndeosebi în mediul intraspitalicesc. Factorii predispozanți 
sînt: BPOC, diabetul zaharat, ciroza hepatică şi alcoolismul cronic, 
care pot explica aspirația bucofaringiană a secrețiilor cu Klebsiella. 

Tabloul clinic seamănă cu cel din pneumonia pneumococică: de- 
but brutal cu frison, febră, tuse cu spută mucopurulentă, dispnee, 
stare generală alterată și, uneori, prostrație, cianoză şi chiar co- 
laps. În 20—250% din cazuri, expectoraţia caracteristică este san- 
guinolentă, „ca pelteaua de 'coacăzet, de culoare roşcată-cafenie, 
omogenă, compactă, viîscoasă, aderentă şi nu se lasă expectorată 
decît cu dificultate. ioke : 

Examenul fizic pune în evidență un sindrom stetacustic de con- 
densare, mai puţin net decît cel din pneumonia pneumococică, cu 
submatitate și diminuarea murmurului vezicular; uneori se adaugă 
un exudat pleural serocitrin sau purulent. 

Aspectul radiologic este acela" al unei bronhopneumonii în fo- 
care confluente, realizînd un bloc pneumonic, situat inițial la nive- 
luil lobului superior drept, ale cărui limite anatomice nu le respectă, 
de unde se extinde, de-a lungul scizurilor, la ceilalți lobi, sub forma 
unei pneumonii. necrozante, cu excavare rapidă, simulînd tuber- 
culoza; uneori, în masa blocului pneumonic apar microclarefieri 

bronșiectatice. Opacefierea radiologică este de intensitate accentuată, 
„depășind-o pe cea produsă de inimă“ (I. BRUCKNER), și cu mar- 
ginile net conturate. 

Examenul de laborator pune în evidenţă o leucocitoză mode- 
rată, în 2/3 din cazuri, în rest, leucopenie. La examenul bacterio- 
logic, recomandabil a se face înainte de tratamentul cu penicilină, 
se pot distinge relativ uşor, bacilii gramnegativi, încapsulaţi 
(R. FERLINZ), uneori în diplo, cu capetele rotunjite. În aproxima- 
tiv 1/2 din cazuri, hemocultura este pozitivă. 

Diagnosticul se sprijină mai puţin pe examenul clinic, care nu 
îngăduie decît cel mult suspiciunea de pneumonie cu Klebsiella, 
atunci cînd procesul pneumonic, tratat, de obicei, empiric la în- 
ceput cu penicilină, se agravează rapid, cu o stare generală alte- 
rată, cu dispnee progresivă, expectorație roşie-brună gelatinoasă, 
cianoză, prostrație și colaps. Elementul de bază în precizarea diag- 
nosticului este examenul bacteriologic direct al sputei și, în acest 
scop, aspiraţia transtraheală a expectoraţiei poate deveni necesară; 
pe lîngă colorația Gram este, uneori, utilă, dacă evoluţia permite, 
cercetarea bacilului Koch, prin examen microscopic direct sau prin 
culturi, pe medii speciale. 

Evoluţia pneumoniei cu Klebsiella este, în general, severă și 
mortalitatea atinge, chiar după tratamentul cu antibiotice, 20—400/4, 
îndeosebi în formele complicate cu abces pulmonar şi empiem 
pleural. De remarcat, tendința manifestă la cronicizare care, în 
opinia unor autori, reprezintă o veritabilă formă evolutivă 
(I. BRUCKNER). În atari cazuri, evoluţia poate să se prelungească 
timp de luni sau chiar ani. 

În diagnosticul diferenţial, trebuie să se ţină seama de o even- 
tuală tuberculoză pulmonară de tip ftizic; de micoze, abces pul- 
monar, pioscleroze sau bronșiectazii suprainfectate. 

Tratament. Deoarece evoluţia adesea rapidă şi starea generală 
gravă impune un tratament înainte de a se fi obţinut rezultatul 
examenului bacteriologic și al antibiogramei, se recomandă o orien- 
tare, în principiu, după criteriul empiric că germenul este în genere 
sensibil la: Cotrimoxazol (Biseptol) 2 gr/zi sau Gentamicină, injec- 
tabilă intramuscular 180—240 mgr/zi, plus cefalosporină (Cefalo- 
tina) 4—6 gr/ zi, eventual Kanamicină sau Streptomicină, 1 gr/zi, 
asociată cu Carbenicilină (Pyopen), injectabilă, 100—600 mg/kg/zi 
sau cu Cefalotină injectabilă, 4—6 gr/zi, sau Ampicilină 4 gr/zi, 
per os, cu Gentamicină sau Kanamicină. 

În cazurile grave; Gentamicină sau Tobramicină, 5 mg/kg/24 
ore, iar în caz de chimiorezistență față de ele, :Amicacina, 19 
mg/kg/24 ore, în doze fracţionate. 

5.5.6. PNEUMONIA CU ESCHERICHIA COLI 


Escherichia coli, germen comensal (Enterobacteriacee), care se 
găsește în mod normal în tractul gastrointestinal, poate deveni vi- 
rulent şi poate declanșa procese supurative metastazante, pe cale 
hematogenă sau limfatică, cu localizări multiple: osoase, cerebrale, 
hepatice, inclusiv pulmonare. În această ultimă eventualitate, poate 
duce, în cazuri rare, la apariţia unei pneumonii primitive; adesea 
însă bacilii chiliformi pot fi izolaţi din sputa unor bolnavi cu pro- 
cese pulmonare suprainfectate. În acest caz, tabloul clinicoradio- 
logic depinde, în primul rînd, de factorul etiologic primar și mai 
puţin de E. coli, care poate împrumuta procesului de fond, carac- 
terul supurativ, abcedat. 

Ca tratament, E. coli este, de obicei, sensibilă la 'Tetraciclină, 
Cloramfenicol, Ampicilină, Kanamicină, Gentamicină și Polimixină 
B, în doze uzuale. 

Escherichia coli, în asociere cu Pseudomonas aeruginosa și ba- 
cilul Proteus, alt germen gramnegativ, poate cauza ocazional pro- 
\ cese bronhopneumonice, la bolnavii adulți cu stare generală precară 
sau la nou-născuţii care au aspirat lichid amniotic. De obicei, aceste 
bronhopneumonii sînt secundare unor îmbolnăviri primare severe. 
La bolnavii spitalizaţi, supuși unei corticoterapii sau chimioterapii 
îndelungate, Pseudomonas și Proteus pot produce uneori bronho- 
pneumopatii cu un caracter exprimat hemoragic, localizat predo- 
minant în lobii inferiori. 

Din aceeași familie a Enterobacteriaceelor, strîns înrudite şi 
adesea asociate, fac parte şi. Serratia și Enterobacter, care pot îi 
implicate în numeroase afecţiuni nosocomiale — printre care şi 
pneumonii — şi care se deosebesc de bacilul Friedländer, sensibil 
la cefalosporine, prin aceea că ele sînt, de obicei, rezistente. 


5.5.7. PNEUMONIA CU PSEUDOMONAS AERUGINOSA 
(B. PIOCIANIC) 


Pseudomonas aeruginosa este un bacil gramnegativ mobil, aspo- 
rulat și neîncapsulat. Deși rară, pneumonia este totuşi posibilă. Ger- 
menul se găseşte frecvent în flora orofaringiană normală a bolnavilor 
spitalizați; contaminarea exogenă se produce adesea în urma unor 
manevre medicochirurgicale, ca intubaţia endotraheală, respiratia 
artificială, administrarea de aerosoli, ș.a., îndeosebi la bolnavii su- 
puși unor intervenţii chirurgicale sau trataţi cu antibiotice, imu- 
nodepresive, corticoizi, 

Infecția căilor respiratorii se întîlnește rar, iar cultura pozitivă 
a germenului din spută se datorește suprainfecţiei din conţinutul 
sula aspirat, după ce flora sensibilă a fost neutralizată cu anti- 

iotice. 

Localizarea bronhopulmonară cu Pseudomonas capătă rareori fi- 
zionomia tipică a unei pneumonii propriu-zise; ea se prezintă cel 
mai adesea sub forma unor microabcese, izolate sau confluente, ce 
duc la apariţia unor procese supurative trenante, cu spută galben- 
verzuie. Germenul poate fi izolat și de la bolnavii cu bronșiectazie, 
fibroză chistică, bronșită cronică. 

Ca tratament: Tobramicina și Gentamicina, injectabile, în doză 
de 3—5 mg/kg/zi, la 8 ore interval, sau, în caz de rezistenţa germe- 
nului: Amicacina 15 mg/kg/zi, în doze fracţionate, sau Carbenicilina, 
24—30 gr/24 ore, fracţionat, eventual Ticarcilin, 16—20 gr/24 ore, 
fracţionat, ambele pe cale injectabilă. 

Din aceeași familie cu Pseudomonas aeruginosa face parte şi 
Acinetobacter, bacil gramnegativ, care, în cazul unor infecţii grave, 
poate cauza bronhopneumonii, ce răspund, de obicei, favorabil la 
tratamentul cu Kanamicină, Gentamicină, Tobramicină, în doze şi 
pe căile deja menţionate, sau cu Sulfat de Polimixină B, 15.000— 
20.000 U/kg/zi (1,5—2,5 mg), intramuscular sau în perfuzii intra- 
venoase, la interval de 12 ore. 


3.5.8. PNEUMONIA CU HAEMOPHILUS INFLUENZAE (H.i.) 


H.i. este un cocobacil pleomorf, gramnegativ, cu o capsulă in- 
constantă (în 25%/, din cazuri), s-au descris 6 tipuri capsulare, dintre 
care, de obicei, patogen pentru om este tipul B. În ultimele dece- 
nii, frecvența afecţiunilor sistemice cu H.i. pare a fi crescut, dato- 
rită probabil și tehnicilor de laborator ameliorate. Este adesea aso- 
ciat cu pneumococul, micrococul cataral, streptococul ș.a. în secre- 
ţiile bronşice ale bolnavilor cu bronhopneumopatii cronice; există 
însă și ca saprofit în nasofaringele persoanelor sănătoase și mai ales 
la vîrstnicii cu diverse tare imunologice. 


H.i. afectează atît adulţii, cît și copiii, la care le poate cauza 
frecvent bacteriemie, complicată cu meningită, pneumonie, artrită 
purulentă, pleurezie ș.a. 


Patogenetic, H.i. poate cauza o bronhopneumonie, mai rar o pneu- 
monie lobară, cu empiem asociat. Această „lobită“, îndeosebi com- 
plicată cu o colecţie pleurală, poate fi suficient de prelungită, pen- 
tru a evoca o tuberculoză. 


Simptomatologia este similară celorlalte pneumonii: cu febră 
discontinuă, tuse, iniţial seacă, apoi mucopurulentă, eventual he- 
moptoică, dispnee, cianoză și dureri pleurale. Sindromul stetacustic 
este necaracteristic și, în general, mai atenuat decît în pneumonia 
pneumococică; submatitţate, moderată accentuare a vibrațiilor vo- 
cale; izolate raluri subcrepitante și .raluri bronşice. 


Examenul radiologic, la adult: opacefieri, de cele mai multe ori 
bilaterale, îndeosebi la baze, cu localizare lobulară şi peribronșică, 

vag simetrice; la copil, în cazurile severe, pot apare opacefieri seg- 
mentare, nu rareori cu epanșament pleural. 

Diagnostic, Cultura pozitivă din nasofaringe nu poate fi consi- 
derată ca relevantă, dată fiind proporţia relativ mare de purtători 
clinic sănătoşi. Puncţia transtoracică sau transbronșică sporește sen- 
sibil şansele de izolare a germenului patogen; în unele cazuri, ea 
poate fi formal indicată; hemocultura este și ea recomandabilă. 

Tratamentul. Antibioticul de elecţie în pneumonia cu H.i. este 
Ampicilina, 2—4 gr/zi, fracţionat, la 6 ore interval, sau pe cale in- 
jectabilă, intramuscular sau intravenos, 2—12 gr/zi, în raport cu 
vîrsta bolnavului şi cu gravitatea bolii. 

Pînă la obţinerea antibiogramei, se recomandă Cloramfenicolul, 
în doze de 20—60 gr/zi, fracționat, la interval de 4—8 ore, atenţie 
la posibile reacţii adverse! Academia americană de pediatrie in- 
dică formal utilizarea Ampicilinei cu Cloramfenicol. 

Se poate de asemenea administra Carbenicilină injectabilă, 100— 
600 mg/kg/zi, în infecțiile grave, 20—40 gr/zi, fracționat, la 4—8 
ore, sau Amoxicilină per os, 250—500 mg, la 8 ore, sau Cefamandol 
(cefalosporină din a doua generație), pe cale injectabilă, 0.5—1 gr. 
la 4—8 ore, în cazurile grave, pînă la 12 gr/zi. 

5.5.9. PNEUMONII CU GERMENI ANAEROBI 


Principalii germeni anaerobi patogeni pentru aparatul respirator 
sînt bacilii gramnegativi: Bacteroides fragilis, B. melanino genicus, 
Fusobacterium nucleatum, F. varium, F. necrophorum și F. morti- 
ferum; apoi, germenii grampozitivi microaerofili:‘ Peptostreptococii 
şi Peptococii; bacilii grampozitivi sporulați: Clostridium, şi bacilii 
grampozitivi asporulați: Arachina, Eubacterium și Bifidobacterium 
eriksonii (T. R. HARRISON). 

Infecția anaerobă mixtă a plămînului şi pleurei se produce prin 
aspiraţia secreţiilor faringiene, în: caz de parodontopatie, igienă den- 
tară neglijentă sau faringită. Ea' se întîlneşte adesea la bolnavii 
operați, după traumatisme şi, uneori, în serviciile de obstetrică şi 
ginecologie. 

Ca frecvenţă, bacteriile anaerobe se întîlnesc în 8—11% din “he 
moculturile pozitive, la bolnavii spitalizaţi și au putut îi cultivate 
în 10—540/, din prelevările de la acești bolnavi. 

În urma contaminării aparatului respirator, rezultă o pneumo- 
nie necrozantă sau abces pulmonar, complicate adesea cu o pleu- 
rezie purulentă. Tabloul clinicoradiologic este acela al unei pleuro- 
pneumopatii grave, supurative, cu febră, tuse, dispnee, expectoraţie 
mucopurulentă fetidă, adesea hemoptoică. 

Tratament. Fiind vorba de o necroză tisulară abcedată, interven- 
ţia chirurgicală capătă o importanță primordială. Tratamentul cu 

antibiotice devine adesea necesar mai înainte de a cunoaște rezul- 
tatul culturilor și chimiosensibilitatea germenilor. În general, in- 
fecţiile anaerobe supradiafragmatice sint sensibile la Penicilină G, 
în posologia cunoscută; Clindamicina, pe cale orală, 150—300 mg 
la fiecare 6 ore; Cloramienicol, per os, 20—60 mg/kg/zi, fracţionat, 
la 4—8 ore; Metronidazol, cîte 500 mg în 100 ml solvent, în perfuzie 
lentă, de 2—3 ori pe zi; sau Cefoxitina (cefalosporină din generația 
a Il-a) 1—2 gr, la fiecare 8 ore, intramuscular sau intravenos. 


5.5.10. PNEUMONIA VETERANILOR (LEGIONELOZA) 


O pneumonie relativ recent identificată (1977), care poate apare 
rareori sporadic și, de cele mai multe ori, epidemic, este aşa-numita 
„legioneloză“, al cărei agent patogen este Legionella pneumophila, 
bacil gramnegativ, pleomorf, flagelat, mobil, aerob, de 2—3 microni 
lungime și 0,3—0,4 microni lățime. La microscopul electronic, struc- 
tura bacteriei este tipică pentru germenii gramnegativi, pe cînd la 
cromatografie, pentru germenii grampozitivi, caractere nemaiîntil- 
nite la alte specii bacteriene. 

Ecologia Legionellei este încă incomplet cunoscută; ea a putut fi 
izolată din apă și sol; contaminarea se face pe cale inhalatorie. 

Morfopatologic, leziunile pulmonare din legioneloză reprezintă 
bronhopneumonie în focare confluente, pseudolobară; substratul his- 
tologic este constituit dintr-un exudat fibrinoleucocitar, alcătuit din 
polinucleare neutrofile și macrofage, adesea cu membrane hialine şi 
liză masivă a celulelor inflamatorii. Septurile interalveolare sînt ede- 
maţiate şi infiltrate; bronşiolele terminale, coafectate. 

Tabloul clinic, în forma sa tipică, este acela al unei pneumonii 
cu debut, de obicei, acut, febră înaltă, frison, mialgii și tuse, la 
început seacă, apoi mucopurulentă, nu rareori hemoptoică, dispnee 
progresivă. În cca 250/ din cazuri, se adaugă semne digestive: dureri 
abdominale, greţuri, vărsături, diaree, manifestări care uneori devin 
dominante. Boala se agravează treptat 5—7 zile, apoi temperatura, 
o dată apărută, durează în medie 13 zile. 


S-au descris însă şi forme benigne și după toate aparențele, există 
şi forme infraclinice, asimptomatice, în măsură să explice nivelul 
ridicat al anticorpilor, la persoane clinic sănătoase. 

Tabloul radiologic pune în evidenţă leziuni infiltrative unilobare 
(cca 44%), bilobare (33074), de obicei, la nivelul lobilor superiori 
(54%/). Deşi rară, excavarea leziunilor pulmonare a fost descrisă 
în cazuri izolate (HUGHES, J. A. și colab., 1985). 

Diagnosticul se sprijină pe creşterea semnificativă a anticorpilor 
şi punerea în evidenţă a germenului prin imunofluorescenţă directă, 
la nivelul parenchimului pulmonar proaspăt sau fixat în formol. 

Tratamentul. Deşi in vitro există mai multe antibiotice potenţial 

active, experiența clinică a arătat că tratamentul eficace este cel 
cu Eritromicină 0,5—1 gr la 6 ore interval, pentru adult şi 15 mg/kg, 
la 6 ore, pentru copil, asociată cu Rifampicină, 600 mg/zi, la adult, 
şi 10—20 mg/kg/zi, la copil. 

Letalitatea în legioneloză oscilează între 15—200/; tratată cu 
Eritromicină, scade în jur de 50%. 


5.5.11. PNEUMONIA CU MYCOPLASMA PNEUMONIAE (MP) 


Pneumonia cu mycoplasma pnemoniae ocupă o poziţie interme- 
diară între pneumoniile bacteriene și cele virale — agentul său 
patogen fiind un microorganism care, ca şi bacteriile, posedă ambele 
tipuri de acid nucleic (ARN și ADN) şi creşte pe mediile cu agar, 
însă nu are perete rigid şi este filtrabil. Descris de EATON, în 1944, 
şi identificat ca responsabil de apariţia pneumoniei în 1957, este 
rezistent la penicilină și este gramnegativ. 

Epidemiologic, infecția cu MP este răspîndită în toată lumea, mai 
frecventă în zonele temperate. Afectează cu precădere copiii de 
vîrstă școlară și adolescenţii, este rară peste 40 ani. Frecvența sa 
oscilează între 15—200% dintre pneumopatiile acute nebacteriene. 


Consecința clinică a contaminării cu M.P. este adesea o pneumonie 


" atipică, mai degrabă o bronhopneumonie, care poate rămîne infra- 
clinică în 500%/, din cazuri. Atunci cînd devine manifestă, pneumo- 
nia cu MP are o perioadă de incubație de 9—12 zile şi un tablou clinic 
ce se poate încadra într-unul din următoarele sindroame: pneumo- 
patie acută, traheobronșită, faringită şi timpanită buloasă. În epi- 
demiile familiale, cca 1/3 din cazuri sînt pneumopatii, cu debut de 
cele mai multe ori insidios, febră moderată (38%), mici frisoane, tu“” 
iniţial seacă, apoi mucoasă sau mucopurulentă, foarte rar hemoptoici. 
Simptomul dominant e cefaleea şi, în ansamblu, simptomatologia su- 
gerează un „flu-sindromi, asemănător gripei. Traheobronșita (500/0) 
şi faringita (10%) se încadrează în acelaşi sindrom gripal. La copiii 
de 5—10 ani, îndeosebi băieţi, pneumonia. se asociază cu otalgii, 
congestie a membranei timpanice, uneori hemoragică (cca 10%/0) 
(T. A. HARRISON). 

Simptomele respiratorii și extrarespiratorii sînt de o mare diver- 
sitate. La nivelul plămînului, murmurul vezicular poate fi aspru sau 
diminuat; uneori se pot percepe izolate raluri crepitante sau sub- 
crepitante; prinderea pleurei e rară, ca şi adenopatiile cervicale. In 
cazuri cu totul excepționale, debutul pneumoniei poate fi brutal, cu 
frisoane, hipertensiune, dispnee și cianoză (J. MIGUERES — A. JO- 
VER). 

Tabloul radiologic devine net între a 4-a si a 16-a zi; în 800/ din 
cazuri, el este unilateral şi în 20%, plurilobar şi bilateral, sub forma 
unor opacefieri difuze, puţin intense, imprecis conturate, situate 
predominant la baze. Uneori, aspectul radiologic apare sub forma 

unui desen reticulonodular, „interstiţial“ și cu atelectazie „în bandă“; 
alteori, realizează imagini pseudocavitare; în cazuri cu totul rare, 
se constată şi hipertrofia ganglionilor mediastinali. Anomaliile ra- 
diologice persistă cca 3 săptămîni, fără tratament și 7—10 zile, în 
cazurile tratate. 

Complicaţiile sînt rare: meningoencefalită, polinevrită, monoar- 
trită, pericardită, miocardită, anemie hemolitică, erupții cutanate. 

Diagnosticul. Un test simplu și fidel este fixarea complementu- 
lui, care devine pozitivă în a doua săptămînă de boală și își atinge 
nivelul maxim în cea de a patra săptămînă. Alte elemente de diag- 
nostic: anticorpii fluorescenți, hemaglutinarea indirectă. Crioaglu- 
tinarea, folosită în diagnostic pînă nu de mult, s-a dovedit a fi ne- 
specifică și a căzut în desuetudine. ` 

Identificarea germenului se poate face şi prin izolarea acestuia 
din exudatul faringian şi inocularea sa pe mediul Hayflick. 

Tratament: se folosesc derivații de tetraciclină 1,5—2 pînă la 
4 gr/zi, pe cale orală, la interval de 6—8 ore, sau Eritromicina, 1—2 
pînă la 4 gr/zi, îracţionat, la 6 ore, tot pe cale orală. 


5.5.12. PNEUMONIA ORNITOZICA — PSITTACOZA 


Cauzată de un microorganism avînd proprietăți comune cu bac- 
teriile gramnegative, Chlamydia psittaci, considerat în trecut ca vi- 


rus, iar astăzi, ca o 'bacterie „specializată“, din grupa rickettsiilor,: 


parazit intracelular: obligatoriu, de provenienţă aviară, pătrunde în 
organism pe cale respiratorie sau digestivă și invadează parenchi- 
mul pulmonar, îndeosebi pe cale hematogenă. 

Tabloul clinic este polimorf; incubaţia, 7—14 zile. Debutul poate 
îi insidios, progresiv sau brutal, cu febră, frison și indispoziție, ce- 
falee intensă. Tuse seacă, penibilă, uneori cu spută sanguinolentă. 
În cazuri grave, dispnee accentuată și cianoză. Semnele fizice sînt 
sărace şi inconstante. Se pot percepe raluri sibilante, de cele mai 
multe ori, fără semne nete de condensare pulmonară. Există o dis- 
cordanță frapantă între simptomele funcționale şi radiologice, pe 
de o parte, şi sindromul stetacustic, pe de alta. 

Tabloul radiologic este variabil; adesea apare un desen microno- 
dular sau opacefieri ,lăptoase“ „în sticlă mată“, care depășesc limi- 
tele anatomice segmentare, sau opacefieri lineare hilifugale; rare- 
ori, densificări omogene lobare. În cazuri rare, opacefieri „migrante“, 
similare celor din pneumonia cu bacilul Friedlănder. Adenopatiile hi- 
lare sînt cvasiconstarite. Resorbţia modificărilor radiologice rămîne 
în urma atenuării simptomatologiei clinice. | 

Diagnosticul se face prin izolarea germenului patogen sau prin 
examinări serologice. i | 

~ Tratamentul de elecţie: Tetraciclină (2 gr/24 ore), care se reco- 
mandă a fi prelungit 5—7 zile, după apirexie. | ris 


290 


CE Scanned with OKEN Scanner 


5.5.13. PNEUMONIA RICKETTSIANA (FEBRA Q) 


Rickettsiile sînt paraziții intracelulari, de formă cocobacilară și 
de dimensiuni apropiate celor mai mici bacterii. Aci interesează în 
mod deosebit Rickettsia burneti (Coxiella burneti) sau febra Q 
(Queensland, Australia), a cărei principală formă de manifestare cli- 
nică este pneumonia rickettsiană. Sursa de contagiune este repre- 
zentată de animalele bolnave (ovine, bovine, marsupiale) iar ca 
agent vector este căpușa. Contaminarea omului se poate face pe cale 
inhalatorie (excrete uscate de căpușă), sau pe cale digestivă (con- 
sum de carne crudă sau lapte nepasteurizat). Inocularea durează 
cîteva săptămîni (2—5) și afectează cu precădere adulţii tineri. Evo- 
luţia este în genere benignă, cazurile letale sînt foarte rare. 

La examenul microscopic, leziunile au aspectul unei pneumopatii 
interstiţiale, cu infiltraţie limfomonocitară și exudat alveolar fibri- 
nos. 


Tabloul clinic debut, de obicei, insidios sau relativ acut, cu ce- 
falee, dorsalgii, mici frisoane, vărsături și fotofobie. În faza acută de 
viremie, intense dureri musculare și artralgii; uneori, diaree. Pulmo- 
nar: la cîteva zile după instalarea febrei, apare tusea, de obicei seacă; 
rareori, exudat pleural. 2: 4£ bi 

Radiologic: zone relativ intense de, opacefieri omogene, variabile 
ca întindere, „în -sticlă mată“, imprecis conturate, localizate, de obi- 
cei, în lobii medioinferiori; adenopatia mediastino-hilară lipseşte. 

Complicatiile. sînt rare şi tranzitorii: tromboflebită, meningită 
limfocitară, parotidită, pericardită, pancreatită, epididimită. 

Diagnosticul se bazează pe reacţia de fixare a 'complementului; 
izolarea agentului patogen, din sînge, spută sau urină. 

Tratament: 'Tetraciclină sau Cloramfenicol, în doze uzuale. 


5.5.14. PNEUMONII ACUTE NEBACTERIENE (VIRALE) 


Afecţiunile virotice ale căilor respiratorii reprezintă astăzi cel 
puţin 500% din toate bolile acute, inclusiv pulmonare. Au fost iden- 
tificate pînă la ora actuală peste 150 de serotipuri, încadrate în 12 
grupe de virus, care pot cauza — sau pot fi asociaţi — la un sindrom 
respirator acut al omului. Localizate inițial la nivelul căilor respira- 
torii superioare și mijlocii, procesele patologice determinate de viru- 
suri pot, atunci cînd potenţialul imunologic deficitar permite, să se 
propage de-a lungul bronșiolelor. și să invadeze în profunzime pa- 
renchimul pulmonar, Apare astfel procesul pneumonic care, din 
punct de vedere mortopatologic, se caracterizează printr-o infiltraţie 
inflamatorie a interstiţiului, cu limfocite, celule monocitoide și ma- 
crofage, plus izolate polimorfonucleare. Epiteliul bronșic devine ede- 
matos, se tumefiază și prezintă zone variabile. de necroză,. care se 

poate extinde pînă la membrana bazală. Alveolele sint aproape pline 
cu un exudat bogat în fibrină, eritrocite, macrofage şi celule mono- 
nucleare, adesea cu membrane hialine. 

Principalele virusuri responsabile de afecţiuni respiratorii sînt: 
virusurile gripale, virusurile parainfluenzae, rhinovirusurile, adeno- 
virusurile şi virusul respirator sincițial. Enterovirusurile (Coxsackie 
A și B, ECHO, poliovirus), ca și virusul citomegalic, sînt mai rar 
implicate în etiopatogenia virozelor respiratorii. l 

Virusurile gripale. Există 3 tipuri antigenice de virus gripal (A, 
B și C), grupate într-o singură familie, a orto-mixovirusurilor. Debu- 
tul clinic este gripal; pneumonia apare după 7—10 zile. Prodromele 
sînt: tuse, senzaţie de frig, indispoziţie. Simptomul iniţial dominant 
este cefaleea, cu dureri retroorbitare, mialgii și uneori frisoane, de 
asemenea febră, care cedează în cîteva zile (pînă la o săptămînă). 
Semnele respiratorii apar de obicei cînd febra şi manifestările sis- 
temice încep să regreseze: catar oculonazal, strănut, tuse, uneori 
productivă, dureri toracice. Examenul stetacustic, adesea dă relaţii 
normale, rareori ronchusuri, wheezing și raluri umede (în 5—40% 
din cazuri). 

Complicația principală a gripei este pneumopatia acută, care se 
poate prezenta, fie ca o manifestare primitivă a infectiei gripale, fie 
ca o suprainfecție bacteriană, cu stafilococ aureu sau pneumococ. 

Pneumopatia primitivă cu virus gripal se caracterizează prin 
dispnee şi cianoză, tuse seacă sau expectoraţie puţină, seromucoasă, 
uneori hemoptoică și leucopenie. La examenul radiologic: opacefiere 
infiltrativă perihilară, subcostală. În caz de suprainfecţie bacteriană 
Şi pneumopatie secundară, sputa devine purulentă, iar semnele stet- 
acustice se accentuează — traheobronşiolită necrozantă, în cazul sta- 
filococului şi exudat fibrinoleucocitar intraalveolar, în cazul pneu- 
mococului. De menţionat, frecvența şi gravitatea, mai pronunţată 


la virstnici, cardiopaţi (valvulopatie reumatismală), BPOC, diabet 
zaharat şi alte boli asociate. 


Diagnosticul se sprijină nu atît pe tabloul clinicoradiologic, cît 
pe izolarea“ germenului, reacția de fixare a complementului şi ar- 
gumente epidemiologice. 


Tratament. Nici chimioterapicele, nici antibioticele nu modifică 
evoluția gripei necomplicate; se pot administra, cu rezultate varia- 


bile, simptomatice; antibioticele devin necesare în caz de suprain- 
fecţie bacteriană. 


Virusuri parainfluenzae, din care se cunosc 4 serotipuri, respon- 
sabile de infecţii respiratorii la copil, îndeosebi tipul 3, care se ex- 
tinde mai rapid decît celelalte, poate apare endemic în tot cursul 
anului şi duce adesea la laringotraheite cu crup, traheobronșşite, 
bronșiolite sau bronhopneumopatii severe, îndeosebi la sugar. Inci- 
dența sa variază între 4—17/, din afecțiunile respiratorii ale copi- 

ului. Simptomatologia este necaracteristică, diagnosticul etiologic 
dificil şi nesigur, iar tratamentul, simptomatic. 

Rhinovirusuri. Se cunosc pînă acum peste 100 tipuri antigenice 
care cauzează cca 40% din afecțiunile respiratorii ale copilului şi 
adultului. La marea majoritate a adulţilor, contaminarea nu se tra- 
duce decît printr-o coriză banală. Dimpotrivă, la copil — şi îndeosebi 
la cel sub 2 ani — boala capătă o alură severă şi un tablou clinic 
de bronşiolită sau bronhopneumonie (în cea 9/ din cazuri). Un diag- 
nostic serologic este practic imposibil; nu există tratament specific, 
nici vaccin, 

Adenovirusurile cuprind astăzi 33 serotipuri patogene pentru om 
și sînt responsabile de 2—100% dintre bolile respiratorii ale copi- 
lului mic. Simptomatologia poate fi încadrată în 4 forme clinice: 
a) afecţiune respiratorie acută, durînd cca o săptămină, care se ma- 
nifestă prin febră (39—409), tuse, cefalee și stare generală mediocră; 
faringita este localizarea cea mai importantă şi se complică, une- 
ori, cu o adenopatie satelită; b).febră faringoconjunctivală, cu ade- 
nopatie submaxilară nedureroasă şi conjunctivită discretă, folicu- 
lară, nepurulentă; c) faringită febrilă, fără conjunctivită și d) pneu- 
_mopatia aparent primitivă a copilului, cu adenovirus, cu o simpto- 
matologie bine conturată şi cu evoluţie letală în cca 150/ din cazuri. 

Aspectul radiologic este similar celui din pneumonia cu Myco- 
plasma; localizarea este predominant bazală şi unilaterală. Diagnos- 
ticul poate fi prezumat din contextul epidemiologic şi discordanţa 
clinicoradiologică; se recomandă izolarea virusului în culturi de te- 
suturi şi reacția de fixare a complementului, cu rezultate ipotetice. 

Virusul respirator sincițial este un metamixovirus care, în cul- 
turi de ţesuturi, induce formarea de celule sinciţiale gigante, multi- 
nucleate. Produce afecțiuni respiratorii ale copilului mic (sub 4 ani); 
frecvența maximă se constată la noul născut (de 2—3 luni), sub 
formă de bronșiolită și bronhopneumonie, uneori mortală. Aproape 
1/2 din copiii bolnavi prezintă un sindrom gripal, complicat adesea 
cu determinări bronhopulmonare, care se manifestă clinic prin febră 
(38%), tuse, faringită, stare generală mediocră. 

Diagnosticul se bazează pe date epidemiologice, reacţia de fixare 
a complementului și identificarea antigenului, prin imunoiluores- 
cenţă. 

Tratamentul este paliativ, cu simptomatice. 

Enterovirusurile ocupă un loc relativ modest în patologia bron- 
hopulmonară. Sînt îndeosebi patogene pentru aparatul respirator, 
virusul Coxsackie A tip 21 și ECHO virusul tip 28. Primul entero- 
virus depistat la originea unei pneumonii a fost virusul Coxsackie 
A9, patogen îndeosebi pentru sugar, la care s-au descris şi citeva 
cazuri mortale. 

Tabloul clinic: febră, hiperpnee, cianoză şi hiperleucocitoză (pină 
la reacţie hiperleucemoidă), urmată, în cazuri izolate, de comă. 

Morfopatologic: infiltraţie mixtă a septelor alveolare, pe fondul 
unei bronhopneumonii interstiţiale difuze (polilobulare), cu atelec- 
tazie şi emfizem parcelar. | 

Virusul Coxsackie din grupa B poate cauza pneumonii și pleuro- 
dinie (mialgie epidemică sau boala Bornholm). 

Virusul ECHO poate induce uneori bronho- și pneumopatii, in- 
clusiv pleurodinie.: 

Reovirusurile, deși de obicei asimptomatice, determină, în cazuri 
rare, afecţiuni ale căilor respiratorii, rarissim chiar letale. 

Cytomegalovirus (herpes virus citomegaliae), virus termolabil, din 
familia virusurilor herpetice, agent patogen al unui larg spectru pa- 
tologic. Infecția cu virus citomegalic poate fi congenitală, peri- sau 
postnatală, însă, de cele mai multe ori cîștigată în primul an de 
viaţă. După o primoinfecţie, care poate rămîne infraclinică, virusul 
persistă indefinit în celulele organismului infectat și dă loc la o 
reinfecţie, prin reactivare. Ea se produce, de obicei, pe fondul unor 
afecțiuni ale ţesuturilor hematopoietice şi limforeticulare, în cursul 
unor boli cronice debilitante sau- la bolnavii trataţi cu droguri imu- 
nosupresive. Extrem de polimorfă, boala poate împrumuta nume- 
roase „măşti: sindrom mononucleozic, hepatită cu icter, anemie he- 
molitică, purpură, trombopenie, miocardită, pericardită, artralgii și 
o pneumopatie interstițială, cu incluziuni intranucleare caracteris- 
tice. . | il2 904 4 

Diagnosticul diferenţial se face cu alte infecţii bacteriene opor- 
tuniste, fungice sau cu protozoare, cu care, de altfel, virusul poate 
coexista. ns 

Nu există un tratament specific; se folosesc, cu rezultate varia- 
bile, Interferonul, Levamisolul și antagoniști de virus, ca adenin- 
arabinozida. ji 3 i | 

Coronavirusuri, din care se cunosc astăzi peste 20 serotipuri. 
Declanșează mici epidemii iarna și primăvara, cu maximum de frec- 
vență la grupa de vîrstă 15—19 ani; afectează însă în mod inegal 
toate virstele, de la copilul mic, pînă la peste 40 ani, mai rar decît 
virusul sinciţial și parainfluenzae. | 

Tabloul clinic seamănă cu acela al unei stări gripale, cu rinoree, 
tuse și cîteva semne generale atenuate sau poate rămîne inaparent. 

La copilul mic, poate cauza o pneumopatie acută cu bronşiolită, 
similară celei induse de alte viroze. Poate duce însă, uneori, la apa- 
riția unei insuficiențe respiratorii, pentru care se indică oxigeno- 
terapia. | 

Diagnosticul se face prin izolarea agentului viral, pe culturi de 
țesuturi sau serodiagnostic, > i 

Nu sînt abordate aci pneumoniile' alergice, respectiv pneumo- 
patiile prin hipersensibilizare inhalatorie, care cuprind mai multe en- 
tităţi clinice, avînd ca trăsătură generală o etiologie variată şi o 
patogenie de natură imunologică. Sînt aşa-numitele alveolite: aler- 

gice extrinseci, precum și bolile prin complexe imune circulante — 
care nu realizează morforadiologic un tablou de condensare pneu- 
monică propriu-zisă — ci un desen reticulo micro-sau medionodu- 
lar, pseudomiliar sau interstiţial și în care, problemele de diagnostic 
ar fi necesitat o amplă incursiune, în domeniul imunologiei. 

Nu sînt expuse nici pneumoniile secundare din cursul diferitelor 
boli infecțioase (rujeolă, varicelă, mononucleoză infecțioasă, oreillon, 
herpes-zoster, tuse convulsivă), nici cele micotice sau cu protozoare, 
a căror abordare ar fi depășit intenţiile lucrării. | 


5.6. SUPURAȚIILE BRONHOPULMONARE 
5.6.1. ABCESUL PULMONAR | 


Abcesul pulmonar se defineşte ca un proces inflamator ce duce 
la necroza şi supuraţia parenchimului pulmonar. Prin uz, termenul 
de abces, se folosește pentru leziunile necrotice ale plăminului cau- 
zate de bacteriile piogene anaerobe, aerobe și facultativ acrobe: Bac- 
teroides melaninogenicus, Fusobacterium, Peptococcus, Feptostrep- 
tococcus, Staphylococcus aureus, Klebsiella pneumoniae, Pseudo- 
monas aeruginosa, Escherichia coli, streptococii din grupa A, Cocii 
anaerobi şi microaerophili ș.a. Se include de asemenea aci și abcesul 
produs de Entamoeba histolytica, ce poate duce la apariţia procesu- 
lui supurativ pulmonar, fie prin propagarea directă 'a.abcesului he- 
patic la pleură și 'plămîn, fie, mai rar, printr-o embolie parazitară. 
Sursa cea mai frecventă a. abcesului pulmonar este reprezentată de 
microorganismele anaerobe; în cadrul pneumoniilor primare, gene- 
ratoare de abces pulmonar, pe primul loc se situează pneumonia sta- 
filococică. | Vaj heson bx 

Patogenia abcesului -pulmonar se suprapune, în bună măsură, 
pe cea a pneumoniei; diferenţa constă: în aceea că. germenii în cauză 
sînt nu bacteriile aerobe grampozitive sau virusurile, ci bacilii gram- 
negativi și microorganismele anaerobe. De cele mai multe ori, ab- 
cesul se produce prin aspiraţia bronşică a particulelor infectante 
(puroi, sînge, sfacele, corpi străini) sau, mai rar, pe cale hemato- 
genă, dintr-un focar extrapulmonar; uneori, în urma unei embolii 
septice, i 

Morfopatologie. Macroscopic, la nivelul procesului supurativ, 
pleura este îngroșată, cu depuneri de fibrină; pe suprafața de sec- 
tiune, necroză omogenă. Dacă procesul supurativ se deschide într-o 
bronşie, apare la acest nivel o excavaţie cu pereţii anfractuoşi, aco- 
perii de o magmă purulentă. Microscopic, zona de necroză este limi- 
tată de un perete alcătuit din țesut inflamator de granulaţie, cu 
numeroase neutrofile. După ce se produce drenajul bronşic, micro- 
cavitățile se colabează și se vindecă cicatriceal; excavatele mari se 
epitelizează şi persistă, Uneori, prin stenoză bronşică, se produc 

fenomene de „suflaj“ și retenţie; cînd bronșia se dezobstruează sau 
procesul supurativ invadează porțiuni vecine, pînă atunci indemne, 
secreția purulentă se evacuează din nou. Deschiderea procesului su- 
purativ în pleură e rară, deoarece țesutul de granulaţie din jurul 
abcesului produce la acest nivel simfiza celor două pleure. 


Tabloul clinic. Simptomele de debut sînt similare celor dintr-o 
pneumonie bacteriană: febră, frison, dureri toracice şi tuse. Din 
momentul în care abcesul se deschide într-o bronșie, apare sputa 
purulentă, abundentă, uneori striată cu sînge și fetidă. Dacă abcesul 
perforează în cavitatea pleurală, starea generală se agravează; apare 
un piopneumotorace, cu dispnee și cianoză, uneori stare de şoc. Exa- 
menul fizic este necaracteristic; semnele obiective depind de sediul, 
forma, dimensiunile şi leziunile din jurul procesului supurativ; de 
obicei, sindrom incomplet de condensare parenchimatoasă, cu sub- 
matitate, vibrații vocale accentuate, raluri bronșice uscate sau ume- 
de. În abcesele vidate, se poate percepe un sindrom cavitar, cu even- 
tual suflu amtoric; în abcesul neevacuat, sindrom variabil de con- 
densare. 

Examenul radiologic, în stadiul iniţial, pune în evidenţă o opa- 
cefiere omogenă, de intensitate costală, imprecis conturată, cores- 
punzind zonei de condensare pneumonică. În abcesul evacuat: ima- 
gine hidroaerică, cu nivel de lichid orizontal și un inel marginal 
opac gros, sau un lizereu opac, care înconjoară complet clarefierea 
centrală. Sediul de elecție al abcesului este segmentul posterior al 
lobilor superiori sau segmentul superior (apical) al lobilor inferiori, 
îndeosebi de partea dreaptă. , 

Diagnosticul se sprijină pe anamneză, tabloul clinicoradiologic, 
examenul de laborator și bronhoscopic. În stadiul de debut, pneu- 
monic, de constituire a supurației, diagnosticul e dificil. Un reper 
important furnizează totuşi examenul radiologic. O vomică abun- 
dentă, purulentă și, uneori, fetidă reprezintă un element important 
în orientarea diagnosticului. Examenul sputei din 24 ore, într-un 
pahar conic, cu depunere în două straturi — cel inferior, de flo- 
coane purulente, ce] superior, cu mucus — încă poate facilita diag- 
nosticul, atunci cînd celelalte semne rămîn neconcludente. Trebuie 
să se ţină seama de faptul că, întrucît expectoraţia spontană este ex- 
pusă unei contaminări inevitabile cu flora anaerobă care se găseşte 
în mod normal în cavitatea bucală, cultura, în scop de diagnostic 
a acestei flore, nu se poate obţine decît din eșantioane recoltate prin 
aspirație transtraheală sau transtoracică. De mare importanţă este 
și examenul bronhoscopic, el permite „vizualizarea“ bronșiei de 
drenaj, plină de secreţii purulente; de asemenea, localizarea exactă 
a procesului supurativ — şi prezența sau excluderea unui eventual 
cancer bronhopulmonar excavat şi suprainfectat. 

Diagnosticul diferenţial, în faza de debut a abcesului, se face 
mai întîi cu pneumonia lobară, a cărei simptomatologie și aspect ra- 
diologic sînt similare. 

Lobita tuberculoasă pretează de asemenea la confuzii, îndeosebi 
în ftizia cu debut supurativ, în care însă, punerea în evidenţă a 
bacilului Koch din spută precizează diagnosticul. 

Anevoios este și diagnosticul diferenţial faţă de un empiem în- 
chistat, cu fistulă internă bronhopleurală; aci sînt necesare tomo- 
grafii în diferite incidenţe şi comparaţia cu unele clișee anterioare. 

Embolia pulmonară septică, cu debut brutal, spută hemoptoică 
şi o afecţiune emboligenă în anamneză (endocardită a valvei tricus- 
pide, tromboflebită septică a venelor pelviene, ale braţului, peri- 
amigdaliene, a venelor jugulare ş.a.). 

Cancerul bronhopulmonar, excavat şi suprainfectat, cu pierdere 
ponderală, astenie, tuse, spută sanguinolentă, aspect radiologic, mai 
mult sau mai puţin evocator; examen bronhoscopic, citologic și his- 
tologic caracteristic. 


Tratament. Principalele două măsuri terapeutice sînt: evacuarea 
conţinutului purulent al abcesului prin drenaj de postură și chimio- 
respectiv antibioterapie. În caz de asociere a unui empiem pleural, 
puncţie pleurală evacuatoare; eventual, pleurotomie cu drenaj. Ale- 
gerea antibioticului se face în raport cu flora microbiană și sensi- 
bilitatea germenilor. În cazuri comune: Penicilină G, 5—10 milioane 
U.]./24 ore, pe cale intravenoasă, pînă la ameliorarea clinică evi- 
dentă, cînd poate fi înlocuită cu Penicilină pe cale orală, 500 mg, 
de 4 ori pe zi, pe toată durata tratamentului. Penicilina este eficace 
chiar şi în cazul unei flore mixte, cu germeni aerobi şi anaerobi. 


Substituenţi ai Penicilinei, în caz de alergie, pot fi: Clindamicina 
(clorhidrat), pe cale orală, 150—300 pînă la 450 mg, în cazurile 
grave, la fiecare 6 ore, sau Cloramfenicol 2 g/zi, per os. 


În cazurile rebele la această terapie, se poate recurge la asocie- 
rea Penicilinei cu Gentamicina 3—5 mg/kg/zi, la interval de 8 ore, 
plus Metronidazol 2 X 0,5 g/24 ore sau Fasigyn, 1,5—2 g/24 ore. 


Tratamentul chirurgical (rezecţie) este indicat numai în caz de 
eșec terapeutic, după 3—6 luni, îndeosebi, în caz de hemoptizie ma- 
sivă, în caz de malignitate sau bronșiectazie asociată, topografic 
delimitată. 


5.6.2. GANGRENA PULMONARĂ 


Gangrena pulmonară este o formă de supurație pulmonară as- 
tăzi rară, o pneumonie difuză necrozantă, produsă de anaerobi, de 
cele mai multe ori B. melaninogenicus, adesea şi B. fragilis, care 
apare prin aspirația bronșică a unor secreții faringiene infectate cu 
anaerobi, sau pe material protetic intrabucal infectat; în stări de 

marasm alcoolic, epilepsie, toxicomanie, în urma unor plăgi toracice 
de război, infectate sau, prin embolie septică. Apar astfel focare 
pulmonare necrotice, supurate, cu formare de geode, sfacele ȘI ex- 
pectorație putridă și fetidă, amestec de puroi, singe şi floră micro- 
biană mixtă. Nu rareori se asociază şi o pleurezie purulentă cu 
anaerobi. | 

Starea generală este profund alterată, cu febră, hiperleucocitoză 
şi bronhoree purulentă și fetidă. La examenul radiologic: bloc opac 
inomogen, cu nivele de lichid și sfacele, respectiv imagine hidro- 
aerică, cu tendinţă extensivă. 

Evoluţia este severă, rezultatele tratamentului mediocre, iar 
prognosticul, rezervat. Reactivitatea imunologică deficitară face ca 
și intervenţia chirurgicală, dacă se consideră încă indicată, să dea 
rezultate numai parțiale (în cca 1/5 din cazuri, nesatisfăcătoare). 


5.6.3. BRONȘIECTAZIA 


Bronșiectazia se definește ca deformarea ireversibilă, prin dila- 
tare, a calibrului bronșic, rezultată din alterarea stratului mioelastic 
al peretelui bronșic, avînd drept consecinţă inflamatia, supuraţia și 
eventual hemoptizia. Se acceptă, în mod convenţional, ca ectazie 
bronșică, dilatarea uneia sau a mai multor bronșii mari, ce au în 
mod normal un diametru de peste doi mm, ceea ce face definiţia 
imprecisă, deoarece și în bronșita “cronică, bronșiile' sînt moderat 
dilatate. Între aceste două entităţi clinice deci, ectazie și bronșită 
cronică, linia de demarcaţie este arbitrară, în funcție de gradul de 
dilatatie bronșică și simptomatologie. ~ 

Ca tip morfologic, bronșiectazia poate fi! sacciformă, vezictlară 
sau chistică, îndeosebi la nivelul marilor trunchiuri bronşice; cilin- 
drică sau fuziformă, pe traiectul bronșiilor de ordinul 6—10 şi mo- 
niliformă sau varicoasă, atunci cînd dilataţia interesează aceleași 
bronșii, de: calibru mijlociu. Și această clasificare este discutabilă, 


deoarece diferitele tipuri de bronșiectazie se pot asocia, la acelaşi 
bolnav. o | 


Ca origine, bronșiectaziile pot fi congenitale sau dobîndite — 
distincţie nu întotdeauna posibilă fără dubii, în fiecare caz clinic. 
Printre cele congenitale, sînt de menţionat: sindromul Williams- 
Campbell, cu dilataţii bronşice bilaterale și simetrice; sindromul 
Munier-Kuhn, cu bronșiectazii asociate cu o etmoidoantrită; sindro- 
mul Kartagener, cu bronșiectazie, imobilitate ciliară, situs inversus 
(dextrocardie) şi sinuzită; mucoviscidoza sau fibroza chistică a pan- 
creasului, care se caracterizează printr-o viscozitaţțe anormal de 
crescută a secreţiilor mucoase, insuficienţă pancreatică prin fibroză 
degenerativă și, sindrom de disfuncţie pulmonară obstructivă, cu 
bronşiectazie, atelectazie şi suprainfecţie bronhobronşiolară cu ger- 

meni grampozitivi, la început (stafilococ aureu, îndeosebi) şi apoi 
gramnegativi, (Pseudomonas aeruginosa, mai ales). Nu rareori se 
asociază numeroase abcese pulmonare, empiem, pneumotorace, he- 
moptizii. 

Bronșiectaziile dobîndite apar, de regulă, în urma unor infecţii 
pulmonare repetate, ce pot fi primitive, ca în pneumonia destruc- 
tivă, necrozantă, sau secundare, prin alterarea mecanismelor imuno- 
logice de apărare. 

Tabloul clinic depinde de extinderea procesului bronșiectatic, de 
stadiul şi gravitatea acestuia, de localizare şi complicaţii. Simpto- 
matologia clinică depinde de staza secretorie şi infecție; ele se 
manifestă prin truse cronică, expectoraţie, uneori hemoptizie şi ade- 
sea prin pneumonii recidivante. Sputa devine abundentă și puru- 
lentă în cursul infecțiilor intercurente. 

Bronşiectaziile lobilor superiori drenează. spontan, prin însăși 
poziţia verticală şi de aceea rămin adesea „uscate“ sau chiar asimp- 
tomatice; cele hilare şi inferioare duc la apariţia sindromului clasic 
de tuse cronică, spută abundentă și purulentă. Pusă într-un pahar 
conic gradat, sputa se depune în 3 straturi: purulent, la bază; mu- 
cos, la mijloc şi seros, la suprafaţă. Cantitatea de spută evacuată în 
24 ore oscilează între 50—100—300 cc, pînă la 500 cc. Aproape con- 
stant, în anotimpurile reci, aceşti bolnavi fac un episod bronşic 
acut, infecțios, care antrenează o agravare a sindromului supurativ, 
episod care, sub chimioantibiotice, se ameliorează în 7—10 zile. Un 
alt simptom, destul de frecvent (în cca 500%% din cazuri), este he- 
moptizia, care poate apare şi în bronșiectaziile „seci“, nesupurate. 

în formele cronice, recidivante, cu drenaj defectuos, suprainfec- 
tate cu anaerobi (Bacteroides, Fusobacterium), expectoraţia poate de- 
veni abundentă, purulentă şi îetidă. 

Starea generală, în contrast cu simptomatologia clinică din fa- 
zele de acutizare, este relativ bună; febra nu apare decît în caz de 
retenţie purulentă, și atunci, curba febrilă şi cantitatea de spută, 
evoluează divergent: cînd una creşte, cealaltă scade. Examenul fizic 
este sărac și .necaracteristic, uneori, se pot percepe zone variabile 
de matitate sau submatitate, circumscrise, iar auscultatoric, raluri 
subcrepitante și bronşice, sibilante. în cca 1/5 din cazuri: hipocra- 
tism digital. | 

Tabloul radiologic. Examenul radiologic este absolut necesar, deşi 
radiografia poate rămîne deseori cvasinormală. Uneori, apare o 107 
tensificare a umbrelor peribronhovasculare, hiliobazale, sau imagini 
areolare, în axul bronşic şi simfiză pleurală. T at 

Diagnosticul se bazează pe anamneză şi simptomatologie clinică, 
însă examenul care precizează diagnosticul este bronhografia. Ea 
precizează sediul, dimensiunile, forma ectaziel bronșice, precum Şi 
modificările de statică ale arborelui bronșic. Se recomandă cu pre- 
cădere în cazurile în care este indicată o intervenție chirurgicală, 

care e bine să se efectueze în afara fazelor de exacerbare. Un exa- 
men bronhoscopic, premergător administrării substanţei de contrast, 
poate fi util pentru a preciza bronșia prin care drenează secrețiile 
și eventual, sursa unei hemoptizii. 

Diagnosticul diferenţial trebuie să ia în considerare, în primul 
rînd, o bronşită cronică purulentă, care se aseamănă clinic cu ectazia 
bronșică, pe care o reproduce „la scară redusă“; 

Tuberculoza pulmonară, în care leziunile sînt situate cel mai 
adesea apicosubclavicular, iar BK în spută este pozitiv; 

Abcesul pulmonar, cu zonă de condensare pneumonică iniţial, 
apoi cu imagine hidroaerică, în care examenul clinicoradiologic per- 
mite orientarea diagnosticului; 

Chistele aeriene suprainfectate și supurate pun adesea probleme 
dificile de diagnostic diferenţial; examenul radiografic și bronho- 
grafia, eventual examenul bronhoscopic, ajută la precizarea diag- 
nosticului. pa 

Complicaţiile pot fi grave şi chiar letale: diseminări septice la 
distanţă, uneori abcese cerebrale; empiem pleural, focare bronho- 
pneumonice, hemoptizii recidivante severe, amiloidoză şi insufi- 
cienţă respiratorie progresivă, cu cord pulmonar cronic. 

Profilaxie și tratament. Asigurarea unui regim adecvat de igienă 
și protecția muncii; asanarea focarelor de infecție ororinofaringiene; 
tratament prompt şi corect al febrelor eruptive ale copilăriei, pro- 
filaxia tuberculozei; protecţia femeii gravide (iradiere, boli infecto- 
contagioase, droguri ce pot induce apariția unor malformaţiuni); de- 
pistarea oportună a tușitorilor cronici, controlul şi tratamentul 
acestora; tratamentul corect al pleureziei — toate acestea sînt mă- 
suri ce pot contribui la profilaxia bronșiectaziei. 

Ca tratament, antibiotice şi chimioterapice: Ampicilină 2—4 g/zi, 
sau Biseptol, 4—6 compr./24 ore; Tetraciclină sau Cloramfenicol, 
2 g/zi, timp de 10—14 zile. În cazurile cronice îndelung tratate, în 
care se suspectează instalarea chimiorezistenței germenilor, se reco- 
mandă efectuarea antibiogramei. 

Pentru o chimioterapie profilactică de lungă durată, majoritatea 
autorilor recomandă Biseptol, 2—3 comprimate/zi, timp de 10—14 
zile, în fiecare lună. 

Drenajul postural și kinesiterapia, pentru evacuarea secreţiilor 
bronșice, sînt de asemenea recomandabile. 

Rezecţia chirurgicală, în trecut larg utilizată, are astăzi indicaţii 
restrinse, din două motive: eficacitatea antibioterapiei şi pentru că, 
de obicei, în caz de bronşiectazie aparent limitată, sistemul traheo- 
bronşic este global afectat, ceea ce face ca, după exereză, dilataţiile 
bronşice să se extindă și la teritorii pînă atunci indemne. În con- 
secinţă, tratamentul chirurgical se indică în ectazii strict delimitate 
topografic, cu simptomatologie severă, care cuprind cel puţin două 
segmente și cel mult un lob pulmonar, cazuri în care, un tratament 

conservativ susținut rămîne ineficient. Sînt de asemenea suscepti- 
bile a fi soluționate chirurgical, formele cu hemoptizii repetate, ca 
şi cele ce duc la apariția unor pneumopatii în serie, greu curabile 
prin tratamentul cu chimioantibiotice. 


5.7. PLEUREZIILE, 


Apariţia unei colecţii lichidiene în spaţiul virtual dintre cele 
două pleure — parietală și viscerală — definește conceptul fizio- 
patologic și clinic de pleurezie. Cavitatea pleurală conţine în mod 
normal o cantitate infimă de lichid, ce se întreţine în mod fiziologic, 
în raport cu ecuaţia lui Starling, care determină deplasările de 
lichid, dintre compartimentul vascular şi cel extravascular. De la 
nivelul capilarelor sistemice din pleura parietală, cu o presiune 
hidrostatică medie de 30 cm H,O, lichidul este filtrat spre spaţiul 
pleural, de unde este reabsorbit de capilarele pleurei viscerale, cu 
o presiune medie de 11 cm H,O. 
| Acumularea anormală de lichid în cavitatea pleurală apare atunci 

cînd există un dezechilibru între presiunea hidrostatică şi cea co- 
loidosmotică — aşa-numitul transudat — sau în caz de alteraţiuni 
ale permeabilităţii pleurale, exudat. Această demarcaţie este, de 
altfel, prima şi cea mai importantă problemă ce se pune în faţa 
unui revărsat pleural, anume aceea de a preciza dacă este vorba 
de un transudat, în care pleura nu este lezată, iar acumularea de 
lichid se datoreşte scăderii presiunii coloidosmotice sau creşterii 
presiunii hidrostatice în circulaţia sistemică, pe cînd în exudat, 
există întotdeauna- un proces patologic pleural sau pulmonar, în 
cadrul unei boli locale sau sistemice, cu creşterea permeabilității 
capilare pentru proteine sau acumulare de lichid, prin obstrucţie 
limfatică. l 

După aspectul macroscopic, lichidul pleural poate fi limpede 
sau tulbure, seros sau purulent, hemoragic sau chilos. Densitatea, 
fiind condiţionată de concentrația în proteine, se menţine sub 1015 
în transudat și peste 1015 în exudat. 

Criteriul clasic de diferenţiere între exudat, în care cantitatea de 
proteine este peste 30 g%o și transudat, cu o cantitate de proteine 
sub această limită, nu poate fi considerat nici constant, nici absolut, 
deoarece uncori exudatele paraneoplazice pot avea sub 30 g%o pro- 
teine, iar unele transudate din insuficiența cardiacă congestivă pot 
avea peste 30 g% proteine. În practica curentă, se foloseşte în acest 
scop reacţia Rivalta, care permite grosso modo o diferenţiere între 
etiologia inflamatorie şi cea mecanică a lichidului pleural. | 

O glicopleurie de peste 0,80 go pledează pentru o pleurezie ma- 

lignă sau mecanică; o valoare sub 0,5 g% orientează diagnosticul i 
spre o etiologie tuberculoasă sau reumatismală, 

Fibrina este crescută în pleureziile inflamatorii, îndeosebi în cea 
reumatismală și pneumococică, scăzută în transudate, 

Bilirubina totală din lichidul pleural exprimă caracterul hemo- 
ragic al acestuia; în concentraţii mai mari de 20 mg/l permite să 
se “elimine natura cardiacă sau tuberculoasă a pleureziei. 

Colesterolul este crescut în pleureziile cu colesterină, în care 
poate atinge valori pînă la 45 g/l. 

O cantitate crescută de lipide, peste 4 g/l, poate indica un chilo- 
torax. 

Dintre enzime, amilaza din lichidul pleural este mult crescută în 
pleureziile cronice de origine  pancreatică.  Lacticodehidrogenaza 
(LDH) înregistrează, în pleurezii, valori oscilante, necaracteristice; 
în orice caz, nivelul său nu este constant crescut în pleureziile 
maligne, așa cum s-a crezut la un moment dat. 

Creşterea acidului hialuronic, determinat calitativ sau cantitativ, 
respectiv electroforetic sau colorimetric, îndeosebi cînd atinge va- 
lori. între 70—120 mg/100 ml lichid, constituie un indiciu specific 
și aproape constant, în mezoteliomul pleural. 


Examenul clinic. Principalele simptome subiective ale unei pleu- 
ropatii sînt: durerea toracică, generată de inflamaţia pleurei parie- 
tale, dotată cu inervaţie senzitivă. Topografia durerii depinde de 
nervii intercostali și segmentele toracice afectate; durerea pleurală 
este superficială şi se intensifică în inspiraţie. Pleura viscerală este 
nedureroasă. Tusea declanșată de colecţia pleurală este de obicei 
seacă, neproductivă, atîta timp cît ea nu se asociază cu o pneumo- 
patie subiacentă. Dispneea se traduce prin respirație superficială 
şi polipnee; în plus, apare hipomobilitatea  hemidiafragmului, de 
partea bolnavă. 


Examenul fizic. La inspeel se constată o bombare a hemitora- 
celui bolnav, cu o variabilă întîrziere a acestuia în inspirație; la 
palpare, abolirea vibratiilor. vocale; la percuție, matitate; la aus- 
cultație, dispariția murmurului vezicular. 


“În stadiul iniţial al formării colecţiei pleurale, atunci cînd se 
asociază acesteia și un proces subiacent condensant, pneumonic, se 
poate percepe la auscultaţie un suflu voalat „aspirativ și dulce“, su- 
flul pleuretic. 


În colecţiile pleurale mijlocii, la nivelul superior al acestora, vo- 
cea capătă un caracter „egofonict, întretăiat, tremurător, cu timbru 
nazal, asemănător behăitului caprei, 


„În colecţiile pleurale mari, cu condensare parenchimatoasă şi 

bronşie permeabilă, vocea șoptită a bolnavului se percepe stetacustic 
distinct, perfect audibilă, la urechea examinatorului: pectorilocvie 
afonă. 

De menţionat că atît egofonia, cît și pectorilocvia afonă — la loc 
de cinste în tratatele clasice — sînt considerate astăzi noţiuni semio- 
logice accesorii și sînt din ce în ce mai puţin utilizate. 

Examenul radiologic. Extrem de util în diagnosticul pleureziei 
— practic indispensabil — se dovedește a fi examenul radiologic. 
Poziţiile standard sînt două: posteroanterior şi profil, de partea boi- 
navă, eventual, poziţia în lordoză și oblică, pentru colecţiile închis- 
tate în marea cavitate pleurală sau interscizural. Spre a preciza dacă 
lichidul e liber sau nu în cavitatea pleurală, se poate recurge la 
examenul radiologic în decubit. Atunci cînd există suspiciunea unui 
hidropneumotorace, se recomandă ca examenul radiologic să se facă 
în inspiraţie profundă. Pentru a se pune în evidenţă micile colecţii 
juxtadiafragmatice, se utilizează pneumoperitoneul, completat cu 
radiografii în diverse incidenţe. În caz de colecţie supradiafragma- 
tică, opacefierea ia aspectul de seceră sau semilună, separată de pa- 
renchimul hepatic opac, de o bandă clară suprahepaiică. 

În tratatele clasice, clasificarea radiologică a pleureziilor se face 
în raport cu cantitatea de exudat: pleurezii mici, mijlocii şi abun- 
dente. Tendinţa actuală este de a categorisi colecţiile pleurale după 
mobilitatea exudatului, în raport cu respiraţia şi poziţia bolnavului. 

Pleureziile abundente opacefiază parțial sau total hemitoracele 
lezat; opacefierea ocupă fundul de sac pieural costodiafragmaiic şi 
se prelungeşte superior cu o „linie bordantă axilară curbă, cu con- 
cavitatea în sus, mai ridicată anterior şi posterior, curbă corespun- 
zînd, în mare, celei descrise de DAMOISEAU prin percuție, cu mai 
bine de un secol în urmă (1843). ar DAL 

În afara marii cavităţi pleurale, colecţia se poate localiza în 
pleura diafragmatică, interlobară sau mediastinală. Pleurezia dia- 
fragmatică constituie adesea primul stadiu al unei colecţii din marea 
cavitate; ea se poate pune în evidenţă prin înclinarea laterală a bol- 
navului, în inspiraţie forțată. să ge Alia R SINE A i 

Pleurezia interlobară este frecventă la cardiaci! Poziţia anato- 
mică a planului scizural, în partea inferioară, înclinat în jos şi îna- 
inte, explică predominanţa sa în regiunea inferioară a toracelui. 

Pleurezia mediastinală, localizată adesea paracardiac, duce la 
apariţia unei opacităţi triunghiulare, mai bine vizibilă de partea 
dreaptă și este, nu rareori, mascată de cordul opac. Ea se poate aso- 
cia cu epanșamente ale marii cavităţi, cu care poate comunica. 

Pleureziile închistate ale marii cavităţi pleurale se pot loca- 
liza la baze, simulînd opacități pseudotumorale; în regiunea axilară, 
cînd se extinde de-a lungul peretelui costal, luînd forma unei pahi- 
pleurite sau forma unei opacefieri compacte, circumscrise, pseudo- 
tumorale sau, se poate localiza, în cazuri rarissime, apical (ca în 
sechelele de pneumotorace terapeutic), 

Toracenteza, respectiv puncţia pleurală, constituie un element 
fundamental, fără de care diagnosticul de sindrom -pleural nu se 

poate formula. Examenul macroscopic al lichidului obţinut prin 
puncție, urmat de examenul citologic, poate orienta diagnosticul că- 
tre una din aceste 4 eventualităţi: a) lichid clar, cu predominanţă 
limfocitară, indică de regulă o pleurezie serofibrinoasă; b) lichid 
clar sau tulbure cu polinucleare, pleurezie purulentă; c) lichid cu 
un număr variabil de hematii, pleurezie hemoragică şi d) lichid clar 
sau puţin tulbure, cu eozinofile, pleurezie cu eozinofile. 

Citodiagnosticul revărsatelor pleurale. Examenul sedimentului ce- 
lular, după centrifugarea lichidului, în frotiu și pe secţiuni, prin 
includere în parafină, poate furniza elemente de mare probabilitate 
şi, uneori, chiar de certitudine, atunci cînd este pozitiv. Se reco- 
mandă prudenţă în interpretarea rezultatelor, deoarece tabloul cito- 
logic al colecţiei pleurale depinde de numeroşi factori contingenti: 
reacţia celulară nespecifică; modificări ale aspectului celular, în 
funcţie de vechimea revărsatului; alterațiuni citologice de semni- 
ficaţie imprecisă și susceptibile de interpretări variate. Aportul 
principal al citodiagnosticului se limitează la identificarea celulelor 
carcinomatoase; în revărsatele de altă etiologie, valoarea sa este 
relativă. Randamentul său se evaluează în pleureziile carcinomatoase 
la 20—300; de menţionat că și atunci cînd este pozitiv, el nu poate 
preciza tipul histologic. 

Biopsia pleurală tinde să capete o valoare tot mai mare în diag- 
nosticul pleureziilor, prin perfecţionarea tehnică a truselor de punc- 
ție bioptică, cu diferite ace: Abrams, Castelain, Cope, Vim Silver- 
man ș.a. Deşi prin puncția bioptică se recoltează numai fragmente 
din pleura parietală şi este în fond o puncţie oarbă, ea permite un 
diagnostic histologic pînă la 70—800/, în cazurile de pleurezie tu- 
berculoasă și 60—700/, în carcinomatoza pleurală. 

De obicei, concomitent cu puncția bioptică, se extrage şi lichid 
pleural, pentru examen citologic. 

Examenul bacteriologic. Examenul lichidului pleural prin bacte- 
rioscopie, însămînţări pe medii de cultură adecvate și inocularea la 
animale receptive, este de asemenea indicat pentru precizarea diag- 
nosticului etiologic și a conduitei terapeutice. Spre deosebire de re- 
vărsatele purulente, în care criteriul bacteriologic este hotărîtor, va- 
loarea acestuia în revărsatele nepurulente se limitează la pleurezia 
tuberculoasă, în care randamentul său nu depășește 20—309% din 
cazuri. 


Endoscopia pleurală. Pleuroscopia, imaginată de JACOBAEUS 
încă de la începutul secolului, pentru rezecţia de aderenţe în pneu- 
motoracele terapeutic incomplet, a fost reactualizată în ultimul timp, 
cu un instrument ameliorat, sub forma de pleuroscopie cu biopsie 
vizualizată (toracoscopie). Indicată îndeosebi în pleureziile cronice 
de etiologie neprecizată, toracoscopia dă rezultate pozitive în cca 
900/, din cazuri. 

Etiopatogenia pleureziei. Problema fundamentală ce se pune în 
faţa unei pleurezii este aceea de a stabili etiologia acesteia. Pînă 
nu de mult, pe primul loc, ca frecvenţă, se situa pleurezia serofibri- 
noasă de etiologie tuberculoasă; astăzi, paralel cu declinul endemiei 
de tuberculoză și cu creșterea impresionantă a incidenţei procese- 
lor maligne, aceste două etiologii — tbc și neoplazică — își dis- 
pută prioritatea. Cu toate acestea, îndeosebi la vîrstele tinere (sub 
30—40 ani), etiologia tuberculoasă continuă să-și păstreze o pondere 
precumpănitoare, cu un maximum de frecvență între 20—24 ani. 

În raport cu ciclul infecţiei tuberculoase, pleurezia poate apare 
în orice stadiu al acesteia, începînd cu primoinfecţia, prin localizarea 
juxtapleurală a afectului primar şi apariţia unei „micropleurezii“ 
asociate, de obicei regresivă; apoi, în cursul unei diseminări limfo- 
hematogene postprimare (secundare în schema Ranke), cu reacţie 
de hipersensibilitate specifică a pleurei; în fine, în stadiul secundar 
(terțiar Ranke), prin propagarea leziunilor de tip ftizic, de la plă- 
mîn la pleură. De remarcat că, datorită măsurilor de vaccino- și 
chimioprofilaxie antituberculoasă, în copilărie şi adolescenţă, pe de 
o parte, iar, pe de alta, chimioterapiei antituberculoase etiotrope, 
atît pleurezia juxtaprimară, cît și cea din cursul ftiziei; au devenit 
extrem de rare, rămînînd dominantă ca frecvenţă pleurezia de dise- 
minare limfohematogenă postprimară, cu apariţie de focare miliare 
pe pleură și reacţia de hipersensibilitate asociată. | 

Tabloul clinic al pleureziei serofibrinoase tbc este polimorf și se 
traduce prin febră, junghi toracic, tuse și dispnee, pe fondul unor 
fenomene de impregnaţie bacilară: inapetenţă, astenie, transpirații 
nocturne, pierdere ponderală etc. Debutul poate fi acut, îndeosebi 
la tineri, sau insidios, cu prodroame, lent, progresiv, la copiii recent 
primoinfectaţi. 

Examenul fizic şi tabloul radiologic pun în evidenţă, în majorita- 
tea cazurilor, un sindrom pleural lichidian, care se încadrează în se- 
miotica generală, menţionată anterior. 

Ca examinări paraclinice complementare, sînt de menţionat: in- 
tradermoreacția la tuberculină, de obicei pozitivă, uneori limfoci- 
toză sanguină, VSH accelerată. Lichidul pleural extras prin puncție 
este serofibrinos, rareori serohemoragic, cu limfocitoză și proteine 
peste 30/. 

Diagnosticul de certitudine se stabilește prin: a) examenul bac- 
teriologic, respectiv, punerea în evidenţă a bacilului Koch în exudatul 
pleural, spută sau fragmente de pleură recoltate bioptic, și b) examen 
histopatologic pozitiv prin puncţie-biopsie pleurală, biopsie prin 
toracoscopie sau chirurgicală. Folosind toate aceste procedee, etio- 
logia rămîne totuși neprecizată în aproximativ 1/5 din cazuri. 

Ca tratament, pleurezia serofibrinoasă tuberculoasă necesită, în 
primul rînd, tratamentul de fond al tuberculozei active, pe fondul 
căreia a apărut sindromul lichidian, chimioantibiotice antitubercu- 

loase, în cadrul unei cure igieno-dietetice, pe întreaga perioadă în 
care sindromul lichidian şi semnele de activitate bacilară se men- 
țin. De asemenea, un tratament simptomatic, eventual corticotera- 
pie și, în cazuri din ce în ce mai rare, intervenţia chirurgicală (de- 
corticarea). În colecţiile masive ale marii cavităţi, cu fenomene de 
insuficienţă respiratorie sau în colecţiile stagnante, se recomandă 
puncția evacuatoare. 

Diagnosticul diferențial trebuie să aibă în vedere mai întîi pleu- 
rezia neoplazică, în care exudatul este hemoragic sau serohemoragic, 
se reface în ritm rapid după toracenteză, de aceea puncţiile evacua- 
toare prea des repetate nu sînt indicate, iar examenul citologic poate 
pune în evidență celule maligne. Biopsia pleurală reușește să sta- 
bilească diagnosticul de proces malign în 60—700/, din cazuri; pleu- 
reziile serojibrinoase bacteriene îşi pot avea punctul de plecare la 
nivelul plămînului, respectiv. pneumonii cu germeni grampozitivi 
sau negativi, sau un punct de plecare abdominal, de exemplu, un 
abces subirenic sau o infecţie peritoneală; mai rar o viroză respira- 
torie, o boală de sistem sau o infecţie fungică; există de asemenea 
pleurezii. serofibrinoase consecutive unor afecţiuni cardiovasculare: 
embolia cu infarct pulmonar sau infarctul de: miocard; pleurezia 
serojibrinoasă cu eozinofile (peste 10/,, în lichidul pleural) se în- 
tilnește în cca 2—80; din totalul revărsatelor pleurale şi se aso- 
ciază uneori cu eozinofilie sanguină. Ea reprezintă nu o entitate cli- 
nică autonomă, ci mai mult o constatare de laborator. Nu are o sem- 
nificaţie etiologică precisă, putindu-se constata în tuberculoză, pro- 
cese maligne, pneumopatii acute și cronice, infarct pulmonar, pneu- 
motorace spontan, traumatisme ș.a.; pleurezia cu colesterol este 
rară; exudatul are o culoare galbenă-aurie, pseudochiloasă, cu gra- 
nule fosforescente („paiete“) şi un conţinut bogat în colesterol (cca 
1000 mg’). Nu are o etiologie unitară. Se asociază cu diferite boli 
metabolice şi endocrine, tuberculoză, poliartrită reumatică ş.a. 


5.8. PNEUMOTORACELE SPONTAN. 


Apariţia unei colecţii de aer în cavitatea pleurală, în afara unui ` 


traumatism (pneumotorace traumatic) sau gest cu intenţie terapeu- 
tică, ca tentativa de instituire a unui pneumotorace artificial, consti- 
tuie pneumotoracele spontan. Este o urgenţă medicochirurgicală. 
Frecventa sa reală este imprecis cunoscută, După datele din lite- 
ratura străină și cea autohtonă și după propriile noastre observaţii 
din Clinica de Pneumoftiziologie din Cluj, ea se află într-o relativă 
creștere, de la 1,20%% în 1966, la 2,20% în 1977. Se întîlneşte mai des 
la bărbaţi (84%), îndeosebi la virsta adultului tînăr (20—35 ani). 
Etiopatogenie. Pneumotoracele spontan „primar“ se produce, în 
marea majoritate a cazurilor, prin ruperea unor bule emfizematoase 

subpleurale („blebs“); pneumotoracele spontan „secundar“ apare pe 
fondul unor afecţiuni pulmonare preexistente: tuberculoză, sclero- 
emfizem, plămîn polichistic, emfizem bulos, stafilococie pleuropulmo- 
nară progresivă, histiocitoză, chist hidatic ş.a. 

Tabloul clinic. Pneumotoracele spontan apare de cele mai multe 
ori brusc, în urma unui efort fizic, uneori intens, alteori minor, cu 
junghi toracic violent şi dispnee, accentuate în tuse și efort. Debu- 
tul poate fi şi insidios, cu simptomatologie atenuată, sau chiar 
asimptomatic, caz în care boala se depistează fortuit, cu ocazia unui 
examen de rutină. 

Forme clinice. în marea majoritate a cazurilor, perioraţia pleu- 
rală se produce în pleură liberă, realizînd un colaps total, hiperpre- 
siv; în cazuri mai rare, pneumotoracele este parțial sau închistat, de 
dimensiuni variabile, în funcţie de aderenţele interpleurale. Mai 
frecvent de partea dreaptă, pneumotoracele spontan poate fi în 
cazuri rare și bilateral, în urma unor perforații pleurale bilaterale, 
ceea ce conferă cazului respectiv un caracter de urgenţă deosebită. 

La examenul fizic, simptomatologia depinde de cantitatea de aer 
pătrunsă în spaţiul pleural; hemitoracele este destins, hipomobil sau 
imobil, cu spaţiile intercostale lărgite. La examenul stetacustic se 
remarcă hipersonoritate, cu dispariţia vibraţiilor vocale și a mur- 
murului vezicular. | l 

La examenul radiologic, în caz de pneumotorace total, plămînul 
e retractat pe mediastin, cu o zonă de hipertransparență hemitora- 
cică de partea lezată; mediastinul poate fi deplasat spre partea să- 
nătoasă. În caz de pneumotorace parțial, cu pungă pleurală redusă, 
conturul plămînului poate fi pus în evidenţă în expiraţie forțată. 

Pentru stabilirea diagnosticului etiologic, pe lîngă examinările 
uzuale: clinice, radiologice, manometrie pleurală, culturi din spută 
pentru bacilul Koch, examen citobacteriologic al lichidului pleural, 
IDR la tuberculină, se poate recurge şi la: explorarea funcţională res- 
piratorie, scintigrafie pulmonară, examenul bronhoscopic, bronhogra- 
fie, eventual pleuroscopie, respectiv toracoscopie şi chiar toracoto- 
mie, cu examenul histopatologic al piesei de biopsie pulmonară. 


Diagnosticul diferenţial trebuie să elimine emfizemul bulos gi- 
gant sau chistele aeriene congenitale periferice, hernia transdiafrag- 
matică stîngă, cu pătrunderea colonului sau stomacului în torace 
sau chiar o cavernă gigantă „suflată“, cu pereții subțiri. 

Evolutie şi prognostic. În pneumotoracele spontan parțial „mi- 
nim“, plămînul se reexpansionează și revine la perete, fără nici un 
tratament, în cîteva zile. În cca 1/3 din cazuri însă, pneumotoracele 
spontan recidivează. 

“În pneumotoracele spontan „idiopatic“, necomplicat, prognosticul 
e favorabil. O evoluţie severă, cu cronicizarea pneumotoracelui şi 
sechele, se constată în silicotuberculoză, bronhopneumopatii acute 

şi cronice la vîrstnici, în scleroemfizem și stafilococie pleuropulmo- 
nară ş.a. 

Tratamentul depinde de dimensiunile pneumotoracelui şi etiolo- 
gia acestuia. În pneumotoracele limitat, este suficientă o suprave- 
ghere atentă, deoarece, de obicei, în momentul depistării, perforaţia 
este deja colmatată, iar aerul se resoarbe spontan. 


În pneumotoracele mai mare, se practică exsuflaţie cu un ac Kiiss 
sau printr-un cateter fin, al cărui capăt periferic se introduce în- 
tr-un vas cu apă, plasat sub nivelul de decubit al bolnavului. 

Pneumotoracele recidivant se tratează chirurgical, introducînd în 
cavitatea pleurală substanţe iritante (talc, oleu camforat), pentru a 
produce simiizarea celor două pleure, sau, pleurectomie, cu capito- 
najul veziculelor aeriene. 


5.9. EMBOLIA PULMONARĂ (E.P.) 


Constă în obstruarea parțială sau totală a arterei pulmonare sau 
a uneia din ramurile sale, obstruare, de obicei, bruscă, prin trombi 
cruorici sau, în cazuri mai rare, cu alți emboli, ca: fragmente tisu- 
iare celulogrăsoase, migrate intravascular, după fracturi ale oaselor 
lungi sau după traumatisme, contuzii, comoţii, arsuri sau colonii 
neoplazice, chiste hidatice „rupte“, lichid amniotic, corpi străini 
propulsați vascular, de asemenea, embolism aerian în cursul perfu- 
ziilor endovenoase, pneumotorace terapeutic sau diagnostic, pneu- 
moperitoneu, lavaj uterin, insuflaţii vaginale sau tubare şi, în fine, 
cazuri de ttrombembolism pulmonar favorizat de contraceptive orale, 
clisme baritate, cateterism cardiac, paraziți, celule „scuamoase“ din 
plăci ateromatoase ale arterei pulmonare, celule hepatice, tromb- 
emboli biliari, la care se pot adăuga numeroase alte cauze predis- 
pozante. În peste 900/, din cazuri însă, embolia pulmonară este con- 
secința unei tromboze venoase sistemice, migrate din venele profunde 
ale gambei sau pelvisului. Trombul se poate deplasa ascendent şi 
fixa, cu sau fără vreo reacție inflamatorie consecutivă (tromboflebită 
sau flebotromboză). Volumul trombului embolizat este prin definiţie 
variabil, el poate fi masiv (10 ml), atunci cînd se desprinde din 
venele gambei și migrează spre venele iliace, sau din venele uterine, 
postpartum. Ajuns în torentul circulator, trombul se poate dezin- 
tegra, iar fragmentele sale se împrăștie în ramurile arterei pulmo- 
nare, mai des în plămînul drept și de preferinţă în lobul inferior 
(segmentele 6—10), mai rar, în lobii mediu sau superior. Astfel de 
microembolii repetate pot duce la instalarea hipertensiunii în mica 
circulație și la apariţia de cord pulmonar cronic consecutiv. 

Frecvența emboliei pulmonare este greu de evaluat cu exactitate, 

deoarece ea poate apare în contexte clinice variate. Nu duce la in- 
farct pulmonar decît în aproximativ 1/2 din cazuri (50—600/0), iar 
diagnosticul exact intra vitam oscilează, pe diferite statistici, între 
10—40%/. Pe de altă parte, embolia pulmonară se înregistrează în 
25—30% din necropsiile de rutină, proporţie care se ridică la 600%/0, 
cu ajutorul unor mijloace adecvate de investigație minuțioasă. Este 
una din principalele cauze de deces verificabile necroptic, numai de 
2 ori mai puţin frecventă decît infarctul miocardic (S. WITCHITZ, 
1977). | 

Embolia pulmonară mortală este fie consecința unei trombo- 
embolii pulmonare masive, fie a unor embolii de volum redus, com- 
plicînd o afecţiune cardiacă sau pulmonară severă. La ambele aceste 
eventualităţi, cauza obișnuită a morţii este o recidivă, după unul 
sau mai multe episoade clinic minore, rămase nediagnosticate. Or, 


aproximativ 4/5 din numărul total al migrărilor embolice pulmo- . 


nare, de dimensiuni reduse, rămîn, de obicei, nediagnosticate. Simpto- 


matologia lor este discretă şi înșelătoare, iar tabloul clinic necarac- 


teristic, îndeosebi atunci cînd E.P. apare pe fondul unei cardiopatii 
sau pneumopatii preexistente. În acelaşi timp, simptomatologia cli- 
nică a E.P. se aseamănă, uneori pînă la identitate, cu cea a altor 
afecţiuni toracice: pneumopatii acute, edem pulmonar sau pleurezie. 

Patogenia este cea schițată cu mai bine de un secol în urmă, de 
VIRCHOW: anomalia peretelui vascular, staza sanguină şi alterarea 
coagulabilității sanguine. Sînt îndeosebi expuse: perioada postopera- 
torie, sarcina și mai ales perioada postpartum, insuficienţa cardiacă, 
insuficiența respiratorie, fracturile și traumatismele membrelor, con- 
traceptivele orale, insuficiența venoasă a membrelor inferioare, boli 
care necesită un repaus la pat prelungit și cancerul. 

Simptomatologie clinică și diagnostic. Simptomatologia depinde 
de mărimea, numărul și localizarea emboliilor. În forma clinică ma- 
joră, cu risc vital, tabloul clinic este dramatic şi anume acela al 
unui bolnav în perioada postoperatorie care, după un repaus pre- 
lungit la pat, se ridică pentru prima dată din decubit şi devine 
bruse cianotic, polipneic, își pierde cunoştinţa şi sucombă în cîteva 
minute sau secunde, cu semne de insuficiență cardiorespiratorie 
acută. Auscultația pulmonară poate fi la început normală sau se 
constată semnele unei pneumopatii, cu hemoptizii, eventual colecţie 
pleurală. Cardiovascular: puls slab și rapid, cădere tensională, trans- 
piraţii, extremități reci. 

În forma clinică minoră: durere, cel mai adesea de tip pleural, 
adică latero-toracică; dispnee, de o gravitate condiţionată de volu- 
mul embolului; tuse şi, în aproximativ jumătate din cazuri, hemo- 
ptizie cu sînge de obicei negru. O hemoptizie cu sînge roșu traduce 
fie o afecţiune pulmonară fie, la un cardiac, edem pulmonar. 

Examenul fizic pulmonar este, în momentul emboliei, adesea ne- 
gativ, indiciu semnificativ, care pledează pentru E.P., ceea ce exclude 

o bronhopneumopatie acută, eroarea cea mai frecventă de diagnostic. 
La examenul cardiovascular: tahicardie, cădere tensională, intensifi- 
carea zgomotului II la pulmonară, zgomot de galop, turgescenta 
jugularelor. În faza a doua a infarctului pulmonar, atunci cînd sem- 
nele cardiace s-au atenuat sau au dispărut, examenul pulmonar 
pune în evidenţă un focar pneumonic, cu raluri crepitante (de o sin- 
gură parte, spre deosebire de edemul pulmonar!) şi semne pleurale 
de colecție; la puncție, exudat sau lichid serohemoragic cu Rivalta 
pozitiv. 

În ansamblu, din punct de vedere clinic, infarctul pulmonar este 
„marele simulant“ („the great dissembler“, J. CROFTON) al pato- 
logiei bronhopulmonare şi nu există un singur semn clinicoradiologic, 
care să nu poată fi găsit în cele mai multe boli ale aparatului respi- 
rator. Debutul poate fi pseudopneumonic, cu dureri toracice, uneori 
precordiale; hemoptizii în cca 50% din cazuri; dispnee, febră şi 
tahicardie; uneori, frecături pleurale sau semne de colecţie lichidiană. 

La examenul radiologic: un trunchi de con opac, cu baza pe pleură 
şi numai în cazuri cu totul rare, imaginea clasică triunghiulară, cu 
vîrful în hil şi baza pe peretele toracic. În forma gravă, cu obstrua- 
rea unei ramuri principale a arterei pulmonare, se poate pune în 
evidență o zonă de hipertransparenţă parenchimatoasă, tributară 
vasului amputat (semnul Westermark) şi poziția ridicată a hemidia- 
fragmului de partea lezată (semnul Zweifel). 

Electrocardiograma este un element important de diagnostic — cu 
condiția de a se fi efectuat cît mai precoce, adică la momentul în 
care s-a produs E.P.; ulterior, ea revine treptat la normal. La 
început apar anomalii (nespecifice) de cord pulmonar acut: tahicar- 
die, P pulmonar de supraîncărcare auriculară: dreaptă, aspect SQ, 
deviaţie spre dreapta 'a axei QRS, bloc incomplet drept, aspect de 
ischemie în precodialele drepte şi în Ds. 

Probele de laborator sînt mai puţin importante decît testele func- 
tionale respiratorii: hipoxeimie cu hipocapnie. 

n schimb, detectarea unei tromboze venoase profunde este un 
element important de diagnostic. În consecință se consideră rele- 
vante: flebograția, testul cu fibrinogen radioactiv, tehnica ultra- 
sonică (efectul Doppler), flebografia prin impedanţă electrică, scinti- 
grafia pulmonară (în 4 incidenţe) şi angiografia pulmonară. 

Diagnosticul diferenţial trebuie să treacă în revistă: un posibil 
proces pneumonic, atelectazia postoperatorie, abcesul pulmonar, car- 
cinomul bronşic, pleurezia și pneumotoracele spontan. 

Tratamentul vizează mai multe obiective; oprirea creșterii trom- 
bului pulmonar; dezintegrarea trombului; prevenirea unor noi em- 
bolii: anticoagulante, heparină intravenos, tratament de elecţie, 
eventual fibrinolitice (strepto- sau nrokinază); rareori, antibiotice, 
pentru a evita abcedarea focarului parenchimatos; simptomatice: 
sedative (morfină, meperidină); oxigenoterapie (prin cateter nazal 

sau mască), analeptice cardiovasculare (Noradrenalină, Neosinefrină); 
în caz de insuficienţă cardiancă, digitalizare, însă cu prudenţă, din 
cauza hipoxiei, care predispune la iritabilitate miocardică. Trata- 
mentul chirurgical se aplică bolnavilor la care terapia heparinică se 
dovedeşte ineficientă sau este impracticabilă. 


5.10. CANCERUL BRONHOPULMONAR (CBP) 


Reprezintă una din marile probleme cu care este confruntată 
medicina contemporană, mai întîi, din cauza marii sale incidențe şi 
gravităţii sale, apoi, datorită eficienței mediocre a mijloacelor de 
care se dispune în tratamentul său şi, în fine, din cauza dificulță- 
ţilor practice de depistare a bolii, printr-o metodă larg accesibilă, 
într-un stadiu de curabilitate medicochirurgicală. Schematic, inci- 
dența CBP s-a dublat la fiecare 10 ani, îndeosebi după 'cele două 
războaie mondiale, cu precădere în ţările intens industrializate. După 
OMS, între 1960—1980, în 28 din ţările dezvoltate, mortalitatea 
globală prin cancer la bărbaţi a crescut cu 55%/0 și din aceasta, o 
proporție de 85% e.furnizată de CBP. Și în ţara noastră, mortali- 
tatea prin CBP a crescut, situîndu-se pe locul al doilea, după mor- 
talitatea prin boli cardiovasculare. CBP însumează, la noi, 1/4 
din decesele prin cancer, indicele său de mortalitate este, la ora 
actuală, de aproximativ 6 ori mai mare decît cel prin tbc. Ca şi 
incidenţă, mortalitatea prin CBP creşte paralel cu vîrsta; este una 

in afecțiunile cele mai severe în care, cei 2 indicatori epidemio- 
metrici, morbiditatea şi mortalitatea, devin aproape superpozabili, 
la un relativ scurt interval. ` msi] a 

Din aceste date, rezultă enorma importanţă practică pe care o 
preziniă pentru medicul de dispensar şi policlinică depistarea CBP 
într-o fază cît mai precoce şi, pe cît posibil, operabilă. Chiar dacă, 
la acest nivel, un diagnostic de certitudine este, în acest stadiu, 
aproape imposibil, devine esenţial ca procesul malign să fie sus- 
pectat, iar bolnavul orientat către o instanță medicală specializată, 
în care se pot întreprinde, cît mai neîntîrziat, investigaţiile bronho- 
pulmonare ce se impun. 


5.10.1. ETIOLOGIE 


Etiologia CBP este multifactorială şi încă insuficient cunoscută. 
Ea este dependentă de un întreg complex de elemente nocive de 
risc din mediul exogen, anumite condiţii endogene iavorizante şi, 
ipotetic, anumiţi factori cu caracter genetic, 

Unul din factorii cauzali, asupra căruia aproape toți cercetătorii 
sînt de acord, este fumatul. Rolul său în apariţia CBP poate fi con- 

siderat ca demonstrat de o întreagă serie de argumente statistice, 


histopatologice, chimice şi experimentale (M. BARIETY). În acest 
sens, statistica lui DOLL și HILL, pe medici britanici; ancheta lui 
HAMMOND şi HORN în S.U.A. şi cercetările lui DENOIX şi colab. 
în Franţa, duc la aceeaşi concluzie: riscul de CBP este cu atît mai 
mare, cu cît cantitatea de tabac consumată crește. Fumul de ţigaretă 
constituie un amestec heterogen de gaze, vapori necondensaţi și 
elemente lichide particulate, în care s-au putut identifica peste 
1200 substanțe, printre care numeroşi factori cancerigeni, îndeosebi 
gudroane, cu care au putut fi reproduse, la animal, diferite tipuri 
histologice de tumori maligne. 

Un al doilea factor, cu rol favorizant în apariția CBP, este polua- 


rea atmosferică, îndeosebi în mediul urban intens industrializat. 


Apoi, unii factori profesionali, mai ales în industria minieră şi 
metalurgică, în care se lucrează cu substanţe radioactive: nichel, ar- 
gint, crom, azbest, cadmiu, arsenic, beriliu, cobalt, seleniu, oţel etc. 

Inttervin apoi şi factori individuali: factori genetici și endocrini, 
precum și leziunile bronhopulmonare preexistente, de la bronsita 
cronică, pînă la pneumopatii acute şi mai ales cronice, îndeosebi 
leziunile tbc cicatriceale, mai frecvente astăzi, după chimioterapia 
antitbe, au fost incriminate în etiopatogenia CBP. 


5.10.2. MORFOPATOLOGIE 


O clasificare simplă, însă utilă pentru uzul clinic, împarte CBP, 
după localizarea sa anatomoradiologică, respectiv, în cancer central- 
proximal sau centrohilar şi cancer distal. În prima categorie, pro- 
cesul malign este situat la nivelul bronșiilor primitive, pînă la 
capătul proximal al bronșiilor distale; cea de a doua categorie in- 
clude bronșiile terminale și bronșiolele. Frecvența acestor două 
localizări este aproximativ egală. 

Există mai multe clasificări histologice; cea recomandată de OMS 
prezintă avantajul de a permite anumite corelaţii clinicoevolutive, 
între tipul histologic de cancer şi prognosticul său: a) cancer epider- 
moid, „scuamos“ sau pavimentos, cu varianta sa de celule fuzi- 
forme („spindle cell“), b) cancer cu celule Mici, cu varianta „în 
boabe de ovăz“ („cat cell“); tip intermediar şi tip combinat; c) adeno- 
carcinom, cu variantele: acinar, papilar, bronhioloalveolar şi carci- 
nom solid mucipar; d) carcinom cu celule mari: celule gigante şi 
celule clare; e) carcinom adenoscuamos. În fine, tumori carcinoide 
și carcinoame ale glandelor bronşice: carcinom adenoidian, cistic şi 
mucoepidermoid. 

Indiferent de structura sa histologică, procesul malign îşi are 
punctul de plecare, de cele mai multe ori, în bordura epitelială a 
mucoasei bronșice, este deci un epiteliom (carcinom). Acest carcinom 
poate fi diferențiat, avînd o structură celulară similară celei a epi- 

teliului bronșic, sau nediferenţiat (anaplazic), deci constituit din 
celule atipice. 

Carcinomul epidermoid este cel mai frecvent (60—700/0), are, de 
obicei, o localizare centrohilară, apare adesea la marii fumători şi 
duce, nu rareori, la atelectazie, prin obstrucţie bronşică; depistat 
precoce şi tratat chirurgical are şanse de vindecare. 

Adenocarcinomul însumează cca 150/0 din totalul CBP; apare ade- 
sea la nivelul sau în proximitatea unei leziuni cicatriceale şi se loca- 
lizează, de obicei, periferic. 

Cancerul anaplazic (nediferenţiat), cca 209/0 din cazuri, apare ade- 
sea la bărbaţii de vîrstă nu prea avansată, se poate localiza atît 
central cît şi periferic, evoluează rapid, metastazează precoce și este 
considerat de unii chirurgi, prin definiție, ca inoperabil. 

Carcinomul bronşioloalveolar este o varietate rară de adenocarci- 
nom (20%/); se localizează periferic, duce adesea la apariţia de bron- 
horee şi dispnee progresivă. 

GBP primitiv se poate extinde din aproape în aproape, pe cale 
limfatică, hematogenă şi prin invazie bronşică. Sediul de elecţie al 
metastazelor este reprezentat de ganglionii prescalenici, ficat, creier, 
suprarenală și oase (T. R. HARRISON, 1982). 


5.10.3. TABLOUL CLINIC 


Simptomatologia CBP este polimorfă şi nespecifică. Într-un prim 
stadiu, procesul tumoral, avîndu-și sediul la nivelul mucoasei bron- 
sice, pe care n-o depăşeşte nici către parenchim, pe care nu-l con- 
densează (opacefiază), nici către lumen, pe. care nu-l obstruează, nu 
declanşează vreo simptomatologie clinicofuncțională notabilă şi cu 
atît mai puțin una radiologică. El este deci asimptomatic și practic 
nediagnosticabil, decît, eventual, prin examenul citologic al produ- 
sului de expectoraţie sau prin examen histologic care, într-o atare 
fază nu se indică aproape niciodată. Nu se ştie prea multe despre 
acest stadiu incipient al CBP, mai corect spus, latent sau infraclinic, 
inexplorabil la nivelul mijloacelor actuale de investigaţie. După 
cercetările lui V. P. COLLINS, el ar dura în medie 8 ani iar evoluţia 
sa depinde de numeroși factori etiologici — schiţaţi anterior — 
inclusiv de tipul histologic şi corolarul lui, potenţialul malign al 
procesului neoplazic. 

Din moment ce proliferarea malignă se extinde, invadînd. paren- 
chimul respirator, ltumoarea, în raport cu volumul său şi cu lumenul 
bronsic, parţial stenozat, devine perceptibilă radiologic, eventual 
bronhoscopic, şi se poate asocia, nu însă întotdeauna, cu o simpto- 
matologie clinică necaracteristică, dominată de tuse iritativă. Acum 
începe să capete valoare examenul (fibro)brohoscopic şi cel clinico- 
radiologic. De menţionat că, procesele maligne situate centrohilar 
dau mai des la început un sindrom de iritație bronşică, exprimat prin 

tuse persistentă, rebelă la tratamentele uzuale, aniitusive, inclusiv 
antibiotice. Fiind vorba, de obicei, de bărbaţi fumători, trecuţi de 
40 ani, tusea este etichetată ca tabagică. Acest mod de debut „lent 
progresiv“ (M. BARIETY) poate fi considerat ca relativ frecvent; 
noi l-am întîlnti în aproape 1/2 din cazuri (V. MOISESCU), pro- 
porție care atinge, pe unele statistici, 60 şi chiar 800/0. În acest 
stadiu, care, din punct de vedere clinic, nu însă și patogenetic, 
poate fi considerat încă relativ precoce, bolnavul prezintă o semio- 
logie de leziune bronhopulmonară. La tusea inițială, se adaugă acum 
simptome legate de obstrucția bronşică şi de procesele inflamatorii 
de vecinătate: febră, frison, wheezing, expectoraţie și, uneori (in 
10—200%/0), hemoptizie. Procedura de investigație se lărgește şi in- 
clude şi celelalte mijloace de diagnostic: pe primul plan situîndu-se 
(fibro)bronhoscopia, cu vizualizarea posibilă a procesului tumoral, 
şi prelevarea de secreții bronșice sau fragmente de mucoasă, pentru 
examen citologic, respectiv histopatologic; examen radiologic de 
rutină (scopic, grafic, tomografic) sau examinări de specialitate: 
bronhografie, pneumomediastin artificial, angiopneumografie și azigo- 
grafie, flebografie, cinedensigrafie, tomografie computerizată ş.a. 
Extinderea tumorii determină, într-un stadiu: avansat, o simpto- 
matologie clinico-radiologică evocatoare prin ea însăşi, diagnosticul 
nu mai pune probleme, însă rămîne, de obicei, inoperant. Este sta- 
diul tardiv al CBP, în care procesul malign a devenit nerezecabil; 
simptomele și gravitatea tabloului clinic depind de aici încolo, de 
rapiditatea și direcția de propagare a neoplasmului. 
Tabloul clinic poate îi schematizat, după T. R. HARRISON, în 
a) simptome generale nespecifice: anorexie, astenie şi pierdere pon- 
derală; b) semne şi simptome de invazie toracică: disfonie, prin prin- 
derea recurentului; pleurezie adesea hemoragică, prin invazia pleu- 
rei; pareză sau paralizie a diafragmului, cu pendulare. paradoxală a 
acestuia, prin lezarea frenicului; disfagie, prin compresiunea esofa- 
gului; sindrom Claude Bernard-Horner, cu mioză, ptoză palpebrală 
şi enoftalmie, prin inclavarea în proces a plexului brahial și simpa- 
ticului cervical, sau sindrom: de cavă superioară, prin compresiu- 
nea directă a acestora sau indirectă, prin metastaze ganglio-media- 
stinale; c) simptome cauzate de metastaze cerebrale, hepatice, supra- 
„renale, osoase; d) sindroame paraneoplazice, semnificative pentru 
diagnostic deoarece, uneori, pot anticipa apariţia cancerului bronho- 
pulmonar propriu-zis. Sînt manifestări clinico-biologice complexe, 
solidare cu un proces malign, pe care-l pot acompania, anticipa sau 
urma, fără a fi însă direct sau anatomic condiţionate de acesta ele 
nu sînt deci metastaze, în sensul comun al cuvîntului, nici conse- 
cința. mecanică, inflamatorie sau supurativă a procesului neoplazic.: 
“Se descriu sindroame paraneoplazice neurologice; 1) neuropatia 
senzitivă, motorie sau mixtă; determinări medulare, cerebeloase şi 
encețalice; 2) sindroame metabolice: hipercalcemia, secreție inadec- * 

vată de hormon antidiuretic, sindrom Cushing, ginecomastie, sin- 
drom carcinoid; 3) hipocratism digital şi osteoartropatii hipertro- 
fiante, artralgii; 4) manifestări cutanate: achantosis nigricans, sclero- 
dermie, ichtiosis, dermatoze, dermatomiozite; 5) hematologice: pur- 
pură, reacții leucemoide, anemie, pancitopenie, poliglobulie. 

Ca forme clinice deosebite, merită a fi menționate: 

a) Adenomul bronsic (carcinoidul bronsic), localizat de obicei 
central şi vizibil bronhoscopic; se prezintă ca o tumoare rotundă, 
de volum mic şi intens vascularizată, fapt care explică hemoptiziile 
frecvente; 

b) Sindromul Pancoast-Tobias, care se traduce prin: existența 
unei tumori pulmonare pe versantul posterior al domului pleural, 
însoţit de dureri la nivelul. articulației scapulohumerale, cu iradieri 
în membrul superior homolateral; prezența unui sindrom Claude 
Bernard-Horner și liza- arcurilor costale posterioare; precum și a 
apofizelor transverse. Practic, pentru diagnostic, pot fi considerate 
ca revelatoare, durerea scapulară și cubitală, apărută la un vîrstnic, 
cu opacefierea apexului pulmonar. 


5.10.4. DIAGNOSTICUL 


Examenul clinic: și anamneza' pot orienta diagnosticul, pentru 
precizarea căruia sînt necesare, O serie de examinări paraclinice, în 
măsură să identifice- formațiunea tumorală- propriu-zisă; să stabi- 
lească dimensiunile şi extinderea sa intra- şi extratoracică (even- 
tuale metastaze) şi. să evalueze resursele funcționale : cardiopulmo- 
nare în vederea unei posibile intervenţii chirurgicale. 
= Un prim fapt care se impune a fi subliniat în această ordine de 
idei, este acela al lipsei de paralelism, dintre simptomatologia cli- 
nicofunctională şi cea radiologică a CBP. Există: cazuri care deter- 
mină anomalii radiologice, însă rămîn laţente clinic (J. CROFTON 
— A. DOUGLAS; T. A. HARRISON): Ele se prezintă, de obicei, sub 
forma unor focare solitare, rotunde sau ovale, net delimitate, si- 
tuate periferic, în treimea medie, într-un parenchim normal ventilat, 
si se depistează ocazional, la un examen radiologic sistematic (radio- 
fotografic). Pentru a' preciza natura unei atari formaţiuni, se poate 
recurge la: a) proceduri neinvazive: anamneză, vîrsta bolnavului, 
eventualitatea unei tumori maligne creşte paralel cu vîrsta bolna- 
vului; structura radiologică a formaţiunii: existența unor calcefieri, 
în masa formaţiunii nu pledează pentru, dar nici nu exclude în mod 
absolut, un proces malign; comparaţia cu un clişeu radiologic ante- 
rior, dacă acesta există, poate îi revelatoare, deoarece carcinoamele 
au un timp de dedublare cuprins între 5 săptămîni şi 18 luni; un 
timp de dedublare mai scurt face probabilă o leziune inflamatorie, 
unul peste această limită, fără variații de volum, constituie, de ase- 


menea, un contraargument pentru cancer (E.R: HARRISON); b) teh- 

nicile invazive implică o puncţie transtoracică cu acul și o fibro- 
scopie bronşică, cu examinările conexe: biopsie, lavaj bronșic, brosaj 
periferic, sub ecran; c) în acest stadiu, fie că se formulează diag- 
nosticul de CBP, fie că acesta nu se exclude, se indică o toracotomie 
exploratorie, dacă bolnavul este operabil. 

Mediastinoscopia, care a înlocuit biopsia prescalenică, poate con- 
stitui un mijloc util de precizare a diagnosticului şi de evitare a 
unei toracotemii inutile; ea permite vizualizarea ganglionilor media- 
stinali laterotraheali și prelevarea unor fragmente pentru examenu] 
histopatologic, îndeosebi de partea dreaptă; mai puţin în stinga, 
unde accesibilitatea e limitată de aortă. | 

Din domeniul supoziţiei clinice, diagnosticul trece în acela de 
mare probabilitate al examenului radiologic. Aceste două momente 
clinic și radiologic — sînt inseparabile. Tabloul radiologic este tot 
atit de polimorf, ca şi simptomatologia clinică. El apare drept re- 
zultanta unor modificări complexe/asociate procesului tumoral: le- 
ziuni congestive, inflamatorii și supurative: tulburări mecanice de 
ventilație, cu obstrucție, atelectazie şi dereglări circulatorii; decali- 
brări bronșice, reacţii ganglionare şi pleurale, precum şi dislocări ale 
mediastinului, scizurilor şi hemidiafragmului. 

Pentru uz practic, aspectele radiologice mai des întilnite în CBP 
pot fi schematic reduse la: a) imagini evocatoare (50—800/0), al căror 
substrat este reprezentat de atelectazii, variabile ca întindere, opa- 
cefieri compacte juxtahilare şi condensări ovoide sau rotunde pa- 
renchimatoase; b) imagini suspecte (25—300/), sub forma unor focare 
nodulare solitare sau leziuni de tip infiltrativpneumonic, rareori 
procese excavate sau/și supurative, cavernă cu pereţi subțiri sau emfi- 
zem obstructiv; c) imagini înșelătoare: anomalii radiologice bilate- 
rale, în care, procesul malign și unilateral se asociază cu modificări 
controlaterale, ce pot ţine de o tbe coexistentă sau de un proces 
pneumonic de altă natură, fără a exclude eventualitatea, deşi rară, 
totuși posibilă, a unor metastaze bilaterale, cu punct de plecare ex- 
trabronșic. Nici prezența unor calcefieri în masa tumorală nu exclude 
întotdeauna, cu certitudine, existența unui proces malign (M. 
BARIETY). 

Concluzia practică este aceea că toți bolnavii trecuţi de 40 ani, 
îndeosebi fumători, cu o pneumopatie care durează, sub tratament, 
peste 10—14 zile, trebuiesc supuşi unor investigaţii convergente, 
spre a exclude prezența unui proces malign. 

Pe lîngă examenul clinico-radiologic, investigarea unui bolnav 
suspect de CBP necesită un examen fibrobronhoscopic, examenul 
citologic al sputei şi, eventual, o mediastinoscopie. Cu ocazia fibro- 
scopiei bronşice, se poate face și un lavaj bronhoalveolar al zonei 
suspecte, brosaj pentru procesele atît centrale, cît şi periferice, pre- 

cum şi o biopsie bronşică. Examenul citologic reprezintă tehnica de 
explorare cea mai puţin invazivă şi el este adesea pozitiv cînd pro- 

cesul cu acces bronşic este localizat în lobii superiori. Mediastinos- 
copia permite selectarea cazurilor pentru intervenția chirurgicală. 
Biopsia pulmonară cu diverse tipuri de ac este, de asemenea, indi- 
cată, îndeosebi, în procesele periferice. 

Examenul scintigrafic a intrat și el în rutina examinărilor cu- 
rente; el permite unele deducţii utile, în eșafodarea diagnosticului și 
evaluarea funcţiei respiratorii. 

în ultimă instanţă, toracotomia exploratorie tranșează diagnos- 
ticul. Ea este contraindicată în caz de metastaze ganglionare bilate- 
rale, invazia mediastinului şi localizarea centrală a tumorii, cu 
prinderea carenei. | 

În raport cu clasificarea TNM: Ti tumoarea cu diametrul sub 3 cm; 
T2 — tumoarea cu diametrul peste 3 cm şi T3 = tumoarea cu dise- 
minarea  intratoracică, NO = fără adenopatie  mediastinohilară; 
N1 = cu adenopatie hilară; N2 = cu adenopatie  mediastinală; 
MO = fără metastaze la distanță; M1 = cu metastaze. 

Constaltarea care se impune este totuşi aceea că, îmbolnăvirile de 
EBP, depistate pe baza simptomatologiei clasice clinicoradiologice, 
se află adesea într-un stadiu relativ avansat, adesea în stadiile II 
„si III TNM, în afara resurselor terapeutice. 


5.10.5. TRATAMENTUL CBP 


În esenţă, prognosticul depinde de posibilitatea aplicării unui 
tratament radical, respectiv rezecția chirurgicală. Orice CBP primi- 
tiv operabil trebuie, în principiu, operat. Din păcate însă, la nivelul 
mijloacelor actuale de diagnostic, proporția de cazuri operabile osci- 
lează în jur de 200%% şi numai în 30—350/, dintre ele, actul chirur- 
gical, cu intenții de radicalitate, poate fi realizat. Spre deosebire de 
un trecut nu prea îndepărtat, cînd se practicau rezecții lărgite şi 
pneumonectomii, astăzi se preferă Jobectomia. 

Explorările funcţionale preoperatorii ale plămiînului necesită de- 
terminarea CV şi VEMS; de asemenea, precizarea situaţiei şi resur- 
seselor cardiovasculare. 

În raport cu tipul histologic, Ce epidermoid dă proporţia cea mai 
mare de supravieţuiri postoperatorii, la 3 şi 5 ani (37—41%/0); apoi, 
adenocarcinomul (27—320/0) şi carcinomul cu celule mari (21—31%/0). 
În Ce cu celule mici, proporţia de supravieţuiri a fost de 30%, după 3 
ani, şi zero, după 5 ani (C. F. MOUNTAIN, 1976). 

Radioterapia constituie, în CBP un mijloc de tratament loco- 
regional; ea singură nu modifică proporția de supraviețuiri la 5 ani; 
reuşeşte însă să amelioreze calitatea vieții şi face, uneori, să crească 
proporția de supraviețuiri pe termen scurt. Reprezintă totodată un 
tratament paliativ al metastazelor osoase, al sindromului de com- 
presiune a cavei superioare şi al obstrucției  bronșice. Carcinomul 

anaplazic cu celule mici este îndeosebi radiosensibil; asociată chi- 
mioterapiei, radioterapia înregistrează astăzi rezultate imediate 
promițătoare. 

Chimioterapia dă, în Cc. epidermoid şi adenocarcinom, rezultate 
mediocre; în schimb, în CBO cu celule mici, face să crească speranța 
de viață. Se recomandă, însă fără perspective deosebite, şi În cazurile 
de CBP inoperabile, care nu pot beneficia de radioterapie. Se utili- 
zează: Ciclofosfamida, Vincristina, Adriamicina, Methotrexatul, Me- 
tocloretamina, izolate sau în diferite asocieri. 

Imunoterapia este în CBP o terapie adjuvantă, care tinde să co- 
recteze imunosupresia, imunorepresia şi imunodepresia, induse de 
procesul tumoral însuși sau de tratamentele anterioare. Se utilizează 
în acest scop: BCC, Corynebacterium parvum și Levomisolul. Rezul- 
tatele obținute pînă acum sînt discordante şi neconcludente. 


5.10.6. DEPISTAREA SISTEMATICĂ A CBP 


O problemă de importanță majoră și care nu și-a găsit încă o 
soluţie unanim acceptată este aceea a unei metodologii de depistare 
sistematică, în masă, a CBP, într-o fază precoce, înţelegînd operabilă. 
S-au întreprins în acest scop mai multe acţiuni de „screening“ pe 
colectivități numeroase, cele mai multe în SUA, prin examen radio- 
logic şi examen citologic. Cu toate că rata de prevalenţă (detectare) 
este relativ -ridicată (0,7%), iar proporţia de, depistări şi evoluţie 
iavorabile, superioară, aceste aspecte pozitive sînt considerate ca 
irelevante, iar mortalitatea globală prin CBP, în ansamblul popula- 
tiei, a rămas nemodificată. Mai rezultă că astfel de investigații sînt 
costisitoare, cer un înalt grad de profesionalitate şi necesită colabo- 
rarea mai multor specialiști („în echipă“): epidemiolog, biostatisti- 
cian, radiolog, citomorfolog, bronholog, chirurg toracic Şi, nu în ulti- 
mul rînd, pneumolog. 


Concluzia practică a acestor cercetări este aceea că depistarea 
CPB ar trebui să se facă „integrat“, în cadrul reţelei de medicină 
generală, de către medicul practician de dispensar, policlinică me- 
dicală, și că, radiografia toracică, cuplată cu examenul citologic al 
sputei, reprezintă, la ora actuală, metoda cea mai eficientă de de- 
pistare relativ precoce a CBP epidermoid. Tehnica este de o spe- 
cificitate convenabilă, iar bolnavii cu CBP radiologic „acut“, depis- 
taţi cu această metodă, sînt susceptibili a fi trataţi, cu perspectiva 
unei îndelungate supravieţuiri. A 

În concluzie, rămîne valabilă teza clasică, după care, nici o 
ameliorare a rezultatelor terapeutice în CBC nu se poate concepe fără 
o depistare precoce, E ni în | 

Ținînd seama şi de experiența altora și a noastră, considerăm 
că, examenul rf plus examenul citologic, se dovedesc utile şi reco- 

mandabile, chiar dacă examenul citologic nu adaugă un plus prea 
semnificativ de cazuri precoce depistate. Examenul rf al bărbaţilor 
fumători, de peste 45 ani, și-ar putea găsi astfel o indicație dublă, 
atît în depistarea CBP, cît şi tuberculozei, cu condiția prealabilă a 
tormării bronhologilor, citologilor şi morfopatologilor necesari. 


5.10.7. CANCERUL PULMONAR METASTATIC 


Structura vasculară a plămînului, cu numeroase capilare de ca- 
libru redus (12 wm) şi cu o bogată reţea de vase limfatice, este în 
măsură să explice marea frecvenţă a metastazelor pulmonare se- 
cundare. De obicei, este vorba de adenocarcinoame pornite din trac- 
tul gastrointestinal, tractul genitourinar și țesuturile glandulare. La 
baza mecanismului patogenetic de producere a metastazelor pulmo- 
nare se află, de obicei, legile de hemodinamică circulaigrie (H. 
WALTHER). Ca aspect morforadiologic, metastazele pulmonare se 
pot prezenta sub aspecte diverse: a) forma polichistică; opacetieri 
sferice, omogene, net conturate, multiple și bilaterale, cu diametrul 
de 1—4 cm; ele își au, cel mai adesea, punctul de plecare în tumorile 
maligne ale genitalelor (uter, ovar, testicul, prostată), apoi metas- 
taze ale tumorilor rnaligne conjunctive: sarcom, reticulo și limfo- 
sarcom, glandă mamară; b) fonma  monochistică, depistată adesea 
ocazional; c) carcinoza miliară, simulează, radiologic, o miliară tbc; 
are adesea ca sursă un: Ce gastric sau mamar; d) limfangita carcino- 
matoasă, cu aspect de tramă interstițială localizată mediobazal; pre- 
tează la confuzii cu sclerozele sistematizate. .. | 

În general, dar nici pe departe întotdeauna, structura morfologică 
a metastazelor reproduce structura tumorii de origine. Diagnosti- 
cul se formulează în baza existenţei unei tumori maligne primitive 
extrapulmonare: conduita terapeutică depinzînd și ea, în primul 
rind, tot de tumoarea de origine. NL 

În caz de metastază solitară, a — sau oligosimptomatică, se poate 
recurge la o toracotomie exploratorie și O eventuală ablație chirur- 
gicală a metastazei. | 


5.11. INSUFICIENȚA RESPIRATORIE ACUTĂ 
ȘI CRONICĂ 


: Insuficienţa respiratorie (IR) tinde să devină, în practica medi- 
cală, în general, și în cea pneumologică, îndeosebi, o entitate de 
importanță și actualitate stringente. Aceasta este consecinţa schim- 
bărilor structurale ce au intervenit în patologia contemporană a 
plămînului, care se caracterizează prin scăderea masivă a unor forme 
„clasice“ de boală, ca tuberculoza şi pneumopatiile pneumonice, pe 

de o parte, iar pe de alta, prin creşterea apreciabilă în frecvență a 
unor entități cu evoluție cronică sau trenantă: bronhopneumopatia 
obstructivă cronică, fibrozele interstițiale ale plămînului de diverse 
etiologii, granulomatozele pulmonare, pneumoconiozele etc. 

Printre factorii etiologici ai acestor bronhonpeumopatii, trebuie 
menţionată mai întîi poluarea atmosferică, ce crește paralel cu 
progresele unei tehnici în plină dezvoltare; apoi, noxele din mediul 
industrial, respectiv bronhopneumopatiile profesionale dispneizante, 
ce obicei sclerogene şi ireversibile; se includ în același cadru şi 
factorii terapeutici, în speță chimioantibioticele, uneori inoportun 
şi neadecvat utilizate, care reuşesc adesea să scoată bolnavul din- 
tr-un prim puseu acut, cu riscul unor sechele recidivante sau croni- 
cizări invalidante., Este ceea ce s-a numit o ,„patomorfoză conditio- 
nată terapeutic“ (DOERR). 

Printre factorii toxici, un loc şi rol importante revin tutunului, 
din care s-au putut izola peste 15 factori cancerigeni și amine 
toxice. i 

Or, aparatul respirator, prin însăşi funcția sa primordială de a 
asigura schimbul gazos dintre mediul extern şi sînge, reprezintă 
una din zonele „de impact“ dintre cele mai expuse și vulnerabile. 
Intervin apoi, În patogenia acestor afecțiuni și factori familiali sau 
genetici; s-au descris cazuri familiale de BPOC şi s-a putut dw- 
monstra că descendenții unor părinți fumători fac mai des pneumo - 
patii acute şi furnizează o prevalență mai ridicată de bronhopneu- 
mopatii cronice. Se acceptă şi existența unei predispoziții genetice 
pentru bronşita cronică, chiar şi în absența fumului de tutun, iar 
în patogenia emfizemului a fost incriminat şi un deficit de alfa-l- 
antitripsină. 

Una din consecințele posibile ale acestor suferințe bronhopul- 
monare, inițial acute și ulterior cronicizate, este insuficiența respi- 
ratorie care, după E. CAMPBELL, se consideră a fi prezentă, atunci 
cînd PaO, scade sub 60 mm Hg, iar PaCO, depăşeşte 49 mm Hg. 

Trebuie de la început specificat că insuficiența respiratorie nu 
constituie un sindrom unitar şi perfect definit; el este de fapt o 
„stare patologică“ ce poate apare în circumstanțe şi prin mecanisme 
diverse, de gravitate şi prognostic inegale, atunci cînd aparatul res- 
pirator nu mai reușește să asigure o oxigenare fiziologică a celulelor 
şi nici eliminarea CO, rezultat din funcționarea acestora. Cauzele 
care generează această stare patologică sînt multiple şi pot acționa 
izolat sau intricîndu-se. Ele se plasează de-a lungul întregului circuit 
pe care-l parcurge fluxul aerian, din mediul ambiant către mem- 
brana alveolocapilară, asigurînd astfel aportul continuu de O; din 
afară, în sîngele capilarelor pulmonare şi eliminarea de CO» din 
sînge, în aerul alveolar şi de aci, către exterior, este ceea ce se nu- 

meşte respiraţie externă. 
Cel de al doilea segment al circuitului este reprezentat de trans- 

portul de Os, de la membrana alveolocapilară prin. sînge, către spa- 
tiile “interstițiale şi celule, concomitent, cu eliminarea de CO, rezul- 
tat din: metabolismul celular, pe aceeași cale sanguină, în sens opus, 
către. şi prin membrana alveolocapilară. Este ceea ce se numește. 
respiraţie internă sau celulară. Între respiraţia externă sau pulmo- 
nară. şi cea internă, celulară, se interpune funcţia de transport a 
gazelor sanguine, care se realizează prin aparatul cardiovascular și 
sînge, ambele făcînd pante integrantă din complexul unitar ce asi- 
gură funcţia respiratorie. Sîngele este organul efector al respirației 
externe (L. HEILMEYER). Toate funcţiile parțiale ale respirației 
au drept scop final menţinerea în sîngele arterial a unui grad con- 
siant de saturație a O, (96—970/0), respectiv o presiune constantă 
de O, (80—95 mm Hg). În vederea acestui scop, organismul dispune 
de un aparat specializat filogenetic, ce realizează schimbul de gaze 
dintre. mediul extern şi membrana alveolocapilară, aparatul motor 
toracopulmonar; un sistem de transport al gazelor, către şi de la 
țesuturi, sistemul cardiovascular şi membrana alveolocapilară, care 
face posibil contactul şi transferul gazelor dintre sînge și aerul 
alveolar (M. SARAGEA). 

Principalele mecanisme prin care se realizează schimbul . gazos. 
dintre aerul inspirat şi sîngele venos sînt reprezentate de ventilație, 
dijuziune şi perfuzie. | iyos a treia 

Ventilaţia este procesul dinamic care asigură împrospătarea per- 
manentă a aerului alveolar cu O, şi eliminarea continuă a excesului 
de CO, rezidual din sînge în aerul alveolar și de aici în exterior. 
Valorile normale şi patologice ale parametrilor funcționali din cursul 
ventilaţiei sînt reglate de mecanisme . complexe.. neuromusculare, 
umorale, chimice şi endocrine. Modificările patologice ale ventila- 
tiei se traduc prin hipovenţilaţie alveolară: respiraţie frecventă şi 
superficială, cu un raport redus între ventilația alveolară şi cea 
externă (în medie 0,4) sau hiperventilaţie. alveolară, în care acest 
raport (VA/VE) creşte la. dublu. Etiologia hipoventilaţiei alveolare 
poate fi reprezentată de cauze diverse; tulburări central nervoase, 
miopatii, rigiditate toracică sau pulmonară, bronhopneumopatii cu 
disfuncţii obstructive sau restrictive: BPOC, astm, obstrucţia căilor 
aeriene superioare. Scăderea marcată a ventilaţei alveolare antre- 
nează 0 insuficiență respiratorie globală, cu hipoxemie arterială, 
hipercapnie, cu creşterea presiunii parţiale a CO, şi acidoză respira- 
torie (P. H. ROSSIER). Hiperventilația alveolară poate duce la scă- 
cerea presiunii alveolare a CO, cu alcaloză respiratorie, scăderea 
calciului ionizat din sînge şi spasmofilie. Hipoventilaţia alveolară 
se poate produce şi prin ventilaţia inegală a diferitelor teritorii alveo- 
lare; apare astfel o insuficienţă respiratorie parţială, cu hipoxemie; 
fără hipercapnie. dag aci iei | | es 

Difuziunea gazelor respiratorii. Schimbul de gaze. dintre. aerul 
alveolar şi sîngele capilarelor pulmonare, prin membrana. alveolo- 
21 — Medicina de ambulatoriu | 321 


CE Scanned with OKEN Scanner 


capilară, se realizează pasiv, în baza legilor fizice de presiune, difu- 
ziune şi solubilitate a gazelor, în. raport cu un anumit gradient de 
presiune. Viteza de difuziune a unui gaz este direct proporțională 
cu coeficientul său de absorbţie și invers proporțională cu rădăcina 
patrată a greutăţii sale moleculare. Sub acest aspect, merită a fi 
subliniat faptul că difuziunea CO; este de cca 20 ori mai mare decit 
cea a O.. În producerea fenomenului de difuziune, intervin mai 
mulţi factori: factorul de distribuţie alveolară, factorul de difuziune 
propriu-zis şi factorul capilar (J. LECHIEN, 1973). Capilarele alveo- 
lare au un perete extrem de subţire (0,10 u) şi o suprafaţă totală 
de aproximativ 70 mp; volumul de singe conținut în patul capilar 
la un moment dat, sînge capilar care ia parte activă la schimburile 
gazoase, oscilează între 60 cm? în repaus și 95 am în efort. 

Hipoxia prin vicierea fenomenului de difuziune, la nivelul mem- 
branei alveolocapilare, se poate produce prin mecanisme și în îm- 
prejurări variate: a) prin alungirea căii de difuziune, rezultat al 
îngroșării membranei alveolocapilare, bloc alveolocapilar prin lichid 
sau invazie de ţesut conjunctiv între membranele bazale; b) scurta- 
rea timpului de contact dintre sînge şi aerul alveolar; și c) reduce- 
rea suprafeței de difuziune. 

Perjuzia teritoriului alveolar cu sînge venos, în vederea arte- 
rializării acestuia, reprezintă funcţia principală a micii circulații. 
Perfuzia pulmonară se intensifică în efort fizic, febră, hipoxemie, 
anemie, hipertireoză şi scurt circuit arteriovenos (J. H. COMROE 
şi colab., 1972). Intensitatea schimburilor gazoase este condiționată 
însă nu numai de cantitatea de sînge ce itraversează capilarul alveo- 
lar, ci şi de durata timpului de contact dintre sîngele capilarelor 
pulmonare și gazul alveolar (P. H. ROSSIER). 

Un salt factor care poate interveni în penturbarea schimburilor 
gazoase este perfuzia inomogenă a capilarelor pulmonare. Chiar şi 
la individul normal, influența gravitaţiei asupra presiunii arteriale 
pulmonare se traduce printr-o perfuzie inegală a diferitelor seg- 
mente pulmonare. Dacă se ţine seama de faptul că presiunile exer- 
citate de cordul drept sînt de cca 6 ori mai reduse decît cele ale 
cordului stîng, se explică de ce influenţa gravitaţiei asupra micii 
circulații este mult mai pronunțată, decît asupra circulației mari. 
Diferenţa de presiune hidrostatică între apexul pulmonar şi baze 
este de cea 22 mm Hg, în consecinţă, perfuzia bazelor pulmonare este 
de aproximativ 18 ori mai intensă, decît cea a zonei apicale; în 
clinostatism, diferenţele se reduc, rămînînd totuşi perceptibile. O ar- 
terializare normală a sîngelui venos necesită un raport ventilaţie/per- 
fuzie de 0,8 (4/5); perturbarea acestui raport reprezintă cauza cea mal 
frecventă a hipoxemiei arteriale. Așa se întîmplă în caz de perfuzie 
normală, cu absenţa ventilaţiei sau ventilație normală şi perfuzie 
absentă. În primul caz, sîngele venos vine în contact cu alveole 
neventilate, spaţiu mort alveolar, şi părăseşte acest teritoriu insu- 


322 


d 


CE Scanned with OKEN Scanner 


ficient arterializat, făcînd să crească „admisia venoasă“ şi prin 
aceasta, presiunea parţială a O, din sîngele termino-capilar pulmo- 
nar. Se creează astfel o stare clinică în care, hipoxemia anterială nu 
mai poate fi corectată prin oxigenoterapie. În cea de a doua even- 
tualitate, ventilație normală, cu perfuzie absentă, ca de exemplu, 
în embolizarea unei artere pulmonare, un singur plămîn ar trebui 
să arterializeze o caniitate de sînge perfuzată în mod normal de 
ambii plămîni, ceea ce nu reuşeşte, oricît de mult ar creşte perfuzia 
la nivelul plămîntului valid. 

În clinică, aceste două cazuri extreme ale raportului ventilaţie/ 
perfuzie se întîlnesc rar „în stare pură“, de cele mai multe ori fiind 
vorba de situaţii intermediare, ce pot fi corectate prin două meca- 
nisme compensatorii: a) în teritoriile hipo- sau neventilate, o pre- 
siune parţială redusă a O, alveolar declanşează o. arterioloconstruc- 
ție (reflexul von Euler-Liljestrand = reflex alveolovascular), care 
măreşte rezistența vasculară şi orientează sîngele spre teritorii al- 
veolare mai bine ventilate; b) în zonele alveolare hipo- sau neperfu- 
zate, presiunea alveolară a CO» scăzută provoacă o bronhioloconstric- 
ţie, prin care, rezistenţa la flux a aerului creşte, acesta distribuindu-se 
unor teritorii mai bine perfuzate (M. SARAGEA, 1982). 
| Exemple de perturbare a raportului ventilaţie/perfuzie: în pneu- 

monia lobară, lobul „.„hepatizat“, neventilat însă parțial irigat, reali- 

zează un şuntaj circulator, care face ca sîngele ce perfuzează o zonă 
neveniilată, să ajungă insuficient oxigenat în atriul stîng, unde, 
amestecîndu-se cu sînge normal, să ducă la apariţia hipoxemiei; o 
ventilaţie normală, cu perfuzie deficitară, se constată în embolia 
pulmonară în care intensificarea ventilației nu se asociază cu o 
creștere echivalentă a irigaţiei pulmonare. 

În concluzie, principalele mecanisme patogenetice ce pot duce la 
apariţia insuficienței respiratorii sînt hipoventilaţia alveolară glo- 
bală, ventilaţia inegală a diferitelor teritorii alveolare, tulburările 
de difuziune şi disparitatea dintre irigație și ventilaţia alveolară. 
De cele mai multe ori însă, insuficienţa respiratorie apare ca rezul- 
tanta unor mecanisme complexe, în care se asociază doi sau chiar 
mai mulţi factori cauzali, 

Forme clinice de insuficiență respiratorie. O separare oarecum 
arbitrară — a tipurilor de insuficienţă respiratorie, se face în raport 
cu etapele ciclului respirator; perturbări ale ventilaţiei, prin a) le- 
ziuni ale centrilor nervoși: medulare, bulbare, pontice — consecință 
a unor factori toxici, boli infecțioase, afecțiuni neurologice, comoţie 
prin electrocutare sau fulgerare; b) obstacole mecanice, la nivelul 
marilor trunchiuri traheobronşice sau laringotraheale prin edem 
glotic, corpi străini, stenoze, încărcare bronșică prin secreții obstru- | 
ante; c) leziuni! parietale care antrenează o expansiune incompletă a 
plămînului, prin volet costal traumatic; ca o consecinţă îndepărtată 
a toracoplastiei; mari deformări toracovertebrale prin scolioză sau 

cifoscolioză; pleuropatii active sau sechelare, după --pneumotorace 
spontán recidivat, epanșament lichidian abundent; sechele ale unor 
îndelungi tratamente locale cu tuberculostatice; insuficiențe muscu- 
lare de natură neurologică sau în cursul poliomielitei; sindrom Guil- 
lain-Barre (poliradiculonevritic), boala Œharcot (scleroza laterală 
amiotrofică);. limitarea mobilităţii diafragmului (obezitate avansată 
sau afecţiuni abdominale); d) bronhopneumopatii dispneizante, gene- 
ratoare' de insuficiență respiratorie: bronșită cronică, emfizem, astm 
complicat, leziuni tbc cicatriceale extinse. | 
Insuficienţa respiratorie prin diverse obstacole la nivelul căilor 
aeriene este de tip asfixic și se exprimă prin hipoxemie cu hiper- 
capnie; ea nu devine manifestă atita timp cît mobilitatea diairagmu- 
lui este conservată. | | 
Insuficienţa respiratorie. prin perturbări de difuziune. 'Tulbură- 
rile “inițiale se manifestă prin scăderi variabile ale presiunii par- 
tiale a O; şi ale sâturaţiei oxihemoglobinice. Se instalează o hipoxie 
cronică :progresivă care, atunci cînd centrii respiratori bulbari devin 
refractari" la hipercapnie, fac să intervină centrii sinocarotidieni. 
Membrana alveolocapilară poate fi îngroșată, ca în sclerozele pulmo- 
nare difuze, primitive sau secundare, sau, poate fi lezată pe por- 
țiuni 'variabile, ca în emfizemul panlobular. În edemul cardiogen, 
menibrana alveolocapilară:' indemnă devine sediul unei presiuni ca- 
pilare crescute; pe cînd în edemul lezional — infecțios sau toxic — 
membrana lezată lasă să treacă în alveole, fără modificări ale pre- 
siunii' capilâre, un lichid edematos, bogat în fibrină. > ` | 
Ultima etapă a ciclului respirator este cea sanguină; parametrii 
gazelor sanguine reprezintă constante fiziologice: PaO, = 97 mm Hg; 
PaCO, = 40 mm Hg, pH: 7,40; SaO, = 98%; R.A. = 50 volume; 
CO, total: -53 volume. | npp ip 
Consecințele organice ale insuficienței respiratorii. Deficitul de 
O, se repercutează prompt asupra metabolismului celular: ciclul 
Krebs, placa turnantă a metabolismului intermediar, se deteriorează 
şi duce la formarea şi acumularea de acid lactic care, adăugat aci- 
dozei respiratorii, antrenează o gamă diversă de tulburări: a) car- 
diace, atunci cînd patul vascular se reduce cu cea 2/3 prin vasocon- 
stricţie arterială şi hipertensiune în mica circulaţie, finalmente cord 
pulmonar cronic; b) cerebrale: encefalopatie respiratorie, cu cefalee 
îndeosebi matinală, insomnie nocturnă, inversarea ritmului nicte- 
meral; tulburări de atenţie și memorie, stare confuzivă şi comă 
respiratorie adevărată, apărînd cu precădere la vîrstnici; c} hepatice, 
cu dereglări ale funcţiei de sinteză, excreţie şi epurare, scăderea 
timpului de protrombină şi creșterea bilirubinei, îndeosebi la etilici; 
d) renale: tulburări de excreţie și căderi tensionale, mai ales în insu- 
ficienţa respiratorie‘ acută, cu oligurie, anurie, rinichi: de șoc“, aci- 
doză “mtitabolică; ey suprarenale, cu  hipoglicemie, hiponatremie şi 
hiperkaliemie;:.:: -: : pad Piy îns: lià ga 

Insuficienţa respiratorie cronică este, în absoluta majoritate a 
cazurilor, consecința îndepărtată a unei bronhopneumopaţii cronice, 
obstructive sau restrictive, diagnostic care se stabileşte pe baza 
unei anamneze minuţioase: durata îndelungată a suferinţei respira- 
torii şi agravarea sa în timp; examenul clinic,, explorarea functiei 
respiratorii şi analiza gazelor sanguine. tza a. 

Aspecte clinice. Deşi bronşita cronică și emfizemul coexistă ade- 
sea, este recomandabil ca cele două afecţiuni să fie — în măsura în 
care lucrul este posibil — disociate, deoarece, în multe cazuri, pre- 
domină una sau cealaltă. În consecinţă, tabloul clinic împarte bol- 
navii în 2 categorii: 1) tipul picnic, adesea obez sau pletoric, con- 
gestiv cu facies „figé“ (imobil), torace globulos şi rigid sau, puţin 
mobil, bombarea spaţiului supraclavicular, tumefacţie a regiunii pa- 
rotidiene, un grad variabil de exoftalmie, este tipul bronşic „blue 
bloather“ („albastru buhăit“ al autorilor anglosaxoni); 2) tipul lon- 
gilin, dizarmonic, cu torace deformat, stern proeminent, în .carenă 
sau turtit prin lărgirea diametrului transversal; adesea, cu cifosco- 
lioză, ten palid, tegumente uscate și mucoase cianozate, este tipul 
emfizematos „pink puffers“ (aspectul „roz-gîfiitor“ al anglosaxoni- 
lor), care „luptă“ împotriva obstrucţiei şi îşi menţine multă vreme 
ventilaţia ridicată şi gazele sanguine în limite cvasinormale. - * 

Semne funcţionale. Dispneea constituie tulburarea majoră și 
aproape patognomonică; ea se instalează treptat: mai întîi în efort 
şi apoi se accentuează progresiv, apărînd şi în repaus sau decubit, 
pînă ce devine permanentă. Dispneea este în raport invers cu ven- 
tilația maximă (V.Max.). Respirația devine scurtă, aspirată, une- 
ori stertoroasă, cu tiraj suprasternal sau subcostal și bătăi ale aripi- 
lor nasului. pal egal i a 

După dispnee, apare cianoza; ea îşi face apariția mai întîi în 
efort sau tuse, la extremităţi (acrocianoză), pentru ca, într-un stadiu 
mai avansat, să devină permanentă şi generalizată. Se traduce prin 
inferior, latera), posterior, retrovascular şi chiar retroesofagian. 
coloraţia albastră a tegumentelor și mucoaselor, expresie a desaturării 
oxihemoglobinice a sîngelui. l 4 pha, 

Tusea, inițial matinală, apare și în cursul zilei şi se exacerbează 
noaptea, în clinostatism, din cauza secreţiilor bronşice, care se eli- 
mină astfel mai ușor, o 

În pusee infecțioase, sputa devine purulentă, galbenă verzuie şi 
se însoțește de febră, dispnee și wheezing. | 

La examenul fizic: roncusuri şi raluri bronşice sibilante. Exame- 
nul cardiovascular poate pune în evidenţă: tahicardie, zgomot de 
galop sau un cord pulmonar cronic, ce se confirmă la ECG. Uneori, 
se asociază şi o hepatalgie de efort, hepatomegalie şi reflux venos 
jugular; ulterior, tulburări. de somn și comportament. ati 

La examenul radiologic: deformări ale cutiei toracice, sechele 
pleuropulmonare diverse, pahipleurită, scleroză difuză retractilă, 

pleuroparenchimatoase, contrastînd cu zone hipercelare emfizematoase. 
Trebuie să menţionăm însă că există şi unele cazuri în care ochiul 
cel mai versat nu poate pune în evidenţă nici o modificare semnifi- 
cativă, imaginea ltoraco-pulmonară rămînînd aproape normală; în 
aceste cazuri, există un contrast frapant între examenul radioclinic 
şi explorările funcţionale. 

Examenul spirografic pune în evidenţă diferite tipuri de insu- 
ficienţă respiratorie cronică: a) cel mai adesea, obstructivă, în care 
volumele pulmonare disponibile pot fi în limite cvasinormale, iar de- 
bitele profund alterate; nu rareori însă, debitul expirator este înce- 
tinit, coeficientul Tiffeneau redus, VR orescut, iiar CV scăzută. 
Creșterea CT pledează pentru emfizem; b) I.R. restrictivă, cu redu- 
cerea proporțională a diferiților parametri, fără modificarea coefi- 
cientului Tiffeneau; c) I.R. mixtă, în care se asociază caracterele spi- 
rografice ale ambelor sindroame, obstructiv şi restrictiv, așa cum se 
întîmplă, de obicei, în bronhopneumopatiile cronice. 


Semnele umorale: hiperglobulie cu macrocitemie; în cursul puse- 
elor infecțioase, hiperleucocitoză. Gazometria singelui arterial pun 
în evidenţă modificări ale echilibrului acidobazic. 

Există insuficienţă respiratorie „izolată“, cu coborirea PaO, şi 
SAO., cu normo- sau hipocapnie, uneori cu o reducere moderată a 
rezervei lalcaline şi creşterea corespunzătoare a pH. Acestea sînt 
consecinţele unei insuficiențe respiratorii prin tulburări de difu- 
ziune alveolocapilară, shunt circulator, alterări ale raportului ven- 
tilaţie/perfuzie sau simpla amputare volumetrică (B. DELON, 1978). 

În insuficienţa respiratorie „globală“, pe primul plan se si- 
tuează hipoventilaţia alveolară şi hipoxia cu hipercapnie. Dacă 
mecanismele compensatorii funcționează normal, pH nu va 
suferi oscilaţii ample, deoarece creşterea rezervei alcaline este pro- 
porțională cu retenţia de CO», aceasta este I.R. cronică compensată. 

Evoluţia. Lăsată să evolueze spontan, insuficienţa respiratorie 
se agravează treptat şi își precipită adesea evoluţia către I.R. 
acută (detresa respiratorie). Tratată convenabil, ea se poate stabiliza, 
la un anumit nivel de gravitate, permiţînd bolnavilor o activitate 
profesională, socială și familială limitată. Agravarea este, uneori, 
lent progresivă, fără incidente notabile; alteori, dimpotrivă, apar 
pusee de suprainfecţie, de decompensare cardiacă, pneumotorace 
spontan. 

Erori terapeutice frecvente, care trebuie evitate: administrarea 
de droguri depresive ale sistemului nervos central, somnifere, tran- 
chilizante, opiacee; abuz de diuretice inadecvate, oxigenoterapie in- 
tempestivă care suprimă stimulii obișnuiți ai centrilor respiratori de 
releu, sinocarotidieni. Alţi factori nocivi: surmenajul fizic, trauma- 
tismele mari, cura climatică de altitudine. 

O terapeutică adecvată atenuează disfuncţia respiratorie și evită 
agravarea spontană sau, cel puțin, distanțează accidentele grave şi 
adesea mortale, pe care le antrenează detresa acută. 

Tratament. Un tratament eficient al I. R. ar trebui instituit 
într-o fază cît mai precoce, atunci cînd dispneea este încă inapa- 
rentă, fază însă, din păcate, adesea neglijată de bolnav şi subeva- 
luată de medic. În principiu, tratamentul trebuie să satisfacă două 
deziderate, ambele vizînd hipoventilația alveolară: a) să amelioreze, 
eventual să restabilească permabilitatea căilor aeriene şi b) să fa- 
ciliteze mecanica ventilatorie. 

Măsuri igienodietetice. În primul rînd, suprimarea totală a fu- 
matului și a alcoolului, care reprezintă factori de iritaţie și con- 
gestie bronşică. Poluarea atmosferică, ceața, fumul, vaporii, noxele 
respiratorii profesionale trebuie, pe cît posibil, evitate; se preferă 
un climat cald şi uscat, fără curenţi de aer și fără vint. Se evită 
puseele bronșice infecțioase, de asemenea, contactul cu bolnavii de 
viroze respiratorii, precum și aglomerările umane, în cursul epi- 
demiilor. Supraponderalii trebuie să slăbească. Uneori, este ne- 
cesară schimbarea locului de muncă, atîta timp cât I.R. este com- 
patibilă cu o oarecare aativitate profesională. 

Profilaxia şi tratamentul obstrucţiei bronşice. Se impune to- 
todată chimioprofilaxia puseelor bronşice sezoniere, îndeosebi în 
lunile de iarnă, fie cu Tetraciclină, 1 gr/zi, sau Biseptol, 2X2 com- 
primate/zi. 

Dacă totuşi infecția bronșică se produce, tratamentul prompt 
şi energic al acesteia se impune în mod sistematic, îndeosebi iarna, 
cu o periodicitate variabilă: cîteva zile pe săptămînă sau o săptă- 
mînă din două sau două din patru. Se folosesc antibiotice cu spectru 
larg sau chimioterapice, per oral sau parenteral (penicilină sinte- 
tică, cicline, Cloramfenicol, sulfamide). Antibiograma nu este în- 
totdeauna necesară; o. anlttibioterapie polivalentă, uneori mixtă, dă, 
în majoritatea cazurilor, rezultatele scontate. 

Vaccinoterapia poate fi utilă, recomandabilă cea antigripală, de 
preferință toamna, cu ltoate că variabilitatea virusurilor o face 
dificilă, 

Corticoizii par a avea mai multe dezavantaje decit foloase, în- 
deosebi administrate perioade îndelungate. 

Enzimele antiinflamatorii (alfachimotripsina) sînt de o eficaci- 
tate discutabilă. 

Spasmul bronsic, responsabil în bună măsură de obstrucția bron- 
şică, se poate combate cu teofilină sau derivații acesteia. 

Simpaticomimeticele, datorită consecințelor cardiovasculare dău- 
nătoare, prin acţiunea lor asupra alfareceptorilor bronşici, se re- 
comandă a fi folosite cu prudenţă; îndeosebi aerosolii de izopre- 
nalină (Aleudrină) şi orciprenalină (Alupent) pot da loc unor reacţii 
adverse ce trebuie evitate. În cazul unei simptomatologii paroxistice 

severe, se pot da comprimate de Salbutamol sau Terbutalină, în 
asociere cu teofilină (B. DELON). 

În sfîrșit, fluidificarea şi evacuarea secreţiilor endotraheobron- 
şice, care întreţin obstrucția bronşică, reprezintă un element esen- 
tial; în acest scop se poate recurge la drenajul de postură, kinezi- 
terapie, iar ca factori medicamentoșşi, la derivați de iod, de sulf sau 
derivați de sinteză (Bromhexin, Bisolvon, Brofimen). 

Ameliorarea ventilaţiei. Kineziterapia reprezintă unul din mij- 
loacele cele mai eficiente de ventilație dirijată şi reantrenament 
muscular. Ea se poate practica sub formă de gimnastică respira- 
torie şi are ca scop reeducarea funcțională a diafragmului; mane- 
vrele se execută în clinostatism şi tind la deprinderea unei sinergii 
abdomenotoracice, cu expansiunea abdomenului în inspirație și 
contractarea acestuia în expirație. Se încearcă, de asemenea, să 
se amelioreze ventilația alveolară prin creşterea curentului de aer, 
obținută prin încetinirea. ritmului respirator şi intensificarea 'miş- 
cărilor respiratorii; inspirația trebuie să se facă nazal, iar expira- 
ţia, pe cale bucală. - | e Rar, A 

Se mai poate recurge şi la efortul fizic progresiv — urcarea 
scărilor sau bicicleta ergometrică. Lai ră. | 

Pe îngă metodele de reeducare activă, se mai poate indica, cu 
precădere în formele severe de I.P., respirația asistată; în acest 
caz, aparatajul trebuie să se adapteze parametrilor funcționali ai 
bolnavului. Rii APR 

Corectarea hipoxiei se poate face numai pe baza indicaţiilor 
furnizate de 'gazometria sanguină. Trebuie să se ţină seamă de 
faptul că aportul brusc de O,, la un hipoxic cronic, poate avea 
efecte respiratorii dintre cele mai negative. El poate scădea cu 
atit mai mult ventilația, cu cît hipercapnia este mai accentuată. 
În consecinţă, se evită, pe cît posibil, ca oxigenoterapia să se aplice 
ambulatoriu, îndeosebi în faza iniţială a tratamentului; se pre- 
feră ca indicaţiile să se facă în staționar, ca și instituirea trata- 
mentului, care trebuie să fie strict individualizat. În principiu, 
un bolnav grav cu un sindrom de hipoxie-hipercapnie severă, face 
necesară o ventilaţie artificială, deci o respiraţie asistată. Trebuie 
însă bine cîntărite avantajele; corectarea hipoxiei şi epurarea de 
CO», dar și dezavantajele: o posibilă suprainfecţie bronşică şi mo- 
dificarea presiunilor intratoracice, cu inversarea timpilor de inspi- 
raţie şi expiraţie, uneori, cu repercusiuni hemodinamice defa- 
vorabile. ii 

Oxigenoterapia simplă, prin sondă  nazofaringiană, se poate 
face cu Oz pur sau umectat și se recomandă administrarea în doze 
mici, discontinuu, în şedinţe prelungite şi cu atît mai prudent, 
cu cît hipoxia e mai pronunţată, sub controlul repetat al gazelor 
sanguine, deci în mediu spitalicesc (B. DELON, 1978). 
„»Imsuficienţa respiratorie acută  (1.R.A.). (sindromul ‘de’ detresă 

respiratorie a adultului) apare, de obicei, de-a lungul evoluției 
unei I.R. cronice, pe care o complică; ea poate apare însă și acci- 
dental, pe fondul unui aparat respirator pînă atunci indemn. Afec- 
jiune severă, grevată de o mortalitate ce oscilează încă şi azi în jur 
de 600%, de o incidenţă în creştere, LR.A. poate fi declanșată de 
factori etiologici diverşi realizind tablouri clinice de un extrem 
polimorfism, care necesită un tratament complex şi dificil, cu re- 
zultate terapeutice modeste. | 

Insuficienţa respiratorie acută se defineşte pe criterii clinice, 
fiziologice, respectiv,  gazometrice şi radiologice; schematic, ea 
poate apare în următoarele trei eventualități: a) prin restricția 
brutală şi masivă a patului capilar pulmonar și a suprafeţei res- 
piratorii, ca în embolia pulmonară, sau prin perturbarea profundă 
a mecanicii ventilatorii, în urma unor leziuni pleuroparietale în- 
tinse, ca PNO spontan, pleurezie serofibrinoasă abundentă, volet cos- 
tal sau exereză pulmonară, cu reducerea substanţială a capacităţii 
vitale; b) prin creşterea șuntului intrapulmonar dreapta-stinga, care 
duce la perturbarea raportului ventilaţie/periuzie, respectiv per- 


 fuzarea unor alveole neventilate şi edem pulmonar consecutiv, prin 


permeabilitatea alveolocapilară crescută, ca în pneumopatiile acute 
' severe, virale sau bacteriene; c) prin bloc alveolocapilar, cu supri- 
marea brutală a schimburilor alveolare, ca în sindromul membra- 
nelor hialine, rezultat din alterarea surfactantului alveolar; în sin- 
dromul Mendelsohn — asfixie acută prin inhalarea conținutului 
gastric, cu pH acid, sau pneumopatii chimice, prin gaze toxice: bi- 


oxid și peroxid de sulf, anhidridă sulfuroasă, vapori de acid clor- . 


hidric, oxid de carbon, hidrogen sulfurat ş.a. xÓ 

Există două entități clinice care necesită o mențiune separată, 
în cursul cărora I.R.A. apare ca rezultat al unor mecanisme intri- 
cate: edemul pulmonar, în care o hipoventilație alveolară marcată 
se asociază cu tulburări de difuziune alveolocapilară, şi starea de rău 
astmatic, în care, obstrucția bronșiolară se îmbină cu hipoventilațtia 
alveolară și cu tulburări în distribuirea gazelor sanguine (J. LEM2- 
NAGER). ni | d it | 

Ca factori predispozanţi în apariţia I.R.A. se descriu: stări sep- 
ticemice severe, traumatisme toracice sau extratoracice, hemoragiile 
profuze şi şocul anafilactic, 

Elementele pe baza cărora se formulează diagnosticul de insufi- 
ficienţă respiratorie acută sînt, în primul rînd, clinice: dispnee se- 
veră cu polipnee şi efont respirator crescut, hiperventilaţie şi cia- 
noză accentuată, rapid progresivă; criterii gazometrice, cu scăderea 
marcată a presiunii parţiale a O, arterial — de la 101—78 mm 
Hg, la valori sub 50 mm Hg, uneori de 30—40 mm Hg, diminuarea 
capacităţii reziduale funcționale a plămînului şi a complianţei to- 
racopulmonare, inclusiv liipertensiune arterială în mica circulație. 
La examenul radiologic, leziuni, respectiv opacefieri lineare, nodu- 

lare şi condensante, respectiv interstiţiale şi  parenchimatoase, 
confluente. 

Morfopatologic, sînt de menţionat leziuni ale endoteliului vas- 
cular pulmonar şi epiteliului alveolar, cu edem pulmonar necardio- 
gen; depunerea de membrane hialine pe peretele alveolar și fibroză 
colagenă extensivă. 

Funcţional, scad CPT, CV, VR şi complianța dinamică. 

Evoluţia merge aproape inexorabil către o fază de hipoxie şi 
hipoxemie refractară, care nu se mai lasă corectată de administra- 
rea de O; 

Profilactic: se recomandă un tratament prompt și adecvat al stă- 
rilor de şoc şi septicemice; împiedicarea refluării sucului gastric 
în plămîn, în cursul anesteziei şi stabilizarea parametrilor funcțio- 
nali respiratori și circulatori, la un nivel cît mai aproape de cel 
fiziologic. 

Tratamentul își propune corectarea deficitului oxigenării tisu- 
lare, prin aport crescut de O»; în consecinţă, se recomandă oxi- 
genoterapia prin: mască simplă, sondă nazală sau cort de oxigen; 
ventilația spontană sau imecanică, cu presiune expiratorie pozi- 
tivă, eventual respirație mecanică asistată, ca un respirator artificial 
sau reanimator, de exemplu de tip Ambu (cu balon și supapă); tip 
Ranima (ventilator artificial), respirator barometric (relaxatori de 
presiune) sau respiratori volumetrici, de tip Engström, Draeger, 
MMS sau SF; în ultimă instanță, oxigenoterapia hiperbară sau 
perfuzia extracorporeală, cu oxigenator cu membrană. 

Pe lîngă oxigenoterapie, ca elemente adjuvante în tratamentul 
I.R.A., s-a sugerat și folosirea aprotininei, heparinei normocoagu- 
lante, dextranului, corticosteroizilor, prostaglandinelor (Eicosanoide) 
(Th. L. PETTY, 1985), iar, în ultimul timp, administrarea de Almi- 
trine Bismetylate (Vectarion), o triazină care, spre deosebire de alţi 
stimulenţi respiratori, acționează nu asupra centrilor nervoşi supe- 
riori, ci asupra chemoreceptorilor periferici (J. TWENEY — 
P. HOWARD, 1987). 

Complicaţiile I.R.A. care, adăugate bolii de bază, îi agravează 
inevitabil evoluția sînt: suprainfecţia, evitabilă printr-o antibiote- 
rapie preventivă, sau, dacă s-a produs, tratată prin antibioterapie 
curativă; complicații cardiovasculare: flebite şi tromboze, embolie 
pulmonară, sindroame de defibrinare, coagulare intravasculară; di- 
gestive: hemoragii, dilataţie acută a stomacului, ileus paralitic; 
„renale: insuficiență renală, funcţională sau organică. 

Prognostic. Cu toate realizările în acest domeniu, prognosticul 
insuficienței respiratorii acute rămîne sumbru, iar posibilităţile 
de recuperare, mediocre. 

5.12. SINDROMUL MEDIASTINAL 


Mediastinul ocupă spaţiul mediotoracic interpulmonar, iar pato- 
logia sa este dominată de semiologia organelor situate la acest nivel, 
precum şi de cea a organelor care îl ltraversează. 

Din punct de vedere anatomic, mediastinul este limitat în partea 
sa superioară de defileul cervico-toracic; inferior, de faţa superioară 
a diafragmului;, anterior, de fața posterioară a plastronului sterno- 
costal; posterior, de vertebrele dorsale şi jgheaburile costoverte- 
brale; iar lateral, de cele două pleure mediastinale, dreaptă şi 
stîngă. 

Din punct de vedere radiologic, spaţiul mediastinal se împarte, 
în sens apico-caudal, în 3 etaje: superior, mediu și inferior, separate 
de două planuri virtuale, ce trec, unul prin convexitatea aortei, al 
doilea prin carena traheală; în sens antero-posterior, de asemenea 
în trei compantimente: anterior mediu și posterior, divizate de două 
planuri tangente, unul la fața anterioară a traheei; al doilea, la fața 
sa posterioară. 

Din intersecția acestor planuri, rezultă nouă loji mediastinale, 
cite trei la fiecare etaj: loji diferite, atît prin organele pe care le 
conţin, cît şi prin patologia acestor organe. Schematic, topografia 
organelor mediastinale este următoarea: loja mediastinală antero- 
superioară conține marile trunchiuri venoase; loja anteromediană, 
relicvatele timice, iar cea anteroinferioară este ocupată de masa 
cardiacă. | 

Lojile mediastinale mijlocii: în etajul superior se află traheea; 
în cel mediu: traheea, marile vase şi numeroși ganglioni, iar în eta- 
jul inferior, formaţiuni ganglionare. 

Lojile mediastinale posterioare: porțiunea superioară şi mijlocie 
conţin esofagul, iar patologia lor este cu precădere neurogenă: loja 
posteroinferioară oferă loc de trecere pentru esofag, aorta descen- 
dentă, canalul toracic, nervii intercostali, lanţul simpatic și pneu- 
mogastric. 

Marile sindroame mediastinale. Situate în profunzime, între cei 
doi plămâni și pleure, organele mediastinale antrenează o simpto- 
matologie puţin caracteristică, adesea imprecisă, ce scapă mijloacelor 
uzuale de investigație. În consecinţă, unul din primele elemente de 
diagnostic trebuie să precizeze localizarea topografică a anomaliei 
mediastinale, fapt care penmite stabilirea, dacă nu cu certitudine, 
cel puțin aproximativă a naturii benigne, maligne, malfonmative sau 
disembrioplazice a acestei anomalii. Aceasta înseamnă că un sindrom 
mediastinal trebuie definit, în primul rînd, radioclinic. Sub acest 
aspect, sînt descrise patru mari sindroame mediastinale: a) sindro- 
mul mediastinal anterosuperior, oaracterizat prin compresiunea ve- 
nei cave superioare, sindrom care produce: cianoza feţei, gitului 

şi porțiunii superioare a toracelui; edemul „în pelerină“, un facies 
„puhăit“, pleoape tumefiate, iar fosele supraclaviculare plate, șterse; 
circulaţia colaterală a toracelui superior, turgescenţa jugularelor si 
stază a fundului de ochi; se adaugă ulterior, cefalee, dispnee, som- 
nolenţă, ventije, uneori acufene; b) sindromul mediastinal mijlociu, 
predominant bronhorecurenţial, cu tuse chintoasă, disfonie, voce 
bitonală; c) sindromul mediastinului posterior, dominat de disfagie, 
care se poate complica uneori cu un sindrom Claude Pernard-Hor- 
ner; d) sindromul mediastinului inferior, rar, și se caracterizează 
prin prinderea cavei inferioare, cu edem al membrelor inferioare, 
circulaţie colaterală a feței anterioare a abdomenului, hepatomegalie 
şi ascită. 

Aceste 4 mari sindroame clinice se întîlnesc rar „în stare pură“, 
adesea simptomatologia lor este puţin exprimată şi ele se depistează 
fortuit, la un examen radiologic sistematic. | | | 

Principalul criteriu de diagnostic este, cel radiologic, centrat pe 
zona topografică prezumată pe baza semnelor clinice de suferinţă, sînt 
necesare radiografii şi îndeosebi tomografii, de faţă, profil și 
eventual oblic, de 45°, drept şi stîng; uneori, opacefierea baritată a 
esofagului. Un alt element util de diagnostic este examinarea dina- 
mică a diairagmului, scopic, grafic, eventual digrafic, în inspiraţie. 
și expiraţie forțată. Examenul radiologic trebuie să precizeze nu 
numai localizarea, ci şi caracterele radiologice ale anomaliei: struc- 
tura — omogenă sau inomogenă, intensitatea, conturul şi modifi- 
cările acesteia în cursul respirației și deglutiției. Examenul radio- 
logic trebuie apoi repetat, pentru a putea depista tendinţa la creş- 
tere, regresiune sau stagnare a anomaliei. | 

Examinări complementare: examen clinic complet: și minuţios, 
angiografie, arteriografie bronşică retrogradă, endoscopie bronşică, 
pneumomediastin, biopsie prescalenică Daniels, hiloscopie, media- 
stinoscopie, toracotomie. se) ! gur o] 

Clasificarea afecțiunilor mediastinale. Luînd drept criteriu struc- 
tura tesutului lezat, precum şi natura procesului patologic, se pot 
descrie următoarele tipuri lezionale și entități clinice: 1) patologia 
țesutului conjunetiv mediastinal, 2) patologia ganglionară, 3) pato- 
logia timusului, 4) tumori neurogene, 5) patologia endocrină a me- 
diastinului, 6) patologia embrionară (P. BOURGEOIS — J. ROUJEAU). 

Patologia inflamatorie a țesutului conjunctiv mediastinal este 
reprezentată de mediastinitele acute şi cronice, inclusiv formațiunile 
tumorale și pseudotumorale de natură conjunctivală. 

Mediastinitele acute sînt rare, și, de cele mai multe ori, cense- 
cutive unei afecțiuni esofagiene, care s-a produs printr-o manoperă 
instrumentală, Ajunse în stadiul de supuraţie, ele se pot prezenta 
sub forma unui abces sau flegmon mediastinal. Etiologia lor este de 

obicei chirurgicală, consecință a unei investigaţii instumentale, de 
exemplu. o endoscopie. — cale falsă — cu perforaţia traheei și a 

esofagului, sau, prin perforaţia provocată de propagarea unui- proces 
neoplazic din vecinătate; eventual, o hemopatie malignă.. 

Tabloul clinic: stare febrilă, cu dispnee, cianoză, disfagie și tuse. 
La examenul radiologic, mediastin lărgit postero-anterior, din pro- 
fil zonă retrosternală și retrocardiacă opacă. Tratament: antibiote- 
rapie specifică, intensă; eventual conticoterapie. 

Mediastinita cronică Din punct de vedere moriopatologic, se 
prezintă sub forma unor placarde fibroase, consecinţă a unei adeno- 
patii tuberculoase, silicoze sau actinomicoze. Mediastinita consecu- 
_tivă unei adenopatii de primoinfecţie tbc a devenit astăzi rarissimă, 
ca şi cea luetică, de asemenea rară este şi mediasfinita postradio- 
terapică. 

Clinic. Sindrom de cavă superioară, prin compresiune sau trac- 
ţiune, cu hemoptizie, dispnee astmatiformă, edem. pulmonar sau in- 
suficienţă cardiacă. 

La examenul radiologic apare umbră  mediastinală lărgită, cu 
contur neregulat sau de aspect pseudotumoral. Examenul baritat al 
esofagului poate pune. în evidență-o deplasare a acestuia. Radioto- 
mografia de profil, indicată formal, localizează această mediastinită 
fibroasă, anterior, retrosternal. În vederea: unei intervenţii chirur- 
gicale, se poate practica o flebografie mediastinală, cu substanță de 
contrast, care poate arăta o obstrucţie venoasă sau circulaţie co- 
laterală. cai at 

Formele clinice pot fi localizate, nodulare multiple, difuze sau, 
mai rar, pot lua aspectul unei mediastinopericardite, caloase „în 
cuirasă“, entitate severă, care se asociază cu un sindrom de com- 
presiune al cavei inferioare, ce poate, duce la insuficienţă cardiacă 
letală. y i 

Tratamentul formelor cronice este paliativ, chirurgical. 

Procese mediastinale tumorale sau pseudotumorale, de origine 
conjunctivală, sînt rare, cca 80/, din ansamblul tumorilor mediasti- 
nale. Se pot prezenta sub 3 aspecte: 

a) Tumori adipoase, de obicei unice, se localizează în medias- 
tinul anteroinferior, dublînd umbra siluetei cardiace, la dreapta şi 
la stînga; pot atinge uneori dimensiuni enorme, de citeva kg. Rămin 
multă vreme asimptomatice și se depistează ocazional, radiologic. 
Au o evoluţie extrem de lentă şi dacă n-ar exista suspiciunea unei 
posibile malignităţi a formaţiunii, intervenţia chirurgicală nu și-ar 
justifica indicaţia. Mai poate fi întîlnit: liposarcomul, tumoare ma- 
lignă, de aspect polimorf; fibromixomul, cu un potenţial variabil de 
malignizare; b) tumori fibroblastice, cu două variante: fibromul 
benign şi sarcomul fibroblastic malign, cu hipoglicemie paraneo- 
plazică. Formaţiuni opace, de o mare densitate radiologică, ele pro- 
voacă adesea sindroame dè- compresiune. a organelor mediastinale 
sau/şi complicaţii microbiene bronhopulmonare sau/şi pleurale. Se 
localizează de preferinţă în mediastinul posterior; pretînd la.o.con- 

fuzie cu tumorile neurogene; c) tumori și pseudotumori mezenchi- 
matoase sînt rare; diagnosticul lor se precizează histologic, în urma 
unei intervenţii chirurgicale. Pot apare în cursul unor anemii he- 
molitice sau mielofibroze şi sînt situate mai ales în mediasitinul 
posterior; au forma unor formațiuni  pseudotumorale, cu aspect 
radiar. 

Patologia ganglionară e Adenopatii mediastinale. Sînt impor- 
tante mai întîi prin marea lor frecvenţă, ele reprezintă cca 400% din 
formațiunile patologice ale mediastinului, apoi, prin problemele 
delicate de diagnostic şi tratament pe care le pun. Într-adevăr, 
conduita terapeutică este radical diferită într-o adenopatie tbc, ade- 
nopatie sarcoidozică, boala Hodgkin sau limfosarcom. În consecinţă, 
se face apel la întreaga gamă de mijloace de investigaţie de care 
se dispune: în primul rînd, examenul radiologic, chemat să preci- 
zeze forma, mărimea, structura, conturul, caracterul uni- sau bila- 
teral al formaţiunii, precum şi raportul cu organele din jur. Sînt 
necesare așadar, radiografia și tomografia de față şi profil, inclusiv 
mediastinografie gazoasă, respectiv, un pneumomediastin; se recurge 
apoi la mediastinoscopie, biopsie  prescalenică Daniels, eventual 
puncţie itranstoracică şi, în ultimă instanţă, la toracotomia explora- 
torie. În plus, hemoleucogramă, IDR cu tuberculină, VSH, teste 
imunologice ș.a.m.d. 


Sarcodmele gunglionare sînt relativ frecvente și sînt situate mai 
ales în regiunea superioară a mediastinului anterior. În ceea ce pri- 
veşte structura morfopatologică a tumorilor ganglionare mediasti- 
nale, cercetările moderne au demonstrat că așa-numita, pînă nu de 
mult, celulă reticulară, concepută ca celulă stem şi de susținere, 
nu există. Celula reticulară este o celulă stromală, nehematopoie- 
tică, nu o celulă sușă, drept unmare termenul de reticulosareom nu 
are o fundamentare ştiinţifică și trebuie abandonat. Tumorile con- 
siderate și clasificate ca reticulosarcoame sînt, în fond, imunoblasto- 
sarcoame şi, într-o mai mică măsură, histiocitosarcoame; dispare, de 
asemenea, din tenminologia actuală şi  limfomul gigantofolicular 
(Brill-Symmers), 

Sarcomul ganglionar se prezintă, macroscopic, ca o formaţiune 
tumorală voluminoasă, plasată adesea pe fața anterioară a traheei, 
depășind umbra vasculară mediană, de ambele părţi. Radiologic, 
această formațiune opacă se extinde rapid, creşte în volum şi afec- 
tează profund starea generală a bolnavului. 

Debutul poate fi dureros, asociat uneori cu un epanşament pleu- 
ral. Perioada de stare se caraaterizează prin dispnee intensă şi per- 
manentă, cianoză, circulaţie colaterală, la nivelul gitului şi mem- 
brelor superioare, alterarea profundă a stării generale. Evoluţia este 
inexorabilă spre exitus, prin detresă respiratorie, sincopă sau pe- 
ricardită, cu insuficienţă cardiacă. 

Adenopatiile maligne, metastatice, la nivelul mediastinului, sînt 
destul de frecvente şi au ca punct de plecare, în primul rînd, can- 
cerul bronhopulmonar, apoi, cancerul sinului și esofagian, mai rar, 
cancerul corpului tiroid. 

Din cadrul larg al limfoamelor maligne, merită a fi menţionată 
adenopatia mediastinală din cursul bolii Hodgkin, în care, localizarea 
gangliomediastinală poate fi unică, în 9—10%a din cazuri. 

Tumorile timusului. Timusul este un organ limfoepitelial, cu 
rol important în limfopoieză şi în inducerea reacţiilor imune; el 
constituie matricea de formare a limfocitelor primordiale. Permite 
organismului să tolereze antigenele proprii și să se imunizeze 
contra antigenelor non-self (Ph. THIBAULT). Rolul endocrin și ca 
factor de creştere al timusului sînt încă insuficient precizate, 

Timusul este situat în mediastinul mijlociu și anterior; din pro- 
fil, în proximitatea sternului, putîndu-se însă prelungi, uneori, pînă 
în etajul inferior, supradiafragmatic. Diagnosticul formațiunilor tu- 
morale ale timusului este dificil; în primul rînd, pentru că nu orice 
tumoare a lojii timice este o tumoare timică. Un timon veritabil 
poate fi atît de remaniat structural şi atît de sărac în corpusculi 
Hassal, încît identificarea lui să rămînă nesigură, chiar și la un 
examen morfopatologic; alteori, aglomerările limfoide sau corpus- 
culii Hassal pot fi migraţi și incorporaţi într-o tumoare de altă na- 
tură (dizembriom, lipom, tumoarea malignă, M. BARIETY — Ch. 
COURY). Pe de altă parte, structura tumorilor timice este com- 
plexă și variată; cca 2/3 sînt într-adevăr tumori limifoepitelioide, 
în rest, epiteliale. 

Simptomatologie. Un timom poate fi asimptomatic deoarece se 
dezvoltă într-o lojă laxă şi se poate depista fortuit; alteori, dă semne 
de compresiune ale mediastinului anterior. Durerea nu se constată 
decît într-o cincime din cazuri și apare tardiv; tulburările devin 
mai nete în decubit dorsal. Evocatoare este miastenia. 

Timoamele latente sînt, de obicei, și benigne ca evoluție. 

La examenul radiologic, timomul se prezintă din P.A., ca o opa- 
cefiere compactă, intensă, cu margini nete, rotundă sau ovoidă. Un 
contur flou și extinderea radiologică rapidă sînt indicii de malig- 
nitate. 

Elemente de diagnostic: metoda de elecţie pentru explorarea 
lojii timice este pneumomediastinul, apoi, angiocardiografia care 
arată absenţa vreunei comunicări între tumoare și marile vase; fle- 
bografia timică selectivă opacefiază venele timusului şi pune astfel 
în evidență tumoarea. | pia 

Tratamentul este chirurgical, completat cu radioterapie inten- 
sivă. Tumorile încapsulate dau, în cca 80%, rezultate favorabile. 

Miastenia timică pare a fi condiționată de o dereglare imuno- 
logică; ea se poate pune în evidență prin semne neuromusculare si 
reacționează mediocru la tratamentul medical. Miostinul (Prostig 

min) dă uneori rezultate surprinzător de favorabile; se poate indica 
și spironolactona (Aldactona), ca adjuvant al anticolesterazicelor. 

Prognosticul timoamelor este discutabil. Pot fi considerate be- 
nigne, ca evoluţie, tumorile conjunctivale, fibroangiomatoase sau 
timolipomatoase; sînt maligne şi au un prognostic rezervat, tumorile 
timice invadante, cu creștere rapidă, indiferent de aspectul lor 
histologic. 

Tumorile mediastinale de origine nervoasă sînt, în absoluta 
majoritate a cazurilor, tumori primitive şi se localizează aproape 
exclusiv în mediastinul posterior, în jgheaburile paravertebrale. 
De fapt, ele se află, strict anatomic vorbind, în afara limitelor teo- 
retice ale mediastinului; totuși, deoarece se proiectează radiologic 
în mediastin, ele sînt clasate în cadrul patologiei mediastinului (P. 
BOURGEOIS — J. ROUJEAU). Majoritatea acestor tumori sînt 
benigne, nu însă toate, de aceea, termenul de neurinom, folosit 
pînă nu de mult, termen generic care îngloba tumori neurogene di- 
ferite ca structură şi prognostic, a fost abandonat. Printre tumorile 
neuronale se includ: a) formaţiuni tumorale ale simpaticului, sim- 
patoame embrionare, cu o pronunțată malignitate şi care se întîlnesc 
aproape numai la copil, şi b) ganglioneuroame, cu prognostic varia- 
bil. În general, tumorile neurogene sînt benigne (T. R. HARRISON), 
exceptînd unele neurofibroame ce apar în cursul facomatozelor şi 
care se malignizează în aproximativ 200/0 din cazuri (V. MOISESCU 
şi colab., 1974); 


Simptomatologia este frustă, benignă sau absentă; depistarea, 


ocazională. Uneori, dureri moderate, supontabile;, tusea şi expecto- 
rația sînt rare; la fel dispneea, disfonia şi disfagia, rare şi tardive; 
uneori, sindrom Claude Bernard-Horner. 

Aspectul radiologic al neurofibromului clasic este acela de opa- 
cefiere rotundă, sferică sau ovoidă, densă, omogenă, unică — de 
obicei în dreapta — excepţional multiplă, bine circumscrisă, situată 
înapoia planului cardioaortic și neiniluențată de mişcările cardio- 
respiratorii. Din posteroanterior, opacefierea: se află în contact cu 
mediastinul; din profil, ea se proiectează pe coloană. La un examen 
minuţios, se pot pune în evidenţă leziuni osoase, sub formă de ero- 
ziuni ale coastelor sau vertebrelor sau chiar tasări vertebrale. O 
pneumoseroasă confirmă sediul extrapulmonar al formaţiunii. 

Diagnosticul este relatiy uşor, în cazurile tipice; dificil însă, 
în localizările atipice. Diagnosticul diferențial: trebuie să ţină sea- 
ma Și să excludă; abcesele reci potice sau un meningocel intrato- 
racic, un diverticul de esofag sau o guşă migrată în mediastinul 
posterior. at | | | > 

Guşa endotoracică, În acest cadru se includ: a) gușa. plonjantă 
cervicotoracică sau cervicomediastinală; b) gușa retrosternală sau 
mediastinală propriu-zisă și c) gușa aberantă, cu.sediu atipic: antero- 
inferior, lateral, posterior, retro-vascular și chiar retro-esofagian. 

Există două concepţii patogenetice asupra gușii endotoracice: una, 
valabilă pentru marea majoritate a gușilor mediastinale, care explică 
existența acestora, prin ectopia și migrarea unor fragmente pedi- 
culate de glandă tiroidă; a doua, o teorie disembrioplazică, valabilă, 
îndeosebi, pentru unele guși retroesofagiene, nepediculate. 

Ca structură, sint tumori benigne, rezultind din juxtapunerea 
mai multor fragmente adenomatoase. 

Simptomatologia guşii mediastinale ceste, de obicei, latentă şi 
evoluţia foarte lentă. Uneori, apare dispnee traheală, cu tiraj sub- 
sternal, foarte rar edem în pelerină, prin compresiunea cavei supe- 
rioare şi cianoză. Palparea atentă, în cursul deglutițici, pune adesea 
în evidență deplasarea formaţiunii înapoia incizurii jugulare a ster- 
nului. La examenul radiologic, opacefiere omogenă, net conturată, 
rotundă sau piriformă, conținînd microfocare calcefiate în masa sa. 
Un examen radiografic, după pneumomediastin, poate demonstra 
clar existenţa formaţiunii tiroidiene. Explorarea radioizotopică, cu 
iod radioactiv, este patognomică pentru originea tiroidiană a opace- 
fierii; angiografia se poate dovedi, de asemenea, utilă. În schimb, 
semnele biologice de hipertireoză: metabolismul bazal, nivelul coles- 
terolului, reflexograma achileană sînt adesea normale. 

Complicaţiile sînt rare; tratamentul este chirurgical, atît în for- 
mele benigne, cît și în cele maligne; în acest ultim caz, intervenţia 
chirurgicală trebuie să fie completată cu radioterapie postoperatorie. 

Malformațiile şi dizembrioplaziile mediastinale constituie vicii 
de embriogeneză locală (M. BARIETY — CH. COURY) şi se pot 
prezenta sub formă de a) chiste celomice, bronhogene sau paraesofa- 
giene, angioame sau meningocele; b) dizembrioplazii care pot fi 
mature, diferenţiate şi benigne, imature, respectiv maligne şi mixte. 

Chistul celomic este o malfonmaţie relativ rară, de provenienţă 
pleuropericardiacă, localizată în unghiul diedru cardiofrenic sau pa- 
rietal anterior. Este, de regulă, asimptomatic şi se depistează oca- 
zional. ` 

La examenul radiologic din posteroanterior se prezintă ca o opa- 
cefiere intensă, omogenă, rotundă sau ovoidă, cu axul mare orizontal 
spirijinindu-se pe diafragm. Mediastinul nu este deplasat — opace- 
fierea urmează, de obicei, mișcările diafragmului. Pe radiografia de 
profil, imaginea opacă apare situată în unghiul cardiofrenic anterior. 
Bronhografia, utilă, arată sediul extrapulmonar al formațiunii. Punc- 
ţia exploratorie, indicată după un examen radiologic minuțios, care 
stabilește topografia exactă a formaţiunii, pune în evidenţă un lichid 
clar „ca apa de stîncă“; prin același ac fin de puncţie, se poate evacua 
terapeutic lichidul și se poate injecta o cantitate intimă de Lipiodol, 
pentru a ne informa asupra punctelor declive ale tonnapinn. 
Transformarea malignă a chistului celomic este necunoscută, fap 
care se explică prin simplitatea sa structuralä. 


Tratamentul. Ținînd seama de benignitatea acestei pseudotumor, 

intervenţia chirurgicală, deşi tehnic este simplă, nu este obligatorie. 

Chistul bronhogen, localizat, de obicei, centromediastinal, are un 
diametru mediu de cca 5 'cm, un perete relativ gros și un pedicul 
bronşic impermeabil. Este clinic latent, iar la examenul radiologic 
are aspectul unei opacefieri rotunjite şi o exprimată tendinţă le sta- 
bilitate radiologică. Tratamentul este chirurgical, prognosticul bun. 

Chistul paraesojagian este o malformaţie rară, localizată în me- 
diastinul posterior, în contact cu esofagul, cu care se află în cone- 
xiune pediculată. Este o formațiune tumorală benignă. Examenul 
baritat al esofagului, recomandabil, exclude posibilitatea unui diver- 
ticul esofagian sau a unei hernii diafragmatice. 

Maljformaţiile vasculare sub forma unui angiom, hemangiom sau 
limfangiom chistic, sînt tumori, de obicei, benigne, voluminoase, 
situate de preferinţă în mediastinul anterosuperior. Transformarea 
lor malignă este excepţional de rară. 

Meningocelul, opacefiere omogenă, rotundă, localizată postero- 
superior, în etajul superior, al mediastinului posterior. La examenul 
radiologic, îndeosebi de profil, apare care o formaţiune opacă, strîns 
lipită de coloana vertebrală. Tratamentul, facultativ, chirurgical. 

Dizembrioamele mediastinale îşi au sediul de elecţie, în absoluta 
majoritate a cazurilor, în mediastinul anterior, în loja prismatică 
triunghiulară, limitată în jos de fața anterioră a pericardului, 
înapoi de marile vase de la baza inimii, anterior de stern şi lateral, 
de plămiîni; în sus, de regiunea timică şi baza gitului. 

Se pot prezenta sub forma unor Chiste dermoide simple, care nu 
se malignizează, practic, niciodată; în cazuri mai rare (cca 120/e 
BARIETyY—COURY), unele au o structură complexă şi sînt suscep- 
tibile de malignizare. 

Teratoamele, care pot fi teratoblastoame maligne sau teratoame 
cu elemente epiteliale, ce se pot încă canceriza, sau teratoame mezen- 
chimatoase, potenţial maligne (în cca 28%). 

Chorioepiteliomul, tumoare heteroplastică, proprie sexului mascu- 
lin, la vîrstă tînără (30—35 ani), prezintă simptomatologie severă şi 
tulburări endocrine caracteristice: ginecomastie, atrofia gonadelor 
şi prezenţa, în urină, a gonadotrofinei corionice. 

Seminoamele mediastinale, aparent primitive, se înregistrează la 
bărbaţii de vîrstă tînără; își au sediul în loja timică şi se descoperă 
adiologie. Sînt tumori de malignitate relativ atenuată, radiosensi- 
bile. Tratamentul chirurgical, se completează eventual cu radio- 
terapie. 

În concluzie, formațiunile tumorale ale mediastinului se pretează 
cu dificultate unui diagnostic clinicoradiologie precoce și exact din 

ai multe motive. 

În primul rînd, prin lipsa de specificitate a tabloului clinico- 
'adiologic, apoi, prin multiplicitatea ţesuturilor şi organelor în spa- 
tul mediotoracic; se adaugă complexitatea embriogenezei locale, bo- 

păţia rețelei limiatice, precum și intervenţia posibilă a numeroşi 
factori supraadăugaţi: inflamatori, metaplazianţi şi degenerativi 
(BARIETY—COURY). | 

Un fir călăuzitor de mare valoare practică, în precizarea diag- 
nosticului, îl constituie sediul topografic al formaţiunii şi finalmente 
argumentul morfopatologic. 

În general, în etajul superior al mediastinului anterior, se locali- 
zează: struma, adenomul paratiroidian, anevrismul de trunchi brahio- 
cefalic şi alte anomalii vasculare. 

În etajul mijlociu: timomul, dizembriomul heteroplastic, tumorile 
ganglionare, lipomul, fibromul, xantomul, tumorile conjunctivale, 
chistul hidatic şi tumorile parietale. 

în etajul inferior: chistele pleuropericardice de origine celomică, 
eventraţia, herniile diairagmatice anterioare, pleureziile, afecţiu- 
nile de cord şi pericard. 

În mediastinul mijlociu: anevrismele de crosă, adenopatiiie rtra- 
heobronşice şi chistele bronhogene. 


În mediastinul posterosuperior: tumori neurogene; în cel mijlociu: 
meningocelul, abcesul pottic, megaesofagul, în cel posteroinferior: 
chistul paraesofagian, eventraţiile şi herniile diafragmatice poste- 
rioare, sechestraţiile pulmonare şi anevrismele de aortă descendentă 
(M. BARIETY — CH. COURY şi P. BOURGEOIS — J. ROUJEAU). 


Tinînd seama de importanța majoră a tuberculozei în practica 
medicală de ambulatoriu, precum şi de complexitatea problemelor 
de diagnostic precoce, profilaxie şi tratament această redutabilă 
boală urmează a fi prezentată într-un capitol separat. 

ale zilelor noastre, fiind indisolubil legată de conceptul ~~ 
„de. pace, de dezvoltarea economică şi socială, de d 
libertate. Ea constituie un drept inalienabil al tuturor 
oamenilor şi trebuie înțeleasă ca „o bunăstare com-` 
* pletă din punct de vedere fizic, mintal şi social şi nů- 
doar absenţa bolii sau a unei infirmităţi .: DEE a): 
Posibilităţile reale de a satisface această necesitate . * . 
sînt legate de progresele medicinii contemporane, de A 
stabilirea direcțiilor şi mijloacelor de acțiune, precum - 
„şi de adecvarea gîndirii medicale şi a structurilor de 
asistență sanitară obiectivelor medicinii viitorului, acea 
medicină care să menţină individul uman sănătos „pe: 
durata maximă a întregii sale, perioade de viață“. 

